











فتحت سالى عيناها البنيتان ظنت ان تلك الكلمات البغيضه تتردد فى الاجواء مجددا 


انه نفسه ذاك الحلم الذى يؤرق مضجعها مرارا وتكرارا منذ ان طلقت من زوجها 
قبيل ليله زفافهم بثلاثه ايام فقط منذ عام مضى 


لاتزال تشعر سالى بنفس الغصه التى شعرت بها بعد طلاقها 
رفعت سالى جسدها بصعوبه واتكأت فى جلستها فى سريرها تحاول استجماع ذاتها 


ثم قامت من سريرها واغتسلت واتجهت الى غرفه والدتها التى كانت تجلس بمفردها 
تقرأ القرآن 


سالى : صباح الخير يا ماما 

مجيده(الام): صباح الخير يا لولو صاحيه بدرى النهارده يعنى 
سالى : ااه اصلى نازله اشوف شغلانه كده لفيت اعلانها ادعيلى 
مجيده: ربنا يوفقك يابنتى فى مستشفى قريبه مننا ؟ 


سالى : هه. لاء مش مستشفى المرادى 


مجيده : امال ايه مستوصف؟ 
سالى : شركه .. 

مجيده : ايه؟ شركه؟ والشركه دى كبيره يعينوا فيها دكاتره اسنان يعنى؟ 

ابتلعت سالى ريقها وقالت : لاء ماهما مش عايزين دكاتره هما عايزين سكرتيره 
مجيده: سكرتيره!!!!!! ايه يابنتى الكلام اللى بتقوليه ده؟ ومالك انتى ومال الشغلانه 


دى؟ 


سالى : ماهو يا ماما مش احسن من قعدتى وبعدين السكرتيره بتعمل ايه انا مابعرفش 
اعمله والمرتب اعلى من مرتبى فى الحكومه ولا اربع مرات 


مجيده : لااااا. فين ابوكى يسمع تعالى تعالى يا محسن شوف بنتك الدكتوره عايزه 
تشتغل فين هوه طلع فوق السطوح تلاقيه .... 
الصوبات اكلت عقله زى ماعقلك خلاص راح .اخر تعبى فيكى تشتغلى سكرتيره 


دخل محسن الغرفه ليجد زوجته غاضبه فيما تقف ابنتهما وتبدو عليها علامات لنفاد 
الصبر وقله الحيله 


محسن : صباح الخير يا لولو ايه مالك مطلعه صوت ماما ليه على الصبح كده؟ 
مجيده: انت جيت ؟ تعالى شوف بنتك الدكتوره عايزه تشتغل ايه؟ 

محسن: براحه براحه يا مجيده ضغطك هيعلى تانى 

سالى : يا ماما حصل ايه لده كله 


مجيده: حصل ايه؟ انتى مش حاسه بالوكسه اللى انتى فيها عايزه توكسى روحك 


بزياده 


احمر وجهه سالى على الفور وترقرقت الدموع فى مقلتيها فرمق محسن زوجته 
بنظره غاضبه ثم قال : تعالى.. تعالى ..يا لولو احكيلى بره عبال ما ماما تهدى ولا 
اقولك روحى اعمليلها كوبايه كركديه 


سالى : حاضر يابابا 


انطلقت سالى الى المطبخ فيما قال محسن : ايه يا مجيده كل شويه تبكتى فى البنت 
كده حرام عليكى مش كفايه كسره نفسها؟ حصل ايه احكيلى ووطى صوتك من فضلك 


مجيده: ماهو من حسره قلبى عليها وهيا ولا على بالها صاحيه وعايزه تروح تقدم 


على وظيفه سكرتيره ينفع بذمتك؟ بنتك الدكتوره تشتغل سكرتيره ايه بنشحت ولا 
مش لاقيين نأكلها 


اشار لها محسن لتصمت وقال: ان شالله فراشه حتى......احنا مصدقنا تخرج وتشوف 
الدنيا ولا عاجبك الحابسه اللى هيا فيها دى ولا عايزه دور الاكتئاب يرجعلها من جديد 
وماله تخرج وتحتك بالناس وتنسى شويه الهم اللى انتى معيشاهولها ليل ويا نهار 
مجيده: يعنى انت شايف كده؟ 

محسن : ااه سيبها تخرج وبدال ماتقفليها فى وشها ادعيلها وياعالم يقبلوها ولا لاء 
عادت سالى بعد قليل ومعها كوب من الكركديه : اتفضلى يا ماما 

محسن: الشركه دى فين يا لولو 


سالى : ثوانى يابابا اجيبلك الاعلان بتاعهم واجى 


احضرت سالى الجريده فقرأ محسن الاعلان وقال: ياااه دى بعيده يابنتى دى تقريبا 
بره اسكندريه 


سالى: ماهو انا عرفت يابابا انهم عندهم اتوبيسات بتنقل الموظفين 

محسن: طيب ومواعيدهم ايه؟ 

سالى : من 7 ل 5 

مجيده : يا!١١١اااااه‏ كل ده 

محسن: مش كتير يا سالى تعب عليكى يابنتى 

سالى : ولا كتير ولا حاجه يابابا وبعدين المرتب حلو يستاهل ثم انى كنت بخلص 
شغلى فى الحكومه الساعه اتنين عبال ما ارجع فى المواصلات كنت برجع على تلاته 
ونص .الشغل ده ازيد بساعه ونص بس وبأضعاف المرتب ومش هغلب فى 
المواصلات 

محسن: ماشى ماشى يا سالى هتروحى امتى 

سالى : يادوب ااقوم البس عشان اعرف اوصل على ميعاد المقابله 


محسن : ماشى يا حبيبتى وخدى بالك من السكه وخدى العربيه على الله ماتقلئش 


بأصلها فى المشوار الكبير ده 
سالى : ربنا يستر 


ابدلت سالى ثيابها بثياب رسميه انيقه وضعت قليلا من الكحل والماسكرا ومرطب 
شفاه لامع ثم ذهبت لتقبيل والدتها وقالت : ادعيلى يا ماما 


نظرت لها مجيده : هقولك ايه . ربنا يوفقك يا بنتى ويجبر بخاطرك 


ابتسمت سالى واتجهت الى اعلى السلم الدخلى الذى بدوره يصلها بسطح المنزل 


وقالت بصوت عال نسبيا: مع السلامه يا بابا.انا نازله مش عاوز حاجه وانا راجعه ؟ 
قال محسن : عسليه من عند عمك ابراهيم 
سمعته زوجته من غرفتها فاعترضت فى الحال وقالت : السكر يا محسن 


اشار محسن لابنته بصمت بأصبعه رافضا وقال بهمس قرأته سالى من شفتيه : 
واحده بس 


ضحكت سالى وهزت رأسها وخرج 

اتجهت سالى الى الشارع ورفعت الغطاء عن سياره والدها القديمه فيات 128 ذات 
لون احمر بحاجه ماسه لاعاده طلائه منذ اصابه الاهمال الناتج عن قله استعمال 
صاحبها بعد تقاعده لدى بلوغه الستون عاما من عمله كمهندس زراعي 


وكانت سالى المستخدمه الوحيده للسياره القديمه على فترات متباعده لقله خروجها 
بعد تقذيمها لاجازة طويله المدى:من عملها الحكوهى 


ركبت سالى السياره قائله : بسم الله ربنا يستر وتقومى بسرعه يا زوبه 


وفى الحال استجابت لها "زوبه" ودارت بصوت محرك مدوى فقالت سالى : الله 


عليكى يا بطه توكلنا على الله 


بعد مضى نصف ساعه كانت سالى تسير بالسياره بسرعه معتدله على الرغم انها 
خارج حدود الاسكندريه بقليل تمر بجوارها السيارات المسرعه بكثره الا سيارتها 


ظلت سالى تسير بها بهدوء لخوفها ان يصيب السياره عطل ما 


سالى : انا محترمه نفسى وماشيه على 70 اعملى انتى بأصلك ووصلينى منغير 
بهدله 


سمعت سالى زمورا مدويا لاحدى السيارات الفارهه 


فقطبت سالى جبينها وقالت بغضب رافضه تحويل وجهتها : خد شمالى ما السكه 
فاضيه 


ارتفع زامور السياره الفارهه خلفها اكثر واكثر ولم تبالى سالى فلم يجد سائق 
السياره الفارهه حلا سوى تغيير اتجاهه الى الناحيه الاخرى 


فسار وابطأ من سرعته واشار لها بحركه بذيئه من اصبع يده 

اتسعت عينا سالى بدهشه مستنكره وقالت بغيظ: قليل الادب فعلا 

لم تنتبه سالى انها تجازوت مدخل جانبى يؤدى الى الشركه فأوقفت السياره على بعد 
عده امتار ونظرت فى المرآه بيأس وقالت : وبعدين....منك لله ادينى فوت المدخل 
هرجع لوره وربنا يستر 

ما ان همت سالى بالرجوع حتى تصاعدت اصوات السائقين خلفها بالسباب 


والاعتراض فاضطرت سالى للمضى قدما عده امتار اخرى حتى وجدت فتحه واسعه 
للرجوع للخلف فعادت سالى ادراجها 


صلت سالى متأخره للشركه حاولت هندمه ملابسها بسرعه وهى تلعن داخلها سوء 
حظها 


اتجهت سالى الى مكتب الاستقبال فطالعتها موظفه بشوشه فقالت لها : صباح الخير 


موظفه الاستقبال : صباح النور 
سالى : كنت جايه بخصوص اعلان السكرتيره من فضلك 


نظرت لها موظفه الاستقبال مستنكره وقالت : اتأخرتى اووى الميعاد كان من نص 
ساعه 


سالى : معلش السكه بقى واول مره اجى 

موظفه الاستقبال ٠:‏ لحسن حظك اخر واحده لسه ماشيه من شويه صغيرين تقدرى 
تتفضلى الدور التانى مكتب الاستاذ اسامه 

تحركت سالى مسرعه باتجاه الدرج وقالت : متشكره اووى 

موظفه الاستقبال : على فين خدى الاسانسير اسهل 

اومأت لها سالى شاكره لها مرت دقيقه واحده حتى وصلت سالى للطابق الثانى كانت 
الشركه تتميز بالفخامه وهذا ما لاحظته سالى على الفور ادارت سالى بصرها بين 
الابواب حتى رأت موظفه تسير على هواده فأستوقفتها سالى : من فضلك مكتب 
الاستاذ اسامه فين؟ 

الموظفه : تانى باب على شمالك 

سالى : شكرا 

اتجهت اليه سالى وطرقته سمعت مجيبا يقول : ادخل 


دخلت سالى لتجد رجلا فى اوخر الثلاثينات ذو هيئه محترمه انيقه يجلس يتحدث فى 
الهاتف ويبدو عليه الانشغال الشديد فوقفت سالى شاعره بحرج 


انهى الرجل حديثه فى الهاتف ورفع انظاره باستفسار : افندم؟ 

سالى : استاذ اسامه؟ 

الرجل : ايوه.خير 

سالى : انا آسفه انى جيت متأخر كنت جايه بخصوص المقابله لوظيفه السكرتيره 


رفع اسامه حاجبه بدهشه مستنكره وقال : حضرتك عارفه انك متأخره يجى ساعه الا 
ربع تفتكرى ده مؤشر كويس؟ 


سالى : انا بكرر اسفى بس فعلا تهت وانا جايه انا اصلى اول مره اجى فى الطريق 
ده 


اشار لها اسامه قائلا : طيب اتفضلى واقفه ليه 

سالى : ميرسى 

اسامه : طيب ياترى جيبتى ال سى فى معاكى ولا تاه هوه راخر 

ابتسمت سالى وقالت : لاء جيبته اتفضل حضرتك 

ابتلعت سالى ريقها وقالت : فى اعتراض؟ 

اسامه : لا ابدا يا دكتوره بس اظن الاعلان كان واضح احنا طالبين سكرتيره 


سالى : فعلا الاعلان كان واضح مطلوب سكرتيره حسنه المظهر تجيد الانجليزيه 
والكومبيوتر .وانا بجيد الاتنين زائد فرنساوى كمان ومش مكتوب ان مطلوب تكون 


خريجه كليه معينه 


هز اسامه رأسه وابتسم: ايوه بس حضرتك دكتوره اللى يخليكى تقبلى بمهنه 
متواضعه كده 


سالى : ماكدبش على حضرتك المرتب... ضعف مرتبى فى الحكومه غير انى تقريبا 
مابشتغلش كل اللى يجيلى العياده مش بيقتنع بحجمى وكأن دكتور السنان ده لازم 
يكون العملاق الاخضر 


ضحك اسامه من قلبه فقد كانت سالى رشيقه ضئيله الحجم نوعا ما وقال : والله ما 
انا عارف اقولك ايه يا دكتوره يعنى انتى ماعندكيش مشكله تدخلى العملا وتطلبيلهم 


زم اسامه شفتيه واستطرد فى استنكار : صعب برضه 

هزت سالى رأسها نافيه وقالت : مش صعب ولا حاجه ده شغل وقصاده انا باخد اجر 
وحضرتك ليك بالكفاءه اللى هيتم بيها الشغل مش بمشاعرى تجاه واجباتى واللى اؤكد 
لحضرتك انها عاديه جدا بالمناسبه . وبعدين هيا السكرتيره دى مش بنى آدمه زينا 
وحضرتك النهارده محتاجلها فى شركتك 

اقتنع اسامه فى الحال خاصه عند ذكر سالى حاجته لسكرتيره فى اقرب وقت حيث 
كان غير راضيا عمن تقدمن من قبلها وقال باستسلام: طيب هنعمل اختبار صغير عند 
مدام هدى فى مكتبها ونشوف 

اومأت سالى مبتسمه : متشكره اووى وان شاء الله اكون عند حسن ظنك 


قام اسامه من مجلسه وقال : انا هاجى معاكى.... واستبقها الى الباب 


عندها فتح الباب ودخل رجل طويل لم تتبين سالى ملامحه ولم يراها فقد كانت تقف 
خلف إسامة الذى كان طويلا تو عا فا 


قال الرجل + وبعذيق ب اسامة'الورة :ذه كلة شما اطيعئن وهاشبعتكن كل دق 
جوابات متعطله 


اخذ منه اسامه الاوراق وقال : طيب يا جاسر هنعمل ايه اصبر علينا كام يوم 
جاسر : لحد امتى 


التفت اسامه الى سالى وقال : بلاها مدام هدى اتفضلى اطبعى الورق ده وهنشوف لو 
عملتيه صح اعتبرى نفسك اتعينتى خلاص 


انتبه ساعتها جاسر الى سالى ونظر اليها مطولا وقال بسخريه : انا عايز الورق 
يتطبع بسرعه مش على سرعه 70 


رفعت سالى انظارها وتذكرته سالى على الفور انه نفسه ذاك الرجل الذى تجاوزها 
صباحا وقالت : متشكره جدا على ذوق حضرتك 


جاسر: العفو على ايه... على العطله اللى على الصبح 

سالى : انا بسببك انت انا اللى اتعطلت وجيت متأخره كمان 

اسامه : صلو على النبى يا جماعه فيه ايه ماتفهمونى 

اخذ جاسر الاوراق من اسامه بنفاذ صبر وقال : يالا يا شاطره ماعندناش تعينات 
شعرت سالى بالاهانه واحمر وجهها بشده وقالت : طيب عن اذنكم 


غادرت سالى الغرفه مسرعه فيما اعترض اسامه بعدما غادرت : ايه اللى انت عملته 
ده ؟دى عاشر واحده تمشيها حتى من قبل مانشوف مدى كفاءتها 


جاسر بنفاذ صبر: |ااووووه .الشغلانه دى عايزه واحده قلبها حامى مش بتاعه 


لكاعه 

اسامه : اللكاعه لما تبقى فى الشغل لكن بره الشغل مالناش فيه 

اتجه جاسر الى المكتب وجلس قباله واخذ ال سى فى الخاص بسالى وقرأه سريعا ثم 
قال متهكما : كفاءه!!! دى خريجه اسنان بتاعه خلع وحشو ايش فهمها فى 
السكرتاريه 


رد اسامه ساخرا ١‏ ١اه..‏ فعلا ...اصعب مش كده 


نظر له جاسر ممتعضا لاويا شفتيه : خلاص ..خلاص اعمل اللى انت شايفه لو من 
هنا لبكره ماحدش مناسب جه يبقى خلى شئون العاملين يتصل بيها 


اسامه : اعمل فيك ايه يا اخى على طول كده رد فعلك.. صد رد ..دلوقتى ممكن تفتكر 
اننا خلااص مش قدامنا غيرها بعد ما كانت الكوره فى ملعبنا بقت فى ملعبها 


جاسر: ياسلام!! خلاص يعنى... ممكن بكره واحده تانيه تيجى وتكون احسن كمان 
اسامه : بقالنا اسبوع حاطين الاعلان وانا اللى بقابل اللى بيجوا وحضرتك بس فالح 
ترفض مش عارف انا بس مستحملك عشان ما انت خاطر اخويا الكبير 


جاسر: ماشى ياعم كمل جميلك وعين سكرتيره فى اقرب فرصه الشغل متعطل انا 
رايح مكتبى... فين زياد؟ ماجاش لحد دلوقتى؟ 


اسامه: لسه مجاش 


جاسر: خليه مش فالح غير فى الجرى وره البنات اهوه كان المفروض يجى النهارده 
بدرى عشان يحضر روحه للاجتماع 


غادر جاسر مكتب اسامه فجأه كما دخل 


الفصل الثانى 


عادت سالى الى بيتها وهى تشعر بالاحباط والغضب الشديد وما ان دخلت حتى 
لاحظت امها وجهها المكفهر 


مجيده: مالك ياسالى؟ 
سالى: ابدا ماقبلونيش 


قالت مجيده وهى تشعر براحه كبيره: احسن برضه.... يابنتى انتى دكتوره انتى مش 
عارفه قيمه نفسك 


سالى : خلاص يا ماما بقى خلاص 
اتجهت سالى الى غرفتها فقاطعتها امها : على فين 
سالى : داخله اغير وانام 


مجيده: لاء غيرى بس ماتناميش اختك وجوزها جايين النهارده على الغدا تعالى 
ساعدينى لحسن انتى عارفه جوز اختك 


امتعضت سالى فى الحال وقالت : اوف بصى يا ماما انا ححضر معاكى لكن مش هقعد 
معاكو هدخل اوضتى واقفل عليا عبال ماينزل هبقى اطلع 


مجيده: ماينفعش عيب اختك تزعل وبعدين عشان تاخدى بالك من الولاد شويه 


وتريحيها الحمل تاعبها 
سالى : حد قالها تحمل رابع.... كل ده عشان عايز ولد .راجل متخلف 


مجيده: عيب يابنتى ماتغلطيش كل واحد وعقله بقى ربنا يقوم اختك بالسلامه 
سالى : وهيا سرمين هتلاحق على ايه ولا ايه؟ 
مجيده: ادعيلها ياحبيبتى عقبال مافرح بعدلك انتى كمان 


سالى : طيب هدخل اغير واجى وراكى ومن فضلك يا ماما لو سمحتى ماتجيبيش 
قدامهم سيره الوظيفه بتاعه النهارده 


مجيده: حا!!||١١ااااضر‏ شوفتى انا بسمع كلامك ازاى عايزاكى انتى كمان تسمعى 
كلامى 

سالى: فى ايه يا ماما هوا انا عصيتك يوم 

مجيده: ربنا يهديكى ويكتبلك الخير 


مضت ساعتان حتى رن جرس الباب معلنا عن وصول سيرين (الاخت الكبرى 
)وزوجها معتصم والبنات الثلاث ندى وهبه وايمان 


كانت سالى تعشق الصغار كثيرا وما ان وصلو حتى اصطحبتهم الى غرفتها كى 
تلاعبهم وتمضى معهم بعض الوقت تشعر انها عادت كطفله مره اخرى بصحبتهم بدلا 
من الملل الذى يرافقها من احاديث الكبار والخاصه بفشل زيجتها قبل ان تكتمل 
والدعاء المستمر لها "بالستر" مما يشعرها فى كثير من الاحيان انها لاترتدى مايكفى 


من الملابس !! 

حان موعد الغداء توجهت سالى الى المطبخ لمساعده امها والتى كانت تتحدث مع 
سيرين اختها 

مجيده: روحتى للدكتوره ياسيرين 

سيرين : ااه ياماما بس ماعرفتش تشوف ولد ولا بنت 

مجيده : ليه بقى ما انتى بقيتى فى الخامس 

سيرين: اللى حصل خايفه اووى لا تكون بنت ياماما 


سالى : ياسلاااام ايه الكلام الفارغ اللى انتى بتقوليه ده غيرك مش طايل ضفر عيل 
بدال ماتحمدى ربنا 


سيرين: حمداه ...حمداه والله ياسالى بس اعمل ايه فى معتصم 


سالى : وهوه مش عارف ان جنس المولود ده منه هوه ايش حال متعلم ساب ايه 
للجهله 


مجيده: وطى صوتك احسن يسمعك وبعدين ما انتى عارفه انه من الصعيد ...خدى 
الاطباق وديهم على السفره يالا مش عايزين نآخر الغدا ابوكى مش حمل رغى 


سيرين: اه الله يكرمك ياسالى بابا خلقه بيديق ربنا يهديهم الاتنين 
سالى : حاضر ..حاضر 


اعدت سالى السفره بمفردها وماهى الا دقائق حتى جلست العائله بأجمعها لتناول 
الغداء حينها بادر معتصم سالى بالسؤال: ازيك يا سالى مختفيه يعنى 


رفعت سالى انظارها بدهشه فلم تكن لها علاقه وديه بمعتصم وقلما يتحدثون: انا 
الحمد لله 


معتصم: ايه مافيش جديد؟ 

سالى : جديد!!! جديد ايه 

معتصم : يعنى... عريس 

سيرين: معتصم اصله عنده عريس لسالى 

مجيده: بجد!!! بجد يامعتصم 

امتعضت سالى على الفور فلاحظ والدها عبوسها فقال : ما انت قاعد معايا بقالك 
ساعه ماجبتش سيره يامعتصم 

معتصم: ماهو ياعمى رأى العروسه برضه يهمنا 

محسن: وانا رأى ايه.... فى البلاالاا 

سيرين: لاء يا بابا العفو معتصم مايقصدش 


مجيده: الله يامحسن ليه كده اكيد كان عايز يفرحنا كلنا .قولى يامعتصم انت تعرفه 
كويس 


معتصم : زميلى فى الشغل عنده شقه وعربيه وراجل مقتدر مرتبه قدى مرتين 


سيرين : ااه يا ماما ومعتصم بيشكر فى اخلاقه وتفكيره اووى 
قالت سالى بسخريه : لااا وكمان تفكيره عاجب معتصم ده يبقى لقطه 


انلق معتصم لبجدها السلكرى تان بجذوة راجل..:. مقن الصدن. قن الللال الل 
سابك قبل فرحكو ب3 ايام 


احمرت وجنتا سالى على الفور ودفعت طبقها جانبا وقامت واتجهت الى غرفتها 


محسن: اسمع يامعتصم يابنى عندك عريس وماله اهلا وسهلا يدخل البيت من بابه 
يتقدم ونشوفه لكن تلقيح كلام على بنتى انا ما سمحلكش 


مجيده: هدى خلقك يا محسن معتصم خايف عليها برضه 


معتصم: يعلم ربنا انى بخاف عليها زى اختى بالظبط ياطنط 
سيرين : انا هقوم اشوف سالى 


محسن: خليكى قاعده كملى اكلك هيا لما تهدى هتطلع ومافيش داعى نقعد نفكرها كل 
شويه باللى حصل 


قالت سيرين بأسف: فعلا يابابا هيا مالهاش ذنب منه لله الهى لايكسب 

انتهت زياره الاخت وغادرت برفقه زوجها واطفالهم فيما جلست سالى فى غرفتها 
وحيده تطالع كتابها المفضل بعنوان "لاتحزن" لطالما ظل هذا الكتاب رفيقها فى اشد 
ايامها فسوه 


فبين سطوره يحمل اسمى معانى الصبر والامل 
وتحمل لها صفحاته كلمات تهدىء من روعها وقلقها من حاضرها المؤسف 


سمعت طرقا خفيفا على الباب فقالت: ادخل 


محسن : ممكن ادخل ؟ 

سالى : ياخبر يا بابا اتفضل طبعا 

محسن : قومتى ليه من على الغدا 

سالى : يعنى يا بابا عاجبك معتصم وتلقيح الكلام اللى بيرميه ده 


محسن: لاء مش عاجبنى طبعا لكن كمان ماعجبنيش تصرفك 


سالى : يعنى كنت اهزئه يا بابا؟ 
محسن: لاء طبعا انا مقولتش كده 55 


تنهد الاب واكمل:انتى كتير بتقلقينى عليكى ياسالى 


سالى : ليه بس يابابا يعنى عشان قاعده منغير جواز انا لسه عندى 27 سنه 
ماعجزتش يعنى 


محسن: لاء انا مقولتش كده.رد فعلك اللى بيقلقنى يابنتى عايز اموت وانا مطمن انك 
بتعرفى تتصرفى صح وتدافعى عن روحك مش تهربى اللى انتى عملتيه النهارده ده 
اسمه هروب 


سالى : انا ماهربتش يابابا انا انسحبت وفيه فرق ....انسحبت عشان ماما اول 
مابتسمع كلمه عريس ...خلاص اى حاجه تانيه بتتمحى حتى موافقتى او رفضى 
سيان عندها 

واختى بتحب جوزها على الرغم من سخافته ومش هتطيق كلمه عليه وهتيجى فى 
صفه ضدى 


محسن: وانا يا سالى؟ 

سالى : ربنا يخليك ليا بابا انت الوحيد اللى فاهمنى بس زى ما انا غاليه عندك 
سيرين كمان غاليه عندك ومش هترجعها بيتها مع جوزها وهو زعلان منك ولا منى 
يبقى اجيب العيب فيا انا اهون 

محسن: يا ابو البنات ياعتبه للاندال صح يابنتى صح 


سالى : بعد الشر عليك يابابا ومعتصم برضه مش ندل هوه تفكيره دقه قديمه شويه 
بس قلبه طيب كلامه دبش بس طيب هنقول ايه 


سالى : هه؟مش عارفه يا بابا طيب مش تسأل عنه اكتر قبل مايجى 


محسن: مش مهم انى اسأل عنه دلوقتى السؤال ده مفروغ منه بس لازم اعرف ان 
كان فيه قبول من ناحيتك ولا لاء 


سالى : اسأل على ظروفه الاول كويس يابابا وبعدين نشوف اسمه سنه مركزه 
الاجتماعى وربنا يسهل 


محسن: انما ماقولتليش عملتى ايه النهارده فى الشركه ؟ 
ابتسمت سالى ابتسامه ساخره : ماتقبلتش حتى مش نافعه اكون سكرتيره 


محسن: ماتزعليش ياستى خسارتهم هما وكويس دا حتى المشوار بعيد اووى زوبه 
عملت معاكى ايه 


سالى: لا والله كانت بنت حلال ههههه 


محسن: طيب كويس جبتيلى العسليه ؟ 


سالى : اخ... اسفه يابابا نسيت خالص والله 
محسن: كده طيب انا هطلع احسن منك وهقسم معاكى باكو الشيكولاته العظيم ده 
قام محسن بتقسيم الحلوى مع ابنته فيما فتح الباب فجأه ودخلت مجيده وذعرت لدى 


رؤيتها للشيكولاته التى هم زوجها بالتهامها 


بدا محسن مذنبا كالاطفال وقال بنبره مستكينه: خلااص خلااص يا مجيده دى حته 
صعيره 


سالى : يا ماما ماهو حرام يمنع نفسه خاالص برضه 
محسن : اهيه قالتلك 


مجيده: ااه يانى منكم انتم الاتنين على طول عاملين حزب عليا قوم قوم كلم معتصم 
على التليفون عايزك بخصوص العريس 


اتجه محسن الى الهاتف فيما توجهت مجيده بالحديث الى سالى : والله فيه الخير انه 
يهتم ويعبرك بعد قله ادبك النهارده الضهر معاه 


سالى : انا يا ماما؟ انا قليله الادب برضه 


مجيده: واللى عملتيه معاه ده يبقفى اسمه ايه كتر خيره الراجل انه فاكرك وعايز 
مصلحتك 


صمتت سالى ولم تجيب فهى تعلم جيدا انه لا فائده من الجدال مع امها 


عاد محسن بعد قليل وما ان دخل حتى بادرته مجيده بالسؤال : هاه اتفقت معاه على 
مبعاد 


محسن : لاء 
تهللت اسارير سالى فيما قالت مجيده بعصبيه: لاء ليه؟ 


محسن : معتصم ده شكله اتخبط فى نافوخه الراجل عنده 45 سنه وقال ايه بيقولو 
اصله كان بيجوز اخواته ما يجوزهم وانا مالى يروح يشوف اللى من سنه 


مجيده: وماله يا محسن مش يجى ونشوفه مش ممكن شكله مايديش سنه 


محسن: كلام ايه ده يا مجيده ليه هيا بنتى كانت بايره ولا كانت بايره دى لسه عندها 
7 سنه ودكتوره كمان 


مجيده: فرحان اووى انها دكتوره ماكنت ماعندكش مانع تشتغل حتى فراشه خليها 
خليها قاعده جنبك ااه يانى منكم انتم الاتنين ربنا يلطف بيا منكم 


سالى : كده برضه يا ماما ؟ 


خرجت مجيده كما دخلت فيما اعطى محسن قطعه من الشيكولاته لابنته قائلا: خدى 
خدى ولا يهمك بكره تروق ما انتى عرفاها 


ابتسمت سالى وتناولت الحلوى من والدها 
0 


مر يومان وفى الصباح سمعت جرس الهاتف فهمت بالنهوض للرد الا ان والدتها قد 
استبقتها وردت 


وبعد قليل قالت مجيده بصوت مرتفع : سالى يا سالى 


سالى : ايوه يا ماما 


قالت مجيده بنبره غير راضيه : الشركه اللى كنتى روحتيها بيتصلو وعايزينك 
تروحى النهارده فى اقرب وقت 


تهلل وجهه سالى وقالت : بجد يا ماما؟ 

مجيده: فرحانه اووى ايوه بجد هقولك ايه غاويه فقر 

سالى: بقولك المرتب اد كده تقوليلى فقر يا ماما 

اشارت لها مجيده بيديها بحركه غير مباليه وذهبت الى غرفتها وانصرفت سالى الى 
غرفتها هى الاخرى وبدلت ملابسها سريعا وارتدت طقما رمادى اللون مكون من 
جاكيت قصير وتنوره طويله وبلوزه بيضاء ذات كشكشه بسيطه بطولها وطرحه ذات 
لون نبيتى جذاب 

خرجت بعدها سالى وصعدت درجات قليله من السلم الداخلى وقالت : بابا ...بابا 


محسن : ايوه يا لولو 


سالى : الشركه اتصلو بيا وعايزنى اروح انا خارجه مش عاوز حاجه 


محسن : هاتى اللى قولتلك عليه المره اللى فاتت واوعى تنسى المرادى 
سالى : ههههههه حاضر يا بابا من عينيا 


محسن : يسلمو عنيكى يا حبيبه بابا 


انطلقت سالى الى الشركه ولم تهتم بالاسراع فى طريقها دخلت سالى لشركه بعد 
مرور ساعه زمنيه واستقبلتها الموظفه البشوشه من جديد 


سالى : صباح الخير انا سالى اتصلو بيا النهارده الصبح عشان اجى 


الموظفه : ااه سالى محسن مش كده طيب اطلعى بقى الدور التانى بس المره دى 
مكتب شئون العاملين عند مدام هدى 


سالى : متشكره اووى 

اتجهت سالى الى المصعد فتح الباب فهمت سالى بالصعود فباغتها صوت رجولى من 
ورائها استطاعث سالى تميزه انه المدعو جاسروهويقول : الاسانسير ذه لكبار 
الزوار 

استذارت سالى وشغرت بالكجل: معزوجا بالخكق فاعتركن شانا كان درفقه جابير 
قائلا : والآنسه اول مره اشوفها واكيد من كبار كبار الزوار كمان اتفضلى اتفضلى 


اشار لها الشاب بالصعود فركبت سالى على مضض شاعره بالحرج من نظرات 
الشاب المتفحصه لها 


الشاب : انا اسمى زياد شريك اساسى هنا فى الشركه وحضرتك 
سالى : سالى محسن كنت مقدمه على وظيفه سكرتيره هنا 
زياد: يا|١١اااه‏ ده الشركه كلها تنور 

ردت سالى بخجل : ميرسى 


استرقت سالى نظره جانبيه الى جاسر الذى كان يقف وعلى وجهه علامات الاستياء 
وماان وصل المصعد للدور الثانى حتى غادرته سريعا 


فباغتها زياد قائلا بعدما استوقف المصعد : انتى رايحه مكتب مدام هدى مش كده ؟ 
سالى : ااه 


زياد : طيب المكتب هتلاقيه اخر الطرقه اللى قدامك دى والشركه نورت والله 


.- هه © 


سالى : ميرسى 


انصرفت سالى فيما قال جاسر بنفاذ صبر : خلاص خلصت حضرتك كل موظفه تجيلنا 
جديد لازم تقابلها بالموشح ده الشركه نورت ولو كنا عرفنا كنا فرشنا الارض ورد 


زياد بتصميم : ااه طبعا ..لازم الموظفين يحبوا يجوا الشغل عشان يشتغلو صح 
وبنفس 


غادر جاسر المصعد واتجه الى مكتبه ولم يهتم بالرد على اخيه الصغير الذى اتجه 
بدوره للطابق الثانى من جديد ليطارد سالى مرددا فى داخله " سالى ...السكرتيره 
....ياخلاصى عليها ... عصفوره خالص " 

طرق زياد مكتب مدام هدى ودخل ليجد مدام هدى جالسه تتابع احد الملفات فى اهتمام 


فيما كانت سالى منكبه على الكيبورد وتتحرك اصابعها برشاقه مترجمه احدى 
الخطابات بمهاره 


زياد: صباح الخير على احلى مدام هدى فى الكون ..هاه اخبارنا ايه 
ابتسمت مدام هدى بسعاده : صباح النور يا استاذ زياد خير ايه اللى فكرك بينا ؟ 


زياد: وانا اقدر انساكم يا مدام هدى ياعسل نظر الى سالى مستفهما وقال : ايه رأيك 
يا هدى فى سكرتيرتنا الجديده؟ 


رفعت سالى انظارها وابتسمت ابتسامه صغيره وردت هدى : لاا عال العال الصراحه 


ماشاء الله نمسك الخشب انا حضرت العقد عشان يمضيه الاستاذ اسامه اول ما جى 
زياد: لاا وليه تستنى اسامه هاتى انا امضيه ولا مانفعش 


هدى : العفو بس حضرتك عارف ان التعينات بتكون من اختصاص الاستاذ اسامه 
وبعدين فى الاول والاخر شغلها تقريبا كله هيبقى معاه 


خاطب زياد سالى : شوفتى هيا مصممه تستنى اسامه لكن عن نفسى انا مستعد 
امضى بروحى قبل عنيا كمان 

احمرت وجنتا سالى على الفور فيما ابتسم زياد فى خبث واستطرد بجديه : طيب يالا 
على مكتبك بقى سالى صح 

سالى : ايوه 

هدى : انا كنت لسه هوريها نظام الشغل 

زيادج: لا خليكى انتى خلصى اللى كنتى بتعمليه انا هوريها كل حاجه 


نظرت سالى الى مدام هدى مستنجده والتى ابتسمت الاخرى بمكر قائله : وماله ماهما 
الموظفين الجداد الحلوين بالذات لازملهم معامله ملكيه. اتفضلى يا آنسه سالى مع 
استاذ زياد هوه هيوريكى نظام الشغل 


انصرفت سالى شاعره بالتخبط والخوف من تلميحات مدام هدى ولكن لم يكن بيديها 
حيله 

دخل زياد مكتب صغير يقع فى نهايه الممر الطويل وفتح لها الباب بحركه مسرحيه 
وقال : تاتاتاااااا مكتبك ياقمر هاه ايه رأيك 


نظرت له سالى وذعرت لطريقه خطابه وقالت فى اعتراض : استاذ زياد من فضلك 
مافيش داعى لطريقه الحوار بالشكل ده انا هنا جايه اشتغل وحابه ان ماسبش انطباع 


عند اى حد بعكس كده 


ابتسم زياد وقال : ما انا عارف انك جايه تشتغلى واحنا هنا من زمان وبندور على 
سكرتيره.. بس ده لزوم الترحيب اول يوم وبنحب ندلع الموظفين عندنا عشان يجوا 
تانى 


سالى :اطمن حضرتك منغير حاجه انا ان شاء الله ناويه اجى تانى ثم قالت بنبره اكثر 
حسما : والشغل شغل 


اتخذ زياد وضعيه اكثر جديه وعقد حاجبيه بعزم وقال بصوت خشن : صح الشغل 
شغل اسيبك بقى عشان تشتغلى 


نظرت له سالى متوسله وقالت : طيب حضرتك مش هتقولى اعمل ايه 


ضاقت عينا زياد وقال : ماقولنا كده من الاول .بصى يا ستى انتى كل يوم الصبح 
حيجلك جوابات ومرسلات تبدأى توزيعها فى ملفات حسب نوعيتها واللى محتاج 
يترجم تترجميه اما حكايه المواعيد دى من اختصاص قسم الاستقبال بس وطبعا فى 
الاجتماعات حتحضرى وتكتبى الملاحظات 

واهم حاجه بقى ......... تيجيلى كل يوم مكتبى فى الدور اللى فوقيكى تصبحى عليا 
وتجيبلى الاوراق الخاصه بيا وتسلمهانى يدا بيد 


نظرت له سالى ولم تدرك ان كان يمزح ام لا وقالت : وانا هلف على مكاتب الموظفين 
واحد واحد اديله الورق بتاعه 


زياد : لاا موظفين مين مافيش غيرى انا وبس 


نظرت له سالى غير مصدقه عندها ضحك زياد وقال : واخواتى اسامه وجاسر 
اظن انتى قابلتى اسامه قبل كده وجاسر اللى كان فى الاسانسير الصبح 


سالى : انا فعلا قابلتهم الاتنين قبل كده والاستاذ جاسر المره اللى فاتت مشانى وقالى 


زياد: معقول !!!! 2025 لا بجد مالوش حق اكيد ماكنش فى وعيه ههههههه 
ابتسمت سالى بخفه وهزت رأسها فعلى الرغم من علمها ان زياد قد تخطى الكثير 
والكثير من الخطوط الحمراء التى وضعتها لنفسها لدى تعاملها مع الرجال وخاصه 
الاغراب 

الا انها لم تتمكن من ايقافه فقد كان سلس سهل المعشر عكس اخوه جاسر تماما 
قاطع حبل افكارها صوت طرق على الباب فقال زياد : ادخل 

مدام هدى : انا جيت اطمن على سالى هاه يا سالى عرفتى نظام الشغل 

نظرت لها سالى وهى تشعر بالحنق منها وقالت : يعنى نوعا ما 

زياد : طيب انا هطلع مكتبى واللى مش فاهماه اظن مدام هدى هتقولك عليه .سلام 


غادر زياد فيما قالت مدام هدى بخبث : غريبه امال كنتم بترغوا كل ده فى ايه وانتى 


قالت سالى : بصراحه انا كنت متوقعه ان اللى هيفهمنى الشغل سكرتيره زيي مش 
صاحب الشغل فماحبتش اكتر فى الاسئله 
مدام هدى : ١١١١ااه‏ قولتيلى طيب بصى يا ستى عشان تعرفى نظامنا 


امضت مدام هدى قرابه النصف ساعه فى شرح متطلبات عمل سالى والتى عند 
انتهاء حديث مدام هدى لها شعرت بالعجز وقالت : انا كنت فاكره ان الشغل ابسط من 
كده الصراحه 


مدام هدى : امال انتى فاكره المرتب كبير اووى كده ليه انتى هنا ممكن تكونى بالاسم 
سكرتيره استاذ اسامه لكن تعاملك مع كل الشركا 


سالى : يعنى انا سكرتيره التلاته مش كده؟ 


هدى : ههههههه ااه الثلاثه يشتغلونها ههههه بصى جاسر بيه ومش بيحب يتعامل 
مع سكرتاريه بيدى اوامره دايركت 

وزياد بطلو يجبلو سكرتيره من زمان واظنك عرفتى السبب 

فاضل الاستاذ اسامه وهو بياخد الاوامر من جاسر بيه ويوزعها على بقيه الموظفين 
عشان كده لازم يكون فيه سكرتيره 


سالى : ربنا يسهل 

هدى : اهم حاجه الانضباط والتزام فى المواعيد اكتر حاجه جاسر بيه بيكرهها ان 
الموظفين يتأخروا او مايخلصوش اشغالهم لحسن الحظ احنا مالناش احتكاك بيه 
اووى هنا فى الاداره لكن ده برضه رئيس مجلس الاداره يعنى اهم واحد فى الشركه 
معظم تعاملنا المباشر مع استاذ اسامه زى مافهمتك وهوه راجل ذوق وجنتل اووى 
سالى : ااه انا فعلا حسيته كده طيب هبتدى بقى اخلص الاوراق دى 

هدى : ربنا معاكى واما تخلصيها اضربى الجرس هيجيلك الساعى وخليهم يجيبهم 


عندى بس اى جوابات محتاجه ترجمه خلصيها الاول وطلعيها بنفسك لجاسربيه فوق 
ويستحسن تبتدى بيهم الاول 


امتعضت سالى عند سماعها ذاك الارشاد الاخير فلم تكن راغبه بالتعامل مع المدعو 
جاسر وقالت : هوه لازم انا مش ينفع الساعى 


ردت هدى مستنكره : لاء طبعا ده رئيس مجلس الاداره يعنى لو فيه توجيهات مش 
هيبعتها مع ساعى زى ماقولتلك بيدى اوامره دايركت ليكى انتى وجها لوجه 


سالى : طيب خلاص هبتدى اترجم الجوابات فورا 


هدى : ربنا معاكى انصرفت هدى وعكفت سالى على الخطابات استغرقت قرابه 


الساعه ثم خرجت من مكتبها حامله الاوراق فى يدها وتوجهت للطابق العلوى ... 
فتح باب المصعد فخرجت سالى التفت يمينا ويسارا لاحظت سريعا وجود مكتب مدير 


مجلس الاداره على يسارها فاتجهت اليه بخطى رشيقه طرقت الباب بخفه فسمعت 
صوت جاسر يقول بقوه "ادخل" 


دخلت سالى ولاحظت على الفور اتساع الغرفه الكبير تكاد تبلغ مساحته قرابه نصف 
مسكنها تقدمت بخطى واثقه الى مكتب جاسر المصنوع من خشب الابنوس الفاخر 
قالت سالى وهى تضع الاوراق على سطح المكتب الانيق: الخطابات الى ترجمتها 
رد جاسر بنبره غير راضيه : وفين الدوسيه؟ 

سالى : افندم؟ 

قال جاسر بنفاذ صبر : الملف ولا تمسكى الورق بأيدك كده وتطلعى بيه لحد هنا . 
الاوراق دى بتحتوى على معلومات مهمه وسريه وانتى مؤتمنه عليها يبقى لما 
تتحركى بيها تحطيها فى ملف مش تمسكيها فى ايدك كده 

شعرت سالى بالحرج وقالت : انا اسفه مش هيتكرر تانى 


طالع جاسر الاوراق وتصفحها بسرعه وقال : بعد كده تغيرى الخط ده خلى الحجم 
اكبر من كده 


هزت سالى رأسها وقالت : حاضر 


جاسر : اتفضلى دلوقتى على مكتبك بعد ساعه تيجى عشان تاخدى الرد على 
الخطابات دى 


سالى : حاضر انصرفت سالى فى هدوء شاعره بالراحه لدى مغادراتها مكتب جاسر 
العبوس وما ان اغلقت الباب حتى رأت اسامه يتقدم امامها قائلا : صباح الخير يا 
دكتوره 


ابتسمت سالى بلطف وقالت : صباح النور يا استاذ اسامه 

اسامه : هاه اخبار الشغل ايه 

سالى : الحمد لله كويس عن اذنك 

اسامه : اتفضلى 

دخل اسامه مكتب اخيه دون ان يطرق الباب قائلا : السلام عليكم يا جاسر 
جاسر : وعليكم السلام اخبارك ايه؟اتأخرت يعنى 

اسامه : ميمى كان عندها تطعيم النهارده 

جاسر : بالشفا يارب 

اسامه: عقبال ما سليم الصغير يرجع بالسلامه وتنشغل تانى بيه 


ظهرت معالم الاسى على محيا جاسر لدى ذكر اخيه اسم ابنه الوحيد : يارب يا 
اسامه 


هز اسامه رأسه اسفا : معلش يا جاسر مكنش قصدى ااقلب عليك المواجع 
جاسر : ليه هوه فكرك انى نسيت 
اسامه : لاء طبعا تنسى ازاى مافيش اخبار عنه طيب؟ المحامى ماعندوش جديد؟ 


جاسر : لاء اخر حاجه قالهالى ان عنده اخبار ان سهيله استقرت فى كاليفورنيا بس 
لسه مش متأكد اول ما يتأكد هيرفع دعوى بالحضانه 


اسامه : يارب على الخير وان شاء الله نسمع اخبار حلوه قريب 


ثم حاول اسامه تغيير مجرى الحديث فقال: شفت سالى وهيا خارجه من عندك هاه ايه 
رأيك فيها 


حجان مقن يطائه.يس حبياكق الورق النبارة من كين كاتخطه فى ملف 
اسامه : معلش الحاجات دى بسيطه بكره تتعود المهم انت نبهتها 

جاسر : |اه طبعا 

اسامه : زياد جه معاك الصبح 


جاسر : ااه هتلاقيه فى مكتبه ان ماكنش راح يعاكسها 


اسامه : يعاكس مين سالى ؟؟ ....هوه لحق يشوفها!!!! .....الواد ده مش بيرحم.... 
ههههه ربنا يهديه 


جاسر : انا من الاول ماكنتش مرتاح لتعينها قولتلك نجيب راجل 

اسامه : يا جاسر صنف الرجاله اللى بيشتغلو سكرتير ده انقرض والستات اللى كبار 
فى السن ماكنوش عارفين حتى انجليزى المهم الشغل يمشى واظن البنت محترمه 
وهتوقف اخوك عند حده 

همهم جاسر : اما نشوف ... 


الفصل الثالث 


بعد مرور ساعتين دخلت مدام هدى مكتب سالى والتى كانت منكبه على العمل فقالت 
بدهشه : انتى لسه ماقمتيش 


رفعت سالى انظارها بدهشه : ااقوم اروح فين 
هدى ٠‏ ساعه الغدا يا قمر 
سالى : غدا؟ غدا ايه؟ 


هدى : الساعه اتنين بناخد بريك تلت ساعه بننزل الكانتين تحت ونطلب غدا او اللى 
معاد | بزل تحت وجيافل ويطون بنطلع المكانب تال 


سالى : انا حاسه انى بشتغل بره مش فى مصر 
هدى : صراحه دى احلى حاجه فى الشركه هنا على الرغم انها قطاع خاص بس فعلا 


اصحاب الشركه بيحترموا ادميه الموظفين الصراحه انتى محظوظه انا كنت بتمنى 
اشغل بنتى هنا بس للاسف لسه ماخلصتش دراسه فى تانيه تجاره 


قامت سالى وخرجت برفقه مدام هدى : حضرتك عندك بنت فى الجامعه ماشاء الله 


مايبئش عليكى 
هدى : ههههه ااه عندى ايمان ومحمد فى تالته ثانوى ومطلع عينى وعمرو فى تالته 
ابتدائى 


سالى : ربنا يخلى ويفرحك بيهم 

دخلت سالى الى القاعه الواسعه والتى كانت تطل على حديقه صغيره وكان سقفها 
مصنوعا من الزجاج مما منح القاعه اناره طبيعيه واتسم المكان بالهدوء والنظافه 
الشديده 


اشارت هدى بيدها الى فتاه ما تعرفت عليها سالى على الفور انها موظفه الاستقبال 


قالت هدى : سالى السكرتيره الجديده اكيد اتقابلتو هسيبكم واروح اطلب من الكانتين 
اكل تحبى اجيبلك حاجه معايا يا سالى 


سالى : لاء ميرسى انا هروح اجيب ماتتعبيش روحك 


هدى : مافيهاش تعب بصى هوفر عليكى هنا احلى حاجتين البرجر وسيزر سالط 
اجيبلك الاتنين وخلاص 


سالى 1 ماشى خلاص انت الادرى 

انصرفت هدى تاركه سالى برفقه موظفه الاستقبال البشوشه والتى بادرتها بالقول : 
مبروك عليكى التعيين يا سالى 

سالى : ميرسى بس انا معرفتش اسمك لسه 


الفتاه : انا منى... واشارت لفتاه عبوس تجلس برفقتها تعبث فى هاتفها النقال 
بعصبيه ..ودى مروه بتشتغل فى العلاقات العامه . اتفضلى واقفه ليه 


جلست سالى وقالت : ميرسى 


رفعت مروه انظارها عن هاتفها وقالت بنبره لم ترتاح لها سالى : انتى بقى سالى 
السكرتيره 


سالى : ااه انا 
مروه : بيقولو انك دكتوره ...ودكتوره فى ايه ان شاء الله 
سالى : انا طبيبه اسنان 


منى : معقول.. بجد... لا بتهزرى 


سالى : ابدا والله 


منى : وايه اللى عاجبك فى شغل السكرتاريه 


سالى : اهوه... تغيير 


منى : وايه رأيك فى الشغل ؟ 

سالى : الصراحه ..... الله يخربيت الافلام الواحد كان فاكر السكرتيره دى واحده 
فاضيه قاعده على المكتب تتزوق وترد على التليفون هههههههه 

انا من ساعه ماجيت الصبح وانا ضهرى متنى على المكتب لما فى خلال اسبوع 
ممكن يطلعلى اتب 


منى : هههههههه معلش انا كمان من كتر الوقفه طلعلى كالو فى كل صوابع رجلى 
وحياتك 
مروه : حد قالك تلبسى كعب 6 سم 


منى : معلش برضه الطول هيبه وانت فرعه كده تحسى ازاى بالقصيرين اللى زى 
حالتنا انا وسالى هههههه 


سالى : انتى كام ؟ 
منى : 154 بلا فخر 


سالى : انا 155 


منى : بكرهك 58 حتى انتى اطول منى 


سالى : ههههه.. لاء انتى الاطول بالكعب انا مابلبسش اكتر من 3 سم رجلى 


منى : كلنا لها يابنتى ..انتى مرتبطه؟ 

سالى : .. لاع 

مروه : |!||اااه فتحتى سيره الارتباط والحب الضائع مش هنخلص بقى ياست منى 
منى : يابنتى مافيش احلى من الحب 

قالت مروه بمكر : طيب... حضره الحبيب مانزلش عينه من علينا من ساعه سالى 
ماجت قعدت معانا اندهله انا ولا تندهيله انتى 

منى : مين معتز؟هوه فين قاعد فين ؟انا مش عاوزه ادور 


مروه: قاعد على يمينك من وره ثم اشارت له مروه فاعترضت منى وقالت : ياربى يا 
مروه قولتلك ماتشاوريش 


لم تفهم سالى مجرى الحديث فاكتفت بالصمت وخفض انظارها فيما قاطع جلستهم 
صوت معتز الذكورى وهو يقول : شايف وجوه جديده 


مروه : اهلا يا معتز طيب مش تيجى تسلم ولا مافيش فى دماغك غير الوجوه 
الجديده 


رفع معتز حاجبيه واجتذب كرسيا وقربه من منى الجالسه تعبث فى هاتفها متظاهره 
بالانشغال : لا ازاى الوجوه الجديده وحتى القديمه اللى منطنشانى وتقلانه عليا 


رفعت منى حاجبها بتعجب : نعم؟ حضرتك بتكلمنى 

معتز: انا !إلا ابدا.... بيتهيالى شوفتك قبل كده ....فين يا معتز ؟ فين يا معتز؟؟؟؟ 
منى بسماجه: هههههه لاء ...خفيف 

معتز بتهكم: وبمعلقتين سكر وحياتك ... انما يا مروه ماعرفتناش يعنى 

مروه : سالى السكرتيره الجديده ...معتز محامى الشركه 

سالى : اهلا 

معتز : اهلا بيكى شركتنا نورت والله 


منى : سالى تعالى نروح نجيب حاجه ناكلها مدام هدى بتتكلم فى التليفون الظاهر 
00 


معتز: لا معقول تقومو وانا قاعد هاه يا سالى تحبى تاكلى ايه؟ 

منى : أنا وهيا هنقوم وفرصه سالى تتعرف على المكان هتيجى يا سالى؟ 

سالى : ااه تعالى حتى نمشى رجلينا شويه 

غادرت سالى برفقه منى وتتبعهم معتز بنظره 

منى : مروه ساعات بتبقى سخيفه انا منبهه عليها ماتناديش معتز مع ذلك شاورتله 
سالى : معلش ماتحطيش فى بالك 


وصلت الفتاتان الى منصه الطعام عندها توجهت اليهم هدى بالحديث : ياخبر انا آسفه 


انشغلت بالتليفون ونسيت الاكل 
منى : ولا يهمك يا مدام هدى كان الله فى العون 
هدى : هيجننى محمد .. عنده درس فى البيت وبسلامته لسه مارجعش 


انصرفت هدى تاركه منى وسالى التى طلبت طبقا من سلطه فقط فخاطبتها منى قائله 
: انتى بتعملى رجيم ولا ايه؟ 


سالى : لاء بس اصل مدام هدى كانت قايله ان الغدا تلت ساعه فيادوب الوقت 


منى : على رأيك انا وانتى اول ناس بيتلاحظ غيابها.... الظاهر هعمل زيك واطلب 
سلطه بس ...كده كده اتعكر مزاجى ومش هعرف اكل بنفس 


سالى : هيا مروه ممكن تزعل لو سيبناها وقعدنا فى تربيزه انا وانتى سوا 
؟؟؟بصراحه انا مش بحب الاختلاط اووى 


منى : مروه تزعل!!!... انتى بتتكلمى عن حد تانى ...معلش انتى اصلك عشان لسه 
ماتعرفيهاش.... مروه دى اجدع واحده تخبط فى الحلل ولا يهمها وتسيبك تتفلقى 
كمان .....والصراحه انا ماكنتش ناويه ارجع هناك ..تعالى نقعد على التربيزه دى 
جلست سالى برفقه منى فهمت منى بسؤالها : انتى ساكنه فين؟ 

سالى : فى محرم بيه عند مستشفى حساب 

منى : ياه دا انتى جارتى بقى انا كمان فى محرم بيه بس شارع امير 

سالى : شوفتى طلعنا جيران فعلا كويس نروح سوا 


منى : ااه تعالى ااقعدى جنبى فى الاتوبيس عشان مروه بتنزل قبلى وبقعد بقيه السكه 


لوحدى 


سالى : اتفقنا 
مضى اليوم وانتهت ت ساعات العمل ووصلت سالى الى منزلها اخيرا 


واستقبلها والدها استقبالا حافلا وقال : لولو ......اخيرا ......البيت كان وحش اووى 
من غيرك مش متعود انك تقعدى بره كتير اووى كده 


سالى : معلش يا بابا اخدونى على مشمى 


محسن : هاه واخبار الشغل ابه؟؟ .عععءء. خلوق 


سالى : حلو جدااااااااا بس متعب الصراحه اووى يا بابا 
محسن: احكيلى عن كل حاجه 
خرجت مجيده من المطبخ قائله : كده برضه تيجى وماتدخليش تسلمى عليا 


سالى: معلش يا ماما انا لسه داخله والله 


مجيده ٠‏ طيب غيرى هدومك واتشطفى وتعالى اكون حطيت الاكل وتقعدى تحكيلنا 
بالتفصيل 


عاج ماج ما عاد ماج عاج ماج عاج عاج عاج عاج عاج ماج عاج عاد عاج عاج عاج ع( 


مر اسبوع على سالى تستيقظ فى الخامسه صباحا وتعود فى تمام السادسه مساءا 
مرهقه لا تكاد تتناول طعامها حتى تخلد الى النوم 


حتى حل يوم الجمعه الاجازه الاسبوعيه حينها تجتمع العائله حضرت اختها برفقه 
زوجها ولم تسلم سالى من تعلقيات زوج اختها على مهنتها الجديده 


غادرت الاخت برفقه زوجها وظلت كلمات معتصم تطاردها "سكرتيره عد آخكرتك 
سكرتيره يا سالى " 


فأشعرتها بالضيق فقررت مهاتفه صديقتها فى العمل منى والتى اصبحت مؤخرا من 
اقرب صديقاتها بل صديقتها الوحيده بعدما تركت عملها الحكومى وتخلى الصحاب 
عنها 

سالى : الو منى؟ ازيك؟ 

منى : ازيك يا سالى بنت حلال مصفى كنت لسه هتصل بيكى حالا 

سالى : القلوب عند بعضها 


٠ 


منى : انا زهقانه اووى ماتيجى نخرج 


سالى : تصدقى اخدتى الكلمه من على لسانى ماشى هنروح فين 


منى : اى مكان ايه رأيك نروح جرين بلازا نقعد فى اى مكان هناك ولا حتى ندخل 


سالى : مش عارفه موضوع السينما ده الوقت اتأخر 
منى : ليه هنلحق حفله 9 
سالى : ياسلام ونخلص امتى ونروح امتى ونصحى تانى يوم للشغل ازاى ؟ 


منى : اوف فكرتينى بالشغل والصحيان بدرى خلاص تعالى نقعد فى اى كافيه ولا 
اقولك نتقابل فى محطه الرمل نلف على المحلات وناكل ايس كريم 


سالى : اوك هقول لبابا واقابلك على 7 هناك ماشى عند جوجو بتاع الفشار 
منى : بصى هتجيبى تانى سيره الفشار هقولك ندخل سينما هههههه 
سالى : هههههههه لا خلاص سلام هقابلك 7 اوعى تتأخرى 


ارتدت سالى ملابسها وخرجت من غرفتها واتجهت الى غرفه المعيشه فوجىء بها 
والدها وهى مرتديه ملابسها وتستعد للخروج 


محسن : على فين يا لولو؟ 

سالى : هخرج يا بابا مع واحده صحبتى 
مجيده: واحده صحبتك!!!! صاحبتك مين ؟ 
سالى : منى يا ماما معايا فى الشغل 
مجيده ممتعضه : وسكرتيره رخره؟ 
سالى : لاء يا ماما موظفه الاستقبال هناك 


محسن : وماله يابنتى اخرجى وغيرى جو 


مجيده : وهتروحو فين؟ 
سالى : ابدا يا ماما هننزل نتمشى فى محطه الرمل ومش هتأخر 
محسن : طيب يا حبيبتى خدى بالك من نفسك 


خرجت سالى من المنزل عندها توجه محسن الى مجيده بالكلام : ايه يا مجيده مالك 
مضيقاها على البنت كده ليه؟ 


مجيده: يعنى ما انتش عارف؟ بنتك مطلقه عارف يعنى ايه؟ وكلام الناس 


محسن: ليه يعنى... ده كان كتب كتاب ومحصلش نصيب وخلاص ....ندفن البنت 
بالحيا وهيا لسه مادقتش طعم الدنيا 


مجيده : كفياك دلع فيها يا محسن انا خايفه البنت تقعد جنبنا انا وانت 


محسن: وماله تفعد جنبى معززه مكرمه ولونيش اديها لراجل يبهدلها... ويقلل من 
كرامتها 


مجيده: هوه انا بقولك نرميها... بس شد عليها شويه 

محسن: كفايه انتى طول عمرك شاده عليها وعلى اختها 

مجيده: انا بشد لان حضرتك طول عمرك مرخى وسايبهم براحتهم ودول بنات 
محسن : والحمد لله متربين احسن تربيه لاعمرهم عصيونا... ولا مشيو غلط 
مجيده: مقولتش حاجه ربنا يتممها علينا بالستر .اقعد ساكت بقه الماتش هيبتدى 


محسن : برضه مصارعه حره انا مابيعجبنيش الرجاله القالعه دى 


مجيده: ماتخلنيش اتكلم هاه....من كام يوم كنت قاعد تتفرج على مصارعه حره 
بتاعه الستات 


محسن : انا!!! ١١١١١١ااه‏ ....لا!اااااا.... انا اصلى كنت بقلب فى التلفزيون وبعدين لقيت 


مصارعه حره ...قلت اسيب القناه ليكى تيجى تتفرجى ياحبيبتى ..... هوا انا ااقدر 
ابص للمزز دى واسيب حب حياتى ههههههههه.... بقولك ايه ماتسيبك من الماتش 


وقومى اعمليلنا كوبايتين شاى والبيت كده فاضى وناخد راحتنا فى الكلام شويه فى 
كلام كنت عايز ااقولهولك 


ابتسمت مجيده وقد فهمت ما يرمى اليه زوجها : ياراجل كبرت وبقيت جد..... عيب 
عليك.... كلمتين ايه 


محسن: الله انتى هتكبرينا ليه يا مجيده تعالى ياشيخه وسيبك من الماتش قال 
مصارعه حره قال تعالى نلعب عروسه وعريس 


ارتفعت ضحكه مجيده قائله : يووووووووه جتك ايه يا محسن 


امضت مجيده ومحسن وقتا حميما رائعا فيما لامضت سالى هى الاخرى وقتا طيبا مع 
منى فجلسوا سويا فى باسكن روبنز وتناولو بعضا من الايس كريم 


سالى : يا!|١١اااه‏ يا منى ماتعرفيش انا بقالى اد ايه ماخرجتش واتبسطت كده 


منى : لاا انا والله الشغل ده جالى عشان يربينى.... يابنتى انا كنت كل يوم لازم اخرج 
ان شالله اروح السوق اشترى طلبات البيت ماطقيش القاعده فى البيت 


سالى : يابختك.... ومامتك بتسيبك تخرجى 


منى : ماما يووووه دى بتزقنى زق من البيت .اصل عندى اخين اصغر منى تؤام فى 
ثانويه عامه السنادى مطلعين عينها 


سالى : الله يكون فى عونها 
منى : انتى مامتك بتشتغل يا سالى ؟ 
سالى : لاا ماما طوول عمرها ست بيت 


منى : ااه عشان كده فضيالك بقى على طوول ...انا ماما وكيله مدرسه وكانت مدرسه 
عربى قبل كده فكانت مشغوله شويه 


سالى :انما ايه حكايه معتز؟ 
منى : ابدا ياستى بنحب بعص 
سالى : طيب ماتخاطبتوش ليه 


منى : بصراحه مش ماليه ايدى منه وخايفه ااقوله يجى يتقدم.... كمان هوا لسه 
بيدذور على شقه 


سالى : ليه مش ماليه ايدك انتى مش قولتى انكم بتحبوا بعض؟ 

منى: معتز اصله بتاع بنات وساعات بخاف انه بعد مانتجوز يفضل فيه العيب ده 
سالى : بس شكله طيب 

منى : طيب مقولناش حاجه بس اللى فيه داء يابنتى ....زى زياد كده 

سالى : زياد مين؟ 

منى: زياد مين.... زياد سليم انتى نسيتى 


سالى : ||١ااااه‏ صح ده بقى بتاع بنات درجه اولى ده اول يوم استلمنى 


منى : لا والله احكيلى احكيلى عمل معاكى ايه على فكره استلمنى اول ما تعينت برضه 
بس اخوه جاسر بهدله يومها بس زى ماتقولى دلوقتى جاسر مش فايقله اووى 


سالى : اهو جاسر ده انا مش ببلعه خالص ....والله مستغربه ازاى ده يكون اخو زياد 
ولا حتى اسامه 


منى : ليه ده سو تشارمينج يابنتى عليه كده هيبه وطله ولا نجوم السيما ولا عينيه 
فظيعه تحسى اما يبصلك كده كأنه بيخترقك 


سالى : ههههههه ....شعااااااع هههههههه انتى تحفه والله 


منى :لا بجد... فى بنت فى الدنيا ماتعجبش بجاسر سليم!!!! انتى بتهرجى ولا بتتقلى 
يا كالم 


كده فى التعامل 141/سالى : لا والله بس تحسيه 

منى : ماهو ده سر جاذبيته مش اى واحده يكلمها ..تقيل اوووى... وراسى كده 
سالى : وعنده برود اعصاب اسمالله ولا جراح بريطانى هههههههه 

منى : ههههههههه ااه من النحيادى اوووى.. لااا ...بس لما يتنرفز ممكن يهد 
الدنيا... بس اللى حصله خلاه يهدى شويه ...ولو ان مش اووى برضه لسه برضه 
جاسر سليم 


قالت سالى فى اهتمام: وايه اللى حصله؟ 


منى :جاسر ده كان دنجوان درجه اولى بس على تقيل مش زى زياد المهم انه فجأه 
لقيناه اتجوز بعدها بسنتين باين ويمكن ااقل طلق مراته بيقولو... والله اعلم انها 
خانته.. فطلقها ...بس اخدت ابنه الوحيد وهربت من البلد ولحد دلوقتى مش عارف 
يرجع ابنه 


سالى : لاحول ولا قوه الا بالله زعلتينى عليه 

منى : ماتزعليش على غالى يا ماما... يابنتى انتى مستقليه بيه الفلوس تعمل 
البدع.... كلها شهر ولا اتنين ويعرف يرجع ابنه 

سالى : ومراته دى ست اكيد مش محترمه ولما هوا لافف كده وداير يقع الوقعه دى 


منى : بيزنس... اتجوزها بيزنس... ابوها صاحب اكبر شركه استيراد خامات بتروليه 
فى مصر وكان عايز يشاركه ويوسع اعماله 


سالى : |١اه‏ قولتيلى يعنى مش حب ولا كلام من ده 

منى : حب مين يا ماما جاسر انسان عملى جدا وطموح جدا جدا .... والصراحه ما 
اظنش ان فى واحده ممكن تميل عقله ولا قلبه دا الستات بتترمى تحت رجليه ....خلي 
الحب للغلابه اللى زى حالتنا بيحلمو بشفه ولا عش العصفور يقضينا 


قالت سالى بأسى : وحياتك ولا الحب ساعات بينفعنا وممكن الناس تستخسر فينا حتى 
عش العصفور 


قالت منى باهتمام : انتى حبيتى قبل كده يا سالى 

لوت سالى شفتيها وقالت بمراره وكادت ان تبكى : ايوه بس للاسف كنت هبله 
منى : ايه اللى حصل؟ 

سال داقر نكن بادك جا تكيوان سدونة للخة 


منى : عيب عليكى ينقطع لسانى اصلا 


سالى : بعد الشر انا اصلى موقفى حساس شويه.... انا... مطلقه ...بس بعد كتب 
الكتاب فالواقع قبل دخلتى ب 3 ايام بس 


منى : ياخبر....طيب ايه؟ ماحولتيش ترجعى المايه لمجاريها 


سالى : ماكنش ينفع يا منى ماكنش ينفع..... ايهاب كان دكتور زميلى فى المستشفى 
اول ما جالى التكليف اتصاحبت فى الشغل على شله بنات معايا دكاتره كمان كنا 
بنروح ونيجى سوا وف يوم كنت طالعه امضى لقيت واحد وقفنى وطلب منى نمره 
تليفون بيتنا وقالى عايز يتقدم انا كنت بموت فى جلدى من الكسوف.... المهم جه 
واتقدم واتخطبنا وحبيته اووى وكتبنا الكتاب قبل الدخله بحوالى شهرين 0 
اسيم اكتشفت انه على علاقه بواحده زميلتى فى المستشفى وكانو جيران 

...... بس هيا كانت مش بتحبه وحاول كتير يقربلها وهيا كانت بتصده اما لقت 
7 ورجعت تانى تكلمه.... والاستاذ طلقنى قبل فرحنا عشان 
يتجوزها..... ده كان شرطها 


منى : يا|!١١|١|||١١اااااه‏ معقول.......فى ف الدنيا نداله بالشكل ده؟ حرام عليه يعنى كان 
عاملك حبايه مسكن ولا تلاقيه خطبك عشان يغظها 


سالى : الله اعلم ماتتخيليش صدمتى كانت كبيره ازاى وماعرفتش ارجع شغلى كل 
زمايلنا كانو بيتكلموا على اللى حصل ناس تمصمص فى شفايفها شفقه عليا 
......وناس طلعت اشاعه انى انا اللى لفيت عليه وفرقت مابينهم.... بس قال ايه 
حبهم انتصر . ...وطيعا هيا اللى كانت ورد الاشاعه دى 

منى: دى بنى ادمه فعلا واطيه استغفر الله العظيم .....بس انتو ليه ياسالى كتبتوا 
الكتاب بدرى كده 


سالى : اللى حصل ان ايهاب كان مقدم على بعثه وكان عايز ياخدنى معاه طبعا فكتبنا 
الكتاب عشان انتى عارفه الاقامه والحاجات دى بابا ماكنش موافق كان بيقوله بعد 
مانتجوز يسافر هوه ويظبط حاله هناك وبعدين يبعتلى بس ماما الله يسامحها فضلت 
تزن على بابا بقى عشان يوافق كانت عايزه تتطمن عليا 


منى : النصيب يا سالى وانتى طبعا بعدها سيبتى الشغل فى الحكومه وجيتى اشتغلتى 
هنا فى الشركه؟ 


سالى : لاا يا ريت انا فضلت مكمله وعامله نفسى زى الجبل وبالعكس روحت اخدت 
كورسات فى الكومبيوتر والانجليزى كمان بقيت بحاول اشغل نفسى بأى شكل بس 
جوايا كان مكسور اووى ......لحد فى يوم طالعه امضى فى الحضور لقيت دكتور 
كبير كده عنده بتاع 50 سنه لقيته بيوقفنى وعمال يسألنى عن اخبارى وكان باين 
عليه كده عاوز حاجه.... قلت فى عقل بالى يمكن يكون عنده ابن ولا حاجه من سنى 
وعاوزنى ليه..... فؤجئت بيه عاوز يتقدملى ...اتقهرت ساعتها هيا حصلت 
واللى يغيظ انى اطول منه 


لم تتمالك منى نفسها فضحكت وقالت : كما|١اااان‏ ..... ههههههههههه. يابنتى ايه 
حكايتك كل ماتطلعى تمضى يتقدملك واحد ههههههه لااااا انا من بكره هروح اقدم 
على وظيفه هناك 

سالى : ههههههه وماله عشان الدكتور اللى اتقدملى اخر مره يتقدملك 

منى : وده ان شاء الله مش شايف نفسه كبير عليكى مش يتكسف على دمه 


سالى : انا عارفه.... بلاوى بتتحدف على الواحد. بس حسيت ساعتها ان نفسى 
مكسوره اوووى ...للدرجادى!!.... واحد كان واخدنى كوبرى ....والتانى اد ابويا 


منى : ولا يهمك ياجميل ...ولاااا١ااااا‏ تزعلى روحك بكره ربنا يبعتلك اللى احسن منهم 


كلهم ويستاهلك وتستاهليه بجد 
سالى : ربنا يخليكى يا منى ........ بجد بترفعى معنوياتى وربنا يقدملك الخير ويهديلك 
معتز 


منى : يارب يا اختى يارب 


سالى : ههههههه طيب يالا بينا نقوم بالذوق احسن ماما تزعل منى مش عاوزه 
اتأخر 


منى : لا على ايه يالا خلينا نروح باحترمنا برضه عشان نعرف نصحى بدرى ولو 
انى كنت هموت واشترى الصندل ابو شرايط ده 


خرجت سالى برفقه منى من المحل وسارت معها وهى تقول : يابنتى ارحمى نفسك 
ده كعبه ولا عشره سنتى ...فقرات ضهرك هتتعبك بعد كده 


منى : انتى عارفه مين معقدنى من قصرى ؟ 

سالى : مين...مروه 

منى : لالااا مروه دى انا مابحطش كلامها فى ودانى ومش هسلم منها ولا انتى كمان 
سالى : يا ساتر ليه كده 

منى : عارفه النيك نيم بتاعها بين الموظفين ايه؟ 

سالى : ايه؟ 

منى : مروه رويتر وهيا عارفه ولا بيهمها...... اى فضيحه تجبلك قرارها 

...هن بنقولها كان حقك تشتغلى صحفيه وتتعينى فى مجله من اللى بيكتبوا عن 
فضايح الفنانين 


سالى يا١ااااه‏ للدرجادى 


منى : اهى دى بالذات يا سالى احذرى انك تقولى قصادها اى حاجه عن موضوعك ده 
فيا فيها عيب انها كمان ممكن تنقل الكلام بس تحرفه يحيث يظلغ يشكل كا|||أنى 
خااااالص 


سالى : كويس انك حذرتينى انا اصلى للاسف فيا طبع زفت ... بثق فى الناس 
بسهوله اووى وماتخيلش ليه اصلا حد يأذى التانى او يجرحه 


منى : الدنيا مليانه بلاوى 


سالى : اخدتينى فى دوكه ومقولتليش مين اللى بيحسسك بقصرك يبقى اكيد معتز 


منى : هههههه لاااا معتز اكتر حاجه بتعجبه فيا هيا قصرى اه والله عارفه مين 


سالى : مين 
قالت منى بلهجه حالمه : جسوره ..... ببقى واقفه الصبح وره الكونتر والاقيه داخل 


عليا بحس انى قزمه جمبه 

سالى : هههههههه انا الحمد لله بدخله بيبقى قاعد على المكتب انا مش ناقصه خوف 
ورعب منه 

منى : ااه ساعات فعلا بحس انى خايفه منه رغم انه قلما لما يكلمنى 

سالى : تحسى انه على طوول مافيش حاجه عجباه ولو عملت شغلى صح وتمام 
التمام ولا ينطق بأى كلمه ولا حتى شكرا واول ما اغلط مهما كان غلط تافه الاقيه 
اتقلب وبقى عصبى ويكلمنى باستهزاء كده 


منى : الله يكون فى عونك فعلا ياريتك كنتى اشتغلتى معايا فى الاستقبال تحت كنا 


سالى : المهم اننا اتسلينا النهارده انا بجد اتبسطت اووى 


منى : خلاص خلينا نكررها الاسبوع الجاى بس بدرى شويه عشان ندخل سينما يارب 


فيلم احمد عز يفضل موجود 
سالى : ههههه يا ادى احمد عز اللى واكل دماغك ده 


منى : الاول كنت واخده الموضوع عند فى معتز بيغير منه موووووووووت بس بعد 
كده لفيته بجد كيوت خالص 


سالى : يابنتى ارحمى الراجل ليه حق بقى.... كل الرجاله عندك ...سو تشارمينج 
...وعليه نظره ...وشعاع... وكيوت ايييه هههههههههه 


منى : هههههههه انا مكنتش كده بس لما معتز بيغظنى بقيت انا كمان اغيظه بس 
سالى : ااه يفضل راعى حالتى الانسانيه ههههههه 


منى : حاااضر ياستى 


عادت سالى الى المنزل وجدت والدايها قد اخلدا الى النوم فنامت هيا الاخرى 


الفصل الرابع 


استيقظت سالى فى صباح اليوم التالى متأخره للغايه ولسوء حظها لم تستطع اللحاق 
بأتوبيس الشركه فاضطرت الى ركوب سيارتها القديمه 

دخلت الشركه متأخره بثلاثون دقيقه كامله لاحظتها منى على الفور ونظرت لها 
مشفقه واخبرتها ان جاسر قد وصل اليوم مبكرا للغايه وطلبها فى مكتبها ولم يجدها 
لم تسر سالى على الاطلاق عند سماعها لذلك النبأ 

فتوجهت الى مكتبها سريعا وضعت حقيبتها واخذت دفتر الملاحظات 


وانطلقت الى مكتب جاسر طرقته بخفه وسمعت صوته قائلا: ادخل 

دلفت سالى الى الغرفه وقالت بصوت خافت : صباح الخير 

نظر لها جاسر شزرا ثم نظر فى ساعته الفخمه : متأخره نص ساعه بحالها 
سالى : اسفه بجد راحت عليا نومه 

قال جاسر بصوت قاس: وكنتى سهرانه طبعا 

نظرت له سالى بتعجب وقالت : لاء مش كده بالظبط 


لوى جاسر شفتيه وقال بعصبيه : مخصوم منك النهارده وده اول واخر انذار انتى 
فاهمه 


ظلت سالى واقفه فيما املها جاسر ملاحظاته وبعدما انهى صمت فلم تفهم سالى 
اتنصرف ام تبقى ان كان لديه مزيد رفعت سالى ابصارها ونظرت اليه لتجده يحدق 
بها 


سالى : فى حاجه تانيه ولا خلاص كده ؟ 


ظل جاسر محدقا بها فتنحنحت سالى شاعره بالارتباك فقالت : اروح اطبع الملاحظات 
دى واجيبهم لحضرتك تمضيهم 


قال جاسر بهدوء: ااقعدى واقفه ليه 


رفعت سالى حاجبيها وقالت داخلها : تو ما افتكرت 


جلست سالى فقال جاسر : اتأخرتى ليه النهارده؟ عايز الصراحه 


نظرت له سالى متعجبه وقالت : قلت لحضرتك انى صحيت متأخره ومالحقتش 
الباص 


قال جاسر بتحفز: وجيتى ازاى حد وصلك 
سالى : لاء جيت بعربيتى 
جاسر : همممم 


وضع جاسر مرفقيه على المكتب ودعك وجهه ثم قال: اعملى حسابك من بكره 
هتتنقلى للدور هنا معايا فى المكتب اللى جنبى 


لم تفهم سالى ووهزت راسها قليلا ثم قالت : وهسيب تحت 
قال جاسر باقتضاب ٠‏ ااه .. واتفضلى دلوقتى 


قامت سالى شاعره بالتخبط وانصرفت وهى لا تفهم شيئا 


وفى وقت الغداء نزلت سالى الى القاعه وجلست برفقه منى والتى قالت : طمنينى 


عملتى ايه مع جاسر؟ 
قالت سالى بانزعاج : زفت... خصم منى النهارده وقالى ده اول واخر انذار وفوق 


قالت منى بتعجب : ايه....!!!!!! ليه كل ده؟عشان نص ساعه تأخير ؟ 


هذ" اجى ‏ اتاظاتظظظظ5ظ تدده سس سه دسم 


لوت سالى شفتيها باستياء وقالت : افترى... انا مش مدايقنى غير ان مكتبى يتنقل 
....الدور فوق مافيهوش غير مكتبه وقاعه الاجتماعات وبس... تحت على الاقل 


الموظفين رايحين جايين وكنت حاسه بالونس دلوقتى هتحبس 
منى : هههههه واحلى حبسه ياريتنى كنت انا 

سالى : مستعده ابدل معاكى ايه رأيك 

منى : موافقه ههههه بس هو يرضى هههههههه 


قاطعتهم مروه وجلست دون استئذان : بتضحكى على ايه؟ شوفتو اللى حصل 
النهارده؟ 


منى : ايه يا رويتر ؟ 

مروه : جاسر 

منى : ماله؟ 

مروه : مسك زياد النهارده سلخه عشان اتأخر 
سالى : هوا كمان ههههه دى فره بقى 


منى : ياسلام ليه دا النهارده شيفاه جاى قبلك ياسالى بحاجه بسيطه دقيقتين بس 
وكده يبقى جاى بدرى مش متأخر 


ضاقت عينا مروه وقالت : وانتى جيتى متأخر النهارده يا سالى انتى كمان ؟ 
سالى : صح النوم انتى ماخدتيش ش بالك انى مركبتش معاكم الباص النهارده ولا ايه؟ 
٠‏ لاء ماخدند تش بالى ...وجاسر عرف انك اتأخرتى 


منى : طبعا عرف سألنى عليها النهارده وخصملها اليوم كمان 


مروه بلهجه متصنعه الشفقه: ياااااه معقول معلش 

سالى : اللى حصل انا هقوم يامنى مش عاوزه حاجه 

منى : لسه يابنتى التلت ساعه مخلصتش وبعدين انتى ما اكلتيش 

سالى : اتسدت نفسى ..سلام 

اتجهت سالى الى مكتبها وشرعت فى اداء عملها عندها دخل زياد مكتبها قائلا : ازيك 
يا سالى 

رفعت سالى ابصارها وقالت : الحمد لله ازيك انت يا استاذ زياد 


تظاهر زياد ان شيئا ما قد اصاب صدره وكاد ان يقع ثم قال بصوت مسرحى : ااااه 
استاذ!!!! ياخبر ليه كده؟ 


لم تتمالك سالى نفسها وابتسمت ابتسامه مشعه : خلاص ..خلاص ازيك يا زياد 
ابتسم زياد بالمقابل ابتسامه فاتنه وقال : ايوه كده خلى البساط احمدى .سمعت انك 
اتأخرتى النهارده 

هزت سالى رأسها وقالت : ااه راحت عليا نومه 

زياد : همممم كنتى سهرانه بتابعى الفيلم ولا بتشيتى .....يا خوفى يابدران 


ضحكت سالى ولم تتمالك نفسها وقارنت بين طريقته فى سؤاله وطريقه جاسر رغم 
ان السؤال يكاد يكون متشابها ثم اجابت : لا ده ولا ده خرجت امبارح ومشيت حبه 
حلوين رجعت نمت ماحستش والظاهر انى ظبط المنبه غلط قومت مع نفسى مارنش 
073 بال 17 خالص عملته 


زياد : ههههههههه بتحصل فى احسن العائلات معلش وخرجتى مع مين بقى اوعى 
يكون البوى فريند 


نظرت له سالى بعتاب وقالت : لاء... منى 


تظاهر زياد بالتآثر : انتم الاتنين!!! طيب حتى رنه.. ماسج ...اى حاجه.. تعالى يازياد 
احنا مايهونش علينا نخرج من غيرك 


ضحكت سالى ولم ترد فسألها زياد : ورحتوا فين 
تنهدت سالى وقالت : تصدق ماما ماسألتنيش الاسئله دى كلها ....رحنا باسكن روبنز 
فغنى زياد: عشان تاكلى جلاس وتدوبى فى قلوب الناس 


ضحكت سالى ثانيه ثم فؤجئت بجاسر واقفا وعيناه تحملق بهما بغضب شديد فاكفهر 
وجهها وتلاشت ابتسامتها سريعا 


فاستدار زياد على الفور ليجد اخاه فقال بصوت هادىء : اهلا جاسر ...خير 
جاسر : انت واقف عندك بتعمل ايه؟ 


زياد: حلوه اوى واقف عندى بعمل ايه عادى كنت جاى لسالى فى شغل هكون جاى 
لبه؟ 

جاسر : وياترى يا انسه سالى خلصتى الشغل ولا واقفين تتسامروا 


امتقع وجهه سالى ونظرت اليه بحده ثم قالت فى تحدى : اول ما اخلص غدايا هكمل 


جاسر : انا مش شايف معاكى غدا 


زياد : ما انا اكلته هههههههه . 


نظر له جاسر بغضب ثم توجهه لسالى بالحديث : هاتى الملفات اللى قولتلك عليها 
وحصلينى على مكتبى 

انصرف جاسر تاركا زياد والذى شعر بضيق سالى فقال مخففا عنها : معلش ولا 
تاخدى فى بالك جاسر اصله بيحب يعيش دور ناظر المدرسه بجانب انه مدير مجلس 
الاداره ...كنا بنقول ايه؟ 

سالى : كنا بنقول ان هودى الملفات واشوف اللى ورايا بدال ما احنا واقفين نتسامر 
قال زياد بخفه: براحتك سلاام 

انهت سالى عملها فى تمام الخامسه واستعدت للانصراف حينها رن الهاتف 

سالى : الو 

جاسر : تعالى 

اغلق جاسر الخط فتعجبت سالى منه وهزت رأسها وتمتمت مقلده صوته بحنق : 
تعالى...ايه ده فى حاجه اسمها من فضلك تيجي شويه او لو سمحتى عاوزك فى 
مكتبى ...مش تعالى ...صبرنى يارب 

قاطعتها منى والتى دخلت مكتبها وقالت : ايه يابنتى انتى بتكلمى نفسك 

ابتسمت سالى بوهن : ااه من غلبى انتى لسه مامشتيش 


منى : انا استنيتك تحت لقيتك مانزلتيش قلت اطلع استعجلك الباص هيمشى 


سالى : لا ياقمر روحى انتى انا معايا العربيه 


منى : ااه صحيح نسيت خالص 


سالى : كنت هقولك تيجى معايا بس الاستاذ جاسر طلبنى فى المكتب دلوقتى وهأخرك 
معايا روحى انتى بقى 


منى: غريبه...وهوا يعنى خلاص ثم ان مواعيد الشغل انتهت يعنى لو ماكنش معاكى 
العربيه النهارده كان هيخلى الباص يستناكى ؟ 


سالى : هوا تقريبا عايزنى اعوض النص ساعه تأخير مش كفايه انى اتخصم منى 
النهارده .هطلعله بقى بدال ما اسمع كلمتين انا خلاص جبت اخرى منه 


منى : طيب سلام ياقمر واما توصلى طمنينى عملتى ايه معاه 
خرجت سالى من المكتب وهى تقول : ان شاء الله ادعيلى ..سلام 
نظرت لها منى وهى تتنهد : ربنا معاكى ...سلام 


صعدت سالى الى الدور الاخير فى البنايه الانيقه وجدت باب المكتب مفتوح على 
مصرعيه دخلت متعجبه 


ولم تجد احدا فنادت بصوت هادىء: جاسر بيه ؟ 

بعد لحظات خرج جاسر من الحمام الملحق بالغرفه ولاحظت سالى على الفور ازره 
قميصه المفتوحه حتى منتصف صدره مظهره عضلاته القويه وسمرته وشعره 
الاشعث المبلل والذى منحه هيئه خطره 


فاكتست وجنتيها بحمره الخجل واخفضت رأسها وقالت بصوت منخفض: حضرتك 


طلبتنى 


تخلخلت اصابع جاسر النحيله شعره محاولا تمشيطه وقال : ملفات شركه يسرى 


الطحان خلصت ؟ 
سالى : ايوه يافندم وبعت العقود للاستاذ معتز المحامى عشان يراجعها 


جاسر : عايز بكره الموضوع ده يخلص قبل الساعه 12 تكونى طلعتيلى الملفات 
مفهوم 


سالى : مفهوم 


جلس جاسر على الاريكه الجلديه ورفع ناظريه اليها : مكتبك من بكره هيتنقل هنا فى 
الدور جنبى ياريت 7 بالدقيقه تكونى عليه 


هزت سالى رأسها : امرك 
نظرت له سالى وكان يبدو انه سيقول شيئا ما فقالت : فى حاجه تانيه حضرتك؟ 


ضاقت عينا جاسر وقال بتحفز : فيه...فيه ان هنا مكان شغل مش تربيطات 
وارتباطات 


نظرت له سالى ولم تفهم فحوى كلماته وقالت : يعنى ايه؟ حضرتك تقصد ايه؟ 

مال جاسر براسه الى اليمين قليلا ثم ارجع نفسه الى الخلف وفرد ذراعيه على ظهر 
الاريكه ووضع قدما فوق الاخرى مما اخجل سالى اكثر فنصف جسده الاعلى تقريبا 
عارى 

قال اخيرا بتمهل : كلامى مفهوم جدا.. هنا... مكان.... شغل. 

شعرت سالى بالحنق والغضب الشديد فقالت : وانا بشتغل وشايفه شغلى على اكمل 


وجه ومابأخرش حاجه واللى حصل النهارده كان فوق ارداتى انا ماليش مزاج انى 
اتأخر واعرض نفسى للاهانه والخصم 


اخفض جاسر ذراعيه بسرعه وانحنى الى الامام بتحفز وقال بغضب : انا اهنتك؟ 


قالت سالى بصوت مهزوز بفعل غضبها: حضرتك من الصبح وبتتعامل معايا بمنتهى 
ال.... مش عارفه ااقول ايه بس... الاسلوب صعب كأنى اخترقت ناموس الكون 
...فحين ان اى عمل فى الدنيا معرض ان الموظفين فيه يتأخروا ...فى مواصلات 
...صحيان متأخر... وعشان كده اتعملت الاذون ودقايق التأخير .......مش خصم اجر 
نوه كامل وتعنيف مستدن 


نظر لها جاسر وقد فتن بوجهها الاحمر من الغضب واندفاعها فى الكلام بل وجرأتها 
فى معارضته فحين انه قد مر زمن طويل منذ ان فعل احدهم هذا 

فقام من مجلسه ومشى خطوات قليله باتجاهها حتى اصبح على بعد سنتيمترات قليله 
فقزعت نتالى من قربه منها بهذا الشكل وظنت 'اثثه سيوف يضريها 

فرفعت رأسها بخوف وفؤجئت بانه يبتسم ابتسامه واسعه وقال بحنان بصوت 
منخفض : خلاص ماتزعليش نفسك اووى كده ان كان على يوم الخصم ...خلاص 
تافيان خصد بسكا شار يذن :تان 


نظرت له سالى بحيره وفتحت فمها تريد النطق بشىء ما ...اى شىء عندها تراجع 

جاسر وادار لها ظهره واتجه الى مكتبه وقال : يالا عشان تروحى وماتنسيش اللى 

قولتلك عليه ملفات يسرى الطحان تخلص فى اقرب وقت 

نظرت له سالى متحيره فقد انقلب من انسان دافىء حنون الى انسان غايه فى البرود 
فى ثوان معدوده فقالت متردده : حاضر ...ومتشكره اووى عن اذنك 


خرجت سالى واغلقت الباب خلفها واخذت نفسا عميقا ثم توجهت الى مكتبها ولملت 
اشيائها وانصرفت الى سيارتها المركونه 


عا جارد جارد عا جاب عاب جا عا عات جارد جا عا جا عاب جار عا جا جارد جا عاد جا جار جار عا عا جار عا 


ركبت سالى السياره وانطلقت عانئده الى منزلها وبعد قليل بدأ محرك السياره فى 
اصدار اصوات غير مطمئنه بالمره الى ان توقفت السياره تماما 


حاولت سالى اعاده تشغيله ولكن لافائده فقد غاب عن الحياه 

ترجلت سالى من السياره ورفعت الغطاء الامامى ونظرت الى مكونات السياره بيأس 
وقالت : قال يعنى هعرف اصلحها ده لو العيب قصادى ولا عين الشمس ولا حعرف 
...وبعدين الدنيا هتليل والمكان مقطوع اعمل ايه ياربى 

اخرجت سالى هاتفها وقلبت فى الاسماء وما هى الا ثوانى حتى سمعت صوت عجلات 
تقترب منها وتبطىء ادارت وجهها فوجدت انها سياره زياد الرياضيه الحديثه ترجل 
زياد من سيارته ونظر لها بعبث طفولى محبب وقال : ايه عطلت منك؟ 

تنهدت سالى وقالت براحه لدى رؤيه وجهه المألوف . ااه مش عارفه فيها ايه 
اقترب زياد منها وقال :طيب وسعى اشوف فيها ايه 

فحص زياد السياره سريعا ثم قال : الزيت 


نظرت له سالى ببلاهه وقالت : ماله؟ 


زياد: مافيش ولا نقطه زيت يامفتريه ده كده التروس بتاكل فى بعضها .ربنا يستر 
وماتكونئش حاجه اتكسرت 


سالى : ياخبر طيب وانا اعمل ايه 
زياد : اركبى معايا وانا هقطرهالك .معاكى حبل 


سالى : ااه معايا خلاص انت ممكن تربطها وانا اركب جواها تحسبا لاى حاجه 
تحصل 


زياد ٠:‏ هههههههه ياسلام عسان لو حاجة خصلت وانثى جواها نبفى راحت العربية 
بسالى ...لاء طبعا ايه اللى انتى بتقوليه ده بطلى هبل ادينى الحبل واركبى ياله 


انصاعت سالى لامره فلم تجد حلا اخرا وستبدو فى غايه الوقاحه ان اصرت على 
الركوب بمفردها 


ربط زياد السياره باحكام ثم صعد الى سيارته واغلق الباب وابتسم الى سالى ابتسامه 
مشعه : العربيه نورت . 


ثم اضاف بتأثر شديد :تصدقى من ساعه ما اشتريتها وماحدش ركبها غيرى اما كنت 
حاسس بوحده فظيعه جواها 


لم تتمالك سالى نفسها من الضحك وقهقهت بصوت مرتفع : انت مش ممكن على 
فكره مش عارفه بتجيب الكلام ده منين 


ضحك زياد وقال : من قلبى ..من احساسى... ايه مش مصدقانى 
سالى : ابقى عبيطه لو صدقتك 


رد زياد بدهشه : كده برضه؟ ده جزاتى ماشى ياستى الله يسامحك بس اعمل ايه 
حلاوتك مطيره برج من نافوخى 


حاولت سالى تصنع الجديه : لو هنبتدى الكلام كده هقولك نزلنى 
زياد: لا خلاص خلاص ماتهونيش عليا اسيبك لوحدك .هاه تحبى تروحى فين 
سالى : معلش ممكن تودينى محرم بيه بس لغايه البنزينه نزلنى هناك واتفضل انت 


زياد: ايه ده... ايه ده ؟ ايه الكلام ده انا منغير حاجه حودى العربيه البنزينه يحطو 
الزيت وبعدين اخدك ونطلع اى مكان نتغدى سوا 


سالى : لا والله انت ماصدقت بقى 

زياد: طبعا ده يوم المنى 

سالى : مش هينفع انا لازم اروح 

زياد: ماانا هروحك بس نتغدى الاول انتى ماتغديتيش ش فى الشركه 

سالى : ما انا هتغدى مع ماما وبابا 

زياد : كده . واهون عليكى د تسيبنى اتغدى لوحدى 

سالى : روح واتغدى مع اهلك انت كمان 

زياد: ياااااريت من بقك لباب السما العيله دى يابنتى بتتجمع فى المناسبات السعيده 
وبس 

تعرفى الناس بتحسدنا على القصر اللى عايشين فيه لو يعرفو ان جوه القصر ده كله 
عايش فى ملكوت مع نفسه 

كنا نصعب عليهم مش يحسدونا هههههههه 

سالى : بكره ربنا يرزقك ببنت الحلال وساعتها تتغدى معاك وتتعشى كمان 


زياد: طيب ما انتى بنت حلال مصفى كمان ومش عاوزه تيجى تتغدى معايا 


سالى : مش هينفع يازياد بجد ارجوك بلاش تحسسنى باحراج يكفى انك وقفتلى 
وانقذتنى من الموقف اللى كنت فيه 


زياد: واقين انك تومن.واى حاجة تخضل معاكى تليقوق ضعين وتلإقينى :واقك فصانك 
واقولك شبيكى لبيكى زياد د تحت امرك وملك عينيكى 


سالى : انا رأيي انك تسيب انت قسم البحوث وتمسك قسم العلاقات العامه حقيقى لا 


زياد: انا يابنتى خساره فى البلد دى والله هههههههه 


وصلت سالى الى منزلها اخيرا فبادرتها امها بالسؤال : اتأخرتى كده ليه ياسالى 
ابوكى قلقان عليكى وبتصل بيكى التليفون غير متاح 


سالى : العربيه اصلها عطلت منى فى السكه وانا راجعه 
مجيده: ياخبر وعملتى ايه ؟ 


سالى : ربنا بعتلى زياد قطر العربيه ووداها للبنزينه حطولها زيت وجيت على هنا 
بيها 


مجيده: ومين زياد ده ان شاء الله؟ 
سالى : ده واحد من اصحاب الشركه 
مجيده: وماكلمتيش ابوكى ليه ...ليه تيجى مع واحد غريب 


سالى : يا ماما اكلم بابا ازاى بس وبعدين انا اول ماعطلت لقيته وقفلى وقطر العربيه 
وكتر خيره ساعدنى 


مجيده: كتر خيره انه ساعدك بسم الله ماشاء الله تركبى العربيه مع راجل غريب دى 
اخره تربيتى فيكى .استنى ابوكى اما يرجع من الصلاه يجى يشوف عملتك المهببه 


لم يطل الوقت فما هى الا ثوان معدوده حتى فتح باب المنزل ودخل محسن منزعجا : 
ايه خير يا مجيده صوتك جايب الدور اللى تحت . حمدلله على سلامتك يالولو خير 
ياحبيبتى اتأخرتى كده ليه النهارده 


لم تمنحها مجيده فرصه للرد : العربيه عطلت منها قامت الهانم ركبت العربيه مع 
راجل غريب ورجعت بالسلامه يرضيك كده يا محسن؟ 


سالى : يا ماما مش ده اللى حصل بالظبط 
مجيده : ابوكى عندك احكيله ولو انى عارفه انه هيقف فى صفذك ما انا عدوتكم 
انصرفت مجيده الى غرفتها غاضبه فقال محسن : ايه يا سالى اللى حصل احكيلى 


قصت سالى على والدها ما حدث فقال اخيرا : برضه يا سالى كنتى كلمتينى اتصرف 
انا قبل ماتركبى معاه عربيته يابنتى 


سالى : يابابا انا فعلا كنت هكلمك لقيته فى وشى ربط عربيتى وحسيت انى هبقى 
قليله الذوق ان رفضت اركب معاه 
وبعدين دى مدير فى الشركه 


محسن : طيب اللى حصل حصل خلاص .بس تانى مره تكلمينى ولو كنتى فى آخر 
الدنيا انا هجيلك اتفقنا 


سالى : ربنا يخليك ليا يا بابا ولا يحرمنى منك ابدا 


محسن : ياله ادخلى صالحى ماما واعتذرى منها انتى برضه غلطانه وهيا معاها حق 
تقلق عليكى وتعالى عشان نتغدى 


سالى : حاضر يا بابا 


دخلت سالى غرفه والدتها وقبلتها معتذره وقالت : خلاص يا ماما بقى اوعدك مش 
حيحصل تانى 


ربتت مجيده على ظهر ابنتها وقالت : ياحبيبتى انا خايفه عليكى وعلى سمعتك الناس 
مش بترحم 


وتانى مره ماتركبيش الزفته دى تانى ان شالله ماتروحيش الشغل خالص 


سالى : ادعيلى ما اتاخرش تانى المدير ادانى كلمتين فئ العضم اللى هما وكان 
هيخصملى اليوم كمان 


مجيده : انتى اللى عملتى فى روحك تذلى نفسك للى يسوا واللى مايسواش 


سكتت سالى فلم تكن راغبه لجدال والدتها ثم قالت : طيب ممكن بقى تقومى ياست 
الكل عشان نتغدى سوا 


مجيده : روحى غيرى هدومك وانا جايه 


بدلت سالى ملابسها لملابس منزليه مريحه وغسلت يدها وذهبت لمساعده والدتها فى 
تحضير طاوله الطعام 


في الوقت نفسه كان زياد قد اوقف سيارته وترجل منها ومشى خطوات قليله فى 
حديقه القصر الواسعه 


دلف بعدها من الباب المعدنى الكبير فاستقبلته الخادمه وقالت : اهلا زياد بيه حمد لله 
على السلامه الجماعه فى الفرانده بيتغدوا 


رفع زياد حاجبيه تعجبا وتوجه الى الفرانده وقال لدى رؤيه افراد عائلته مجتمعون : 
فلجمعرق عند اللو خرن مشن :يق و يعدي 


الام (سوسن): ازيك يا حبيبى حمدلله على سلامتك اتأخرت ليه جاسر قال انه مشى 
بعدك ووصل من بدرى 


زياد: يعنى طلعلى مشوار وهوا فين جاسر؟ 


اسامه : جاله تليفون 


زياد : وانت فين مراتك؟ 

اسامه :طلعت تنيم مريم فوق ونازله 

حضر جاسر وجلس على طاوله الطعام فخاطب اسامه قائلا : ده كان يسرى الطحان 
شكله عايز يرجع فى كلامه لكن انا وراه اخر الاسبوع عزمته على حفله هنا اعمل 
حسابك تكلم متعهد الحفلات يوضب القصر عايزاها حفله يحكو ويتحاكو بيها 
سوسن : والحفله دى منغير مناسبه كده؟ 

جاسر : لزوم الشغل يا ماما .الصفقه دى هتنقل المجموعه نقله تانيه 

سوسن : يا ما نفسى يجى اليوم اللى اعمل فيه حفله برجوع سليم الصغير 

شعر جاسر بالم يعتصر فؤاده : ان شاء الله قريب 

سوسن بعصبيه: قريب امتى وانا شيفالك مافيش فى دماغك غير الشغل 

قال زياد مدافعا عن اخوه الاكبر : يعنى هوا يا ماما فرحان ببعد ابنه عنه 

سوسن : ماقولتش حاجه بس الولد وحشنى اووى نفسى اشوفه قبل ما اموت 


جاسر : بعد الشر عليكى يا امى ووحشنى انا كمان.. دا ابنى الوحيد بس اعمل ايه كل 
اللى ف ايدى عملته والمحامى طمنى وقالى انه قريب بس لازم اصبر 


اسامه :ربنا يصبرك وان شاء الله يرجع بالف سلامه وتعمليله احلى حفله يا ست 
الكل 


نزلت نرمين زوجه اسامه وانضمت الى زوجها فجلست جواره : اخيرا نامت 


سوسن : غلطانه كنتى اديتيها للشغاله تنيمها كده انتى بتعلقيها بيكى اكتر خلى البنت 


تطلع معتمده على روحها 


نرمين : يا ناناه دى لسه بيبى وبعدين مش بطمن عليها مع اى حد غريب دا حتى 
عند مامى مابخليش حد يقرب منها 


اسامه : نرمين قلوقه بزياده يا ماما انا نفسى ساعات مابترضيش تخلينى اشيلها 
سوسن : ليه ان شاء الله مش ابوها 


نرمين : كده يا اسامه ...انا مابخلكش تشيلها لما تكون راضعه بخاف لا ترجع عليك 
الحق عليا كده انت هتزعل ناناه منى 


سوسن : وازعل من ايه بنتكو وانتو احرار 
جاسر : ايه اللى أخرك كده يا زياد انت ماشى النهارده قبلى 


زياد: هوا انتى تزعقلى الصبح فى الشركه عشان اتأخرت ولما ارجع البيت تسألنى 
كنت فين؟ تكونش فاكر نفسك المدام؟ 


سوسن : اتكلم مع اخوك بأدب يا ولد انت 


زى ما انا عاوز تكونو مفكرنى بنتكم اخر العنقود وخايفين عليها 


زياد: ولد!!!!....والله انا بتكلم بأدب وماحدش هنا ليه عندى حاجه انا اخرج واروح 


نرمين : ههههههههه لا مش كده يا زياد بس احنا النهارده متجمعين على الغدا سوا 
يعنى 


زياد: وانا ماحدش قالى انه حيحصل الجمع الفريد ده كنت جيت بدرى 


اسامه : سيبك منه يا نرمين دا عايز يعمل مشكله منغير لازمه... جاسر كان قلقان 
عليك ماكلنا عارفين سواقتك والسرعه الرهيبه اللى بتمشى بيها 


زياد: لا اطمنو كنت سايق بالراحه وانا جاى 

اسامه : ااه احترم نفسك مش كل شهر والتانى تكسرلنا عربيه بنص مليون جنيه 
زياد: والله من فلوسى ماحدش بيدفعلى حاجه من جيبه 

جاسر : كل يا اسامه الله يخليك وبلاش مجادله معاه لانى بيتحرق دمى اكتر 

زياد: لا وعلى ايه انا قايم ولا احرق فى دمكم ولا انتو تدايقونى سلام 

سوسن : زياد...احترم على الاقل وجود امك واقعد كل وسطينا ..عيب عليك 

قبل زياد رأس امه وقال : عشان خاطرك بس انتى يا سوسو 

تناولت افراد عائله سليم وجبتهم وسط اجواء مشحونه بالتوتر الذى طالما ظل سائدا 
بين الاخين الاكبر والاصغر حتى اعلن اسامه عزمه على الانصراف برفقه زوجته 
وابنتهما الصغرى فأعلنت الام اعتراضها وقالت : مانتو بايتين معانا النهارده انا لسه 
ماشبعتش من البنت 

نرمين : معلش يا ناناه مره تانيه اكون عامله حسابى 

نظرت سوسن الى ابنها الاوسط وقالت : براحتكم انا مش عايزه اضغط عليكم 
اسامه : يا ماما الجيات اكتر من الريحات ويومين ولا حاجه ونيجى تانى 

سوسن : ماشى يا حبيبى خدو بالكو من السكه واما توصل اتصل بيا اطمن عليكم 


غادر اسامه اخيرا وصعد زياد الى الطابق العلوى فأبدل ملابسه واستعد للخروج 
عندها رآه جاسر وهو يستعد للخروج فقال : على فين العزم؟ 


زياد: خارج اسهر مع ناس صحابى تيجى معانا 
جاسر : ولا والله ...دعوة مراكبيه اكيد 


جا جايو جا جا جا جايج جا جا جا جاج جا جاب جا جاج 


توجه زياد الى السلم المؤدى للدور الاسفل وخطى بضعه درجات ثم رفع ناظريه الى 
اخيه الذى يقف وعلى وجهه علامات الضيق وقال : سلام يا جاسوره البس الشراب 
واشرب اللبن قبل ماتنام 


هز جاسر رأسه بنفاذ صبر ولم يرد عليه واتجه الى غرفه المكتب لمتابعه بعض 
الاعمال كما اعتاد كل مساء 


الفصل الخامس 


اشرق صباح يوم جديد استيقظت سالى مبكره عن ميعادها خوفا ان تتأخر من جديد 
وصلت الى الشركه وتوجهت الى الطابق الاخير ولم تسلم من تلميحات مروه 
"رويتر" عن انها ستكون بمفردها برفقه جاسر دخلت سالى مكتبها الصغير كان 
يحتوى على اثاث اكثر اناقه وتجهيزات اكثر حداثه من مكتبها القديم ومع ذلك شعرت 
بالغربه 

شرعت سالى فى اداء عملها وبعد قليل رن الهاتف اخبرها معتز المحامى ان الملفات 
التى بعثتها له بالامس قد انتهى منها 

بعثت بالساعى اليه فأحضرها اليها توجهت بالملفات الى مكتب جاسر طرقته ودخلت 


سالى : صباح الخير ...ملفات يسرى الطحان 


جاسر : صباح النور 


تصفح جاسر الملفات ثم عقد حاجبيه ورفع سماعه الهاتف وقال كلمته المعهوده: 
تعالا 


لوت سالى شفتيها ساخره فنظر لها جاسر شزرا فاخفضت ناظريها 
بعد قليل دخل زياد الغرفه : صباح الخير يا جاسر صباح الخير ياسالى 
اومأت سالى برأسها بتحيه بسيطه فقد خافت ان ترد بالتحيه 

قال جاسر : انت متأكد من الارقام دى 

نظر زياد فى الاوراق سريعا وقال مؤكدا : مليون الميه 

جاسر : انت عارف ده معناه ايه 


زياد: الموضوع مش بسيط زي ماكنا متخيلين وممكن نضطر نعمل مفاوضات 
تانى.... يسرى الطحان مش هيرضى بالسعر اللى عرضناه عليه بالسهوله دى 


جاسر : وانا مش هرجع فى كلامى والا ده هيكون مؤشر لاى حد فى السوق انه 
ممكن يقرص علينا 


زياد: اللى تشوفه اعمله واحنا معاك 


وقفت سالى لفتره طويله تستعد لكتابه اى ملاحظه ومع ذلك لم يمليها جاسر اى شىء 
فتساءلت فى داخلها "هوا نسانى ولا ايه" 


قاطع افكارها صوت زياد : العربيه عملت معاكى حاجه تانيه؟ 


نظرت له سالى وقالت بصوت هادىء منخفض : لاء الحمد لله 


زياد: واضح انك بتسيبيها مركونه كتير من فتره للتانيه ابقى شيكى على الزيت 
والمايه 


رفع جاسر رأسه ونظر الى اخيه متساءلا فقال الاخر : اصل عربيتها عطلت امبارح 
كان مافيهاش ولا نقطه زيت فوصلتها 


عندها نظر جاسر الى سالى غاضبا وقال : ومانديتيش ليه على الامن يبعتوا حد 
يصلحالك 


فؤجنت سالى بهجومه فقالت مدافعه عن نفسها : العربيه عطلت بيا فى نص الطريق 
زياد : كنت راجع لقيتها واقفه محتاسه بيها مايصحش طبعا اسيبها وامشى ولا ايه؟ 


نظر لها جاسر بطرف عينه وهز رأسه ثم قال : لا طبعا ...مايصحش .اتفضلى روحى 
انتى دلوقتى على مكتبك يا آنسه 


شعرت سالى بالضيق من اسلوبه فغادرت بصمت 
فيما نظر جاسر الى اخيه بغضب وقال : انا لاخر مره بحذرك هنا مكان شغل 
زياد : طيب ماعطلكش عشان ااقوم اشوف شغلى 


مر اليوم سريعا وانهمكت سالى فى اداء عملها وظلت ذكرى الصباح تطاردها منخصه 
عليها يومها 


حتى حل ميعاد الغداء فنزلت الى القاعه 


فوجدت منى تجلس للاسف برفقه مروه والتى بادرتها بالقول : اللى على .. على 
مابقالكيش شهر واترقيتى وبقى مكتبك جنب مكتب جاسر يا خوفى يجى يوم وتبقى 


مديره الشركه بداله هههههههههه 
نظرت لها سالى بضيق : ده على اساس ان معايا ملايين متلتله اشترى الشركه يعنى 
منى : سيبك منها يا سالى شكلها رايقه وبتتسلى علينا انتى اخبارك ايه فوق 


سالى : عادى الشغل هوا الشغل بس دلوقتى اكتر الاستاذ جاسر طول الوقت.. 
روحى.. جيبى... ودى... هاتى وطبعا ممنوع استعمال الساعى لازم انا بنفسى 


منى : معلش يا سالى ربنا يقويكى انتى مش هتاكلى ؟ 


سالى : لاء انا ماليش نفس من الصبح وعماله اشرب فى نسكافيه انا بس نزلت 
عشان اشوفك واغير جو بدال الحبسه فوق 


منى : ربنا يخليكى ياقمر 

مروه : والله انا مستغربه لحقيتى تعلقيها بيكى اووى كده يا منى 

ردت منى : من القلب للقلب رسول يابنتى وسالى قلبها طيب 

مروه : وبنت حلال بتساعد الشباب هههههههه 

احمرت وجنتا سالى بغضب وقالت : انا ما اسمحلكيش على فكره اتكلمى معايا كويس 
ردت مروه ببرود : ايه وانا قلت ايه 

سالى : انا قايمه يا منى مع السلامه اشوفك فى الباص 

منى : انا جايه معاكى 


مروه : مع الف الف سلامه 


سارت منى برفقه سالى وقالت : مالك يا سالى صحيح شكلك مدايق 


روت سالى لها احداث الامس بالاضافه لما حدث فى الصباح الباكر فقالت منى بعدما 


انتهت سالى من سرد تلك الاحداث : بصى يا سالى انتى اختى وحبيبتى هيا كلمه 
واحده...بلا١||١١|اااااش‏ 


سالى : بلاش ايه؟ 


منى : بلاش تدخلى مابينهم.... زياد طول عمره بيدخل فى منافسه مع جاسر ويامه 
بيحاول يدايقه... وانا شايفه انا استغلك النهارده عشان يدايق اخوه... فى الاخر 


هيفضلو هما اخوات وحبايب وهتتعك فوق راسك 
سالى : انا ماكنتش اعرف كده وكنت فاكره زياد طيب مش زى جاسر 


منى : بالعكس جاسر هوا اللى اطيب على فكره.... زياد حلنجى وبتاع بنات وكلامنجى 
درجه اولى... انما جاسر دوغرى ودايركت جداااا وفى الاول والاخر هوا هنا الكل فى 
الكل 

الشركه دى كانت زمان قبل ما ابوهم يموت كانت ولا حاجه 

جاسر هوا اللى قوم الشركه والفلوس جريت على ايده وهما شركا بحكم انها ورث 
لكن بجد اللى بيتعب واللى بيخطط لكل حاجه هوا جاسر انتى مش بتشوفيه بيقعد فيها 
اد ايه ده ساعات بيبات 


هزت سالى رأسها وقالت : الدنيا دى فيها ناس من كل الاصناف وانا لسه كأنى بتعلم 
لاول مره ازاى اتعامل ربنا يسترها 


منى : معلش انتى بس عشان كان بقالك فتره مش بتحتكى بناس كتير وكمان 
ماعرفتيش تاريخ الشركه ودايما واخده موقف من جاسر 


سالى : ماهو من اسلوبه بجد مابتشوفيش بيتعامل معايا ازاى.... دا انا ساعات بخاف 
لا يضربنى 


منى : ههههههههه لا ياشيخه مش للدرجادى يعنى ليه عندك ايه ده شغل اخره انتى 
مرفوده مش يضربك 


ابتسمت سالى وقالت : ربنا يطمنك يا منى زى مابتطمنينى 


منى : امين يارب يسمع من بوقك ربنا 


مرت الايام وحلت نهايه الاسبوع خرجت سالى برفقه منى مره اخرى فيما شهد قصر 
آل سليم حفله فاخره حضر فيها عليه القوم وارتدت فيها النساء القليل من الملابس 
والكثير من المجوهرات والاحجار النفيسه 


وقف زياد يتابع بشغف جمال الفاتنات الاتى حضرن الحفله فيما ركز انظاره على فتاه 
فى منتصف العشرينات ترتدى ثوبا عارى الكتفين ضيقا من قماش الشيفون مبطنا 
بالحرير الفضى اللامع وانسدل شعرها الاسود الغزير على ظهرها بتموجات رائعه 
فحملق فيها زياد ولم يكد يصدق عينه كأنها حوريه البحر 


وكز زياد اخيه اسامه فى كتفه والذى كان يتحدث فى الهاتف ولكن زياد لم يبالى وظل 
يضربه بمرفقه على ساعده فيما كان يحدق فى الفتاه فأنهى اسامه المحادثه على 
عجاله وقال بعصبيه : ايوه يا زفت مش عارف اتكلم فى التليفون ايه في ايه؟ 


زياد: مين الفمر اللى واقفه مع يسرى الطحان هناك دى.... اوعى تفولى مراته ممكن 
اطب فيها ساكت 


نظر اليه اسامه بفزع : لاا بقولك ايه انت تبعد عنها خااااااالص انت فاهم اوعى 
تقربلها نهائى دى بنت يسرى الطحان عارف يعنى ايه بنته 
فوق كده اوعى تبوظلنا الشغل اخوك لو عرف ممكن يقطع خبرك 


زياد: اسمها طيب؟ 


اسامه: شوف انا بقول ايه يقولى ايه انت باينلك مش هتجيبها لبر انا حذرتك وانت 
حر 


تركه اسامه وانصرف فيما بقيت عينا زياد تتابع الفتاه فى اهتمام حتى لاحظ انصراف 
والدها لمحادثه بعضا من رجال الاعمال فاتجهت الفتاه الى مقصوره مفتوحه تعلو 
الحديقه فصعدت اليها عبر سلالم خشبيه قديمه ودخلتها لتجدها تحتوى على ارجوحه 
جميله معلقه فى فرع شجره كبير 

جلست الفتاه عليها واسندت رأسها على الحبل الغليظ المغلف بقماش الستان الابيض 
الناعم ونظرت الى السماء 


عندها دخل زياد دون ان يحدث اى صوت واقترب بخفه منها ودفع الحبل دفعه خفيفه 
فتعجبت الفتاه والتفت الى الخلف فى الحال 


فوجدته زياد فابتسم ابتسامه واسعه وقال : اللى يقعد عليها لازم يتمرجح والا تزعل 
منه 


نظرت له الفتاه وقالت : همم والله .طيب زق بقى 
استجاب زياد لامرها فى الحال وبدأ فى دفعها مره تلو الاخرى حتى دفعها دفعه كبيره 
متعمدا ثم جرى الى الامام فكادت الفتاه ان تقع فأمسك بها من خصرها فما كان منها 


الا ان صفعته بقوه على وجهه وتركته وانصرفت 


وقف زياد شاعرا بالاهانه والصدمه فلم يكن هذا ماتوقعه بالمره ثم ابتسم فى فرح 
وقال: وراكى وراكى والزمن طويل يا بنت الطحان 


انضمت الفتاه الى ابيها الذى كان يتحدث مع جاسر عندها احاطها ابيها من كتفها 
وقال : ايه يا آشرى كنتى فين؟ 


اشرى : ابدا يا باباى كنت بتمشى شويه 


يسرى : اعرفك يا جاسر بنتى آشرى 
جاسر : وهل يخفى القمر 
اشرى : ميرسى 


يسرى : اشرى دراعى اليمين بعتمد عليها فى كل حاجه وهيا اللى من هنا ورايح 
هيكون ليها كلام تانى معاك مش عجباها شروط الصفقه 


ابتسم جاسر وقال : ليه كده بس؟ عموما احنا تحت امرها وان شاء الله نتفق 
والصفقه تتم 


قاطعه زياد الذى حضر مركزا ناظريه بقوه على فتاته المتمرده : اكيد لازم نتفق 
يسرى : ازيك يا زياد غطسان فين؟ مش باين 
جاسر : ههههه ده نفس السؤال اللى بسأله ليه دايما 


زياد: شغل والله يا يسري بيه جاسر على طول ظالمنى انما انا ماتعرفتش.. بنتك يا 
يسرى بيه؟ 


وجهت له آشرى نظره ذات مغزى 
قال يسرى على الفور : بنتى آشرى ...زياد يا تشرى اللى كنت كلمتك عنه 


زياد: اهلا يا آشرى ثم امسك يدها وقبلها واضاف: ياترى قولتلها ايه عنى يا ب 
يسري بيه؟ 


آشرى : قالى انك مسئول الابحاث فى الشركه 


زياد: بس ....طيب الحمد لله مش حاجه وحشه يعنى 


يسري: هههههه وانا اقدر يا زياد .طيب نستآذن احنا يا جاسر 
جاسر : معقول يا افندم لسه بدرى متنورين بيك والله 


يسري: معلش الوقت اتأخر وانا اصلى بحب اصحى بدرى وان شاء الله لينا لقاء 
تانى 


زياد: ياريت يكون فى اقرب وقت احنا مانستغناش 


انصرف يسرى برفقه ابنته الفاتنه فيما رمق جاسر زياد بنظره غير راضيه وكعادته 
زياد لم يبالى وتركه واتجاه داخل القصر 


انتهت الحفله وانصرف المدعوون توجه اسامه الى غرفه المكتب فوجد اخيه الاصغر 
يجلس وحيدا ينفث سيجارا 


فقال له اسامه وهو ينزع ربطه عنقه : ايه سرحان فى ايه ؟ 
زياد : فى آشرى 

اسامه : بنت الطحان !! برضه مافيش فايده فيك 

زياد : لاا لاا لاا المره دى غير خاااالص 

اسامه : اشمعنى ؟؟ 

زياد: سكعتنى قلم محترم 


اسامه : ايه ؟؟؟؟هههههههههههههههه تستاهل والله البنت دى فعلا بمليون راجل 
زى مابيقولو عنها 


زياد: وهما بيقولو ايه عنها بالظبط؟ 


اسامه : هيا اللى ممشيه مجموعه الطحان بحالها وابوها مابيخدش خطوه قبل 
مايرجعلها ....... بس ضربتك بالقلم ليه عملتها ايه؟ 


دخل جاسر الغرفه وقد سمع الجزء الاخير فسأل زياد بانزعاج: مين دى اللى ضربتك 


بالقلم ؟ 
اسامه : آشرى الطحان هههههه 


غضب جاسر على الفور : وعملتلها ايه؟ بقولك ايه انت تبعد عنها احسن انا مش 
مستعد انك تضيع تعب شهور بسبب جريك وره البنات كل شىء وليه آخر 


زياد: هوا انت ماعندكش غير النغمه دى؟ انت مش لوحدك اللى بتتعب وشايل الشغل 
فوق فماغك آنا واسامه زينا زيك بنتعب زيك:بالظبط ومش ذنبي اخ اللى حتصلك فى 
حياتك خلاك كاره الستات وبتهرب بالشغل من حقى انى اعيش حياتى زى ما انا 
عاوزها مش زى ما انتى مخططها 


اسامه : زياد .كفايه كده عشان انت بتغلط وانا ماطلبتش منك انك تدافع عنى ولا 
تتكلم على لسانى وانا اللى بقولك لو العمليه دى باظت بسبب استهتارك وجريك وره 
بنت الطحان اعرف ان مالكش مكان وسطينا.... الشغل شغل 


قام زياد واطفىء سيجاره بعصبيه وقال : انا طالع انام تصبحوا على خير 


كان جاسر لازال يشعر بالالم جراء كلمات اخيه ولكنه اخفى ضيقه واتجه الى النافذه 
الواسعه المطله على الحديقه فتحها واستنشق الهواء العليل 

شعر اسامه بضيق اخيه وجرحه الغائر فقال له : انت هتاخد على كلام العيل ده 
...ماديقش نفسك وبعدين البنت تقيله اووى مش واحده تافهه واولها لطشته بالقلم 
خليه هيهزأ روحه 


هز جاسر رأسه وقال : هوا هيهزأ روحه لوحده 008 


تنهد اسامه وقال :ربنا يهديه ....... .ثم اضاف : انا هروح بقى احسن اتأخرت 
جاسر : هيا مش نرمين بايته معاك هنا؟ 


اسامه : لااا خافت على البنت من الدوشه مشيت مشيت من بدرى واظن طنط بايته معانا 
النهارده فاميصحش الى اتأخر اكثر من كده 7 


جاسر : طيب اما توصل بالسلامه طمنى عليك 


اسامه : اطمن اشوفك بكره فى الشركه 


عاج عاج ماج عا عاج عاج عاج عاج ماج ماج عاد عاج عاج عاج عاج عاج عاج عاج عاج ماج عاج ماو عاج عاج ع عد 


فى صباح اليوم التالى استيقظت سالى اتجهت الى عملها تشعر بالنشاط فقد انصاعت 
الى رغبه صديقتها منى فى اليوم السابق 

ودخلت معها السينما وشاهدت فيلم احمد عز الجديد 

تمنت ان تعثر على الحب او ان يعثر عليها كما حدث مع البطله 


ا ا و ل لون "وبحبك وحشتينى ... بحبك وانتى نور 
عينى ...دا وانتى مطلعه عينى ..." 


دخل زياد واكمل بقيه الاغنيه بصوت حالم : بحبك موووووت 
رفعت سالى انظارها وابتسمت بخجل ورنت في اذنها كلمه منى '"بلاا|١ااااش"‏ 
فتظاهرت بالجديه : صباح الخير يا زياد بيه؟ اؤفمر حضرتك 


نظر لها زياد متعجبا وعقد حاجبيه وقال : ايه ده؟ ايه المعامله الرسمى دى؟ مش 
متعود منك على كده 


قالت سالى بد بتصميم : هنا مكان شغل 


ابتسم زياد وقال : اوبا|!|||اااا.....دا انتى اتعديتى منه بقى... ١١ه‏ بقيتى معاه فى نفس 
الدور والظاهر انه نضح عليكى 


حاولت سالى امساك نفسها من ان تضحك فيضيع مجهودها فى السيطره على الموقف 
هباءا فقالت بهدوء: خير حضرتك ماقولتش جاى عاوز ايه؟ 


زياد: كده ما||ااااشى يا سالى بس افتكريها .خدى ياستى الفاكس ده ابعتيه واول 
مايجى الرد تجيبى تحت عندى وتسلمهولى يدا بيد مفهوم 


ضرب زياد بكفيه وقال : لااا يظهر مافيش فايده منك 


غادر زياد المكتب وقامت سالى وتوجهت الى ماكينه الفاكس كى ترسل الخطاب 
واكملت الغناء من جديد "وبحبك وحشتينى .... 


دخل زياد الغرفه مجددا وقال فى تهكم : طيب ما احنا بنغنى اهوه... ينفع الشغل كده 
.المهم اطبعى من الرد 3 نسخ واحده لاسامه وواحده لجاسر اوك وواحده ليا هه ولا 
احمد عز اكل دماغك خلاص 

نظرت له سالى بحده وقالت: اوك 

بعد مصى ساعه رن هاتف سالى : الو 

جاسر : الفاكس اللى اديهاولك زياد وصل الرد عليه؟ 


سالى : انا بعت الفاكس بس لسه الرد ماوصلش يا افندم 


لم تسمع سالى بالمقابل اى رد فجاسر قد اغلق الخط 


هزت سالى رأسها وقالت : عادى ده المتوقع ده لو اتصرف بذوق انا ممكن يغمى 
عليا 


آي 


كادت سالى ان تسقط مغشيا عليها ولكن ليس بفعل ذوق جاسرالغير مرئى بل من 
رائحه العطر الرائع الذى اشتمته فى الاجواء استنشقته سالى بقوه وقالت: واو 


وماهى الا لحظات حتى طلت عليها صاحبه العطر القوى النفاد 


نظرت لها سالى بافتتان وقامت من مجلسها شاعره بمدى ضائلتها فقد كانت المرأه 
طويله ذات قوام ممشوق ترتدى زيا ضيقا من اللون الاحمر القانى 


سالى : صباح الخير يا افندم اؤمرى 
المرأه : ميرسى جاسر بيه موجود 
سالى : اه موجود 

المرأه : قوليله آشرى الطحان 
سالى ٠:‏ طيب ثانيه واحده 


رفعت سالى سماعه الهاتف سريعا وقالت : جاسر بيه آأشرى هانم الطحان طالبه 
تقايلك 


قال جاسر آمرا اياها بقوه : توصليها بنفسك لحد باب مكتبى 
انصاعت له سالى على الفور وتقدمت امام المرأه وقالت : اتفضلى حضرتك 


فتحت سالى الباب فدخلت لتجد جاسر قد قام من مجلسه 


وتقدم الى أشرى وامسك بيدها وسلم عليها بقوه وتعلو وجهه ابتسامه جذابه ثم 
اجلسها على الكرسى المقابل الى مكتبه 


جاسر : الشركه نورت يا اشرى 

اشرى : ميرسى 

جاسر : تحبى تشربى ايه 

أشرى : لا مالوش لزوم 

جاسر : لا مش ممكن اول مره تجيلنا لازم تشربى حاجه 
اشرى : اورائج جويس 


توجه جاسر الى سالى التى تجاهل وجودها بالكامل وقال : عصير برتقان فريش 
وفنجان قهوه ساده 


نظرت له سالى منزعجه ولم ترد خرجت سالى وهى قابضه على اصابعها بشده فكم 
تمنت لو كان بأمكانها توجيه ضربه محكمه له علها تهشم فكه فتنمحى ابتسامته 
الرائعه 


دخلت سالى مكتبها وحادثت عامل البوفيه وطلبت منه ان يحضر المشروبات لمكتب 
جاسر 


وما كادت سالى ان تضصع سماعه الهاتف حتى تصاعد رنين الهاتف مجددا جاءها 
صوت جاسر قائلا: اطلبى اسامه 


وكعادته لم يضف كثيرا فنفذت سالى امره حادثت اسامه : الو صباح الخير يا استاذ 
اسافة 


اسامه : صباح الخير يا سالى .ازيك؟ 

اسامه : الحمد لله يافندم .جاسر بيه عاوزك حالا فى مكتبه 

اسامه : غريبه ماكلمنيش ليه على طول زى ما متعود 

سالى : اظن انه مشغول .فيه واحده اسمها آشرى الطحان عنده دلوقتى 
قال اسامه متفاجنا : انتى بتتكلمى جد . 

انهى اسامه المحادثه فجأه وقالت سالى بأسف : حتى انت يا بروتس 
رن الهاتف مره اخرى نظرت له سالى بغضب وقالت : مش هنخلص!! 
سالى : الو 

منى : شوفتى الصاروخ اللى جه من شويه طلعت عندك اكيد 


تنهدت سالى بارتياح : ههههههه ايه يابنتى دى دى شككتنى انى انتمى لجنس 
الستات من اصله 


منى : كتنا نيله فى حظنا الهباب.. انا عارفه ماطلعناش كده ليه.... كان لازم اهلنا 
يربونا اووى كده...., شوفتى اللبس عليها عامل ازاى بيتهيألى لو كانت قالعه 
ماكنتش هتبقى حلوه اووى كده.... اوعى يكون معتز عند جاسر دلوقتى 


سالى : هههههههه لا اطمنى لحد دلوقتى ماجاش بس ممكن يطلبوه من يومين بعتله 
ملفات بخصوص شركتها 


منى : ده لو شفها مش هزعل لو تف فى وشى 


سالى : ياسلام قال يعنى كانت هتبصله هههههه 

منى : ايوه ايوه انفخينى كده خلينى اوجهه وانا رافعه راسى 
سالى : انا بكينام وانا واثكه فى نفسى هههههه 

منى : لاء وحياتك انا مش قصير اوزعه انا طويل واهبل ههههههههه 
سالى : ههههه هقفل دلوقتى فى حد على الويتنج 

ضغطت سالى على زر الهاتف ثم قالت: الو 

زياد: هاه فين الفاكس ؟ 

سالى : لسه مجاش 

زياد: معقول انتى بعتيه امتى ؟ 

سالى : اول ما ادتهونى والله 

زياد : توء.. وبعدين بقاااا... طيب ابعتيه تانى 

سالى : بس على فكره اظن ان مالوش لازمه ابعته تانى 


زياد: ياسلام هتعرفى احسن منى 


قالت سالى بتحزلق : فى الوقت الحالى | !اه ....... آشرى الطحان هنا بنفسها 
زياد: بتتكلمى جد 


لم تسمع سالى المزيد فقد اغلق زياد الخط فقالت : لاااااا كده اوفر كل واحد فيهم يقفل 


فى وشى السكه 


مرت نصف ساعه سمعت سالى اصوات مرتفع فى البهو فى الخارج بعدها رن هاتفها 
سالى : الو 


جاسر : تعالى 
قامت سالى واخذت دفتر الملاحظات واتجهت الى مكتبه دخلت لتجد جاسر ينفث 
سيجارا برفقه كلا من اخويه 


سالى : تحت امرك ... 


رفع لها جاسر انظاره : بكره فى اجتماع الساعه 8 الصبح عايز كل الموظفين يكونوا 
موجودين 


دونت سالى ميعاد الاجتماع وقالت : حاجه تانيه 


جاسر : المفروض النهارده كنتى تيجى مع الساعى لما جاب القهوه مايصحش 
الساعى يدخل مكتبى لوحده 


نظرت له سالى فلم تكن تدرى بوجود قاعده تلزمها برفقه الساعى فقالت معترضه : 
حضرتك اصلا طول الوقت وبتكلم البوفيه وبتطلب اللى حضرتك عاوزه 


رد جاسر بغضب : انا بعمل كده عشان انا مابحبش تضيع الوقت ...انما لما يكون فى 
عميل مهم للشركه يبقى تطلبى البوفيه وتيجى بنفسك مع الساعى 

وانا كده بتعامل معاكى بمنتهى الذوق فى سكرتيرات فى شركات تانيه بيدخلو بنفسهم 
القهوه والشاى دا ان ماكنوش هما اللى بيعملوها كمان 


شعرت سالى بالاهانه فأحمر وجهها فردت بثبات وعيناها لا تفارق وجهه : انا شاكره 
ذوق حضرتك جداا ومش هيتكرر تانى 


قال اسامه محاولا تخفيف الاجواء : خلاص يا جاسر.. سالى لسه جديده ..ومجى 
آشرى النهارده كان مفاجنه لينا كلنا 


جاسر : خلاص .اتفضلى دلوقتى 
خرجت سالى ولاحظت ابتسامه زياد الواسعه ولم يكن هذا فحسب بل غمز لها بعينه 


١‏ لفصل السادس 


اتجهت سالى الى مكتبها وشرعت فى اعداد خطاب لابلاغ الموظفين باجتماع الصباح 
وماهى الا لحظات حتى طل عليها زياد بهيئته الساحره 


دخل زياد قائلا : ايه يا عم الثقه دى كلها واقفه تعاندى جاسر بيه بجلاله قدره 
ههجيئؤزهيهه 


ثم جلس وقال :لاااا دا انتى طلعتى حكايه وانا مش واخد بالى 
ردت سالى نافيه بهدوء : انا ماعندتوش انا كنت بدافع عن نفسى مش اكتر 


ابتسم لها زياد وعض على شفتيه : يا جامد . شاكره ذوق حضرتك هههههه قال 
يعنى جاسر بيتعامل بذوق مع الموظفين 


سالى : هوه اللى قال انه بيتعامل معايا بكل الذوق 
زياد: شكل جاسر هيتربى على ايديكى يا سالى 


سالى : استاذ زياد من فضلك مافيش داعى لكل الكلام ده انا زيي ماقولتلك كنت بدافع 


عن نفسى مش قصدى حاجه تانيه 


زياد: استاذ زياد هههههه .... هممم عاوزه تربينى انا كمان ....تحطيلى خطوط 
ماتخطيهاش مش كده 


سالى : حضرتك فاهم الموقف بشكل مش صح .... كل ماهنالك ان هنا مكان شغل 
ابتسم زياد وقال : واحلى واطعم شغل كمان.... 


قام زياد من مجلسه واتجه الى الباب ثم توقف واستدار قائلا : ماتنسيش اجتماع بكره 
هه وكمان انتى حتحضريه 


سالى : جاسر بيه ماقليش 

زياد: ده المفترض منك انك تفهميه هوا قالك كل الموظفين وانتى واحده منهم 
فى ساعه الغداء جلست منى بر فقه مدام هدى ومروه ايضا وانضمت اليهم سالى 
سالى : ازيكم ؟ 

الجميع : الحمد لله 

هدى : ازيك انتى اظن جاسر هاريكى شغل اما اتنقلتى جنبه فوق 

هزت سالى رأسها ولم تجب 

مروه : صحيح ايه حكايه اجتماع بكره ده يا سالى 


سالى : وانا ايش عرفنى قالى اطبع خطابات واوجها لجميع الاقسام ماقليش حاجه 
تانيه 


قالت مروه باصرار : ايوه يعنى حصل ايه عشان تجتمع الشركه كلها مش بعاده 
منى : غالبا اشرى الطحان ليها علاقه بالموضوع ده؟ 
هدى : مين أشرى الطحان دى 


مروه : بنت يسرى الطحان فى صفقه جاسر عايز يتتمها معاهم لو حصلت الشركه 
هتتنقل مستوى تانى خااالص 


منى : وهما بيشتغلو في ايه الطحان دوول؟ 
مروه : كل حاجه... استيراد تصدير ..مقاولات... قرى سياحيه ...مزارع... كل حاجه 


منى : واكلينها والعه يعنى هههههه.بس البت قمممممممر قمر تحل من على حبل 
|/ 00 


مروه : الفلوس يابنتى الفلوس .لبس البوصه تبقى عروسه 
سالى : لاء مش للدرجادى هيا برضه حلوه 


صباح اليوم التالى اجتمع جاسر بموظفيه وامتلأت غرفه الاجتماعات ولم تجد سالى 
مكانا تجلس عليه فظلت واقفه تكتب ما يقوله جاسر من ملاحظات واوامر وبعد قرابه 
الساعه قال جاسر اخيرا : ده اللى مطلوب من الكل ينفذه ومش عايز اى اخطاء ولا 
اهمال والا هتكون العواقب وخيمه احنا فى منعطف طريق ياريت الكل يبقى صاحى 
وشايف شغله صح 

حد عايز يقول حاجه تانيه 


لم يجبه احد فقال : طيب اتفضلو على اشغالكو 


انصرف جاسر الى مكتبه وغادر الموظفون منهم من يتمتم معترضا على تعليمات 
واومر جاسر ومنهم من ظل صامتا توجهت سالى الى مكتبها لم تكد تجلس حتى رن 


الهاتف فقالت : اكيد هوه ...الو 


نطق جاسر كلمته الوحيده والمعتاده فسخرت سالى داخلها " يمكن تكون بدال الو وانا 
مش واخده بالى " 


توجهت الى مكتبه ودخلت وقالت : افندم؟؟ 

جاسر : انتى كنتى فين؟ انا مش قايل فى اجتماع الساعه 8 الصبح لكل الموظفين 
سالى : ما انا كنت موجوده 

جاسر : موجوده فين انتى هتستهبلى عليا 

احمر وجهه سالى وعقدت حاجبيها وقالت بغضب : انا مابستهبلش ولا بكذب انا كنت 
واقفه طول الساعه بتاعه الاجتماع وكتبت كل كلمه 

فى التعليمات اللى حضرتك قولتها حتى شوف 

دفعت سالى اليه بدفتر ملاحظاتها ولحسن الحظ كانت تحمله معها كما اعتادت 

نظر جاسر الى الدفتر ولم يحتاج الى تصفحه فكان من الواضح انها تخبره الحقيقه 


فقال : ولما كنت واقفه انا ازاى ماشفتكيش وليه تقفى اصلا انتى مكانك تكونى جنب 


سالى : مالقتش كرسى فاضى وفضلت واقفه ومش انا لوحدى كنت اللى واقفه كان 
فيه كذا موظف مش متذكره اساميهم كانو واقفين قدامى 


ابتسم جاسر وقال : |||١ااه‏ قولتيلى كان كام موظف واقفين قدامك هههههه طيب 
عشان كده بقى 


شعرت سالى بالاستياء فهو يسخر من قصر قامتها فقالت باستياء ٠:‏ حضرتك خلصت 
تريقه 


ف 


دعك جاسر وجهه ورجع الى الخلف واسند ظهره الى الكرسي وقال بتعب : ااقعدى يا 
سالى 


جلست سالى ونظرت اليه متعجبه وقالت فى اهتمام بالغ:حضرتك تعبان؟ 
جاسر : حاسس بشويه صداع 

سالى : اجيبلك اسبرين ؟ 

جاسر : ماشى واطلبيلى فنجان قهوه 


قامت سالى وعادت بعد قليل تحمل صينيه صغيره عليها كوبا من الماء وفنجان 
القهوه وضعت الصينيه على المكتب واعطت جاسر حبه الدواء وكوب الماء ليشرب 


جاسر : شكرا ....تعبتى نفسك 


سالى متعجبه فهى ولاول مره تسمع كلمه شكرا صادره منه فقالت برقه: العفو والف 
سلامه عليك 


جاسر : عايزك تكتبى التعليمات وملاحظات الاجتماع على ملف وورد وتسجليه عندك 
بتاريخ النهارده 


سالى : حاضر حاجه تانيه 


جاسر : اعملى حسابك الاسبوع اللى جاى هتسافرى معانا 


جاسر : ايوه 


سالى 1 لازم؟ 
قال جاسر بغضب: نعم؟ لازم....هوا انا عازمك تتفسحى 
سالى : ماقصدش انا اقصد ماينفعش حد غيرى يسافر 


قال جاسر بتهكم : انتى السكرتيره ولو فيه سكرتيره غيرك كنت قولتلها بس للاسف 
معندناش الا انتى.... معلش تعالى على نفسك شويه 


تمنت سالى لو بأمكانها القول " تصدق حلال فيك الصداع ".....ولكن عوضا عن ذلك 
قالت : حاجه تانيه حضرتك 


ضرب جاسر بيده برفق على سطح المكتب وقال : منستغناش 


طرق اسامه الباب ودخل حاملا بعض الاوراق وقال : ازيك يا سالى ماشفتكيش فى 
الاجتماع 


جاسر: شوفتى مش انا لوحدى 

سالى : كنت موجوده والله يا استاذ اسامه 

اسامه : هههههه طيب خلاص يا ستى صادقه مافيش داعى للحلفان 
جاسر بجفاف : اتفضلى انتى يا سالى وجهزى محضر الاجتماع 


خرجت سالى فقال اسامه : براحه عليها شويه مش عارف انت مالك واخد منها 


موقف كده 
جاسر : دى هتتجننى .بقولها جهزى نفسك للسفر لاقصر تقولى لازم؟!!!!!!!! 


اسامه - 





جاسر : بتضحك حضرتك تقولش عازمها على ايس كريم ولا حفله سينما والهانم 
بتدلل عليا 


اسامه : هههههههههههههههيهههههه 
جاسر : انت هتتجنى ضحكتك اوووى كده 
ولم يتمالك جاسر نفسه فضحك بقوه هو الاخر وضرب بكفيه وقال : انا والله مش 


عارف اعمل معاها ابه ...الكلمه بالكلمه... والحرف بالحرف... تقريبا فكرانى انا اللى 
بشتغل عندها ....٠ااه‏ ياصداعى 


اسامه : مالك انت مصدع اجيبلك حاجه 


جاسره : لاء اديتنى اسبرين من شويه 
اسامه : طيب كويس اهوه ماسبتكش تخبط راسك فى الحيط 


جاسر : هوا تقريبا انا خاطبت الناحيه الطبيه اللى جواها فصعبت عليها ...لاء 
واتكرمت وجابتلى فنجان القهوه بنفسها كنت فاكرها هتبعت الساعى بيه 


اسامه - على فكره انت ظالم البنت دى جامد لعلمك هيا يمكن مش عارفه اووى 
وتحسها خام بس من النوع اللى بيتعلم بسرعه جدا وعمرها مابتقع فى الغلط مرتين 
في غيرها شغال بقاله سنين والمفروض انه بقى عنده خبره وتلاقيهم حاجه من اتنين 
يا مخهم مقفل وصعب يتعلمو الجديد يا ما يقعوا فى نفس الغلط فأديها فرصه..بلاش 
تبفى متحامل كده عليها 


جاسر : ماشى يا سيدي كل ده عشان انت اللى معينها خلاص نديها فرصه ربنا يستر 
ماتعكش الدنيا فالاقصر انا اكاد اكون مالى ايدى من يسري الطحان واننا هنمضى 
العقود هناك 


اسامه : انا كمان مستبشر خير جدا الدعوه اللى جاتلنا دى ومش كده وبس دى 
آشرى الطحان جات لحد هنا تعزمنا هناك عشان نشوف القريه تديك اشاره اننا 
هيكون بينا شغل اكبر من الصفقه دى كمان قريب 

جاسر : فى الحاجات دى مابحبش الاستعجال خلينا نطلع السلم واحده واحده ماحدش 
عارف ايه اللى ممكن يحصل بكره انا رأيي اننا نروح وان شاء الله نمضى العقد واى 
تعاون تانى نسيب الباب مفتوح لحد ماندرس الموضوع كويس 

اسامه : صح كده .الاقصر فى الوقت ده تكون حر؟ 

جاسر : بالعكس الجو بيبقى كويس اووى 


اسامه : على الله نرمين ترضى تيجى عايز افسحها هيا ومريم بدال ماتقولى شغل 


شغل على طوول ههههههه 
جاسر : مراتك دى المفروض تقلل من قلقها شويه كده غلط على البنت هتطلع 
خوافه 


اسامه : بقولها كده تقولى دى بنت مش ولد 
جاسر : هوا يا اما خوافه يا اما مسحوبه من لسانها زى سالى مافيش وسط؟ 


اسامه : انا عندى تطلع مسحوبه من لسانها ولا انها تطلع خوافه ولو ان سالى مش 
للدرجادى يا بنى خف عليها شويه هههه انا هروح مكتبى مش عاوز حاجه 


جاسر : لاء سلامتك 


عا عاد عا عا عاد عاج عا عاج عاج عاج عا عاج عاج عاج عاج عاج عاج عاج عاج عا عا عاد 


حلت ساعه الغداء ونزلت سالى الى القاعه وجدت منى جالسه بمفردها فقالت : ازيك 
يا منى مالك قاعده لوحدك ؟ 


منى : بعد ما كنت طايره الصبح من الفرح سمعت خبر عكنن عليا 

سالى : طيب احكيلى الخبر الحلو الاول 

منى : هسافر الاقصر فى الجروب اللى طالع ومعتز كمان بصفته محامى الشركه 

سالى : بجد طيب كويس اهو تسلينى هناك 

منى : انتى طالعه انتى كمان ...لاا يبقى خلاص مش هزعل بقى 

سالى : وايه اللى كان مزعلك 

منى : مروه طالعه معانا... جاسر كلم القسم عندنا وطلبنى فى الرحله وقال لرئيس 
القسم يرشح واحده معايا راحت مروه قالتله انا اطلع...قالتله ان البقيه متجوزيين 
ومش هينفع يطلعوا... راح موافق 


سالى : انا مش فاهمه ليه ده كله سكرتيره ومحامى واتنين من العلاقات العامه 
الموضوع باين انه كبيره 


منى : معتز بيفولى الصفقه دى ربحها بالملايين ولستنين تلاته قدام 
سالى : يا|١١||١اااه‏ 
منى : مالك انتى مش مبسوطه من السفريه؟ 


سالى : الصراحه لاء مش مبسوطه ماما ممكن ماتوافقش وتعملى حكايه وروايه 
وقلت لجاسر هوا لازم اطلع كان ناقص يهب فيا 


منى : انتى جيبهالها انك طالعه شغل وفى نفس الوقت تغيير جو وحاجه ببلاش كده دا 


يابنتى هيسفرونا فى طياره رايح جاى 

سالى : انتى رحتى الاقصر قبل كده 

منى : مره واحده ايام ماكنت فى الكليه وانتى؟ 

سالى : لاء ماكنتش بطلع رحلات اصلا ماما ماكنتش بتوافق 
منى : معقول.مامتك اصعب من بابايا ههههه طيب انتى ماكونتيش بتتحايلى عليها ؟ 
سالى : لاء ماكونتش بحب ازعلها 


منى : طيبه انتى يا سالى انا من النوع اللى لما اعوز الحاجه افضل ازن هههههه 

سالى : ماهو باين كل اما اخرج معاكى تفضلى تزنى عشان تمشى اللى فى دماغك 
هييهجههيهيه 


منى : مش بيقولو الزن على الودان امر من السحر طيب دا انا خليت معتز يبطل 
سجاير بالزن ايه رأيك بقى 


سالى : دا انتى قادره ...كلى كلى خلينا نطلع نشوف اشغالنا 


انتهت سالى من عملها وعادت الى منزلها وبعد تناول الطعام مع والديها اخبرتهم 
بأمر السفر الى الاقصر تلك الرحله التى ستستغرق خمسه ايام وست ليال كامله 


فقابلت مجيده ذلك الخبر باعتراض شديد : لاء يعنى لاء ده اللى ناقص تباتى بره 
البيت 


سالى : يا ماما ده شغلى 


مجيده : طظ فى شغلك من بكره قدمى استقالتك يا اما يشوفوا واحده تانيه تطلع 
الرحله دى 


محسن : يا مجيده الكلام اخد وعطا ...ها يا سالى المأموريه دى لازم اووى يعنى 


سالى : والله يا بابا نفس الكلمه اللى قولتها للمدير ادانى كلمتين اللى هما انى انا 
السكرتيره ومافيش بديل ليا 


محسن : ومين تانى طالع المأموريه معاكى انتى وبس 

سالى : لاء طبعا دا فريق عمل كبير منى صاحبتى وواحده تانيه اسمها مروه من 
العلاقات العامه وكمان محامى الشركه يعنى 3 بنات وراجل وهننزل فى فندق محترم 
وهنسافر بالطياره كمان دا غير بدل السفر اللى هاخده 

مجيده: مش مهم الفلوس 

سالى : يا ماما هوا مش على الفلوس على ان ده شغل وماينفعش ااقول مش رايحه 


محسن : خلاص يابنتى روحى وربنا يسترها معاكى طالما معاكى زمايلك البنات... 


قامت سالى واحتضنت ابيها وهى تقول : بجد يابابا ربنا يخليك ليا يارب 


اشار لها والدها كى تحتضن امها ايضا ففعلت سالى فدفعتها مجيده قائله : يخليك ليا 
يا بابا ما انا عدوتك 


سالى : يا ماما العفو والله انتى حبيبتى وتاج راسى وانا ليا غيرك ياست الكل 


محسن : خلاص بقى يا مجيده ماتحبيكهاش ....روحى يا سالى اعمليلنا الشاى 


روحى 
سالى : حاضر 


انصرفت سالى فقال محسن :يا مجيده ....يا مجيده مش كده هتخنقى البنت خليها 
تخرج وتروح وتشوف الدنيا احنا عمرنا حتى ماودناها للاقصر اهى تتفسح وتغير 
جو 


مجيده: : انا مش عارفه اللى فى صدرك ده ايه قلب؟انت قلبك مش بياكلك عليها مش 
بتخاف لا َجرالها حاجه لاقدر الله 


محسن: خوفك ده ممانوش فايده دا ربك الحافظ .. هتفضلى مقعداها جنبك بحجه انك 
خايفه عليها لحد امتى؟؟؟ ْ | 

ما البنات زمايلها طالعين مالهومش اهل يخافو عليهم سيبيها على الله 

دا كفايه فرحتها اللى بانت على وشها واهو البيت يفضى علينا انا وانت يا جميل 


مجيده: ياراجل انت في ايه ولا فى ايه؟ هههههههه 
فى اليوم التالى ذهبت سالى بمعنويات مرتفعه الى الشركه فكانت تلآ تشعر كمن ازيح عن 
صدره عبأ كبير فهاهى والدتها قد وافقت على امر ذهابها ووالدها لم يعارض كما 


توقعت 


دخلت مكتبها وبدأت فى اعمالها الصباحيه المعتاده لاحظت وجو كومه من الملفات لم 
تكن موجوده بالامس مرسله اليها من قسم الحسابات جلست سالى عاكفه عليها ثم 
رفعت سماعه الهاتف وحادثت احد المحاسبين اكد لها انها اوارق سهله وشرح لها 
ماذا تفعل وابلغها بوجوب توجهها بتلك الاوراق بعدها الى استاذ جاسر 


انهت سالى العمل بعد قرابه الثلاث ساعات وذهبت الى جاسر وطرقت مكتبه 


جاسر : ادخل 


سالى : صباح الخير يا فندم الاوراق دى من قسم الحسابات 

اخذ جاسر الاوراق وتصفحها ثم قال بغضب : ده اسمه تهريج يا هانم 

انزعجت سالى فلم تكن تعرفى الى ماذا يرمى بكلامه فقالت : خير يافندم 
جاسر بصوت هادر: الورق ده كان المفروض يخلص من اسبوع كان فين كل ده 
سالى فى دفاع عن نفسها : الورق ده لسه واصلنى النهارده الصبح 


جاسر : ياسلام واصلك النهارده فحين انه معتمد من رئيس القسم بتاريخ الاسبوع 
اللى فات ايه السكه من مكتب الحسابات لحد عندك تاخدلها اسبوع ماكنتش اعرف 


حاولت سالى امساك اعصابها فقالت بصوت يرتجف من الغضب : انا الى 
ماقلت لحضرتك ..الورق دخلت مكتبى الصبح لقيته ابتديت بيه اول حاجه واول 
ماخلص جيت لحضرتك بيه ...وحضرتك تقدر تسأل الساعى انا مابكدبش 


قاطعهم صوت طرق على الباب دخل بعدها اسامه منزعجا فقد سمع صوت اخيه 
العالى فقال فى هدوء: صباح الخير يا جاسر صباح الخير ياسالى 


جاسر: صباح الخير 

اسامه : خير فى ايه 

جاسر : الورق بقاله اسبوع نسياه الهانم على مكتبها 

شعرت سالى بالاهانه وقالت وكادت ان تفر الدموع من عينيها : لتانى مره بقول 
لحضرتك الورق جانى النهارده حضرتك بقى حر تصدق او ماتصدقش لكن ده 
مايدكش الحق انك تكذبنى طالما معندكش قرينه 


حملق بها جاسر وضرب بكفيه على سطح المكتب بقوه ورجع الى الخلف واخذ نفسا 


عميقا وعبث فى شعره الغزير 
بعصبيه وقال بقوه : طيب قولى ااقولها ايه؟ قولى انت ؟ 


اسامه : طيب ارجعى يا سالى على مكتبك وانا هشوف الغلط عند مين اتفضلى انتى 
غادرت سالى وما ان خرجت حتى انفجرت فى البكاء 

نظر اسامه الى جاسر معاتبا فقال له جاسر معاتبا : مالك بتبصلى كده ليه؟ 

اسامه : انت عارف انا كنت طالعلك ليه؟ 

جاسر بشك: ليه؟ 

اسامه : كنت هقولك ان فى ملفات هتوصلك من قسم الحسابات بقالها اسبوع استاذ 
عبد الرحيم معتمدها بس انا رجعتله الورق تانى عشان فى تغيير حصل فى الاسعار 
ونسيت أأكد عليه يرجعهالى تانى اعتمدها فلما توصلك تعرف انى انا اللى آخرتها 

مش سالى وكان قلبى حاسس بس المسكينه برضه اخدت الموشح اياه عن الكذب 

والاهمال 

خفض جاسر ناظريه وقال بخجل : وانا كنت اعرف منين بشم على ضهر ايدى 


اسامه: لا ياسيدى مش بتشم على ضهر ايدك بس على الاقل تصدقها ولو بالكدب 
ترفع سماعه التليفون يا تسألنى يا تسأل الحسابات مش تهب فيها وهيا مالهاش ذنب 


قال جاسر بعند : والله ده اللى عندى ولو مش عاجبها تسيب الشغل غيرها يتمناه 
بربع المرتب كمان 


اسامه : لا اله الا الله... شوف بقوله ايه يقول ايه ....ولما تسيب الشغل ونفضل احنا 
متعطلين.. هيعجبك ساعتها؟؟؟ ...... اهدى كده وركز قدمنا سفريه مهمه 


عادت سالى الى مكتبها باكيه ولم تكن راغبه فى مواصله العمل تمنت لو كان بأمكانها 


الانصراف ولكن عوضا عن ذلك قامت واتجهت الى دوره المياه كى تغسل وجهها 
بقليل من الماء البارد علها تهدىء قليلا وفى طريق عودتها كادت ان تصدم بزياد 
الذى ما ان رآها حتى عبس 

وقال: مالك يا سالى انتى كنتى بتعيطى؟ 

هزت سالى رأسها نافيه وقالت : لا ابدا 

قال زياد بشك : على بابا؟ مالك بجد شكلك مفطوره من العياط 

قالت سالى بتصميم : مافيش 


زياد: طيب ياستى براحتك روحى اشربيلك كوبايه مايه واطلبى حاجه من البوفيه 
اخليهم يجبولك عصير 


سالى : متشكره مافيش داعى انا كويسه 

همت سالى بالانصراف الى مكتبها فقاطعها زياد قائلا: جاسر فاضى ماعندوش حد؟ 
قالت سالى بخشونه : استاذ اسامه كان عنده من شويه 

هز زياد رأسه بمكر وقال : يبقى هوه اللى مزعلك 

قالت سالى : انا كويسه الحمد لله عن اذنك واريا شغل 

انصرفت سالى الى مكتبها واتجه زياد الى مكتب جاسر طرقه ودخل 


زياد: اتفضل ياسيدى سعر السهم فى البورصه بتاع الطحان على النهارده الصبح 
وفى توقعات ان يعلى اكتر على نهايه اليوم 


جاسر : هاااااا صاحب الاخبار السعيده انت . 


زياد: طبعا سعيده اول ما يتردد فى السوق اننا هنعمل صفقه مع الطحان اسهمنا احنا 
كمان هتعلى 


اسامه : قول يارب 
على البنت شويه 


هم اسامه بالمغادره وقال: وزى ماقولتلك يا جاسر براحه 


زياد: انت عملتلها ايه قابلتها وانا جاى على مكتبك شكلها مفطور من العياط مش 
حرام عليك 

انزعج جاسر لدى سماعه تلك المعلومه وقال بعصبيه : وانت ايه اللى وداك 
عندها...... واشتكتلك منى الهانم؟ 


زياد: عارف يا جاسر انت لو تبطل سوء ظن ....انا ماروحتلهاش انا قابلتها وهيا 
رايحه على مكتبها فوقفتها لان شكلها كان معيط على الاخر ولما سألتها حتى 
مارضتش تقول ابدا... وبالعكس قالتلى انها كويسه وان مافيش حاجه 


زياد: انا جاى معاك .سلام يا جاسر انا على فكره طالع عندى مشوار 
رد جاسر بسرعه : على فين ؟ 
قال زياد بنفاذ صبر : قولتلك الف مره انت مش مراتى غادر بعدها ولم ينتظر اخاه 


ابتسم اسامه وقال لجاسر : بتجيب لنفسك الكلام ههههههههه. مش عايز تبطل انت؟ 
اعمل زيي وارمى طوبته 


جاسر : قلبى مش مطمن حاسس انه بيجرى وره بنت الطحان 


اسامه : ماظنش كلها يومين وهيكون معاها فى الاقصر ايه اللى يخليه يجرى وراها 


من دلوقتى 


جاسر : على اساس انك ماتعرفش اخوك لما يحط حاجه فى دماغه يالا السلامه واكيد 
البنت معلقه معاه من ساعه ماضربته بالقلم 


اسامه : ماتقلقش سيبها على الله ربنا يسترها .سلام 


بعد قليل رفع جاسر سماعه الهاتف وقال مخاطبا سالى : اول ما تجيلك مراسلات 


النهارده هاتيها 
سالى : حاضر 


تعجبت سالى فهى لم تكن بحاجه ان يتصل بها ليأمرها باحضار الخطابات التى ترد 
للشركه كى يوقعها فهى تفعل ذلك يوميا فى تمام الساعه الثانيه عشر تجمع كل 
الخطابات وجميع الاوراق التى تحتاج توقيعه وتذهب بها اليه 


عند تمام منتصف الظهيره جمعت سالى الخطابات وكانت لاتزال تشعر بالغضب 
والضيق من جاسر واتهامه المتكرر لها بالكذب دون اى وجه حق ذهبت الى مكتبه 
عابسه طرقته ودخلت 

وضعت الخطابات على سطح المكتب وقالت ٠:‏ الجوابات 


انتنظرت سالى حتى وقع الاوراق ولم تنتظر لسماع اى اوامر او اهانات اخرى 
فخرجت مسرعه تاركه جاسر ينظر لها بدهشه فهز رأسه وقام 


ذهبت سالى الى مكتبها وعادت الى متابعه عملها لاحظت بعد قليل ان جاسر يقف على 
باب الغرفه ناظرا لها بقوه واضعا يده فى جيبه 


احمرت وجنتا سالى وقامت من مجلسها وقالت بجمود : فى حاجه يا جاسر بيه 


دخل جاسر واغلق الباب خلفه وقال بهدوء : انتى مش لما بتجيبيلى الجوابات بتستنى 
اذا كان فى ملاحظات امليهالك ولا بتاخدى الورق وبتمشى على طول 


كانت سالى تعرف انه محقا تمام المعرفه ولكنها غاضبه منه للغايه ولم تكن تود ان 
تبقى الى جواره وان كان لدقائق معدوده 


فقالت بعند : انا لقيت حضرتك ما ملتئيش حاجه فمشيت 


مال جاسر برأسه الى الامام واقترب الى مكتبها اكثر وانحنى قليلا واسند يده الى 
سطح مكتبها ومع ذلك ظلت سالى رافعه وجهها فلم تكن سالى تبلغ حتى كتفه 


قال جاسر : وانا من امتى بمليكى على طول 


سحبت سالى دفتر ملاحظاتها بغضب وامسكت بالقلم وقالت : اتفضل حضرتك ملينى 
اللى انت عاوزه 


جاسر : طيب اكتبى عندك 

استعدت سالى للكاتبه عندها قال جاسر : ماتعمليش كده تانى 
رفعت سالى رأسها ونظرت له بحيره 

قال لها جاسر : اكتبى 

سالى : اكتب ايه؟ 

جاسر بهدوء : ماتعمليش كده تانى 


تعجبت سالى للغايه فنظرت له ووجهها يحمل علامات الاستفهام: اكتب ماتعمليش كده 
تان ؟ 
اعى: 


هز جاسر رأسه وقال : ااه 


حاولت سالى ان تمنع شفتيها من الابتسام ولم تستطع فابتسمت ابتسامه ساحره 
سحرت بها قلب جاسر : ودى اوجهها لمين ؟ 


نظر جاسر الى عيناها البنيتان وقال : ليكى 
700 سالى نظرها واحمرت وجنتها خجلا قالت : طيب حاجه كمان 
جاسر : حاجه كمان انى انا ممكن ازعق او اتعصب ....اكتبى ما بتكتبيش ليه ؟ 


انصاعت سالى لامره وكتبت ما قاله فأكمل جاسر : لكن مش معناه انى بقلل من 
قيمتك انا بس بحب الشغل يكون على اكمل وجهه ومابحبش اى اهمال او تأخير 


كتبت سالى جميع ما قاله فقالت : خلاص كده ولا فيه حاجه تانيه 


فقال لها جاسر : عايزك بقى تطبعى الورقه دى وتبروزيها وتعلقيها كل اما ازعق 


قالت سالى بغضب : وحضرتك ناوى تزعق فيا كتير 





ضحكت سالى وشعت عيناها ببريق رائع ظل جاسر محملقا لها لبرهه فخجلت سالى 
واحمر وجهها فقال جاسر بهدوء: انزلى اتغدى ولما ترجعى هاتى الورق اللى مضيته 


من شويه عشان امليكى الملاحظات عليه 
سالى : عادى لو حضرتك عايز تمليه دلوقتى 


جاسر ٠:‏ لاء انا بللاحظ ان مودك بيتحسن بعد الغدا ...الواحد احسن مايكلمكيش وانتى 
جعانه ولو انه مايبئش عليكى انك اكيله اووى 


سالى : عادى يعنى 


هم جاسر بالانصراف ووقف عند الباب ففتحه وفنظر لها نظره سحرتها وقال : 
مستنكيى بعد الغدا وانصرف 


جلست سالى تتابع عملها وعلى وجهها ابتسامه مشعه وهى تشعر بالسعاده لا تعرف 
لها مصدرا 


الفصبل السابع 


حلت ساعه الغداء ونزلت سالى الى القاعه وما ان جلست حتى قالت لها منى : وشك 
منور وفرحان خير ماتفرحينى معاكى 


سالى : ايه!!! عادى يعنى 

منى : لا بجد؟ 

سالى : ماما وافقت انى اروح الاقصر 

منى : الحمد لله مش قولتلك يابنتى زنى انتى بس وكل حاجه تمشى 

سالى : ههههه لا انا ماضطرتش انى ازن الحمد لله ماليش خلق عليه بابا اقنع ماما 


منى : ربنا يخليهولك يارب . بس انا مصممه ان فى حاجه حصلت خليتك مبسوطه 
كده ما انتى الصبح كنتى معايا وشكلك ماكنش فرحان اووى كده 


سالى : يابنتى عادى بيتهيألك 


نظرت لها منى غير مصدقه وقالت : يظهر انى هضطر ازززززززززن ههههههه 


قاطعتهم مروه بجلوسها المفاجىء وقالت :بتضحكى على ايه؟؟؟؟ هوا انتى على طول 
كده بتضحكى على الفاضيه والمليانه 


منى : ياساتر يارب .الله اكبر عليا . عايزه الغم يركبنى ليه 


مروه : هاه نزلتو اشتريتو لبس؟ 


مروه: ليه؟ هتروحى الاقصر بلبسك ده 
سالى : ماله لبسى ؟ عايزه افهم ؟ 


مروه بسماجه : مالوش بس انتى هتكونى مع جاسر سليم على سن ورمح ووسط 
كبار رجال الاعمال. لازم تحسنى مظهرك 


منى : احنا رايحين فى شغل .مش طالعين نتمنظر 


مروه بلؤم : على بابا؟ ما معتصم طالع معانا عايزه تقوليلى انك مش هتفكرى غير 
فى الشغز 


منى : انا عايزه اعرف انتى مالك ومالى ؟مالك قارشه ملحتى ليه؟ ليكى عندى ايه 
عشان تحاسبينى 


مروه : براحه براحه لا يطقلك عرق ههههههههههه خلاص ياستى ادينى نصحتكو 
لوجه الله الحق عليا 


قامت مروه فجأه وانصرفت نظرت لها سالى بتعجب وصفقت بيديها وقالت : بتنصحنا 


لوجه الله 


منى : سيبك منها ربنا يهديها وتبعد عنا انا مش متفائله خير بطلوعها معانا ربنا 
يستر 


سالى : تخيلى انهم اكيد حيجزولنا اوضه هنكون فيها انا وانتى معاها 


منى : ماتفكرنيش ارجوكى... عن نفسى بالمنظر ده هروح الاوضه على النوم 
وبس.... انا مش ناقصه حرقه دم 


سالى : على قولك ربنا يسهل اما نروح هناك ونشوف .انا هطلع بأه عشان ورايا شغل 
كتير 


منى : طيب ياقمر اشوفك فى الباص 


سالى : سلام 


بعد انتهاء العمل وانصراف الموظفين بأكثر من ساعه اخيرا انصرف جاسر هو 
الاخر 


عاد جاسر الى القصر وما ان دخل حتى استقبلته الخادمه بالترحاب 
الخادمه:حمدالله على سلامتك يا جاسر بيه 

جاسر : الله يسلمك . فين ماما 

الخادمه : والدتك والاستاذ مجدى المحامى فى الصالون 


جاسر: طيب هاتلى فنجان قهوه 


دلف جاسر الى الى الصالون الواسع وما ان رأته امه حتى رحبت به: جاسر حمدلله 
على سلامتك استاذ مجدى كان بيبلغنى اخر التطورات 


نظر جاسر الى محاميه شزرا : ماقولتش ان عندك تطورات يعنى ما انا مكلمك من 
٠٠‏ © 
يومين ؟ 


مجدى: معلش يا جاسر انا لسه وصلانى معلومات مهمه النهارده جيت جرى ابلغكم 
بيها 


جاسر : خير 
سوسن: سهليه دخلت مصحه لعلاج الادمان هناك 
جاسر بلهفه: وابنى فين؟ ومع مين؟ 


مجدى: جدته سافرت وقاعده بيه هناك انا كان ليا واحد معرفه فى الجوازات وكنت 
مديله اسماء عيله سهيله بالكامل 

اول ما ما لاقى اسم والدتها اخدت التأشيره بلغنى على طول كلمت رجالتى هناك فى 
امريكا واتبعوها اول ماوصلت هناك 


وعرفت منهم اللى حصل 
فى نفس اليوم اللى وصلت فيه سهيله دخلت المصحه ودلوقتى احنا بفى موففنا قوى 
على الرغم من ان سهيله معاها الجنسيه 


الا انها فى مصحه ومش مؤهله لرعايه طفل فهناك القوانين بتنص يا اما يرجع ليك 
او تاخده الشئون الاجتماعيه 


جا يكف تح ياخدى ابنى متى ....ميتتحرل (عان حجنن 
مجدى : براحه ياجاسر انا بقولك موقفنا قوى بس ناقصنا حاجه صغيره 


جاسر: ايه هيا؟ 


مجدى : انك تتجو 
جاسر : نعم؟ اتجوز؟ ايه الجنان ده 


مجدى : قوانينهم كده فعشان يرجعولك ابنك مدى الحياه ويبفى ليك حق الحضانه انك 
تكون مستقر وعندك اسره بحيث يطمنوا ان الطفل هينشأ فى بيئه سويه 


جاسره ده اسعة جنان الول الى ,وميه ينقعالج من اللنماة 

مجدى : الكلام ده لو كانت هنا فى مصر او حتى كانت هناك بس منغير ما تاخد 57 
قاطعه جاسر بضيق + غارف الزفت الجنسيه .... 
تنهد جاسر شاعرا بالضيق وقله الحيله وقال : طيب وبعدين 


مجدى : انا ادامى يومين لحد ما اسافر بنفسى وارفع الدعوى هناك هقعد بتاع اسبوع 
وياريت تلحقنى انت بعقد جواز 


جاسر : نعم فى اسبوع عايز عقد جواز؟ ايه التخريف ده 


سوسن : انا مش عارف انت مالك مكبر الموضوع اووى كده ليه ماتجيب اى بنت 
عندك فى الشركه واكتب عليها واديها قرشين هتفرح بيهم وترجع الولد 


جاسر : يا سلااااااام اجيب واحده اكتب عليها على اساس انها مالهاش اهل 0 
واكتب عليها بسرعه كده ازاى ...انا ااقولك هعمل ايه... انا هسافر امريكا واخد 
ابنى من الست امها وارجع بيه غصب عنهم كلهم دا ابغى 


مجدى بنفاذ صبر : عشان تتمسك فى المطار وتاخدلك قضيه وحبس لانها فى الحاله 
دى تعد خطف مواطن امريكى وانت من اصول عربيه يبقى اكيد ارهابى 


سوسن: ايه الجنان ده لاء طبعا انت ترفع القضيه طالما واثق انك هتكسبها لكن مش 
تودى روحك فى داهيه عشان واحده ماتستاهلش 


مجدى : احنا الوقت معانا وعرفنا مكانها وساكنه فين بالظبط وياعالم ممكن ترجع بيه 
جدته هنا لمصر ولو انى ماأظنش مش ممكن هتسيب بنتها لوحدها هناك فى المصحه 
يعنى قدامها بتاع ست شهور على الاقل للعلاج واظن لما تطلع مش هترجع برضه 
لمصر .فدى بجد فرصتنا قبل ماتتعالج ساعتها ولو بالطبل البلدى مش هنعرف 
نرجعه 


جاسر : طيب طيب خلاص ارفع انت الدعوى وقول ياسيدى انى هه..... خاطب 
....وربنا يسهل 


مجدى : دا انت جاسر سليم عايز تفهمنى ان مافيش واحده كده ولا كده دا انت لو 
نزلت اعلان فى الجرنان مطلوب عروسه ههههههه الف مين يتقدم 


لمعت عينا جاسر واخذ يفكر فى اقتراح مجدى المحامى ولكنه لم ينوى فعل ذلك بل 
كان فى قراره تنفسه اما آخرا 


مجدى : طيب استأذن انا بقى يا جاسر بيه ومتشكر اووى يا سوسن هانم على سعه 
صدرك وياريت تفضلى وراه عشان تعقليه احنا خلاص قربنا اووى 


سوسن: العفو يا مجدى وخليك على اتصال 


جاسر : معلش يا مجدى اصلك بجد برجلتنى اول ماتحجز الطياره وتسافر ادينى 
تليقون وبكره يشحول فى حسمايك مله كدة .عشان 'تعرف تمى حالك هناك 


مجدى : خلاص يبقى على بركه الله مع السلامه 


اتجه مجدى الى خارج الصالون عندها قابل زياد برفقه فتاه جميله فقال: اهلا زياد 
فينك؟ مش باين يعنى 


زياد: اهلا يا مجدى ازيك ها الاخبار ايه 
مجدى : خير.. خير... جاسر جوه عندك هيبقى يحيكلك... استأذن انا عشان اتأخرت 
زياد : مع السلامه 


خرجت سوسن من الصالون عند سماعها صوت ابنها الاصغر وقالت: انت جيت يا 
زياد 


زياد: ايوه يا ماما .ازيك يا ست الكل 
وقفت سوسن محتاره فلم تعرف هويه الفتاه التى برفقه ابنها وقالت : اهلا وسهلا 
زياد: اعرفك يا ماما آشرى الطحان 


وقف جاسر فورا لدى سماعه لاسم ضيفه اخيه وارتسمت على ملامحه علامات 
الغضب والضيق وقال : مافيش فايده فيك يا زياد ياترى ناوى على ايه؟ 


خرج جاسر من الصالون ليجد والدته ترحب ب أآشرى قائله : اهلا يا أشرى انا سعيده 
اووى انى شوفتك 


اشرى : ميرسى يا طنط انا الاسعد وسورى بجد جيت منغير ميعاد بس اعمل ايه زياد 
اصر 


سوسن : ياخبر يا آاشرى مان تفوليش كده البيت بيتك اتفضلى 


رفعت آشرى ناظريها ووجدت جاسر الذى رسم على وجهه علامات الترحيب الهادىء 
وقالت : هاى جاسر ازيك؟ 


جاسر : انا الحمد لله البيت نور ...ايه يا زياد هتفضل واقف كده مش تعزم على 
أاشرى هانم برصه 


أاشرى 1 مابلاش هانم والكلام ده 

زياد: دا انتى ست الهوانم كمان هههههههه تعالى نقعد فى الفرانده الجو حر 
اتجه زياد الى الفرانده برفقه والدته و اشرى فيما شعر جاسر بالحنق وغاب عن 
الجلسه فقد كان هناك الكثير يشغل باله ولم يكن بحاجه لمزيد من التوتر الذى 
سيرافقه اذا جلس برفقتهم 


بعد مرور نصف ساعه استدعت سوسن الخادمه واخبرتها ان تطلب من جاسر 
الانصمام اليهم على طاوله العشاء 


غير جاسر ملابسه وارتدى بنطالا ابيضا من الكتان الفاخر يعلوه قمصيا ذو لون 
سماوى واتجه الى حجره الطعام وانضم من جديد الى زياد وامه وضيفتهم الفاتنه 


جاسر : انا اسف بس حسيت انى محتاج اريح شويه 

زياد: ولا يهمك احنا قلنا نستناك ومنتعشاش من غيرك 

جاسر : كتر خيرك ما انا عارف مش بيجيلك نفس تاكل منغيرى 

زياد: لا وحياتك النهارده انا ليا نفس لكل حاجه ههههههههه امال مش أشرى هنا 
ابتسمت آشرى وقالت : يظهر ان طنط معاها حق وانك فعلا ناقر ونقير مع جاسر 


نظر جاسر الى امه بدهشه فلم يكن من شيمتها تبادل الحوار مع الضيوف عن دواخل 
اسرتهم فشعر ان أشرى اتخذت مكانا مميزا سريعا لدى والدته 


جاسر : وياترى يا اشرى ازى يسرى بيه ؟ 


آشرى : تمام الحمد لله سافر الاقصر 


زياد: ايه عشان يظبطلنا المسائل ولا ايه ههههههههه 


آشرى بثقه : كل حاجه متظبطه تماااام بجد انا فخوره بالمشروع ده جدا وحساه ناقله 
لمستقبل السياحه فى مصر 


زياد: عقبال نقلتنا سوا انا وانتى يا حبى 
ابتسمت آشرى بخجل واخفضت رأسها وقالت معترضه : زياد 


زياد: ايه ؟؟؟ ١١١|اااه‏ ..........طيب ولو انى كنت مستنى اسامه يكون موجود بس 
وماله جاسر ...ماما انا عندى خبر مهم 


ابتلع جاسر ريقه فيما قالت والدته بصوت فرح: خير ماتفرحنا 
زياد: انا واشرى هنتجوز 


اتسعت عينا جاسر وابتسم بسخريه وقال : مبرووك الف مبروك يا زياد الف مبروك 
يا اشرى 


سوسن: الف الف مبروك يا حبيبى ربنا يتمملكو على خير 


آشرى : ميرسى يا طنط ميرسى يا جاسر بس بجد زياد مجنون صمم النهارده نيجى 
نقولكم على الخبر حتى داد لسه ماعرفكش 


جاسر : لا اكيد احنا لازم نروح لحد عنده ونكلمه مش هينفع فى التليفون 
زياد: فرصه اننا رايحين الاقصر كمان يومين 


آشرى : بس للاسف مش هقدر اسافر معاكو 


زياد: ايه؟ ليه؟ 


آشرى : بيبى بليز ماتزعلش المنتجع فى شرم حصلت فيه مشكله كده ولازم اسافر 
احلها بنفسى واول ما تخلص هجيلكم على هناك 

جاسر : شرم هتنور وهتضلم عندنا فى الاقصر 

أاشرى :ميرسى يا جاسر 

انتهى الجميع من تناول العشاء وانصرف زياد بصحبه آشرى فيما اتجه جاسر الى 
حجره المكتب جلس شاردا الذهن فهناك الكثير والكثير من الاحداث والتى يحاول عقله 
ان يستوعبها فهناك ابنه وزوجته المجهوله التى لابد وان يعثر عليها فى مده اقصاها 
اسبوع وايضا اخيه المستهتر ومطاردته ل أشرى مما قد يكلف شركته خسائر لا 
حصر لها ان فشلت الصفقه 


مرت ساعتين وكان جاسر لازال جالسا على هذه الحال حتى سمع صوت طرق على 
الباب دخلت والدته : الله انت قاعد هنا يا جاسر 


جاسر : ايوه يا ماما خير فى حاجه 

سوسن : اخوك ده هيجننى الناس تقول ايه المفروض كان يدينا خبر مش اخر من 
نعلم 

ابتسم جاسر بسخريه وقال : لاء ابوها هوا اللى اخر من يعلم 

سوسن : انت ايه رأيك فى البنت ؟ 

جاسر : المهم ابنك مايهدش كل اللى بنيته ويرجع فى كلامه ولا يفركش 


سوسن : يرجع فى كلامه ليه هوا حد كان ضربه على ايده؟ 


جاسر : ماما مش عايزك تجيبى سيره لزياد على اللى قاله المحامى النهارده 
سوسن: ليه؟ 

جاسر : كده ممكن زياد يقع بكلمه كده ولا كده قدام آشرى ويروح تخططينا 
سوسن : طيب ماتقلقش مش هجيبله سيره وانت خلاص استقريت على البنت 


جاسر : يا ماما انتى فكرانى داخل سوبر ماركت انقى واحده اتجوزها انا لحد دلوقتى 
وافقتكم بس انا بفكر فى ترتيب تانى 


سوسن : لا تانى ولا تالت انت مالك مكبر الموضوع كده ليه ايش حال البنات على قفا 
من يشيل 


جاسر بعنف غاضبا من ذكراه الاليمه : بس دى اللى هتشيل اسمى ولا اتجوز اى 
واحده والسلام وتطلع زى اللى فاتت ساعتها هرفع راسى ازاى 


سوسن : وليه كل ده انت اول ماتاخد الحكم تطلقها وابقى اتجوز تانى على مهلك 
وتختار اللى انت عايزاها 
جاسر : ساعات يا امى بتفكرى بطريقه بتخلينى 6 50ظ5 


سوسن : ايه يا ولد؟ انهى طريقه؟ مش عاجبك طريقتى ؟ هيا الدنيا بقت كده مصالح 


شوف مصلحتك واجرى وراها ولا هتطلع زى ابوك الله يرحمه فضل خايف ومش 
عارف يعمل حاجه لحد اخر حياته 


قال جاسر معترضا : بابا كان بيفكر بالمنطق كويس وكان بيعمل اعتبار للناس اللى 
حواليه 

سوسن : واخرتها ايه مات وساب الشركه كانت غرقانه فى الديون 


جاسر : وانا لولا انى اتبعت طريقته ماكونتش هعرف اسدد الديون دى 
سوسن : وجوازك من سهيله كان ايه 
نظر الى امه بغضب : انتى السبب فى الجوازه دى 


سوسن : لولا الجوازه دى ماكنتش الدنيا اتفتحت لينا لولا ابوها وعلاقاته ماكونتش 
هتعرف تتحرك لا يمين ولا شمال بمنطق ابوك وافكاره اللى عششت جوه دماغك 


انصرفت سوسن غاضبه واتجهت الى غرفتها بعدها سمع جاسر صوت مكابح سياره 
زياد الذى لم يتخلى يوما عن سرعته الزائده شّ القياده 


فخرج جاسر على الفور واستقبل اخاه والذى ما ان رآه حتى قال بسخريه : بالك انت 
لو آشرى وقفت تستنينى كده بعد ما ارجع لاكون مطلقها بالتلاته 


جاسر : طلقها بالعشرين حتى بس بعد الصفقه ماتتم 
زياد: امال انت فاكر الخطوبه دى اصلا من اولها عشان ايه؟ 


جاسر : لا |١ااااا‏ معقول عشان الشغل اشك .كل اللى بتعمله ده عشان دماغك انت 
وبس عشان تثبتلى انك تقدر تهد الدنيا فى لحظه انا فاهمك كويس 


زياد بعند: طالما انت مش قادر تستوعب انى ببنى معاك كان لازم اجيلك من السكه 
التانيه وهيا انى اوريك انى ممكن اهد 


جاسر : انا مش عارف انت بتعاندنى كده ليه ؟ انا مش اخوك من لحمك ودمك 
زياد: ااه اخويا من لحمى ودمى بس ياريت انت تفتكرها كويس طول عمرك انت 


الجوكر ...هههههه البريمو الكلمه كلمتك حتى بابا الله يرحمه كان بيثق فيك وممسكك 
كل حاجه 


جاسر : بحكم انى انا الكبير وفكرك انا كنت فرحان بالشيله يعنى لما ابوك مات وساب 
الشركه غرقانه فى الديون كل ده كان فوق دماغى تعبت ليل ونهار لحد ما حضرتك 
اتخرجت وجيت على الجاهز بعد ما كل المشاكل اتحلت 


زياد: وانا لازم ادفع تمن العذاب اللى انت شوفته وانا مالى 


جاسر : عذاب ايه انت مش حاسس بالرفاهيه اللى انت فيها راكب احسن عربيه 
ساكن فى احسن مكان خطبت بنت اهم رجال الاعمال كل ده ليه؟هه مين اللى عمله ؟ 
ومع ذلك مش بقول انى انا اللى بتعب وبس ......لاء بقول تعبنا كلنا سوا بس ياريتك 
تحافظ عليه وماتضيعش كل حاجه 


قال زياد بمراره: اطمن مافيش حاجه هتضيع .تصبح على خير 
انصرف زياد الى غرفته واتجه جاسر الى غرفه مكتبه صافقا الباب بعنف 


عا عاج عا عا عاج عاج عاد عاج عاج عاج عا عاج عاج عاج عاج عاج عاج عاو عاج عاو ع عا 


فى اليوم التالى ذهبت سالى الى العمل تحمل ذكرى الامس جلست على المكتب تتابع 
عملها باهتمام وعنايه 
ظلت تنتظر أن يرن الهاتف لينطق جاسر بكلمته المعهوده ولكن شينا لم يحدث 5-8 


وعند تمام منتصف الظهيره جمعت سالى الاوراق ووضعتهم داخل ملف بعنايه 
واتجهت الى غرفه جاسر طرقته بلطف ودلفت لتجده جالسا ورأسه مسنده الى ظهر 
الكرسى 

ينظر الى الاعلى وممدا قدميه على سطح المكتب 


سالى : جاسر بيه . الاوراق يافندم عشان تمضيها 
قال جاسر بخشونه : حولى كل الشغل لاسامه وهو يتصرف 


نظرت له سالى بحيره وقالت : بس فى حاجات لازم امضتك عليها 


نظرت له سالى متفاجنئه برده فعله واحمر وجهها خجلا وقالت بصوت خفيض : اللى 
تشوفه حضرتك عن اذنك 

غادرت سالى الى مكتبها وكادت ان تبكى للمره الثانيه لليوم الثانى على التوالى وما 
ان دخلت غرفتها حتى فتحت الدرج واخرجت دفتر الملاحظات خاصتها وقلبت 
صفحاته بسرعه وقرأت كلماته التى املها لها نزلت دموعها الحاره وهى لا تدرى ما 
الذى حدث لماذا انقلب هكذا لم تكد تمر اربع وعشرون ساعه حتى عاد الى طبعه 
الفديم وان كان اسوء 


حلت ساعه الغداء ولم تشعر سالى برغبه فى ان تتناول طعامها ومع ذلك اتجهت الى 


والتى ما ان رأتها حتى قالت : شتان بينك النهارده وبين امبارح ايه يابنتى مالك خير 
قولى قبل ما مروه تتطب عليها زى عوايدها 


سالى : جاسر 
تنهدت منى ووضعت يدها على خدها بحركه مسرحيه : جسوره ؟!!! ماله؟ 
ضحكت سالى وقالت : لاء مش زي اللى فى دماغك 


منى : هتفضلى تلعبى دور التقيله ده لحد امتى مش كفايه تقله يخربيت حلاوته 


سالى : انتى اتجننتى هوا فين وانا فين وبعدين بجد مش ده الموضوع 

منى : ماشى هعمل عبده العبيط واصدقك....هاه حصل ايه ؟ 

سالى : ابدا النهارده من اول ماجيت ماطلبنيش فى اى حاجه خالص رحتله بالجوابات 
زعق فيا وقالى احولهم على اسامه ولما قلتله فى حاجات لازم هوا بنفسه يمضيها 
شخط فيا وقالى ولعى فيها 

منى : وده اللى مزعلك عادى جدا تلاقى حاجه مديقاه بس ومالوش نفس للشغل 
سالى :ايوه بس ماكنش كده امبارح 

لمعت عينا منى وقالت بفضول : ايوا!!!!|١ا١‏ ايه اللى حصل امبارح بقى 

سالى : يووووه انتى فى ايه ولا فى ايه؟اعمل انا ايه دلوقتى 


منى : انا ااقولك انتى اطلعى مكتبك واطلبيله عصير ليمون يهدى اعصابه وادخلى 
عليه بيه وخديه فى حضنك وقوليله ولا تزعل نفسك ياحبيب الروووح 


سالى : تصدقى انا غلطانه اصلا انى احكيلك طيب انا ماشيه 

خمت سالى بالنهوض فامسكت بها منى وشدتها لتجلمن : طيب..... ظيب خلاصض 
...ههههههههه ...ماتزعليش ولا تعبريه من اصله وادى الورق لاسامه كله وهو 
يتصرف معاه 

سالى ٠‏ طيب ماشى هطلع انا بقى 

منى : ماكلتيش حاجه 


سالى : ماليش نفس هبقى اطلب حاجه من البوفيه اشربها سلام اشوفك فى الباص 


منى : لاء انا هستأذن بدرى النهارده ماتيجى معايا 
سالى : وانتى رايحه فين 


٠ 


منى : بصراحه البت مروه كان معاها حق الواحد برضه المفروض يعنى انزل اشترى 
طقمين تلاته كده عليهم القيمه.ماتيجى معايا 


ردت سالى بمراره : انتى ناسيه انى كنت عروسه وكان فاضلى على فرحى 3 ايام 
اللبس عندى بس النفس اللى تجيلى البسه 


قالت منى بتأثر : ولا يهمك يا سالى بكره جاسر ربنا يهديه ويعوضك 
هيييهن) ببججيهههه 


سالى: تصدقى انك عايزه تتقرصى ......وبالفعل قرصتها سالى من ذراعها 

منى : اى اى اى يا سالى ههههههههه خلاص خلاص حرمت 

سالى : انا قايمه بقى 

منى : بس استنى جاتلى فكره شيطانيه بنت لاذينه 

سالى : قولى مش هنخلص النهارده شكلك فايقه ورايقه 

منى : ايه رأيك تطلعيلك كام لانجيري سخنين من الشوار بتاعك واطلعلى انا كام واحد 
كمان ونفرس البت مروه 

.......طبعا هيا عامله حسابها انها هتتمنظر علينا هناك بره لكن مش عامله حسابها 

على جوه كمان هيهههيهيهيههه 

سالى : انتى شيطانه مش ممكن بتجيبى الافكار دى منين بس انا مقدرش اعمل كده 


منى : ليه بجد؟ 


سالى : لانى شايله الحاجات دى فى الدولاب فوق وماما لو شافتنى بفتحهم وانزل 
منهم الفار هيلعب فى عبها وانا مش ناقصه 





منى : عشان خاطرى حاولى فى الاستخوبس كده ب 


سالى : انتى هتبتدى زن لاء اطلع بقى 





منى : 
سالى : هههههههه خلاص خلاص هحاول حاضر ربنا يستر وما اتقفش هههههه 


منى : طيب كلمينى بالليل طمنينى وااه صحيح بكره الطياره هتطلع الساعه 9 الصبح 
بالرغم انهم هيسفرونا الا انهم برضه هيصحونا بدرى فلازم نكون فى المطار على 8 
كده 


سالى : بابا هيوصلنى المطار هحود عليكى 7 وربع كده هه اوعى تروح عليكى 
نومه 


منى : لاء ماتقلقيش هفضل طول الليل سهرانه 


صعدت سالى الى الطابق الاخير وما ان توقف المصعد حتى خرجت سالى كادت 
قدامها ان تقودها الى غرفه مكتب جاسر المغلق ولكنها لم تفعل واتجهت الى غرفتها 
اخذت جميع الاوراق واستقلت المصعد مره اخرى الى الطابق الثانى حيث غرفه 
اسامه 

طرقت الباب ودخلت وجدت اسامه يتحدث فى الهاتف وما ان رأها حتى ابتسم ومد 
يده فأخذ الاوراق منها تصفحها سريعا اثناء تحدثه 


فعبس بوجهه ونظر لها نظره مليئه بالحيره فابتسمت سالى انهى اسامه محادثته 
التليفونيه قائلا : طيب طيب سلام هبقى اكلمك بعدين 


سالى : ازيك يا استاذ اسامه 


اسامه : ازيك يا سالى خير الاوراق دى مش جاسر اللى بيمضيها جيبهالى ليه ؟ هوه 


سالى > على بعد كلمى للاء.يمن الصبح دخلقة بالؤورق :وقالئ اثة من هيمظس جحاعة 
وأحول لكسر ناكل الورى 


زم اسامه شفتيه وقال : طيب طيب ياسالى انا هبص فى الورق وهبقى ابعتهولك تانى 
مع الساعى اتفضلى انتى ومتشكر اووى 


سالى : العفو عن اذنك 


خرجت سالى وما ان خرجت حتى امسك اسامه بسماعه الهاتف وقال : جاسر الو انت 
لسه هنا؟ 


جاسر بصوت ضجر : ايوه يا اسامه هروح فين يعنى؟ 

اسمه: طيب انا طالعلك 

جاسر : تشرف وتنور ياسيدى 

صعد اسامه الى الطابق الاخير ودخل الغرفه دون ان يطرق الباب وجد جاسر على 
نفس الحاله منذ ساعه ماضيه 

تعجب اسامه فلم تكن تلك الجلسه من شيم اخيه ابدا فى تلك الساعه من النهار 
اسامه : خير يا جاسر مالك انت تعبان؟ 

لم يتحرك جاسر قيد انمله واجاب وهو على نفس تلك الحاله : انا كويس الحمد لله 


اسامه : لا بجد فيك ايه؟ سالى جابتلى الورق وقالتلى انك طلبت منها تحول عليا بقيه 


الشغل مش عاويدك ايه اللى حاصل احكيلى ماتقلقنيش 


انزل جاسر قدميه واعتدل فى جلسته وتنهد وقال : احكيلك ايه ولا ايه 

شوف ياسيدى سهيله دخلت مصحه للادمان وبكده اقدر ارفع قضيه حضانه بس لازم 
اتجوز فى اقصاها شهر... واخوك امبارح جه عندنا القصر وساحب فى ايديه أآشرى 
هانم واعلن انهم هيتجوزوا 


جاسر : ايوه يا سيدى عشان القاضى يحكملى لازم يطمن ان ابنى عايش فى بيئه 
سويه قال يعنى لما يبقى بعيد عنى انا وامه بتتعالج من الادمان دى بيئه سويه 
اسامه : طبيب وهتعمل ابه ؟؟؟؟ 

جاسر : مش عارف مش عارف عمال ادورها فى دماغى يمين وشمال 


اسامه : ما انا قلتلك من زمااااان اتجوز يا جاسر انت اللى فضلت منشف دماغك 
وقلتلى خلاص صلتى بصنف الحريم اتقطعت مش كان زمانك دلوقتى متجوز 


جاسر : يعنى هوا انت كنت شايفنى لقيت واحده ارتحلها واحس انها ممكن تكون 
مراتى انا لحد دلوقتى اللى موقفنى ان فكره الجواز بالنسبالى مرفوضه تماما 
...ماما بتقول اجيب واحده واديها قرشين حتى دى انا مش مستوعبها بالكامل 


اسامه : ماينفعش الطريقه اللى بتفكر فيها دى صوابعك مش زى بعضها ان كانت 
سهيله كانت اخلاقها زباله بالشكل ده الا ان فى ستات وبنات ولاد ناس متربيين 


جاسر : انا خلاص ابقاش عندى ثقه فى اى واحده ...اى واحده.... بالنسبالى كلهم 
شبه بعض انا بس عايز ابنى وشكلى هنزل اعلان فى الجرنان فعلا زى ما المحامى 
قال واخلص 


اسامه : غلط جدا اسلوبك فى التفكيير غلط على فكره 

جاسر: انت شايف حل تانى؟ المفروض انى اخبط على واحده واطلبها للجواز واقول 
لاهلها انى محتاج اتمم الجوازه خلال شهر بالكتير ....ومش مهم نتفق.... نختلف 0 
الخطوبه والكلام الفاضى ده مايلزمنيش 0 فى اهل ممكن يوافقو على كده؟ 
اسامه : والله انا مش عارف |اقولك ايه 

جاسر :ادعيلى ....ادعيلى وبس 

اسامه : وزياد ده كمان ده وقته يعنى مش فادر يصبر لما نمضى الصفقه 

خبط جاسر بيده على المكتب وقال : اهوه عشان تبقى كملت من كل ناحيه 

اسامه : اللى حصل حصل بس احنا نتحرك بسرعه ونمضى الصفقه واحنا هناك فى 
الاقفصر مقدمناش غير كده عل وعسى برضه موضوع جوازهم يخلى يسرى الطحان 
يلين معانا 


جاسر : هههههههههه وبعدين بعد كده هيطلعه علينا بمهر بنته ومؤخر الصداق 
والشبكه 


اسامه : لاااااا واحنا مالنا اخوك اللى يشرب 


جاسر : فكرك.....هه انت طيب اصلك يا اسامه انا عارف زياد كويس بكره يدفعنا كل 
حاجه ويقولنا ما انا عملت كده عشان الصفقه 3 تتم وهبقى افكرك 


هز اسامه رأسهوقال : ربنا يسهلها من عنده مش ناقصين نشيل هم اللى جاى كفايه 
اللى انت فيه يا جاسر ربنا يعينك 


قام جاسر وارتدى الجاكيت الخاص به وقال : انا ماشى ماليش مزاج للشغل 


اسامه : هتروح 

جاسر : ما اظنش هتمشى شويه واروح ااقعد فى اى مكان كده 

اسامه : اجى معاك 

جاسر + الا خليك انا عاي ابقى لوحدى كمان عشان لق حصل حاجه كانيه يبقى انث فى 
الشركه الاستاد مشرفش خالص النهارده 

تلاقيه بيودع حبيبه القلب 

اسامه : آشرى ادي ليه 

جاسر : قالت امبارح انها هتروح شرم تحل مشكله وبعد كده هتيجى الاقصر 


اسامه : طيب مع السلامه انت وربك يحلها...... اطلع بس انت من المود ده وكل 
حاجه هتتحل بأذن الله 


ابتسم جاسر بسخريه : طيب..... سلام 


خرج جاسر ولا تلقائيا وجهه انظاره تجاه غرفه مكتب سالى التى كانت تجلس تتابع 


شعرت سالى بأنظار موجهه نحوها فرفعت رأسها لتجد جاسر يقف على بعد 3 امتار 
محملقا بها بشده 


شعرت سالى بالحرج وهمت ان تقوم من مجلسها وتسأله ان كان يريد شيئا ولكنه 
استدار سريعا واتجه الى المصعد 


وما ان فتح الباب حتى اختفى جاسر عن انظار سالى تماما 


ظلت سالى تنظر الى مكانه الخالى فقامت بعد لحظه واغلقت باب غرفتها 


الفصل الثامن 


عادت سالى من عملها شاعره بمشاعر مختلطه ولكنها آثرت عدم التفكيير فى احداث 
اليوم ولا الامس ايضا وما ان دخلت حتى استقبلها والدها بالترحاب : لولو حمدلله 
سالى : الله يسلمك يا بابا عامل ايه؟ 


محسن : الحمد لله اخدتلك النهارده العربيه وديتها للمكانيكى ظبط فيها حاجات وكمان 
الكهربائى عشان بكره بأذن الله تبقى عال العال 


سمعت سالى اصوات بنات اختها الصغار فقالت : ايه ده هيا سيرين هنا؟ 

محسن : ااه هنا جت عشان تسلم عليكى 

سالى : محسسنى انى مهاجره 

قاطعتهم سيرين : ايه مش عاوزه تشوفينا يعنى؟ 

قبلت سالى اختها واحتضنتها وقالت لها : لا طبعا ازاى ده البنات وحشوونى خالص 
امضت سالى يومها برفقه الصغار واختها وحمدلله لم يمكث معتصم كثيرا من الوقت 
فقد اتى فى اخر السهره ولكن بالطبع كان لابد له ان يعلق بكلاماته المقيته عن امر 
ذهاب سالى بمفردها الى بلد غريب 


انصرفت الاخت برفقه عائلتها الصغيره وشعرت مجيده بالصداع فخلدت الى النوم 
باكرا برفقه زوجها فبقيت سالى وحيده تحضر حقيبه سفرها 


رن هاتف سالى نظرت اليه فقد كانت على وشك تنفيذ خطه صديقتها بأ حضار 
لانجيرى معها فجريت مسرعه لترد قبل ان تستيقظ امها لتجدها منى بالفعل 


سالى : الو 
منى : ايه مالك بتتكلمى بشويش كده 


سالى : انتى هتودينى فى داهيه ماما نامت وانا كنت لسه هطلع اللانجيرى لو كانت 
صحيت وشافتنى كانت هتبقى مصيبه 


منى : ههههههه يا جبانه انا كنت بتصل ااكد عليكى بس يظهر انك ماصدقتى 
ههههههههه 


سالى : كده دا عشان خاطرك بس طيب ايه رأيك مش هجيب حاجه 


قالت منى مترجيه : لاء يا سالى د 





ز هاتيه هزعل بجد 
سالى : خلاص خلاص هجيب بس انا هجيب حاجات كده حشمه هه انتى كمان 
احترمى نفسك انا هتكسف البس الحاجات دى اصلا 


متى اتأاكمان #جيب خاجات:طويله برضة عشان 'الحاجة بتتتظ يمن جيب واحد 
كده مولع اعلقه بس فى الدولاب عشان اغيظها 


سالى : ايه بتتنظر هههههه ايه الكلام ده ؟ 
منى : بيقولوا كده وانت هاتيلك واحد سخن كده 


سالى : ماعنديش الصنف اللى بتقولى عليه ماما كانت بتنزل معايا واحيانا كانت هيا 


اللى بتشترى كمان والحاجات كلها طويله وواسعه كده..... ده فيها حاجات بكم 
سههيهههههه 

سالى : بس يخربيتك هتفضحينا . 
عادت سالى بذاكرتها الحزينه وتذكرت فقالت: عندى واحد كنت شرياه مع نفسى 
وخبيته كنت ناويه البسه لايهاب فى شهر العسل كان جامد هجيبه ده بس هعلقه فى 
الدولاب ومش مهم يتنظر ولا مايتنظرش طظ 


منى بتأثر : خلاص اتفقنا وماتزعليش نفسك يا سالى ياحبيبتى هوا اللى خسرك ثم 
اضافت ممازحه: كان زمانه شاف اللانجيرى اللى بكم ده ههههههههههههه فاته نص 
حخمره 


سالى : تصدقى انتى بارده هههههههه طيب اقفلى بأه عشان الحق اوضب الشنطه 
وانتى نامى بدرى عشان تصحى بدرى 


منى : لااا١ا‏ انا تعبانه جدا هدخل انام واما اصحى هحضر الشنطه انا مجهزه الحاجه 
بس كان فاضل اعبيها 


سالى : هتصحى امتى ان شاء الله انتى بتستهبلى 


منى : يابنتى اهدى ظابطه المنبه كمان 3 ساعات اكون ارتحت شويه ماتقلقيش انا 
متعوده على كده والبيت عندنا اصلا مابينموش يعنى ممكن اصحى الفجر الاقيهم 
بيتعشوا للمره الالف ولا يهمك عادى 


سالى : ههههههه نظامكم غريب.... انا ماما وبابا بينامو بدرى ولو فضلت انا اللى 
صاحيه بزهق فبدخل انام انا كمان طيب هقفل انتى وانتى حضرى الحاجه على مهلك 
رسلام 


منى : سلام 

انصرفت سالى لتحضير حقيبه السفر ونامت بعدها بعمق حتى استيقظت فى السادسه 
صباحا كما اعتادت وخرجت من غرفتها لتجد والدها قد استيقظ هو الاخر وشرع فى 
اعداد الفطور 

سالى : صباح الخير يابابا 

محسن : صباح الخير يالولو نمتى كويس 

سالى : ااه يابابا الحمد لله. بتعمل ايه ياحبيبى ايه كل ده؟ 


محسن : دا فطار ملكى لصاحبه السمو وانا عندى كام لولو . عارف انها اول مره 
تركبى طياره وممكن تخافى ومعدتك تقفل فقلت تفطرى احسن قبل ماتنزلى 


سالى : تسلم ايدك يا بابا ولا يحرمنى منك 


تناولت سالى الفطور برفقه والدها واستيقظت والدتها قبلتها سالى مودعه وانطلقت 
برفقه ابيها الى منزل منى التى كانت تقف فى الشارع فى انتظار صديقتها 


ركبت منى السياره وانطلق محسن الى المطار 


انهت الفتاتان اوراقهم ولاحظت منى وصول سياره جاسر الذى ترجل منها بكل شموخ 
برفقه اخويه 


اخذ السائق السياره وابتعد فى طريقه ابتسم كلا من اسامه وزياد بتحيه بسيطه الى 


منى وسالى فيما لم تظهر اى تعابير على وجهه جاسر لاسيما انه كان يرتدى نظاره 
شمسبه 

محسن : مين دوول يا لولو؟ 


منى : دول اصحاب الشركه يا عمو 


محسن : ١١ااه‏ .طيب المهم مش عاوز اوصيكم خدوا بالكم من بعض انتو آنسات كبار 
دلوقتى هه وابقى اتصلى بينا يا لولو طمتينا عليكى 


سالى : حاضر يابابا هتوحشنى 


قبلته سالى واحتضنته فقال محسن : وانتى كمان يا حبيبتى .خدى بالك من نفسك 
وخدى دوول كمان 


سالى : ايه ده يا بابا معايا والله وانتى لسه من يومين مدينى 500 جنيه 


محسن : معلش برضه عشان لو حبيتى تشترى حاجه كمان سمعت ان العسليه هناك 
طعمها احلى من عندنا ههههههههه 


سالى :ماشى يا بابا ههههههه 

منى : بس اظن العسليه الاسوانى ياعمى 

محسن : كده ااه وانتو رايحين الاقفصر خلاص بقى مش نافع 
سالى : عشان خاطرك انت يا بابا اروح اسوان واجيبهالك 


محسن : ربنا يخليكى ليا وتوصلى بالسلامه يالا عشان ما تتأخروش وانا هفضل 
مستنى فى العربيه لحد ماتركبى الطياره وترنيلى ماشى 


سالى : ماشى يا بابا 


انصرفت سالى برفقه منى بعدما قبلت والدها مودعه فقالت لها منى : باباكى ده عسل 
ربنا يخليهولك ويخليلك مامتك 


سالى : يارب ولا يحرمك من باباكى يا منى ولا مامتك 


صعدت سالى الى الطائره دخلتها واستشعرت جوها الغريب فوجئت بجلوسها بجانب 
جاسر الذى كان يجلس ملاصقا للنافذه ولكنه لم ينبت بنبت شفه فقالت بصوت خفيض 
: صباح الخير 


خلع جاسر نظارته ونظر لها مليا بعمق وقال بصوت اجش : صباح النور 


عرفت سالى ماقصدته منى عندما تحدثت عن نظرات جاسر المخترقه والتى هزأت بها 
سالى واصفه اياها "شعاع" 


شعرت سالى بالحرج واللون الاحمر يدب اوصاله فى وجنتيها فتشاغلت عنه بالنظر 
الى انحاء الطائره لتجد زياد يجلس بجانب منى اما اسامه فيجلس بجانب معتز فيما 
تجلس مروه بمفردها برفقه امرأه غريبه 


لاحظ جاسر شرودها فقال : اول مره تركبى طياره 

ابتسمت سالى بخفه وهزت رأسها وقالت : ااه اول مره 

قال جاسر بغموض : هتاخدى عليها بعد كده 

فكرت سالى ماذا يقصد فتوقعت انه يتحدث عن طريق العوده 


تركها جاسر لافكارها وارتدى قناعا لعينيه واخلد الى النوم فاتجهت انظارها تجاه منى 
التى كانت تضحك من حديث زياد وتوقعت ان يكون حديثا مشوقا محملا بالكثير من 
كلامات الغزل 

فغبطت صديقتها خلسه داخلها لتمتعها بصحبه زياد المرح واتجهت انظارها الى معتز 
الذى كان يراقب منى باهتمام وتبدوا امارات الغيره واضحه على معالمه فاضحه اياه 
بقوه 

تذكرت سالى انا وعدت والدها بالاتصال به فاخرجت هاتفها وطلبته ورفعت انظارها 
لدى شعورها لا تلقائيا بوجود انظار مسدده اليها 


لتجد ان صاحبه تلك الانظار هى و0 


تنظر لها بحقد شديد فانزعجت سالى وادارت وجهها بعيدا 


عا عات جارد عا اند جاب جارد جا جا جاب جا جا عا جاب جارد جار عا جا عا 06 


حطت الطائره بسلام على ارض الاقصر الجميله اخيرا نزلت سالى من الطائره وتجمع 
افراد فريق العمل فى حافله متوسطه تسعهم جميعا وانطلقت بهم الى منتجع الطحان 
والذى يقع على مشارف الاقصر 


جلست سالى بجانب منى وقالت لها : معتز مانزلش عينه من عليكى ياهانم قاعده 
تضحكى وتهزرى مع زياد 

قالت منى بفرح : بجد؟؟ انتى شوفتيه 

هزت سالى رأسها وقالت : يابنتى انتى بتحيبى تغظيه 

منى : الاستاذ من كام يوم قاعد يكلمنى عن فوايد الجواز من اجنبيه .... هيدخلها 


الاسلام ويكسب فيها ثواب!!!! حبيت اوريله ان فى اللى عايز انتاج بلده وبيشجع 
عليه 

ضحكت سالى : ههههههههه والله انتى تحفه بس كده هيطلعله عليكى.... الاقصر 
مليانه اجانب وزياد نفسه عينه هتزوغ عليهم 


منى : الرحله اخرتها 5 ايام زياد ممكن يطول انما معتز لازم هيرجع وبعدين انا 
ممكن ماوقفش نشاطى على المصريين مافى اجانب هنا هههههه 


سالى : ههههههههههه انتى مصيبه عليكى افكار 

منى : هيا مال مروه بتدور بتبص علينا بقرف وغل كده؟ 

سالى : مش عارفه برضه لقيتها بتبص عليا فى الطياره بنفس الاسلوب ده 
قالت منى بصوت منخفض : انتى قعدتى تتكلمى مع جاسر 


سالى : لاء هنتكلم فى ايه يعنى اصلا كان نايم طول الوقت....وبعدين مافيش اللى 
دماغك ده 


منى : يارب يكون ابعت يارب 
سالى : لاا بجد مروه مزوداها عملنالها ايه بصى بتبص ازاى 


منى : سيبك منها ربنا يستر وينزلوها فى اوضه لوحدها خليها تبقى منبوذه فى 
الطياره والفندق كمان 


وصلت الحافله الى المنتجع وترجل الجميع واتجهوا الى الداخل اخذت منى بالالتفات 
يمينا ويسارا وقالت لسالى : المكان تحففففه ....روعه بجد 


سالى : فعلا الديزاين حلو اووى والخضره فى كل مكان 

منى : طيب مانقف نتصور 

سالى : مشى ياتحفه لسه قدامنا 5 ايام بدال ماناخد كلمتين مالهومش لازمه 

ما ان دخل فريق عمل شركه آل سليم حتى استقبلهم مدير العلاقات العامه بمنتجع 


الطحان بكل الترحيب واخبر جاسر ان يسرى الطحان فى انتظاره بعد ساعه زمنيه فى 
قاعه الاجتماعات ثم سلم جاسر مفتاح غرفه وهى جناح فاخر بالطابق الاخير وايضا 


جناحين اخرين لاسامه وزياد اما الموظفون فكلا فتم حجز لهم غرفا عاديه فى الطابق 
الثانى غرفه ثلاثيه للموظفات وغرفه فرديه لمحامى الشركه 


ارتسمت علامات الخيبه على وجهى سالى ومنى واتجهتا برفقه مروه التى لوت 
شفتيها هى الاخرى الى الغرفه وما ان دخلت حتى قالت: انا هاخد السرير اللى جنب 
البلكونه 

نظرت منى لسالى وقالت بشفتيها دون اصدار صوت : ابتدينا 

منى : وماله يامروه المهم تكونى مرتاحه 


رن جرس الهاتف فاستبقتهم مروه للرد على الهاتف فيما وقفت سالى تنظر لمنى 
بغرابه 


مروه : سالى ...جاسر بيه عاوزك 

اخذت سالى سماعه الهاتف وردت بصوت هادىء : الو 
اتاها صوت جاسر آمرآً:بعد ماتحطى شنطك تعالى 
سالى : حاضر لم تسمع سالى ردا بالمقابل 

فاتجهت لتفتح حقيبتها واخرجت منها دفتر الملاحظات 
فسألتها منى : ايه على طوول كده مابيرحمش روحه 
سالى : احنا جايين فى شغل يامنى مش طالعين نتفسح 
مروه : يعنى هوا قالك ايه دلوقتى 


سالى : قالى اول ما احط الشنط اروح عنده 


مروه مستنكره : فى اوضته لوحدك ؟ 
ردت منى بغضب : وهيا طالعه تتسامر معاه ماتحترمى نفسك 


رن الهاتف مره اخرى فردت منى فى تلك المره لتجد انه اسامه يطلب مروه ان تذهب 
لتأخذ تعليمات هامه 


اغلقت منى الهاتف وقالت بلهجه متشفيه : مروه ...استاذ اسامه بيقولك تروحيله 
اوضته واضافت مشدده :ولوحدك 


رفعت مروه حاجبيها وشدت الجاكيت التى كانت ترتديه بحركه عنيفه للاسفل واخذت 
دفترها وخرجت من الغرفه 
فقالت منى : ياربى الواحد ماكنش متخيل كده .ايه ده بجد مالها؟ 


سالى : فعلا مزوداها اووى وانتى اللى تفولى نلبس اللانجيرى قصادها دى ناويه 


حملقت سالى فى منى بدهشه : ايه؟ ليه؟ هيا دى مش شورتك السودا 


منى : بصراحه يا لولو انا مكسوفه منك, والله كنت محضراه ودخلت نمت وقلت اما 
اصحا ححط كل حاجه فى الشنطه...... ماما لقيتنى نمت صعبت عليها فقالت تحضرلى 
شنطتى لقيت اللانجيرى طلعته وصحيتنى هزآتنى واديتنى كلمتين فى عضمى 
وحلفتنى ما اخدتش حاجه 


سالى : فالحه يا اختى فالحه وانا اللى عملت حركات وبهلونات ولا جميس بوند 
تعرفى انا اتشعلقت على ايه امبارح عشان اطلع اجيبهم من الشنطه اللى فوق الدولاب 
هه؟ دا انا حطيت 3 كراسى فوق بعض ياهانم عشان خاطرك 


منى : هههههههههههه يخربيت القصر وسنينه معلش يالولو بس طلعيهم والبسيهم 
واتنمنظرى علينا انا راضيه 


سالى : اطلع ايه انتى هتجيبلى مصيبه دى منغير حاجه بتقولى طلعاله اوضته . امال 
لما تشوفنى لابساهم هتقيم عليا الحد ...تعرفى كده برضه احسن خليهم فى الشنطه انا 
مش هرصهم بس شيله رايح شيله جاى 


سالى : وليكى عين تقلسى تعالى اما اقرصك 


جرت منى صارخه منها فرن الهاتف مره اخرى فشهقت سالى ووضعت يدها على 
فمها وقالت : تلاقيه جاسر يالهوى كل ده ماطلعتش ردى عليه وقوليله انى طلعت 
رسلام 


انطلقت سالى الى الجناح الذى ينزل به جاسر فى الطابق الاخير طرقت الباب ففتح لها 
جاسر بنظره غير راضيه ولم يحدثها وادار لها ظهره واتجه الى الداخل لم تعرف 
سالى اتغلق الباب ام تتركه مفتوحا فتركته مفتوحا 


سالى : تحت امرك ياجاسر بيه 


جاسر : بدايه احب افكرك اننا جايين هنا فى شغل . اى وقت اطلبك فيه تجيلى بالظبط 
لو كنتى فى المكتب دقيقه والاقيكى قدامى.... مافيش تحركات الا بعلمى طبعا اليوم 

كله مش هيبفى شغل ... هتنامى وتتغدى وتتسامرى وتتفسحى وتعملى كل اللى نفسك 
فيه.... لانى اكيد ححتاجلك بالليل .فياريت لما ارفع السماعه واطلبك الاقيكى قدامى دا 


عشان نبقى واضحين من الاول 


اخفضت سالى رأسها بخجل وقالت : تحت امرك وانا آسفه على التأخير 


جاسر ٠‏ طيب . الاجتماع مع يسرى الطحان هنتفق فيه على العناوين الرئيسيه يه فى 
الصفقه عايزك تفتحى دماغك كويس كل كلمه تتقال تكتبيها كل التعليمات كل التعديلات 


اللى ممكن تتعمل وخدى دوول 


اخرج جاسر رزمه كبيره من الملفات من حقيبته واعطاها لسالى وقال ساخرا : 
تذاكريهم بالليل عشان تبقى فاهمه اللى بيتقال 


ابتسم جاسر بفرح واشار لها بيده بحركه دائريه قائلا : ايه فرقوره كده ومايبنئش 
عليكى.... مش عاجبك كلامى ما انتى فعلا كده.... امال سيبتى طب الاسنان ليه مش 
قلتى لاسامه ان الناس فاكره انك لازم تكونى العملاق الاخضر عشان تعالجيهم 


زمت شفتيها سالى وعقدت حاجبيها وقالت غاضبه : واضح ان حضرتك نمت 
وصاحى مفوق اووى. فى حاجه تانيه ؟ 


جاسر ٠‏ لاء . الاجتماع كمان نص ساعه ياريت تكونى تحت تحت بالدقيقه وما تتأخريش 
عشا"* ن تلاقى مكان تقعدى فيه قريب منى 


هزت سالى رأسها وقالت : طيب عن اذنك هاروح اودى الملفات وانزل على تحت 


جاسر : الاوراق دى مهمه حطيهم فى درج واقفلى عليه كويس ولو مافيش مفتاح 
للدرج يبقى تطلعيلى الورق كل يوم قبل ماتنامى اوعى تسيبيهم فى الامانات 


سالى : طيب اخليهم هنا احسن لبعد الاجتماع عبال ما اطمن ان فيه درج بمفتاحه 
عندى 


جاسر : ماشى يكون احسن ولا ماصدقتى تسيبيهم من ايدك 


قالت سالى بعند : على فكره مش تقال اووى انا بس ماكونتش ش متوقعه ان وزنهم كده 
مش اكتر 


جاسر : شربتى حاجه اما وصلنا ؟ 
سالى متعجبه لتغير مسار الحديث فجأه وقالت : لاء 


قام جاسر بصب عصير مانجو فريش لهما فى كؤوس كريستاليه انيقه وقال مناولا 
اياها كأسها : اتفضلى 


شكرته سالى وهى تشعر بالخجل لمجرد ان يراها وهى تشرب تحت ناظريه : متشكره 
هاتوكل لزوء 


جاسر بنبره دافئه : هتكسفينى 


انصاعت له سالى واخذت رشفه بسيطه من الكأس فقال لها جاسر : تعالى شوفى 
الفيو من الفرانده شكله تحفه 


تركها جاسر واتجه الى الفرانده دخلتها سالى وراءه واشتمت النسيم العليل المعبق 
برائحه الريحان والورد البلدى واشجار الليمون والتى كانت منتشره بكثره فى انجاء 
المنتجع الشاسع 

ابتسمت سالى بسعاده وقالت ٠:‏ الجو حلو اووى 


جاسر : البلكونه عندكو بتطل على ايه؟ 


بتالى : هالحفش ابض منها 500 ومروه قالت انها هتاخد السرير اللى جنب البلكونه 
يعنى احتمال مانعرفش ندخلها من أصله هههههههه 


ضاقت عيناه وقال بمكر : خلاص ابقى اطلعى بصى من عندى 


فوجئت سالى بقوله ولم تعرف كيف ترد فقال جاسر ممازحا : ولا خايفه لا اشيلك 
شغل 


سالى : لا ابدا بس عادى انا فى الدور التانى اصلا بالاسانسير فى دقيقه هكون تحت 
وسط كل ده 


جاسر بلؤم : بس انا عندى غير ...ده الجناح الملكى ولا انتى مستهونه بيه 

نظرت سالى فى ساعتها الانيقه الصغيره وقالت بصوت خجل : على فكره كده فاضل 
بتاع عشر دقايق على الاجتماع الافضل انى انزل من دلوقتى وهخلى الملفات هنا زى 
مافولتا 

نظر لها جاسر بعمق وابتسم وقال : طيب بس اشربى عصيرك الاول 

انتهت سالى من شرب العصير وهمت ان تذهب بالكأس الفارغه الى الداخل فمد جاسر 
يده ليأخذه منها فلمس اناملها دون قصد فسحبت سالى يدها بسرعه فسقط الكأس 
على الارض وتهشم فى الحال 


همت سالى بالانخفاض لتلملم اجزاء الكريستال الرفيعه المنكسره فأمرها جاسر بلطف 
: سيبيه الرووم سيرفس يجوا يشيلوه 


قالت سالى بحرج : انا أسفه بجد ما كونتش |اقصد 
رد جاسر بهدوء : انتى بتعتذرى ليه 
سالى : يعنى اكيد هيخصموا تكلفته من .... 


ضحك جاسر بقوه : من ايه؟ من الصفقه ؟؟؟؟هههههههههههههههه.انتى طيبه 
اووى يا سالى 


شعرت سالى بالاهانه وانه كان يقصد انها ساذجه للغايه وهذا ماشعرت به بالفعل 
شعرت بأنها فتاه غراء ساذجه اشعلتها بضعه كلمات ونظرات منه ولمسات.... تبا 


نظرت له غاضبه من نفسها وقالت بصوت جاف ٠:‏ انا نازله 


انصرفت سالى سريعا ولم تتح له فرصه للحديث 


الفصل التاسع 


توجهت سالى الى الطابق الثانى وطغى عليها شعور بالخوف فهذا التغير فى شخصيه 
جاسر جعلها لا تعلم على اى ارض تقف 
ظلت تفكر فى وضعها فى حياتها لم تكن بحاجه لمزيد من التعقييد 


فتحت الغرفه وهى تردد داخلها "انا هنا جايه فى شغل وبس" 

لحسن الحظ كانت الغرفه فارغه فاغتسلت وأبدلت ثيابها بثياب عمليه انيقه وحملت 
دفتر ملاحظاتها وانطلقت الى غرفه الاجتماعات لاحظت لدى وصولها الى بهو الفندق 
ان جاسر يتحدث الى يسرى الطحان 


لحسن حظها لم يبدأ الاجتماع بعد دلفت الى القاعه الكبيره المتسعه لاحظت على الفور 
الجهد المبذول من قبل فريق العلاقات العامه الخاص بالفندق فى تنسيق وترتيب 
الاماكن ووجدت شاره تدل على مجلسها جلست فى انتظار دخول البقيه سمعت 
اصواتا فى الخارج وبدأ الموظفون بالتوافد كل الى اماكنه حتى دخل زياد واسامه 
برفقه جاسر ويسرى الطحان تسائلت داخلها "وياترى آشرى فين كل ده ؟" 


جلس بجانبها معتز المحامى المنوط بأعمال شركه آل سليم واستمرت المفاوضات 
والنقاشات الى مايقرب الثلاث ساعات حتى شعرت سالى بالارهاق الشديد وبدأ الجوع 


يؤلم معدتها الصغيره فهى لم تتناول الا فطورها الملكى بصحبه والدها فى الصباح 
الباكر تذكرت سالى والدها واشتاقت اليه 


سرحت قليلا وانتبهت على صوت جاسر مزمجرا "سالى ....هاتى المذكره رقم 6 من 
هم ىك لل 


عادت سالى الى ارض الواقع مره اخرى سمعت بعدها يسرى الطحان : لا مذكره 6 
ايه و 7 ايه انت ماتعبتش ياجاسر ؟ 


زياد: قوله يا يسرى بيه ساعات بيفكرنا اننا مكن زيه 

يسرى : ههههههههههههه لا الشغل حلو برضه بس كمان المنتجع هنا حلو وانتم 
لسه واصلين.... انا رايى اننا نقوم نتغدى ونريح شويه ونتجمع تانى على 8 كده ايه 
رأيكم ؟ 


جاسر : وهو كذلك مافيش مانع... ثم اضاف بمكر ناظرا الى سالى خاصه ان فى ناس 
معانا هنا مودها بيتحسن بعد الاكل 


انتهى الاجتماع وخرجت سالى من الغرفه فقال لها جاسر : هاه لقيتى درج عندك 
بمفتاح 


سالى : للاسف لاء 
ابتسم جاسر وقال : وليه للاسف؟ 


سالى : عادى يعنى 


جاسر : طيب خدى مفتاح الجناح من الاستقبال بره وطلعى المذكرات والورق اللى 
معاكى وحطيه فى الخزنه اللى فى اوضتى رقم السر بتاعها 93611 


ظلت سالى واقفه لم تستوعب ماقاله ايطلب منها الصعود الى غرفته لم تدرى ان 
كانت تلك مهامها الوظيفيه ام هذا مايطلبه وفقا لقانونه الخاص 


فتعجب جاسر : ايه مالك واقفه ليه الجوع خلاكى تفصلى كده؟ 

ردت سالى بغضب : على فكره انا مودى مش بيتحسن بعد الاكل زى ما انت فاكر 
ابتسم جاسر وقال بهدوء: بس انا بحسك مودك بيبقى احسن لما ترجعى بعد الغدا 
سالى : ده لانى ببقى اخدت بريك من الشغل والضغط اللى عليا ونزلت غيرت جو 
وقعدت مع اصحابى وطلعت تانى بس مش اكتر.... واصلا انا مابكلش الا لما ارجع 
بيتى يعنى على الساعه 7 كمان 

جاسر : طيب انتى زعلانه اووى كده ليه 

سالى : يعنى كلامك يوحى ان همى على بطنى 

ضحك جاسر بقوه : انتى ؟ وبجسمك ده امال لوكنتى اتخن من كده شويه ؟ 


احمر وجهه سالى فهى لم ترد ان يتخذ الحديث مسارا تكون نهايته التحدث عن شكلها 
ولا عن جسدها فسكتت 


نظر لها جاسر بعمق وقال : طيب... المهم اطلعى ودى الورق فوق وانزلى على مهلك 
بس سبعه بالدقيقه تكونى فى القاعه لاحظت انك برضه نزلتى متأخر فى اجتماع 
النهارده 


سالى بعند: لكنى كنت اول واحده جوه القاعه 


جاسر بعند هو الاخر : وهتوكونى اول الاوائل لو وصلتى فى ميعادك 


تركها جاسر وانصرف الى داخل المطعم واتجهت سالى الى مكتب الاستقبال طلبت من 
الموظفه الحسناء مفتاح غرفه جاسر ولم تمائع الموظفه ابدا.... يبدو انها كانت على 
علم مسبق بهذا الامر 


صعدت سالى الى الطابق الاخير ودخلت الغرفه شعرت بالرهبه فهاهى فى الجناح 
المخصص لجاسر وبمفردها ..بحثت بعيناها على مكان الخزنه وجدتها داخل غرفه 
النوم الواسعه 


شعرت سالى بالحرج الشديد بل بالغيظ كيف له ان يطلب منها الصعود الى غرفته بل 
الى داخل غرفه نومه حيث الخزنه التى لا تبعد عن سريره الواسع الا بخطوات 
معدوده 


حاولت سالى فتح الخزنه وحاولت تذكر الارقام 96311 ام كانت 93611 جربت 
سالى الرقم الاول لكن لم تفتح الخزنه.... حاولت مره اخرى 93611 عندها سمعت 
صوتا بسيطا وفتحت الباب الصغير وضعت الاوراق بعنايه واغلقت الخزنه باحكام 
غادرت سالى الغرفه مسرعه وهى تحاول الا تشبع فضول عيناها والتى تعلفت 
بمتعلقات جاسر الموجوده بجانب سريره 


اتجهت الى غرفتها وغسلت يدها وخرجت منها لتتجه بعدها الى المطعم 


وكادت ان تصطدم بمروه والتى رمقتها بنظره ناريه وقالت لها : انتى كنتى فين كل 


ده؟ 
سالى : نعم؟ وانتى عامله مديره عليا كنت فى اجتماع يخصك فى ايه ؟ 


مروه : طيب مش تقولى ولا تسيبى الناس اللى معاكى فى الاوضه مش عارفين انتى 
فين؟ 


سالى : احنا طالعين شغل مش طالعين رحله وما اظنش انى المفترض انى اخد الاذن 
ولا ااقولك على تحركاتى عن اذنك 


تركتها سالى وهى تشعر بالحنق منها مردده داخلها "فاكره روحها مين دى" 


دخلت سالى المطعم ووجدت منى تجلس برفقه معتصم يتناولون طعام الغداء سويا فى 
جو حميمى نظرت لهما سالى وارتسمت على محياها ابسامه عذبه 


توجهت سالى الى البوفيه وانتقت صنفها المفضل من الطعام واتجهت لتجلس بمفردها 


عندها سحب زياد كرسيا يقابلها وقال لها : ازيك من اول اليوم ماعرفتش اكلمك ولا 
كلمه 


شعرت سالى بالغرابه "ايفترض ان يكون بينهم حديثا دائما " فقالت : عادى يعنى كنا 
٠ 5‏ لين 5 الث ك[ 


زياد: طيب ماتجيبى طبقك وتعالى ااقعدى معانا 

سالى : معاكم مين؟ 

زياد: انا وجاسر واسامه بدال مانتى قاعده تاكلى لوحدك كده 
سالى : لا مافيش داعى انا مرتاحه كده عشان تاكلو براحتكم 


زياد: ماهو بصراحه هتفتحى نفسى ااووى انى اكل خاصه وانى مابيجليش نفس اكل 
الا فى وجود وجه حسن 


ابتسمت سالى وقالت ساخره : كل معلقه ودور عبنك كل الوجوه الحسنه اللى ذ 
و كر ودور حب جو فى 
القاعه انت مش شايف السياح 


زياد: لا بس بنات بلدى برضه انا راجل عندى انتماء ههههههه... طيب انا هجيب 
طبقى واجى اقعد اكل معاكى طالما مكسوفه تقعدى تاكلى مع حضره مدير مجلس 


الاداره 
سالى : لاء مافيش داعى ااقعد كل مع اخواتك احسن 
زياد: خايفه ليتكلمو عننا 


قالت سالى لتفلت من الحاحه : اوك موافقه بس بشرط تخلى مروه تجي تقعد معانا 
هيا كمان 


لوى زياد شفتيه : ايه مروه ؟ لاء يا ختى شكرا كلى انتى وهى سوا دا جاسر ارحم 
ههيهههيههههههه 


قام زياد واتجه الى الطاوله التى يجلس عليها اخواه 

وقال له اسامه بغير رضى : خد بالك حضرتك فى منتجع الطحان يعنى يسرى الطحان 
ا ا و 7 
ايه لما تتقدم لبنته ولا حتى يتمم الصفقه 


زياد غير مبالى : ياسلام هوا انا عشان هتجوز بنته هقاطع صنف الحريم ولسانى 
مش هبخاطب واحده وبعدين هوا له عليا ايه اصلا ؟؟؟ 


جاسر : نعم ليه ايه عليك!!!..... دا على اساس انك مش متفق مع بنته على الجواز 


زياد: برضه مافيش حاجه رسمى ده مجرد اتفاق وياريت ماتفتكرش انك ممكن تقيد 
حركتى وتلزمنى باللى انت عاوزه عشان انا ناوى اتجوز آشرى 


اسامه : لاء انا اكتر من كده هضطر ااقوم عشان ماعنديش استعداد انى يجلى ارتباك 
معوى عن اذنكم انا طالع اوضتى اريح شويه ....ربنا يهديك 


انصرف اسامه تاركا جاسر ينظر الى زياد بقوه وقال : ماحدش قيدك ولا حد فرض 
عليك حاجه لكن كمان ماتجيش تهد اللى احنا بنبنيه عشان جريك وره آشرى شويه 
ووره سالى شويه 


زياد بغرور : اديك قلت اللى احنا بنبنيه يعنى استحاله هكون ببنى معاك حاجه وارجع 
اهدها ياريت انت اللى تهدى شويه.... ولا خايف على سالى منى تقع فى حبى طبعا 
وماتدكش وش ولا انت غيران .... على فكره انا واخد بالى من حركاتك كويس 
اووى.... بس خد بالك يا جاسر انت بره اللعبه بقالك كتير وماعدتش قاهر النساء 
الاول 


نظر له جاسر بتحدى : كده ...يبدو انك واثق اووى من نفسك ونسيت اخوك يبقى ايه 
...انا قايم سلام 


دفع جاسر كرسيه ونظر الى سالى التى تجلس بمفردها فى هدوء بعدما انهت تناول 
طعامها تنظر الى الحديقه الممتده امامها عبر الحائط الزجاجى الكبير 


شعرت سالى بأنظار موجهه اليها فرفعت بصرها لتجده جاسر ينظر لها بغموض لم 
تفهمه 


انصرف بعدها جاسر فعادت سالى تنظر الى الحديقه وقررت الخروج اليها قادتها 

قدماها الى احدى اشجار الليمون الكبيره اشتمت سالى عطرها الفواح فى النسيم 

وجلست على جذع كبير بجوارها تنظر الى السماء الصافيه عندها سرحت سالى فى 
احداث حياتها المتعاقبه 

لا تدرى لماذا تذكرت ايهاب الان فرت دمعه من عيناها كانت لازالت تتألم من ذكراه 
ومن ذكرى حبه سمعت صوت منى المحبب الى نفسها هى تقول: سيدى يا سيدى 

استدارت سالى مبتسمه : مابلاش انتى .,..هاه اتصالحتى انتى ومعتز 


ابتسمت منى بحياء : مصمم اما نرجع يروح يتقدم لبابا 


اتسعت عينا سالى فرحه وقالت : مبرووووك الف مبرووك يا منون 

منى : الله يبارك فيكى ياسالى عقبالك يارب . بس اوعى تجيبى سيره لمروه 

سالى : لا استحاله لسه شاده معاها من شويه 

منى : ليه؟ عملتلك ايه؟ 

سالى : ابدا بعد ما الا جتماع خلص طلعت الاوضه وغسلت ايدى وخرجت لقيتها فى 
وشى بتحقق معايا كنت فين وقال المفروض ابلغ اللى قاعدين معايا فى الاوضه عن 
تحركاتى 

منى : بتستهبل..سيبك منها وبعدين ماهى عارفه ان كان فيه اجتماع وكانت متغاظه 
انها مش حتحضره لان استاذ اسامه نبه عليها تنسق بس مع بتوع العلاقات العامه 
الاجتماع وكده 

وعرفت ان انتى ومعتز بس اللى حيحضروا وجودى انا وهيا مالوش لازمه دلوقتى 
سالى : امال كانت بتسألنى ليه 

منى : سيبك منها يعنى هيا قالتنلنا هيا فى انهى مصيبه دلوقتى ؟ 

سالى : ههههههههههههه شوفتها بتتفدى جوه 

منى : زياد كان عاوز ايه ؟كنت شيفاه قعد معاكى وبعدين قام 

سالى : بيستهبل هوا كمان قال اجيب طبقى واروح ااقعد اكل معاهم او هوا يجيب 
طبقه ويجى معايا قلتله على شرط تجيب مروه معانا قالى لاء جاسر ارحم 


ا 


منى : شوفتى حتى هوه ماحدش طايقها ياريتها تحس شويه 


سالى : المهم انا هطلع انام شويه وارتاح الساعه سابعه فى اجتماع تانى يادوب 
الحق اريح 


منى : وانا جايه معاكى انتى طبعا مالحقتيش تفضى شنطك 
سالى : ابدا يا منى على بليل بقى 


صعدت الفتاتان الى غرفتهم سويا وما ان دخلو حتى وجدوا مروه فى الغرفه نائمه 
هى الاخرى 

منى هامسه : احسن برصه 

ابتسمت سالى وغيرت ملابسها ونامت من فرط تعبها بعدما ضبطت المنبه على 
الساعه السادسه بعد قليل استيقظت مروه واخذت هاتف سالى وغيرت اعدادات المنبه 
بدلا من مساءا جعلته صباحا 

استيقظت سالى وجدت ان الظلام قد حل على الغرفه فقامت منزعجه اخذت هاتفها 
وجدتها السادسه والاربعون دقيقه قامت مسرعه ارتدت ملابسها على عجاله واخذت 
دفتر الملاحظات خاصتها واتجهت الى قاعه الاجتماعات 


دخلت فى تمام السابعه وجدت جاسر جالسا يتحدث بصوت منخفض الى اسامه اخيه 
وما ان رأها حتى لاحظ وجهها المنزعج 


فقال لها: خير ...مالك؟ 
سالى: لا ابدا عادى 


نظر لها جاسر غير مصدقا ولكنه قد ظن ان اخاه قد تعرض لها حيث انه لازال 
ختفيا 

دخل زياد القاعه بعد سالى بثوان عده ووجهه احمر هو الاخر فنظر اليه جاسر بشك 
ولكنه لم يتحدث عوضا عنه قال اسامه : مالك يا زياد وشك احمر اووى 


زياد: لا ابدا عادى 
اسامه : ههههههههههه انتم الاتنين 


نظرت له زياد ولم يفهم ولكنه هز رأسه ولم يتحدث فيما تصاعدت الشكوك والظنون 
بداخل رأس جاسر وظل ينظر الى سالى بحده من وقت للاخر طيله فتره الاجتماع 


لاحظت سالى نظرات جاسر الحاده فأصابها الارتباك تحاول تذكر ما الخطأ الذى قد 


تكون فعلته وهى غافله ولكنها لم تدرى انتهى الاجتماع وانصرف الموظفون وايضا 
زياد واسامه برفقه يسرى الطحان 


فيما جلس جاسر يراقب سالى وهى تلملم اوراقها وقال لها : بعد ماتخلصى طلعيهم 
الاوضه عندى فوق فى الخزنه وعلى فكره انا غيرت رقم السر خليته 73694 


رددت سالى الرة تحفظه فهمت بكتابته فنهرها جاسر قائلا ٠‏ اياكى اى رة 
قم ؛ فهمت بكتابته فنهر قم 
مهما ان كان ادهولك وتكتبيه فى ورق 


نظرت له سالى شاعره بالتخبط : اصلى ساعات بتلخبط فى الرقم 

جاسر : ولو ممكن الورق يقع فى ايد اى حد وتنسى انك كتباه او تنسى تمسحيه 
سالى : حاضر ....شعرت انه محق فهى كانت واثقه انها ضبطت منبه الهاتف على 
السادسه مساءا ومع ذلك وجدته صباحا كانت متيقنه انها فعله مروه ولكنها لا تملك 
دليلا 

جاسر : ايه روحتى فين 


سالى : همم لاء ابدا كده خلاص النهارده مافيش حاجه تانيه 


جاسر : الساعه بقت 10 عايزه اجتماع تانى ؟؟ 
سالى : لاع 
جاسر : تقدرى تتفضلى بعد ماتحطى الورق انتى حره تعملى اللى انتى عاوزاه 


ابتسمت سالى بسخريه ولم تجب لاحظ جاسر على الفور فقال :ايه مش عاجبك 
كلامى 


سالى بخجل : لا ابدا .... عن اذنك 
جاسر : بكره الصبح هيبقى فيه رحله نيليه وهتنغدى بره وبالليل هنرجع للاجتماعات 


هزت سالى رأسها فرحه فقال جاسر : يعنى اظن ان بكره تقريبا هيبقى تعويض عن 
النهارده احنا برضه يهمنا راحتك 


سالى غاضبه : وانا ماشتكتش من حاجه وعارفه كويس انى جايه فى شغل 


جاسر : انا بس حبيت اطمنك انا كمان حابب انى اتفرج على البلد وماتكونش الرحله 
كلها شغل بس هيا فى اولويات مش اكتر 


سالى : تمام .... عن اذنك هطلع الورق واطلع على اوضتى 
جاسر : اتفضلى براحتك 


قامت سالى وتركته وحيدا فى القاعه الواسعه وهى تسأل نفسها " طيب وراه ايه 
يعنى ماياخد الورق يطلعه هوه ولا هوا لازم القنعره دى " 


اتجهت سالى الى غرفته ووضعت الاوراق فى الخزنه كما فعلت فى الظهيره وخرجت 
من غرفه النوم واتجهت الى باب الجناح الرئيسى فتحت الباب فوجدت جاسر يقف 


قبالها فابتسم : كويس كنت لسه بقول هنزل تانى للريسبشن تحت اطلب المفتاح 
سالى : اتفضل المفتاح 

جاسر : مش شايف معاكى الملفات اللى قولتلك تاخديها بالليل 

سالى : يااه نسيتهم فعلا 

جاسر : طيب ادخلى خوديهم 


اتجهت سالى الى الداخل ووقفت شاعره بالخجل لدخول غرفه نومه فى حضوره 
فاحمر وجهها خجلا 


فابتسم جاسر قائلا : ولا مالوش لازمه انتى كده كده هتنزلى تنامى وممكن ماتلحقيش 
تبصى فيهم وترجعى ترجعيهم تانى الصبح 


سالى : زى ماتشوف 

جاسر : طيب هتنزلى تتعشى على طوول 

سالى : لاء ما اظنش هشرب حاجه دافيه وانام 

جاسر : طيب تعالى اطلبلك اللى انتى عاوزاه من الرووم سيرفس 

فؤجنت سالى بدعوته فقالت بحرج : لاء مالوش لزوم انا نازله هشرب تحت فى 
البوفيه يمكن الاقى منى 

جاسر : براحتك 


سالى : تصبح على خير 


جاسر : وانتى من اهله 


عاد عا عا عا عا عا عا عا عا عا عا عا عا عا عا عا عا عا 


اتجهت سالى الى غرفتهاوجلست على السرير وهاتفت والدها 
سالى : الو ايوه يا بابا ازيك وازي ماما 


محسن : كده برضه ياسالى من الصبح ماسمعش صوتك تطمنينى عليكى كلمتك كتير 
لحد ما منى صاحبتك ردت عليا وقالتلى انك فى اجتماع 


سالى : مش ممكن يابابا بجد يوم كان صعب اووى تصدق لحد دلوقتى مافكتش شنطه 
هدومى 


محسن : ياااه معفول للدرجادى خدى كلمى ماما عايزه تسلم عليكى 


مجيده بلهفه : الو ايوه يا لولو كده برضه تقلقينا عليكى كده يعنى لولا صاحبتك ردت 
علينا كنا زمانا عاملين ايه 


سالى : معلش يا ماما وغلاوتك ما ارتحتش غير ساعه نمتها وماحستش 
مجيده : ياحبيبتى يابنتى ربنا يقويكى يارب واكلتى يا لولو 

سالى : ١اه‏ يا ماما ماتقلقيش 

مجيده : ما انا عارفاكى انفه ومش اى حاتجه بتاكليها 


سالى : لاء يا ماما ماتخفيش ياحبيبتى الاكل حلو واوبن بوفيه فنقيت الاكل اللى بحبه 


مجيده : بالف هنا وشفا واتعشيتى 
سالى : هتعشى لسه 


مجيده : كلى كويس وماتنسيش نفسك هاه واستغطى كويس والزقى الغطا فى جنابك 
هاه الجو بليل بيبقى ساقعه والرطوبه يا لولو 


محسن : هاتى التليفون بقى كل دى وصايا 


محسن : الو ايوه يالولو . بقولك انتى البرنامج بتاعك ايه بكره عشان نتفق على 
ميعاد نكلمك فيه نتطمن عليكى 


سالى : والله يا بابا مش عارفه بس هوه بكره هيطلعونا رحله نيليه يعنى تعويض 
على النهارده انا ممكن اتصل بيكم الصبح كل يوم اول ما اصحى وباليل لما الاقى 
الوقت سامح 


محسن : خلاص كده المهم انتى كويسه ومبسوطه 


سالى : يعنى الجو هنا تحفه والمكان جميل اووى بس انتو واحشنى اووى وكان 
نفسى نكون سوا 


محسن : ياستى اكننا روحنا المهم انتى تتبسطى وخدى بالك من نفسك هه مش 
هوصيكى 


سالى : ماشى يابابا ماتقلقش 
محسن : ماشى ياحبيبه بابا تصبحى على خير 
مجيده : قولها تستغطى كويس وماتفتحش الازاز وهيا نايمه 


محسن : طبعا سامعه امك صوتها خارم ودانى هههههههههه 


ابتسمت سالى وقالت قولها حاااااضر وماتلقلقش مع السلامه 

محسن : مع السلامه يابنتى 

انهت سالى محادثتها التليفونيه شاعره بذنب كبير تجاه والديها فقد استبد بهم القلق 
عليها فحين كانت هى تسعى لارضاء جاسر 

قالت داخلها: منك لله يامروه لو ماكنتيش عملتى المقلب فيا ده كنت زمانى طمنتهم 
قبل ما انزل الاجتماع 

دخلت منى الى الغرفه فقالت لها: ايه يابنتى باباكى ومامتك كانو قلقانين عليكى 
سالى : شوفتى الفصل اللى حصل معايا؟ 

منى : خير؟ 


سالى : احنا دخلنا ننام العصر كده وكنت ظابطه المنبه على سته عشان ااقوم قبل 
الاجتماع بساعه صحيت فجاه لقيت الساعه بقت سابعه الا ربع والمنبه مارنش 


منى : ايه ؟ ليه ؟ 
سالى : كاه ن مظبوط على سته الصبح 
صن ا كة 


سالى ٠‏ مش انا انا وائقه مليون الميه انى كنت عملاه سته بالليل اكيد مروه ١‏ 
لى هى 
غيرته 


بهت وجهه منى وشهقت قائله : معقوووووووول وصلت بيها لكده لا دى اتجننت 
رسمى طيب بس اما اشوفها 


سالى : لا ابوس ايدك انا مش عايزه مشكله معاها ده كده والواحد ماعملش ليها 
حاجه امال لو كلمتيها المهم تاخدى بالك وماتديهاش امان 


منى : عندك حق وبعدين احنا معندناش دليل وممكن تقول اننا بنتبلى عليها 
سالى : اديكى قلتى بقولك انتى اتعشيتى 


منى : لاع الصراحه الاكل كله تحت تقيل اووى الواحد عايز كوبايه شاى بلبن ويسأساً 
بقسماط 


سالى : ههههههههههههه انتى عسل نسأسأ جايين منتجع خمس نجوم واوبن بوفيه 
وننزلهم نقولهم عايزين نساسا لو سمحت هههههههه 


منى : ههههههههه الواحد زى ما اتعود يابنتى 
سالى : احنا ممكن نطلب شاى من البوفيه وناخد كيك ولا كرواسون جمبه 
منى : طيب خلاص ماشى يالا بينا 


سالى : لا١١١١١١ااااا‏ انا هفضى شنطى بسرعه واشوف اللى عايز مكواه عشان ابعته لو 
اتأخرت اكتر من كده انا ممكن ااكسل 


منى : طيب تعالى اما اساعدك 


ساعدت منى سالى بتفريغ حقيبتها حتى وصلت لكيس اسود أمسكته منى بأستغراب 
وقالت : ايه ده ؟ كيس زباله فى الشنطه 


سالى : هاتى يابنتى بطلى فضايح ده اللانجيرى ياهانم 


منى : يخربيت سنينك وحطاه فى كيس الزباله هههههههههههههههه 


سالى : لاء طبعا حطاه فى كيس جوه كيس عشان مايبنش تحسبا لاى عمليات تفتيش 
من ماما 


منى : ياتحفه الكيس نفسه مريب دا ممكن فى الجمارك يفتكروه مخدرات ولا حاجه 
هتجيبى لروحك مصيبه ههههههههههههه 


سالى : بعد الشر 
منى : طيب هشوف اللانجيرى شكله ازاى 


سالى : لا!|١|١١|١ااااا‏ ياماما خلاص كان زمان وجبر مش انتى ماجبتيش بتاعك هاتى 
بتاعى لو كنتى ياهانم حطيتيه فى كيس اسود مامتك ماكنتش هتاخد بالها 


منى : ياسلام 

سالى : ااه كانت زمانها فكرتها اللى بالى بالك ههههههههههههههه 

منى : طيب ورهونى بس اوعى يكون اللى بكم نفسى اشوفه 

سالى : لاء وبقولك هاتى الكيس 

منى : لاع 

سالى : منى هاتيه مابهظرش هههههههه 

منى : ولا انا هههههههههههه 

اتجهت سالى نحو منى مسرعه فجريت منى ووقفزت على سرير مروه فقفزت سالى 


هى الاخر محاوله الامساك بمنى الا ان منى كانت الاسرع فنزلت سالى مره اخرى 
محاوله الامساك بمنى 


وفوجئت الفتاتان بصوت الباب يفتح ودخلت مروه وعلى وجهها علامات الدهشه 


فقالت فى غضب : ايه اللى انتو عاملينه ده فاكرينه سيرك هنا ؟ 

سكتت الفتاتان فى الحال عن المزاح فردت عليها منى ببرود :وانتى مالك ؟ 

مروه : وايه اللى عمل فى سريرى كده ايه البهدله دى انا مرتباه كويس قبل ماينزل 
مروه : انتى هتستهبلى ؟؟؟ 


اخذت سالى الكيس الاسود من يد منى برفق ودفنته داخل الخزانه فلاحظت مروه فى 
الحال الكيس الاسود الصغير ولكنها لم تعلق 


منى : ماتزعليش نفسك اندهى للرووم سيرفس يالا بينا يا لولو نروح نتعشى 
مروه : ايه رايحين تتعشوا فين؟ 
سالى : هننزل البوفيه نجيب حاجه نشربها تيجى معانا 


مروه : لاء هقعد اروق البهدله اللى عملتوها واستحمى وانام والافضل انتو كمان 
تبقوا تستحمو 


نظرت لها منى بغيظ : دا على اساس ان ريحتنا فايحه يعنى 


مروه : على اساس انه نضافه وبعدين احنا حنام فى اوضه سوا يبقى نراعى 
الذوقيات 


منى : لا اطمنى احنا بنراعى الذوقيات اوووى اوى ياريت انتى بس اللى تراعيها 


خرجت منى دون ان تضيف شينئا برفقه سالى وما ان اغلقت باب الغرفه حتى احكمت 


مروه غلقها بالمفتاح الداخلى واتجهت الى الدولاب الخاص بسالى ففتحته وفتشت فيه 
الى ان عثرت على ذللك الكيس الاسود ففتحته واخرجت محتوياته فحدثت نفسها "ايه 
ده كيس جوه كيس " الى ان عثرت على اللانجيرى 

فقالت : الله الله وده هتلبسيه لمين ياست هانم واحنا جايين فى شغل .....قله ادب!!!" 
انا وراكى لغايه لما اعرف ايه اللى بينك وبين جاسر لحد مافضحك ماشى ياست سالى 
الدكتوره 


فى تلك الاثناء كانت منى تحتسى الشاى برفقه سالى التى قالت لها : ماكنش لازم ننط 
على سريرها دى طلعت بلمس 


منى " سيبك منها وعامله نفسها نضيفه وبتاعه حما طيب ما ده الطبيعى ولا هنام 
بعبلنا..... ياريتها نضيفه من جوه زى ماهى نضيف من بره كده 


سالى : انا قلقانه تكون اخدت بالها من الكيس وتفتش فى دولابى بعد ماننزل 


منى : ياخبر احنا ازاى فاتت علينا الموضوع ده لاء على فكره احنا لازم نطلب 
مفاتيح لدوالبنا من الريسبشن كده ماينفعش 


سالى : تفتكرى يكون عندهم 
منى : نسأل مش هنخسر حاجه 
سالى : طيب انتى خلصتى 

منى : ااه تعالى نقوم يالا 


اتجهت الفتاتان الى مكتب الاستقبال ولكن للاسف لم تكن المفاتيح متوفره واكدت لهما 
انهما بأمكانهما استخدام خزنه الامانات 


ابتسمت منى فى سرور وانصرفت برفقه سالى فقالت لها : ايه رأيك يا لولو نجيبلهم 


فو ةبه جه 


سالى : اسكتى انتى مصيبه هههههههه انتى هتفضحينى افرضى حد فعلا جابه 
فضوله انه يفتح الكيس ولاقاه جواه هيقول ايه 


منى : دا هيبقى ولا فستان مونيكا قال شايلينه فى الامانات 
الاك 


سالى : ااه منك اروح منك فين هههههههه 


منى : انا عندى فكره اخد الكيس واقول لزياد يشيله عنده وانا واثقه انه هياخد باله 
منه على الااااااااخر ههههههههههه 


سالى : من ناحيه هياخد باله منه فهوه اكيد هياخد باله منه 
منى : واحتمال يطلب مننا اننا نجربه الاول قبل مايشيله عنده 


سالى : انتى مسسسسخره ههههههههههه يووووووووووووه نسيت اودى لبسى 
الدراى كلين 


منى : وانا كمان بس ماتقلقيش هنتحرك بكره على 10 كده يعنى لو وديناهم دلوقتى 
0 


اتجهتا كلاهما الى الغرفه وجدتا ان مروه قد اخلدت للنوم 


تطوعت منى بأخذ ملابس سالى فيما اتجهت الاخيره للاستحمام واستعدت للنوم نامت 
سالى بعمق ولم يعكر صفو ليلها الا صوت مروه المزعج وهى تغط فى نوم عميق 


انزعجت منى هى الاخرى فأوقظت مروه وقالت لها :مررروووووه اعدلى راسك 


وا خيرا ساد الصمت ونام الجميع فى هدوء 


فى الصباح استيقظت سالى شاعره بالحيويه حادثت والديها واطمأنت عليهم ثم 
اتجهت الى الدولاب فتحته وارتدت فستانا قطنيا خفيفا من اللون الابيض مزخرف 
بورود كبيره بألوان صيفيه رائعه من القطن التركى الناعم وارتدت جاكيت كحلى من 
الجيئز الخفيف ولم تزد فى زينتها فقط كحل وملمع شفاه شفاف ربطت طرحتها ذات 


لون وردى جذاب 


خرجت منى من الحمام وقالت : ايش ايش ايه الحلاوه دى ياعم ....لاااا انا كده 
هحسدك 


سالى : اتفضليه يامنى مايغلاش عليكى 

منى : عندك فكره مروه هانم فين؟ وبتدبر انهى مصيبه دلوقتى ؟ 

سالى : والله علمى علمك انا صحيت مالقيتهاش فى الاوضه من اساسه 

منى : يجعل كلامنا خفيف عليها سمعتيها وهى بتشخر امبارح 

سالى : هوا انا عرفت انام الا لما انتى قولتلها تعدل دماغها وقال بتتكلم عن الذوقيات 
المهم تحسسنا اننا بيئه ولوكال مانجيش جنبها حاجه ......المهم انا هسبقك وانزل 
على المطعم تحت وانتى حصلينى بس ما تتأخريش 

منى : لا ماتقلقيش هوا... فورررريره ههههههه 

سالى : سلام 

اتجهت سالى الى المطعم دخلته ولاحظت جلوس مروه بصحبه احد الرجال لم تتعرف 
عليه سالى ولم تهتم اتجهت الى طاوله الطعام لم يعجبها الكثير فاكتفت بكرواسون 


وقدحا من الشاى 


اتجهت الى نفس الطاوله التى كانت تجلس عليها جابت عيناها القاعه بحثا عن وجهه 


جاسر ولكنها لم تراه فقط كان اسامه يجلس برفقه زياد نهرت سالى نفسها لمجرد 
التفكيير فيه واحتست رشفه من قدح الشاى الساخن بعد قليل حضرت منى والتى 
ارتسمت على وجهها السعاده 

سالى : ايه ياقمر وشك نور ماكنتيش كده من شويه 

منى : لاابداا... ايه ده هوا باين على وشى اووى كده 

سالى : هههههههههه ااه وحاولى تداريها عشان رويتر عينها علينا 

منى : قل اعوذ برب الفلق ربنا يستر مابخافش الا من عنيها والله 

انهت سالى تناول فطورها ونظرت الى خارج الحائط الزجاجى الى الحديقه وسرحت 
فى جاسر رغما عنها رفعت رأسها واتجهت عيناها لا شعوريا للجهه الاخرى فتلاقت 
عيناها باعين تشبه عيون الصقر.......عينا جاسر مركزه وبقوه عليها احمر وجهه 
سالى خجلا واخفضت رأسها 


لاحظتها منى فقالت فى الحال : ايه يابنتى القمر ده هوا اللى بياكل كرواسون بيحلو 
كده ووشه بيحمر ولا ايه؟ 


هزت سالى رأسها وابتسمت فى خجل : ياسلام مش اووى يعنى هوا احمر اووى 


منى جداا١١١١١١||١١ااااا‏ بس زى القمر ايه مين اللى غمزك عين على الصبح كده اوعى 
يكون المز ابو عيون خضرا اللى قاعد الناحيه التانيه 


سالى : ههههههههههه ياسلام لو معتز سمعك دلوقتى 
منى : كان زمانه رمى عليا اليمين من قبل مانتجوز ههههههههههه 


سالى : طيب اسكتى بقى احسن جه وشكله جاى علينا 


وصل معنز الى الطاوله الصغيره وقال بصوت حنون :صباح الخير يا منى صباح 
الخير يا سالى 


منى : صباح النور 

سالى : صباح النور يا معتز اتفضل واقف ليه 

معتز : شكرا 

منى : ايه كل ده نوم 

معتز : ااه تعبنا امبارح كلام كلام بس النهارده هناخد نص اليوم بريك 

سالى : انا هطلع اجهز نفسى وهنزل تانى اشوفك فى الهوول يا منى سلام يا معتز 
معتز ٠‏ هوا اذا حضرت الشياطين ولا ايه؟ 

سالى : ياخبر!! لاء ابدا خدوا راحتكم عن اذنكم 


خرجت سالى من قاعه المطعم واتجهت الى الغرفه غير عابئه بنظره مروه الحقوده 


التى وجهتها اليها قبيل انصرافها 
الفصل العاشر 


صعدت سالى الى غرفتها واعدت حقيبه صغيره للرحله النيليه وضعت مستلزماتها 
وايضا كاميرا صغيره ودفتر الملاحظات 


بعد ساعه زمنيه كانت سالى تجلس فى قارب صغير بصحبه فريق العمل وغاب زياد 


عن الرحله 


جلست منى برفقه معتز يستمتعان معا بالنسيم العليل والمشهد الخلاب لصفحات النيل 
المتراميه 


فيما اتخذت سالى ركنا بعيدا فى آخر القارب الشراعى يوفر لها الخصوصيه 

شعرت سالى بالسعاده ووفرت لها الاجواء هدوءا جعلها تفكر بعقلها والذى أمر قلبها 
الصغير ان يكف عن احلامه فهذا هو الواقع وتلك هى الحياه 

ومايريده القلب لم يتخطى كونه احلاما ورديه بعيده المنال 


ارتسمت البسمه على محيا سالى الحالمه وارتسم الضيق على محيا مروه الحقود 
والتى ظلت تراقب الجميع بعيون ضيقه من وراء نظرتها الشمسيه الكبيره فهاهى 
منى تجلس فى شاعريه وتمتع بجو رومانسى حالم بصحبه معتز اما اسامه يجلس فى 
وفاق مع اخيه الاكبر جاسر والذى كان يسترق النظرات من وقت لاخر لسالى التى 
كانت تجلس بعيدا 


اسامه : نعمل ايه فى اخوك ده انا مش مطمن امبارح كنت عنده فى الاوضه اتصلت 
عليه آشرى وماردش عليها قال يقولى بتقل لحد ماتبقى تحت سيطرتى بالكامل انا 
خايف الموضوع يفلت منه والصفقه تروح مننا ساعتها الخساره هتبقى جامده 


جاسر : انا عندى امل ان يسرى الطحان يكون شايف المصلحه قبل موضوع زياد 
واشرى ده وبالعكس انا حاسس انه هيستغل وضعهم فى الضغط علينا مش اننا اللى 
نضغط عليه دى مهما كان أشرى الطحان الف من فى البلد يتمنوها ........ اخوك 
بيعمل كده عشان حاسس بتقل البنت وعايز يعمله مكان وهيبه فى قلبها .وما انكرش 
انه صح بس على الله غروره ماياخدهوش بعيد 


اسامه : ههههههه ده لو سمعك دلوقتى وانت بتقول عليه انه صح هينفش ريشه 
على الاخر 


جاسر : اخوك بينطبق عليه المثل ....فلح ان صدق 
اسامه : الله ينور عليك هوا فعلا لو يصدق وماتزغللش عينيه بنت تانيه زى عادته 
جاسر : مارضيش يجى النهارده معانا ليه؟ 


اسامه : علمى علمك قالى روحو انتو انا عامل ترتيب تانى خاص بيا وصاحبه الزفت 
ده محمد رضوان اتصل بيه امبارح مش عارف اتفقوا على ايه 


جاسر: ربنا يستر 


قاطع حديثهم صوت رنين هاتف اسامه فنظر اسامه فوجدا انها زوجته ٠‏ عن اذنك 
ياجاسر دى نرمين هرد عليها 


جاسر : اتفضل ....قام جاسر من مجلسه واتجه الى الناحيه الاخرى من القارب نفس 
الناحيه التى تجلس فيها سالى نظر اليها رآها تمد يدها لتصل الى المياه 

توجه ناحيتها سريعا ورفع وامسك بذراعها ورفعه بقوه من الماء تفاجنت سالى من 
فعلته ونظرت اليه بخوف مشوب بالغضب 


افلت جاسر يدها وقال فى غضب بصوت منخفض : ناويه تغدى تماسيح النيل 
النهارده .انتى اتجننتى تنزلى ايدك فى المايه مافيكيش مخ تفكرى فى خطوره عملتك 
دى 


ابتلعت سالى ريقها واخرجت منديلا ورقيا من حقيبتها وونشفت يدها وادارت وجهها 
الى الناحيه الاخرى بعيدا عن جاسر 


نظر جاسر اليها بحيره فقد توقع اعتذارا وشكرا لما فعله ولكنها ادارت وجهها بعيدا 
عنه غاضبه منه لم يفهم لم هى غضبى فقد كان خائفا ان يصيبها مكروه 


قام جاسر غاضبا هو الاخر واتجه ليجلس بعيدا وحيدا فيما كانت تراقبهم مروه بأعين 
تملؤها الكراهيه ونفس تميز بالغيظ 


اخذت سالى تفكر فى الاهانه التى وجهها اليها بأنها غبيه " مافكيش مخ تفكرى" 
شاعره بالسخط مردد فى داخلها بعند " وهوا ماله كانت ايدى ولا ايده تلاقيه خايف 
على ايدى احسن مين اللى هيكتب الملاحظات والمذكرات ويطلع لسايادته الملفات 
ويجبله القهوه !!!! " 


حط القارب على شاطىء قريب من مطعم اشتهر بتقديم السمك الطازج نزل الجميع 
قالت منى لسالى فى تذمر : الواحد شبعان سمك فى اسكندريه يجيبونا الاقصر ناكل 
سمك برضه ههههههه 


سالى : وكنتى عايزه تاكلى ايه 
منى : اى حاجه ههههههههه بس اماره والسلام 


ابتسمت سالى ابتسامه صغيره فكانت لاتزال تشعر بالضيق وتصاعد ذلك الشعور 
لاعلى مستوياته عندما دخلت المطعم لتجد ان كامل الفريق سيجلسون على طاوله 
واحده كبيره معده لسته اشخاص 


تناول افراد الفريق طعامهم فى جو حميم تتردد اغنيه فيروز الرائعه فى الاصداء " 
سالتك حبيبى لوين رايحين " 


تاركه سالى التى لم ترفع انظارها مخافه ان تصطدم بأعين جاسر الذى كان يجلس 
قبالها جلست مروه فى المنتصف بينه وبين اسامه محاوله ان تصنع لها وضعا 


ابتسم جاسر فجأه وقد نسى سخطه هو الاخر ودندن مع الاغنيه بصوت مرتفع قليلا : 
أنا كل ما بشوفك ... 

كأثي بشوفك 

لأول مرة حبيبي 

أنا كل ما تودعنا... 

كأثا تودّعنا 


لآخر مرة حبيبي 


سمعته سالى بل سمعه الجميع 
فابتسمت سالى ابتسامه صغيره على حياء واحمرت وجنتاها وركزت انظارها فى 


طبقها الذى بالكاد تذوقته محركه ملعقتها بعشوائيه فيما تصاعدت اصوت معتز 
واسامه بالغناء مع جاسر 


معتز : قللي احكيلي 


وليش منتلفت خايفين 


ومن مين خايفين ؟ 


اتبعه اسامه ٠:‏ موعدنا بكرى 
وشو تأخر بكرى 

قولك مش جاي حبيبي 

عم بشوفك بالساعه 

بتككات الساعة 

من المدى 


فيما صفقت منى بيدها على ايقاع النغم واجبرت مروه نفسها على الفعل بالمثل 


وتناقلت سالى بأنظارها مابين منى السعيده 


وجاسر الذى ركز انظاره عليها وهو يقول بصوت قوى وغناء رائع الصوت : 
ويادنيي شثي يا سمين 
ومن مين خايفين ومن مين؟ 


انتهت الاغنيه وتصاعدت اصوات الجميع بالضحك والمزاح فقال جاسر لمعتز : بس 


معتز: هههههه ما انا بقول شغله المحاماه دى رخمه واقف ااقول باسياده القاضى 
وياحضرات المستشاريين اهو تغيير برضه 


اسامه : بس انا ياجاسر بجد اول مره اسمعك تغنى .... 


ثم اضاف مازحا: طيب ماصوتك طلع حلو اهوه يا اخى امال بس فى الشركه مقضيها 
شخط ونطر فينا وفى البنيه الغلبانه دى 


اشار اسامه الى سالى فنظر لها جاسر باهتمام فهى لم تتكلم نهائيا واكتفت بالاستماع 


فقال لها: ايه رأيك بعد كده تيجى الصبح اغنيلك واقولك...... صباح الخير هاتى 
الملفااااات 


ضمت سالى شفتيها بعزم ورفعت انظارها اخيرا وتلاقت عيناها البنيتان بعينا جاسر 
السود وقالت بصوت هادىء رزين فى تصميم : والله انا راضيه باى حاجه المهم 
اسامه: ياعينى يا سالى والله انتى طيبه وبنت حلال هههههه ومستحمله منه يامه 


منى معترضه بدبلوماسيه : لا بس استاذ جاسر برضه طيب وضغط الشغل كبير كان 
الله فى العون يعنى 


جاسر: ربنا يخليكى يامنى لحسن شكل اسامه اتلم مع سالى عليا ... 
واضاف بمكر: وانا مش قد سالى 


احمرت وجنتا الاخيره ووتناولت كأس الماء لشرب قليلا منه وتفاجنت بجلسه مروه 


الممتعضه وعيناها اللتان تبعثان شرارا 
بعد قليل قامت منى برفقه سالى بعدما انهو تناول طعامهم واتجهتا الى حمام السيدات 


وما ان دخلت منى حتى اغلقت الباب وقالت بفرح : ايش ايش ايش ماشى ياعم 
...قال مش اد سالى ....يالهووووووووى دا انا كان هيغمى عليا 


سالى : ايه يامنى فى ايه ايه الكلام اللى انتى بتقوليه ده 
منى : نعم انتى هتستهبلى عليا؟؟؟ 


واضافت بصوت حالم : دا قاعد يغنيلك فيروز يادينا شتى ياسمين .. ويديكى فى 
نظرات.... وكلمات.... حرا!!|||ااام عليكى دا انا كنت هموت..... عارفه لو ماكنش 
معتز غنا هوا كمان كنت سيبتنى منه للابد... ومسكت خدود جاسوره وخليته يبص 
فى عينا وهوا بيغنى واقوله.. انا.. انا... سيبك منها البت دى حجر 000 
واستطردت بغيظ: دا لو كان ابو الهول كان نطق ياشيخه . ارحمى امى 


سالى بنفاذ صبر : انت كل الكلام ده فى خيالك... عايشه فى قصه حب مع معتز 
وفاكره ان الناس كلها زيك لعلمك انا ولا فى دماغه اصلا انا عارفه ومتأكده 


منى : عارفه ومتأكده دا ايه؟ انتى عبيطه يابنتى كل ده مش واخده بالك عماله 
تتقلى.. تتقلى. . يابنتى واحده غيرك كانت مصدقت ومسكت فيه بأيدها وسنانها انتى 
مش شايفه مروه قاعده عامله ازاى ...دى هتموت والله ممكن يجيلها سكته قلبيه 
وهى قاعده من كتر الغل والغيظ اللى جواها دى قعدت فى النص بينه وبين اسامه 
وهوا ولا معبرها 


سالى بعصبيه: اهو عندها بره تشبع بيه 


منى : بس هوا مش عايزها هيا وعينه منك انتى ...اخاااخ منك.. اخخ منك فى واحده 
يجى لحد عندها جاسر سليم بجلاله قدره ويقولها انا مش ادك وتصدرله الوش 
الخشب . 


ثم لمعت عينا منى فجأه وقالت لها : سالى ....اعترفى ....انتى بتحبيه .... وبتموتى 
فيه كمان وبتقاوحى نفسك 


رفعت سالى عيناها ونظرت لمنى فى تحدى وقالت : انا حبيت قبل كده والنهايه انه 
طلقنى عشان واحده قبلى وماعنديش استعداد انى انجرح تانى..... خاصه ان ده واحد 
فوووق اووووى والستات بتترمى د تحت رجليه مال وسطوه وجمال واحلى منى ميت 
مره 


ثم اضافت بمراره : عايزه تقوليلى انه هيسيب كل ده ويبص للسكرتيره اللى عنده اللى 
طول النهار روحى ودى جيبى ولو غلطت فى هفوه يشخط فيا وينطر 


ثم تساقطت دمعه صغيره من عيناها واضافت : ....ده من رابع المستحيلات مش 
حتى خم .. وابقى غبيه ومافئيش ذماغ زى :ما نهو لسه قايلى من شبويه لوعالنيت 
وره الخيالات دى 


وتهدج صوتها وهى تقول: وكل اللى شوفتيه بره ده كل اللى عمله والغنا والكلام 
والنظرات كلها مجرد تسليه وبيقضى وقت لذيذ يغير بيه روتين حياته 


مسحت سالى عيناها بقوه واستطردت: وهفكرك السبت اللى جاى لما نرجع اشغالنا 
ساعتها هيرجع جاسر اللى انتى عارفه كويس واللى انا عارفاه .مش كل الناس زيك 
يامنى ومش كل الحواديت بتخلص زَى ماحدوتك مع معتز وصلت للنهايه السعيده 
دى 


لم تجبها منى واكتفت بأحتضانها بقوه مدعمه صديقتها الطيبه المجروحه جرحا غائرا 


دخلت مروه عليهم وقالت بنفاذ صبر : الله الله حمام ده ولا عش الاحبه ....اووف 
امتى الواحد يروح بقى انا قرفت 


منى : ومين سمعك .خلصتى ياسالى 


سالى : يالا بينا 

خرجت سالى ورفعت انظارها لتجد ان الطاوله فارغه وان الرجال ينتظروهم فى 
الخارج فقالت لمنى : منى معلش خليكى معايا لحد مانوصل للمركب بعدها ااقعدى مع 
معتز وانا هرجع اقعد مكانى 

منى : لاء انا هقعد معاكى 

سالى : لاء عشان مايزعلش وبعدين ممكن مروه تمسك ودنه ساعتها هيجيب اخره 
منى : على رأيك دى ممكن ماتصدق وتقوله اى حاجه عشان توقع بينا 

سارت سالى برفقه منى حتى وصلتا كلتاهم الى القارب كان جاسر اتخذ مجلسه بجوار 
اخيه و معتز يناقشون امر الصفقه فجلست منى مع سالى على الناحيه الاخرى بعيدا 
عنهم 

منى: اديهم قعدوا جنب بعض اهوه يتكلموا فى الشغل 

سالى : شوفتى عشان تصدقى 

منى بتأثر : ليه الوقت الحلو بيعدى بسرعه اووى كده 

سالى : كله بيعدى يامنى الحلو والوحش بيعدى بس احساسنا بالحلو بيبقى اعلى لكن 
لو طول بينا شويه يفقد بريقه وماتحسيش بيه من جديد الا لما يعدى عليكى وقت 
صعب ساعتها تستطعمى حلاوه الوقت اللى بتقضيه فى رضا وسعاده 

منى : حكم .... بتقولى حكم ياسالى والله 


تنهدت سالى ونظرت بعيدا للنيل الساكن وامواجه القليله وقالت : مش حكم ولا حاجه 
بس اللى مريت بيه ....ربنا مايكتبه عليكى ويتمملك على خير انتى ومعتز ثم اضافت 


مرحه : تعالى اصورك 

منى : ااه صحيح دا انا نسيت الكاميرا خااالص هصور من الموبايل 

سالى : وعلى ايه ابقى انقلى الصور من الكاميرا بتاعتى 

التقطت سالى صورا لها ولمنى 

بعد قليل قام معتز واتجه اليهن وقال : كده برضه من غيرنا كده 

ابتسمت سالى : طيب تعالا اصوركم 

معتز : لا هاتى الكاميرا واصوركم انتو الاتنين ونتصور كلنا سوا 

التقط معتز صوره لهما وقالت منى بخبث : معتز ادى مروه الكاميرا تصورنا كلنا 
نظرت لها مروه فى غيظ وقالت : وماله ما انا وقعت من قعر القفه 


معتز : لا ياستى ااقفى جنب منى وسالى وجاسر بيه والاستاذ اسامه ااقفوا من فضلكم 
هنا وانا هصوركم وبعديها خدى الكاميرا وصورينا انتى 


مروه : ماشى 
ولكن لم تطيعه مروه ووقفت بجانب جاسر 


التقط معتز الصوره ثم اعطى مروه الكاميرا لتلتقط صوره بقيه الفريق عندها رن 
هاتف اسامه فقاطعهم وقال : معلش ياجماعه اعذرونى هرد على التليفون 


وكزت منى معتز فى الخفاء ليبتعدا الاثنان ولم يتبقى سوى سالى برفقه جاسر 


اعترضت مروه وقال : رايحه فين يامنى 


همت سالى بالاعتراض هى لاخرى فبذلك الوضع لن يكون سواها فى الصوره برفقه 
جاسر 


منى : تعبت ... هقعد انا ومعتز صورى جاسر بيه وسالى 
مروه : طيب تعالى خدى صوره لينا انتم احنا التلاته 
جاسر : خديلى صوره انا وسالى وبعدين اصوركم انتم الاتنين 


التقطت مروه الصوره وهى تشعر بالغيظ ووقفت سالى تشعر بالخجل من قرب جاسر 
منها بهدا الشكل 


اعطت مروه الكاميرا لسالى فى تحدى اخذتها سالى وصورت جاسر برفقه مروه 
والذى تعمد ان يشرد بنظره بعيدا ويحيد بكتفيه عن مروه ناظرا الى سالى بمكر وهو 


انتهت الرحله النيليه ووصل الجميع سالمين الى الفندق صعدت الفتيات الى غرفتهن 
وكعادتها مروه استبقت منى وسالى الى الحمام دون اى مرعاه 


نظرت سالى لمنى فى عتاب وقالت بصوت منخفض : كده برضه تسيبيها تصورنى انا 
وجاسر 


ردت منى بصوت منخفض هى الاخرى : كان لازم اغيظها معلش هههههه واهيه 
شوفتيها سكتت... جاسر قالها هصورك انتى وسالى اكتر من كده ايه مش عاوز 
يتصور معاها ولوح نفسه بعيد علها تفهم ولا تحس على دمها ههههههه 


لم تكن مروه تغتسل كما تدعى ولكنها كانت ملصقه اذانها بالباب وسمعت حديثهما 
وقالت داخلها : طيب والله لاقلب التربيزه عليكم يا سالى 


عا عا عاج عا ماج عا عا عاج عاو عاج عاج عاج عا عاج عا عا عا 


انهت سالى حمامها وخرجت لتجد ان منى تخبرها بأن جاسر قد اتصل يطلبها لموافته 
فى غرفه الاجتماعات بعد نصف ساعه 

ارتدت سالى ملابس عمليه مكونه من تنوره طويله سوداء يعلوها جاكيت ابيض من 
القطن مقلمه بخطوط سوداء رفيعه لامعه وطرحه من الشيفون المطعم بالستان من 
نفس اللونين واكتفت بساعه عريضه انيقه مطعمه بفصوص من الالىء كأسسوار 
توجهت الى غرفه الاجتماعات لتجد ان جاسر يجلس بمفرده يحتسى فنجانا من القهوه 
رفعت سالى حاجبيها متعجبه 


بائر هحاس بالقول + من بناعةه امنا جينا ومار حشلا النلفات:والاوراق سبو 
...|اقعدى واقفه ليه 


امتثلت سالى لطلبه صامته 


نظر لها جاسر متفحصا مظهرا والذى لاقى استحسانا لديه وقال : اطلبلك حاجه 


سالى بجفاف : ميرسى يا افندم 
شعر جاسر بدش من الماء البارد قدصب على رأسه عندما قالت سالى " افندم" 


تصلب فك جاسر ورفع رأسه بكبرياء وقال : طيب نبتدى الشغل .....طلعيلى المذكره 
القانونيه بتاعه وزاره البيئه 


امضت سالى تعمل برفقه جاسر لمده تقرب من الساعتين تناول خلالهما جاسر فنجانا 
آخر من القهوه بالاضافه الى عدد لا بأس به من السجائر الامريكيه 


واخيرا اغلق جاسر الملفات معلنا عن انتهاء العمل ولكن هذا ما ظنته سالى فقد 
امرها بعمل اضافى بعدما تصعد غرفتها قد يكلفها المساء بل والسهره 


نظرت له سالى وابتسمت كأنما تقر امرا نظر لها جاسر وقال مستفهما : فى حاجه 
بتضحكى على ايه؟ 


قالت سالى بجرأه لم تعهدها : افلح ان صدق 


قامت سالى من مجلسها وحملت الملفات الثقيله وغادرت تاركه جاسر ينظر لها 
بد هشه 

وشعر لاول مره فى حياته بالغباء 

تلك المقوله قالها ظهيره اليوم كان يقصد بها حال اخيه 

والان تنتقل لشفتى سالى ومن المؤكد تقصده هو بشىء ما 


رن هاتف جاسر ليجده يسرى الطحان يسأله ان كان متفرغا فهو يريد مناقشه بعض 
امور العمل معه 

اكد له جاسر انه يملك الوقت فاتفق معه يسرى الطحان على مقابلته فى غرفه 
الاجتماعات فى غضون خمس دقائق 

اتصل جاسر مره اخرى بسالى التى ردت على الهاتف فقال لها : انزلى تانى 
توجية ستل مره اخرى للغرقة وهى لوم تقدسها ‏ على بجرانها فى الحذيث معه بهذا 
الشكل شاعره بقليل من الخوف يتسلل اليها 


دخلت سالى الى الغرفه لتجد ان جاسر يجلس برفقه يسرى الطحان فتنفست الصعداء 
لهذا قد استدعاها مره اخرى ....واستمر اجتماعهم الاخير لمده ساعه استنجت سالى 
من مجريات الامور ان جاسر على بعد خطوات بسيطه من مراده 


وهذا ما تأكد لها لدى انتهاء الاجتماع الضيق عندما نظرت اليه لم تكن السعاده 
مرتسمه على وجهه بل كان شعورا بالنصر ملىء جوانبه 


خرج يسرى الطحان تاركا جاسر ينظر الى سالى فى تحدى 

وقال عتهدة + مسن الآ مزاحى مقن جادية. ‏ للشقط والنطن: إتاامقن خحاسيك على 
كلمتك اللى قولتيها وجريتى ...لكن احب انبهك لنقطه مهمه جدا من نكن نا هادف 
فى كل الاحوال .....اوعى تفتكرى ان الشغل انتهى يمكن مش هتطلعى تسهرى على 
الملفات لكن حتحضرى نفسك وتبلغى مروه ومنى هما كمان بحفله الليله الساعه 9 
سالى : حفله؟ 


جاسر : انتى كنتى سرحانه ولا ايه النهارده الطحان عامل حفله بمناسبه افتتاح 
المنتجع ولسه مأكد علينا دلوقتى 


سالى : لاء ماكنتش سرحانه ولا حاجه بس كنت فاكره ان حضرتك بس المدعو 
جاسر : تفكيرك كان غلط 

شعرت سالى انه يقصد شينئا آخر بتلك الكلمات... فليعتقد مايشاء 

صممت سالى على حمايه نفسها وقلبها من الجراح مره اخرى 

تركته وذهبت الى الغرفه وابلغت رفيقاتها بأمر حفله المساء 


قفزت مروه من على السرير صارخه : انتى متأكده قالك بعضمه لسانه اننا نروح 
الحفله 


ردت سالى بهدوء : ايوه 


مروه : دا يادوب الحق اعمل شعرى واحط المكيب لاء بقولكم ايه انا هجهز الاول 
وبعدين ابقوا خدو المرايه براحتكم او... ادخلو الحمام 


نظرت لها منى بتعجب وقالت متهكمه : لا ولو عايزه المرايتين كلهم لوحدك عبال 


ماتلبسى وتتشيكى وتعملى شعرك براحتك خالص ياسمو البرنسيس... انتى عارفه 
انى انا وسالى مالناش فى الشعر والفرد 


مروه : لاا يا ماما انا شعرى حلو من يومه بس الجو فى الاقصر هنا حر وبوظه... 
ماتفكريش نفسك هنا انك ذات الشعر السايح النايح 


اخذت سالى هاتفها وخرجت الى الشرفه لتحدث والديها الكرام استغرقت المكالمه 
بضعه دقائق اطمأنت عليهم واطمأنوا عليها 


انهت سالى المحادثه الهاتفيه ونظرت الى ارجاء الحديقه التى تلألأت بالانوار 
المبهجه فى عتمه الليل واستنشقت النسيم المعبق برائحه الليمون ومرت عليها ذكرى 
اول يوم وصلت فيه الى الاقصر عندما كانت بصحبه جاسر فى شرفته والتى تطل على 
نفس الجانب من الحديقه 

قاطعت منى حبل ذكرياتها عندما دخلت لتقول لها : ايه ياجميل واقف لوحدك ليه؟ 
سالى : عادى يعنى الجو تحفه وقلت ااقف اتفرج شويه 


منى : تصدقى من يوم ماوصلنا واول مره اطلع البلكونه يابنت اللاذينه يامروه نايمه 
بسريرها جنبها ومش عارفين ان المنظر تحفه كده 


سالى : اديكى شوفتيه سيبيلها المريات وهى تسيبلك البلكونه هههههههههههه 
منى : انا مش عارفه بجد ايه ده ربنا يصبرنى مش هتدخلى تلبسى 

سالى : مصدعه وماليش مزاج البس الصراحه 

منى : غيبتى اووى تحت 


سالى : هه قال وبقولك على السبت الجاى هيرجع جاسر القديم وحياتك 3 ساعات 
واكتر والشغل هوا اللى فى دماغه وبس وكان باعتنى بشغل متلتل كنت هسهر عليه 


لولا ان يسرى الطحان عازمنا على حفله افتتاح المنتجع 
منى : الا فين بنته صحيح مش اسمها أشرى باين؟ 


سالى :مش عارفه ماشوفتهاش خالص بس غريبه ماتكونش موجوده النهارده فى 
الحفله دى مش باينه من ساعه ماوصلنا للاقصر 


منى : بس شكل الحفله هتبقى جامده بصى التجهيزات وااااو ولا الخيم اللى حاطينها 
شيك اووى 


سالى : همم فعلا ...انا هغير هدومى واريح شويه 

منى متعجبه : ايه ده انتى مش هتجهزى 

سالى : ههههه اجهز!!! لا انا ممكن اصلا مانزلئش 

منى : لا بتهزرى ليه ؟ 

سالى : ماليش مزاج بجد وبعدين ناس معرفهاش 

منى : مش هينفع يا سالى انتى سكرتيره جاسر 

سالى : يعنى هفضل ماسكه فى دفتر الملاحظات وامشى وراه فى الحفله 
منى : لاء بس افرضى سأل عليكى 


سالى : ما اظنش هيبقى مشغول فى الحفله ومع يسرى الطحان عامه انا بس هريح 
ولو حسيت نفسى كويسه هنزل 


منى : حاولى بجد ولو سأل عليكى هقوله انك بتجهزى فوق وهكلمك ماشى 


سالى : يبقفى كده احسن 
نظرت لها منى متعجبه وقالت : انا حاسه انك بتهربى يا سالى 
سالى : سيبينى على راحتى يامنى الله يكرمك 


منى : خلاص مش هضغط عليكى بس عشان خاطرى ابقى انزلى ولو 0 دقايق حتى 
عشان خاطرى 


سالى : حاضر 


دخلت منى لترتدى ملابسها هى الاخرى كانت مروه اوشكت على الانتهاء فنظرت الى 
سالى بتعجب وقالت : انتى مش هتجهزى؟ 


سالى : لاء حاسه انى تعبانه واحتمال مقدرش انزلى انتى ومنى 
مروه غير مباليه : براحتك 


نزلت مروه بمفردها فور انتهاءها فلم ترد ان تكون لها شريكه فى لفت الانظار وهى 
تظن انها ستخطفها ريثما يطالعها الرجال فى ثوبها الاسود القصير التقليدى 


اما منى فقد انتنظرت حتى مر عليها معتز واصطحبها الى الحفله بعدها اغلقت سالى 
الغرفه واطفأت الاضواء واكتفت بالانوار التى تصل اليها والمنعكسه على زجاج 
الشرفه من الحفله المقامه فى الحديقه 


اخذت سالى تفكر فى مجريات اليوم ووجدت نفسها تدندن "سألتك حبيبى لوين 
رايحين ....خلينا خلينا ...مممم ويادنيا شتى ياسمين على اللى تلاقو ومش عارفين 


.ثم قفزت صوره جاسر فى ذهنها وهو يسخر منها .....وكلمات منى "انتى بتهربى 
ياسالى "١‏ 


عندها قامت سالى من على السرير وقررت حضور الحفله اخرجت من الدولاب فستانا 


بلون الكراميل الذهبى ارتدته يوم عقد قرانها ذو ثنايات دقيقه حول منطقه الصدر 
وحزام مطرز بأحجار ملونه باللون الذهبى والكريمى اللامع والبنيه الشفافه حول 


خصرها النحيل 

لينزل بأنسيابيه رائعه 

وحجابها المكون من طبقات التل الذهبى والاورجانزا اللامعه والشيفون الكريمى 
اللون يعلوها 


وضعت زينه بسيطه من الكحل البنى الذى اضاف لعيناها البنيتان اتساعا جميلا وملمع 
شفاه شفاف وقليلا من الماسكرا 


وتوجهت الى الحديقه ونزلت درجات السلم بحرص لانها كانت ترتدى حذاءا ذهبيا 
يصل طول كعبه ل 7 سنتيمترات كامله 


بحثت بعيناها عن صديقتها الطيبه ولكنها لم ترها عوضا عن ذلك تلاقت عيناها بعينا 
زياد والذى 0 اك و رؤيتها ظل زياد محملقا بها 
لاحظ اسامه شرود اخيه فقال : اييي يا اخى ...هاى مالك... روحت فين؟؟ 

زياد منبهرا : سالى 

اسامه : قلت ايه ؟سالى مالها سالى ؟ 

زياد: ده البت طلعت صاروخ ارض جو وانا مش واخد بالى 


اسامه : الله يخربيتك يا اخى ..ارحم ارحم ابوس ايدك ... هتودينا فى داهيه انت نسيت 
آشرى ولا ايه 


هز زياد رأسه بلا مبالاه : لاا آشرى مين فكك....امسك دى 


اخذ اسامه الكأس التى كان يشرب منها من يده وتركه زياد واتجه مسرعا يطارد 
سالى الفاتنه والتى كانت تبحث فى ارجاء الحديقه عن منى صديقتها 


فيما كان يقف اسامه شاعرا بالسخط من تصرفات اخيه الطائشه مرددا داخله : افلح 
ان صدق فعلا ...كان معاك حق يا جاسر ... 


وقف زياد على مقربه من سالى والتى التفتت لدى سماع صوته يسألها : بتدورى 
على مين؟ عليا؟ 


التفت سالى مبتسمه فى هدوء قائله : لاء الصراحه بدور على منى 


ضم زياد شفتيه وتظاهر بالاسف : وانا اللى قلت انى وحشتك لانى ماجتش معاكم 
النهارده الرحله وبتدورى عليا تسألينى ماجتش ليه 


ابتسمت سالى وقالت بلباقه : ماجتش ليه؟ 


قال زياد: كنت تعبان سنانى كانت قايمه عليا ياسالى اووى الصبح لا كنت عارف لا 
اكل ولا حتى اشرب 


سالى غير مصدقه: بتتكلم جد؟ 


زياد: امال هكون بهزر ....ماتعرفيش دوا يخففهالى مارضتش حتى اكمل العصير 
واديته لاسامه خفت لاتعب تانى 


سالى بتأثر : الف سلامه عليك تلاقى لثتك حساسه ابقى اتمضمض بمايه وملح دافيين 
او جيب مضمضه من الصيدليه 


زياد: ربنا يخليكى يادكتوره ومايحرمناش منك .... على فكره انا شفت منى مع معتز 
راحو الناحيه دى فى البرجولا اللى هناك دى فوق شايفاها 


سالى : ااه 


زياد: لوتحبى اجى معاكى عشان ماتبقيش عامله زى العزول وسطيهم.... شكلهم 


اتفقوا خللاص 

ابتسمت سالى بخجل : ربنا يهنيهم 

زياد: ويهنينا 

لم ترد سالى فقال زياد ممازحا : طيب ياستى يهنى كل واحد فينا سولو ارتحتى كده 
سالى : عادى يعنى 

حاولت سالى التخلص من رفقه زياد فقالت: طيب انا هروح اشوف منى 


قال زياد بتصميم : انا جى معاكى اصل الصراحه كنت عايز معتز وشكلى كان هيبقى 
بايخ لو رحت قطعت عليهم جوهم ده عشان الشغل ايه رأيك؟ 


هزت سالى رأسها موافقه وقالت : اوك يلا بينا 
اتجهت سالى الى اعلى الحديقه برفقه زياد فيما كان يراقبهم جاسر بعيون ضيقه 
شاعرا بالغضب المتصاعد داخله ولكنه حاول السيطره عليه كى ينتبه لما يقوله 


يسرى الطحان 


كادت سالى ان تقع فى طريقها للصعود على الارض الغير ممهده فأمسكها زياد من 
مرفقها سحبته سالى بهدوء من يده وقالت له : طيب خليك قدامى احسن 


زياد: هوا انتى على طوول مضحيه بروحك كده ههههه... برضه يوم العربيه كنتى 
عايزه تركبى فيها ...اطلعى اطلعى 


دخلت سالى المقصوره الخشبيه وقالت : مافيش حد فى البرجولا 


قال زياد وهو يقف عند المدخل : معقول مشيوا رغم ان الجو هنا تحفه 


سالى : انا هنزل بقى 


جذبها زياد من يدها فسحبتها سالى مسرعه فقال لها زياد : خليكى الجو حلو 
مستعجله على ايه؟ 


خفضت سالى رأسها وقالت : من فضلك يا زياد عدينى 
ابتسم زياد وقال بتسليه : خايفه؟ 
سالى : وهخاف من ايه؟ 


زياد: طيب طالما كده ماتخليكى شويه ايه المانع نقعد سوا شويه ....فى كلام كتير 
نفسى |اقولهولك وانتى مش مديانى الفرصه 

سالى : زياد بجد كده ماينفعش مايصحش اللى انت بتعمله ده عدينى من فضلك 
زياد : طيب خلاص ماتزعليش ولا تضايقى روحك بس يا سالى بجد من اول مره 


شوفتك وانا متعلق بيكى وكل مدى بلاقى نفسى بقرب منك وعايز احكيلك عن اللى 
جوايا وانتى مش مديانى الفرصه 


فى تلك الاثناء وصل ضيفا هاما لم يتوقعه الجميع 0 0 
اشرى 


والتى وصلت وذهبت فى الحال لتلقى التحيه على والدها الذى كان يقف برفقه جاسر 
واسامه 


وما ان رأها والدها حتى ارتسمت ابتسامه كبيره على وجهه واحتضنها قائلا : آشرى 
!! مش معقول ماقولتيش انك جايه 


اشرى : حبيت اعملها مفاجنه يا بابى ازيك انت وحشتنى 

يسرى : وانتى كمان يابنتى 

آشرى برقه: هاى جاسر ...هاى اسامه... امال فين تالتكم؟ 

اسامه : هه ااه كان هنا ومش عارف راح فين 

جاسر : تقريبا جاله تليفون 

اسامه : انا هروح ادور عليه عن اذنكم 

انصرف اسامه واخذ يبحث عن اخيه قبل ان تكتشف أشرى انه بصحبه سالى 
اخرج اسامه هاتفه سريعا وحادث اخاه الاكبر قال : الو جاسر بص زياد راح وره 
سالى وفى الغالب هوه معاها دلوقتى ماتنزلش عينك من على آشرى لحد ما انبه زياد 
اتصل بعدها بزياد ولكن هاتفهه كان خارج نطاق الخدمه !!! رفع اسامه انظاره الى 
السماء يدعو الله عندها رأى سالى تقف فى المقصوره الخشبيه اعلى الحديقه وقد 
ميزها من لون فستانها الفريد 

فى تللك الاثناء كان جاسر يحادث أشرى قائلا: الشغل فى المنتجع رائع يا أشرى 


آشرى : ميرسى ياجاسر مبسوطه انه عجبك زياد كان بيقولى انه صعب الحاجه 
تعجيك 


اما سالى فقد بدأت بالتملل وقالت لزياد بنفاذ صبر : خلصت ممكن بقى تسيبنى اعدى 
زياد: مالك متعصبه عليا كده ليه 


قالت سالى بغضب : لانى اكتر حاجه بكرهها هيا الكدب وان اى حد يضحك عليا او 
يخدعنى والحاجتين دوول انا مابسامحش فيهم وانت كدبت لما قلت ان منى هنا هيا 


ومعتز صح ولا انا غلطانه 


افر زياد بهدوء : صح هما ماكنوش كده لكن الغايه تبرر الوسيله .انا كنت عايز ابقى 
معاكى لوحدينا فى اى مكان عشان جوايا كلام كتير زى ماقولتلك 


سالى بقسوه : انت مافيش جواك غير الجرى وره البنات... من بنت للتانيه بتتنقل 
زباد: انا فعلا كده بس ده كان قبلك 
لا والله قديمه 


سالى : 


زياد: مش مصدقانى 





سالى : زياد بجد انا خلقى داق واكتر من كده هتلاقينى بصرخ عدينى من فضلك ايا 
كان اللى جواك بجد انا مش عاوزه اسمع حاجه 


شعر زياد بالغضب وانها قد اهانت كرامته فقال لها بكبرياء : خلاص اتفضلى مع الف 
سلامه 


اخيرا خرجت سالى من أسرها وعادت فى طريقها مره اخرى كانت تنظر الى الارض 
تخطو بحذر تنتقى موضعا لقدميها عندها اعترضتها قدمان رفعت سالى رأسها لتجد 
انه اسامه ينظر لها بضيق لم تعهده منه لم تنطق سالى وتابعت طريقها فيما صعد 
اسامه بخطى واسعه عندها رأه اخاه الاصغر والذى قال : يوووه يا اسامه انت كمان 
هتعمل وصى عليا 


اسامه - اشرى جحت 
زياد: طيب وانا مالى سألت عنى؟ 


اسامه :ارحمنى ابوس ايدك مش اشرى دى اللى انت جريت وراها قبل كده واللى 
اتفقت معاها على الجواز اهى تحت واقفه مع ابوها وجاسر واول ماجت سألت عنك 


ابوس ايدك بكره او بعده بالكتير هنمضى العقود بلاش تبوظ كل حاجه على الاخر 
زياد: اووووف انتو مابتصدقوا...طيب طيب ياسيدى اتفضل اما نشوف اخرتها 
توجه زياد برفقه اخيه الى حيث آشرى وجاسر ويسرى الطحان 

فقال زياد: كان قلبى حاسس انك هتيجى 

آشرى : بجد همممم مش باين 

زياد: شربتى حاجه 

أشرى و لاع لسة واصلة 

زياد: طيب بعد اذنك يا يسرى بيه هاخد اشرى اشربها حاجه 

انصرفت أشرى بصحبه زياد وقالت : مارديتش عليا ليه امبارح لما كلمتك 


زياد: خفت على قلبى اسمع صوتك وانا مش قادر اشوفك قدامى قلت يمكن ساعتها 
تشتاقيلى زى ما اشتقتلك وتيجى بأه 


اطمأنت آشرى بتلك الكلمات انها لاتزال فى فكر وقلب زياد والذى فى الوقت ذاته كان 
يبحث بعينيه عن سالى التى لم يكن لوجودها اثر .استأذنت آشرى لتذهب الى حمام 
السيدات واستأذن جاسر من يسرى الطحان وذهب الى حيث يقف اخيه والذى كان 
يشعر بالضجر من بحثه الغير مجدى فقد اختفت سالى من الحفله تماما 

جاسر : فين آشرى 


زياد: راحت تظبط مكياجها 


جاسر : انت عاوز ايه بالظبط من يومين آشرى النهارده سالى ؟ فهمنى بس عشان 


نكون على نفس السطر 


زياد: هقولك ياسيدى فى الوقت الحالى انا عاوز الاتنين ....طماع انا مش كده بس 
الشرع يجيزلى اربعه مش كده ولا ايه ههههههه بس اطمن هتجوز أشرى الاول 
عشان الصفقه والشغل وبعدها بشهر ولا اتنين هتقدم لسالى ....خلاص اطمنت بقه 
شغلك هيفضل تمام والحياه هتمشى 


جاسر : بقى كده ده اللى فى دماغك ؟؟ 


زياد بتحدى : ااه وده اللى هيحصل 
جاسر بغموض : : ماشى يازياد ماشى 7 


رفع جاسر انظاره وقال : أشرى هناك اهه بس لو منك اركز عليها لانها واضح اوى 
انها جاية مخضوص .عثاتك التهارده 


زياد بغرور : عشان تعرف اخوك مش سهل 


تركه جاسر وصعد الى غرفته واثناء طريقه الذى لم يتعدى الثلاث دقائق كان عقله 
الفذ قد اعتمد خطه لانقاذ كل شىء بما فيها 523 

ما ان دخل جاسر حتى تناول سماعه الهاتف طلب مكتب الاستقبال واخبرهم انه قد 
فقد مفتاحه وسيبعث اليهم بعد قليل بسكرتيرته لتأخذه ثم اتصل بسالى التى كانت فى 
غرفتها جالسه بمفردها وهى تشعر بالسخط من تصرف زياد الوقح معاها عندها رن 
الهاتف 

سالى : الو 

جاسر : طيب طالما طلعتى من الحفله اطلعى اوضتى دلوقتى خدى الملفات من الخزنه 
عشان تراجعيها بكره الصبح عندنا اجتماع اخير هنمضى بعديه العقود ...خد 
المفتاح من الريسبشن 


تكهنت سالى انه لازال بالحفله ورأها وهى تغادر فصعدت الى غرفته بعدما مرت على 


مكتب الاستقبال فى تلك الاثناء حادث جاسر اخيه اسامه وقال بقوه : اسمع اللى 
بقولك عليه وتنفذه بالحرف الواحد اما ارنلك تبعتلى مروه الاوضه 


اسامه : ليه مش فاهم 
قال جاسر : منغير ليه نفذ اللى قولتك عليه 


انهى جاسر المحادثه واتجه الى غرفه نومه وخلع ملابسه واتجه الى الحمام ليأخذ 
حماما ساخنا 


وصلت سالى الى الجناح الملكى فى الطابق الاخير فتحت الباب ودخلت بهدوء 
وتوجهت الى غرفه نوم جاسر فتحت الخزانه ووقفت تحاول تذكر كلمه السر 
استغرقت بعض اللحظات حتى وصلت للشفره الصحيحه فتحت الخزنه واخرجت 
الملفات وهمت بمغادره الحجره وفؤجئت بخروج جاسر من الحمام الملحق بالغرفه 
صعقت سالى لدى رؤيته واحمر وجهها فى الحال فلم يكن يرتدى الا منشفه كحليه 
اللون طويله تحيط خصره بأحكام وعضلات صدره السمراء القويه العاريه يعلوها 
بعض قطرات الماء 


ظلت سالى واقفه شاعره بالصدمه والخجل الشديد 

ابتسم جاسر بلؤوم : ماكنتش فاكرك هتطلعى بالسرعه دى فكرت ان حد تانى دخل 
الاوضه انا جوه 

قالت سالى بوجه احمر وصوت منخفض : انا خدت الورق عن اذنك 

جاسر : استنى كان فيه مذكره كنت عايزك تز]ولها ملاحظتين بالمره اكتبيهم 
سالى : حاضر بس ماعيش قلم 


خرج جاسر من غرفه النوم واتجه الى مكتب بجانب الشرفه واخرج قلما 


اخذته سالى وكتبت ما املاه لها ولم تنتبه انه قد امسك بهاتفه وعبث فيه اثناء 


انتهى جاسر فقالت سالى : خلاص كده 


جاسر بصوت حميم : خلاص كده بس فى موضوع كنت عايز ااقولهولك .... فاكره 
الورقه اللى قولتك تبروزيها وتعلقيها 


سالى : ااه فكراها 

سو 0 

امسك جاسر راحه يدها ونظر فى عيناها فأخفضت سالى انظارها سريعا وقال لها : 
انا كنت الضهر خايف على ايدك وانتى اخدتى كلامى انه شخط ونطر فيكى 

سحبت سالى يدها وابتلعت ريقها وهزت رأسها وقالت : حصل خير 

اقترب منها جاسر وقال : بس انتى زعلتى وانا حاولت اصالحك وفضلتى زعلانه 
برضه .... ينفع كده 

طرق الباب بقوه وفتح لان سالى لم تغلقه كما اعتادت 


ودخلت مروه وشاهدت جاسر وجسده النصف عارى وسالى المرتبكه ووجهها الذى 
يفخ | 


عقد جاسر حاجبيه وقال : انتى ايه اللى جابك وازاى تدخلى كده 


مروه ببرود : استاذ اسامه قالى اطلع لحضرتك 


جاسر : انا ما طلبتكيش واتفضلى اخرجى ... اكيد كان قصده زياد واتلخبط 
خرجت مروه وهى تشعر بالاهانه مردد داخلها : بتطردنى عشان يخلالكو الجو ... 
والهانم معاه كانت بتعمل ايه عامله فيها طاهره الشريفه ؟؟؟ 

قالت سالى بعدما انصرفت مروه : انا هنزل تصبح على خير 


غادرت سالى الغرفه جريا تكاد لا تصدق غبائها كان يجب عليها مغادره الغرفه فور 
خروجه من الحمام الان مروه ستسغل ما راته فى تشويه سمعتها 


توجهت الى غرفتها باكيه ولكنها خشيت ان تواجهه مروه وهى فى تلك الحاله فآثرت 
مغادره الفندق بالكامل حتى تهدا 


الحلقة الحادى عشر 


كانت منى تسير برفقه معتز على كورنيش النيل يستمتعان معا بالجو الهادىء فى تلك 
الساعه المتأخره من الليل حتى قال معتز : الله مش سالى دى اللى قاعده هناك؟ 


منى : فين؟ 
معتر: اهيه على الدكه اللى هناك دى 
منى : ااه ده هيا غريبه ايه اللى مقعدها كده 


اقتربا الاثنان منها فى صمت حتى رأتها منى تبكى بغزاره فنظرت الى معتز نظره ذات 
مغزى فهم معتز فى الحال ما تلمح اليه منى 


فقال لها : اوك انا هستناكو على الدكه اللى بعديها.... مايصحش اسيبكم انتم الاتنين 
فى الشارع ويستحسن تاخديها الفندق وتتكلموا سوا جوه كده اللى رايح واللى جاى 
هيتفرج عليكم واحنا داخلين على نص الليل 

منى : حاصر 


جلست منى بجانب سالى فرفعت سالى انظارها ولما رأتها صديقتها القت برأسها على 
كتفها وازداد بكاؤها 


قالت لها منى جزعه : خير ياسالى في ايه؟ 
اخذت سالى فى حكى مجريات الساعه الماضيه تخلله بكاءها الحار 


واستمعت لها منى وهى لا تكاد تصدق اذنيها وعندما انتهت سالى قالت لها منى بقوه 
: انتى ازاى اول ما لقتيه كده ماطلعتيش جرى من الاوضه يا سالى 


سالى : معرفش نزل عليا سهم الله وارتبكت وماعرفتش اتصرف وكنت جايه اطلع 
قالى اكتب ملاحظتين وقفت اكتبهم 


منى : يعنى هوا كان خلاص حبك الملاحظتين دوول دلوقت.... كنتى تقوليوله بكره 


فى وقت تانى ....اما حضرتك تاخد الشاور بتاعك وتخلص ابقى كلمنى فى التليفون 
مالهوملى ....اى حاجه كنتى اتصرفتى 


سالى : مخى كان كأنه مشلول يامنى وخرجت من عنده وانا بضرب نفسى ستين 
جزمه 
منى : طبعا مروه هتعملها حكايه وروايه ربنا يستر 


سالى : انا هلم هدومى واروح على اسكندريه واللى يحصل يحصل 


منى : انتى اتجننتى اكيد لاء طبعا ماينفعش اول حاجه هتكونى بتأكدى ظنونها وكأنك 
بتهربى من عملتك انتى لازم تواجيها وتواجهيه هوه كمان الهروب مش حل 


سالى : طيب اعمل ايه دلوقتى ؟ 


منى : انتى هتطلعى عادى جدا معايا وكأننا انا وانتى ومعتز كنا سوا مع بعض 
بنتفسح وكان جاسر عايز ورق وشغل طلعتى تدهولوه واحنا استنناكى تحت عبال 
ماتخلصى وبعدين نزلتى تكملى السهره معانا واستحاله يعنى كنتو هتعملو حاجه وانا 
معتز مستنينك تحت 


سالى : بس كده انتى هتقولى لمعتز وانا مش عايزه حد يعرف مش هيبقى مروه 
ومعتز كمان 


منى : خلاص احنا مانريحهاش ومانفسرش حاجه نطلع سوا بمنتهى الثقه ونتصرف 
عادى جدا ولو هيا فتحت بوقها وطرطشت بالكلام نديهوملها وساعتها ممكن نقول 
لمعتز انكم شادين مع بعض وهيا بترخم عليكى فهخليه يقولها انك كنتى معانا منغير 
مايعرف الموضوع ايه 


سالى : طيب وجاسر ؟ 
منى : تصدريله الوش الخشب وتدهومله انك مش هتطلعى اوضته تانى ابدااااوان كل 


شىء ليه حدوده وخليه يتلم عاوزك يجى يتقدم مش يقضيها كلام وغنى وفيروز 
......ولو ان صوته حلو ابن اللاذينه ههههههههههه 


ضحكت سالى وقالت : ضحكتينى وانا ماليش نفس 
منى : سالى انتى طيبه اووى والناس ماتستهلش الطيبه دى عيبك انك بتفكرى فى 


انك هتخذلى اللى قدامك مش بتبصى انه هيأذيكى اذا انتى طاوعتيه الدنيا بقت 
ماشيه... مصلحتك اولا 


سالى : انا فعلا هبله ودى اكتر حاجه بتدايقنى فى نفسى.... نفسى ابطل هبل وعبط 


والناس تستغلنى كده 
منى : معلش ادينا بنتعلم من اخطائنا يلا نقوم عشان انا تلجت وعايزاك تتعاملى 
بهدوء مع مروه خالص ولا يهمك منها ... 


قامت منى وسارت برفقه سالى الى حيث يجلس معتز وهى تقول :بس ايه ياعم 
الفساتين الحلوه دى قمممر يابت ومالك طولتى كده ؟ 


سالى : ههههههه ده الكعب 7 سم اما ضهرى خلاص نقح عليا... والفستان بتاع 
كتب الكتاب حضرتك.. لبسته مره واحده 


منى : ان شاء الله تلبسى المره الجايه فستان الفرح على طوول 
سارت منى برفقه سالى يتبعهم معتز متأخرا عنهما بخطوتين لحمايتهما فى تلك 
الساعه المتأخر من الليل 


وصلتا الفتاتان الى غرفتهما ودخلتا لتجدا ان مروه لا تزال بالخارج فقالت منى : 
احسن تعالى بأه نغير وننام والصباح رباح 


اما مروه فكانت فى الحفله تتابع سهرتها محاوله تنظيم افكارها وكيف ستسغل ما 
رأته فى فضح سالى فى الشركه واقصائها عن عملها 


رأها اسامه وهى تحتسى بعض المشروبات فغادر الى غرفه جاسر الذى اختفى مبكرا 
من الحفله 


صعد اسامه الى الطابق الاخير وتوجه الى الجناح الملكى طرق الباب فتح له جاسر 
وكان لازال لم يرتدى ملابسه بعد 


انزعج اسامه لرؤيه صوره اخيه فقد كان متهجم الوجهه بشكل لم يره من قبل 


اسامه : ايه مالك خير خضتنى مالك عامل فى نفسك كده ليه؟ وكنت عايز مروه فى 
ايه ؟ 


لم يرد عليه جاسر وذهب الى الاريكه حيث كان يجلس من ساعه مضت ومال بجسده 
واضعا رأسه بين راحتى كفيه 


اسامه : جاسر رد عليا ماتقلقنيش كنت عايز مروه فى ايه؟ 


رفع جاسر رأسه وقال فى سخريه : كنت عايزها عشان تفضحنى انا وسالى 


هههمححجحع 
حملق اسامه فى اخيه منزعجا وقال : ايه؟ بتقول ايه ؟تفضحكو؟ ليه؟ عملت ايه ؟ 
ماتفهمنى ؟ 


نظر اليه جاسر بسأم وقال : انا تعبان يا اسامه وماليش خلق اقعد احكيلك بكره تفهم 
قام جاسر واتجه الى غرفه نومه واغلق الباب تاركا اخيه يشعر بالحيره الشديده 
ولكنه كان يعلم ان محاوله استخراج معلومات من اخيه وهو فى تلك الحاله كمحاوله 
اخراج قطره مياه عذبه من امواج البحر 


عا عاج ماد عا عاج عاج عاج ماج عماج عاج عاج عاج عاج عاج عاج عرد عاج عاج عاج ع( 


لم ينم جاسر ليلته وظل مستيقظا طوال الليل يتقلب فى مضجعه شاعرا بتأنيب الضمير 


لما فعل ذلك ؟الهذا الحد وصل به الامر فى عدم التفكير الا فى مصلحته؟ 

اقنع نفسه انه سوف يتزوجها وستعيش معه فى مستوى اجتماعى ومادى كثيرات 
يحلمن به 

كما انه سيجعلها تحبه بل تعشقه ...فما مرت عليه امرأه من قبل استعصت عليه او 
رفضته بل هو كان من يلفظهن بعيدا بعدما يسأم من صحبتهن 


فى الصباح الباكر استيقظت سالى بعد ليله مضطربه تخللتها الاحلام المزعجه و كان 
الارق ضيفها الثقيل 


قامت سالى واغتسلت.. بعدها استيقظت منى وما ان رأت سالى التى خرجت لتوها من 
الحمام حتى قالت لها: صباح الخير يا سالى نمتى كويس ؟ 


سالى :ابدا ماجليش نوم وطول الليل عماله افكر 


منى : انا كمان مانمتش السيمفونيه العاشره لشخير مروه كانت اوفر هيا فين صحيح 
ماشفتهاش 


سالى : لاء غريبه انها صحت بدرى كده ونزلت 


رن جرس الهاتف فنظرت سالى لمنى فى استجداء فقالت منى :احنا قولنا ايه؟ لازم 
تواجهى واوعى تهربى 


سالى : طيب بس معلش ردى المره دى 


ردت منى وكان المتحدث اسامه الذى ابلغها بضروره الاستعداد للمغادره بعد الاجتماع 
الذى سيقام عند التاسعه صباحا كما امرها ببعض الامور التى يجب عليها هى ومروه 
فعلها 


منى : هناخد افراج هنروح النهارده مش بكره 


تنهدت سالى : الحمد لله احسن خبر سمعته 


منى : قومى نجهز عشان هننزل نحضر للاجتماع وطبعا نفطر قبلها ...ياترى مروه 
هائم فين فى شغل ورانا 


سالى : لاء انزلى افطرى انتى انا ماليش نفس 
نظرت لها منى بعتاب وقالت : وبعدين 


سالى : بجد ماليش نفس ههحضر شنطتى وانزل الاجتماع وبعده هبقى افطر انزلى 
انتى 


استعدت سالى للمغادره الفندق وحضرت حقيبتها قبيل توجها لقاعه الاجتماعات 
نزلت الى الطابق السفلى حيث قاعه الاجتماعات دخلتها وكانت ممتلئه على بكره ابيها 
وجهه تعبيرا لم تفهمه سالى كان ينظر لها بطريقه عجيبه 


تبعه زياد والذى دخل برفقه آشرى الفاتنه نظرت له سالى بسخريه فرد لها النظره 
بتحدى 


واخيرا جاسر بصحبه يسرى الطحان 


احست سالى بتشنجا خفيفا فى كتفيها وتصلبت عضلات ظهرها وشعرت بالبروده فى 
اصابع يديها واحمرت وجنتاها بشده حتى ظنت ان جميع الانظار مركزه عليها 


جلس جاسر بجوارها ولم يبد اى رد فعل وبدأ الاجتماع واستمر لمده ساعه وانتهى 
مكللا بأمضاء عقود الصفقه التى لطالما سعى آل سليم لها واولهم جاسر 


عزمت سالى على مغادره القاعه فور انتهاء الاجتماع فيما وقف آل سليم وآل الطحان 
يتبادلون التهانى والمزاح وسعى بعض الموظفون لتملق رؤسائهم 


شعرت سالى انها على وشك الاختناق وتحتاج الى تنشق بعض نسمات الهواء 
فخرجت خلسه دون ان يلاحظها احد 


حملتها قدماها الى الحديقه الخلفيه وجلست على جذع الشجره الذى جلست عليه من 
قبل وبكت للمره الثانيه شاعره بالرثاء على حالها .....تصارعت الاسئله فى رأسها 
ولم تلق لها جوابا ....؟ماذا يريد منى ؟ من انا بالنسبه له؟ هل هو حقا يحبنى كما 

احببته؟ 

نعم اعترفت سالى لنفسها انها قد وقعت بحب جاسر... 


خرجت سالى من الحديقه عائده الى غرفتها فاستوقفتها منى التى كانت تتحدث الى 
احدى موظفى شركه الطحان اعتذرت منى من رفيقها وتوجهت نحو سالى 


سالتها منى باهتمام: ايه خير مالك ياسالى ؟ 

سالى بصوت منخفض : مدايقه شويه 

منى بقلق: من ايه حصل حاجه تانيه؟ 

سالى وكادت ان تبكى : لاء...ماحصلش ولااا حاجه ولا حتى بص فى وشى 


منى : ولا يهمك عادى جدا اكيد حاسس انه مكسوف من اللى عمله سيبيه وطنشى 
واتقلى على الاخر 


سالى : انا تعبانه ونفسى نمشى بأه عايزه اروح 


منى : تعالى طيب نفطر الاول وخلاص انا حجزت الطياره هتكون الساعه 2 يعنى هما 
3 ساعات قبل مانروح للمطار 


سالى : كرسيا فين؟ 


منى : ماتقلقيش جنبى ....يلا بينا نفطر وشك اصفر وبهتان ومش عاجبنى احنا اتفقنا 
انك تمسكى نفسك حتى عشان خاطر ال...مش عايزه اغلط فيها.. مروه 


سالى : هيا فين صحيح 

منى : بتستهبل مش باينه من الصبح حضرت كل حاجه لوحدى 

سالى :طيب هطلع اغسل وشى وانزل 

منى : اوك هستناكى فى المطعم 

صعدت سالى الى غرفتها وغسلت وجهها ورسمت عيناها بالكحل ووضعت قليلا من 
الماسكرا وملمع للشفاه 

طالعت صورتها فى المرأه وشعرت بالرضى عن مظهرها مما اعطى مظهرها بريقا 


نابعا من داخلها 


توجهت سالى الى المصعد وما ان فتح الباب حتى اظلم وجهها فقد كان جاسر فيه 
بمفرده دخلت سالى المصعد 


فقال لها جاسر بصوت اجش : روحتى فين؟؟؟.. فجأه مالقتكيش فى القاعه 
سالى كاذبه : جالى تليفون ...ادارت سالى وجهها الى الجانب الاخر 
قال جاسر محاولا تلطيف الاجواء : حضرتى شنطك ؟ 


هزت سالى رأسها بالموافقه.... كان جاسر على وشك قول شىء ما 
الا ان فتح باب المصعد معلنا وصوله للطابق المراد بنغمته المعروفه 


فغادرته سالى مسرعه باتجاه المطعم تاركه جاسر واقفا بمفرده ينظر لها شاعرا 
بالحنق 


فرك جاسر رأسه بعنف مبعثرا خصلات شعره القصير استقل المصعد مره اخرى الى 
غرفته فى الطابق الاخير فهذه كانت وجهته فى الاساس 


بالكاد تناولت سالى افطارها تحت ضغط من منى وبعد الانتهاء من تناول الفطور قالت 
سالى : طيب وبعدين هنعمل ايه فى التلات ساعات اللى فاضلين 
منى: نطلع جرى على السوق نجيب هدايا يابنتى دا انا لو روحت لهم من غير 


السودانى والكركديه والخروب مش هيدخلونى البيت كمان عايزه اجيب شويه 


ابتسمت سالى : وبابا حبيبى كان عايز عسليه هدورله عليها كمان اجيب كركديه زيك 
عشان ضغط ماما بيعلى ....دى لو عرفت اللىى حصل 


منى منزعجه : انتى اياكى تجيبى سيره ليهم اصاا 
سالى : بس انا ماتعودتش اخبى عنهم حاجه يا منى 


منى : هتكونى بتفتحى النار على نفسك ساعتها هتثبتلهم انهم كان معاهم حق 
يمنعوكى من السفر وانك لسه ماتعرفيش تشيلى مسئوليه نفسك 


سالى : معاكى حق ....وكده كده انا خلاص قررت اسيب الشركه اول ما ارجع هكتب 
استقالتى واخد اسبوعين ايجاد البديل ده بالطول ولا بالعرض ومع السلامه بعد كده 


منى بحزن : هذ هتسيبى الشركه ياسالى 
سالى : طبعا يامنى انا اصلا مانفعش فى الث لشغلانه دى 
منى معترضه : ليه ياسالى ..ادى نفسك فرصه دول هما شهرين اللى اشتغلتيهم 


سالى : حتى لو بقيت فى الشغل كويسه وبعرف اتعامل مع الناس بس مش عارفه اذا 
كنت هقدر ارفع عينى فى عينه تانى حاسه انى اتكسرت وانا ماعملتش حاجه ....حتى 


لما كان معايا فى الاسانسير لوحدينا حسيت كأنى زى اللى عامل عمله وخايفه لحد 
يشوفنا لوحدنا وكل ده عشان ايه وانا اصلا مش فى دماغه كل ده حمل عليا وعلى 
اعصابى يامنى ...مابالك لما ارجع الشغل ومافيش غير مكتبى ومكتبه وبس 

منى : اسانسير ايه انا مش فاهمه حاجه 

سالى : من شويه اما نزلت كان جاسر معايا فى الاسانسير 

سالى : ااه قالى كلام اهبل ...كده 

منى : جاسر قال كلام اهبل ههههههههه انتى بتهزرى اهبل ازاى؟؟؟ 

سالى : سالنى روحتى فين بعد الاجتماع قلتله جالى تليفون راح سألنى حضرت 
شنطى وكده قولتله ااه واول ما وصل الاسانسير للدور طلعت وسيبته ... عارفه 


حسيت انه عايز يقول اى كلام وخلاص مجرد انه يتكلم معايا وبس 


منى : بس ده مؤشر كويس جدا... كده معناه انه حاسس باللى حصل وملخبطه هوا 
كمان ....واللّه وعرفتى تخلبطى جاسر سليم يا سالى 


سالى بأسف : والله مافى حد متلخبط غيرى ...المهم يالا بينا عشان نلحق وقتنا قبل 
ما معاد الطياره يجى 


منى : يالا بينا 


تسوقت الفتاتان وعادتا الى الفندق بالكاد فى الوقت المناسب كانت مروه جالسه فى 
قاعه الاستقبال تحتسى مشروبا باردا بمفردها نظرت لها منى بأشمئزاز ولم تحدثها 
وصعدت برفقه سالى الى حيث الغرفه حملو امتعتهم وانطلقوا سريعا الى حيث 
السياره 


واخيرا اقلعت الطائره مغادره ارض الاقصر نظرت سالى من النافذه ثم غطت بنوم 
عميق 


فيما كان جاسر جالسا برفقه اسامه الذى الح عليه فى السؤال قائلا :انا من امبارح 
ومش فاهم اللى حصل المفروض انك تفك الحصار امتى وتحكيلى اللى حصل؟ 


جاسر : اسامه بجد انا تعبان جدا وماليش نفس اتكلم سيبنى لما اهدى وهبقى احكيلك 
على كل حاجه 


اسامه : يعنى تتوقع انى اسمعك بتتكلم على فضيحه واقعد ساكت كده ثم ان خلاص 
مضينا العقود فى ايه بقى ؟ 


جاسر : عقود اوليه...خليك فاكر فى لحظه كل اللى اتعمل ده يبقى طار فى الهوا 
اسامه : وايه اللى هخليهم يرجعوا فى كلامهم 

جاسر بتهكم : بتسألنى انا ...اسأل اخوك اللى مجاش معانا هيرجع اسكندريه امتى؟ 
اسامه : قال بالليل 


جاسر ممتعضا: بالسلامه ارجع جاسر رأسه للخلف واغلق عينيه مؤدنا بنهايه 
الحديث 


حطت الطائره على ارض الاسكندريه ركبت سالى سياره اجره برفقه منى وعادت 
اخيرا للمنزل 


فتحت باب الشقه ودخلت سمعت اصوات الصغار الاعزاء بنات اختها الوحيده فتعجبت 
فاليوم الخميس وميعاد زيارتهم الاسبوعيه هو الجمعه كالمعتاد 


سمعت مجيده صوت الاطفال الصغار وهم يلقون بالتحيه على خالتهم العائده من 
السفر فخرجت مسرعه من غرفتها وتهلل وجهها لدى رؤيه ابنتها الصغرى 


احتضنتها سالى بقوه وقالت : وحشتينى اووى يا ماما 

مجيده : حمدلله على سلامتك ...جيتى بدرى ؟ مش المفروض كنتى ترجعى بكره 
سالى : الشغل خلص فرجعنا ايه ماكونتيش عايزانى ارجع ولا ايه؟ 

مجيده: كده برضه دا انا كان قلبى واكلنى عليكى اووى 

سالى : امال فين سيرين وبابا؟ 

مجيده : هه تعالى تعالى اوضتك... روحو يا حبايبى اتفرجوا على التليفزيون 
شعرت سالى بالقلق يتسلل الى داخلها فقالت : خير يا ماما حصل ايه طمنينى 


دخلت مجيده غرفه ابنتها الصغرى واغلقت الباب خلفها وقالت فى اسف : معتصم 
طلق اختك 


نزل الخبر كالصاعقه على رأس سالى وقالت فى ذهول ٠:‏ ايه؟ ليه؟ 


مجيده : وطى صوتك البنات مايعرفوش حاجه وابوكى دلوقتى قاعد فى شقه عمك مع 
ابوه 


سالى : وطلقها ليه؟ اتخانقوا 
مجيده : ياريت اختك طلعت حامل فى بنت 


اتسعت عينا سالى دهشه وقالت بغضب شديد : ده اكيد مجنون ومتخلف وحمار كمان 
وستين حمار ده مش بنى ادم اصلا 


مجيده : ابوس ايدك اختك قافله الاوضه على نفسها وهاريه نفسها عياط اما هموت 


من القلق عليها هيا.. واللى فى بطنها ذنبها ايه؟ حاولى تمسكى اعصابك وتخففى 
عنها هيا فيها اللى مكفيها 


تساقطت دموع سالى وقالت : والله ده ظلم ...ظلم ليه بيحصل فينا كده انا اتطلق وهيا 
كمان وعشان ابه؟ 


مجيده : قدر ومكتوب يا بنتى ربنا يلطف بينا... روحى اتشطفى وغيرى هدومك 
وادخلى سلمى على اختك وااقعدى معاها 


سالى : حاضر يا ماما ...حاضر 


الحلقة الثانى عشر 


وصل زياد متأخرا فى المساء واستقبلته امه استقبالا حافلا سألها عن اخويه فقلت 
انهما فى غرفه المكتب يتناقشان بعض الامور ذهب زياد الى غرفه المكتب 


عندها سمع صوت جاسر وهو يقول لاسامه بعصبيه : وكنت عايزنى اعمل ايه وانا 
قدامى شهر واحد ولازم اكون اتجوزت عشان ابنى يرجع ..واخوك كان هيهد كل اللى 
بنيته بجريه وراها ده الحل الوحيد اللى كان قدامى 


اسامه : تقوم تسوء سمعتها هيا حصلت ؟؟؟ ليه ماتطلبتهاش للجواز عادى زى بقيه 
البشر على سنه الله ورسوله ولا لازم تجيلك راكعه 


جاسر بقسوه : ايوه لازم...لان مافيش وقت ...الوقت هو عدوى... انا مش لسه 
هروح اتقدم واخطب ويسألو عنى ويقولو شبكه ومهر ...فخلال شهر لازم يكون معايا 
عقد الجواز شهر يعنى 30 يوم ويمكن ااقل... كان عندك حل تانى غير اخوك اللى 
بيقولى يحلله اربعه !!!! 


تعجب زياد ولم يدرى عما يتحدثون كيف لجاسر ان يتزوج خلال شهر ومن التى 
سوف يتزوجها اهى سالى وكيف ستسوء سمعتها 
طرق الباب ودخل عندها توقف جاسر واسامه عن حديثهما 


قال اسامه: حمدلله على السلامه يازياد 


نظر زياد الى جاسر محاولا فهم مايدور ولكن مالبث وجه ان اكتسى وجه اخوه 
بقناعه الفولاذى مما يمنع الاخرون من استنباط مايدور فى خلده 


زياد: الله يسلمك يا اسامه انا توقعت انك تكون روحت 

اسامه : انا فعلا روحت وجيت تانى 

زياد: خير حصل حاجه 

اسامه : لا ابدا 

جاسر : وصلت آشرى ؟ 

زياد: ااه واتفقت معاها تفاتح يسرى الطحان وهكلمه بكره احدد معاه ميعاد وياريت 
انت اللى تعمل الخطوه دى باعتبار انك الكبير 

جاسر : مبروك....تصبحوا على خير انا طالع انام 

هكذا كانت مجريات الامور فى قصر آل سليم 

اما فى منزل سالى المتواضع فلم تكف سيرين عن البكاء رغم عوده ابيها للمنزل 
حاملا بعض الاخبار السعيده عن رفض والد معتصم عما بدر من ابنه ولكن والدها 


اصر ان تبقى ابنته فى منزله حتى يعود زوجها الى رشده او من كان زوجها فأبنته 
حامل ويخشى عليها التعب 


مضى يوم الجمعه كنيبا الى ان حل المساء زار معتصم بيت حماه واعتذر منه وطلب 
ان يرد زوجته اليه وابدى ندما حقيقيا 


اذعن له محسن وتركه يغادر بصحبه زوجته خاصه عندما لمس سوء الحاله التى 
وصل اليها معتصم بالاضافه الى زوجته وبناتهم الصغار 


شعرت مجيده انها قد تنفست الصعداء ونظرت الى سالى نظره لم تفهم سالى مغزاها 
قالت لها امها :نفسى اتطمن عليكى انتى كمان 


هزت سالى رأسها وشعرت انها كانت حمقاء عندما فكرت فى اخبار والديها عما حدث 
فى الاقصر الليله قبل الماضيه 


صباح يوم السبت توجهت سالى الى عملها لاحظت نظرات بعض زملاء العمل الغريبه 
لها اثناء ركوبها الحافله الخاصه بالشركه ولكنها لم تبالى واقنعت نفسها ان هذا 
فحض خبانها 


توجهت للطابق الاخير دخلت مكتبها وجدت الكثير والكثير من العمل المتأخر امضت 
سالى قرابه الثلاث ساعات منكبه على العمل حتى فؤجنت بأستاذ اسامه يطرق باب 


غرفتها 
سالى : اتفضل 


اسامه : صباح الخير يا سالى اخبارك ايه؟ 


سالى بابتسامه مشرقه : الحمد لله 


اسامه باهتمام :انتى كويسه؟ 
تعجبت سالى من سؤاله فهزت رأسها وقالت : ااه 

تنحنح اسامه ثم قال : طيب استأذن انا 

غادر اسامه فعقدت سالى حاجبيها تعجبا وعادت الى عملها 


فى تلك الاثناء كانت مروه كالحيه الرقطاء تزحف من مكتب الى الاخر فى الشركه 
الكبيره تبث سمومها من فضائح واشاعات عن العلاقه الغراميه المشتعله بين جاسر 
وسكرتيرته الحسناء 


والتى وضلريها الأمر الى احطان لاتجيوى مجاذن معها لنضاء ره عطقي عانت 
مروه شاهده على نهايتها عندما دخلت غرفه جاسر لتجده قد انتهى توا من حمامه 
البارد بعدما قضى ليله ساخنه فى احضان سالى 

يقفان كلاهما يتبادلان القبلات والاحضان وعندما دخلت مروه الغرفه طردها جاسر 
شر طرده بعدما كشفت سرهما 


انتشرت الشائعه فى جميع انحاء الشركه كانتشار النار فى الهشيم 

حلت الساعه الثانيه عشرا جمعت سالى الاوراق والمستندات وذهبت بها الى غرفه 
جاسر طرقت الباب واخذت نفسا عميقا استشعرت بروده اطرفها ولكنها تماسكت 
ودخلت الغرفه الواسعه 


كان جاسر جالسا مديرا ظهره الى الباب ناظرا من النافذه الواسعه الى الفضاء 


تنحنحت سالى فأدار جاسر نفسه سريعا وكأنما تفاجىء برؤيتها حتى ظهرت الصدمه 
على وجهه 


تعجبت سالى فقد كانت امارات الحزن باديه على وجهه ولكنها لم تبالى وقالت : 


وضعت سالى الاوراق على سطح المكتب 

مضى جاسر الاوراق سريعا فقالت سالى : فى ملاحظات حضرتك عايز تملهانى 
جاسر : لاع 

سالى : عن اذنك 


غادرت سالى الغرفه مسرعه كمن يهرب من وحش خارجا من سطور الاساطير 
الاغريقيه عائده الى غرفتها لمتابعه بقيه عملها 


حلت ساعه الغداء نزلت سالى الى قاعه الطعام ودخلت القاعه تحت نظرات وهمسات 
الجميع حتى وجدت منى جالسه على وجهها تعلو معالم الضيق 


جلست سالى الى الطاوله وقالت : ايه يامنى خير فى ايه مالك؟ 


منى بأسف ٠:‏ ماليش يا سالى انتى كويسه 
ضحكت سالى وقالت : نعم انتى كمان؟ هههههه. انتو ايه حكايتكم انتى واسامه 
هيكون مالى 


منى : مروه طلعت اشاعه انك 


اظلم وجهه سالى وقالت : انى ايه؟ 


قاطعتها احدى زميلات مروه فى المكتب وجلست فجأه الى الطاوله وقالت : يابختك 


وياترى كان جامد ؟ 


صرخت منى : احترمى نفسك اتقوا الله وبطلو سفاله 

قامت الفتاه وغادرت فقالت سالى بتوتر : فهمينى قصدها ايه وليه الناس عماله 
تبصلى من تحت لتحت وبيتغامزو عليا ...مروه قالت ايه؟ 

كادت منى ان تبكى وقالت : مروه قالت انك ......انك نمتى مع جاسر 

امتقع وجهه سالى وغاب الدم من وجهها وقالت : هيا حصلت دى انسانه واطيه فعلا 


ثم اتبعت بغضب ويداها ترتعشان وقالت : وهيا فين؟ 


قامت سالى لتغادر باحثه عن مروه فقامت منى وجريت وراء سالى التى خرجت 
سريعا تحت نظرات الجميع المشمنزه منها 


منى : رايحه فين انتى ولا تعبريها اصلا 
سالى صارخه : فهمينى ازاى؟؟ 


استدارت لتتابع طريقها عندها رأت مروه تبتسم فى خبث ناظره الى سالى باستهزاء 
فاقتربت منها سالى وصفعتها على وجهها على حين غره فحاولت مروه رد الضربه 
لسالى ولكن لم تمكنها منى من ضرب صديقتها 


تناولت الفتيات الشتائم والالفاظ النابيه وتدخل البعض حتى فضوا النزاع القائم 
وعادت سالى الى غرفتها فى الطابق الاخير وتدور فى داخلها احداث الدقائق الماضيه 
وعادت اليها الذكرى... ذكرى الشائعات التى طاردتها لفتره طويله عقب طلاقها من 
ايهاب كيف كان زملائها فى العمل ينظرون لها وعيون تحمل الاتهام عنوانا واخرى 
التشفى مضمونا 

والان 

عادت تلك النظرات تلاحقها مجددا ولم تكن هذه المره بالسهله فالفضيحه وشرفها 


الملوث بالعار عنوانها وهذا كان وقعه ليس بالامر اليسير عليها 


خرجت سالى من المصعد تكاد لا تحملها قدامها تربت منى على كتفها وفجأه سقطت 
سالى مغشيا عليها 


صرخت منى بصوت عال : سالى .... سالى 


سمع جاسر صوت منى الباكى وصرختها 
فخرج مهرولا من مكتبه ووجد جسد سالى الممد على الارض 


فخر على ركبتيه وحاول ايقاظها ربت على وجهها مره بعد الاخرى ولكن لم تستجب 
سالى وظلت فاقده للوعى 


امن جاس مت بتاع ظبيب الشركة 

اطاعته منى فى الحال وحمل جاسر جسد سالى الصغير الى مكتبه ومددها على 
الاريكه الجلديه 

وامسك بيدها البارده ونظر لها فى جزع 

حضر الطبيب ورأى جاسر ولهفته على سالى الفاقده الوعى نظر له نظره ذات مغزى 
فكشر جاسر عن انيابه وصرخ فيه بخشونه : انت واقف عندك بتعمل ايه شوف 
مالها 


فعل الطبيب اللازم وبعد قليل استعادت سالى وعيها شعرت انها كانت فى عالم ضبابى 
وانتقلت حديثا الى عالم ضبابى اخر فتحت عيناها بصعوبه طالعتها صوره جاسر 
القلق مهتزه وصديقتها منى ايضا وعيون من وراء نظاره طبيه قديمه تسألها باهتمام 
: انسه سالى ... انسه سالى انتى كويسه 

هزت سالى رأسها وقالت بذهن مشوش : حصل ايه؟ 

الطبيب : اغمى عليكى انتى كويسه دلوقتى 


حاولت سالى النهوض شاعره بالخجل الشديد فجسدها ممد تحت انظار رجال غرباء 


ساعدتها منى على النهوض فقال الطبيب : لا طالما قدرتى تصلبى طولك يبقى بس 
نجيبلك فنجان قهوه وهتبقى زى الفل 


غادر الطبيب وامر جاسر الساعى باحضار فنجان القهوه 
واعترضت سالى بصوت منخفض : لاء انا هقوم اشربه فى مكتبى 


رد جاسر بصوت قوى : لاء انتى هتشربيه هنا بعد كده هتقومى تروحى وانا هوصلك 


ثم توجه الى منى بالحديث قائلا:وانتى يامنى هتيجى معانا 
هزت منى رأسها موافقه : كده احسن ياسالى تروحى ترتاحى 
نظرت لها سالى والدموع فى عيناها : لاء انا هروح لوحدى 


جاسر : بطلى مقاوحه انتى تعبانه واحنا بره اسكندريه وهبقى مطمن عليكى اكتر لما 
اوصلك بنفسى .. 


قال جاسر لمنى : روحى يامنى هاتى حاجتها وخلى حد يقف مطرحك فى الريسبشن 


تحث 
اطاعته منى وقالت : حاضر وانصرفت منى تاركه سالى وهى تبكى 


شعر جاسر بالضياع فقد كان بكاؤها اكثر من احتماله فهو من تعمد فضحها والاساءه 
الى سمعتها عليه يقع اللوم وهو وحده من يحمل الذنب 


جلس جاسر الى جوارها وربت على كتفاها فقزت سالى كغزال مذعور يريد الهرب 
من صياده 


فقام جاسر وقال : انا آسف بس ااقعدى اهدى وارتاحى 
صرخت سالى فيه وقالت : وعايزنى ارتاح ازاى بعد اللى حصل انت عارف واسامه 


عارف والكل عارف ... عارفين كل الكلام اللى قالته مروه ومع ذلك ماوقفتهاش عند 
حدها 


جاسر مدافعا عن نفسه : انا لسه واصلنى الكلام ده النهارده زيي زيك 

سال ى صارخه بغضب : وعملت ايه؟ دخلتلك المكتب لقيتك سرحان فى ملكوته 
ماجبتهاش ليه بهدلتها ؟ ماخصمتش منها ولا حتى ترفدها ولا فالح تخصم منى تأخير 
نص ساعه وتسيب واحده تخوض فى عرضى وعرضك عادى جدا 


© جه © 


فاتجهت سالى الى مكتبه واخذت ورقه وامسكت بقلمه الفاخر وخطت بعنف حروف 
الاستقاله وغادرت الغرفه 


توجهت سالى الى مكتبها وحملت حقيبتها ونزلت للطابق الارضى وخرجت من 
الشركه وسارت على اقدامها فى الطريق الخالى تحت شمس الظهيره القويه 


سارت سالى مسافه خمسون مترا حتى سمعت زامورا لسياره جاسر لم تستدر سالى 
وظلت تتابع طريقها بعند 


توقفت السياره ونزل جاسر وامسك بذراع سالى وشدها اليه بقوه وقال امرا بغلظه : 
اركبى 


شدت سالى يدها بعنف وقالت : لاء 
جاسر صارخا : اركبى احسنلك بدال ما اشيلك واركبك غصب عنك 


نظرت له سالى وتيقنت انه يعنى مايقول فرضخت لامره كارهه 


ركبت السياره وادارت وجهها الى الناحيه الاخرى حابسه دموعها بقوه حتى وصلت 
السياره الى مشارف الاسكندريه وابطأت السياره من سرعتها 


قالت سالى بخشونه : نزلنى فى اى حته وانا هركب تاكسى واروح 
جاسر ٠‏ لاء هوصلك البيت 


سالى بغضب : والله العظيم لو مانزلتنيش دلوقتى لكون فاتحه الباب وراميه نفسى من 
العربيه ... 


نظر لها جاسر غاضبا واوقف السياره خرجت سالى من السياره صافقه الباب بعنف 
واستقلت اول سياره اجره اشارت لها 


ظل جاسر يتبع السياره حتى اطمأن انها وصلت منزلها بأمان وانصرف بعدها 


عاد عا عا عاد عاج عاج عاج عاج عاج عا عاج عاج عا عاج عاج عاج عا عاج عاج عاج عاج عا عن عاد 


عادت سالى الى المنزل مبكرا وما ان رأت والدتها وجهها الشاحب حتى استبد بها 
القلق 


مجيده : خير يا لولو مالك ياحبيبتى وايه اللى رجعك بدرى كده؟ 
سالى : تعبت ومقدرتش اكمل فرجعت 
مجيده : وماكلمتيش ابوكى ليه يجيبك جيتى ازاى؟ 


سالى بصوت منخفض . المدير وصلنى 


مجيده : تانى تانى ركبتى مع راجل غريب 

سالى : اطمنى يا ماما اخر مره لانى قدمت استقالتى 

مجيده : ايه ليه؟ حصل ايه؟ 

سالى :ماما انا تعبانه اووى ممكن تسيبنى اريح واما اصحى احكيلك مش انتى كان 
مجيده : فى داهيه الشغل ياحبيبتى مش من مقامك اصلا 

سالى باكيه : ياريتنى ماكنت اشتغلت 

احتضنتها والدتها وشعرت ان هناك خطب ما فأدخلتها غرفتها وساعدتها فى ابدال 
ملابسها وخلدت سالى الى النوم او تظاهرت بالنوم حتى تدعها والدتها وشانها 
واستغرقت فى بكاء طويل 

خرجت مجيده واتجهت الى اعلى السلم الداخلى ونادت على زوجها 

محسن : ايوه يامجيده خير 

مجيده: انزل عاوزاك 

نزل محسن درجات السلم القليله وقال : ادينى نزلت خير 

مجيده : سالى رجعت من الشغل وشكلها تعبان وزعلانه من حاجه وقدمت استقالتها 
محسن : ايه؟ ليه؟ حصل ايه؟ مش من يومين كانت فى مأموريه والامور كانت ماشيه 


كويسه ايه اللى يخليها تستقيل 


مجيده :اكيد فى حاجه حصلت بس هيا طبعا مش هتحكيلى المهم هيا دخلت تنام اما 


تصحى ابقى ااقعد معاها واتكلم وشوف فى ايه؟ 

محسن : ربنا يقدم اللى فيه الخير 

فى تلك الاثناء فى شركه آل سليم كان اسامه منزعجا للغايه من احداث اليوم وكاد ان 
يصرخ فى اخيه قائلا : هيا حصلت يفتكروا انها كانت نايمه معاك؟ افهم بقى انت 
دلوقتى هتتجوزها ازاى اللى هتشيل اسمك يكون الناس اتكلموا وخاضو فى عرضها 
بالشكل ده 

جاسر : الناس بتنسى وبكره يلاقولهم حاجه تانيه يتكلمو عليها 

اسامه : الا الشرف يا استاد 

جاسر بسخريه مريره : هههههه اطمن عارف كويس 


اسامه : مش ذنب سالى ان سهيله خانتك ماتطلعش عقدك عليها سالى بنت طيبه 
وغلبانه 


جاسر غاضبا : اوووووووووه خلاص بأه يا اسامه انت هتعلقلى حبل المشنقه ؟طيب 
اعمل ايه دلوقتى المفترض انى اعمل ايه ؟ الحل الوحيد اننا نتجوز لو متجوزتهاش 
هيقولو اخد اللى عاوزه ورامها 

اسامه بحده: ولو اتجوزتها يبقى عشان تدارى فضيحتها 

جاسر : طيب لا كده نافع ولا كده نافع 

اسامه بحده : لان من الاول ماكنش ينفع تشوه سمعتها ياحضره الاستاذ المحترم 


...انا ... انت بجد مش حاسس بالمصيبه اللى انت عملتها ...ياشيخ حرام عليك انا 
عندى بنت بربيها انما انت 


جاسر بمراره : كمل .. هه ماتكمل كلامك ... عندى ابن... ابن ومن عمره 4 شهور 
ماشفتهوش ..ابن دلوقتى بقاله سنه ونص بعيد عنى ..١اه‏ شوهت سمعه واحده 
مالهاش ذنب لكن هتجوزها وهعوضها وهرجع ابنى وهحافظ على الشركه... كل دى 


اسامه : ماتبررش الغلط يا جاسر كنت تقدر تتقدملها وتحكيلها على ظروفك وهيا 
كانت هتقدر ان شالله تكتبو الكتاب وكنت هترجع ابنك والصفقه لو كانت راحت يبقى 
خلاص مالناش فيها نصيب واحنا الحمد لله معانا وربنا موسعها علينا يبقى ليه نظلم . 
لكن غرورك وكبريائك وعقدك عايزها هيا تيجى راكعه لحد عندك عشان تتجوزها زى 
مانفسك سهيله تيجى راكعه لحد عندك تطلب العفو والسماح دفعتها تمن غالى اووى 
هيا مالهاش ذنب فيه والتمن كان شرفها ...ياخساره ياجاسر ياخساره 


غادر اسامه الغرفه دون ان يضيف شيئا وما ان خرج حتى امسك جاسر بكأس مياه 
كان على المكتب والقاه بقوه الى الحائط فتهشم فى الحال محاولا التنفيس عن غضبه 
وفجأه رفع سماعه الهاتف وطلب مكتب شئون العاملين 


ردت مدام هدى : الو 


قال جاسر بصوت قاس : اطبعى قرار برفد مروه من العلاقات العامه لخوضها فى 
اعراض الزملا واكتبى ده فى التوصيه بتاعتها وهاتيها امضيها وتتعلق فى خلال ربع 
ساعه فى كل دور من ادوار الشركه . مفهوم 


هدى : مفهوم يافندم 
وكانت ربع ساعه بالفعل وكان قرار اقاله مروه معلقا على كل حائط اعلانات فى 
شركه آل سليم واصطحبها موظفو الامن الى الخارج فى مشهد مهين ومذل 


كانت مروه تشعر بالحقد الاسود وكراهيه لا مثيل لها وما ان وصلت منزلها بعد 
معاناه حتى ابتسمت فقد جاءتها فكره شيطانيه رفعت سماعه الهاتف واتصلت بمنزل 
سالى كانت قد دونت الرقم اثناء تجسسها على هاتف سالى المحمول اثناء تواجدهم 
بالاقصر 


اما فى منزل سالى سمعت مجيده صوت جرس الهاتف فقالت : رد يامحسن انا 
مشغوله فى المطبخ 


محسن: طيب 

امسك محسن سماعه الهاتف وقال : الو 

جاءه صوت مروه عبر اثير الهاتف : الو منزل سالى 

محسن :ايوه يابنتى مين عاوزها 

مروه : ايوه يا عمو انا زميلتها كنت عايزه اتطمن عليها صحتها عامله ايه 

محسن : الله يكرمك يابنتى هيا رجعت تعبانه ونامت شويه 

مروه : طبعا ياعمى حقها اللى حصل النهارده ماكنش شويه بجد مش قادره اصدق 
اللى سمعته سالى طول عمرها انسانه محترمه واكيد دى اشاعه انا ماصدقتش ان 
سالى تكون بالاخلاق دى 

محسن : ايه؟ اشاعه؟ اشاعه ايه يابنتى؟ 

مروه : اعفينى ياعمو انى اتكلم انا لحد دلوقتى مش مصدقه ودانى والله... بس هما 
بيقولو انهم شافوها معاه فى اوضه نومه بعد نص الليل وهوا كان .....رغم انى والله 
ياعمو والله حدرتها كتير ماتروحش اوضه نومه ولو عايزها فى شغل يبقى فى مكان 
محسن صارخا : هوا مين؟؟؟ 


مروه : ياخبر انا آسفه اووى ياعمو انا تصورت ان سالى حكتلكم باعتبار ان انتم 


اهلها يعنى وتاخدولها بحقها من جاسر مديرها وتخلوه يصلح غلطته .... اكيد هوا 
اللى ضحك عليها سالى بنت محترمه وطيبه وعلى نياتها اووى 


عند هذا الحد سقطت السماعه من بيد محسن وشعر بأن الارض تميد من تحت قدمه 


ظلت مروه تردد : الو .... الو ... وعندما ايقنت ان مجيبها قد غاب وضعت السماعه 
وارتسمت على وجهها ملامح انتصار شيطانيه وابتسامه متشدقه 


اما محسن فسار متجها الى غرفه ابنته الصغرى مترنحا لاحظته مجيده وقالت : خير 
يامحسن مالك؟ 


امسكت مجيده ذراع زوجها فدفعها بقوه :اوعى سيبينى فين بنت الكلب دى 


انطلق محسن الى غرفه ابنته وفتحها على حين غره كانت سالى مستيقظه تبكى فى 
صمت وعندما فتح الباب وسمعت صوت والدها الصارخ : قومى قومى وتعالى هنا 


قفزت سالى فزعه من سريرها وقالت : خير يا بابا فى ايه 
تلقت سالى صفعه على وجهها من يد ابيها 


فصرخت مجيده وقالت ٠‏ محسن انت اتجننت حصل ايه ؟ 


امسكت سالى بوجهها وانخرطت فى بكاء مرير 

فيما جذبت مجيده زوجها بكل ما اوتيت من قوه ليخرج ودفعته دفعا الى غرفه نومهما 
وناولته كوبا من الماء شربه محسن على دفعه واحده وامسك بصدره شاعرا بألم 
شديد 


وقال : افتحيلى الهوا يا مجيده 


نفذت مجيده ما قال وشعرت ان زوجها على وشك الاصابه بنوبه قلبيه ثالثه فجريت 
واتجهت الى غرفه سالى التى كانت جالسه على الارض تبكى وقالت لها : بنتى الحقى 
ابوكى شكل فى نوبه تالته هتجيله 


قامت سالى فزعه واتجهت الى الطاوله الصغيره فى غرفه نوم والدها واخرجت علبه 
دواء صغيره واعطت والدها قرصا صغيرا ليضعه تحت لسانه 


امسكت مجيده برأس زوجها واسندته فى حضنها فيما تهاوت سالى الى ركن بعيد فى 
الغرفه ذاتها سمعت ابيها وهو يتأوه فجزعت 
وقالت لها مجيده : روحى لدكتور اشرف جارنا خليه يجى بسرعه 


سالى : طيب ما نطلب الاسعاف 
مجيده : يابنتى مافيش وقت الاسعاف هتتأخر الجيران لبعضيها 


قامت سالى واتجهت الى غرفتها وارتدت اسدالها الطويل ونزلت للطابق السفلى حيث 
يقطن جارها د.اشرف ووالدته تلك المرأه التى لا تطيقها سالى بعدما افصح اشرف 
عن رغبته فى خطبه سالى بعد طلاقها من ايهاب فقالت له والدته تلك الكلمه التى لن 
تنساها سالى طيله حياتها"مادام طلقها قبل فرحهم ب 3 ايام يبقى اكيد فيها ان"والتى 
أذاعتها بين الجيران ايضا 


دقت سالى الجرس وفتح لها لحسن الحظ د. اشرف الذى ما ان رأى وجهها الباكى 
حتى قال : ايه خير في ايه يادكتوره؟ 


سالى : بابا تعبان اووى انا اديتله حبايه تحت اللسان بس خايفه عليه اووى ممكن 
تيجى تشوفه 

اشرف : حالا بس اجيب السماعه وجهاز الضغط ثوانى 

صعد اشرف برفقه سالى وتوجهه الى غرفه النوم الرئيسيه وقام بعمل اللازم حتى 


مرت ساعه قد هدأ فيها الاب بعدما حقنه اشرف بماده مهدنه انصرف بعدها مودعا 
سالى بعينيه 


نام الاب وخرجت مجيده واتجهت الى غرفه ابنتها وقالت لها: فهمينى بالراحه ايه 
اللى حصل ماهو انا لازم افهم عملتى ايه يخلى ابوكى يمد ايده عليكى ده عمره 
ماعملها وانتو عيال يقوم يعملها دلوقتى 

بكت سالى وقالت : وانتى هتصدقينى ؟ 

مجيده: طبعا هصدقك وانتى من امتى بتكدبى 

سالى : كويس انك عارفه انى عمرت ماكدبت يا ماما 

روت لها سالى احداث الايام الماضيه بالاضافه الى ماحدث اليوم كانت مجيده هادئه 


بطريقه لم تعتادها سالى انتهت سالى من سرد الاحداث وبعدها قالت : مصدقانى يا 
ماما؟ 


مجيده : طبعا مصدافكى انتى بنتى وتربيتى واستحاله تكونى عملتى حاجه تغضب 
ربنا 


سالى : امال بابا ماصدقنيش ليه؟ 

مجيده : وهوا انتى كنتى حكيتلنا حاجه المفروض كنتى تقوليلنا اول مارجعتى للاقصر 
على الاقل كان يبقى عندنا خبر مش آخر من نعلم ونلاقى اللى بيتصلو بينا فى 
التليفونات يقولولنا 

سالى : ايه؟ فى حد اتصل؟ مين 

مجيده : العلم عند الله ابوكى اللى رد بس سمعته بيقول يابنتى باين انها واحده 


سالى بغضب : يبقى اكيد اللى اسمها مروه حسبى الله ونعم الوكيل مش كفايه اللى 
عملته فى الشركه انا مش عارفه مالها بتكرهنى كده ليه؟ هتستفاد ايه؟ 


مجيده : ربنا ينتقم منها يابنتى قومى اغسلى وشك وخليكى قاعده فى اوضتك وانا 


اول مايصحى ابوكى هبقى اتكلم معاه 

بعد قليل رن هاتف سالى النقال فردت سالى لتجدها منى 

سالى : الو ايوه يامنى 

منى : ازيك ياسالى عامله ايه ليه يابنتى ماستنتنيش ؟ 

سالى : اللى حصل كنت مخنوقه اووى وقدمت استقالتى ومشيت 

منى : مال صوتك انتى لسه بتعيطى 

سالى : العقربه اتصلت بالبيت هنا وقالت لبابا كلامها السم كله راح بابا ضربنى وتعب 
بعدها اووى انا خايفه ليجراله حاجه 

صرخت منى : ايه؟ هيا مش هتتهد؟ يعنى اترفدت من الشركه ومافيش فايده ؟ 
سالى : جاسر رفدها 

منى : ااه وكتبلها توصيه زى الزفت 

سالى : وانا استفدت ايه ان شاء الله منها لله منها لله ربنا ينتقم منها يارب 
منى : امين يارب وانتى باباكى عامل ايه دلوقتى؟ 

سالى : جبناله دكتور واداه حفنه منومه 


منى : الف سلامه عليه ...ياريتك كنتى حكيتلهم يا سالى ياريتنى ماكنت قولتلك 
ماتقوليش حاجه 


سالى : يفيد بأيه الندم يا منى من ناحيه ياريت فياريت حاجات كتير اووى 


دخلت سالى فى نوبه بكاء مرير فقالت لها منى : وحدى الله يسالى وقومى اتوضى 
وصلى ركعتين وربنا ان شاء الله هيرجعلك حفقك 


سالى : يارب يامنى يارب 

اما فى قصر آل سليم كان جاسر يجلس وحيدا فى غرفه المكتب ممسكا بصوره ابده 
حتى دخل عليه زياد ووجهه احمر من الغضب وقال : هيا حصلت؟ للدرجادى يا 
جاسر؟ انت ايه؟ ايه حدودك بالظبط؟ كل ده عشان ماتجوزهاش؟ 


رفع جاسر رأسه وقال :لاء كل ده عشان انا اللى اتجوزها عرفت فى الاخر مين اللى 
لسه فى اللعبه ومين اللى طلع براها 


قام جاسر وغادر غرفه المكتب واتجه الى غرفته بالاعلى تاركا زياد يردد : طيب يا 
جاسر هنشوف .. طيب 

فى اليوم التالى توجهه جاسر الى عمله استقبلته منى ولكن ليس بأبتسامتها المعهوده 
طلب منها ان تحضر الاوراق والملفات من مكتب سالى الى مكتبه 

ب كيل طرفت على باب غرلئة جاسر كلت الكجده يجلاسن يرق آخية: أسرائية 

قالت ٠:‏ الملفات ياجاسر بيه 

جاسر : كلمتى سالى؟ 

رفعت منى رأسها وقالت : ايوه 


جاسر باهتمام: وهيا عامله ايه دلوقتى 


منى : باباها تعب امبارح وجابلوه الدكتور 
اسامه : ايه؟ ليه؟ وصله الكلام؟ 
منى : ايوه مروه اتصلت بنفسها وبلغت باباها 


نظر اسامه الى اخيه الاكبر بحده وقال : عاجبك كده ذنب الراجل المسكين ده فى 
رقبتك 


حملق جاسر فى اخيه غاضبا وقال : مش كفايه كده ولا انت ايه رأيك؟ 

منى : مطلوب منى حاجه تانيه 

جاسر : اتفضلى انتى على مكتبك 

اخذ جاسر يفرك وجهه بتعب حتى قال له اسامه : الموضوع اخد ابعاد كبيره اووى 
اكتر ماكنت متصورها لا حول ولا قوه الا بالله واللى اسمها مروه دى ايه محرات شر 


ياساتر يارب فى كده؟ 


قام جاسر فجأه وخلع ربطه عنقه والقاها دون اكتراث فى الدرج وارتدى الجاكيت 
المعلق جانبا 


فقال له اسامه : على فين ؟ 
نظر له جاسر ولم يرد وانتصرف 


وبعد نصف ساعه كان جاسر يقف حاملا باقه زهور بيضاء طارقا باب منزل سالى 
والتى فتحت له والدتها وتعجبت لمراءه فقد كان غريبا عنها 


قال جاسر : منزل الدكتوره سالى محسن 


مجيده: ايوه مين حضرتك 

قال جاسر : جاسر سليم ...ياترى ممكن ااقابل الاستاذ محسن؟؟ 
ارتسمت امارات الدهشه على محيا مجيده وقالت : اتفضل اتفضل 
ارشدته مجيده الى حيث غرفه الصالون 


واتجهت الى غرفه نومها حيث كان محسن يجلس برفقه ابنته التى كانت تروى له 
ماحدث 


قال لها محسن : طيب ممكن بقى تبطلى عياط ؟ 
سالى : ازاى يا بابا بعد اللى حصل بعد ماضربتنى كمان؟ 


محسن بأسف : لسه وقت الحساب انتى غلطتى فى حاجات كتير اووى بس قومى 
دلوقتى اتد تشطفى واغسلى وشك 


مجيده : محسن قوم عايزاك 
محسن : خير يا مجيده 
مجيده : فى ضيف عايزك 
سالى : مين يا ماما ؟ 


مجيده : جاسر سليم 


اتسعت عينا سالى وقالت : اما انسان وقح بشكل وليه عين يجى لحد هنا انا هروح 
اطرده واعرفه مقامه 


محسن بحزم: بنت.... حسك عينك اشوف طرفك بره اوضتك انتى فاهمه واتفضلى 
عليها دلوقتى منغير ولا كلمه 


اعترضت سالى وقالت : يابابا.... 
محسن : هيا كلمه واحده وماتخلنيش امد ايدى عليكى تانى 
خرجت سالى واتجهت الى غرفتها وجلست على السرير تفكر ...لما جاء؟ وماذا يريد؟ 


الفصل الثالث عشر 


دلف محسن الى غرفه الصالون ليطالع رجلا طويلا تمتاز ملامحه بالجاذبيه نظر اليه 
جاسر وقام من مجلسه كان اطول من محسن بكثير 


صافحه جاسر بقوه تدل على عزيمته قائلا: ياريت تعذرنى جيت منغير ميعاد 
محسن بهدوء:حضرتك نورت...تشرب ايه؟ 

جاسر : لا ولا حاجه متشكر اووى 

محسن : مايصحش انت ضيفنا 


جاسر : لو لازم يبقى قهوه مظبوط 


كانت مجيده تقف بجوار الباب فسمعت ماطلبه جاسر وامرت سالى ان تعده فهى كانت 
تريد متابعه مايقولون 


دخلت سالى المطبخ شاعره بالحنق فعندما كانت موظفه فى شركته كانت تحضر له 
القهوه والان هو فى بيتها واصبحت تعد له القهوه فتعمدت سالى افساد مقاديرها 


اما فى غرفه الصالون افتتح جاسر الحديث قائلا : الف سلامه على حضرتك بلغنى 
انك تعبت شويه 


تعجب محسن من حصول جاسر على تلك المعلومه : وياترى مين بلغك؟ 
تردد جاسر وقال : منى صاحبه سالى يبدو ان سالى قالتلها 
محسن: وهيا منى بلغتك بأى صفه؟ 


فوجىء جاسر بالسؤال وشعر انه اتخذ دربا خاطنا فى اداره الحوار فقال: انا سألتها 
عن سالى وصحتها عامله ايه بعد .... 


اكمل محسن بحزم: بعد اللى حصل ... 

واكمل متهكما:طيب ياسيدى والله متشكرين على سؤالك تعبت نفسك ومجيتك على 
راسنا من فوق 

شعر جاسر بالضيق من تهكم محسن فقال : العفو ده الواجب ودى ااقل حاجه 

اكمل محسن للمره الثانيه فقال: بعد اللى عملته مع بنتى 

شعر جاسر بأنه تلقى صفعه على وجهه فقال : حضرتك اللى حصل انا ماليش يد فيه 


والموظفه اللى طلعت الاشاعه دى انا رفدتها وسالى انسانه محترمه وعلى خلق 
وكنت بتمنى انها ترجع الشغل وانا كنت هجيبلها حقها 


قال محسن : ورفدت الموظفه دى ليه قبل ماتخليها تعتذر وتصلح كلامها فى حق 
قت 
٠‏ 


جاسر : ١١١١‏ ..الموضوع ماحصلش بالترتيب اللى كان فى دماغى فعلا ..واحدثه كانت 
متلاحقه بشكل سريع ...سالى اتسرعت بالاستقاله وانا تصورت انى لما ارفد مروه 
ساعتها الكل هيعرف انها اتعاقبت على غلطها فى زميله ليها ...وعلى فكره انا كتبت 
ده فى التوصيه بتاعتها يعنى لما تروح تشتغل فى اى مكان محترم وتحتاج لشهاده 
خبره من عندى كل الشركات هتعرف عنها انها بتخوض فى اعراض الناس وعمرها 
ماهتشتغل فى شركه محترمه بعد كده 


بدا محسن غير مقتنعا فقال محاولا سبر اغوار جاسر الذى رغم كل حديثه الا ان 
محسن شعر انه لازال هناك شيئا يخفيه 


فقال محسن :على العموم اللى حصل حصل ...!اقدر اعرف سبب تشريف حضرتك 
بالزياره لبيتنا المتواضع ايه؟ 


جاسر : اولا مجيي النهارده عشان انفى لحضرتك كل الاشاعات والكلام المغرض اللى 
اتقال فى حق سالى 


ابتسم محسن وقال 1 انت كأنك جاى تأكذلى ان الشمس بتطلع الصبح والقمر بنشوفه 
بالليل يا استاذ جاسر ...الناس تقول اللى تقوله ربنا هيحاسب كل واحد بعد كده... لكن 
انا عارف بنتى كويس وعارف انى ربيتها ولو ماكنتش واثق فى اخلاقها ماكنتش 
سمحتلها انها تسافر المأموريه دى وتبات بره البيت بعيد عن عينى .. ولا ايه؟ 


جاسر : تمام كده وده اللى بفوله 

محسن بحزم : لكن اللى مش قادر افهمه هو ان حضرتك بأى حق تطلب من بنتى 
تطلعلك اوضه نومك بملفات ولا ورق وفى ساعه متأخره من الليل ولا حتى فى عز 
الضهر 


فؤجىء جاسر بهجوم محسن وقال : انا ماكنتش قصدى حاجه واحنا رايحين فى الاول 


والاخر فى شغل ولو كنت اعرف انه هيحصل مشاكل اكيد ماكنتش طلبت منها طلب 
زى ده ...صدقنى حضرتك انا اخر حاجه كنت ممكن افكر فيها انى أأذى سالى 


محسن : عامه هوا مش غلطك انت لوحدك بنتى كمان غلطانه لكن اهو درس ليها 
تتعلمه عشان بعد كده ماتقعش فى الغلط ده تانى 


جاسر : سالى طيبه وماتستهلش ابدا اللى حصل وانا جى النهارده عشان ... اطلب 
ايدها من حضرتك 


اصيب محسن بالدهشه وقال ٠‏ ايه؟تطلب ابدها؟ ليه؟ 


ابتسم جاسر وقال : عشان عاوز اتجوزها ..ثم استدرك سريعا وقال : ده طبعا بعد 
موافقه حضرتك 


محسن بنفاذ صبر : ايوه ليه ؟ يعنى بسبب اللى حصل...ايا كان انا مش هجوزك بنتى 
عشان تدارى فضيحتها ولا الكلام الاهبل اللى اتقال .. اسف يا جاسر بيه ماعنديش 
بئات للجواز 


فوجىء جاسر برفض محسن فتدارك سريعا وقال : لا لا لا يافندم مش عشان اللى 
حصل ابدا ... انا من فتره معجب بسالى وكنت ناوى اتقدملها فى ااقرب وقت وكنت 
مستنى اخلص اشغال كده وحاجات متعلقه بيا واجى واتقدم ...ارجوك ماتخلطش 
الامور ببعض انا مش جاى عارض تعويض ولا ادارى فضيحه زى ما حضرتك بتقول 
انا جى وعايز سالى ومافيش حاجه تجبرنى انى اجى واتقدم لحضرتك غير كده وبس 


تنهد محسن وارجه ظهره للخلف ونظر الى جاسر بعمق وظل صامتا تململ جاسر فى 


محسن : لايا جاسر مش كلامك اللى مش عاجبنى انما تصرفاتك ...معنى كده كنت 
بتخلى بنتى تطلعلك اوضتك مش عشان الشغل وبس انما كان عشان انت معجب بيها 


احمر وجهه جاسر وخفض ناظريه لم يكن يتوقع ان يكون والد سالى على هذا القدر 


من الذكاء والفطنه ظن انه سيكون رجلا عاديا طيبا كأبنته ولكن يبدو انه رجلا قد 
عركته الحياه فقوت من شوكته 


آثر جاسر الصدق فى تلك المرحله فآن كذب سيخسر كل شىء : انا فعلا بعترف وانا 
خجلان انه ماكنش عشان الشغل وبس انما حرام غلطه صغيره تضيع كل حاجه 


محسن بتصميم: انما فى فعلا غلطات صغيره بتضيع كل حاجه 

جاسر : ارجوك ماتخدنيش بغلطه غيرى وتفكر فى موضوع جوازى من سالى من 
ناحيه سعادتى وسعادتها قبلى كمان ...واللى بأكدلك انها هتكون شغلى الشاغل 
وهشيلها فى عينيا 

اطرق محسن برأسه وقال : طيب ربنا يقدم اللى فى الخير 

تهلل وجه جاسر وقال : يعنى اعتبر دى موافقه مبدئيه من حضرتك؟ 


محسن : لا طبعا انا لسه هفكر فى الموضوع واشوف رأيها ايه ورأى والداتها ونسأل 
عنك وابقى ارد عليك 


جاسر : طيب حضرتك هترد عليا امتى 
محسن : ااه ..والله ...اسبوع بأذن الله 
جاسر مصدوما : كتير اووى ..نخليهم 3 او 4 ايام 
محسن : اسبوع يا جاسر اسبوع مش اااقل من كده 


اضطر جاسر للاذعان وقال : وهو كذلك وعموما ده الكارت بتاعى فيه بياناتى 
ومستنى من حضرتك تليفون 


محسن : ربنا يقدم اللى فيه الخير ..ياخبر ماشربتش قهوتك ..ثم قال بصوت مرتفع 


:القهوه يا حاجه 
جاسر : خليها المره الجايه وان شاء الله نشرب الشربات ..عن اذنك 
محسن : اتفضل ...نورت 


اصطحب محسن ضيفه الى الخارج وما ان اغلق باب المنزل حتى خرجت مجيده من 
غرفتها وقالت : صحيح اللى سمعته ؟؟ 


نظر لها محسن وقال : تعالى نتكلم فى الاوضه مش عاوز سالى تحس بحاجه 
مجيده : ليه؟ ...الله مالازم تعرف 

محسن : مجيده 

مجيده : طيب طيب تعالى احكيلى فى الاوضه 

اما سالى فكانت تقف قباله نافذتها ورأت جاسر وهو يركب سيارته الفارهه ورأها 
جاسر عندما رفع رأسه للاعلى فنظر لها متعمقا فتوارت سالى خلف الستاره ورأت 
جارتها " ام اشرف "وهى تنظر لها بأعين فضوليه غير راضيه 


خرجت سالى من غرفتها واتجهت الى غرفه والديها وطرقت الباب ودخلت لتجد 
مجيده تقول لوالدها : وانت ممانع ليه؟ 


محسن : انا مش ممانع بس بقول ندى نفسنا فرصه نفكر 
سالى : نفكر فى ايه يا بابا؟وجاسر كان جاى عاوز ايه ؟ 
مجيده بسعاده بالغه:جاى عشان يطلبك ياحبيبتى الف الف مبروك 


نزل الخبر على سالى كالصاعقه : ايه؟؟؟؟ يتجوزنى؟ 


محسن : انتى ايه رأيك يا سالى ؟ 
سالى بعنف : لاء طبعا .مستحيل لو آخر راجل فى الدنيا انا مش هتجوزه 
انصرفت سالى غاضبه الى غرفتها فذهبت ورأها امها مسرعه 


وما ان دخلت مجيده حتى قالت بعصبيه : افهم بأه مش عاوزه تتجوزيه ليه ؟ عيبه 
ايه؟ انتى طايله؟ ده الف غيرك يتمنوه والراجل يجى لحد عندك وترفضيه؟؟؟!!! 


سالى : يا ماما انا مش عاوزاه 
مجيده : مش عاوزاه ليه ؟ عيبه ايه؟ 


سالى : عيبه ... عيبه ...مالوش بس مش هتجوزه برضه 


مجيده : لاااا انتى عاوزه تجنينينى فهمينى فى حد مميل عقلك وواعدك بحاجه وانتى 


سالى : ايه الكلام ده يا ماما انا هعمل كده برضه 


مجيده : خلاص فهمينى ايه اللى يخلى واحده زيك وبظروفك ترفض راجل طول 
بعرض.. بمال وجاه وجايلها لحد عندها يقولها شبيك لبيك واملى شروطك وانا موافق 


سالى ساخره : جاسر سليم...وانا اللى اتشرط عليه ... معذوره يا ماما اصل انتى 
ماتعرفهوش دا بيمشى الدنيا كلها بكيفه وعلى مزاجه 


مجيده : كمان؟ يعنى كل الهيلمان ده وترفضيه .. هيا كلمه واحده وابوكى بره 
سامعنى يا تتجوزيه يا اما هسيبلكم البيت واروح اقعد عند اختى وشوفوا بأه هتعيشوا 
ازاى انا خلاص مش ناقصه كل يوم والتانى حرقه اعصاب معاكى ومع ابوكى 


خرجت مجيده من الغرفه غاضبه وكادت ان تصطدم بزوجها الذى تنهد ودخل غرفه 
ابنته ليجدها جالسه على الارض مسنده رأسها الى طرف السرير تبكى بحرقه 


ربت محسن على كتف ابنته فالتفت اليه والقت بنفسها فى حضنه فاحتضنها والدها 
بقوه وشدها لكى تقوم واجلسها على السرير وجلس بجوارها حاضنا مقربا راسها من 
صدره الحنون وقال لها : ايه يا لولو ياحبيبتى زعلانه ليه؟ 

سالى : مانتش شايف ماما يا بابا اتجوزه يعنى عشان تخلص منى وماتسيبش البيت 


محسن : لاء ماحدش قال كده ..انما كمان ماحدش قال تحكمى راسك وترفضيه منغير 
ماتدينى اسباب الراجل جه لحد هنا 


سالى : جه عشان ايه يطلبنى للجواز ويبقى كأنه الفارس الهمام اللى انقذ سمعتى 
ودارى الفضيحه ياسلام ..انت ترضاها ليه يا بابا ؟؟ 


محسن : لاء ماارضهاش ليكى ولو كان قالى ان ده سببه للجواز منك كنت طردته 
بره 


سالى : امال قالك ايه؟ عايز يتجوزنى ليه؟ 


محسن : قالى انه معجب بيكى وعاوزك وكان ناوى يجى يتقدملك بعد مايرجع ويظبط 
شويه امور عنده ويجى لكن اللى حصل خلاه يستعجل ..هه..... رب ضاره نافعه 


كفت سالى عن البكاء ونظرت لوالدها وقالت بصوت مرتجف : قالك انى عاجباه 
ابتسم والدها وقال : قال.. لكن انا حسيته محرج انه يقول .....انه..... بيحبك 
ابتسمت سالى واخفضت رأسها فى خجل : انت بجد حسيت كده منه يابابا 


محسن : بصى يا بنتى الحياه علمتنى حاجات يامه.. فكرك انا مقرتش جاسر وفهمته 
شويه يعنى من اللى حكتيه واللى شوفته منه هوا راجل ويبان عليه انه بيتحمل 


المسئوليه ...وكمان مافيش حاجه تجبره انه يتقدملك ويتجوزك ..ايه اللى يضربه 
على ايده اصلا مافيش راجل بيروح يتقدم لواحده الا عشان عاوزها.. فا من الناحيه 
دى هوا صادق... كمان هوا مش متضرر من الكلام اللى اتقال فى الاخر هوا صاحب 
الشركه واللى هيقول عليه نص كلمه هيرفده ومش خسران حاجه 


سالى : ايوه يا بابا بس الناس هتقول انى وافقت عشان... 

محسن : الناس هتتكلم هتتكلم اتجوزتيه او ما اتجوزتهوش الناس مش هتبطل كلام 
فمالكيش دعوه بالناس وبصى لنفسك انتى .انتى بتحبيه؟ عاوزاه؟ شايفاه الراجل 
المناسب ليكى ؟ انا عايزك تجاوبى على الاسئله دى بينك وبين نفسك وتستخيرى ربنا 
وقدامنا اسبوع نرد عليه ..فكرى على مهلك خالص واوعى تعملى حاجه وانتى مش 


مقتنعه بيها ابدا ...ولا يهمك كلام الناس ولا حتى تهديد امك اللى انتى عارفه انه حتى 
لو اتنفذ مسيرها هترجع البيت امك مابترتحش فى مكان غير بيتها ... 


عاد جاسر الى القصر لاحظ تواجد سياره اخيه اسامه فدخل متوجها الى الشرفه 
الواسعه حيث تجتمع افراد العائله 

جاسر : السلام عليكم 

اسامه : وعليكم السلام ورحمه الله وبركاته 

جاسر : ازيك يانرمين اخبارك ايه ومريومه اخبارها ايه ؟ 

تريمين :هيكذ ايه سام عليها تفرك 

سوسن ساخره: لااا مش ممكن هتديها لجاسر مش خايفه عليها 


لم ترد نرمين على حماتها واخذ جاسر طفله اخيه ونظر اليها بحب تخيل انه ممسكا 
ابنه 


داعبها جاسر قليلا فابتسمت له الملاك الصغير فضحك جاسر بسعاده : بكره اما 
تكبرى هتبقى احلى عروسه فى الدنيا 


اناف مذاغيا 9ا|1 انامكن هجوز ها حتفطتل معانا 
نرمين : انت هتعمل زى عريس من جهه امنيه هههههههههه 
جاسر : ربنا يخليهالك وتفرح بيها 

سوسن : كنت فين يا جاسر اسامه قال انك مشيت من الشغل فجأه 


جاسر : افتكرت مشوار مهم رحت خلصته وجيت ...خدى يانرمين بدأت تفرك 
عايزاكى 


سوسن : سمى عليها قبلا 

نرمين : بسم الله هاتها ياجاسر شكلها جاعت 

جاسر : ومين سمعك انا كمان واقع من الجوع هطلع اغير واتشطف وانزل عن اذنكم 
اسامه : استنى انا جاى معاك 

جاسر ساخرا: ايه هتغير هدومك انت كمان ؟ 

اسامه : لاء عاوزك فى موضوع 


اتجه جاسر الى الداخل برفقه اخيه والذى ما ان حظى بخصوصيه بعيده عن الأسماع 
والأنظار حتى قال : كنت فين ؟ 


جاسر : روحت اتقدم لسالى 


اسامه غير راضيا : يعنى انت لسه ماشى فى اللى انت مصمم عليه 
جاسر ٠‏ عندك سكه تانيه؟ 
اسامه : واهلها وافقو 


جاسر : ابوها هيرد عليا كمان اسبوع بس طبعا هكلمهم كمان يومين يعنى 
..استعجله 


نظر لها اسامه وهز رأسه غير راضيا : طيب خلينى معاك للاخر هتتجوزها وهترجع 
ابنك بعد كده هطلقها زى ما ماما بتقول ؟ فهمنى بس ؟ 


جاسر غاضبا : لاء طبعا ايه الكلام الفارغ ده اطلقها ليه هوا انا بتجوزها عشان 
اطلقها 

اسامه : يعنى انت عاوزها .. 

جاسر : ايوه عاوزها... طبعا عاوزها ...وهتتجوزها 

اسامه : بتحبها يا جاسر؟ 

جاسر : ايه؟ 

اسامه : رد عليا بتحبها؟ 

جاسر بحزم: مافيش حاجه اسمها حب 


اسامه : لاء فيه 


جاسر : اسامه الله يكرمك انا راجع تعبان وجعان هاطلع اغير هدومى عن اذنك 


اسامه : ماشى يا جاسر ماشى بلاش تعترفلى ان كنت بتحبها ولا لاء... بس ياريت 
تبقى صادق مع نفسك عشان لا تظلم نفسك ولا تظلمها اظن كفايه اووى اللى حصلها 
من تحت راسك لحد دلوقتى 

صعد جاسر دون ان ينطق بكلمه واتجه الى غرفتها دخل واغلق الباب واسند رأسه 
اليه خلع الجاكت وفك ازرار قميصه وجلس على السرير يفكر فى ما قاله اخوه 


رفض جاسر ان يعترف بحبه مقنعا نفسه ان مشاعره لاتتخطى كونها اعجابا 
وكثير من الزيجات تمت ونجحت وكانت مبنيه فقط على ....الاعجاب 


عاد عاج عاج ماج ماج عاد عاج عاج ماج عاج عاج عاج عاج عاج ماج عاج مان عا عاج عا عه 


اغتسل جاسر وبدل ثيابه ونزل درجات السلم وقابل زياد اخيه الذى نظر له مبتسما 
وقال : اهلا ..اخويا الكبير 


نظر له جاسر وقال : اهلا يا زياد ..ازيك مش باين اليومين دوول ولا حتى فى 
الشركه 


زياد: معلش اصل ورايا حاجات بخلصها 

جاسر : اتفقت مع يسرى الطحان على ميعاد نروح فيه تتقدم للاشرى؟؟ 
زياد: لسه ...ماتستعجلش المهم انك تخلص موضوعك على خير 

جاسر : موضوع ايه؟ 


زياد:ماما قالتلى انك لازم تلاقى عروسه فى خلال شهر عشان تقدر ترفع قضيه 
الحضانه 


ظهر الضيق على معالم جاسر فقد اوصى والدته بعدم اخبار زياد فقال له زياد: ايه يا 
جاسر اتدايقت انى عرفت 


جاسر : لا ابدا وهدايق ليه؟ 


زياد بصدق: عموما انا فرحتلك اووى انك خلاص قربت ترجع ابنك لحضنك رغم انى 
مش موافق على الطريقه 


جاسر بشك: طريقه ايه؟ 


زياد اسمع يا جاسر انا اكتر واحد فى البيت ده فاهمك كويس وعارف انت بتفكر 
ازاى لانى شبهك بس باختلاف الطرق انا وانت وجهين لعمله واحده 


جاسر : والله طيب وناوى تتصرف ازاى؟ 
زياد: تقصد ايه ؟ 


جاسر : انت عاوز ايه انت عارف انا بفكر ازاى وعاوز ايه وطريقتى مش عاجباك 
انت بقى موقعك فين فى كل ده ؟ 


زياد : لحد دلوقتى شممعممهم... مشاهد ...مشاهد وبس بتفرج على التمثيليه الرائعه 
من تأليفك واخراجك ومبسوط ان اخرها هيكون سليم الصغير وسطينا 


نظر له جاسر غير مصدق : بقى انت مبسوط انى هتجوز عشان ارجع ابنى 


زياد: هيا دي فيها شك ده سليم جاسر سليم الدم اللى بيجرى فى عروقه بيجرى فى 
عروقنا ولازم يتربى وسطينا مش نسيبه للغرب 


جاسر : وماتفرقش معاك هتجوز مين؟ 


زياد: عارف انك هتتجوز سالى 


صدم جاسر من معرفه زياد لتلك المعلومه فقال : مين قالك ؟ 


زياد: هههههههههه مين قالى... يا جاسر للمره التانيه بقولك انا وانت شبهه بعض 
وانا فاهمك كويس وعارف دماغك بتشتغل ازاى انت هتتجوز سالى اللى دلوقتى بقى 
غصب عنها تتجوزك بعد فضيحه الفندق اللى انت كان لك يد فيها بعد ما طلعت مروه 
تكون شاهد عليكم 


جاسر : انت جبت الكلام ده منين؟ 


زياد: ايه محصلش ..لاء حصل سمعتك وانت بتكلم اسامه اللى كان مدايق انك فضحت 
سالى ...وحيث ان مروه هيا اللى كانت وره الاشاعه يبفى انت اللى استخدمتها عشان 
تفضح سالى... اللى طبعا هتكون انت اللى جهزت المشهد اللى يثبت التهمه على 
سالى فى عيون مروه ويطلعك برئ فى نفس الوقت قصاد سالى ....مش بقولك انا 
وانت وجهين لعمله واحده انا لو كنت هوقع سالى واخليها تتجوزنى فاكيد كنت هاخد 
سكه الكلام الحلو والهدايا واروح اكلم ابوها ونتفق انما انت عندك مايكفى من الكبر 
اللى تخليها هيا واهلها يعوزوك لبنتهم مش انت اللى تطلبها كمان ....انت جاسر 
وهتفضل جاسر 


جاسر : ايوه انا جاسر وانت زياد... اخويا ... ياترى يا اخويا هتقول لسالى اللى 
تعرفه ؟ 

زياد: اطمن يا جاسر انا قولتلك انا هقف مشاهد لانى عاوز ابنك يرجعلك ..سليم 

عندى اغلى من اى بنت ...المهم الجماعه مستنينك عشان تتغدى معاهم انا هطلع 
اغير وخارج سلام 

صعد زياد درجات السلم سريعا تحت انظار اخيه الذى شعر بالقلق يتصاعد داخله 
.. عليه الان بالضغط اكثر واكثر على محسن كى يتمم زيجته فى اسرع وقت 


فى المساء اتصلت منى بسالى كى تطمأن عليها ردت عليها سالى بصوت ينبض 
بالسعاده 


منى : صوتك فى حاجه؟ مش زى ماكنت متوقعه 
سالى : وكنتى متوقعه ايه؟ 

منى : تكونى لسه بتعيطى 

سالى : لا خلاص بابا فهم كل حاجه وكمان ... 
منى : كمان ايه؟ 

سالى : جاسر كان هنا النهارده 

منى : معقول!!! وجه ليه ؟عايزك ترجعى الشغل؟ 
سالى :ههههههههه لاء 

منى : قولى بقى شوقتينى 

سالى : طيب حزرى فزرى انتى 

منى : قولى والا هشتغل زززززززذن 

سالى : لا خلاص خلاص ... عاوز يتجوزنى 
ودانى يعنى هوه جه اتقدم لباباكى 


سالى : ااه 


منى : وباباكى وافق؟ 


سالى : لسه يابنتى قاله يدينا فرصه نفكر 


منى : احسن برضه ...خطبوها اتعززت هههههههههه مش بقولك من يوم ماكنا فى 
المطعم ويغنيلك ك فيروز ونظرات وانا مش ادك ماشى ياعم الله يسهلو 


سالى : بس انا خايفه يامنى 
منى : من ايه؟ 
سالى : كده كأننا بنأكد الكلام اللى قالته مروه وهنتجوز عشان غلطتنا 


منى : بصى ماتحطيش فى بالك وبعدين الكل عارف ان مروه كدابه وبتزود فى الكلام 
وطول عمرها كده 


سالى : امال ليه صدقوها ؟ 


منى : هما اتسلو بكلامها الصراحه ياسالى انتى اللى غلطانه كنتى المفروض تفضلى 
فى شغلك وتخليها تواجهك وتقوليلها لو عندك دليل هاتيه لكن انتى باستقالتك 
وهروبك اكدتى للناس كلامها ..لكن كل ده بقى مش مهم خلاص انتى هتبقى مرات 
جاسر سليم واى موظف هيفكر يفتح بوقه بكلمه عنك ولا عنه بس يفتكر نهايه مروه 
هيحط ساعتها جزمه بدالها 


سالى : فكرك انى ارجع الشغل تانى 


منى : ما اظنش ان باباكى يوافق وبعدين جاسر نفسه ممكن مايوافقش انتى هتبقى 
مراته 


سالى : مافيش امل يعنى 


منى : لاطبعا فى امل كفايه انك هتتجوزى جاسر مبروك يا لولو بجد فرحنالك اووى 


..بس طلعتى بتحبيه اهوه مش انا فين وهوا فين 


سالى :٠هو‏ دلوقتى ااقدر ااقولهالك بالفم المليان بحبه جدااااااا اوى اوى اوى اوى 
اوى 


منى : هههههههههههه كفايه كفايه يابت اتقلى شويه مش كده ايوه عايزاكى تتقلى 
معاه زى ماكنتى قبل كده خليه يلف حوالين نفسه ..انتى باباكى هيقوله يجى امتى ؟ 


سالى : مش عارفه امتى بالظبط الا يامنى انتى تعرفى مامته عامله ازاى ؟ 


منى : اهو مامته دى ياسالى اوحش حاجه فى جاسر الله يكون فى عونك منها ست 
صعبه اووى ومابيعجبهاش العجب وتحسيها مناخيرها لفوق على طوول 


سالى : يعنى انا ممكن ماعجبهاش؟ 
منى : ولا يهمك المهم انتى عاجبه جاسر 
سالى : ايوه بس ممكن تفركش الموضوع 


منى : لاا||١اااااا‏ جاسر مش بتقدر عليه ...يمكن اسامه عشان طيب شويه ....وزياد 
اعرف انه حلنجى وبيبلفها بكلمتين ...انما بتعمل حساب لجاسر اووى 


سالى : وانتى عرفتى منين 


منى : جت مره بعد ما السكرتيره اللى قبلك مشت وكنت بخلص شغل فوق لاحظت 
بتتعامل ازاى مع كل واحد فى ولادها 


سالى : ربنا يستر 


انهت سالى المحادثه واخلدت الى النوم تحلم احلاما ورديه عن مستقبلها مع جاسر 
وزواجها القريب منه مر يومان ظلت سالى تنتظر ان يرن الهاتف فيكون المتحدث 


جاسر ولكن شيئا لم يحدث حتى لاحظت والدتها مجيده توترها فقالت لها : مالك يا 
سالو هئ على بعضك لزه 


سالى : ماما هوا امتى بابا هيتصل بجاسر يخليه يجى ؟ 

مجيده مبتسمه : دلوقتى عايزاه يجى ومن كام يوم مش هتجوزه حتى لو كان اخر 
راجل فى الدنيا ...هههههههههه ااه منك انتى ...بابا قاله انه هيكلمه اخر الاسبوع 
ماينفعش ابوكى يكلمه قبلها والا هيقلل منك فى عينه ويفتكر اننا ماصدقنا نخلص 
منك 

سالى : طيب ما انتى فعلا نفسك تخلصى منى 


مجيده : ياعبيطه نفسى اطمن عليكى مش اخلص منك روحى روحى افتحى الباب يالا 
طالما مش بتساعدينى فى تقوير الكوسه 


سالى : طيب هلبس الطرحه بس 

فتحت سالى الباب لتجد بائع الزهور يسلمها باقه كبيره من الورود الحمراء ..اخذتها 
منه سالى بلهفه ووقعت على ايصال الاستلام ودخلت حامله الباقه الجميله فرأتها امها 
وتعجبت وقالت : من مين؟ 

فتحت سالى الظرف باصابع متلهفه فوجدته مرسل اليها من جاسر فقالت : ده جاسر 
ابتسمت مجيده وقالت: كاتب ايه ؟ 

سالى بابتسامه خجله : صباح الورد على احلى واجمل ورده فى حياتى 


ابتسمت مجيده وقالت : هههههههه كده... طيب ياورده حطيه فى الفازه وتعالى 
قورى الكوسه ...ولا اقولك انتى ممكن تخرميها من السرحان فى سى جاسر . .. ثم 
قلدت صوت ابنتها الباكى :مش عاوزاه ياماما .... هههههههه 


وضعت سالى الورود فى الفازه الزجاجيه ووضعتها فى غرفتها اعلى الطاوله 
المجاوره لسريرها وتمددت على بطنها وهى تنظر الى الورود بابتسامه حالمه 


الفصل رابع عشر 


فى المساء فى منزل سالى رن جرس الهاتف فردت سالى على الفور على امل ان 
يكون المتصل جاسر ولكنه لسوء حظها كان المتصل رجلا بالفعل الا انه صديق 
والدها المقرب الاستاذ فكرى والذى يعمل مديرا لاحدى البنوك الرأسماليه الشهيره 


ذهبت سالى باتجاه غرفه نوم والدها وطرقت الباب ودخلت قائله بنبره يشوبها قليل 
من السأم: بابا عمو فكرى على التليفون 


طوع ,و الها جريككه وقال لهاج طبب نا جاع يحالا ,,: ودياك وا لواو تسللى كوبانة 
شاى اعدل دماغى 


سالى : حاضر يا بابا 


خرج محسن من غرفته وتوجه الى غرفه المعيشه حيث الهاتف وامسك بالسماعه 
وقال : الو ..ازيك يافكرى .. اخبارك ايه 


رد عليه فكرى بنبره هادئه : الحمد لله يا محسن اخباركم ايه؟ 

محسن : احنا الحمد لله هاه طمنى وصلت لحاجه 

فكرى : ااه يا سيدى اولا سمعته فى السوق زى البرلانت لا غبار عليها والكل بيشكر 
فيه راجل بجد وانسان محترم وعصامى ووالده كان راجل طيب وليه اخين شاغلين 


معاه واحد متجوز والتانى لسه ..بتاع بنات ياسيدى 
انما هوا انسان دوغرى بس اللى عرفته انه مطلق وعنده ابن صغير بقاله حوالى 


سنه وكام شهر 

محسن : ايه ...مطلق ؟ اول مره اعرف الموضوع ده 

فكرى : دى حاجه ماتعيبهوش يا محسن وبعدين برضه سالى مطلقه 
محسن : ايوه لكن انت بتقول عنده ابن 


شكرى : وماله ...وبعدين ده بسم الله ماشاء الله غنى جدا ويقدر يصرف على ابنه 
ويعيش سالى فى احسن مستوى كمان 


محسن : مش القصد ...لكن ممكن يرجع لمراته عشان خاطر ابنهم تتاخد بنتى انا بقى 
فى الرجلين 

فكرى : بص يا محسن انا كنت مش عايز اتكلم عشان مانخضش فى اعراض ناس 
لكن اللى اعرفه انها ست مش مظبوطه وعشان كده طلقها ده غير انها وسافرت بأبنه 
من وراه يعنى الجدع مغلوب على امره منها وما اظنش انه يردها ابدا وانت |اقعد 
معاه واسأله 

محسن : ده اللى هيحصل فعلا . كتر خيرك يافكرى تعبتك معايا 


فكرى : ماتقولش كده يا محسن على ايه يا اخويا دى بنتى ربنا يفرحك بيها ويتمملها 
على خير وماتعقدش الامور 


محسن : سيبها على الله ربنا يقدم اللى فيه الخير 


فكرى : ايوا كده سلملى على سالى كتير وقولها الف مبروك وسلامى للحاجه ..مع 
السلامه 


انهى محسن محادثته الهاتفيه ووضع السماعه عندها دخلت ابنته حامله كوب الشاى 
الساخن قائله : الشاى يا بابا 


محسن : تعالى يا لولو ..فين ماما امال؟ 

سالى : بتصلى العشا 

محسن : طيب ااقعدى انا عاوزك 

سالى : خير يا بابا ؟ 

محسن : انتى كنتى تعرفى ان جاسر مطلق؟ 

سالى : ااه يا بابا وعنده ابن صغير بس مراته هربت بيه بره البلد 

محسن : لا حول ولا قوه الا بالله . وهوه حكالك عنها او عن ابنه ؟ 

سالى : لا يا بابا انا عمرى ما اتكلمت معاه فى اى موضوع شخصى ابدا والله يا بابا 
...كان دايما كلامنا فى الشغل وبس ..ده حتى ماعرفش اذا كان يعرف انى انا مطلقه 
كمان ولا لاء 

محسن : لا من حيث يعرف فهو اكيد يعرف 

سالى : ليه بتقول كده يا بابا 


محسن : لانك يابنتى لما اشتغلتى اكيد قدمتى بطاقه الرقم القومى بتاعتك ومكتوب 
فيها انك مطلقه 


سالى : اااه صح يا بابا تصدق 
محسن : يعنى هوا عمره ما سألك عن الموضوع ده نهائى 


سالى : لا يا بابا ابدا 


محسن : المهم انتى رأيك ايه .موافقه تتجوزيه ؟ 

اطرقت سالى رأسها بخجل وقالت : اللى تشوفه يا بابا 

عندها دلفت مجيده الى الحجره وقالت بابتسامه واسعه : دلوقتى اللى تشوفه يا بابا 
وده من ايه بقى ان شاء الله اكيد من بوكيه الورد اللى بعته النهارده ولو انك من 
قبلها ماكونتيش قاعده على بعضك 

محسن : ايه حكايه بوكيه الورد دى؟ 

مجيده : جاسر بعتلها بوكيه ورد النهارده الصبح 

محسن غاضبا: ايه ؟ هيا حصلت ؟ 

مجيده : خير يا محسن ادايقت ليه ؟ 

محسن : ماكنش يصح يبعته وكمان ماكنش يصح تقبليه يا سالى 


سالى : ليه يا بابا ؟ 


محسن : احنا لسه بنفكر وهنديله ردنا لما نبقى نوافق يبقى يبعت ورد من هنا للصبح 
ان شالله يبعتلك حديقه المنتزه كلها 


: جرى ايه يامحسن الراجل ماغلطش يا اخى تهادوا تحابو المهم كنت سامعه 
ا بتقولك فكرى على التليفون هاه وصل لحاجه 


محسن : والله اللى قالهولى فكرى طلعت بنتك عارفاه ومخبيه عليا 


سالى : يا بابا انا مخبتش حاجه وبعدين انا تصورت انه حكالك ظروفه لما جه قعد 
معاك 


محسن : لاء ماجبش سيره 
مجيده : قال يعنى انت اديته فرصه يحكى ده انت نزلت طاخ طاخ معاه فى الكلام 
محسن : وعايزانى بعد اللى حصل كنت اخده بالحضن يعنى 


مجيده : مقولناش كده بس براحه وبعدين الجيات اكتر من الريحات المهم شكرى قالك 


محسن : مطلق يا ستى وعنده ابن وطليقته هربانه بأبنه بره مصر من سنه 

مجيده : ايه؟ لا حول ولا قوه الا بالله ...طيب وبعدين 

محسن : انا بقول نصرف نظر عن الموضوع 

كادت سالى ان تجهش بالبكاء فقالت مجيده : ليه بس يا محسن؟ 

محسن : عنده ابن يعنى احتمال كبير اووى يرجع مراته ساعتها بنتك هيبقالها ضره 
مجيده : يا اخى انت بتسودها فى وشنا ليه 

سالى : يا بابا ازاى بس يردها بعد اللى عملته مش جاسر اللى يعمل كده ابدا 
مجيده : وهيا عملت ايه خليته يطلقها 

سالى بصوت منخفض : خانته 


مجيده : فى ستين داهيه اللى زيها وزى اشكالها ..لا يا محسن مالكش حق بقولك ايه 
انت تكلمه يجى ونتكلم معاه وبعدين يا اخى زى ماهو مطلق بنتك كمان مطلقه 


محسن : لاا يا مجيده بنتى لسه بكر تفرق 


مجيده : والناس مش بتتكلم بتقول انها بكر بتقول انها مطلقه وحرام عليك واحد زيه 
يجى لحد عندنا ونرفضه عشان ماضى وانتهى 


محسن : الماضى مانتهاش عنده ابن منها 
مجيده : هربانه بيه 
محسن : وايه يضمنلى انه ميردهاش عشان يرجع ابنه 


مجيده : كان عملها من زمان مش يجى يطلب بنتك وعامه كلمه وافهم منه 


سالى : والله يا بابا جاسر استحاله يرجعها انا متأكده ده كله الا كرامته كراجل وده 


اللى حسيته من شغلى معاه 


محسن : طيب طيب يا سالى روحى انتى نامى دلوقتى وبكره هبقى اكلمه 


صباحا فى شركه آل سليم دخل اسامه الى مكتب جاسر قائلا : رجعنا للعطله من جديد 
... فينك يا سالى ؟ 


جاسر : طيب قول صباح الخير الاول وبعدين انت تنسى سالى نهائى وتبعت للعلاقات 
العامه ينزلو اعلان عن وظيفه سكرتيره وواحده فى العلاقات العامه 


اسامه : بقولك مدام هدى بنتها فى تجاره والصيف دخل ممكن تيجى تتدرب واهو 
تمشى الشغل شويه 


جاسر : طيب ابعتهالى اتكلم معاها 


اسامه : حاضر المهم امضى الاوراق دى وابقى ابعتها مع مدام هدى وهيا نازله 
سلام 


رحب بها جاسر وقال : اهلا يا مدام هدى ..اسامه بيقولى ان بنتك ممكن تيجى تدرب 
هيا فى كليه ايه؟ 


هدى بفخر : تالته تجاره انجليش السنه الجايه ان شاء الله 
جاسر : طيب خلاص خليها تيجى ومعلش هندوخها شويه معانا 


هدى : ياريت ياافندم بدال ماهيا مدوخانى المهم انا كنت جايه لحضرتك بخصوص 


ا 
نظر لها جاسر بحده وقال : مالها ؟ 


هدى : يعنى قدمت استقالتها وماسبتش اسبوعين الانذار ده غير انها ماكملتش الست 
شهور فعليها شرط جزائى وكمان اوراق التأمينات الاجتماعيه بتاعتها انا عملتلها 
استماره 6 وناقصه امضت حضرتك 


جاسر : طيب سيبيلى الملف هبقى اشوفه 


وضعت هدى ملف سالى الوظيفى بحرص على سطح المكتب وانصرفت 

وعندما اغلق الباب امسك جاسر ملف سالى بلهفه وفتحه طالعته صورتها الباسمه 
اعلى عقد العمل فتأمل قسمات وجهها كانت عيناها تشعان طيبه وحبا ورغبه فى 
الحياه 

قرأ تفاصيل العقد وتصفح الملف الى ان استوقفته كلمه.... مطلقه بجانب الحاله 
الاجتماعيه فى بطاقه الرقم القومى 


فعبس بحاجبيه قليلا وردد : مطلقه!!! 


طوى الملف ووضعه فى الدرج وقام واتجه الى مكتب اسامه 

نظر اليه اسامه متعجبا فقد كان يبدو ان هناك امرا يشغل باله فقال له :فين الورق؟ 
جاسر : هه ورق ايه؟ 

اسامه: الورق اللى سيبتهولك وقلتلك تبعته مع مدام هدى 

جاسر : اااه مضيته بس سيبته فوق هبقى ابعتهولك 

اسامه : طيب خير مالك؟ شكلك بتفكر فى حاجه 

جاسر : انت كنت تعرف ان سالى مطلقه؟ 

اسامه : ايه؟ لا اول مره اعرف انت متأكد ؟ 

جاسر : هدى جابتلى ملفها بفره لقيت صوره بطاقتها ومكتوب فيها انها مطلقه 
اسامه : طيب وده يفرق معاك ايه؟ 

اطرق جاسر برأسه وتنهد : الموضوع طلع صعب 

اسامه بعصبيه : جاسر انت ناوى ترجع فى كلامك عشان ماهى مطلقه؟ 


نظر له جاسر متعجبا : ايه الكلام الفارغ اللى بتقوله ده؟ لاء طبعا هتجوزها يعنى 
هتجوزها ان شاء الله 


اسامه : افهم من كده انه ده احساسك بالذنب انك كنت السبب فى التشويش على 
سمعتها بالاضافه لوضعها الاجتماعى 


جاسر متململا: يووووه انت مابتصدق 


اسامه : انا بس بفكرك 

جاسر : ومين قالك انى ناسى ؟؟ 

اسامه ٠‏ طيب هتعمل ايه؟ 

جاسر : انا كنت مستنى ابوها يكلمنى اخر الاسبوع بس شكلى هتصل النهارده بيه 
واروحله انا عايز اخلص ويمكن جت بفايده هيا مطلقه وانا كمان مطلق يبقى 
خلصانين ومالوش لازمه التأخير 

اسامه ٠‏ بالعكس 


جاسر : ليه؟ 


اسامه : لانها تانى جوازه ليها وممكن يكونو عايزين ياخدو وقتهم عشان يطمنوا انها 
المره دى هتنجح فمش هيستعجلو ويجوزوكوا بسرعه 


جاسر : فال الله ولا فالك يا اخى 
اسامه : مش هوا ده المنطق؟ 


جاسر : والله المنطق بيقول ان واحده مطلقه وطلع عليها كلام يبة يبفى اهلها يستعجلو 
ويجوزوها احسن ماتقعد 


اسامه : ١١١١١١١اااه‏ ده منطقك انت بقى لكن انا كأب لو بنتى اتطلقت لا قدر الله هبقى فى 
المره اللى بعديها هكون بحسبها بالمللى اللى اتلسع من الشوربه ينفخ فى الزبادى 


جاسر : انا هقعد معاك ليه توترنى انا هكلمه دلوقتى 


اخرج جاسر هاتفه وطلب منزل سالى ردت والدتها مجيده : الو 


جاسر : مساء الخير ..ازى حضرتك؟ 

مجيده : مين معايا؟ 

جاسر : انا جاسر سليم 

مجيده بصوت ودود : ااه اهلا اهلا ازيك انت؟ متشكرين على الورد اووى 
جاسر : ياترى عجب سالى 

مجيده : هوا عجبها وبس ده بايت فى الاوضه معاها ههههههههه 

ابنتسم جاسر سعيدا بتلك المعلومه وقال : ياترى ممكن اكلم الاستاذ محسن ؟ 


مجيده : ااه طبعا ثانيه واحده اندهولك 


بعد قليل اتاه دصوت محسن الذكورى عبر الاثير فقال جاسر : انا اسف ماقدرتش 
استنى مهله الاسبوع اعذرنى على الازعاج 


محسن : لا ازعاج ايه ماخلاص ما انت تقريبا بعت مرسال قبلها 

فهم جاسر مايلمح اليه محسن فقال بنبره جديه : ارجو ماكنش تجاوزت حدودى 
ودايفت حضرتك بس يعنى انا عملت بوصيه الرسول عليه الصلاه والسلام تهادوا 
تحابوا 

محسن :عليه افضل الصلاه والسلام ياسيدى 

جاسر : ياترى ممكن لو مافيهاش غلاسه يعنى اجى اشرب القهوه عندكو النهارده ؟ 


محسن : اووى اوى انت تشرف 


جاسر : سبعه كويس؟ 

محسن : فى انتظارك 

جاسر : وهو كذلك مع السلامه 

محسن : مع السلامه 

ماان انهى محسن المكالمه حتى قالت له مجيده بلهفه : جاى النهارده؟ 


محسن : ايوه على سبعه جت من عنده كنت مستتقل اتصل بيه عشان يجى الحمد لله 
انى ماتصلتش خلينا بكرامتنا احسن 

مجيده : محسن.. وغلاوه بناتك .. عشان خاطرى ماتشدش مع الجدع خده على 
الطبطاب.. يعنى هوا كان اوحش من معتصم 


محسن : والله سيرين كانت عايزه معتصم انما عن نفسى انا كنت عاوزلها الاحسن 
منه 


مجيده : وسالى عايزه جاسر ومش هنلاقيلها احسن منه طيب بذمتك مش تحسه كده 

راجل يعتمد عليه ومال وعز وجاه 


محسن : اهو ده اللى مخوفنى يامجيده مش من توبنا خايف ياخدها يومن تلاته وبعد 
مايزهق يرميها 


مجيده : تف من بوقك ليه يعنى ؟ الله وان كان زى مابتقول ايه اللى هيخليه يستنى 
كل ده من غير جواز ماتجوزش تانى ليه بعد ماطلق ؟ 


محسن : علمى علمك 


مجيده : خلاص بلاش سوء الظن ده ومشى الموضوع واحنا ندعى ربنا ان كان خير 
يقربه وان كان شر يغور 


محسن : ونعم بالله 


مجيده : المهم انزل بقى هات دسته جاتوه وشويه حلويات شرقيه كده من كلاسيك 
عشان الضيف اللى جاى ده وانا هقوم اجهز للعشا 


محسن : ههههههههههه انتى ماصدقتى بأه الراجل جاى يتكلم 
مجيده : يا راجل جرالك ايه اكرام الضيف واجب انزل يالا بلاش كسل 


فى تمام السابعه كان جاسر يقف حاملا علبه من الشيكولاته الفاخره امام منزل سالى 
رن جرس المنزل فذهب محسن على الفور وفتح الباب 


تهلل وجه جاسر وسلم على محسن بثبات اصطحبه محسن الى غرفه الصالون قائلا : 
ماكنش له لزوم تتعب نفسك كده 


جاسر : تعب ايه دى حاجه بسيطه 
محسن : اتفضل |اقعد واقف ليه ؟ 
محسن : مايصحش حضرتك الاول 
محسن : طيب ياسيدى واحد اتنين تلاته نقعد سوا بقى 


ضحك جاسر وشعر ان والد سالى اكثر تفتحا عما كان فى المره السابق فقال : ازى 
حضرتك دلوقتى ..صحتك احسن ؟ 


محسن : الحمد لله احسن تعرف انت لو ماكنتش اتصلت كنت هكلمك فى موضوع كنت 
عايز اتناقش معاك فيه 


جاسر : كده ياريتنى كنت اتكلمت من زمان ده انا ماسك نفسى ...تحت امرك؟ 


محسن ٠:‏ طبعا انا ماكنتش اعرف حاجه عنك وسالت عليك وماشاء الله سمعتك 
وسيرتك كويسه بين الناس 


محسن : انا عرفت انك عندك ابن 


شعر جاسر بألم خاطف فى صدره وظهرت على معالمه الاسى وقال : ااه سليم 
الصغير عنده دلوقتى سنه وعشر شهور بس للاسف امه الله يسامحها اخدته منى 
وسافرت بره 


محسن : اعذرنى فى دى الكلمه انت مش ناوى تردها 


ظهرت الدهشه البالغه على وجهه جاسر وقال : انا؟ لا طبعا مين اللى قال لحضرتك 
حاجه زى كده 


محسن : لا انا توقعت كده باعتبار ان فى ابن وسطكم 


تنهد جاسر وقال : لا!!|!||ااااا من الناحيه دى حضرتك اطمن خالص انا استحاله اردها 
تانى لعصمتى لو آخر ست فى الكون ..وابنى خلاص الحمد لله انا رفعت قضيه حضانه 
والمحامى متفائل خير وان شاء الله ابنى يرجعلى فى غضون شهرين بالكتير .طبعا 
مش عاوز حضرتك تقلق على سالى انا مقدر انها مش امه ومش ناوى اطالبها 
بواجبات ناحيته انا مجهزله كل حاجه من المربيه ووالدتى كمان مش عاوز حضرتك 

محسن : ليه بتقول كده يابنى هوا انا اكره ان بنتى تاخد ثوابه انا بس عاوز اطمن ان 
سالى ماتكونش رقم اتنين فى حياتك عايز ابقى مطمن على بنتى 


جاسر : سالى هتكون فى عنيا ومش رقم اتنين ولا حتى واحد هتكون الوحيده لا فى 
قبلها ولا بعدها 


محسن : اعذرنى بس انت اب وعرفت يعنى ايه معنى انك تكون قلقان على ضناك 
جاسر : طبعا وانا مقدر بس انا كان ليا طلب طالما تطرقنا للموضوع ده 
ف اققطا 


جاسر : انا المفروض اسافر فى خلال شهر.. شهر ونص بالكتير امريكا عشان ارجع 
ابنى ان شاء الله وكنت حابب نكون انا وسالى متجوزيين 


محسن : بالسرعه دى ؟ 


جاسر : يعنى حضرتك اكيد شايف الظروف ومقدر ...وكمان انا ماينفعش افضل طالع 
داخل كده عندكم ...كمان انا هسافر وياعالم اخلص وارجع على مصر امتى فكنت 
حابب ان سالى تكون معايا وكمان عشان نرجع سوا بسليم ونستقر فى حياتنا وكل 
حاجه جاهزه ماعندناش مشكله فى التجهيزات فى اى حاجه واللى حضرتك هتطلبه 
منى اعتبره اتنفذ 


محسن : هممم والله انت فاجئتنى بس انا كنت حابب تقعدوا شويه تتعودا على طباع 
جاسر : من الناحيه دى ماتقلقكش حضرتك... انا وائق انا طباعنا متلائمه كويس 


اووى سالى طيبه وهاديه وان كنت انا بتنرفز احيانا هي بتعرف تحتوينى وتمتص 
غضبى .كمان انا عارف انها حساسه واوعدك انى مش هاجى فى يوم عليها 


كان محسن يعلم انها طباع ابنته بالفعل ويعلم ضعفها وسره ان يكون جاسر واعيا 
لتلك الطباع فيحسن معاملتها فقال : بس برضه يعنى فتره خطوبه كده شهرين تلاته 
تكونوا اخدتوا على بعض 


جاسر : سالى كانت شغاله معايا وكنا بنقعد فى الشغل فوق الست ساعات يوميا 
ماهيهاش اول مره اتعامل معاها ولا هيا كمان 


طرقت مجيده باب الغرفه مقاطعه حديثهم ودخلت وقالت : انت هتقضوها كلام بس ولا 
ايه العشا جاهز 


جاسر : لاا مالوش لزوم 

محسن : مايصحش قوم قوم نتعشى عشان يبقى عيش وملح 

خرج جاسر واتجه برفقه الوالدين الى غرفه الطعام وجلس الى الطاوله المستديره 
بجوار محسن عندها دخلت سالى ترتدى بنطالا واسعا من قماش الكتان بلون البيج 
الفاتح تعلوها بلوزه قطنيه طويله من اللون الزيتى يتوسطها حزام بجدائل رفيعه من 
اللون البنى وطرحه مزركشه باللونين الزيتى والكريمى الفاتح ووجها الذى يخلو من 
مساحيق التجميل عادا قليلا من الكحل وملمع شفاه شفاف 

نظر لها جاسر باشتياق وقال لها ممازحا : مالك طولتى كده ليه؟ 

احمر وجهه سالى خجلا على الفور واطرقت برأسها وقالت : لابسه بكعب 

جاسر : وانا اللى قلت ان ضغط الشغل خف من عليكى فطولتى ههههههههه 

عنها انما سالى طالعالى ههههههه 


مجيده : احنا القصر عندنا وراثه فى العيله من ايام جدتى اختها طالعه لابوها طويله 


محسن : لاا سالى طالعه لابوها فكل حاجه صح يا لولو 


مجيده : ااه طبعا مانتم طول الوقت وعاملين عصابه عليا 

تناول الجميع الطعام فى جو حميم ملىء بالبهجه وفور انتهائهم قالت مجيده :ما 
كلتش ياجاسر 


نظر لها جاسر متعجبا : امال مين اللى خلص طبقين رز بحالهم ههههههههه زمانكم 
بتقولو عليا ماشفتش اكل قبل كده 


محسن : بالهنا والشفا 
مجيده : لا والله اكلتك ضعيفه 

جاسر :ده لو سالى تعرف تطبخ زى حضرتك كده يبقى انا خلاص شهرين بكتيره بعد 
الجواز والهدوم مش هتدخل فيا 


سالى بعند: بس انا مابعرفش اطبخ على فكره 

جاسر مازحا : وماله احسن برضه على الاقل هفضل محتفظ بجسمى 

مجيده : لا هيا بتعرف برضه امال ايه... بس هيا اللى مابتحبش تدخل المطبخ كتير 
جاسر : يبقى اكيد مدلعاها 

مجيده : ابوها مش انا طول النهار لولو لولو 

محسن : ااه لولو طبعا اخر العنقود 

جاسر : سكر معقود 


ضحك الجميع فقالت مجيده : طيب روحو بأه على الليفنج نشرب الشاى ولا تشرب 
قهوه يا جاسر ؟ 


جاسر : لا شاى معاكم 


دخلت سالى الغرفه اولا اتبعها جاسر اما مجيده فوكزت مرفق محسن برفق وقالت 


هامسه : سيبهم يتكلمو شويه 


هز محسن رأسه وقال : هما 5 دقايق بالعدد وتيجى تحطيلهم الشاى وبعدها هدخل 
انا 

هزت مجيده رأسها بالموافقه اما سالى فجلست برفقه جاسر فى غرفه المعيشه وهى 
تشعر بخجل لا مثيل له تعجبت سالى من نفسها وتمنت ان يزول اللون الاحمر الذى 
يلون وجهها بوضوح فتلك لم تكن المره الاولى التى كانت تجلس فيها بمفردها معه 
فى نفس الغرفه شعرت سالى بالحنق من نفسها 

فحين انه جلس جاسر يراقبها بابتسامه وعلى العكس سعيدا بلونها الاحمر فقال : 
ماتيجى نقف فى البلكونه الجو كان تحفه وانا جى 

سالى : اوك 


خرجت سالى الى البلكونه اولا واتبعها جاسر والذى قال : الفيو حلو اووى بس انا 
كنت فاكر ان فوقكم دور كمان 


سالى : لا احنا الدور الاخير اللى فوق دى الصوبات بتاعه بابا بيطلعلها من سلم 
جوانى عندنا هنا فى الشقه 


جاسر : وبيزرع ايه؟ 
سالى : حاجات كتير من اول الورد لحد الطماطم 


جاسر : بيزرع ورد يا خساره وانا اللى بعت اجيب من بره كنت جيت خبطت عليكم 
وطلعت الصوبه فوق نقتلك كام ورده على ذوقى ودخلتهم اوضتك بنفسى 


خجلت سالى فلم تكن تدرى انه يعرف بموقع الورود التى ارسلها فقال لها جاسر كأنما 
قرأ افكارها : مامتك قالتلى 


سالى : ماهى ماما على طوول فضحانى 


قال جاسر بمكر : مامتك اللى فضحاكى ... وخدودك دى موقعها ايه من 
الاعراب...يا... لولو ؟ 


ابتسمت سالى بخجل واطرقت برأسها فاقترب منها جاسر وقال بصوت منخفض: 
وحشتينى اووى ...كل يوم بدخل المكتب واستنى الساعه 12 كانك هتيجى ويعدى 
اليوم منغير ما اشوفك بحس انى هتجنن 

لم تتحمل سالى المزيد وفرت هاربه الى الداخل فدخل وراءها جاسر وعلى وجهه 
ابتسامه وعينيه تشعان تسليه ماكره فقال : انا كلمت باباكى نقدم معاد الفرح ايه رأيك 
نتجوز اخر الشهر 

سالى : بسرعه كده؟ 

جاسر : خير البر عاجله وبعدين ايه اللى يخلينا نستنى 

سالى : بس ياجاسر انت ماتعرفش حاجه عنى كمان انا ماحكيتلكش عن ظروفى 
جاسر : عارفها عشان اتطلقتى انا كمان طلقت وخلاص انا مش عاوز نفتح كلام فى 
الماضى لا انتى تكلمينى عنه ولا عن ايه اللى حصل بينكم ولا انا هجيبلك سيرتها... 
احنا هنتجوز وهنعيش اللى جى سوا وده المهم ..اتفقنا ؟ 

سالى : براحتك .. بس مش هتيجى يوم تسألنى؟؟ 

جاسر : استحاله ولا انتى تيجى فى يوم تسألينى ماشى 

سالى : ماشى 


جاسر : طيب رأيك ايه نتجوز اخر الشهر ؟ 


سالى : بابا اللى يقول مش انا 
جاسر : يعنى انتى موافقه مبدئيا ولا ؟ 
سالى : اللى بابا يشوفه 


جاسر : ماهو انا عايزك تكلمى بابا وتكلمى ماما كمان وخليهم يوافقوا.. انا خلاص 
مش مستحمل تبعدى عنى كل ده.. وبعدين كل حاجه جاهزه 


سالى : هوا انت مجهز الشقه 

ضحك جاسر بسرور : ااه ياستى بس هيا مش شقه فيلا صغيره كده على قدنا بس 
مقفوله بقالها فتره وكنت عايز اغير العفش بتاعها ايه رأيك نتجوز ونسافر شهر 
العسل ونسيبها فى ايدين مصمم الديكور يخلصها على مهله وممكن فى الفتره 
الصغيره دى نقعد بتاع اسبوع بالكتير فى القصر مع ماما 

سالى : مش هتدايق مامتك؟ 

جاسر : وليه تدايق دى هتفرح اووى لما تعرف انى خطبت 

سالى : هوا انت لسه مقولتلهاش 

جاسر : لاء هيا عارفه انى كنت بدور على عروسه بس ماتعرفش انى لقيت احلى 
عروسه وكنت مستنى باباكى يرد عليا عشان يعنى لو لا قدر الله كان رفض ماكنتش 
ازعلها انما اول ما هرجع هقولها طبعا ونيجى فى يوم تتعرف عليكى ونلبس الدبل 
والشبكه كمان . ايه رأيك؟ 


سالى : انت مالك عمال تخطف فى المواضيع خطف كده 


جاسر بصوت حميم : لانى عايز اخطفك .. عايز اغمض عين وافتح التانيه الاقيكى 
بقيتى مراتى مستنى اليوم ده يجى بفارع الصبر 


ابتسمت سالى واطرقت برأسها عندها دخلت والدتها حامله اكواب الشاى وبعضا من 
الحلوى فقالت : معلش اتأخرت عليكم سيرين اصلها كانت على التليفون 


سالى : سيرين دى تبقى اختى 

جاسر : سالى وسيرين بس غريبه محسن ومجيده ميم اشمعنا 

مجيده : محسن اللى سماهم انا كنت ببقى فى دنيا غير الدنيا 

جاسر : شكلى هعمل زيه واستغل الفرصه واسمى ولادنا بالشكل ده 

شعرت سالى بالخجل الشديد مقرونا بالفرح الاشد ...فهاهو جاسر يتحدث عن اطفالهم 
فى المستقبل 

فيما قالت والدتها : ربنا يتمملكو على خير ويرزقكم الذريه الصالحه 


دخل محسن الى الغرفه وقال : طيب مش تندهيلى يا مجيده اشرب الشاى معاكم ولا 
تشربو منغيرى 


سالى : يا بابا استحاله نشرب منغيرك اصلا 


ارتشف محسن قليلا من الشاى فقال جاسر : ايه رأى حضرتك نخلى الدخله اخر 
الشهر 


محسن : بسرعه كده يابنى ده فاضل على اخر الشهر بتاعك ده اسبوعين 
جاسر : وماله ؟ 


محسن : ايوا بس مش لما تجهزوا حالكم هتعيشوا فين ..الحاجات دى ماتفقناش 
فيها 


جاسر : انا عندى فيلتى فى كفر عبده مقفوله بقالها فتره بقول نتجوز انا وسالى 
ونسافر فرنسا نقضى شهر العسل بعدها اخدها على امريكا معايا ارجع ابنى ونرجع 
على مصر هيكون مصمم الديكور خلصها نستلمها منه وان اتأخر شويه نقعد فى 
القصر مع ماما لحد ماتجهز ..محلوله يعنى 

محسن : والله .... 

قاطعته مجيده : خير البر عاجله يا محسن طالما مافيش مشكله ماتخلينا نفرح بيهم 
جاسر : ياريت يا عمى ماتتصورش هنفرح اد ايه ؟ 

محسن : انتى ايه رأيك يا لولو ؟ 

سالى : اللى تشوفه يا بابا 


محسن : اللى اشوفه ...ماشى ياستى .. على بركه الله 


جاسر : يبقى نقرا الفاتحه وبعد بكره اجيب والدتى واخويا معايا ونلبس الدبل 
والشبكه 


محسن :خلاص نقرا الفاتحه 


غادر جاسر المنزل وما ان خرج حتى احتضنت مجيده ابنتها وقالت ٠:‏ مبروك 
باحبيبتى الف مبروك التكله زين حاذل 


محسن : انا مش موافق على سلق البيض ده يا مجيده 
سالى : ليه بس يا بابا 


محسن : هقولك ايه يابنتى انتى مقتنعه بالسرعه اللى الامور ماشيه بيها دى 


سالى : مش سريعه اووى على فكره 

محسن : يعنى تتجوزى كمان اسبوعين 

مجيده : تفرق ايه اسبوعين من شهرين ولا هما لازم يقعدوا بالسنين؟؟؟!!! الجدع 
وجاهز ..وجواز البنات ستره ...الحمد لله اننا عايشين نشوف اليوم ده خلينا نفرح 
بولادها .طيب بذمتك مش نفسك تشوف ولادها بيتنططوا على حجرك 

محسن : ده يوم المنى 

مجيده : خلاص بأه ماتكسرش فرحتنا باليوم ده ..مبروك يا لولو الف مبروك 


سالى : الله يبارك فيكى يا ماما وماتقلقش يا بابا جاسر والله انسان كويس وراجل 
مخارم 


محسن : ماشى يا حبيبتى ربنا يتمملك على خير 


دخلت سالى حجرتها واتجهت الى فازه الورود واشتمتها بعمق واخرجت من الدرج 
كاميرتها الصغيره واستطلعت صور رحلتها القريبه حتى وصلت لصورتها مع جاسر 
فى المركب النيليه نظرت لها وابتسمت ابتسامه خجله تحلم بيوم زفافها وهى تقف 
الى جواره مرتديه فستانها الابيص 

غيرت سالى ملابسها ونامت بعمق واتاها طيف جاسر يعدها بالسعاده القريبه فى 
احلام ورديه جميله 


عا عاج ماج ماج ماج عاج عاج عاج عاج عاج ماج ماج عاد عاج عاج عاج عاج عاج عاج عاج عاج ماج عاج ما عا عاج مار عد 


عاد جاسر الى القصر وتوجه الى غرفه والدته وجدها تتابع التلفاز فى سأم واضح 
على معالم وجهها الارستوقراطيه فقال : السلام عليكم يا ماما 


سوسن : وعليكم السلام كنت فين كل ده 
جاسر : كان عندى مشوار 

سوسن : المحامى ماكلمكش 

جاسر : لاع 

سوسن : يعنى لسه مافيش اخبار ؟ 


جاسر : لاء فيه ... بعد بكره هاخدك انتى واسامه عشان هلبس دبل وشبكه ونحدد 
ميعاد فرحى على سالى السكرتيره اللى كانت عندى 


سوسن : الله الله وانا آخر من يعلم ولا ايه ؟ 


جاسر : يا ماما ولا آخر من تعلمى ولا حاجه انا اتقدمتلها من كام يوم ولسه جاى من 
عند اهلها ادونى الرد وحددت معاد معاهم بعد بكره بس 


سوسن : اهلها !!إانت مال الموضوع كبر منك كده : 
جاسر : يعنى ايه يا ماما؟ 
سوسن : احنا مش اتفقنا تتجوز وتديها قرشين وبعدين.. 


جاسر : لاء يا ماما ماتفقناش وانا استحاله اعمل فى بنات الناس كده.... سالى هتبقى 
مراتى على سنه الله ورسوله وانا خلاص اخترتها وارتحتيلها 


سوسن : يا سلااااام اخرتك السكرتيره ان شاء الله.... بدال ماتختار واحده تليق بيك 
وتليق بمقامك ووضعك يا رجل الاعمال المحترم.... ماتشوف اخوك راح يخطب 
آشرى هانم الطحان وانت جايبلى حته سكرتيره 


جاسر : ماما من فضلك لو سمحتى اتكلمى عنها بأسلوب احسن من كده دى هتكون 
مراتى وان شاء الله ام اولادى وهتكون فى مقام ام سليم الصغير 


سوسن: اعمل حسابك انى لا رايحه ولا جايه ايه رأيك بقى؟ 

جاسر : يبقى مش عاوزه سليم يرجع ...اذا انتى ماروحتيش معايا ابوها مش هيتمم 
الجوازه والشهر هيعدى وكل يوم بيعدى بعده هيكون ساعتها فى مصلحه سهيله مش 
من مصلحتى 

سوسن : انت بتمسكنى من ايدى اللى بتوجعنى ياولد ...ماشى يا جاسر بس اعمل 
حسابك انى مش موافقه على الجوازه دى من اولها كده ويتختارلك واحده تليق بيك 
تكمل معاها ياما لا انت ابنى ولا انا اعرفك 

عند هذا الحد لم يحتمل جاسر سماع المزيد من تهديدات والدته الغوغاء بنظره فخرج 
من الغرفه فى صمت 

فى اليوم التالى اتصل جاسر بسالى على هاتفها النقال 

ردت سالى وكانت لا تعرف الرقم فقالت فى صوت ناعم : الوو 


جاسر مازحا: ايه ده انتى بتردى عادى كده مش يمكن يكون حد غريب وياترى بأه 
كاشفه شعرك ولا مغطياه 


ابتسمت سالى وتعرفت على صوته فى الحال وقالت له : انت جبت نمرتى منين؟ 


جاسر : سهرت اكلم القمر امبارح واحكيله عنك واقوله وحشتنى ونفسى اسمع 
صوتها لقيته بيملينى رقمك 


ابتسمت سالى وقالت : ماكنتش اعرف انك بتعرف تقول كلام حلو اووى كده .. كده 


انا اقلق منك على فكره 


جاسر : هههههههههه امال انتى فاكره انه كله شخط ونطر لازم شويه ناعم كده 
عشانك انتى وبس مش عشان حد تانى 


سالى: لا تانى ولا تالت ... المهم كنت عاوزنى فى ايه؟ 


جاسر بمكر : انا عاوزك وبس ...فى ايه دي لما نبقى لوحدينا ويتقفل علينا باب بيتنا 
هتعرفيها 

احمرت وجنتا سالى بشده وصمتت فضحك جاسر بسرور وقال : طيب خلاص خلاص 
هههههههه دا انتى طلعتى بلمس خااالص بس عامله فيها تقيله وجامده واغنيلك فى 
المطعم وترجعى منه تقوليلى يا افندم 

سالى :ايوه الشغل شغل 


جاسر : ياعينى عليا وشغلى اللى باظ ومش لاقى حد يرد عليا الكلمه بعشره. ولا 
يجيبلى الاسبرين ويقولى بصوت عامل زى صوت الكروان سلامتك 


سالى برقه : سلامتك 


تنهد جاسر بعمق وقال :لا كده مش نافع. .. اعملى حسابك تجهزى كمان ساعه حعدى 


عليكى ننزل ننقى الشبكه .......... انثا كلمت بابا واخدت منه الاذن .. 
سالى : اوك 


جاسر : بس ابقى البسى الفستان الابيض اللى لبستيه يومها كان عاجبنى اووى 
سالى : طيب ..سلام 


جاسر : سلام 


بعد ساعه زمنيه كانت سالى مرتديه فستانها الذى اوصاها جاسر بأرتدائه ونزلت 
برفقه والدتها والتى جلست فى الخلف منبهره بفخامه السياره وسرعتها وقياده 
جاسر المتمرسه 


وصل جاسر الى احدى سلاسل المحلات المشهوره عالميا بالحلى والمجوهرات 
الثمينه 


دخلت سالى المحل برفقه والدتها والتى افقدتها روعه المكان قدرتها على النطق 


ماان رأى البائع جاسر حتى رحب به وقال : اهلا اهلا لاء مش معقول جاسر بيه 
عندنا ..نورت يا باشا 


جاسر : متشكر 

البائع : أأمر معاليك يا فندم 

جاسر : عايز شبكه تكون طقم الماظ من فضلك 

البائع : الف الف مبروك ..مبروك يا آنسه... مبروك يا مدام 


شعرت سالى بالرهبه ...هل طلب طاقم الماظ ...كيف سترتديه؟؟؟؟؟؟!!!! فيما جلست 
مجيده وهى تشعر بالسعاده البالغه لابنتها الصغرى 


احضر البائع عده اطقم غايه فى الروعه والفخامه لاحظ جاسر ان سالى لا تنطق 
وصامته على غير العاده فقال لها بصوت منخفض : لو مش عاجبينك نقوله يجيب 
غيرهم اوعى تاخدى حاجه مش عجباكى 


سالى ٠:‏ هه...لااا مش حكايه انهم مش عاجبنى بس انا عمرى مالبست حاجه كده 
وحساها هتكون اووفر عليا 


ابتسم جاسر وقال : دا انتى اللى اوفر عليهم يا حياتى ..ها تحبى تاخدى ايه ؟ 
سالى : نقى انت اللى يعجبك 


انتقى لها جاسر كوليه رائع بفصوص من الياقوت الاحمر والماس وقرطا وخاتما من 
نفس الطاقم 


اتسعت عينا مجيده لا تكاد تصدق اذنها عندما سمعت السعر الخيالى الذى دفعه جاسر 
بمنتهى البساطه ثمنا لشبكه ابنتها 


خرج جاسر بعد قليل من المتجر برفقه سالى ووالدتها اللاتى لازالتا تبدو عليهما 
علامات الصدمه والمفاجنه واضحه المعالم على وجهيهما 


قال جاسر بخفه : فاضل نروح نشترى الفستان تحبى تروحى لمكان معين ولا اخدك 
انا الاتيليه اللى العيله بتتعامل معاه 


سالى 2 اللى تشوفه 

تولى جاسر زمام المبادره وقال: يبقى خلاص تعالى نروح اللى اعرفه 

مجيده : انتو لسه هتلفو انا تعبت انا هروح وانتو براحتكو 

جاسر : يبقى خلاص نوصلك الاول 

اوصل جاسر مجيده الى المنزل وانطلق بالسياره برفقه سالى بمفردهما وشغل مشغل 
الاسطوانات على اغنيه محمد فوزى " طير بينا ياقلبى وماتسألنيش السكه منين " 
وغنى بصوته : ده حبيبى معايا ماتسالنيش رايحين على فين .. على فين؟ 

سالى :انا عايزه اعرف ماتطلعتش مغنى ليه ؟ 


جاسر بغرور : خفت على قلوب العذارى 


سالى : ههههههههه بأه كده ...ماشى 

وصلت السياره الى مكان الاتيليه يه ترجل جاسر اولا وفتح الباب لسالى مما اشعرها 
انها ملكته المتوجه سارت بجواره ترمقها نظرات النساء حسدا وترمقه هو افتتانا 
واعجابا 


دخلت سالى الى الاتيليه رحبت به احدى العاملات بصوت مبحوح وكلام معسول 
مغازله اياه مما اشعل الغيره فى قلب سالى 

طلب جاسر احدث الموديلات المستورده من عاصمه الموضه لتنتقى سالى منها 
ماتشاء ولكن كانت معظمها فاضحه ولا تصلح للبس بل لايصلح ان يطلق عليها 
ملابس بالاحرى 

تجولت سالى فى الاتيليه الكبير حتى وفعت عيناها على فستان رقيق من الستان 
الكريمى الناعم يزدان بتطريز بسيط على شكل ثلاثه من افرع شجر رفيعه تحمل 
زهورا صغيره من احجار 

بلون قرمزى قاتم من اسفل الفستان وصولا لركبتها وبأكمام واسعه من الحرير 


اعجب جاسر باختيار سالى للغايه واشترى الفستان على الرغم من محاولات البائعه 
الساخطه التى كانت تود ان تبيعه احدى الفساتين 


التى تزيد قيمتها بألوف الجنيهات عن قيمه ذلك الفستان البسيط 


خرجت سالى شاعره بالسعاده تكاد تلمس النجوم وحلقت بعيدا فى سماء الاحلام 
وغابت عن دنيا الواقع 


حتى وصل جاسر الى منزلها واوقف السياره وسألها بصوت حميم : اتبسطى؟ 


سالى بسعاده: اوووى 


نظر جاسر الى عيناها البنيتان بعمق وقال : عارفه لما بشوف الفرحه فى عنيكى 
بيبقى لدنيتى طعم تانى ربنا يقدرنى واسعدك على طول 


قالت سالى بعفويه : ويخليك ليا ياحبيبى 
لمعت عينا جاسر وقال : يا آيه؟ قوليها تاتى 


احمرت وجنتا سالى للغايه واطرقت برأسها فقال جاسر متنهدا : انا ربنا يستر عليا 
فى الاسبوعين اللى فاضلين دوول 


اقترب جاسر منها ناظرا لها بعمق فشعرت سالى بالخطر ففتحت باب السياره 
وترجلتها سريعا وصعدت درجات السلم هاربه 


ترجل جاسر هو الاخر وحمل الفستان وصعد به الى الطابق الاخير حتى وصل ليجد 
سالى تبحث عن سلسله المفاتيح فى حقيبتها فقال جاسر بلؤم وصوت منخفض : مش 
عايزه ده .... عامه انا وائق انك منغيره احلى مليون مره 


عثرت سالى اخيرا على مفتاحها وفتحت الباب وخطفت من جاسر الفستان ودخلت 
واحكمت غلق الباب وسمعت صوت ضحكه جاسر العاليه 


2 مجيده صوت اغلاق الباب فتوجهت الى خارج المطبخ وقالت : انتى جيتى يا 


سالى : ١اه‏ يا ماما 


الله مال وشك احمر اووى كده ليه؟ 


حك اانا 


مجيده : حمد لله على سلامتك 
سالى : هه لاء اصلى طلعت السلم جرى خفت لحد من الجيران يشوفنى 


مجيده : ربنا يستر اومال جاسر ماطلعش معاكى ليه مش هيتغدى معانا 


سالى : لاء انا معزمتهوش 
مجيده : يصح كده برضه كلميه خليه يطلع انا جهزت الغدا بسرعه قبل مايمشى 


سالى : حاااااضر اتجهت سالى الى غرفتها ووضعت فستانها بحرص على السرير 
وجلست بجواره 


وامسكت بهاتفها واتصلت بجاسر الذى ما ان رأى اسمها على شاشه هاتفهه حتى رد 
قائلا ٠:‏ لحقت اوحشك؟ 


سالى : ماما عزماك على الغدا 

جاسر : وانتى ؟ عاوزانى اتغدى معاكم؟ 

سالى : براحتك 

جاسر : كده يبقى هقولها سالى ماكنتش عاوزانى اجى 
سالى : انا قلت كده؟ 

جاسر : خلاص هاجى بس على شرط 

سالى ضاحكه: انت كمان هتتشرط ...قول يا سيدى 
جاسر بلؤم : اسمعها منك تانى 

سالى : هيا ايه دى ؟ 


سالى : اما نتجوز المره دى طلعت كده ماكنتش |اقصدها 
جاسر : بس انتى حساها مش كده؟ 

سالى : امال هتجوزك ليه؟انت حاسسها؟ 

جاسر : وانتى كل ده مش واصلك احساسى 

سالى : بحس ساعات انى بحلم 


جاسر : لايا جميل ده مش حلم ....ولا اجى ااقرصك من خدودك الحمرا دى عشان 
اعرفك 


سالى : المهم مستنينك على الغدا 
جاسر بخبث: يا ايه؟ 
سالى بعند: ياجاسر 


اطلق جاسر ضحكه عاليه وقال : طالما يا جاسر يبقى مش هينفع ورايا شغل.... ولو 


حاولت سالى ان تتماسك قليلا : طيب براحتك 
رد جاسر بصوت حميمى : هتوحشينى لبكره ...سلام 
سالى : فى حفظ الله 


انهت سالى محادثته وقبلت هاتفها والقت بنفسها للخلف على السرير شاعره بسعاده 
لامثيل لها واستغرقت فى احلام اليقظه حتى غفلت عيناها 


الفصل الخامس عشر 


صباح اليوم التالى استيقظت سالى على اصوات الاطفال الصغار بنات اختها فتحت 
عيناها وقامت بنشاط من مضجعها فاليوم يوم خطبتها على جاسر سيحضر فى 
المساء القريب 

خرجت من الغرفه فجرت نحوها الصغيره ايمان : اتوووووووووو 

قبلتها سالى وحملتها وقالت : ياحبيبه اتو 

تدافعت اختيها لتقبيل خالتهم فقالت سيرين : بالراحه على خالتكم لسه صاحيه 
سالى : وحشتووونى كتير 

ايمان الصغيره : اتى هتتكوزى النهالده 

ضحكت سالى وقالت : لاء يا لمضه مش النهارده 

ايمان : امال امتى عثان اكهز نفثى 

سالى : تكهزى نفثك ههههههه يا اختى مش لما اجهز نفسى انا الاول 
سيرين : ربنا يتمملك على خير يارب بجد يا لولو فرحنالك اووى انا ومعتصم 
سالى : ربنا يخليكو لبعض حبيبتى 


ايمان : هوا عليبسك اثمه ابه؟ 


نظرت لها سالى : البت دى هتطلع اروبه اووى يا سيرى مين يقول عندها 3 سنين 


سالى : جاسر ياستى اسمه جاسر 
ايمان : ايه ده اثمه صعب اووى 
سالى : هوا انتى هتحليه هههههه عدينى بأه اروح اتشطف واصبح على ماما 


انهت سالى اغتسالها وتوجهت الى المطبخ لتجد امها تعمل على قدم وساق وما ان 
رأتها حتى قالت : صباح الخير يا لولو 


سالى : صباح الخير يا ماما 


مجيده : انا سبتك تنامى عشان وشك يبقى منور الليله كده يالا افطرى ومنى صاحبتك 
اتصلت وبتقولك هتجيلك على الساعه 4 تروحو الكوافير 


سالى : منى دى تحفه مصممه انى اروح انا مش هحط ميكاب اصلا 
مجيده : ليه ياحبيبتى روحى عشان حتى حماتك اول مره تشوفيها النهارده 
سالى : اهو انا مش خايفه غير من حماتى دى يا ماما 

مجيده : ليه يابنتى استبشرى خير 

سالى : بابا فين 


مجيده : هيكون فين حتى فى يوم زى ده قال عايز يجهز فوق نقعد فيه وتبقى الحفله 
فوق ويقولى هيبقى الجو شاعرى وسط الزهور والزرع وماحدش كاشفنا 


سالى : طيب والله فكره 


مجيده : اخرتك تتخطبى فوق السطوح عايزه جاسر ابن العز وامه اللى انتى خايفه 
منها تطلعوا فوق السطوح 


سالى : هوا الفكره ممكن تكون مش ملائمه اووى انما الجو فوق هيبقى احلى 
والقاعده كمان هنبقى قاعدين مرتاحين اووى 


مجيده : بقولك ايه انتى وابوكى يتفاتلكو بلاد انا هجهز نفسى على القاعده هنا واللى 
عابر يطلع فوق هوا حر وبعدين بتمتك فى الصنالون كده القعد بقيمنا ولاافوى 
السطوح 


سالى : انا هطلع اصبح على بابا 


صعدت سالى درجات السلم الضيق محاوله تخيل مشهد صعود حماتها بل وهى 
بفستانها الطويل وجدت انها لن تكون فكره ملائمه ولكن ما ان وصلت ولفحها النسيم 
العليل حاملا راوئح ممزوجه من الريحان والنعاع الطازج بالاضافه الى رائحه زهور 
القرنفل حتى تملكها شعور رائع بالسعاده والرضى دخلت الى الصوبه حيث كان يعمل 
والدها بكد وقالت : صباح الخير يا بابا 


رفع محسن ناظريه وتأمل وجهه ابنته المشرق واتاه صوتها ينبض بالسعاده فترقرق 
الدمع فى عينيه وقال : صباح الخير يا حبيبه بابا 

رأت سالى دموع والدها فدمعت عيناها هى الاخرى والقت بنفسها فى احضان ابيها 
الذى عناقها بقوه وقال بصوت مهزوز : مبروك ياحبيبتى مبروك ربنا يجعله الزوج 
الصالح اللى على طول كنت بتمنهولك 


سالى : يارب يا بابا ...ماما قالتلى انك هتعملنا القاعده هنا 


محسن : امك بتاع مظاهر كدابه ...بأه بذمتك القاعده هنا فى الجو اللى يشرح ده 
واعلقلكم نور يخليها ولا الضهر وكراسى كده وتقعدى انتى وهوه تحت تعريشه الورد 


اللى هناك دى ويبقى البوفيه هنا والمكان واسع ويسع الف من الحبايب ولا الصالون 
تحت كنبه و4 كراسى ؟؟؟؟؟ 


٠ 


سالى : هيا فكره تجنن يا بابا والمكان هنا هيبقى احلى بس الفكره ان السلم ضيق 
اووى وهما اول مره يطلعوا هنا انما احنا متعودين 


محسن : ما ده يابنتى فى نفس الوقت يعلمكو ان ممكن الطريق يضيق عليكم وتمرو 
بحاجات صعبه وفى آخر الطريق تلاقو طاقه القدر اتفتحتلكم 


سالى باقتناع : خلاص يا بابا نعمل الليله هنا انا كمان هكون مبسوطه هنا اكثر 


محسن : طيب تعالى بأه نقول لماما سوا ونخلى سيرين تساعدنا فى نقل الحاجه 
لفوق 


قابلت مجيده قرارهم باستنكار شديد قائله : برضه هتنفذ اللى فى دماغك 
سيرين : هيا الفكره مجنونه بس حلوه وعجبانى انا كمان 

محسن بحركه رياضيه : 3 لواحد يكسب ورفع يده وشد يد ابنتيه معه 
فضحك الجميع حتى الاطفال 


مرت ساعتين من الزمن حتى اصبح المكان جاهزا لاستقبال ضيوف المساء نظر له 
الجميع بعين الرضا الا مجيده التى قالت : طيب والسلم 


خطرت لسيرين فكره رائعه بتزيين السلم بشرائط من الستان الابيض والورود 
الحمراء ونفدتها على الفور بمساعده اختها الصغرى التى انتهت ورفعت رأسها 
وقالت ياخبر الوقت عدى ومنى زمانها جايه 


ما انهت سالى جملتها حتى سمعت جرس الباب يرن فتحت امها لتجدها صديقتها 
بالفعل ورحبت بها وادخلتها 


فقالت لها سالى مرحبه : على طوول بتتأخرى اشمعنا النهارده جايه بدرى 


قالت منى بمكر : حبيب القلب قالى اروح بدرى عشان عارف ان سالى هتحتاجنى 
النهاره وباعتلك معايا العلبه دى ماعرفش فيها ايه 


سالى : معتز؟؟؟ 
منى باستنكار : معتز مين اللى يمشينى بدرى ......... .جاسر طبعا جاسوره 
ههههههههه 


احمر وجه سالى وقالت : طيب ماقلكيش حاجه تانيه 


منى : ااه قالى اسلمله عليكى 


سالى بتنهد : الله يسلمه 


منى : افتحى بقى العلبه ورينى فيها ايه 


فتحت سالى العلبه باصابع مرتجفه من فرط سعادتها فوجدت كارت صغير معه ورده 
حمراء فقرأته بصوت هامس : صباح الخير على قمرى نسيت امبارح اجيبلك الجزمه 
وانتى معايا يارب دى تكون مقاسك بس اوعى تفكرى تعملى زى سندريلا وتهربى 
لانى هفضل وراكى طول العمر 


ضحكت منى وقالت : ياعينى ياعينى ...تهربى هههههههه دا انتى وقعتى ولا حدش 
سمى عليكى ... عملتى فيه ايه يابنتى ده كان فى جره وطلع لبره ...من يقول ان 
الكلام ده طالع من جاسر سليم بجلاله قدره 


ارتدت سالى الحذاء الاحمر الانيق بسعاده وقالت : تصدقى على قدى فعلا عرف 
مقاسى ازاى ؟؟؟؟ 


منى : و١!١|||١ااااو‏ شيك جدا انتى فستانك لونه احمر 

سالى : لاء البيض كده وفيه تطريز احمر غامق تعالى اوريهولك 

منى : لاء مش مهم دلوقتى المهم انا جبت معايا السشوار وشنطه الميكب وشويه 
ماسكات يالا تعالى عشان يادوووب نلحق كل ماسك بياخدله ولا تلت ساعه وهنحتاج 
ولا اربعه خمسه 

سالى : استنى لما افطر 

منى : انتى لسه مافطرتيش 

سالى : صحيت الصبح وطلعت اساعدهم فى تجهيز فوق هنعمل القاعده بالليل فيها 
منى باستغراب : فوق فين ؟ 

سالى : السطوح 

منى : يا حزنى هطتلعى حماتك فوق السطوح سوسن هانم بنت العز واكل الوز 
سالى : ايه ده هوا ممكن ماترداش 


عليهم 


سالى : انتى قلقتينى انا هكلمه اسأله 


منى : تسألى مين لاء طبعا والله ده اللى عندكم وان كان مش عاجبهم يشربوا من 
البحر 


سالى : ايوا يا منى بالله عليكى كده انفخينى كده وخلينى املى مركزى ويبقى عندى 


كه 
منى : كلوس اب الثقه فى كل نفس 


ضحكت سالى وقالت : طيب ياتحفه تعالى اما افطر وانتى برضه كلى حاجه يالا 
افتتحى البوفيه النهارده 


منى : لاء بصى ساليزونات وباتون ساليه وسندوتش جبنه تركى ولانشون لو عندكم 
وكوبايه شاى بس ماتكتريش 


سالى : كل ده وما اكترش كك ماشى يا طفسه ههههخخخخخ 


حل المساء سريعا واقتربت الساعه من الثامنه مساءا حيث كان موعد وصول جاسر 
واسرته 


رن جرس الباب فى تمام الثامنه والربع فتح محسن الباب ليجد جاسر واقفا برفقه 
والدته واخويه فرحب بهم محسن بسرور وادخلهم سلمت مجيده على والده جاسر 
والتى بالكاد لامست اطراف اصابع مجيده بتأفف واضح 

محسن : اتفضلو اتفضلو احنا عاملين القاعده فوق 

رفع جاسر حاجبيه وقال بسرور : بجد ...القاعده فوق اكيد هتبقى احلى 

محسن : ماهى سالى برضه قالت كده 

جاسر : امال هيا فين ؟ 

مجيده : بتجهز جوه ثوانى اناديها 


صعد محسن اولا الى الاعلى ليريهم الطريق فأشار جاسر لامه كى تتبعه والتى قالت 
له بصوت خفيض : فوق فين؟ 


رد جاسر بغموض : هتشوفى دلوقتى 

فيما تبادل زياد واسامه الابتسامات الماكره تعليقا على رد فعل والدتهما 

ماان وصلت سوسن الى الاعلى حتى اتسعت عيناها استنكارا 

وقالت لجاسر بصوت غاضب منخفض : اخرتك فوق السطوح يا جاسر 

لم يهتم جاسر وكان سعيدا بالجو الفريد والزينه التى ملنت اركان المكان من الورود 
والزرع الاخضر والانوار البيضاء الصغيره المعلقه بكثره فى ارجاء المكان كحبات 
اللولوء المنثور 

قال زياد بانبهار : وا!||١ااااو‏ المكان تحفه 

ابتسم محسن بفخر وقال : ده بس بوجودكم 

رد جاسر معرفا افراد عائلته لمحسن : اخويا زياد الصغير 

فسلم عليه محسن يدا بيد وقال: تشرفنا 

جاسر : وده اسامه الوسطانى 

محسن : اهلا يا اسامه ...مد اسامه يده سلم عليه 

جاسر : واخيرا وليس آخرا ماما سوسن هانم 

محسن : اهلا يا هانم اهلا نورتو والبيت نور والله 


بعد قليل صعدت سيرين برفقه زوجها معتصم والذى ما ان رأى جاسر وشعر بقوته 
والهاله المحيطه به حتى انتابه الغيظ 


تولى محسن مهمه تعريف افراد العائله لبعضهم البعض 


واخيرا صعدت سالى ومشت على استحياء باتجاه جاسر الذى ما ان رأها حتى هب 
واقفا واتجه ناحيتها مستقبلا اياها 


وبابتسامه عريضه نزع الورده الصغيره التى كانت مشبكه فى بدلته الفاخره وامسك 
يدها واعطاها لها وقال بصوت خفيض : ده القمر بيمشى على الارض اليومين دوول 


نظرت له سالى بعيناها وشعرت بالخدر يسرى فى اوصالها من لمسته وقالت بخجل : 
تعالى نروح هناك بقى 


تأبط ذراعها وقال 1 نفسى اخطفك دلوقتى وامشى ...بس تعالى الاول اما اعرفك على 
ماما 


سلمت سالى على سوسن والتى نظرت لها بكره شديد مما اشعر سالى بالتعاسه ولكن 
تناستها على الفور ما ان رفعت عيناها حتى وجدت زياد ينظر لها بحنان قائلا : 
مبروك يا سالى 


سالى : الله يبارك فيك يا زياد 
جلس جاسر برفقه عروسه على الاريكه الصغيره التى اعدتها سيرين لهما وزينتها 
بنفسها ورفضت ان يساعدها احد ما فى اعدادها وقال لعروسه : فين الجزمه صحيح 
مش باينه من تحت الفستان 


رفعت سالى فستانها قليلا وارته اياها وقالت : عرفت مقاسى منين 


جاسر بمكر : هتكونى 150 مثلا ورجلك 40.... قلت للراجل عايز اصغر مقاس 
عشان رجل حبيبتى صغنطوطه خالص 


قدم اسامه الشبكه الى مجيده والتى دارت بها على الضيوف القلائل ليروها كما هو 


متبع فى العادات والتقاليد 


وما ان وصلت الشبكه الى حيث معتصم حتى اتسعت عيناه دهشه ونظرت له سيرين 
نظره جانبيه وانتصبت فى جلستها بفخر 


ترددت اغنيه شاديه الشهيره "يادبله الخطوبه .."فى الاجواء فمال جاسر على سالى 
وقال ٠:‏ الاغنيه دى مش مناسبه للجو 


سالى : هوا فى انسب من دى 


جاسر : توع ... المفروض انت عمرى لام كلثوم كانت هتبقى مناسبه اكتر ولا انتى 
ايه رأيك ؟ 


سالى : اللى تشوفه 

جاسر : ايواااااا احلى كلمه ...تسمعى كلامى على طول هه؟ 
سالى : ياسلام ..انت ماصدقت بقى ؟ 

جاسر : حد يعصى حبيبه ويزعله منه ؟ 

سالى بصوت منخفض :ربنا مايجيب زعل 


قاطعهم زياد قائلا : ايه ياعريس مش هتلبس عروستك الشبكه ولا هتقضوها غزل 
ونظرات ...نقوم نروح احسن 


احمر وجهه سالى فقال جاسر بمكر : عقبالك 
زياد : فى حياتك وعن قريب ان شاء الله 


البس جاسر سالى الشبكه الثمينه والتى ناولته يدها الصغيره بخجل وعندما اقترب 


ارديا 


فقال لها جاسر باعتراض بصوت منخفض : اثبتى بقى.. هيفكرونى مش عارف 


البسهالك ساعتها هيقولو هيعمل ايه ده ليله الدخله... هطلعى عليا سمعه انتى كده من 
الهوا 


نظر جاسر الى زياد نظره ناريه فأسكته 


ماان انهى جاسر حتى اقبلت مجيده تقبل ابنتها هى وسيرين مهنئين اياها بفرح 
شديد 


مضى الوقت السعيد وقام زياد واتجه الى الكاسيت ووضع شريط فيروز لتصدح 
بأغنيه" سهر الليالى" 


وجذب اسامه جاسر وانضم لهم معتصم على مضض يرقصون 

وقامت سالى برفقه سيرين ومنى والفتيات الصغار يجوبون المكان على شكل قطار 
حتى جذب جاسر يد سالى بقوه وراقصها قليلا 

حتى جذبتها منى لتنضم لهم ثانيه قائله لها بمكر : خفت عليكى لتدوبى فى ايده 


جلست مجيده تراقب ابنتها وسعادتها الواضحه على وجهها فيما كان محسن جالسا 
بصمت يراقب وجهه حماه ابنته ووجهها الذى ينم عن غضب وعدم رضا 


عا عاج عاج عا عاج عاد عاج عاج عاج عاج عا عا عاج عاج عا عاج عاج عاج عاد عاج عاج عاج عاج عاو ع عاد 


انتهت الحفله وودع جاسر عروسه قائلا : كان بودى نروح نسهر فى مكان سوا مع 
بعض بس حاسس ان عمى ممكن مايوفقش كمان عندى شغل مهم بكره 


سالى : لاء ما تقلقش المهم طمنى عليك لما توصل بالسلامه 


جاسر : بكره ححود عليكى نتغدى سوا عندنا فى القصر وهبقى اكلم عمى اعزمه هوا 
وطنط 


جاسر بلؤم : هوه ايه اللى طيب ايه مش هوحشك؟ 


قاطعه زياد : مش يالا بقى ولا ايه ؟؟؟ 


نظر له جاسر بحنق وقال : هضطر امشى دلوقتى ياحبيبى عشان اخويا الغتت قطع 
علينا اللحظه 


زياد : الله يسامحك ااقطعها انا احسن من ... ولا بلاش .. 
ثم توجه الى سالى ونظر لها بعمق وقال بصوت اجش : مبروك ياسالى 


سالى : الله يباررك فيك يا زياد وعقبالك 
زياد : قريب ان شاء الله 


غادر جاسر برفقه اخويه ووالدته وقفت سالى وودعت جاسر بأنظارها الى ان اختفث 
السياره 


اقتربت منى من سالى : مع السلامه يا لولو والف مبروك 


احتضنتها سالى قائله : انتى بجد نعمه ربنا بعتهالى عقبال ما اتعبلك يوم فرحك انتى 
ومعتر 


منى : يارب يا اختى يارب هههههه يالا سلام بقى عشان انا اتأخرت واليومين دوول 
بابا لما وصله موضوع معتز قالب البوصله عليا 180 درجه 


سالى : ربنا يسعدك يارب 


واخيرا انصرف الجميع وتوجهت سالى الى غرفتها خلعت فستانها ومسحت ميكاجها 
الخفيف ونامت بعمق فيما كان محسن جالسا فى الكوشه يفكر بعمق 


صعدت مجيده درجات السلم قائله : آآه يا ركبى 


توجهت مجيده الى حيث يجلس زوجها وجلست بجواره.. وقالت: فاكر يا محسن لما 
كنا انا وانت قاعدين فى الكوشه 


ابتسم محسن لتلك الذكريات وقال : يااااااه دا العمر عدى يامجيده 

مجيده : ربنا يديك الصحه يارب ...انما انت مالك؟ حاساك ساكت ومهموم.... ياراجل 
افرح 

محسن : قلقان يامجيده 

مجيده : يوووه من ايه بس؟ 

محسن : اخدتى بالك من امه؟ 


مجيده : ياساتر وليه كشريه 


محسن بحسره : مش عجبينها يا مجيده مش قد المقام 


مجيده : ياسلام عشان هما اغنى يعنى؟؟..... الرك على الاخلاق وبعدين ابنها هوه 
اللى جه خبط على بابنا وطلب بنتنا وعاوزها انت ماشفتش طاير بيها ازاى 


محسن : ايوا.. بس امه لاء 


مجيده : مش مهم المهم ان الراجل شارى بنتك وفرحان بيها وبكره هيتجوزوا 
وساعتها امه هتفرح لفرح ابنها 
محسن بضيق: ماهى ماكنتش فرحانه بيه النهارده يا مجيده 

: معلش بكره لما تعرف بنتك وتقرب منها وتشوفها اد ايه طيبه وبنت حلال 
0 ..ماتخلنيش اتكلم انت مش فاكر امك كانت بتعمل ايه معايا؟؟... انما انا 
صبرت ...وبنتى هتصبر على حماتها لحد ماتحبها.. سالى غلبانه وطيبه وبصراحه 
جاسر عجبنى مش عشان فلوسه لاء حساه كده راجل وعنده شخصيه وده اللى بنتك 
محتجاه ...ده اللى اطمن على بنتى معاه هياخد باله منها ويحميها 


محسن : يارب ..يارب يكدب ظنى 


مجيده ..ادعيلها ربنا يكرمها دى غلبانه واتظلمت ليه ماد تفولش انه عوض ربنا 
)0 


محسن : ونعم بالله 
مجيده : قوم يالا قوم انا الرطوبه دى هتتعب عضمى وعضمك انت كمان 


قام محسن فقالت له مجيده : هات ايدك يا محسن ....!١١1اه‏ يا انى يالا حسن الختام 


محسن مشاكسا : لا حسن الختام مين ...البيت هيفضى علينا قريب يا جوجو 
وهتشوفى وش تانى خااااالص 


مجيده : هههههههههه ياراجل اعقل بناتك خلاص كبروا وبقى عندك احفاد 
محسن : شكلك خلاص عجزتى اروح انا ادور على واحده ترجعلى شبابى 

مجيده : على ايه ..اللى خدته القرعه تاخده ام الشعور ..اخدت بالك معتصم كان 
بيبص ازاى على الشبكه دا عينه كانت هتطلع والبت سيرين ماسكتتش قالتله '"!اه 
امال انت فاكر ايه دا مقامنا " 

محسن غاضبا: سيرين باينلها مش هاتجيبها لبر كمان ...دى كلمه تقولها لجوزها 
مجيده : بدال ماهو قاعد يتأمر ويقولها ولد وبنت 

محسن : ربنا يصلح حالهم 

فى الصباح رن جرس الهاتف فردت سالى وكان جاسر المتصل 

سالى بصوت ناعم : الوو 


جاسر يتصنع الغضب : ياسلام ...اى حد تردى عليه كده بالرقه دى الوو ..خشنى 
صوتك شويه 


ضحكت سالى : اخشنه ازاى اديله وش صنفره 

جاسر : اااه رجعنا للماضه والكلمه يترد عليها بعشره 

سالى ببراءه مصطنعه : انا؟ 

جاسر : لا انا المهم بابا فين عايز اعزمه على الغدا النهارده؟ 


سالى : ثانيه واحده اندهه طيب 


توجهت سالى الى غرفه ابيها وطرقت الباب ودخلت قائله : بابا ...جاسر على 
التليفون عاوزك 


اومألها الاب الحنون وذهب ليرد على محدثه قائلا : الو ..ازيك ياجاسر 
جاسر : ازيك انت ياعمى يارب ما اكون ازعجتك 

محسن : لا يابنى لا ازعاج ولا حاجه خير؟ 

جاسر : كنت عايزك انت وطنط وسالى تشرفونا النهارده على الغدا 


ن : معلش يابنى اعذرنى عندى ارتباط مهم النهارده والحاجه راحت لسيرين 
..لكن سالى ممكن تروح عادى تتعرف على الوالده اكتر 


جاسر : ماينفعش ياعمى تأجل ارتباطك النهارده كنت حابب نتجمع 


محسن : معلش يابنى مدى المحامى بتاعى ميعاد ولسه مأكد عليا الصبح مش هينفع 
الغيه 


جاسر : خلاص وهوه كذلك بس اوعدنى انك مش هتكسفنى المره الجايه 
محسن : لا فيها كسوف ولا حاجه يابنى واحد والله 


جاسر : ماهو ده العشم برضه طيب ياريت حضرتك تبلغ سالى انى هعدى عليها 
الساعه 3 تكون جاهزه 


محسن : حااضر مع السلامه 


جاسر : مع السلامه 


تأهبت سالى للذهاب الى قصر آل سليم ارتدت طقما يتكون من جاكيت صيفى ذو لون 
سماوى مقلم بخطوط رفيعه باللون الابيض يعلو جيبه طويله بيضاء وطرحه كحليه 
اللون 

انتنظرت سالى جاسر فى الشرفه حتى ظهرت سياره جاسر فى الافق ومن فرط 
سعادتها حملت حفيبتها ونزلت درجات السلم وكادت ان تصطدم بجارهم دكتور اشرف 
الذى ما ان رآها حتى ابتسم وقال : بالراحه احسن تقعى 

سالى : انا أسفه 

قال اشرف بصوت حزين : مبرووك ياسالى 


سالى : الله يبارك فيك عن اذنك نزلت درجتين من السلم وفؤجئت بجاسر واقفا ناظرا 
لها بغضب فقالت : انت طلعت انا كنت نازله 


نظر جاسر الى اشرف بتحدى والذى توارى داخل شقته تحت وطأه نظرات جاسر 
الغاضبه ثم توجهه الى سالى بالحديث وقال : كنت طالع اسلم على عمو وبعدين انتى 
ايه اللى منزلك 

سالى : شفتك من البلكونه 


جاسر : تانى مره ياتستنى اطلعلك يا اما ارنلك افرضى جيت هنا وروحت اعمل 
مشوار جنب البيت تقفى فى الشارع 


سالى بخنوع : حاضر 


نزل جاسر درجات السلم وتبعته سالى فتح لها باب السياره وركب دون ان ينطق 
بكلمه وظل على تلك الحاله عشر دقائق كامله 


نظرت له سالى وقالت بصوت قارب على البكاء : انت لسه زعلان منى ؟ 


نظر لها جاسر عاقدا حاجبيه وقال بشك : مين اللى كنتى واقفه تكلميه؟ 
سالى : ده جارنا دكتور اشرف 

قال جاسر بحده: وده كان زميلك ؟ 

سالى : لاء ده اكبر منى وبعدين ده دكتور قلب اصلا 

جاسر : همممم والعلاقه بينكم كويسه اووى يقف يتكلم معاكى على السلم 


سالى : عادى ياجاسر ده جارنا وبعدين وقف جنبنا كتير اما بابا تعب ده حتى لو كان 
فى نص :اليل كان مش ييقاخن 


نظر لها جاسر واتسعت عيناه وقال : ومين بقى كان بيندهله فى انصاص الليالى ولا 
كنتى بتنزليله انتى بنفسك ؟ 


ترددت سالى وشعرت بالخوف مما يظنه فيها جاسر وقالت : انت بتشك فيا؟ 


شعر جاسر بالصدمه فلم يكن يتوقع ان تخبره بحقيقه ما يظن فقال بحنق: لاء طبعا 
بس حابب اعرف حدودك مع الجيران 


سالى بغضب : فى حدود الاحترام.... وعلى فكره كان بيباركلى 

اشاحت سالى بوجهها بعيدا نظرت سالى من النافذه وكادت ان تبكى 

حتى سمعت صوت ام كلثوم واغنيتها الشهيره "انت عمرى " نظرت الى جاسر 
والذى كان ينظر لها بطرف عينه حاولت منع نفسها من الابتسام ولكنها عوضا عن 
ذلك اتسعت ابتسامتها فنظر لها جاسر بعمق وقال : زعلانه ؟ 


ردت سالى سريعا : توء خلاص مش زعلانه 


جاسر بغرور : وانا معملتش حاجه تزعل اصلا انتى اللى قماصه 

سالى : انا... ياسلاااام ولا انت .. 

قاطعها جاسر واضعا اصبعه على شفتيها وقال بصوت حنون:خلينا ننسى الزعل 
سالى : خلاص 

كانت دقائق معدوده حتى وصل جاسر الى القصر المشيد فتحت البوابه المعدنيه 
الكترونياً دخل جاسر لعده امتار بين صفين من الاشجار العاليه حتى وصل الى باحه 
القفصر ترجل جاسر السياره وفتح الباب لسالى التى اصيبت بالانبهار فقد ظنت انها 
انتقلت خارج مصر الى حى الاغنياء بلوس انجلوس حيث يقطن مشاهير هوليود 


سارت بجوار جاسر شاعره بعدم الراحه وعدم الملائمه بهيئتها البسيطه 


دخل جاسر القصر واستقبلته الخادمه مرحبه واخبرته ان والدته تجلس برفقه زياد 
وصديقته آشرى فى الفرانده 


توجه جاسر الى الفرانده ودخل برفقه سالى الصامته حتى دخل فقال بصوت قوى 
مقاطعا حديثهم : السلام عليكم 


سكتت امه على الفور ولم ترد ونظرت الى سالى وتفحصتها من اخمص قدميها حتى 
اعلى رأسها شعرت سالى بنظرات حماتها المستقبليه واحمر وجهها 


رد زياد : وعليكم السلام اتأخرتوا كده ليه 
جاسر : مسافه السكه ..ازيك يا آشرى 
0012101 أ|اشرى : هاى جاسر ازيك ... 


جاسر : شكرا اعرفك على خطيبتى سالى 


آشرى : هاى زى القمر بيتهيألى شوفتك قبل كده 
ردت سوسن بلهجه ساخره : اصلها تبقى السكرتيره 


امتقع وجهه سالى من استهزاء واستخفاف والده جاسر بها فرد جاسر بغضب : 
سالى اصلا طبيبه اسنان وكانت داخله المجال مغامره منها بتجرب حاجه جديده 


...فعلا نفسى اجرب حاجه مجنونه كده [00© 50آشرى : واو 
زياد مازحا : حاجه زى ايه ؟ 
مج»اشرى : هتجنن وابقى سواقه 


زياد : دا انتى ساعتها هتبقى اغنى سواقه تاكسى فى مصر كل اللى هيركب معاكى 
هيركب عشان يتعرف 


ضحك زياد محاولا تلطيف الاجواء وقال : ماتقعدوا ياجماعه واقفين ليه 

جاسر : لا انا هاخد سالى ونتمشى شويه فى الجنينه واما يجهز الغدا ابقى ابعتلى 
زياد : طيب يلا بينا يا آشرى نتمشى احنا كمان ... 

آشرى : اوك ..عن أذنك يا طنط 

سوسن : اتفضلو ربع ساعه وتيجوا الغدا هيكون جهز 

سالى : عن أذن حضرتك 


نظرت لها سوسن باحتقار ولم ترد عليها لاحظ جاسر نظرات امه فشعر بالغضب فى 
قراره نفسه 


ونزل درجات السلم الرخامى المؤديه الى الحديقه وسارت بجانبه سالى صامته وما 
ان ابتعد قليلا حتى قال : ساكته ليه؟ 


سالى بحزن : مامتك مش قبلانى حاسه انى مش عجباها 


جاسر : لكن انتى عاجبانى وعاوزك وكلها اسبوعين وهتبقى مراتى واى حد تانى 
يبقى طظ بما فيهم امى ماتفكريش فى حد غيرى المهم انا .. انا وبس...... ولا انا 
مش كفايه؟ 


سالى : لاء ياجاسر انا حابه انى اتجوز واجيب ولاد جدتهم تحبنى وتحبهم مش انا 
ابقى فى وادى ووالدتك فى وادى ...الجواز لازم يكون شركه كل الاطراف راضيين 
عن بعض فيها 


جاسر : كلام جميل وفعلا لو اللى بتقوليه ده حقيقى يبقى ماكنش حد غلب ولا كان 
يبقى فى مشاكل لكن فى ناس مابتحبش تحترم رغبات اللى حواليها وبتعلن ده بكل 
قوه عشانهم بقى نبعد عن بعض انا وانتى؟؟ ولا ساعتها مانحطهمش فى دمغنا؟ 


سالى : بس دى مش اى حد دى مامتك اللى ربتك 

جاسر بسخريه مريره: انتى فاكره ان كل الامهات زى مامتك؟ بتحبك وبتخاف عليكى 
؟وعشانك تضحى بسعادتها ؟ لا ياسالى مش كلهم كده على فكره واسألينى انا 

صمتت سالى وشعرت انها اصابت وترا حساسا فى علاقه جاسر بوالته فآثرت الصمت 
خوفا من ان تجرحه 

وفى تلك الاثناء كانت آشرى تحدث زياد قائله : تعرف ماكنتش اعرف ان جاسر 
رومانسى اووى كده مايبنش عليه ............يطلع فى الاخر بيحب السكرتيره عنده 


ومش مهم هيا من انهى طبقه .....ومش مهم انها ااقل منه بكتير المهم انه حبها 
وهيتجوزها . 


نظر لها زياد بسخريه وقال : اللى ميعرفش يقول عدس وفى حالتك انتى يبقى .... 
5 


أشرى بشك ٠‏ قصدك ايه؟ 
زياد : بكره هتعرفى كل حاجه 


آشرى : ياما نفسى اعرف سر العلاقه بينك وبين جاسر ليه على طوول حاسه انك 
بتعاند معاه وبتتحداه فى الفاضيه والمليانه؟ 


زياد بغموض : بيتهيألك 


0000اشرى : ساعات بحس انى مش فهماك ومش وائقه ان موضوع جوازنا .. 
02 


نظر لها زياد بتعجب وقال : ليه بتقولى كده ؟ 
اننا نعرف بعض احسن من كده 0131006 آشرى : زياد بجد ياريت ندى نفسنا 
مش اى حاجه وان كان على الشغل اطمن كل حاجه ماشيه ©177311126 15 1115].. 


5 ؟ 1 5155لا 


نظر لها زياد بعمق وقال بغضب : وانا مش مجوزك عشان الصفقه ولا الشغل... انا 
عندى فلوسى ومش طالبه معايا فلوسك على فكره 


أشرى : بلييييييييز زياد مش تزعل وتعمل من القبه حبه 


ضحك زياد وقال : انت بنت هبله باين عليكى وشكلى واخد فيكى مقلب اسمها من 
الحبه قبه 


١‏ شرى : ثانكس ..بس انا مرعوبه اننا مانكونش مناسبين لبعض يا زياد انت غامض 
دى شخصيه 1177306اووى وعلى مابحس انك كوول ولذيذ بكتشف ان وره ال 


جامده اووى وعنيد اووى فعشان كده مش عاوزه نستعجل 


زياد: هوا احنا قايمين نتجوز بكره ولا كمان اسبوعين زى جاسر احنا لسه هنتخطب 
وهنقعد فتره الخطوبه ندرس بعض 


لإ>ا©لا! 50 ؟ لاع ]آشرى : ايه ده بجد!! جاسر هيتجوز كمان اسبوعين بس ... 
زياد : محظوظين على ايه ان شاء الله 

...بجدلا5101 1/6ا0|أشرى : ايوا كده هما 

زياد بتهكم : لوف ستورى طيب يالا تعالى نرجع عشان انا جعت 

عاد زياد ادراجه برفقه آشرى ودخل الى حيث غرفه الطعام وجد ان جاسر يجلس 
بجوار سالى ينظر لها بحنان يهمس لها بكلمات لم يتبين منه شيء ولكن كان وجه 
سالى الاحمر يخبره بأن اخيه يغازلها فاشتعل قلبه بالغيره 


تناول الجميع غدائهم ولاحظ زياد ان سالى لا تأكل الا القليل فقال بمرح : ايه يا سالى 
الاكل مش عاجبك 


رفعت سالى رأسها وقالت : لاء عاجبنى 

جاسر بمكر : مش تخليك فى آشرى 

مازح زياد آشرى : لا دلوقتى اشرى هتخلص طبقها وتدور على طبقى 
...اصل انا بحب البيكاتا بالمشروم جدااا! /[!1ز5 101 !آشرى: 

زياد : اسمها سو ماتش ايه جدا دى 


سوسن بلهجه متعاليه : ماتزعليش من زياد يا آشرى يظهر مابيعرفش يعامل الهوانم 


اللى زيك 


ثم وجهت نظره ناريه تجاه سالى التى اصتدمت بعيناها ومنعت نفسها من البكاء 
بشده 


فقال جاسر بتحدى : ااه بدليل انا حتى بيلخبط فى الكلام مع سالى برضه 
آشرى وقد فهمت مايدور حولها من تلميحات وقالت : عادى ياطنط ازعل من ايه 


لم تتناول سالى المزيد ولا جاسر بسبب الاجواء المشحونه فقال جاسر : عن اذنكم 
كملو انتو الغدا انا هقوم 


سوسن : رايح فين ؟ 

جاسر بحزم : ورايا مشوار ...يالا يا سالى 

آشرى : طيب ماتسيب سالى معانا مالحقناش نشبع منها 
جاسر : وانا ماستغناش عنها 

سالى : فرصه سعيده يا أشرى 

أشرى : ميرسى انا الاسعد 

سالى : مع السلامه يا طنط مع السلامه يا زياد 

زياد بحنان : مع السلامه يا سالى 


ماان خرج جاسر برفقه سالى حتى القت سوسن بالفوطه الصغيره فى احد الاطباق 
بعصبيه وقالت : انا طالعه ارتاح البيت بيتك يا آشرى 


انصرفت سوسن غاضبه فقالت آشرى بأسف: مامتك مش عجباها سالى ...مع انها 
شكلها طيبه وبتحب جاسر اووى 


زياد: ماتشغليش بالك جاسر بيعرف يتصرف معاها 


انطلق جاسر بالسياره بسرعه فائقه حتى شعرت سالى بالخوف فقالت : جاسر 
بالراحه شويه 


نظر لها جاسر وشعر بتأنيب الضمير فقد اخافها وقال بحنان : ماتخفيش طول ما انتى 
معايا 

ثم قال بمرح : هاه تحبى تتفسحى فين؟ 

سالى باستغراب : انت مش وراك مشوار وهتروحنى؟ 

جاسر : ااه ورايا مشوار ...افسح حبيبى هاه تحبى تروحى فين 

سالى : اى مكان اللى تحبه 

هز جاسر رأسه بالموافقه وانطلق بسيارته الى حدائق المنتزه حيث يملك شاليه 
بمواجهه البحر ما ان وصل حتى ترجل من السياره وفتح الباب لسالى التى ظنت انهم 
قد جاوًا للتنزه فى الحديقه الواسعه 

فمشت خطوات قليله فقال لها جاسر : على فين ؟ 

سالى مش هنتمشى اشوية ؟ 

جاسر : لاء تعالى ندخل الشاليه ونقعد قدام البحر 


سالى بتردد: لوحدنا ؟؟ 


جاسر : خايفه ؟ 
سالى : لاء مش كده بس... 
جاسر : بس ايه تعالى وماتفكريش فى حاجه ولا مش واثئقه فيا؟ 


اطاعته سالى صامته ودخل جاسر الشاليه وفتح الشرفه التى تطل على مياه البحر 
الزرقاء الهادئه واشتم النسيم العليل 


وقال : ماشبعش من ريحه البحر 
سالى : همم ماما بتقولى برضه اشمها كتير عشان فيها يود 
قال جاسر بمكر : وفسفور 


احمرت وجنتا سالى فقد فهمت مايرمى اليه فقال جاسر بخفه : ايه رأيك تاكلى من 
كوك دوور ولا نعمل دليفرى من حسنى ولا شيللى صحيح وفيه راقوده كمان هنا 


سالى : لا انا خللاص اكلت 

جاسر باستنكار : اكلتى ايه ؟ بصى انا جعان وريحه البحر فتحت نفسى هاه 

سالى : خلاص اللى هتاكل منه هاكل منه 

جاسر : طيب هكلم حسنى 

اتصل جاسر بالمطعم وطلب الطعام ووصل بعد نصف ساعه فجلس يتناوله برفقه 
سالى والتى 'فتحت شهيتها واكلت بنهم ولاحظ جاسر : ايوا كده ..كده اسمك بتاكلى 
ههههههههه 

سالى : فعلا الجو يفتح النفس 


جاسر بعدما انهى تناول طعامه : ااه الواحد ماعملش حساب الشاى 
سالى : خلاص قوم نروح نشربه عندنا 

جاسر : عايزه تروحى 

سالى : الوقت اتأخر اووى خايفه بابا وماما يزعلو 

جاسر : طيب نغسل ايدينا ونقوم نروح 


بعد ساعه وصل جاسر الى منزل سالى ترجلت سالى السياره مسرعه فنظر لها جاسر 
وقال : مستعجله اووى كده؟ 


سالى : اتأخرنا اووى 

جاسر : ماتخافيش من حاجه انا طالع معاكى 

سالى : بلاش تقولهم اننا رحنا المنتزه 

جاسر : ماكنتش هقول اصله يالا بينا 

صعد جاسر السلم واستقبلتهم والده سالى بترحاب : اهلا اهلا كويس ما اتأخرتوش 
محسن : ازاى ما أتأخروش انتو نازلين الساعه 3 والساعه دلوقتى 8 يصح كده ؟ 


جاسر : معلش ياعمى بس السكه كانت زحمه واوعدك المره الجايه هعمل حسابى 
نرجع بدرى 


محسن : لا انا هوفر عليكم وبلاها المره الجايه اما تتجوزوا ابقوا اتفسحوا براحتكم 
لكن طول ما بنتى فى بيتى معلش يابنى اعذرنى 


شعر جاسر بالاحراج وقال : طبعا من حقك .. عن أذنكم 


مجيده : الله ليه كده بس تعالى مايصحش نفضل واقفين على الباب ادخل اشرب شاى 
ونتعشى سوا 

جاسر : متشكر اووى بس والله مش جعان خالص لسه متغديين 

مجيده : والله ابدا ..انا حلفت ادخل حتى اشرب الشاى تعالى 

محسن : ولا انت زعلان ؟؟؟ 

ابتسم جاسر : انا زعلان لانى زعلت حضرتك 

محسن : لا ياسيدى انا مش زعلان ادخلى ياسالى اعمليلنا الشاى 

سالى : حاضر 


انصرفت سالى لاعداد الشاى دخل جاسر الى غرفه المعيشه برفقه محسن ومجيده 
وقالت مجيده : وازى الوالده ؟ 


جاسر : الحمد لله 


مجيده : اعذرنى انا عارفه ان انت المفروض تتغدى عندنا النهارده بس سيرين تعبت 


اووى واضطريت انزلها 


جاسر : انا اصلا من امبارح وكنت ناوىى انكم تيجو تتغدوا عندنا وكلمت عمى 
الصبح قالى انه مش هينفع 


محسن : واحد ياسيدى عندنا وعندكم واحد 


جلس جاسر بعض الوقت برفقه اهل زوجته المستقبليه واستشعر طيبتهم التى ورثتها 


عاد جاسر الى القصر وصعد الى غرفته استحم وغير ملابسه واتجه الى غرفه والدته 
التى كانت تجلس تحتسى فنجانا من الشاى بتلذذ تشاهد مسرحيه" العيال كبرت " 


طالع جاسر شاشه التلفاز وامسك بأداه التحكم عن بعد وضغط على زر الايقاف نظرت 
له والدته وقالت باستخفاف ٠:‏ خير 7 


جاسر بهدوء : كل خير... بس حابب اوضحلك نقطه مهمه عشان اللى حصل النهارده 
مش عاوزه يتكرر 


سوسن : اتفضل يا استاذ جاسر هات ما عندك 

جاسر : جوازى من سالى امر واقع وضرورى كمان ضرورى عشان عن طريقه 
هرجع ابنى وابنى لما يرجع لازم يلافى اللى تعوضه عن امه ولو كنت واثق انك 
هتديله الحنان الكافى كان زمانى اتجوزت اى واحده وطلقتها بعد كده لكن فاقد الشىء 
لا يعطيه 

سوسن غاضبه : اتكلم معايا بأدب انت نسيت انى امك 


جاسر : انا بقول الحقيقه والواقع وعامه دى مش نقطه الخلاف اللى هنقف عندها 


سوسن : اوك عاوز تتجوز السكرتيره ماشى... لكن على شرط تيجى انت وهيا 
تعيشوا هنا وسليم يبقى تحت عينى طول الوقت من حقى اتمتع بيه العمر اللى فاضلى 


جاسر : لاع 


سوسن : يبقى خلاص هقولها اول ماتتجوزوا انك متجوزها عشان ترجع سليم 
وورينى هتعيش فى تبات ونبات معاها ازاى بعد كده 


جاسر بتهكم : ام بتلوى دراع ابنها ونعم الحنان فعلا 

سوسن بغضب: انت اللى خلى فى قلبك رحمه ..ده حفيدى انا استحملت كتير قصاد 
انى اشوف احفادى اللى هما منكم لو ماكنتش بحبك انت واخواتك وانت اكترهم 
ماكنتش احب ولادك خلينى اعيش الكام يوم اللى فاضلينلى وانتو جنبى 


جاسر : ماما ارجوكى ماتعشيش شبد دور اميده رزق ...الكام يوم اللى فاضلين والكلام ده 
انتى هتعيشى لحد ماتشوفى ولادهم كمان 


ابتسمت سوسن بمراره وقالت : بيتهيألك ...تعرف انا كنت فى فرنسا ليه الشهر اللى 
فات ؟ 


جاسر : اخر خطوط الموضه والشنط اللى رجعتى بيها تشهد 

سوسن : الشنط دى جبتها اخر يوم قبل ما ارجع على مصر عشان ماتشكوش 
جاسر : مانشكش في ايه ....اتجوزتى هناك؟ 

سوسن بحدق : لاء يا غبى 0 من سنتين اكتشفت ان عندى سرطان فى المخ وكنت 
باخد العلاج من وراكم واد شتريت كام باروكه تحسبا لكن العلاج الحمد لله ماوقعش 
شعرى بدرجه ملحوظه 

السنه دى لما روحت الورم وصل للمرحله الرابعه وحتى الجراحه نسبه نجاحها 
ماتزيدش عن 3 96 


شعر جاسر ان قلبه قد قبض ونظر لامه كأنما يراها لاول مره تأمل ملامحها التى نال 


منها الزمن فترك لها بقايا جمال ايام الصبا على استحياء وفرت دمعه من عينيه 
اجتهد كثيرا ليمنعها من النزول 


ثم صرخ فيها : ليه؟سكتى ليه ؟ماقولتيش ليه من زمان ؟كنا ممكن نعمل حاجه 2 
ثم لم يتمالك دموعه فسقطت بغزاره وقال :ماكونتيش وصلتى انك تحتاجى عمليه 
وكمان ماتنجحش 


قامت سوسن وامسكت برأس ابنها بقوه وقالت : وانا كنت استحاله اسيبكم تفكرونى 
انى خلاص هموت ...كان لازم اكون متماسكه عشان اجمعكم على قد ماقدر.... عايزه 
اموت وانا مطمنه انك انت واخواتك هتفضلو ايد واحده ومهما حصل بينكم اياكو 
تتفرقوا فاهمنى ..اعرف انى بحملك مسنئوليه ده كويس اووى ..انت وبس .....ولو 
حصل حاجه غير كده هبقى غضبانه عليك حتى وانا فى قبرى 


اغمض جاسر عينيه واحتضن امه بقوه حتى دفعته وقالت : دلوقتى اخرج عايزه 
ارتاح 


جاسر بتأثر: اجيبلك دكتور 

نظرت له امه وقالت بقسوه : وانا مش عيانه ...فاهمنى ؟ 

جاسر : تصبحى على خير 

مر الاسبوعان سريعا وحل يوم الزفاف واكراما لامه عزم جاسر على اقامه حفل 
الزفاف فى القصر وجعله مقتصرا على افراد العائله المقفربون 

وقد فاجأته امه بشراء فستان زفاف لسالى من باريس يلائم جسمها وحجابها الملتزم 
كعربون محبه اولى 


ساهمت تلك اللفته فى كسر بعضا من قشور الجليد التى تراكمت على علاقه سالى 
بحماتها والتى ما ان علمت انها ستعيش مع حماتها لبعض الوقت حتى يستقلو 


بحياتهم بعيدا حتى شعرت بعدم الارتياح ولكنها لم تود ازعاج جاسر بشكواها خاصه 
وانه وعدها ان امه ستحسن معاملتها وان لم تفعل فستغادر القصر على الفور 


صبيحه يوم الزفاف استيقظت سالى مبكرا جدا على غير العاده شاعره بالتوتر يسرى 
فى اوصالها فخرجت من غرفتها لتجد ان والدها بالاعلى يعتنى بأزهاره 

صعدت سالى السلم وكانت لا تزال مرتديه ملابس النوم ووضعت على كتفها شالا 
اضافيا يقيها بروده الصباح 


قالت سالى فى حبور : صباح الخير يا بابا 

التفت محسن فى دهشه ونظر مليا الى ابنته وقال : صباح الخير ياعروسه 

ابتسم محسن واتبع : يااه العمر عدى لسه فاكر لما كنتى بنت بشرايط بترجعى من 

المدرسه وتطلعى جرى على السلم ده وتقفى مكان ما انتى واقفه دلوقتى 

وبعديها تيجى تجرى عليا تترمى فى حضنى 

ابتسمت سالى بحزن وارتمت فى حضن ابيها كما اعتادت واحتضنته بقوه 

محسن : مبروك ياحبيبتى الف مبروك ...سالى عايز اطلب منك طلب ممكن 

سالى : انت تأمرنى يا بابا 

محسن : الامر لله يابنتى ... عايزك تكونى طيبه اللسان وخاصه مع حماتك اوعى يوم 
تنسى انها ام جاسر وهيا الست اليومين اللى فاتو اظن انها لانت شويه ولما تعيشى 
معاها اكيد هتقربى منها وبالاحترام والموده كل شىء هيبقى تمام واوعى اوعى فى 
يوم تشتكي منها لجاسر ولا العكس اوعى فى يوم تشتكى من جوزك ومهما حصل 

بينك وبينه من خلافات وده شىء وارد اوعى يطلع بره اوضتكم بفضل الله هتلاقى 

مسافه الليل ولا تانى كل الخلافات اتحلت لان الشيطان يابنتى هوه اللى بيكبر قدامنا 
المشاكل وهى ولااا حاجه 


سالى : حاضر يا بابا 


محسن : كمان تسمعى كلام جوزك اللى يقولك عليه تعمليه طالما معاه حق فيه 
وخليكى دايما حنينه معاه وخدى الامور براحه اما يتنرفز اوعى تستفزيه استنيه لما 
يهدى وبعد كده هتلاقيه هوه جه صالحك وساعتها ماتجبيش القديم والجديد ارمى وره 
ضهرك دايما 


سالى : هوه فعلا لما بزعل منه بيصالحنى ربنا يهديه على طول ويفضل كده 


محسن : بس ده مش معنى ان مايكونش ليكى شخصيه وكيان الراجل بيحترم الست 
اللى ليها راى مش كل حاجه حاضر ونعم ...فاهمه يا سالى 


سالى : ادعيلى يا بابا 


محسن : بدعيلك على طول يا حبيبتى ربنا يسترها معاكى ويحفظك انتى واختك من 
كل سوء ودلوقتى تعالى ننزل نفطر سوا ونصحى ماما تفطر معانا 


اعد محسن الافطار لابنته وزوجته وجلست العائله الصغيره على طاوله الطعام 


مجيده : ياما نفسى يجى اليوم اللى ااقعد مع ولادك ياحبيبتى على تربيزه واحده كده 


سالى : ان شاء الله يا ماما 
محسن : جاسر ماقلكيش هيجيب ابنه امتى من امريكا؟ 


سالى : كان الاول قايلى اننا هنروح شهر العسل فى فرنسا الاول وبعديها نطلع على 
امريكا بس المحامى اتصل بيه من يومين كده وقاله ان طلقيته تعبانه اووى 
ومحجوزه فى مستشفى حاولت تنتحر وجده ابنه معاها وبالتالى مش بتراعى الولد 
كويس سيباه للبيبى سيتر على طول طبعا هنروح الاول امريكا نجيبه احتمال بكره 
النهارده كان حيجز السفر وماعرفش وصل لايه لسه وبعد كده ونرجع مصر وبعدين 
ربنا يسهل نسافر تانى 


مجيده : ياساتر .....تنتحر اعوذ بالله ..ياعينى على الولد الصغير ده ذنبه ايه تكون 


دى امه 

محسن : ربنا يصلحلكم الحال يابنتى 

مجيده : معلش يابنتى اكيد ربنا هيجازيكى خير ده فى حكم اليتيم لاء لطيم ربنا يخليله 
ابوه 


انتهت سالى من الافطار وذهبت لترتاح قليلا فهى لم تنم الا القليل بسبب قلقها 
استيقظت سالى عند الظهيره على صوت والدتها 


مجيده : سالى ...لولو ..اصحى ياجميل هنتأخر 

سالى : طيب يا ماما قايمه اهوه 

مجيده : طيب يالا جاسر اتصل وقال انه هيبعت السواق يجلنا كمان نص ساعه يادوب 
عشان نلحق نروح القصر بتاعهم ومنى اتصلت وقالت هتيجى بالليل على هناك 
..مبروك ياحبيبتى 

سالى : الله يبارك فيكى 

ماهى الا ساعه زمنيه حتى حطت قدما سالى وعائلتها ارض حديقه القصر نزلت 
سوسن الدرجات الرخاميه القليله واستقبلتهم بترحاب متحفظ واحتضنت سالى لاول 


مره ابتسمت سالى سعيده لتغير معامله سوسن لها الملحوظه وشعر محسن 
بالاطمئنان على ابنته اخيرا 


دلتهم سوسن على غرفهم فقد امرت الخادمه بأعداد غرفه لمحسن ومجيده وغرفه 
اضافيه لسالى تجلس فيها برفقه صديقاتها ومن ترغب فى الجلوس معهم اثناء 
استعدادها لحفل المساء 


استدعت سوسن خبيره التجميل الخاصه بها وثلاثه من مساعديها 


ومن ان رأو سالى حتى هجموا عليها بالتعليمات والنصائح ثم استأذن ليقمن 
بعملهن ...... بالطبع تزيين العروسه بدايه من حمام مغربى الى مساج سويسرى 
وماسكات لا حصر لها 


دخلت سالى الغرفه برفقه والدتها مع خبيره التجميل كى تكون بمثابه العين الناقده 
مر الوقت سريعا واستغرقت خبيره التجميل خمس ساعات كامله ونظرت سالى فجأه 
الى الساعه ولم تكد تصدق عيناها فقد حان موعد الزفاف وابتدأ المدعون فى الوفود 
دخلت الغرفه اختها الكبيره وما ان رأتها مرتديه فستانها وخبيره التجميل تضع اخر 
لمساتها حتى صرخت : بسم الله ما شاء الله يا لولو زى القمر الله الله اكبر 

مجيده : ولا البدر ياختى عليها ..تسلم ايدك يا حبيبتى 


خبيره التجميل : على ايه هيا اموره منغير حاجه ماشاء الله بشرتها ولا البيبيهات 
احئا بس طلعنا المواهب المدفونه 


سالى : سيرين ايه اللى بيحصل بره ؟ 


سيرين : بابا قاعد مع جاسر والمأذون خلاص وبعتلى انبه عليكم شويه وهيجى 
واتنين شهود عشان تقولى انك موافقه وبعدها تمضى على العقد ..مبروك ياحبيبتى 


الخبيره : وانا كده خلصت 


بالسعاده بفستانها الجميل وزينتها البسيطه التى ابرزت جمال وجهها ...شعرت انها لا 
تقل جمالا عن نجمات السينما 


بعد قليل حضر محسن وقبل رأس ابنته برفقه الشهود زياد واسامه وسمعوا موافقتها 
على توكيل ابيها وموافقتها على الزواج 


وماهى الا دقائق معدوده حتى اطلقت احدى الخادمات "زغروطه"فرحا باتمام مراسم 
عقد الزواج 

قبلت مجيده سالى وقالت : الف الف مبروك 

وبعد قليل حضر جاسر برفقه محسن ودخل الى الغرفه بهيئته الساحره واحمرت سالى 
خجلا فقد كان ينظر لها بجرأه واضحه تكاد اعينه تلتهما ... احتضنها ابيها قائلا 
:مبرووك ياحبيبتى 


ثم امسك بها جاسرمن كتفيها ثم امسك رأسها وقبل جبهتها وقال : مبروك ..ربنا 
يقدرنى واخلى كل يوم فى حياتك فرح 


مجيده : مش ياله بقى تطلعوا للمعازيم 

سالى : اطلعوا انتو انا هصلى المغرب يادوب الحقه 
جاسر : انتى لسه ماصلتيش ده العشا خلاص قرب يأذن 
سالى : انشغلت مع الكوافيره ربنا يغفرلى يارب 


محسن : طيب يالا بينا يامجيده عشان مايصحش فى ناس كتير جايين بيسالو عننا 
وكمان خالتها وعمها جم نطلع نرحب بيهم 


سالى : انا هروح الاوضه التانيه اللى طنط خلتها لبابا وماما اصلى فيها عشان اهدى 
من هنا مش هبقفى مركزه والدوشه جايه من بره 


جاسر : عارفه السكه 
سالى : ااه 


جاسر بلؤم غامزا لها بعينه : اجى معاكى؟ 


سالى وقد احمرت خجلا : لاء انا هصلى ومش هتأخر روح انت شوف ضيوفك 
جاسر : طيب هستناكى فى الصالون اللى جنب الباب نطلع للجنينه سوا 

سالى : ماشى 

سارت سالى خارج الغرفه واتجهت الى الغرفه التى تقع اخر الطرقه والتى تطل على 
حديقه القصر الخلفيه فكانت اكثر هدونئا دخلت الغرفه واغلقت الباب واستعدت الى 
الصلاه بنفس خاشعه 

انتهت سالى من صلاتها وجلست تدعو الله ان يسدد طريقها ويصلح حالها هى 
وزوجها سمعت صرير باب الشرفه الزجاجى مصدرا صوته العالى فالتفتت لتجد زياد 
يقف يراقبها بنظره غريبه 

قامت سالى من على الارض وقالت : خير يا زياد ؟ 

اقترب زياد منها وانظاره معلقه بها وقال : مبروك ياسالى 

سالى : الله يبارك فيك خضتنى ...وقالت باستغراب :هيا دى اوضتك؟؟ 

زياد : لاء مش اوضتى دى اوضه للضيوف اوضتى فوق 

نظرت له سالى بتعجب فرد زياد ضاحكا : طبعا عايزه تسألينى بعمل ايه هنا مش كده؟ 
سالى : مستغربه الصراحه 

زياد : جاى اسألك سؤال وعارف ان مش عندك اجابته لكن انا عندى اجابته 


سالى ضاحكه: ايه؟ يعنى ايه؟ وتسألنى ليه لما انت عارف الاجابه؟ 


زياد بهدوء غريب لم تعهده سالى فى نبرته : عشان تعرفى الاجابه لانك مهم جدا انك 
تعرفيها 


سالى : زياد انا مش فاهمه حاجه وعن اذنك انا طالعه 


زياد بقوه ٠‏ استنى ...انا لسه ماخلصتش كلامى اسمعينى للاخر من فضلك ده عشان 
مصلحتك 


سالى بنفاذ صبر: اتفضل بس ياريت تلخص عشان شكلنا مش لطيف واحنا واقفين 
كده 


زياد : ماسألتيش نفسك جاسر مستعجل اووى يتجوزك ليه؟ 

سالى : عشان بيحبنى وعاوزنى 

زياد : ده اللى انتى فاهمه ....لكنه غلط 

سالى بتململ: والصح ايه؟ 

زياد:جاسر رافع قضيه بحضانه ابنه فى امريكا 

سالى بحده: عارفه 

زياد : عارفه انه مش هيكسبها الا لما يتجوز ..لان القوانين فى امريكا مابتديش 
الراجل حق الحضانه الا اذا كان عنده زوجه تراعى معاه الولد طالما امه مش هتقدر 
تراعيه 

خاصه وان امه معاها الجنسيه الامريكيه؟ 


سالى بشك: انت عاوز توصل لايه ؟ 


زياد : المحامى كلم جاسر قبل سفريه الاقصر بكام يوم وقاله انه فى خلال شهر يكون 


متجوز ويسافر امريكا عشان ياخد ابنه ...سفريه الاقصر عدى عليها اد ايه؟ 
سالى : يعنى ايه؟؟؟ ايه علاقه ده بده اصلا؟ 


زياد متجاهلا سؤالها : شهر الا 3 ايام .جاسر اتقدملك بعد مارجعتو من السفريه 
بسبب اللى حصل واللى كان مدبره 


سالى : مدبر ايه؟ 


ياد : الفضيحه اللى طلعتها مروه عليكى 


سالى باستتكار: ياسلام عايز د تقول ان جاسر قال لمروه ت تقول الكلام ده 


زياد : والله دى انا مش عارف تمت ازاى ..لكن اللى متأكد منه واحلفلك على 
المصحف عليه انه كان مدبرها وعارف... بدليل ان مروه ليه طلعته يومها ؟وليه فى 
الوقت ده بالذات؟ ومن امتى اصلا مروه ليها شغل مع جاسر؟؟؟ ......انا سمعته هوه 
واسامه بيتكلموا بعد ما رجعنا من الاقصر..واسامه كان متنرفز منه جدا على الى 
يله وكذه اده ماتضخش كان يفضكك وييوظ سينك كان يروج يتقديلك من كير 
شوشره ولا هوه انتى لازم د تجيله راكعه زى ماقال اسامه. .. رد جاسر انه كان لازم 
يعمل كده لان على حد تعبيره الوقت عدوه 


سالى بتوتر : انا مش مصدقاك ..وليه جاى تقولى الكلام ده دلوقتى ؟؟؟اشمعنا 
ماقولتهوش قبل كده ؟؟؟ 


زياد بألم : صدقينى انا بلوم نفسى انى ماتكلمتش من بدرى ...بس حطى نفسك مكانى 
..اخويا وعايز ابنه وهيموت عليه ...اجى انا ابوظله ترتيباته كلها عشان خاطرك 
...ااه انتى عزيزه عليا وربنا وحده عالم اد ايه ... عشان كده حبيت اقولك وانبهك 
للحياه اللى انتى داخلاها عشان تعرفى حقيقه جاسر ....جاسر لا بيحبك ولا حاجه 
...جاسر مابيفكرش غير فى مصلحته وبس وازاى يرجع ابنه وازى يجبرك انك 
تتجوزيه فى اسرع وقت ..انتى واهلك ...ولما حس انى ابتديث اقربلك ووقتها كانث 
الصفقه مع يسرى الطحان وبينى وبين آشرى بدايات علاقه خاف لا اتجوزك واسيب 


آشرى وتبوظ الصفقه عشان كده انتى بالذات اللى اختارك دونا عن الستات اللى 
حواليه 


شعرت سالى ان الارض تميد من تحت اقدامها تكاد لا تصدق كم الطعنات التى اخذتها 
بقود«متتاهره فى قليوا البرمه الضخير يفون كلما زاك تخير ها حقرقة جاسس رما 
انتوى 

ولم يتحمل جسدها الصغير وطأه الآم قلبها فسقطت على الارض وغابت عن الوعى 


عاد عماج عاج عاج عاج عا ماج ما عاد ماج عاج عاج عاج عاج ماج عاج عاج اج عاج عا عاج عاج عا عه 


انتفض زياد عندما رأى جسد سالى يتهاوى الى الارض جرى نحوها ونزل على 
ركبتيه يحاول ايقاظها قائلا: سالى ..سالى فوقى يا سالى 


رفع انظاره لا يدرى كيف التصرف حتى تفاجىء ب أشرى تنظر له بغضب 

قال زياد بتردد : آشرى ..الموضوع مش زى ما انتى فاكره 

أشرى : هوه فعلا مش زى ما انا كنت فاكره... انا سمعت كلامك وبخاصه الجزئيه 
الاخيره ..تقدر تقولى انت استفدت ايه؟؟ ذنبها ايه المسكينه تعمل فيها كده ليله 
فرحها؟؟ كل ده عشان تنتقم من اخوك ؟؟ حقيقى انا كنت مخدوعه فيك 

زياد: آشرى مش وقته الكلام ده انا هبقى افهمك 

آشرى : انا فهمت كل حاجه ...روح انده لاخوك يجيب دكتور 

زياد: مينفعش لازم افوقها الاول 


آشرى ساخره : عشان مايعرفش طبعا ..ماكنتش عامل حسابك على كده صح لكن انا 


هطلع ارجل منك روح قوله ان انا وانت كنا داخلين نباركلها لقيناها مغمى عليها حتى 
عشان مايبقاش فى تساؤلات كتير... اخوك مش ناقص فضايح 


زياد: حاضر ..انما انتى عرفتى منين انى هنا ؟ 


آشرى : سألت عليها مامتها قالتلى انها هنا ولانى عارفه ان الاوضه ليها مدخل من 
على الجنينه جيت من وره وشوفتك وانت داخل الصراحه كنت محضره نفسى على 
مشهد تانى خاالص...ثم قالت بنفاذ صبر : هتفضل واقف كتير روح انده اخوك 


اطلق زياد لقدميه الرياح وخرج من الغرفه شاعرا بالتوتر والقلق الشديد مختلطا 
بالندم ولكن بعد فوات الاوان فى تلك الاثناء كانت آشرى تحاول ايقاظ سالى فرشت 
قليلا من عطرها الفاخر لتشتمه سالى وبالفعل فتحت سالى عيناها بصعوبه طالعتها 
صوره أاشرى مشوشه حاولت سالى التحدث فقالت لها آشرى بحنان: ماتقلقيشس 
هتبقى كويسه ...تقدرى تقومى 


دفعت سالى جسدها للاعلى وجلست على الاريكه الصغيره نظرت حولها يمينا ويسارا 
"أكانت تحلم " اين زياد؟ هل ما قاله صحيحا ؟؟؟ 


ماهى الا لحظات حتى فتح الباب ودخل جاسر جزعا على زوجته اطمأن قليلا عندما 
رأها واعيه جالسه الى جوار آشرى التى كان يبدو على ملامحها التأثر الشديد لحالها 


امسك جاسر بيدها وقال : سالى.. خير يا حبيبتى... مالك حاسه بأيه؟ 


نظرت له سالى شعرت انها تحاول ترجمه مايقول "حبيبتى " ....ياله من كاذب 
.. سحبت يدها من يده 


آشرى : خير يا جاسر ماتقلقش... شى ايز فاين 


ماهى الا لحظات حتى طلت امها بوجهها القلق ووالدها ايضا برفقتهم منى صديقتها 
وما أن رأتهم سالى حتى انهمرت بالبكاء الشديد 


مجيده : مالك يا سالى ...مالك يابنتى فيكى ايه مانتى كونتى كويسه من شويه 
محسن: تيجى نروح مستشفى يا بنتى انتى تعبانه 

جاسر : لاء انا هاجيب دكتور حالا 

سالى باكيه: بابا انا عاوزه اروح 


سمع الجميع جملتها فنظروا لها فى تعجب ثم انطلقت ضحكاتهم وتنفسوا الصعداء... 
الا اشرى التى كانت تعلم ان رغبه سالى نابعه من داخلها 


جاسر مداعبا انفها : ايه عايزه تهربى منى ...خلااااااااص ده كان زمان دلوقتى بقيتى 
مراتى وده بيتك بابا تروحيله زياره يجى هوه اهلا وسهلا فى اى وقت 
مجيده : خضيتينا عليكى يا شيخه ...والله عين ... 


© بم 


نظرت لهم سالى واحتبست الدموع فى عيناها لا تدرى ماذا تقول او كيف 
تقفول؟شعرت انه حتما ليس بالوقت المناسب 


منى ممازحه اياها : ايه يا لولو بس انتى فاكره نفسك رايحه المدرسه خلااص يا 
جميل ده عش الزوجيه 


تعلقت ابصار سالى بوجه صديقتها المقربه ونظرت لها كأنها طوق النجاه : تعالى 


جاسر : على فين يا جميل؟ 
تجاهلته سالى وقالت لمنى : تعالى عايزه اروح الحمام اظبط نفسى 


منى : يالا يا لولو 


مجيده : اجى معاكى يا لولو؟ 
سالى : لاا يا ماما مانحرمش منى هتيجى معايا 


محسن : طيب تعالى بينا يا مجيده عشان سيرين كده ممكن تقلق ومش عايزين حد 
من المعازيم يحس بحاجه 


جاسر : انا هستناكى هنا هه عشان نخرج سوا 

هزت سالى رأسها وخرجت برفقه منى 

نظر جاسر الى آشرى وكأنما تذكر وجودها فقال : هوه ايه اللى حصل بالظبط ؟ 
آشرى : زياد يبقى يحكيلك انا مضطره استآذن دلوقتى ...مبروك يا جاسر مره تانيه 
شعر جاسر ان هناك شينئا ما قد حدث فى الدقائق الاخيره ولكنه لم يدرى ان كان 
احساسه صادقا ام لا 

فى تلك الاثناء كانت منى تسير برفقه سالى والتى ما ان دخلت الحمام الفاخر حتى 
اجهشت بالبكاء 


فنظرت لها منى مذعوره : سالى ماينفعش تعيطى فى الحمام ..فيه ايه بس ياقمر؟ 
احكيلى طيب 


فتحت سالى صنبور المياه ورشت على وجهها القليل من الماء غير عابئه بما قد 
يحدث لزينتها وقالت : اقولك ايه بس؟ 


منى : ايه اللى حصل ؟ 


سالى بحسره: طلعت بالنسباله ولا حاجه...ولا حاجه .. ولا حتى بيحبنى ولا بيفكر 
فيا 

منى : هوا مين؟ جاسر ياشيخه حرام عليكى 

سالى : ايوه جاسر طلع متجوزنى عشان يكسب قضيه الحضانه بتاعه ابنه 
منى : انتى جيبتى الكلام ده منين؟ 

سالى : زياد حكالى على كل حاجه 

منى : وانتى بتصدقى زياد؟ 


سالى : ماكنتش مصدقاه لحد اما قالى ان جاسر دبر الفضيحه اللى عملتهالى مروه 
عشان ابقى مجبره اتجوزه 


منى : مش معقول اكيد بيكدب وبعدين مروه اصلا شرانيه وبتاعه فضايح 
سالى : وجاسر عرف يلعبها صح 


منى : خلاص خلينى معاكى للاخر ..اشمعنا انتى لو عايز يتجوز اى واحده ويرجع 
ابنه الف مين تتمناه 


سالى : عشان زياد كان معجب بيا وكان عاوز يتقدملى وخاف جاسر لا صفقه الطحان 
تروح عليه فقال يضرب عصفورين بحجر 
منى : مش معقول مش قادره اصدق 


سالى باكيه : انا اللى كنت عبيطه ازاى قدرت اصدق ان كل الشخط والنطر والجبروت 
يتقلبو لحب وهيام وهدايا وجواز فى ااقل من شهر ...شهر واحد عشان يرجع ابنه 


منى : وانتى هتعملى ايه دلوقتى اوعى تجيبى سيره لحد... هتتطلقى تانى وليله فرحك 
يبقى مره قبل الفرح ب 3 ايام ومره ليله الفرح 


سالى : انا استحاله اعيش معاه انا بكرهه..بكرهه... ليه عمل فيا كده ليه؟ ذنبى انى 
حبيته وصدقته .. 


احتضنت منى سالى بقوه وقالت : انتى مش قادره تفكرى صح انتى بس عشان 
مصدومه ...انا هتصل بمروه وهعرف منها بطريقتى ايه اللى حصل بالظبط وان كان 
اتفق معاها و لا لاء ..فى الوقت ده انتى عروسه وماينفعش تظهرى قدام الناس غير 
بمظهر العروسه اللى فرحانه بعريسها وده مش اى عريس ده جاسر سليم يعنى اللى 
زيك تبقى طايره فى سابع سما 


سالى بقهره: انا مدفونه فى سابع ارض يا منى ومحدش حاسس بيا 


منى : انا حاسه بيكى ..حاسه بيكى اووى وخايفه عليكى اووى لازم تمثلى الكام 
ساعه دوول لحد ما الحفله تخلص 


سالى بعصبيه : المصيبه انها هتخلص يعنى انا وهوا هيتقفل علينا باب واحد انا مش 
طايقه حتى اسمع صوته ولا ابص فى وشه 


منى : انتى ممكن تستغلى اللى حصل ده ..انتى تعبانه والافضل تقوليه يسيبك تنامى 


سالى :5 وتانى يوم ولا تالت يوم.. هعمل ايه؟ هفضل ااقوله الى تعبانه؟؟؟.... انا 
هقوله انى عرفت ومش هعيش معاه ولازم يطلقنى 


منى ٠‏ لاء يا سالى اووعى تقولى حاجه على الاقل دلوقتى ماشى قوليله انك مش 
طيقاه ومايجيش جنبك بس اوعى تنطقى كلمه الطلاق دى ...انتى عايزه تطلعى على 
روحك سمعه يعنى تتجوزى وتتطلقى بعدها بيومن تلاته كده انتى بترمى نفسك فى 
النار كمان اهلك استحاله يوافقو وبدال ما انتى هتكونى ذلاه هتكونى مذلوله ليه 
سالى : وهكون ذلاه ازاى بقى؟ 


منى : ماهو لو طلقك مش هيعرف يجيب ابنه 


سالى : ومين قالك انه هيطلقنى بالسهوله دى ؟اكيد هيجيب ابنه الاول وبعدين 


يطلقنى 


منى : تعاملى معاه بمنطلق انك انتى الاقوى فيحس انك اقوى ...فهميه انك عرفتى 
واوك هتكملى معاه عشان يرجع ابنه ..بس مايجيش جنبك 

وهوه هتاخده الكبرياء بتاعته وهيعمل فيها انه اصلا مش عاوزك...لحد ماتشوفى 
الحياه ماشيه ازاى وتقدرى تاخدى حقك منه وتخليه يحبك بجد ويجيلك راكع 
يتمذىالك الرضا ترضى 


سالى بحسره: بتتكلمى عن شخص خيالى مش موجود ...يتمنالى الرضا ارضى 
...جاسر ؟؟ 


منى : ايوه جاسر ...مش هوه اللى راح جابلك اغلى فستان واغلى شبكه وكتبلك 
اعلى مهر ومؤخر ..الشاطره هيا اللى تعرف تاخد اكتر ماتدى وعلى فكره جاسر 
كمان اختارك لانه عارف انك هتكونى ام حنينه على ابنه ودى بأه نقطه ضعفه حببى 
ابنه فيكى ساعتها عمره ماهيقدر يستغنى عنك 


سالى : مين قالك انى عايزاه اصلا 


منى : انتى اللى وافقتى تتجوزيه يا سالى بالسرعه دى.. ولازم تتحملى نتيجه غلطك 
يا كده يا الفضايح ...واعرفى ان ماحدش هينصرك ولو طلقك انتى الخسرانه ولو 
طلقك هيطلقك بعد مايرجع ابنه يبقى هوه كسب كل حاجه وانتى خسرتى كل حاجه 
...فوقى لنفسك وفكرى بعقلك 


خرجت سالى من الحمام وسارت مسنده الى صديقتها وقالت هامسه : للاسف معاكى 
حق فى كل كلمه قولتيها وعمر ماما ماهتوافق انى اطلق دى ممكن تموت فيها اصلا 
وبابا هيودى وشه من الناس فين ...منه لله 


ربتت منى على كتفها وقالت : امسكى اعصابك عشان ماحدش يحس بحاجه 
الساعتين دوول الله يخليكى ..اضحكى يا سالى وفين الكلب اللى اسمه زياد وكان 


مستنى ليه كل ده يقولك ماقلش من زمان ليه؟ 

سالى : قالى اعذره ده اخوه وابن اخوه لكن انا طلعت نزلت ولا حاجه ... ولا حاجه 
منى : لاء انتى حاجه ونص كمان وانا لو منك هنتقم منهم واحد وره التانى هما 
فاكرين نفسهم مين دوول من غير فلوسهم دى هما اللى ولا حاجه اخ بيطعن اخوه 
والتانى واخدها عند وتحدى مافيهومش الا اسامه 

سالى : طلع عارف هوه كمان 

منى مصدومه: كده ..لكى الله يا سالى لكى الله يابنتى ادعيه ينصرك عليهم 


وصلت سالى الى حيث الغرفه حيث ينتظرها جاسر ما أن رأها حتى هب واقفا ناظرا 
لها بعمق وتقدم منها و ملس على خدها برفق 


فأبعدت سالى وجهها لا شعوريا نظرت لها منى شزرا فقالت سالى بتردد : ايدك 


ساقعه 

جاسر : من القلق عليكى عامله ايه دلوقتى اجيبلك دكتور؟ 
منى : لا هيا زى الفل عروسه وبتتدلع 

جاسر : ايه اللى حصل انتى مش كنتى جايه تصلى 

منى : بعد ماخلصت صلاه داخت وواغمى عليها 

جاسر : انتى اكلتى حاجه من الصبح 

سالى : ..فطرت 


جاسر : معقول يا سالى الساعه داخله على عاشره وانتى من الفطار لحد دلوقتى ما 


أكلتيش حاجه 

منى : ما انتو روحو بأه افتتحوا البوفيه 

جاسر : طيب يالا بينا ولا عايزه تقعدى تريحى شويه؟ 
سالى : لاء انا كويسه 


خرج جاسر وهو يتابطأ ذراع عروسه سائرا بفخر يتقبل التهانى من المدعوين استمر 
الحفل قرابه الساعه 


رفض جاسر دعوه مضيف الحفل بالرقص مع عروسه بحزم ومال على سالى قائلا 
بصوت خفيض : عبيط ده ولا ايه عايزنى ارقصك قدام كل الناس انا عايز اخطفك 


واطلع بيكى واداريكى من كل العيون وماتشوفكيش عيون غير عيونى انا وبس 


نظرت له سالى بعمق وترجم عقلها مايريد جاسر ان يقوله ...ان يمتلكها 
فتصبح له وحده دونا عن العالم بأسره يفعل بها مايشاء يتلاعب بها كيف اراد 


لمعت عيناها واشتعل قلبها غضبا نظرت امامها قابضه على اصابعها بشده حتى 
تلاقت نظراتها بنظرات زياد المتعلقه بها كأنما يريد سبر اغوارها فنظرت له فى 
تحدى ثم اشاحت بأنظارها بعيدا فرأت والدتها تنظر لها بفرح شديد اما والدها فينظض 
لها بأعين قلقه فابتسمت له مطمئنه اياه .......ماذنبه؟ هو من اراد ان يؤجل الزواج 
حتى تتعرف على جاسر لمده اطول وهى من تعجلت عليها دفع ثمن خطنها وحدها 
دون الحاق الاذى بوالدها 


واخيرا انتهى الحفل وانصرف المدعون ركب جاسر السياره وركبت سالى الى جواره 
وانطلقت بهم السياره الى احدى الفنادق الفاخره ذات الخمس نجوم قد حجز بها جاسر 
جناح شهر العسل رافقهم والدى سالى واعتدذرت اختها عن مرافقتها لشعورها بالتعب 
ورافق اسامه اخاه اما زياد فقد اختفى 


ترجل جاسر من السياره اولا وفتح الباب لعروسه اقتربت مجيده منهم وقالت : ماشاء 
الله تبارك الله ..خدوا بالكم من بعض ...خد بالك منها ياجاسر 


وضع جاسر يده على كتفى سالى وضمها اليه وقال : فى عنيا 
محسن : هاه ياسالى لسه عايزه تروحى معانا 
ضحك جاسر وقال : لاااا... لايمكن اسيبها يوم واحد حتى 


مجيده : ماخلاص بقى يا محسن هيا بس تلاقيها ماكنتش فايقه اووى ومش واعيه 
للى بتقوله 


اقترب محسن من ابنته واحتضنها مقبلا اياها وقال : ربنا يهدى سرك يا حبيبتى 
...خد بالك منها يا جاسر دى اخر العنقود 


نظر لها جاسر بحنان وقال : ماتخفش ياعمى دى امانه فى رقبتى 

اسامه : مبروك يا جاسر ...مبروك يا سالى ...يالا نستأذن احنا بقى 

ودع الاهل العروسين وصعدت سالى الى الجناح المخصص لهما برفقه زوجها والذى 
ما ان وصل الى الطابق وخرجت سالى من المصعد حتى حملها جاسر وبالرغم من 
توسلات سالى المتكرره لجاسر ان يدعها الا انه لم يرضخ لطلبها الا داخل الجناح 
وتحديدا فى غرفه النوم ..... على السرير 


وضعها جاسر برفق شديد ونظر لها فى عينها واقترب منها يريد ان يقبلها فاشاحت 
سالى بوجهها بسرعه وقالت بصوت جاف : جاسر انا تعبانه 


قال جاسر بقلق : انتى دوختى تانى؟ ماكلتيش كويس برضه اعمل فيكى ايه من اولها 
هتتعبينى معاكى كده ... 


سالى بصوت خافت : مش عايزه اكل انا عايزه انام 


جاسر بلؤم : ما انا بقول كده برضه..حاول جاسر الاقتراب منها ثانيه فهبت سالى 
واقفه 


نظر لها جاسر باستغراب وقال : خلاص خلاص براحتك انا هطلع بره عشان تغيرى 
هدومك 


خرج جاسر من الغرفه واغلق الباب برفق وفك ربطه عنقه والقاها بعيدا وخلع 
الجاكيت وفك بعضا من ازرار القميص وخرج الى الشرفه واستنشق نسيم البحر 
العليل 

فى تلك الاثناء مسحت سالى زينتها وهى تبكى فى صمت وحاولت فك الدبابيس 
المثبته فى الطرحه واستاطعت فكهم بعد عناء الى ان حاولت نزع فستانها فلم تستطع 
فأخذت تشده شاعره بالاختناق حتى صرخت غاضبه باكيه فى نفس الوقت 


سمعها جاسر وانطلق الى الغرفه خائفا رأها تحاول نزع الرداء بقوه حتى قطعته 
فامسك بها جاسر محاولا تهدئتها فدفعته بعيدا قائله صارخه: ماتلمسنيشس 


جانين بقلق:سالن اهدى.. ,امدى با اخبيش مالك؟ 
سالى بغضب : انا مش حبيبتك بطل كذب 


نظر لها جاسر عاقدا حاجبيه وقال : انتى زعلانه منى فى حاجه ...طيب انا عملت ايه 


سالى ناظره له بأشمئزاز: مش عارف عملت ايه؟انت انانى مابتفكرش غير فى نفسك 
وبس ..انا بكرهك... بكرهك ياريتنى ماكنت اتجوزتك ولا عرفتك 


شعر جاسر انها قد صفعته بتلك الكلمات فقال بقسوه : انتى بتقولى ايه؟ انتى واعيه 
للكلام اللى انتى بتقوليه لو تعبانه اجيبلك دكتور 


سالى باكيه: ياسلام متخيل انى اتجننت ولا جرالى حاجه عشان اقولك الكلام ده ...اه 


بكرهك عشان انت كداب غشتنى وضحكت عليا مثلت عليا الحب والغرام وانت كل اللى 
هامك انك تتجوزنى عشان تعرف ترجع ابنك فضحتنى وخليت سمعتى على كل لسان 
عشان فى خلال شهر نكون متجوزين وتبقى كانك كمان عامل فينا جميله انا واهلى 


جاسر بهدوء : انتى جيبتى الكلام ده منين ؟ 


سالى صارخه: زياد قالى على كل حاجه قالى انك انت اللى سلطت مروه لاء وعامل 
نفسك الحمل الوديع وبتحبنى اللى بيحب عمره مايفضح اللى بيحبه 


زم جاسر شفتيه وقال باستخفاف : انتى اللى فضحتى نفسك ماحدش قالك تطلعى 
اوضه نوم راجل غريب لكن الظاهر انك واخده على كده تنزلى لجاركم فى انصاص 
الليالى وتروحى معايا شاليه فى المنتزه لوحدينا ومن وره اهلك واكيد اتطلقتى بسبب 
استهتارك 

نظرت له سالى تكاد لاتصدق ماسمعته اذنيها ...هل وصلت به الوقاحه؟؟؟ 

فاستقرت يدها بعنف على وجهه لاطمه اياه بقوه 

نظر لها جاسر بأعين ملتهبه ووجهه احمر من الغضب قبض على يده بقوه ومنع 
نفسه بصعوبه بالغه من ان يرد لها الصاع صاعين وخرج من الغرفه صافقا الباب 


بقوه كادت ان تنزعه من مكانه 


الحلقة سابع عشر 


ماان خرج جاسر حتى ارتمت سالى على السرير باكيه بشده اما جاسر فخرج 
يتحسس وجهه بحنق يكاد لا يصدق فعلتها رافضا عقله ان يستوعب خطأه هو الآخر 


اشرقت شمس الصباح على العروسين المنفصلين فى ليله العمر 

استيقظ جاسر اولا ودخل الغرفه وجد سالى نائمه فى وضعيه الجنين على الارض فى 
فستانها الابيض 

نظر لها وتأملها شاعرا بالأسف والشفقه عليها نزل على ركبتيه واقترب منها 
واوقظها برفق 


فتحت سالى عيناها ونظرت له بغضب ممزوج بالاشمئزاز قال لها بصوت جاف : 
قومى نامى على السرير 


قامت سالى بالفعل ولكنها توجهت الى الحمام نظرت الى نفسها فى المرآه فعيناها 
حمراوتين من آثر البكاء شعرها فى حاله مزريه 

حاولت فك ازار الفستان الخمسه عشر الخلفيه لم تنجح الا بفك اول اربعه فقط حتى 
اتعبتها يداها وشعرت بتقوس ظهرها الى الخلف حتى كادت ان تبكى من فرط الالم 
دخل جاسر الحمام بهدوء ومد يده من خلفها وامسك بالازره يريد مساعدتها 


فالتفت سالى بحده وقالت :مش عاوزه حاجه منك 


نظر لها جاسر بعمق وقال بسخريه: انتى ممكن تقعدى طول النهار فيهم وبرضه مش 
هتعرفى تفكيهم بلاش معانده 


سالى بعند: هطلب الروم سيرفس تساعدنى 


همت سالى بالانصراف لتنفيذ فكرتها الطارئه فما كان من جاسر الا ان شدها من 
ذراعها بقوه حتى صرخت : ااه دراعى 


افلت جاسر ذراعها ونظر لها بحده وقال بتهديد: سمعينى تانى كنتى عاوزه تعملى 
ايه؟ 


نظرت له سالى خائفه وفرت من امامه الى خارج الحمام فاتبعها جاسر قائلا : حسك 


عينك اى سر بينا يطلع بره 
سالى باستهزاء : وهوه فين السر ده؟ 


ابتسم جاسر بسخريه : لااا ابدا عريس وعروسه قضو ليله دخلتهم وتانى يوم 
العروسه ندهت للروم سيرفس يفكولها زراير الفستان على اساس ان عريسها كان 
بيطرقع صوابع رجليه مثلا ليلتها وكان مش فاضى ...بس مش هيتقال مش 
نظرت له سالى وقالت باستهزاء : ده كل اللى هامك سمعتك؟؟ مش كده ....ازاى يطلع 
على جاسر سليم انه مش عارف 


جاسر : لا ياحبيبتى انا عارف وعارف كويس اووى بس انتى اللى مش من الصنف 
اللى يعجبنى ..ودلوقتى اديرى عشان افكلك الفستان قدامك ساعه تجهزى الطايره 
ميعادها كمان تلات ساعات يدوب نلحق نروح المطار 


استدارات سالى ومنعت دموعها بقوه ..." الان ليست بصنفه المفضل !!! " 

فك جاسر ازرار الفستان وكاشفا جزء من بشرتها البيضاء نظر له جاسر برغبه 
عارّمه فلنسها بطرف اصبعة وشعرث سالى بالرعشه تسرى .فى :اؤصالها فابتعدت 
عنه نافره 


تركها جاسر واتجه الى الحمام ليغتسل واكملت سالى خلع ملابسها وارتدت روبا 
طويلا فى انتظار ان يخرج حتى يتسنى لها الاغتسال 


خرج جاسر اخيرا محيطا وسطه ببشكير ابيض عريض اشاحت سالى ابصارها بعيدا 
متذكره اتلك الليله الى كانت نسبيا رئيسيا لما آلث له الافور 


ثم دخلت الحمام واحكمت غلق الباب واخذت حماما طويلا ولم تهتم بتنبيهه لها ان 
تكون مستعده للسفر فى خلال ساعه 


وملئت البانيو حتى آخر بالمياه الدافئه واضافت زيتا عطريا برائحه اللافندر مما 
ساعدها على الاسترخاء 


خرحت سال , اخبرا لتحد حا ف , الشر فه يستمتع يفنحا” القهو ه يعدما اذ افطاره 
حرج حيرا لتجد جاسر فى يستميع بفدجان 5 نهى أقضار 
فأغلقت باب غرفه النوم الرئيسيه وارتدت ملابسها 


نظرت طويلا الى نفسها فى المرآه لقد انتقت منذ عده ايام طقما ابيضا اللون يعلو 
بلوزه ورديه ...اليست بعروس؟ياللسخريه!!!إفرت دمعه من عيناها فمسحتها بسرعه 
فهى لن تستغرق فى الشفقه على ذاتها عليها التحرك بسرعه للامساك بزمام حياتها 
التى فلتت منها منذ زمن طويل منذ خطبتها الاولى 


فتح جاسر الباب فجأه ووقف يتأملها بسخريه واضحه ثم قال بتهكم : ايه الشياكه دى 
كلها ؟ 

نظرت له سالى شزرا ولم ترد عليه وامسكت بحقيبتها وخرجت اخذ جاسر فستان 
الزفاف وروبها الابيض الناعم ووضعهم بحرص فى شنطه متوسطه مع بدلته 
الفاخره 


خرج ليجد سالى تقف فى الشرفه يعلو ملامحها علامات الحزن العميق فتوجه لها 
وقال : فطرتى؟ 

لم ترد عليه سالى ...فقال فى نفاذ صبر وقد علت نبره صوته : ردى عليا فطرتى 
نظرت له سالى بتحدى ولم ترد بعند فقال : طيب يالا 

خرجت سالى من الفندق وتوجهوا الى المطار انهى جاسر اجراءات السفر فى سلاسه 
ويسر بفضل شبكه علاقاته الواسعه وجلس فى صاله الانتظار لكبار الركاب صامتا 
يشغل باله الكثير. من الامون اولها آبنه بالطبع واخية ...زياد عزم جاسر على 


مواجهته فور رجوعه من امريكا 


رن هاتف سالى لتجد انها والدتها الحبيبه تريد الاطمئنان عليها بالطبع ردت سالى 


بصوت اجتهدت ان تجعله طبيعيا ملىء بالسرور وقالت : الو صباح الخير يا ماما 


مجيده :؟ صباح الخير ياحبيبه ماما .. عامله ايه يا سالى ..وحشتينى اووى هاه 


طمنينى 


سالى : تجاهلت سالى مغزى السؤال الذى تفهمه جيدا وقالت : احنا الحمد لله وصلنا 
المطار من شويه الطياره كمان نص ساعه كده 


مجيده : تروحوا وترجعوا بالف سلامه خدى بابا عايز يطمن عليكى 

محسن : الو ..ايوه يالولو 

كادت سالى ان تبكى واغروقت عيناها بالدموع بالفعل لدى سماع صوت ابيها فنظر 
لها جاسر متمعنا وضعت سالى يدها على فمها لثوانى واستجمعت نفسها وقالت 
بصوت فرح : ايوه يا بابا ازيك؟... وتهدج صوتها وقالت :وحشتينى اووى 

محسن : وانتى اكتر يا لولو عامله ايه النهارده كويسه صحتك احسن ؟ 

سالى : الحمد لله يابابا ماتقلقش انا كويسه 

محسن : طيب عال ادينى جاسر اسلم عليه 


نظرت سالى الى جاسر الذى يراقبها واجما مدت له هاتفها وقالت بصوت جاف : بابا 
عايز يسلم عليك 


اخذ جاسر الهاتف ورد بحيويه فائقه : الو ..ازيك ياعمى وازى طنط عاملين ايه؟ 
محسن : احنا الحمد لله انتو اخباركو ايه ؟ 


جاسر : من اولها هشتكيلك منها ياعمى يرضيك مارضيتش تفطر 


محسن : ياخبر ... 
جاسر : خد بأه قولها تفطر عشان هيا مغلبانى انا عارف غلاوتك عندها 


اعطى جاسر سالى الهاتف وعيناه تحمل معنى جديدا للتسليه فنظرت له بحنق واخذت 
الهاتف وقالت : الو 


محسن : كده برضه با لولو كده مافطرتيش كل ده 
سالى : يابابا جاسر بيحب يكبر الاومور هاكل لما اجوع 


محسن : عشان خاطرى كلى حاجه صغننه كده خلينى ابقى متطمن عليكى ولا تاخدى 
ماما بأه تديهوملك هه؟ 


سالى : لا لا لا خلااص هفطر .. هفطر 


انهت سالى المكالمه التليفونيه ونظرت الى جاسر وقالت : الصبح كنت بتقولى 
الاسرار ماتطلعش بره ودلوقتى بتشتكى لبابا 


نظر لها جاسر وقال بلامبالاه : عادى يعنى هوه ده سر وبعدين ده عشان مصلحتك 
سالى بسرعه : خليك فى حالك.. مصلحتى انا عارفاها كويس 

جاسر بهدوء: مش باين 

سالى : ياسلام وايه اللى خلاك تقول كده؟ 


جاسر : مصلحتك معايا تطيعينى هتلاقى كل الدنيا ماشيه تعصى امرى هتشوفى اللى 
حيحصل 


سالى : واطيعك فى ايه؟ انت كنت محتاج حته ورقه تقول انك اتجوزت واديها معاك 


مطلوب منى ايه تانى ؟ 


جاسر : الورقه دى انا كنت اقدر اجيبها بجوازى من اى واحده ...لكن انا اخترتك 
انتى بالذات عشان تكونى ام لسليم ابنى 


سالى : اوك ....اصلا سليم الصغير هوه الحسنه الوحيده فى الجوازه دى كلها 


نظر لها جاسر متعجبا فقد ظن انها سترفض مراعاه ابنه واعتبارها ام لها : هتاخدى 
بالك منه كويس 


هزت سالى رأسها بتأكيد وقالت : بس على شرط 

جاسر : ايه هوه؟ 

سالى : مالكش دعوه بيا انا ام لابنك لكن مش زوجه ليك 

قال جاسر باستخفاف : الاجانب بيقولها ايه.... ااه... يو ار نوت ماى تايب 

سالى : يبقى اتفقنا ..ادارت سالى وجهها للناحيه الاخرى تتابع الحركه خارج النافذه 
وفؤجنت باحدى المضيفات الرشيقات تقف امامهم قائله بصوت هامس وابتسامه 
مغريه : تحت امركم 


ابتسم جاسر لها وتأمل جسدها بوقاحه وقال : فنجان قهوه مظبوط وعصير ....تحبى 
تشربى ايه يا حبيبتى "موجها كلامه لسالى " 


ردت سالى فى عند : شاى وكرواسون من فضلك 


بعد قليل حضرت المضيفه بردائها الضيق القصير ومالت بدلال على جاسر الذى 
ابتسم لها ابتسامه مغويه وناولته فنجان القهوه فى يده 


نظرت له سالى مانعه نفسها بحنق من الشعور بالغيره وتظاهرت بالبرود التام 


وتناولت فنجانها وارتشفت منه رشفه صغيره 


انهت سالى افطارها المختصر وسمع كلاهما نداءا آليا ينبه الركاب للتوجه الى بوابه 
الطائره حيث ستقلع فى غضون 20 دقيقه 


قام جاسر وسار خطوات بسيطه اتبعته سالى وركبو اخيرا 


اقلعت الطائره مودعه سماء مدينه برج العرب متجهين الى الولايات المتحده 
الامريكيه نظرت سالى من النافذه وعجزت نظراتها عن اختراق المجهول 


وبعد عده ساعات حطت الطائره على ارض ولايه كاليفورنيا الامريكيه 


نزلت سالى من الطائره برفقه جاسر تتأمل عالما اخرا يبعد الآلآف الاميال عن 


موطنها 


لاحظت سالى ان كل شىء يسير بسرعه فائقه الناس المواصلات حتى الكلمات خرج 
جاسر من المطار ووجد سياره فارهه تنتظره بأمر من محاميه اقلته وعروسه الى 
بيت فاخر استأجره له المحامى ليمكث فيه حتى ينتهى من اجراءات المحاكمه التى 
ستبدأ غدا 


دخلت سالى البيت المكون من طابقين ولاحظت الاثاث العصرى الرائع والمفروشات 
الانيقه استطلعت سالى المكان فيما توجهه جاسر الى الاريكه وجلس وامسك الهاتف 
الارضى وضرب رقم المحامى وتناقش معه فى مستجدات الامور وطلب منه موافاته 
في المساعء 


اما سالى فاتجهتالى غرفه النوم الرئيسه الواسعه شاعره بالتعب مخلوطا الانبهار من 
روعه المكان ونظافته وهدوءه 

وفتحت النافذه التى تطل على حديقه واسعه بها اشجار عاليه جائها النسيم حارا اكثرا 
حراره من الجو بمصر ولكنه عليل 


استنشقته سالى بسعاده ومنحها انتعاشا وقتيا نسيت به قليلا من هموما وهواجسها 
دخل جاسر الى الغرفه وقال : نقيتى الاوضه دى انتى يعنى 
سالى : ااه 

جاسر : والتانيه ماعجبتكيش ليه 

سالى : دى عفشها كريمى التانيه اسود 

جاسر : يعنى انا ليا الاسود 

نظرت له سالى بسأم ولم ترد قال جاسر : مش جعانه 

سالى : توء 

جاسر : وبعدين؟ اكلم بابا تانى ؟ 

سالى باستهتار : اعمل اللى انت عاوزه انا هاخد دوش عن اذنك 
جاسر : طيب براحتك 


خرج جاسر تاركا الغرفه واتجه الى الغرفه المقابله لها مردا فى نفسه : اسود 
...ماشى ياسالى اسود اسود 


فكت سالى حقيبتها وعلقت ملابسها القليله فى الدولاب ونظمت اشياءها ودخلت الى 
الحمام لتغتسل من عناء السفر 


خرجت وارتدت فستانا قطنيا عاريا وقصيرا زهرى اللون يعلو ركبتها بقليل وارتدت 
حذاءها الخفيف من اللون نفسه وسرحت شعرها البنى الناعم الطويل وتركته منسدلا 
ورشت من عطرها المفضل "كاسيليا"بوفره 


ثم نزلت درجات السلم واتجهت الى المطبخ الواسع ذو الطابع الامريكى فتحت الثلاجه 
الضخمه وجدتها تعج بأصناف شتى من الطعام المعلب والفاكهه الطازجه 
فاعدت بعض شطائر الهامبورجر المشوى والسلطه 


توجه جاسر الى المطبخ متبعا رائحه الطعام اللذيذ حافى القدمين مرتديا بنطالا قصيرا 
اسودا اللون وصدره عارى 


دخل دون ان تشعر به سالى واقترب منها بهدوء واضعا يده على خصرها النحيل مما 
ارجف سالى فدفعت يده بعيدا واستدارت واحمرت وجنتيها فقال لها جاسر ساخرا : 
بتعملى ايه؟ 

ردت سالى بصوت مبحوح : بورجر وسالط 

جاسر : اساعدك فى حاجه 

سالى : الاطباق فى الدولاب ده مش طيلاها 

فتح جاسر الخزنه وتناول طبقين كبيرين بيسر وقال : حاجه تانيه ؟ 

سالى : كاسين عشان الكولا 

جاسر : دى وجبه امريكيه بأه من اولها لاخرها 

سالى : اللى لقيته 

جاسر : كله من ايدك حلو 

ثم امسك يدها وقال بصوت قاس يحمل تهديدا واضحا : الا الضرب ...انا عدتلك القلم 


اللى اديتهونى بس عشان كنتى فى حاله عصبيه مش تمام وانا مسكت اعصابى لكن 
لو فكرتى تعمليها مره تانيه هتلاقي بدال القلم عشره ...ومش هيكفينى 


سحبت سالى يدها وقالت بتحدى : وانا عديتلك الاهانات اللى انت اهنتنى بيها ولو 
اتكرر تانى هتلاقى بدال القلم عشرين ومش هيكفينى ...اظن كده نبأه خالصين 


استدارت سالى ووضعت شطريتها فى الطبق مع كثير من السلطه وصبت لها كأس 
من المشروبات الغازيه وحملتهم واتجهت صاعده الى غرفتها تاركه جاسر بمفرده 
ناظرا لها بعمق 


عا عاج ما عا عا ماج عاج ماج عاج عاج عاج عاج عاج عاج عاج ماد عاج عاج عا عا 


صعدت سالى الى غرفتها حامله طعامها ودخلت غرفتها وضعت الطعام على الطاوله 
وتمددت على السرير على بطنها بعد ان فقدت رغبتها فى الاكل ناظره للسماء البعيده 
المطله من نافذتها الواسعه مديره ظهرها للباب ثم استغرقت فى بكاء طويل مشفقه 

على ذاتها 


كانت تظنه غير كل الرجال او كانت بالاحرى تتمنى ان يختلف عن بقيه الرجال 

والان لا يتعدى كونه واحد من الرجال بل اسوء الرجال 

لقد خدعها وبدلا من ان يعتذر منها اهانها وطعنها فى شرفها مبررا لنفسه استهتارها 
..اكانت مستهتره ..كلا لم تكن لقد كانت عاشقه ...بل ولازالت عاشقه 


تمنت لو كان بأمكانها الحكى لابيها علها تجد السبيل وتسمع منه الرشد والانصاح 
ولكنها ابدا لن تستطيع 

يكفيه ما تحمله من قبل عندما طلقت من ايهاب كان عليها الاستفاده من درسها 
وواقعها المؤلم بعدم الاستعجال والتروى كما كان يأمل والدها 

ولكن من اين تأتى بالتروى وكانت ترى لهفته عليها فى عينيه وتقرئها فى جميع 


اف 


تصرفاتهك 


فعل ماضى وقد انتهى 

اما الحاضير 

فهو مختلف تمام الاختلاف ...الان هو يستحقرها ويقلل من شأنها 

رنت فى آذانها كلماته الساخره.... يو ار نوت ماى تايب 

وتراءت لها خيالات مغازلته الواضحه للمضيفه 

رفعت سالى رأسها بشموخ ومسحت دموعها بقوه وقالت لنفسها ف ند ووو كفي 
نعم 

هذا يكفى 

اوقظ جاسر داخلها شعورا بالتحدى لم تذق له مثيل من قبل 


ستتخلى عن سذاجتها ...عن براءتها ...سترد له الصاع صاعين ولكن بالحسنى كما 
تربت ...فعتاب اللئيم اجتنابه 


بعد قليل فتح جاسر الباب دون استئذان كان يتحدث فى الهاتف النقال قائلا : اهى 
معاك اهيه 


استدارت سالى سريعا لتراه ينظر لها برغبه مما منحها بعض السرور الخفى 
قامت ومدت يدها فأعطاها الهاتف قالت مستفهمه ٠:‏ مين؟ 


رد جاسر بصوت اجش: باباكى 


جلست سالى واضعه قدما فوق الاخرى وانحنت الى الخلف بدلال وقالت بصوت فرح 
: الو:ايوه يا يابا 


خرج جاسر شاعرا بالحنق من نفسه لم يكن عليه اظهار رغبته فيها بهذا الشكل 
ولكنها بالفعل استطاعت اثارته ...ظهرت صوره زياد من العدم وشعر جاسر بالرغبه 
فى خنقه فهو السبب فى منعه من التمتع بعروسه الثى اجتهد كثيرا ليجعلها زوجته 
فى اسرع وقت والان على الرغم من انها تستظل بظل نفس السقف معه الا انه 
لايستطيع ان ينال منها شيئا 


انهت سالى محادثتها الهاتفيه مع والدها والقت بالهاتف باهمال على الطاوله 
واضجعت ثانيه على بطنها ..بعد قليل دخل جاسر الغرفه قائلا : خلصتى التليفون؟ 


ردت سالى دون ان تستدير : ياريت تبقى تخبط قبل ماتدخل ..التليفون عندك على 
التربيزه 


نظر جاسر لها بغيظ واندفع اليها مديرا اياها على ظهرها لتصبح بمواجهته ممسكا 
بذراعيها العاريين واقترب منها على نحو خطر ولمعت عيناه بتحدى 


وقال هامسا : انا لحد دلوقتى بتصرف بالذوق معاكى ومراعيكي ومراعى اهلك 
وقلقهم عليكى ...كان المفروض بعد ماتخلصى تليفونى تجيبه لحد عندى 
مش انا اللى اخده وكمان تقوليلى اخبط قبل ما ادخل 


ردت سالى بعصبيه : وانا مش السكرتيره بتاعتك عشان اجيبلك الحاجه لحد عندك 
...تليفونك عندك انت اللى جيبته وانت اللى تيجى تاخده 


ثم نفضت ذراعيها بعصبيه ودفعته بعيدا عنها وقامت وفتحت الباب على مصراعيه 
ووقفت بجانبه مشيره له بصمت ان ينصرف ... 


شعر جاسر بالاهانه فهى تطرده من الغرفه فى البيت الذى دفع ثمن استئجاره 


خرج جاسر من الغرفه ناظرا لها بقوه وقال : بتطردينى يا سالى ..طيب ...بس 


ماتجيش بعد كده تشتكى 


سالى ببرود : انا مابتطردكش انا بس بفتحلك الباب انت حر .. عايز تخرج تخرج 
..مش عاوز انت حر 


جاسر : ولو ماخرجتش 

هزت سالى كتفيها باستهتار وقالت : عادى 

ثم سارت باتجاه السرير مره اخرى ونامت على بطنها كما كانت من قبل 

خرج جاسر وصفق الباب خلفه لايصدق التغير الذى حدث لها .......من اين اتت بكل 
هذه الجرأم ‏ ؟؟؟؟؟؟؟؟؟؟ 

انصرف جاسر الى غرفته طالبا للراحه دخلها مكتنبا ...محدثا نفسه "كأن الواحد 
ناقص سواد" 


فى تمام التاسعه مساءا حضر المحامى المخضرم "مجدى" استقبله جاسر بحماس ٠:‏ 
اهلا اهلا يا مجدى 


مجدى : ازيك انت يا جاسر عندى ليك خبر بمليون جنيه 

جاسر : خير ؟ 

مجدى : مش هتصدق مين اللى اتصل بيا النهارده ؟ 

جاسر : انت هتلك ليه كتير يامجدى ادخل فى الموضوع على طوول 


مجدى : جده سليم مفيده هانم 


جاسر : وعايزه ايه؟ 
مجدى : هتتنازل عن حضانه سليم 
جاسر : معقول بالسهوله دى 


مجدى: هيا مش بالسهوله دى بس هيا طالبه 5 مليون جنيه 


مجدى : بص بياجاسر احنا قدامنا طريق من اتنين ياندخل سكه محاكم وهما يماطلو 
فينا وتخرج سهيله من المصحه وساعتها القفضيه هتاخد ابعاد تانيه .يا ندفع لهم 
الفلوس وتاخد ابنك مدى الحياه وامه تتقطع صلتها بيه نهائى ولا يتقالك رؤيه ولا 
دياوله... وانا ممكن اضغط عليهم وانزل المبلغ شويه ..قلت ايه؟ 


جاسر : قلت موافق بس تنسى انها ليها ابن نهائى 

مجدى : خلاص وهو كذلك ..بس انا همشيها قانونى برده عشان نضمن حقنا 
ومايرجعوش فى كلامهم بكره هروح مكتب المحاماه اللى موكلينه وغالبا هتصل بيك 
من هناك ونخليها رسمى 


جاسر : ماشى يا مجدى بس بسرعه الله يخليك عايز اخد ابنى فى حضنى وارجع بيه 
فى اسرع وفت ولو هيقاوحوا فى الفلوس ياخدوا اللى هما عاوزينه 


مجدى : ماهو مش صح برضه نحسسهم اننا هنموت على الولد احنا فى الوقت 
الحالى موقفنا القانونى اقوى ومافيش حاجه تخلينا ندفع مليم واحد وممكن لو حسوا 
بلهفتنا يرفعوا سقف مطالبهم 

جاسر : معاك حق ...خلاص هستنى تليفون منك ...المهم تحب تشرب ايه ؟؟ 


مجدى : كتر خيرك يا عريس انا مش عاوز اطول عليك ده شهر العسل برضه وانا 


جاى فى وقت متآخر ... هستأذن انا وخلى الشرب لما سليم الصغير يرجع بالسلامه 


ابتسم جاسر ساخرا ..عريس ...شهر عسل !!! لو كان يدرى وقال : خلاص هستنى 
تليفون منك 


مجدى : ااه صحيح خد التليفون ده خليه معاك هبقى اتصل عليك ومسجلك نمرتى 
ونمره الفندق اللى انا نازل فيه عشان لو فيه حاجه تقدر توصلى 


اخذ جاسر الهاتف وقال : احسن كده ...متشكر يا مجدى 

مجدى : على ايه ياجاسر ده شغلى ..مع السلامه ..خليك انا عارف السكه 

سار جاسر معه حتى الباب : مع السلامه 

غادر المحامى تاركا جاسر شاردا فى افكاره هاهو الان سيدفع المال ليحتفظ بأبنه لم 
يكن هناك داعى للعجله ليتزوج كان بأمكانه التريث وطلب يد سالى للزواج من اهلها 
دون وقعه بتلك المشاكل الجمه والتى ادت الى نفور سالى منه بعدما كانت خاتما فى 
اصبعه 

لايدرى اكان سوء الحظ يرافقه ام سوء تدبيره خرج الى الحديقه الخلفيه للمنزل 
واشتم رائحه شجر الليمون ذكرته تلك الرائحه بيوم ان كان واقفا مع سالى فى شرفه 
غرفته اول يوم لهما سويا فى الاقصر رفع عينيه لا تلقائيا باتجاه نافذتها رأها تشاهده 
منها تعلقت ابصارهم لوهله حتى توارت وراء الستار 

دخل للمنزل ليجد سالى تنزل درجات السلم بادرته بالسؤال : المحامى مشى؟؟ 

جاسر : ااه من ربع ساعه كده 


سالى ٠‏ قالك معاد المحاكمه 


سالى مستفهمه : ازاى؟ 

جاسر : جدته طالبه 5 مليون قصاد انها تسيبهولى 
ابتسم جاسر ساخرا وقال: ااه بالظبط كده ...مين يزود... 
عقدت سالى حاجبيها وقالت: وانت هتدفعلها 

جاسر : طبعا 

سالى : ليه؟ 

جاسر : هو ايه اللى ليه عاوز ابنى 

سالى : ايوا امال القضيه لزمتها ايه؟ 


جاسر : القضيه ممكن اكسبها بنسبه 9099 لكن لما ادفع الفلوس ابنى هيرجعلى 
بنسبه 90100 


سالى : تفرق معاك ال 91 اووى كده 


جاسر : تفرق كتير لانى لما بعوز حاجه لازم اضمن الحصول عليها لاخر نفس ومش 
هسيب حتى نص فى الميه احتمال انها ماتحمصلش 


سالى : واراده ربنا 


جاسر : فوق كل شىء كطبعا ..اسعى ياعبد وانا اسعى معاك 


سالى : السعى يبقى فى الخير 

جاسر : وانا عمرى ماسعيت فى شر 

سالى : متأكد؟ 

جاسر : انا ما بأذيش حد ..عن عمد على الاقل ...ممكن على المدى القصير حد 
يتصور انه اتأذى او حصله ضرر لكن بيلاقى تعويض اكتر من المناسب يبقى ساعتها 
حاهية 

سالى : غلط ..لانك ما سألتهوش اذا كان شايف ده تعويض كافى ولا لاء 

جاسر : انا عارف انه كافى 

سالى : عرفت منين ؟ 

جاسر : انتى عاوزه توصلى لايه ؟؟ 


سالى: وما اوتيت من العلم الا قليلا ...ده كان الرسول عليه الصلاه والسلام اللى طلع 
سبع سموات ...اللى كان مكشوف عنه الوحى ...انت يا جاسر تيجى جنبه فى علمك 


ايه؟؟؟......تصبح على خير 

صعدت سالى تاركه جاسر للمره الثانيه فى الاربع والعشرون ساعه الماضيه ينظر لها 
بعمق ليتعلم منها درسه الثانى 

كان الاول .....ممممالعين بالعين.. والسن بالسن ...والبادىء اظلم 

اما الثانى ..........وفوق كل ذى علم عليم 


الحلقة الثامن عشر 


استيقظت كعادتها فى تمام الخامسه صباحا وارتدت ملابسها الرياضيه وانطلقت الى 
النادى الرياضى الاجتماعى الشهير دخلت قاعه الايروبكس وبدأت تمريناتها بحيويه 
مفرطه انتهت منها فى حدود السابعه والنصف وهمت بالخروج حتى اعترضها زياد 
زياد: صباح الخير يا اشرى 


أاشرى د ممتعصه: عن اذنك 


زياد معترضا : آشرى ماينفعش كده احنا لازم نتكلم بقالك كتير مش بتردى على 
تليفوناتى وجيت عندكم البودى جارد بيمنعونى ادخل 


انهم مش معايا دلوقتى با /إ»ا0لا|أشرى بتهديد : 


زياد: ما انا عارف انك بتيجى النادى الصبح منغيرهم عشان كده صحيت من الفجر 
وجيتلك ...كل ده وما استهلش 5 دفايق بس من وقتك اشرحلك فيه اللى حصل 


وانا خلاص نهيت ارتباطى بيك 1306©5آشرى : تشرح ايه ...انت انسان ب 2 
..تعرف الغريبه اووى انى قولتلك قبل كده بيزنس ايز بيزنس ومع ذلك برضه فضلت 
اووى انك تخدعنى 0001© بتاعتك و©131إماشى فى ال 
زياد: انتى بالذات انا ماخد عتكيش فى حاجه 

...ده على اساس ايه انى زى مابيقولوا لابسه العمه /إ1اج©1اشرى: 


زياد: ماهو تعالى نقعد فى مكان افهمك فيه كل حاجه وبعدها انتى حره ولا خايفه 
تيجى معايا وتصدقنى وانتى مش مقتنعه 


آشرى : انت مغرور اووى وانا مش خايفه من حاجه وسمعتك بودنى 


زياد: لكن ماعرفتيش انا عملت كده ليه؟ 


أاشرى ٠‏ عشان اخوك اتجوز البنت اللى انت كنت حاطط عينك عليها فلما اتجوزها 
قلت تبوظله الجوازه فى نفس الوقت كنت واعدنى بالجواز ...مش بس انك شخص 
حقير عينه على مرات اخوه كمان خاين وغشاش 


زياد: انتى على فكره كلامك صعب اووى اى راجل يقف يسمعه ويستحمله وانا 
مافيش حاجه تمنعنى انى امشى غير انى فعلا بحبك وانتى اللى عاوزك ومن اول يوم 
كمان ااه مانكرش انى اعجبت بسالى فتره صغيره كده بس ده كان قبل ما اقرب اووى 
منك ولقيت ان شتان واستحاله هكون سعيد معاها ولا اسعدها... كمان هيا وجاسر 
بيحبوا بعض اووى 


أاشرى : ولما انت عارف انهم بيحبوا بعض ..ليه تخرب عليهم ...حرام عليك البنت 
اغمى عليها واتصدمت فيه ...انا مش متخيله ازاى تطلع بالقسوه دى كلها ...مالقتش 
غير يوم فرحهم ماكانت عندك قبل كده كنت تقدر تقولها ده يعنى لو كان لازم تقول 
...ولا كنت سكت وخلاص 


زياد: ماكانش ينفع اسكت يا آشرى ..والا اخويا كان هيضيع روحه للمره التانيه ..انا 
عملت كده عشان جوازته المره دى تنجح 


فهقهت أشرى بقوه : انت بجد مش ممكن ...انت مصدق روحك 


زياد بضيق : اضحكى ...انا واقف مستحمل كلامك وضحكك ونظرات الناس ليا وانتى 
واقفه تهزأنى بس خلاص طالما انتى مش عاجبك كلامى للدرجه فأنا ماشى ...سلام 
أشرى ...دلوقتى بس اتأكدت انك استحاله فى يوم تكونى حبيتينى... واحده غيرك كان 
زمانها دلوقتى مفلوقه من العياط على حبها اللى راح... لكن واضح انك عايشه حياتك 
بيس اووى ومافيش مشكله... والانسان اللى كنتى مرتبطه بيه واقف قصادك بيقولك 
بحبك وعايزك تفهمى اللى حصل وانتى ولا هامك لانك ماحبتنيش ...وانا استاهل 
واحده تحبنى وتستوعبنى فى الحلو بتاعى والمر كمان 


...بليز انا آسفه 211/الامشى زياد بضعه خطوات حتى قالت له آشرى باستجداء: زياد 
فعلا ..اوك تعالى نقعد فى اى مكان 


استدار زياد وابتسم ابتسامه صغيره : بس عشان اسمى طالع من بوقك زى العسل 


توجهوا سويا لاحدى الكافيهات الموجوده داخل النادى وجلسوا سويا على طاوله 
صغيره مستديره سألها زياد: تشربى ايه؟ 


آشرى : ميرسى لسه ساعه بعد التمرين 


زياد: ماشى يا عم الرشيق ..انا هاطلب قهوه لانى مش متعود اصحى بدرى اووى 


أاشرى ٠‏ ادخل فى الموضوع على طوول 
زياد: ايه انتى متخيله انى محضر سيمنار وجاى اعرضه عليكى 
نظرت له آاشرى وقالت وبعدين؟؟؟ 


زياد: طيب طيب خلاص هاحكيلك ..طبعا انتى عارفه قصه جواز جاسر الاولانيه واللى 
حصل وابنه اللى هربت بيه طليقته 

بس ربك مش بيسيب خسروا فى الفتره اللى فاتت دى /لا100! | 211علإأشرى : 
كتير وسعر السهم نزل لااقل من ربع تمنه دا غير القضايا والاستداته للببوك ومش 


عارفين يسددوا الديون اللى عليهم اظن ان مامتها هربت وسابت جوزها هنا يشيل 
الليله بقى 


زياد: ايه؟ انتى جبتى الكلام ده منين ؟ 


أشرى : انا ليا مصادرى 


زياد: يستاهلو ...المهم اللى عايزه اوصلهولك ان من ساعتها وجاسر اتغير 180 
درجه بأه مش بس ماعندوش ثقه فى الستات كلها لاء وواقرب الناس ليه ومش من 
السهل ابدا يحكى على اللى جواه ولا اللى بيحصل معاه الا لما يقابل مشكله جامده 
اووى ونبدأ نعرف وساعتها برضه مايحكيش الا لو اسامه ضغط عليه شويه 
وساعتها ممكن يحكى وممكن لاء 


آشرى : عادى يعنى كل كل الرجاله كده ..الخيانه شىء مش سهل على الراجل او 
الست 


زياد: تمام ..لحد ماظهرت سالى وبدأ يقرب منها كنت فى الاول حاسس بتوتر مابينهم 
...هيا كانت على طول بتقاوحه وجاسر بيعجبه كده لحد ماعمل لعبته دى عشان 
يضمن يتجوزها وفضل مش عاوز يعترف انه حتى غلط فى طريقته ...كان فيها ايه 
يحكيلها يطلع اللى جواه يفك شويه من عقده ..وهيا للاسف اول ما خطبها تخلت عن 
مقاومتها وبقت عامله زى الخاتم فى صباعه وهو هيفضل زى ماهو... جاسر بشكه 
وغيرته وطريقته فى تنفيذ الامور ومش هيتعلم انه يثق تانى بالست اللى معاه 
ويفتحلها قلبه لانها بقت لعبه فى ايده روحى روحى تعالى تعالى كان لازم اصحيها 
وافولها عشان تعرف هيا داخله على ايه وماكنش ينفع ااقول قبلها لان جاسر بيحبها 
وكان ممكن يخسرها كمان عشان يرجع ابنه ...فهمتى باه 


أشرى : امال ايه حكايه انه جاسر اختارها عشان حضرتك كنت معجب بيها وخاف لا 
الصفقه ماتمش 


زياد: دى حفيقه ..انا مانكرش انى كنت معجب بيها... بس اى حد ممكن تعجبه 
النجوم لكن فى وجود القمر مين يبص للنجوم اصلا ...وفعلا انا استفزيت جاسر بس 
على ظنى كنت فاكر انه هيصارحها بحبه مش هيعملها فضيحه فاتضطر انها تتجوزه 
آشرى : يعنى انت عاوزنى عشان انا آشرى مش عشان الصفقه 


زياد: اكيد 


آشرى : طيب لو انت فعلا كده فأنا هغير فى شروط الصفقه وهيزل من ربح 


مجموعتكم 9030..ايه رأيك ؟ 


زياد: وانا موافق بس سيبى الشغل على جنب وال 9930 دوول انا هدفعهوملك من 
حر مالى ...ايه رأيك؟ 


آشرى : قصاد ايه؟ 

زياد: مهرك...قولتى ايه؟ 
أشرى بهدوء : افكر 

زباذه ماق ومستتى متك الوة 


انصرفت آشرى برفقه زياد واطمأن انها قد وصلت بسلام الى مقر عملها وانطلق 
ذاهبا الى الشركه ليباشر عمله هو الاخر 


اما فى نصف الكره الارضيه الاخر حيث جاسر وسالى يمكثان سويا منفصلين كلاهما 
كل على حدى فى غرفته كان جاسر يذرع الغرفه ذهابا وايابا فى قلق فحتى الان لم 
يتصل به المحامى 


فيما تجلس سالى فى غرفتها شاعره بالسأم تطالع شاشه التلفاز تدير وجهها عند كل 
مشهد ساخن مستغفره الله حتى قالت : ايه ده ايه القرف ده انا تقريبا مدوره وشى 
بقالى ساعه اما اقفل اوف يا ساتر 


نزلت سالى الى الطابق السفلى فى هدوء مرتديه توب بحمالات رفيعه بلون ابيض 
يعلوه رسمه لشفاه مغريه بلون احمر قانى مكتوب تحتها يحروف كبيره كلمه 

بلون فضى وبانتاكور قصير بلون احمر ..دخلت المطبخ كانت تشعر بالسأم 01/1 | 
وتود فى اكل بعضا من الحلوى اخرجت بعضا من الايس كريم وتوجهت الى الحديقه 
لتستمتع به وعند مرورها رن الهاتف 


ردت سالى : الو 


كان المتصل المحامى فرد قائلا : مساء الخير معاكى مجدى المحامى ممكن اكلم 
جاسر لو سمحتى 


سالى : حاضر ثوانى وضعت سالى كأس الايس كريم على الطاوله المقابله للهاتف 
وصعدت الى غرفه جاسر وطرقتها 


سمعها جاسر كان ممدا على السرير عاري الصدر وتجاهل طرقها 


طرقت سالى الباب مره اخرى ولكن ما من مجيب فدخلت لتجده ناظرا لها بسخريه 
وقال : ان ما اذنتلكيش تدخلى 


هزت سالى كتفها العارى دون اهتمام وقالت : اوك هروح اقول اللى بيتصل بيك انك 
مش عاوز ترد سلام 


هب جاسر واقفا على قدميه واتجه سريعا للباب وقال لها فى عصبيه : مين على 
تليفه ‏ ؟ 
التليفون ' 


سالى بهدوء : المحامى 


نزل جاسر درجات السلم بسرعه فائقه واتجه الى الهاتف وقال : ايوه يا مجدى 
ماكلمتنيش على الموبايل ليه؟ 


مجدى : المكان اللى انا فيه مافيهوش شبكه للاسف المهم انا لسه مخلص اجتماع 
معاهم وساعه واجيلك فاضى 


مجدى : وهو كذلك سلام دلوقت 


نزلت سالى درجات السلم واتجهت الى كأس الايس الكريم واخذته وتذوقت منه القليل 


وهمت بالانصراف الى الحديقه 

فبادرها جاسر بالسؤال بعصبيه : احنا مش هناكل ولا ايه؟ 

سالى : انا مش جعانه لو جعان طلعلك اكل من التلاجه ولا اطلب دليفرى 
رفع جاسر حاجبيه دهشه: ياسلام ..وانتى ماتعمليش اكلى ليه؟ 

سالى بلامبالاه : احنا اتفقنا انى اكون ام لسليم مش ليك 

جاسر :انتى مش امى لكن انتى مراتى 


سالى : شيل ده من ده يرتاح ده عن ده ..وبعدين انا فولتهالك من الاول تنسى انى 
مراتك انا ام لسليم ابنك وبس 


جاسر بسخريه : وانا مقولتش انى عايز انام معاكى انا بقولك عايز آكل 
سالى بحده : وانا مش خدامه عندك 


تركته سالى واتجهت الى الحديقه لتسمتع بكأس الايس كريم عله يمنحها مزيدا من 
البرود لتواجه جاسر دون اى انفعال 


تركها جاسر شاعرا بالغيظ من افعالها وذهب ليستعد للقاء المحامى واعد بعض 
المشروبات والاكلات الخفيفه لمقابله المحامى ثم دخل الحديقه وجدها جالسه على 
الارجوحه المعلقه بين شجرتين الليمون تتارجح بهدوء ناظره الى السماء واضعه 
سماعات المسجل الصغيره فى اذنيها فشد احدى السماعات بقسوه نظرت له سال 
غاضبه وقالت : ايه ده؟ 


جاسر ببرود : قومى ادخلى جوه بالعريان اللى انتى لابساه ده المحامى زمانه جاى 


سالى بلامبالاه : طيب لما يبقى يجى 


جاسر بعنف : وانا مش لسه هستنى لما يجى ويشوفك وانتى كده 


سالى بسأم : ماهو لما يجى هسمع الجرس وهطلع على فوق 


جاسر : وتسمعيه ازاى وانتى حاطه الزفت ده فى ودانك ؟ 
سالى : خلاص ابفى نبهنى انه جه 


عندها امسكها جاسر من ذراعها العارى وشدها لتقف قباله بقوه وقال بصوت حاد ٠‏ 
هيا كلمه واحده اطلعى فوق 


سالى : وانا قلت لاء مش كل حاجه اومر تقولها وانا انفذها ومش كل حاجه بكيفك 
من هنا ورايح 


نظر لها جاسر بأعين تبعث شرارا وفجأه قربها منه بقوه وقبلها بعنف فابتعدت عنه 
سالى وصفعته على وجهه دون تفكير منها فى عاقبه هذا الفعل نظر لها جاسر بغضب 
شديد وسمعت صوت انفاسه العاليه فشعرت سالى بالخوف وجريت الى الداخل 


فأتبعها جاسر بخطوات واسعه وامسك بها عند مدخل الباب واسندها بقوه الى الحائط 
خلفها وانهال عليها بالقبلات ..لم تستطع مقاومته حاولت ولم تستطع فما زاده 
رفضها الا رغبه واصرارا 


فاستسلمت له سالى حتى تركها وامسك بذقنها ونظر لها بعمق وقال بابتسامه ساخره 
: كل حاجه بكيفى وكل اللى بقوله بيتنفذ ... عندها رن جرس البيت فتراجع جاسر 
خطوه للخلف 

وقال لها بصوت هامس : فوق 

مرت سالى من امامه مطأطأه رأسها تشعر بالذل وغضب عارم صعدت السلم جريا 


واتجهت الى غرفتها وصفقت الباب بعنف واتجهت تنظر لنفسها فى المرأه فوجهها 
احمر وشعرها قد بعثرت خصلاته وشفاها متورمتين تساقطت العبرات من مقلتيها 


فمسحتها بقوه وقالت بصوت باك مقهور: والله لاوريك ...والله لاعرفك مقامك ...وانا 
يا انت يا جاسر سليم..... يا انا يا انت 


توجه جاسر سريعا الى المطبخ ورش قليلا من الماء على وجهه ليبرد قليلا واتجه 
الى الباب وفتحه رحب بالمحامى : يا اهلا يا مجدى ..اتفضل 


ابتسم مجدى بمكر : معلش كان حقى اتصل قبل كده بشويه 


ابتسم جاسر شاعرا بالزهو المزيف فهاهو المحامى يظنه قد اقضى وقتا حميما وقد 
انتهى لتوه وقال : لاء بيتك يا مجدى ..خير وصلت لايه ؟ 


مجدى : كل خير يا سيدى اولا احنا نقدر نقرص عليهم بالاوى كمان وده اللى انا 
عملته النهارده .. عرفت ان شركاتهم فى مصر خسرت مبالغ مهوله والست جايه 
لبنتها هنا هربانه مش عشان تساعد بنتها وفى اغلب الظن هتسيب سهيله فى 
المصحه وهتاخد هيا الفلوس ليها ...فكتير عليها ال5 مليون وانا واجهتها طبعا 
ماقولتلهاش انى عرفت وكده قلت اشوف مايتها ايه المهم كلمه منى كلمه من 
المحامى بتاعها وصلم 3 ونص مليون وعملت نفسى لسه هفكر واقولك ونرد عليهم 
..انت رأيك ايه؟ 


جاسر : كلمها بكره واقولها انى جاهز بتلاته وحولهم لحاسبها ده لو عايزاهم يأما 
احنا حناخد سكه المحكمه 


مجدى : وحياتك انا كنت هقولها اتنين 
جاسر : الست دى طماعه وممكن تقرفنا بعد كده.. تغور بيهم المهم اننا نخلص 


مجدى : ااقولك انا هضغط عليها هكلمها دلوقتى وااقولها 2 ونص ولو استنت لبكره 
ترد هيبقو 2 ولو بعد كده يبقى المحكمه... احنا بنعمل كده بس عشان كنا اهل 


جاسر : وانت ايه اللى يضمنلك انها توافق ؟ 


مجدى : مكتب المحاماه بيبقى ليه نسبه طبعا من اى مبلغ بتاخده لو اتفقت معاها 
هيبقى بيور ليها فهترد عليا النهارده ..من مصلحتها 


جاسر : بس انا عايز الكلام ده يتوثئق 

مجدى : احنا هنمضيها على ورقنا وبعدين انت هترجع بأبنك على مصر ودول ناس 
هربانه وعليهم ديون واكيد الانتربول هيلاحقهم مش حيخاطروا انهم يرفعوا عليك 
فضيه تثبت مكان وجودهم 

جاسر : تصدق معاك حق خلاص اتصل بيها دلوقتى 

مجدى : طيب ..قوم هاتلى حاجه اشربها 

جاسر : انت مش عايزنى اسمع المكالمه 


مجدى : الصراحه الست بجحه وخايف تستفزنى ااقولها كلام يجرحك ويدايقك خلينى 
انا مع الاشكال الزباله دى 


جاسر : انا هقوم عشان بس ما اخدتش الضيافه بتاعتك المره اللى فاتت مش لان 
الكلام هيدايقنى 


مجدى : خلاص 

ذهب جاسر ونظر الى الاعلى ولكن لم يجد اى حركه تدل على وجود سالى ودخل الى 
المطبخ واعد صينيه بالمشروبات وحملها واتجه الى حيث يجلس المحامى الذى انهى 
حواره وقد علت وجهه علامات النصر 


مجدى : انت ربنا بيحبك يا جاسر 


جاسر : طمنى 


مجدى : اول ماسمعت صوتى قفالتلى هات 2 وانا امضيلك على اللى انت عاوزه بعيد 
عن المكتب وتعالى كمان خد الولد النهارده 

المهم انا اخدت منها حسابها فى بنك فى البرازيل انت اتصل على البنك فى مصر 
عشان يحولو المبلغ وقبل ما يدوك الاوكيه بالتحويل تكون هيا ماضيه وخليهم على 
التليفون تمضى اوك وتاخد ابنك ايه رايك ؟ 


جاسر : طيب اشرب ويالا بينا على هناك عبال ما اعمل اتصالاتى بس كده الساعه 


مجدى : الساعه دلوقتى 4 يعنى فى مصر تجيلها 11 بالليل البنوك بتفتح 8 الصبح 
شكلنا هنستنى لبكره 


جاسر : مش قادر استنى لبكره 


مجدى : بقالك سنه ونص ياجاسر عدى الليله دى بالطول ولا بالعرض دول هما 11 
نماعه بالخليط 


زفر جاسر انفاسه وقال : امرى الى الله 
مجدى محاولا تخفيف معاناته وشوقه لابنه : كل تأخيره وفيها خيره ..استأذن انا 
جاسر : ماشربتش 


مجدى : معلش المره الجايه مافيش نصيب 


جاسر : هتشرب يعنى هتشرب ...بقولك تعرف مطاعم هنا ..انا اصلى مانزلتش الف 
حوالين المكان 


نظر له مجدى غامزا بعينيه : ماشى ياعم هنيالك ههههههههه ...ده المكان هنا تحفه 
حرام عليك كل ده ماخرجتهاش 


ده فى شويه محلات ملابس وهدايا هنا تحفه ومطاعم ايطالى وفرنساوى وجناين 
خدها واتمشوا فى الجنينه اللى على الهضبه اللى هناك دى 


جاسر : لا تمشيه ايه انا ماليش خلق على التمشيه انا بس كنت عايز مطاعم... 
كافيتريات وكده يعنى .. 


مجدى : خد ده كارت مطعم ايطالى قريب من هنا الطالاينه اكلهم شبهنا شويه 
وبيوصلو ديليفرى كمان 


جاسر : ماشى حلو كده 


مجدى : يالا استأذن انا ...وانت الساعه تيجى 1 عندك اتصل بيهم عشان ياخدوا 
اجراءات التحويل و7 الصبح ححود عليك نروحلها سوا 


جاسر : خليها سته يا مجدى 

مجدى : ستةه... سته ماشى ياسيدى 

انصرف المحامى اخيرا وودعه جاسر وخرج الى الحديقه ناظرا الى نافذه سالى 
| يلق شاعرا بال 56 من نة 


فى الاونه الاخيره لم يعد يشعر انه نفسه كما اعتاد ان يكون ....صلبا لا يهزه شىء 
...تتعمد هي استفزازه فيرد عليها بأفعال ليست من شيمه 


دخل واتصل بالمطعم وطلب طعاما يكفيهما سويا لم يدرى مايطلب فلم يكن يعرف اى 
نوع طعام تفضله فطلب البيتزا الايطاليه فهو صنف محبب للجميع 


وصل الطعام فوضعه جاسر فى المطبخ وصعد الى غرفه سالى طرقها بضعه مرات 
ولم ترد سالى عليه .. 


لم يكن راغبا بسماع توجيهاتها بالاستئذان قبل الدخول فانصرف بكبرياء الى غرفته 
بعد ان قال لها بصوت خشن : انا طلبتلك بيتزا لو جعانه 


فقد جاسر رغبته بالاكل ومرت ساعتين انتظر خلالهم ان يسمع حركه لسالى خارج 
غرفتها ولكنها لم تخرج فساوره القلق عليها 

فطرق غرفتها مره اخرى وعندما لم ترد فتح الباب ودخل ليجدها تتحدث فى الهاتف 
بصوت ضاحك نظر لها بغضب وقال : بتكلمى مين ؟ 


وضعت سالى الهاتف على كتفها وقالت بصوت هادىء ملول :واحده صحبتى 


شعر جاسر بالحنق من نفسه فخرج صافقا الباب خلفه واتجه الى المطبخ واعد له 
الطعا 
م 


مضت الساعات واخيرا نزلت سالى الى المطبخ بعدما انهت محادثتها مع منى واعدت 
لها قدحا من الشاى الساخن مع قطعه من الكيك الصغيره 

وتجاهلت العلبه الكرتونيه الكبيره للبيتزا المستقره على الطاوله رغم شعورها بالجوع 
واشتمامها لرائحه البيتزا الرائعه الا انها قاومت بعند وغادرت لاعنه جاسر فى 

سرها 


صعدت سالى الى غرفتها ونامت اثناء متابعتها للتلفاز فيما كان جاسر يجلس قلقا فى 
غرفته ينفث سيجارا تلو الاخر 


الى ان حلت الواحده بعد منتصف الليل وامسك بهاتفه واتصل بأخيه اسامه يبلغه 
تطورات الامور ثم اتصل بمدير البنك طالبا منه تحويل المبلغ واتمام التحويل لدى 
اتصاله به مره اخرى 

ظل جاسر مستيقظا طوال الليل لم يذق جفنه النوم الى ان حلت الخامسه والنصف 
صباحا وجد سالى قد استيقظت لاداء فريضه الفجر فصلى هو الاخر وتوجه الى 

حجرتها بعدما انتهى وقال لها : انا نازل 


تعجبت سالى فالساعه السادسه فجرا وقالت : على فين؟ 


جاسر : رايح اجيب ابنى ...ثم قال بعد تردد:ادعيلى 

سكتت سالى ولم ترد فقال لها : ياااه للدرجادى 

سالى : وانت عارف انا جويا ايه مش يمكن دعيتلك ؟ 

جاسر : انا عارف انك طيبه 

سالى : بس مش هبله 

جاسر : انا مقولتش كده 

سالى : مش وقته روح جيب ابنك 

جاسر : تيجى معايا؟ 

دهشت سالى لطلبه ولكنها لم تشأ ان تخذله فقالت : عشر دقايق والبس 
ابتسم جاسر وقال : هستناكى تحت 


و غادر جاسر برفقه سالى والمحامى يسبقهم بسيارته 
وتوجهوا جميعهم الى بيت الجده حيث سليم الصغير 


واخيرا وصلو بعدما قطعوا مسافه لا بأس بها ركن جاسر السياره وقال لسالى بتوتر 
: خليكى هنا ..واقفلى على روحك كويس هدخل ومش هتأخر عشر دقايق بالكتير 


سالى : طيب 


نزل جاسر وسار بجوار محاميه وتعالت دقات قلبه حتى طغت على صوت طرق مجدى 
لباب الجده الشمطاء فتحت لهما الخادمه ممسكه بسليم الصغير الباكى 


نظر له جاسر بحنان جارف وكادت ان تتساقط دموعه وخطفه من بد الخادمه وحمله 


برفق 
دخل مجدى ووضع حقيبته على الطاوله الصغيره قباله الباب واخرج الاوراق اللازمه 
وقلما 


نزلت الجده بضعه درجات السلم ونظرت الى جاسر بكراهيه وامسكت بالقلم الذى 
اعطاه لها مجدى ووقعت على اول ورقه وقالت : الفلوس فين 


اخرج جاسر هاتفه واتصل بمدير البنك وقال له بحزم : حول دلوقت 


انتظرت مفيده هانم حتى رن جرس الهاتف بمنزلها فردت لتسمع تأكيدا بتحويل المبلغ 
الى حسابها فمضت بقيه الاوراق بابتسامه واسعه 


خرج جاسر تاركا مجدى يجمع اوراقه وما ان رأته سالى حاملا طفله الصغير الباكى 
حتى ترجلت من السياره واقتربت منه سائره على المرج الاخضر ناظره لطفل جاسر 
لم يكن سليم بل كان نسخه مصغره من جاسر بملامح وجهه كلها حتى عيناه الا انها 


كانت اكثر براءه ...براءه الاطفال 


ماان رأى سليم الصغير سالى حتى توقف عن البكاء ومد ذراعيه الصغيرتين لسالى 
كى تحمله 


افلته جاسر بلطف الى احضان سالى التى بكت وابتسمت فى آن واحد ونظرت له عن 
قرب وقالت بصوت فرح : ده شبهك اووى 


رد عليها جاسر بقوه : اعرفك سليم جاسر سليم ..ابنى ...من صلبى 


عا عاج عا عاد عاج عاج عاج عاج عا عا عاج عاج عا عاج عاو عاج عاج عاج عاج عاج عاج عا عا عاد 


خرج المحامى حاملا حقيبته وحقيبه متوسطه تحوى اشياء الصغير وخرجت وراءه 
لا 11/لاالخادمه جريا ممسكه بلعبه محشوه على هيئه فيل صغير قالت له : 
ا 5كع/ا0! ع5 ,لإه10 وأط 101001 


| عمد جاسر يده واخذ لعبه ابنه الصغير واقتربت الخادمه من سالى وقالت : 
1625م علإط0000 تقلط 155كا 


نظرت سالى الى جاسر فأومأ لها بالموافقه 
قبلته الخادمه الحنون وفرت دمعه منها لوداعه 


2611 2 5ع نازع 5ع عط (مرأط 01 231 0000 عكاح]وقالت: 
نا 20155 |أأنئا | ماععاك5 علط رهطم 


اخذته سالى مره اخرى واخرج جاسر بعض النقود ليعطيها للخادمه رفضت بقوه 
وانصرفت الى المنزل مره اخرى 


مجدى : طيب ايه مش هنمشى بأه 

جاسر : يالا بينا 

ركبت سالى السياره ووضعت سليم الصغير على قدميها واسندت رأسه الى صدرها 
استكان الصغير اثناء متابعته للطريق 

قال لها جاسر : ديريه 

سالى : نعم؟ 

جاسر : ديرى وشه انتى مديانى قفاه ....ديريه خلينى اشوفه 


نظرت له سالى بحنان وشعرت بداخلها بالشفقه عليه الهذا الحد افتقده..ادرات سالى 
الصغير فى مواجهه والده الذى ابتسم له حملق به سليم بعينه الكبيرتين فداعبه جاسر 


بوجهه 
حتى اصدر سليم ضحكه صغيره ابتهاجا 


وصل جاسر الى المنزل وترجل سريعا ودار حول السياره وفتح الباب لسالى واخذ 
منها سليم الذى تململ معترضا 


نزلت سالى ومدت له يدها فحملته مره اخرى نظر له جاسر شاعرا بالحزن فقالت له 
سالى : هوا شكله جعان الاطفال لما بيبقوا جعانين خلقهم بيضيق 


جاسر : شكلك عارفه طباع العيال كويس ؟ 


سالى : انت ناسى ان اختى عندها 3 بنات ده غير اللى جايه فى السكه وف كل خلفه 
تيجى تقعد عندنا بال3 شهور 

وصل المحامى وترجل من سيارته وتوجه الى جاسر فدعاه للدخول 

دخلت سالى اولا واتجهت الى المطبخ واخرجت علبه اللبن من الثلاجه ووضعت قليل 
من اللبن فى كوب صغير ليدفىء قليلا فى الميكروويف حادثت الصغير :بص ادى 
اللبن حطيناه يدفى وهتشربه حالا بالا ...ماشى يا سولم ..ياخلاصى ..انت عسوله 
خااالص 


كان سليم الصغير يدير عينيه الواسعتين فى ارجاء المكان الغريب عنه بفم فارغ 
متشبثا بكتفى سالى بقوه 


دخل جاسر المطبخ ليجدها تغنى لسليم : هم المم ياروحى يالا جيبالك مم كل واكبرلى 
ياروحى ياله هم المح ... 


التفت سالى لتشاهد جاسر يراقبها مبتسما قالت بخجل : المحامى مشى؟ 


جاسر 0 ااه 


سالى : طيب فين الشنطه ؟ 
جاسر : عايزه منها ايه؟ 
سالى : الببرونه بتاعته او كوبايه اللى بيشرب بيها 


ذهب جاسر وتفحص محتويات الشنطه واخرج متعلقات ابنه القليله نظر الى ملابسه 
الرثه بغضب وادوات طعامه المخدوشه والتى تنم عن اهمال واضح فى الاستخدام 


خرجت سالى لتسأل جاسر : ايه كل ده مالقتهاش ؟ 

جاسر : لاء لقيتها بس شكلها مش عاجبنى 

سالى : ايه ده ؟ده كده غلط عليه والتيتنا بتاعتها قديمه اووى مافيش واحده تانيه؟ 
جاسر بضيق : لاء دى وبس 


استشعرت سالى ضيقه وقالت : خلاص انا هشربه من الكوبايه حبه حبه او احطله 
شاليموه هيعرف يشرب بيه 


نفذت سالى اقتراحها وشرب الصغير كوب اللبن بكثير من اللهفه من فرط جوعه 
وعندما انتهى قال لها جاسر: هاتيه بقى اشيله 


سالى : استنى بس اغيرله الاول 
جاسر : هتغيرليه ايه؟ 
سالى : البامبرز ... 


شعر جاسر بالمفاجأه فلم يكن فى حسبانه ان تتطوع سالى لتلك المهمه ونظر لها 
بامتنان وقال : اساعدك؟ 


سالى : هاتلى الشنطه بس فوق عشان اطلع منها الحاجه 

افرغ جاسر محتويات الشنطه القليله لحسن الحظ وجد عبوه الحفاضات بها 6 قطع 
فقال لها جاسر: يكفوا لحد كام يوم 

ضحكت سالى وقالت : قلبك ابيض ده يخلصو النهارده بكره الصبح بالكتير 

جاسر : احنا كده محتاجين حاجات كتير ليه 


سالى : شويه كده على 10 اظن المحلات تكون فتحت ننزل نجيب كل حاجته كمان 
اللبس مش عاجبنى اووى 


جاسر : ايه الريحه دى 
سالى : ماتسألش ههههههههههه 


ثم نظرت الى سليم وقالت له مداعبه : تعالى يا جميل ندخل الحمام عشان ريحتنا 
طلعت افف 


بعد قليل خرجت سالى والبست سليم ملابس اخرى واعطته لجاسر المتلهف لحمل 
ابنه الوحيد 


حمله جاسر واحتضنه وسكن الى دقات صدر والده ونام فى هدوء ظل جاسر يحمله 
قالت له سالى هامسه : طيب حطه على السرير بدال ما انت شايله كده 


رفض جاسر : بقالى كتير ماشلتوش ....كتير اووى اووى 


سالى : طيب ااقعد هتفضل واقف 


جاسر : لا اناهروح اوضتى عشان تاخدى راحتك ...وغيرى هدومك 


سالى : لا انا هخلينى لابسه وهمدد على السرير والافضل انك تنام انت كمان هما 
الاطفال كده ننام معاهم ونصحى معاهم والا احنا مش هنام 


جاسر : طيب هروح انام بيه هناك 


غادر جاسر الغرفه واتجه الى غرفته وما ان جلس على السرير ووضع ابنه الى 
جواره حتى استيقظ باكيا فحمله جاسر وظل يجوب به الحجره ومع ذلك ظل يبكى 


فقرعت سالى باب الغرفه ففتح لها جاسر تعلو وجه علامات الاستجداء 
سالى : ماله؟ 


جاسر : مش عارف اول ماحطيته على السرير صرخ وقاعد يعيط 
مدت سالى يدها وقالت : طيب هاته ..بسم الله الرحمن الرحيم 

حملته سالى لقليل من الوقت حتى اطمأن الصغير وسكت عن البكاء 
فنظر له جاسر فى غيظ وقال : يعنى انا اللى كوخه يعنى ماشى يا سليم 
ابتسمت سالى وقالت : هوه تلاقيه حس انه ساب حضنك 

جاسر : ما انا قومت وقعدت اهزه وامشى بيه مافيش فايده 

سالى : طيب سمى كده 


اخذه جاسر وتململ الصغير ووضعه جاسر على السرير ونام بجانبه فبكى سليم مره 
اخرى فجلست سالى الى جواره وتملست شعره وجبهته ونام الصغير مره اخرى 


تثائب جاسر وقال : وبعدين بقى احنا مش هنام شكلنا 


سالى : لاء انا ماشيه خلاص نام بقى 
نظر لها جاسر وقال : انا ماكنتش |اقصد على فكره 
سالى : عادى يعنى 


وما ان رفعت سالى يدها عن رأسه حتى بكى سليم مره اخرى فقال لها جاسر : انتى 
الاكين تتاهى جنبه شتكلة: تعلق بيقى خلاض 


هزت سالى رأسها وقالت : ماشى وانت هتنام فين؟ 

نظر لها جاسر وقال بتمهل : على السرير جنبه من الناحيه التانيه ولا ده يدايقك؟ 
احمرت وجنتا سالى وقالت : لا عادى براحتك 

جاسر : طيب نامى بأه قبل مايصحى يعيط تانى 


تمددت سالى خجله بجوار جاسر يفصلها عنه سليم الصغير وسرعان ما استسلم 
جاتير لطلطان التوغ ذو لم رذق مضه لجلا كزيل 


نام الجميع بعمق وماهى الا ساعه زمنيه ونصف حتى استيقظ سليم الذى ظل يلاعب 
نفسه رافعا قدميه الى الاعلى محركا اياها فى الهواء 


ثم قام محاولا التحرك والنزول من على السرير فاستيقظت سالى وابتسمت له وقالت 
له هامسه ٠‏ انت عاوز تروح فين؟؟ هه خلاص صحيت وفوقت وقايم تكمل نشاطك 
بقى ..تعالى يالا 


نزلت سالى واعدت له شطيره من الجبن الخفيف فأكلها الصغير بنهم لاحظت سالى 
انه لا يتحدث ابدا فقالت محاوله جعله يتحدث : قول بابا ... ببببابا ببابا 


وقالت : بابا.. بابا جاسر.... جاسر ..بابا 
طيب انا سالى... سا !الى 


عندها نطق سليم : !الى 

ضحكت سالى بفرح : لاء سالى سسسس سالى 

ظل سليم مصمما : || الى ..!االى ...االى 

سالى ضاحكه : بالتلاته ااالى ...مافيش فايده راسك ناشفه طالع لابوك 

ثم حملته وخرجت به الى الحديقه حيث شمس الصبح وجلست على المرج الاخضر 
ودعته يتجول بقدميه الصغيرتين فى ارجاء المكان تحت ملاحظتها ثم ظل يردد: كومبا 
..كومبا... وظل يجذبها من يديها مرددا كلمته الوحيده "كومبا" 


فتذكرت سالى لعبته التى اعطتها اياهم الخادمه فخمنت ان هذا مايبحث عنه فصعدت 
به الى الطابق الاعلى واحضرته لها وامسكها بفرح وقال : كومبا.. |١االى‏ ..كومبا 


عندها خرج جاسر من غرفته واتجه اليهم وقال له :انت بتقول ايه؟ 
ابتسمت سالى وقالت كان عاوز لعبته ...كومبا 

جاسر : امال االى دى تبقى ايه 

سالى : اسمى بلافخر 

نظر لها جاسر بغيظ وقال : لحقتى تعلميه اسمك طيب واسمى 


سالى : علمهوله انت ...انا قعدت ااقولهوله مرضاش ينطقه 


نظر له جاسر عابسا : كده يا سليم ...قول جاااسر 


سالى : ما انت لما هتكشر فى وشه مش هيفرح بيك على فكره الاطفال دول اكتر ناس 
مابتحبش لا التكشيره ولا الشخط ولا النطر 


ابتسم جاسر وقال لابنه : انا بابا ...بابا 

نطقها سليم اخيرا : بابا 

ابنتسم جاسر بفرح كبير : اهوه بيقول بتطلعى اشاعات انتى على الولد 
سالى بضيق : هكذب يعنى 

جاسر : انا مش قصدى بهزر معاكى ولا بلاش اهزر 

سالى : طيب تعالى عشان نفطر وننزل نشوف اللى ورانا 


جاسر ممازحا اياها : ايه ده هتعمليلى فطار .؟؟.لاء انا عازمك تعالى نفطر بره 
ونخرج سوا كلنا 


سالى : طيب نشرب حاجه الاول 
جاسر : هوه بياكل عادى دلوقتى زينا 


سالى : ااه كل حاجه وياكل طبيخ كمان مش عنده سنه و10 شهور خلاص كده عدى 
مرحله الرضاعه وبس 


جاسر : انتى متأكده 


ابتسمت سالى : لسه واكل ساندويتش جبنه من شويه 


جاسر : امال ايه حكايه الببرونه دى 
سالى : الاطفال بيستسهلو طالما مش لاقيين اللى يغيرلهم عادتهم 
جاسر : منها لله امه لا سيبته ليا اراعيه ولا اخدته واخدت بالها منه 


سالى : عود نفسك من هنا ورايح ماتجيبش سيرتها الا بالخير ولو مش هتقدر يبقى 
ماتجيبش سيرتها خالص وده لمصلحته 


جاسر : معاكى حق ..يالا بينا طيب 
سالى : استنى اجيبله الكاب مش ضامنين الجو بره يكون عامل ازاى 


بعد قليل خرج جاسر برفقه سالى تحمل سليم الصغير وركبوا السياره سويا واتجه 
5 تا)زياد بفضل جهاز ال 


الى احد مراكز التسوق الضخمه ترجل جاسر السياره وحمل ابنه الذى كان مستمتعا 
بالنزهه للغايه 


دخل الجميع الى احدى محلات مستلزمات الاطفال فيها كل المنتجات التى قد يحتاجها 
الصغار وانتابت جاسر حمى الشراء فظل يعبأ العربه بكل ماوقعت عليه عيناه من 
اشياء لفتت انتباهه من ضمنها اشياء لم تكن لها ضروره لاستخدامها 


قالت له سالى : ايه كل اللى انت جايبه ده ..طيب العضاضه دى لزمتها ايه الولد 
سنانه كلها طلعت ماشاء الله 


نظر لها جاسر وقال ممازحا : يمكن يكون لسه هيطلع تانى 
سالى : لاء خلاص كده الفكين اتملو ماشاء الله واللبس ده صغير اووى عليه 


جاسر : مكتوب عليه سنتين 


سالى : ده يلبس سنه هات الحاجه اللى مكتوب عليها من 2 ل 3 مثلا لكن 2 وبس 
دى اخرها 2 يعنى كمان شهرين ماتدخلش فيه ده غير لما تتغسل هتكش فهيبقى مش 
مرتاح فى لبسها 

جاسر بنفاذ صبر : بصى اتعاملى انتى انا معنديش درايه بالامور دى 

انتفت سالى جميع مستلزمات سليم بحكم خبرتها السابقه وبعد حوالى ساعه خرجت 
برفقه جاسر الذى كان ينظر لها بامتنان كبير فلولا وجودها لما كان يدرى شينئا ولا 
يستطيع فعل شىء لابنه الصغير اراد جاسر شراء هديه لها ولاهلها ولاهله ايضا فقال 
لها : انا فى حاجه عايز اعملها بصى استنينى فى الكورت اللى هناك ده ماشى 
سالى : ماشى ..مش نيجى معاك احسن 

جاسر : لاء مش هتأخر ولا خايفه 

سالى : لاء اخاف من ايه 

جاسر : طيب انا هروح احط الحاجه فى العربيه الاول واجيلكم بعد ما اخلص وخدى 
نمرتى اهيه عشان لو حصل اى حاجه ترنيلى على طول وخدى خلى دوول معاكى 
..واخرج من جيبه بضعه منات من الدولارات 

سالى :ايه دوول ...دول كتير انا معايا 

جاسر : خذلىهم معاكى يمكن تحتاجو حاجه 


قبل جاسر ابنه وانصرف وجلست سالى على الطاوله الصغيره تدور عيناها فى المكان 
وتداعب الصغير 


حتى قاطعها صوت لطالما عرفته واحبته وكرهته قائلا : مش معقول ...سالى !!!! 


ادارت سالى وجهها كان هو .ضيف احلامها الثقيل لسنه ماضيه 
يي أققاتت 


نظرت له سالى بأعين جاحظه نعم هو ..ايهاب من طلقها قبل فرحهم بثلاثه ايام 
ليتزوج حبيبته نظرت له سالى بكراهيه وادارت وجهها ومنعت عيناها من البكاء 
بشده ..اقترب ايهاب منها وقال بندم : ليكى حق تبوصيلى كده وتكرهينى ..انا ظلمتك 
واستاهل كل اللى جرالى ...ذنبك ربنا بيخلصه منى 


جلس على الكرسى المقابل لها ثم توسل اليها : ارجوكى يا سالى ردى عليا 
ردت سالى بكراهيه شديده : عايز ايه؟ 


ايهاب بصوت باك: عايزك تسامحينى ..انا ظلمتك وربنا غضبان عليا من ساعتها 
..البعثه راحت منى ...سقطت تخيلى انا اسقط كله منها... منها لله سهى هيا السبب 
من ساعه ما اتجوزتها وانا عايش فى جحيم مابقتش مركز فى شغلى ولا مذاكرتى 
واخرتها سقطت وخلصت كل الفلوس اللى معايا ...راحت الهانم سيبانى ونزلت على 
مصر غضبانه عند اهلها وسابتنى فى كندا لوحدى وطلبت الطلاق ...واحد صاحب بابا 
الله يرحمه ربنا يكرمه ساعدنى انى ادخل امريكا ودلوقتى بشتغل عامل نظافه فى 
المول هنا تخيلى دكتور ايهاب يبقى عامل نظافه ...بس اعمل ايه ماقدرش انزل على 
مصر الهانم رافعه عليا قواضى تبديد مسكن الزوجيه ونفقه ومتعه وانا صرفت كل 
اللى حيلتى واستلفت كمان عشان اجيبلها الشبكه وادفع المهر اللى طلبوه دا انا حتى 
ماعييش تمن تذكره الطياره ...سامحينى يا سالى ارجوكى تسامحينى ذنبك ربنا 
بيخلصه منى 


نظرت له سالى شاعره بالشفقه عليه : مسمحاك بس من فضلك قوم ..جوزى لو جه 
شافك هتبقى مشكله 


هز رأسه وقال :بجد من قلبك 


سالى : ايوه من قلبى ..والحمد لله انا ربنى عوضنى باللى احسن منك 


ايهاب : انتى تستاهلى كل خير انا ماعرفتش قيمتك عشان كده اتحرمت منك بغبائى 


سالى متوسله : من فضلك قوم دلوقتى انا مش ناقصه مشاكل من تحت راسك كفايه 


اللى حصلى ..ااقولك انا اللى قايمه 


عندها قال ايهاب بسرعه : لاء لاء خلاص انا قايم ...ثم نظر الى الصغير الذى يداعب 
اصبع سالى بتركيز وقال : ابنك ده؟ 


ردت سالى بتأكيد : ١اه‏ ابنى 

ايهاب : مش شبهك خالص 

سالى : شبه باباه 

ايهاب : ربنا يخليهولكم وتفرحوا بيه 
سالى بلطف: متشكره ...معاك فلوس ؟ 
ايهاب بتردد: ااه ااه الحمد لله مستوره 


اخرجت سالى المبلغ المالى الذى اعطاه لها جاسر وقالت : خد دوول ..دوول اللى 


نظر لها ايهاب وقد شعر بالذل والمهانه : مايصحش ياسالى انا مش جاى اشحت 
منك 


سالى : خدهم وابقى رجعهم لما ربنا يفتحها عليك ..امسك بأه 


مد ايهاب يده بتردد فقد كان محتاجا للمال وبشده وقال : متشكر يا سالى اوعدك اول 
ما ظروفى تتحسن هبعتلك الفلوس 


الى # ير احنك خالض.. مع الستلامةه يقن 
قام ايهاب ونظر لها ممتنا وغادر مودعا اياها : مع السلامه يا اطيب قلب 


غادر ايهاب الطاوله وتنفست سالى الصعداء اخيرا وانشغلت بمداعبه الصغير دون ان 
تدرى ان عينا جاسر تراقبها بغضب جم ملىء جوانحه 


الحلقة التاسع عشر 


رن هاتف سالى فأخرجته من حقيبتها لتجدها امها الحبيبه فردت : الو 

مجيده : الو ايوه يا سالى وحشتينى اووى ياحبيبتى عامله ايه؟ 

سالى: انا الحمد لله يا ماما ازيك وازى بابا وسيرين والبنات كلكم وحشتونى خالص 
مجيده : احنا الحمد لله ياحبيبتى انتى وجوزك كويسين ؟ 

سالى : الحمد لله يا ماما 

مجيده : ايه الصوت اللى جنبك ده؟صوت عيال 

سالى بفرح : ده سليم جبناه النهارده ... عسول اووى يا ماما 

مجيده :بجد ربنا يكرمك يا بنتى ويطعمك ويفرحنى بولادك ...شبه مين بأه؟ 

سالى : نسخه من جاسر ...سبحان الله يا ماما 


مجيده : ربنا يخليه وعقبال ما اشوف نسختك ...خدى خدى بابا عاوز يكلمك 


سالى : الو يا بابا ....الو ...الو 

انقطع الخط ولم تتمكن سالى من سماع صوت والدها الحبيب وحضر جاسر للطاوله 
وجدها ممسكه هاتفها فنظر لها فى استفهام فقالت بصوت حزين : بابا كان هيكلمنى 
والسكه اتقطعت 

رد عليها جاسر فى جمود : طيب اتصلى انتى بيه 

سالى : بحاول الشبكه مش عارفه مالها 

جاسر : طيب يالا بينا نتحرك وفى البيت ابقى كلميه 

قامت سالى وامسكت بسليم فقال لها جاسر : هاتيه اشيله 

سالى : اتفضل... بس سمى عليه 

حمله جاسر ومد سليم يده لسالى فقالت له مداعبه : انا جايه معاكم هروح فين 
جاسر : اتعلق بيكى اووى 


سالى مبتسمه: وانا كمان...القلوب عند بعضها ...خلصت اللى كنت عاوز تعمله؟ 


جاسر : ااه ..اعملى حسابك هنروح نتغدى ونلم حاجتنا ونطلع على المطار كلمت 
شركه سياحه وحجزت طياره الساعه 10 بالليل 


تعجبت سالى وقالت: بسرعه كده؟ 
جاسر بشك: لسه عايزه تقعدى؟ 


سالى : لاء عادى ..انت بس ماكنتش قايل قبل كده كنت متخيله اننا هنقضى كام يوم 


لسه ...لكن طبعا احب ارجع بلدى فى ااقرب وقت 


جاسر بتهكم:لا وماله ما احنا هنرجع مصر ان شاء الله لكن لو ليكي حد تعرفيه ولسه 
عايزه تقعدى عشانه احنا تحت امرك والله 


نظرت له سالى متعجبه فهاهو قد تغيرت معاملته فى اقل من ساعه وقالت : لاء 
ماليش انا كل اللى ليا فى مصر 


جاسر بعدوانيه: وهما مين؟ 
سالى باستغراب : اهلى ... هيكون مين؟ 


وصلو الى السياره ففتح جاسر لسالى الباب واعطاها سليم المتلهف لها اغلق جاسر 
الباب وركب السياره فقالت له سالى : احنا هنروح فين؟ 


جاسر : على البيت 


سالى : طيب ممكن تحود على محل المخبوزات اللى شفناه واحنا جايين شكل سليم 


جاسر : ماشى اجيبله ياكل ايه؟ 

سالى : ممكن باتيه بالجبنه 

جاسر : وانتى ؟ 

سالى : مش عاوزه 

اوقف جاسر السياره قبال المخبز وترجل منها وعاد بعد قليل حاملا كيسا ورقيا كبيرا 


سالى : ايه كل ده ...هات طيب الباتيه... 


اطعمت سالى سليم الصغير بحب واكل الصغير واستكن قليلا لها ونام بعد فتره نظر له 
جاسر بحنان ونظر لسالى يرواده الشك فيها لما لم تخبره عن الرجل الذى كان جالسا 
معاها ؟؟من هو؟ هل كانت تعرفه من قبل ؟اكانا متفقين على اللقاء ؟ 


اسئله كثيره دارت بخلد جاسر فشعر بالغضب منها ومن نفسه فكبرياءه تمنعه من ان 
يسألها ليس الان على الاقل.. 


اوقف جاسر السياره قبال البيت وترجل منها وفتح لسالى الباب .. 


صعدت سالى للطابق الاعلى واضعه سليم الصغير لينام فى غرفتها وصعد ورائها 
جاسر 


وماان وضعت سليم على السرير وخلعت له حذائه حتى قال لها جاسر : تعالى انا 
عاوزك 


تعجبت سالى للهجه الامر فى صوته فشحذت اسلحتها النفسيه وخرجت ودخلت غرفته 
المقابله 

وجنته نفك سيجار ا فى هدوع ناظل | م التاقذة 

قالت له : خير؟ 

نظر لها جاسر غاضبا : مين اللى كان قاعد معاكى فى المول ؟ 


تفاجأت سالى فقد غادر ايهاب قبل ان يعود جاسر فقالت : انت بتراقبنى بأه مش رايح 
تعمل مشوار ولا حاجه 


جاسر بنفاذ صبر : ردى عليا وبلاش كتر جدال 


سالى بهدوء: ده ايهاب 


جاسر بسرعه: ايهاب مين؟ 
سالى ببرود : طليقى 


شعر جاسر بالغضب يتضاعف : وحضرته جاى وراكى من مصر لامريكا بقى... 
وعرف مكانك من مين؟اكيد انتى اللى قولتيله يقابلك مش كده ؟ 


سالى بعصبيه: ايه الهبل اللى انت بتقوله ده ...ياسلام .. على اساس انى عارفه 
امريكا كويس اووى وكنت عارفه انك هتسيبنى وتروح فى مشوار خيالى وروحت 
مكلماه وقلتله يجي يقابلنى.... مش كده؟ 


جاسر : امال عرف منين؟ توصل الصدف انكم تتقابلو هنا بقى ماتتقبلوش فى مصر 
وتتقابلو فى امريكا عيل انا عشان اصدق بقى ؟ 


سالى ببرود: ااه توصل... عايز تصدق عايز مش عايز انت حر 


جاسر : مااااااشى هصدق بكيفى لكن الحكايه فيها ان..ايه بقى اللى خلاه يقعد معاكى 
واتكلمتو فى ايه؟ 


سالى بعند: شىء مايخصكش 
امسك جاسر بذراع سالى وشدها اليه بقوه : ماتنرفزنئيش احسنلك انا العفاريت الزرق 
بيطنطوا قدام عيني 


عندها سمعت صوت صراخ سليم نظرت له سالى بحنق ونفضت ذراعها وقالت : عن 
اذنك الولد صحى 


خرجت سالى غاضبه منه ...لقد تزوجها بالخداع ...واتهمها فى شرفها واتهمها 
بالاستهتار ...ورنت كلمته مره اخرى فى اذانها يو ار نوت ماى تايب ...ومغازلته 
الواضحه للمضيفه قزق سوق الي متى سوف تتحمله الى متى ستتحمل شكه بها 
وانتقاده الدائم لها فهى مهما فعلت لن تتمكن ابدا من ارضاوّه 


دخلت غرفتها وحملت سليم الصغير بحنان وقالت : بابا صحاك ...معلش تعالى نغير 
وتاكد تحمام قبل :ها تبماشر بالا ينا باحميل 


خرجت سالى من غرفتها وتوجهت حامله سليم الى جاسر الذى كان لازال غاضبا 
وقالت له : عايزه هدوم وحاجات من اللى جيبناها عشان احميه 


جاسر : هتعرفى تحميه؟ 
سالى : ااه مش فضيه يعنى 
جاسر : طيب هجيب الاكياس من العربيه 


خرج جاسر وعاد بعد قليل ليجد سالى تحدث والدها فى الهاتف : وانت كمان يا بابا 
واحشنى ..احنا ان شاء الله راجعين النهارده بس اظن هنوصل بكره الصبح 


قال لها جاسر معلنا عن دخوله : الحاجه اهيه ...باباكى على التليفون 

سالى : ااه 

جاسر : هاتى اكلمه 

سالى : بابا جاسر عايز يكلمك 

جاسر : الو ..ازيك ياعمى ...احنا الحمد لله كويسين ...الطياره معادها الساعه 10 
بالليل يعنى هنوصل على الصبح كده واخويا هيستنانا فى المطار وهنطلع على القصر 
..لاء ..لاء ..ماتتعبش نفسك انت طبعا تنورنا لكن اول ما نرتاح من السفر هنبقى 


نجيلكم ان شاء الله ..ماشى ..حاضر ..مع السلامه 


كانت سالى قد جهزت ملابس سليم ليستحم واعدت الماء الدافىء له دخل جاسر 
الحمام معها ووضع اصبعه فى الماء فقال : مش سخنه المايه شويه ..الدنيا حر 


سالى : الاطفال مش بيستحوا ابدا بمايه ساقعه زينا فى الصيف لازم المايه تكون 
دافيه صيف او شتا 


خلعت سالى ملابس سليم الصغير ووضعته فى "البانيو" وامسكت به جيدا وظل سليم 
يلعب بالماء فرحا فضحك الاثنان 


جاسر : عامل زى دكر البط 

سالى : حبيبى كان عايز يستحمى من بدرى ...نيجى للحظه اللى كل العيال بتكرها 
جاسر : ايه؟ 

سالى : الشامبو 

وبالفعل بكى سليم عند نزول قطرات الماء فوق رأسه قليلا فهدأت سالى من روعه 
وقالت بصوت حنون : الشامبوو عشان شعرك ينضف وتبقى ريحتك حلوه 

واخيرا انتهت سالى ونشفت سليم جيدا ساعدها جاسر بحمله ووضعه على السرير 
برفق البسته سالى ملابسه وقالت : نسيت اعمله كوبايه لبن يشربها 

جاسر : اعملهاله ازاى 


سالى : دفى بس اللبن شويه مجرد تعرف تحط صوبعك فيه وحطه فى كوبايته اللى 
جيناها 


عاد جاسر بعد قليل حاملا كوب اللبن الدافىء تحسسته سالى وجدته ساخنا فقالت : 
ده سخن اووى 


جاسر : انتى قولتيلى احط صوبعى فيه واتحملت حرارته 


سخرت منه سالى وقالت : على كده انت حمال قسيه بقى 

نظر لها جاسر بعمق وقال : عشان تعرفى 

سالى هاربه من نظراته : طيب امسكه بقى عبال ما انزل ابرد اللبن 
بقى 


عادت سالى بعد قليل لتجد جاسر يداعب ابنه الذى يضحك له فرحا فابتسمت واعطته 
الكوب ليطعمه اياه وقالت : انا هدخل اخدلى شاور انا كمان وهوا ممكن ينام بعد 
مايشرب على فكره 

دخلت سالى الحمام واستحمت وخرجت مرتديه منزرا ورديا اللون لتجد سليم يغط فى 
نوم عميق وجلس جانبه جاسر مغمضا عينيه تنتحنحت سالى ففتح جاسر عيناه وقال 
: انا هطلب غدى تحبى تاكلى ايه؟ 


سالى : هات اى حاجه بس تكون موثوق فيها وياريت يكون معاها سلطه او خضار 
عشان سليم او ممكن انا اعمل حاجه هنا 


جاسر : طيب براحتك شوفى ايه وقوليلى 

سالى : طيب 

وقفت سالى تنتظر خروجه ولكنه ظل جالسا على السرير فقال لها فى تهكم : 
بتتكسفى... الغريب انك كنتى متجوزه قبل كده ..لاء وطليقك شوفتيه من ساعه فاتت 
..يعنى كل دى ذكريات عدت عليكى المفروض 

سالى : مافيش داعى لكلامك معايا بالاسلوب ده من فضلك احنا اتفقنا انى ام لسليم 
وبس 


ثم اتبعت بسخريه:ده غير ان انا نوت يور تايب 


جاسر : لكن انا جوزك قدام الناس ومش هسمحلك انك تنسى او تتناسى ده 


...مفهوم....ولسه انا ماخلصتش كلامى معاكى ولازم اعرف انتى قولتيله ايه واديتيله 
الفلوس اللى اديتهالك ليه؟ 


دهشت سالى لمعرفته بأمر الاموال التى اعطتها لايهاب وقالت : فلوسك هرجعهالك 
على داير مليم 


عندئذ قام جاسر من على السرير وحمل سالى بسرعه من على الارض وخرج بها 
وتوجه الى غرفته فيما كانت سالى تدفعه لتجعله ينزلها ارضا الا ان جاسر كان اقوى 
منها بكثير ودخل الغرفه واغلق الباب بقدمه وضعها على السرير وامسكها بقوه 
ونظر لها فى عينها وقال : انتى عاوزه ايه بالظبط هه؟ ردى ..فكرك هصبر عليكى 
لحد امتى, ؟ 

هدى 


وجهها فقالت : عاوزاك تسيبنى 


قام جاسر بهدوء ونظر لها بسخريه : عامله نفسك جدعه وبتقفى وتتحدينى وانتى 
عارفه كويس انك مش قدى ...ردى اديتله فلوس ليه 


قالت سالى وهى لاتزال نائمه على ظهرها : ظروفه متلخبطه وبيشتغل عامل نظافه 
ومعهوش ينزل مصر ولا يعيش هنا اديته الفلوس على سبيل المساعده مش اكثر 


جاسر بهجوم: لسه بتحبيه مش كده؟ 


عقدت سالى حاجبيها بغضب وقامت وقالت : انت فيك مخ تفكر ولا انت واخد الدنيا 
بالدراع وبس والمهم اللى انت عاوزه يحصل وخلاص ... 


نظر لها جاسر بغيظ :احترمى نفسك واتكلمى معايا عدل انا فيا مخ يوزن بلد وعشره 
زيك كمان ..ايه معنى ان واحده تقابل طليقها وتديله فلوس الست بتطلق وبتاخد 
مؤخرها ونفقتها ولو قدرت تاخد اللى وراه واللى قدامه وتطلع عين اللى جابوه لا 
تعملها 


سالى : ١اه‏ فى كده ..بس فى ستات بنات ناس من الاول ويفهموا فى الاصول وبيتقوا 
الله ..سيدنا ابو بكر كان بيتصدق على واحد كان هوا من ضمن اللى اتكلمو عن شرف 
السيده عائشه فى حادثه الافك ومع ذلك فضل يتصدق عليه بعدها 

مش كل حاجه خد وهات وده قصاد ده ...واللى يعاملنى بالسيئه انا بقى بعامله 
بالحسنى زي حضرتك كده ومش عشانك ولا عشان خاطر سواد عيونك ...لاء عشان 
خاطر انا كده وبعامل ربنا فى الاخر 


شعر جاسر بالحرج وتقزم غروره ليصبح فى ادنى مستوياته فلم يملك الا الصمت 


غادرت سالى الغرفه واتجهت الى غرفتها ابدلت ثيابها لفستان ابيض عارى الكتفين 
يصل الى اسفل الركبه بقليل يتوسطه حزام بنيا رفيعا ورفعت شعرها لاعلى تاركه 
بعضا من خصلاته تنزل بنعومه على ظهرها العارى وانتعلت صندلا خفيفا بنى اللون 
بشرائط مجدوله يحمل تصميما اغريقيا اضاف لقدميها اغراء١‏ ووضعت احمر شفاه 
بلون مشمى ناعم ورشت عطرها المفضل 


نزلت الى المطبخ وفتحت الثلاجه واخرجت بعضا من الخضروات الطازجه واعدت 
حساء خضروات وضربت القليل منه فى الخلاط ليصبح ناعما واخرجت شرائح الفراخ 
المتبله الجاهزه للشوى وقامت بشيها نزل جاسر بعد قليل كان قد استحم وارتدى 
تيشرت بلون ابيض ماركه اديداس يعلو بنطال من الجينز اللبنى اللون حاملا ابنه 
بحرص استدارت سالى لدى شعورها بحركه خفيفه فوجدتهما معا الاب وابنه النسخه 
المصغره منه فابتسمت ابتسامه واسعه وقالت ٠‏ صحيت 


رد عليها سليم باصوات طفوليه سعيده فقالت سالى بصوت طفولى : انت تقول ايه هه 
ايه رايك ناكل هممم دلوقيتى هه بس تاكل اكلك كله كله 


ابتسم جاسر وقال : انا كنت ناوى اغديكم بره 


سالى : لاء مافيش داعى انا خلاص تقريبا خلصت بس قعد الاستاذ هنا وتعالى اعملنا 
سلطه 


جاسر : نعم؟ 


جاسر : لاء اعرف بس انتى ناويه تشغلينى كتير ولا ايه ؟ 
سالى بحده: اشمعنى انا بشتغل 


جاسر : ياستى بعاكسك بس يا ساتر هو الواحد مايعرفش يقولك كلمتين الا وتهبى فيه 
..امسكى سليم طيب 


سالى : هات حبيب قلبى السكر ده 

جاسر : يابختك ياسى سليم سالى هانم بجلاله قدرها راضيه عليك 

نظرت له سالى رافعه حاجبيها وابتسمت داخلها 

انتهت العائله الصغيره من تناول طعامها ومر الوقت سريعا فى اعداد الحقائب 


والتجهيز للسفر القريب وغادرت عائله جاسر ارض امريكا بسلام عائدين الى ارض 
مصر الحبيبه 


كان اسامه فى انتظار اخيه فى المطار وما ان رأى جاسر يسير بالقرب من سالى التى 
تحمل سليم الصغير حتى تهلل وجهه وانطلق سريعا باتجاهم سلم على اخيه واحتضنه 
وسلم على سالى ورأى سليم ينظر له بتعجب فقال له : حمد لله على السلامه ...مصر 
كلها نورت سليم جاسر هنا يا مرحبا يا مرحبا 


اعطته سالى الطفل الصغير وحمله اسامه بحب وقال لاخيه : نسخه منك نسخه طبق 
الاصل يا جاسر 


جاسر : انا حلو كده 


اسامه : لاء الصراحه هوا احلى مش كده يا سالى ؟ 

سالى :كده ونص 

اسامه : بيعجبنى انا وانتى دايما على نفس الخط 

جاسر : طيب مش يالا بينا يا ابو خط 

وصلت السياره الى ارض القصر المشيد وترجل جاسر واسامه 

فتح جاسر لسالى الباب وحمل سليم الصغير ونزلت امه"سوسن هانم " مهروله على 
درجات السلم الرخامى القليله واتجهت الى جاسر واحتضنته وامسكت بسليم الصغير 
الذى ما ان حملته جدته بعيدا عن ابيه حتى بكى فقالت له سوسن : بس بس بس بابا 
اهوه ..ؤاثا ثاناه مش عارفنى ...تناه سوسن 


ثم توجهت بالحديث الى جاسر متجاهله الترحيب بسالى تماما وقالت : هو اكل من 
امث ؟ 
هدى 


جاسر : لسه واكل من قيمه ساعه بس 

سوسن : امال ليه بيعيط ...ثم قالت لسالى بحده : انتى اكلتيه ايه؟ 

شعرت سالى بالغيظ من معامله حماتها ونظرت لها فى تحدى ولم ترد عليها فقال 
جاسر : ماتقلقيش من الاكل اديه لسالى بيبقى هادى معاها ..هوا بس عشان مستغرب 
المكان 


سوسن : سمى عليه اما نشوف ...وبالفعل توقف سليم عن البكاء ودفن رأسه بقوه 
فى كتف سالى لكأنما يهرب من جدته العجوز 


شعرت سوسن بالحنق والتفت ودخلت القصر بشموخ تاركه الجميع 


سارت سالى بتمهل بالقرب من جاسر الذى كان يشعر بالضيق هو الاخر من معامله 
امه لسالى بهذا الشكل ...فهذا ليس ما اتفق عليه معاها من قبل لقد وعدته انها 
ستحسن معامله سالى ولكنهاالان قد اخلفت بعهدها 


دخل جاسر القصر ورحبت به الخادمتان وحاولت احداهما حمل سليم لكن سالى قد 
رفضت بأدب جم 


نزل زياد من الطابق العلوى وتوجه الى حجره المعيشه الواسعه فرحا بعوده اخيه 
وابنه وما ان دخل حتى قال بصوت فرح فاتحا ذراعيه بترحاب : حمدلله على سلامه 
سليم الصغير 


نظر له جاسر بغيظ وما ان اقترب منه زياد حتى عالجه جاسر بقبضه يده فى وجهه 
واسقطه ارضا صرخت سوسن فى هلع : زياد!!! جاسر ايه اللى انت عملته ده 


9 ل انا 


حاول زياد القيام ونجح بمساعده اخيه اسامه ونظر الى جاسر بعمق فقد كان متوقعا 
ردة فعل عنيفه من اخيه وهذا دليل قاطع على انه استطاع ان يصيب وترا حساسا 
لديه 


فابتسم وخالجه شعور بالنصر وقال: ايه هيا امريكا بتعمل فى الناس كده 

جاسر : لا وانت الصادق ده اللى الاخوات بيعملوه فى بعض 

كانت سوسن تشعر بالتوتر فأدرات ابصارها بين الجميع وشعرت انهم يعلمون السر 
وراء تصرف جاسر الا هى فقالت بعصبيه: ماتفهمونى فى ايه ولا افضل زى الاطرش 
فى الزفه كده 

ظل جاسر ناظرا لاخيه فى تحدى 

تحرك اسامه مقتربا من امه رابتا على كتفيها محاولا تخفيف التوتر الناجم عن 


تصرف اخيه الاكبر فقال : ابدا يا ست الكل ماتشغليش بالك زياد اصله بوظ حاجات 
فى الشغل اثناء ما جاسر كان مسافر فجاسر انتى عارفه مابيحبش الغلطات 


تظاهرت سوسن بالتصديق ونظرت الى سالى بأعين ضيقه شاعره انها هى السبب 
فأنظار زياد مركزه عليها بقوه هو وجاسر فقالت فى هدوء : طيب بطلو بقى شغل 
العيال وانت يا سى رامبو اطلع غير انت ومراتك وسيب الولد للداده تاخد بالها منه 
قالت سالى فى تحدى : لاء سليم هيفضل معايا ولو احتجت مساعده هبقى اطلبها 


سوسن بترفع: انتى تنسى اللى اتعلمتيه فى محرم بيه ده خالص انتى دلوقتى فى كفر 
عبده يعنى مستوى تانى هنا الدادات هما اللى بياخدو بالهم من البيبيهات 


شعرت سالى بالاهانه واحمر وجهها فقال جاسر بغضب : وانا ابنى مش هتربيه داده 
واللى تقول عليه سالى يتنفذ هيا المسئوله عنه وهيا اللى ليها الكلمه... والكلمه 
الاخير ترجعلى 

قالت سوسن : انت بتتحدانى ياولد ...بتعصى كلامى هتمشى كلامها وكلام امك لاء؟ 


جاسر : لا انتى ولا هيا ...كلامى انا وبس اللى هيمشى ..وانا قلت سالى هيا المسئوله 
عنه يبقى سالى لان لا قدر الله لو حصله حاجه هيا اللى هسألها 


اسامه : ايه يا جماعه ماتوحدوا الله اطلع يا جاسر ارتاح انت ومراتك وسيب سليم انا 
نفسى ااقعد معاه وشويه نرمين جايه ومعاها مريم والعيال هتلعب مع بعض 


هز جاسر رأسه وقال :يالا يا سالى 


خرجت سالى بصحبته وصعدت الى الطابق الاعلى معه دخل جاسر غرفته ودعاها 
للدخول : اتفضلى واقفه عندك ليه؟ 


دخلت سالى وقالت باستفهام: انا فين اوضتى ؟ 


جاسر بهدوء: هيا دى 


سالى بتوتر: وانت هتنام فين ؟ 

اغلق جاسر الباب وقال : هنا 

سالى : لاء ..انا عايزه اوضه ليا لوحدى حتى سليم يكون معايا فيها 

جاسربقوه : طول ما احنا قاعدين هنا طول ما انا وانتى هنقعد فى اوضه سوا لا امى 
ولا زياد ولا حد من الخدم ياخد باله من حاجه لما نرجع الفيلا ابقى نامى فى اوضه 
لوحدك 

سالى : واحنا هنرجع امتى؟ 


جاسر : على اخر الاسبوع ... هنقضى 4 ايام هناك ونيجى هنا نقعد يوم ولا اتنين 


سالى : وهروح لماما امتى ؟ 


جاسر : وقت ما تحبى بس مافيش بيات نهائى ماعنديش ست تبات بره بيتها...مفهوم 

سالى بعند: بس انا هنام على الكنبه 


جاسر : لا انتى ولا انا هنام على الكنب ..الكنبه دى للقعاد مش للنوم ...ثم قال 
بتهكم:اطمنى انا ماعنديش جرب ولا هعديكى بحاجه 


سالى بتحدى : اما نشوف ..يحلها حلال ساعه النوم انا هدخل اخد شاور 
رد جاسر مشاكسا : اجى اساعدك؟ 


لم ترد عليه سالى وحملت بعضا من ملابسها ودخلت الحمام واغلقت الباب باحكام 


تمدد جاسر على السرير واغمض عينيه وراح فى نوم عميق 


عاج عاج عاج عاج ماج عاج عاج ماج عاج عاج عا عاج عاج عاج عاج ماج عاج ماد عا عاج عا عد 


خرجت سالى من الحمام وجدت جاسر نائما بعمق شعرت بالنوم يداعب جفنيها هى 
الاخرى فرحله السفر كانت متعبه للغايه 

تمنت لو كان بأمكانها النوم فهى تخشى ان تترك سليم لوقت طويل فتعطى الاشاره 
لحماتها المصون بالاستعانه بالمربيه فضلا عن انها لن تستطيع النوم بجوار جاسر 
فتحت سالى حقيبتها واخرجت هاتفها النقال من حقيبتها وخرجت به الى الشرفه 
وحادثت والديها 

ورد عليها ابيها فقالت : الو ازيك يا بابا؟ 


محسن بصوت فرح : لولو ...حمدلله على سلامتك عاملين ايه كلكم؟ انتم فين دلوقتى 
؟ 


سالى : لسه واصلين القصر من شويه يابابا 

محسن : هاه واخبار الجماعه ايه؟... اظن مبسوطين بسليم الصغير 
سالى : جدا يا بابا ...وماما ازيها وحشتونى اووى 

محسن : انتم مش ناويين تجيولنا ؟ 


سالى : مش عارفه والله يابابا نقدر نيجى النهارده ولا لاء .....بس اكيد بكره ان شاء 
الله هكون عندكم... انتم وحشنى اوووى 


محسن : وانتى اكتر يابنتى خدى ماما عايزه تسمع صوتك 
مجيده :لولو حمدلله على سلامتك يا ضنايا 


سالى : الله يسلمك يا ماما 


مجيده : عامله ايه ؟ مبسوطه ؟ وجاسر كويس معاكى ..وحماتك طمنينى ؟ 
سالى : ماتقلقيش يا ماما كله كويس 
مجيده : يعنى حماتك بفت كويسه معاكى؟ 


سالى : اهو يا ماما ربنا يهدى 


مجيده : ربنا يلين قلبها يارب ...صاحبتك منى فيها الخير كلمتنى كذا مره تسأل علينا 
وبتسلم عليكى اووى 


سالى : كده ..طيب هبقى اكلمها بس ارتاح شويه لانى مصدعه جدا 
مجيده : سلامتك يا حبيبتى بالله عليكى ما تتأخرى علينا نفسنا نشوفك اوى 
ترقرق الدمع فى عيون سالى وقالت : وانتو والله نفسى اشوفكم خاالص 


مجيده : ربنا يقرب البعيد يابنتى خدى بالك من نفسك ومن جوزك ...ربنا يهدي سرك 

يارب 

سالى : اامين يارب ..ماشى يا ماما وابقى سلميلى على سيرين 
مجيده : ادعيلها خلاص ولادتها قربت ... عقبالك انتى كمان 
سالى :ربنا يكرمها يارب ..لا اله الا الله 

مجيده : محمد رسول الله ..مع السلامه حبيبه قلبى مع السلامه 


سالى : مع السلامه يا ماما 


اغلقت سالى هاتفها وتساقطت دموعها فى صمت مشفقه على ذاتها شاعره بالحسره 
.لمن تحكى وممن قد تطلب النصح 

شعرت بالغضب من جاسر يتزايد بداخلها فهو من خدعها واوهمها بالحب...فحين انه 
لا شىء يقوده الا كبرياؤه مما دفعه لضرب اخيه زياد لانه قد اخبرها الحقيقه ..الا 


دخلت سالى ونظرت اليه يغط فى نوم عميق... كيف له ان ينام ويغمض جفنه... الا 
يؤنبه ضميره ولو بقدر يسير مما فعله بها ...لكنه بالطبع يظن ان زواجه منها فى حد 
ذاته اعظم تعويض بالاضافه الى الانتقال للعيش فى قصر والديه.... فهاهى والدته 
تحتقرها وتذكرها بنشأتها مقارنه اياها بالقصر الفخم...اهذا ما يظنه ايضا 
....ستعلمهم انه بالفعل يوجد فارق ولكن ليس كما يظنون 


خرجت سالى من الغرفه ومشت بضعه خطوات ولاحظت ان الخادمه تحمل سليم 
صاعده به الدرج 

فسارت سالى باتجاها وسألتها : بيعيط ليه؟ 

الخادمه : شكله محتاج يغير 

سالى : طيب هاتيه انا هغيرله 

الخادمه : مايصحش با فندم انا اغيرله 

سالى : لاء معلش لو احتجت مساعده هبقى اندهلك ..اسمك ايه؟ 

الخادمه ٠‏ نعمات 

سالى : طيب يا نعمات هاتيه 


نعمات: سوسن هانم خليتنا نحضره الاوضه اللى على يمينها انا جهزتها بنفسى 


ورصيت فيها حاجته 


سارت سالى برفقه نعمات وشعرت بالضيق لوجود غرفه سليم فى الناحيه الاخرى من 
القصر بعيدا عن غرفتها بكثير 


دخلت سالى الغرفه وجدتها غرفه واسعه معده باهتمام وعنايه فائقين بها الكثير من 
الالعاب وتطل على حديقه القصر الخلفيه مما يمنحها الهدوء الذى يحتاجه الطفل 


ملحق بها حمام صغير 

ابدلت سالى حفاض سليم المتسم 

واعدت له نعمات رضعه دافنئه وقالت لسالى : طيب هاتيه انيمه عشان برضه ترتاحى 
مخ السفر 


كانت سالى تشعر بالتعب فقالت لها : بس خدى بالك منه 


نعمات: ماتخفيش عليه دا انا اللى مربيه ابوه ...ياما غيرتله وعملها عليا ...ايامهم 
ماكنش فيه بامبرز ولا حاجه 


سالى : بجد مايبنش عليكى !! 

نعمات : انا جيت من البلد وكان عمرى بتاع 12 سنه ...وكان الله يرحمه سليم بيه 
لسه عايش والست سوسن هانم ماكنتش ليها خبره بالاطفال وخلقها كان ديق اووى 
كمان ...وبس ومن ساعتها وانا معاهم لحد ما شاء الله اما شوفت ولادهم 


سالى : ربنا يديكى الصحه 


نعمات : مش عاوزاكى تقلقى من حاجه انا مربيه على ايدى دى 6ولاد وبنتين 
ههههههه منهم جاسر واسامه وزيزو 


ابتسمت سالى وقالت : ماشاء الله ربنا يخلى ...طيب هروح ارتاح ..وخلاص انا 


مطمنه انه معاكى 


ذهبت سالى باتجاه غرفتها مره اخرى وجدت جاسر لازال نائما فغيرت ملابسها 
لبيجامه قطنيه بشورت قصير ونامت بجوار جاسر على السرير مبتعده عنه بقدر 
الامكان 


استيقظت سالى بعد نصف ساعه شاعره بضغط على جانبها وجدت انها يد جاسر 
تحيط خصرها وقد اقترب منها كثيرا الى ان التصق بجسدها فدفعت يده بعيدا وقامت 
شاعره بعدم الارتياح واتجهت للأريكه ونامت عليها 


فتح جاسر عينيه شاعرا بالضيق لرفض سالى له فقام واتجه الى الحمام ليغتسل 
وخرج ليجد ان سالى لازالت نائمه فأمسك بالغطاء ووضعه عليها وخرج واتجه الى 
غرفه ابته الوحيد ليجدة نائما كالملائقة 


نزل جاسر درجات السلم واتجه الى غرفه المعيشه الواسعه وجد اخيه زياد يتابع 
مباراه لكره القدم الاوروبيه فى سأم 
رفع زياد انظاره ليجد جاسر ينظر له فى حنق تاركا اياه وخرج الى الشرفه 


فقام زياد وخرج هو الاخر محدثا اخيه : للدرجادى .... هههههههه ده يظهر انه 
ماكنش شهر عسل خالص وسالى قلبتها بغم عليك 
نظر له جاسر وقال ببرود : لا ابدا مش زى ما انت فاكر انا وهى دلوقتى سمن على 


عسل وعرفت اصلح معاها لكن اللى مستغربله هوا انت ...قولتلى انك هتبقى واقف 
مشاهد ايه اللى خلاك تغير رأيك... بتحبها؟؟؟ 


زياد: كنت فاكر نفسى بحبها ...انا بقولك عشان انا عارف انك شكاك ...لكن انا 
خلاص اتفقت مع آشرى على الجواز كمان شهرين بأذن الله..لكن مش عشان كده انا 
قولت لسالى 


جاسر : امال قولتلها ليه ؟ 


زيك: فشان مايثفعان ترقدى:حياتك ‏ ,حياة جديده مع السانك لشيفة زيها بالتداع 
...كانت لازم تعرف الحقيقه وده لمصلحتكم 


جاسر : لا والله مصلح اجتماعى حضرتك ...وانت مالك ؟ماتخليك فى حياتك 


زياد: لو انا هخلينى فى حياتى يبقى انت كمان تخليك فى حياتك ..ويوم ماتشوفنى 
بغلط مايبقاش ليك حق انك تتدخل 


جاسر بعند : انت بتغلط انا لاء 


زياد: اهي الجمله دى اكبر غلطه كلنا بنغلط وانت كمان بتغلط ..بس الفرق اننا كلنا 
مكن نتعلم انت لاء.... لانك مابتعترفش اصلا انك غلطت. 


جاسر : غلطاتى اللى انت شايفها هى عين الصح ..وده الفرق اللى بينى وبينك 
...نظرتك ديقه وعلى طول مستعجل وماعندكش تقييم للامور 


زياد: لاء عندى... بدليل انى اللى عملته حصل بسببه كل اللى كنت عاوزه واتوقعته 
جاسر : اللى هوه ايه؟ 

زياد ضاحكا : اللى انت فيه دلوقتى ...عن اذنك يا ...كوتش 

نزل زياد درجات السلم المؤديه الى الحديقه من الشرفه وركب سيارته وانطلق بها 
الى خارج اسوار القصر تاركا زياد يود ان يركل شيئا ما دخل الى الغرفه ليجد ان امه 
تقف ناظره له بحده فقال لها : خير؟ 

سوسن : ايه اللى بينك وبين اخوك وايه علاقته باللى اسمها سالى؟ 

جاسر : اولا اللى بينى وبين اخويا ده شىء خاص بينا ..ثانيا بقى انا لاخر مره 


بقولهالك اذا ما اتعاملتيش مع سالى بشكل احسن من كده زيها زى آشرى ونرمين 
هتكونى بتزودى الجفا اللى ما بينا 


سوسن : انا امك ياولد .. عارف يعنى ايه امك؟ 


جاسر بتهكم : لاء الصراحه مش عارف عرفينى انتى ...اصل اللى عرفته ان الام هيا 
اللى بتفضل جنب ولادها ...هيا اللى بتقف جنب جوزها ...هيا اللى بتسعى لولادها فى 
الخير ...انما انتى طول الوقت كنتى بتقولى لبابا الله يرحمه ..خد عيالك وطلقنى 
...وان من حقك تعيشى فى المستوى اللى يليق بيكى ...صح ولا انا غلطان ؟ 


سوسن : خلاص خلصت ...يا جاسر بيه يا محترم ..انا فى وقت من الاوقات كرهت 
ابوك وكرهت ضعفه وتخاذله وكانت دى طريقتى انى ادفعه .. عشان يحسن مستوانا 
والا كان فضل زى ماهو محلك سر ...وجاى حضرتك تعيد نفس الشريط من اول 
وجديد روحت اتجوزت واحده مش من مستواك... لاء وايه وهتربيلك ابنك ...ونعم 


التربيه 


جاسر بتصميم: هتربيه على الرحمه والحب والعطف ....اظنك ماسمعتيش قبل كده 
بالمفردات دى... معلش بس دوول اللى حسيت انهم ناقصين اووى واخترت واحده 
تعوض ابنى بيهم ...عن اذنك يا ...امى .. 


تقدم جاسر بضعه خطوات الى الباب ليغادر ثم استدار وقال : ااه على فكره احنا 
هنمشى بكره وهنبقى نيجى السبت اللى جاى ان شاء الله تانى 


صعقت سوسن لدى سماعها بهذا الخبر فقالت فى حده : انت كنت قايل ان هتعيش 
معايا هنا انت وسليم 


جاسر : انا كنت قايل انى هعيش انا وسليم وسالى ...لكن حيث انك هتعاملى سالى 
بالاسلوب ده فأنا ماسمحش بكده ....وآسف يا امى كرامه مراتى من كرامتى 
...وحفيدك هتشوفيه كل اسبوع يومين واى وقت تحبى تيجى تزورينا ..اهلا وسهلا 


سوسن : بأه كده يا جاسر هتعمل زى اخوك وتخلينى اشوف ابنك بمواعيد 


جاسر بهدوء: ده احسن للكل حتى تريحى اعصابك شويه بدال ما انتى على طول 
بتهرى وتنكتى فى روحك ده غلط على صحتك 


فى تلك الاثناء كانت سالى قد استيقظت وتناولت هاتفها وحادثت صديقتها المقربه 


هدى 

سالى : الو ايوه يا منى 

منى : سالى مش معفول رجعتى امتى 
سالى : من قيمه كام ساعه كده اخبارك ايه؟ 


منى : انا الحمد لله وحشتينى اووى ..عامله ايه آخر مره ماعرفتش اكلمك 
وماحكيتليش على حاجه خالص 


سالى : احكيلك على ايه عادى يعنى 
منى : هوا ايه اللى عادى؟ عامله ايه مع جاسر؟ 


سالى : عادى كل شويه خناق ومناقره وقرفت الصراحه ..وامه استقبلتنى استقبال 
زى الزفت... مافيش غير سليم هوه اللى مصبرنى والله 


منى : سليم ..ابنه؟ هوا جه معاكم ؟ 


سالى : ااه جبناه ...الولد عسول اووى ودخل قلبى من اول ماشفته؟؟ حساه انه ابنى 
اووى يا منى 


منى : انتى طيبه اووى سالى ربنا يرزقك بالذريه الصالحه 


سالى بسخريه : هههههههه وده منين ان شاء الله؟ 


منى : ايه ده بتتكلمى جد؟ ماحصلش حاجه خالص؟ 


سالى : لاء طبعا ..بعد ماعرفت الحقيقه 


منى : ماتحبيكهاش بقى يا سالى ..انتو اتجوزتو خلاص احسنلك تتعايشى وتحاولى 
تفربى منه 


سالى : انتى ازاى تقولى كده ...انا بقيت مش طيقاه كمان بيدينى كلام زى السم اخر 
مره قايلى يو ار نوت ماى تايب 


منى : نعم ..امال مين هيز تايب ان شاء الله ..تلاقيه بيغيظك بس 


سالى : لاايا منى لما واجهته بالكلام اللى قاله زياد ..قالى انى انا اللى فضحت نفسى 
باستهتارى 


منى : انتى برضه قولتيله ليه كده ؟ 


سالى : كان لازم والا كنت هخليه يقرب منى ازاى بدال ما يعتذر منى ..أهانى ...انتى 
اصلك يامنى مش حاسه انا اتخدعت فيه اد ايه؟ 


منى : طيب وبعدين ؟ هتفضلو كده.. بس الاسم متجوزيين 
سالى : ااه 


منى : بطلى عند ياسالى وفكرى بعقلك انتى مستفيده ايه ...ايه العيشه دى ؟ الجواز 
حب ومده ورحمه ...مش كبر وعند وجفا 


سالى : طيب اعمل ايه بجد مش طايقاه يجى جنبى وعايزه اعذبه زى ما عذبنى 
واخليه يقول حقى برقبتى ويجى لحد عندى يترجانى انى اسامحه مش هرضى بأأقل 
من كده 


منى : ودى هتعمليها ازاى يا سوبرومن ...؟؟؟؟؟ 


سالى : مش عارفه بس مش هنخ ليه بالسهوله دى وانا حاسه انى بعرف اضغط 
عليه وكده يعنى زى ما انتى فاهمه بس ده مش كفايه 


منى : يعنى هوا كده سايبك عادى يعنى 

سالى : ااه قولتله انا ام لسليم وبس وينسى انى مراته 

منى : طيب وهوا بقى ملتزم بالاتفاق ده؟ 

ابتسمت سالى وقالت : مش اووى ساعات بيستهبل كده 

منى : وانتى لما بيستهبل بتعملى ايه؟ 

سالى : ساعات بستهبل انا كمان 

منى: والله انتى هبله فعلا ...يابنتى انتى بتحبيه بتموتى فيه 

سالى بصوت مجروح: بس هوا وجعنى اووى يا منى ..جرحنى جامد 
منى : سامحيه يا سالى 


سالى : مش هينفع بالسهوله دى... كده هيفهم انه ممكن يعمل فيا اللى مبداله بعد 
كده... ومايعمليش وزن 


منى : والله معاكى حق كلهم كده ..معتز اللى كان هيموت على كلمه منى اول ماوفقت 
عليه واتخطبنا ..تعالى شوفى الاماره اللى بيتأمرها عليا ركب ودلدل رجليه ...شكلى 
هعمل عصيان مدنى زيك ويبقى يورينى سيادته 


سالى بصوت خفيض : ربنا معاكى بصى سلام دلوقتى..شكل جاسر كده جه 
منى :طيب سلام ياجميل وابقى كلمينى 


اغلقت سالى الهاتف ودخل جاسر ليجد سالى مستيقظه جالسه على الاريكه فقال لها : 
صحيتى ؟ برضه نمتى على الكنبه 


سالى : كده اريح 

جاسر : بجد..طيب ياستى كله الا راحتك ..كنتى بتكلمى مين؟ 
سالى : واحده صحبتى 

جاسر : مين؟ 

سالى : وانت مالك؟ انا بسألك انت بتكلم مين؟ 

جاسر: لاء لكن انا بسألك ولما اسألك تجاوبى 

سالى : جاوبت واكتر من كده مش هتكلم 


جاسر متنهدا: سالى بجد ساعات مابيبقاش فيا خلق للمجادله والمقاوحه معاكى 
..فقصرى وهاتى من الاخر.. كنتى بتكلمى مين 


سالى بعند: واحده صحبتى 
نظر لها جاسر وابتسم وقال : طيب ايه رأيك نفضل عايشين هنا على طوول؟ 
اظلم وجهه سالى وقالت : انت قلت اننا هنبات هنا يومين وبعدين هنمشى 


جاسر بتمهل: ده عشان خاطر اريحك فأذا انتى مش هتريحينى انا ممكن كمان ما 


اريحكيش هاه قولتى ايه؟ 
رفعت سالى حاجبيها واتسعت عيناها وقالت : انت بتلوى دراعى بأه؟ 


جاسر بهدوء: لايا حبيبه قلبى ..انا بس بوريكى السكه ماشيه ازاى.. هتتعبينى 
هاتعبك هتريحينى وتبقى مطيعه ... هعملك اللى انتى عاوزاه 

سالى ببرود : لا وعلى ايه تريحنى اصلا ماتعمل اللى فى دماغك وتسيبنى اخبط 
دماغى فى الحيط... ان كان كده على قلبى زى العسل انى ااقعد هنا ..وماله دى حتى 
طنط لطيفه اووى اووى والواحد مابيشبعش من القاعده معاها ...واكيد انا وهيا 
هنتفق سوا ...انا شايفه ان ليها خبره فى تربيه الاطفال واكيد هستفاد منها 


امتقع وجهه جاسر ونظر الى سالى بفزع حتى كادت ان تضحك ولكنها تماسكت امامه 
وقالت : هاه هتودينى عند ماما النهارده ولا امتى ؟ 


جاسر بصوت مكتوم: خلينا بكره 

سالى : اوك ... هروح اشوف سليم زمانهة صحى 
جاسر : هتخرجى كده ؟ 

سالى : ااه فيها حاجه 

جاسر : فيها ان اخويا عايش معانا هنا 

سالى : انا لسه كنت شايفه عربيته خارجه 
جاسر : ولو 


قامت سالى بسرعه وقالت بصوت ضاحك : خليك فريش بقى ماتحبيكهاش... سلام يا 
جاسوره 


خرجت سالى ولم تدع لجاسر فرصه ليعترض 


فخرج جاسر ورائها وامسك بها والصقها بالحائط وقال : للصبر حدود يا بنت محسن 
انا بقولك اهوه ...خشى جوه غيرى هدومك 


نظرت سالى له وجدت التصميم فى عينيه وفضلت عدم الخوض فى تلك المعركه 
الخاسره ..وعادت سالى الى الداخل واغلقت الباب خلفها باحكام ولم تدعه يدخل 
ابدلت سالى ثيابها وخرجت لتجده فى انتظارها صامتا 

سار جاسر بجوارها الى غرفه ابنه الذى كان مستيقظا تداعبه نعمات بسرور 


جرى سليم باتجاه سالى وحملته سالى بفرح وقالت : يا صباح الانوار بعد الضهر 
ازيك ؟وحشتنى اووى اووى 


نعمات ٠:‏ كانت قلقانه عليه ومش راضيه تسيبه معايا يا جاسر شوفت ما اطمنتش الا 
لما قولتلها انى انا اللى ربيتك وشيلتك وانت صغير 


جاسر : ربنا يديكى الصحه يا داده 


نعمات : ويخليك ليا وتفرح بيه يارب طيب هستاذن انا واذا احتاجتى حاجه انا تحت 
امرك 


خرجت نعمات فقال جاسر لبسيه هدومه عشان نخرج 
سالى : هنروح فين؟ 
جاسر : لاهلك 


تفاجأت سالى وقالت : انت كنت مش قلت هنروح بكره 


جاسر بسخريه : غيرت رأئي عندك مانع اننا نروح النهارده ؟ 

سالى : لاء ابدا يكون احسن لانهم واحشنى جدا 

جاسر : انا قلت كده برضه هروح اغير هدومى عبال ماتجهزيه 

خرج جاسر تاركا سالى تفكر فى السبب وراء تغيير رأيه ولكنها لم تصل لشىء 


فقالت لسليم بحبور : تعالى يا بطل نغير وتروح تشوف جدو محسن وتيته مجيده 
.يالا بينا 


الحلقة العشروون 


رن جرس باب منزل عائله محسن اتجهت مجيده لتفتح الباب متسائله داخلها :ياترى 
٠‏ 0 
مين! 


فتحت مجيده الباب وعلت ملامحها الدهشه والفرحه لدى رؤيتها لابنتها وزوجها 
وابنه وقالت بصوت عال:سالى ..مش معقول 


قام محسن تاركا جريدته واتجه الى المدخل ليجد ابنته الصغرى تحضنها امها فتهللت 
اساريره واتجه صوبهم قائلا : يامرحبا ...يامرحبا طيب مش كنتو تقولولنا ياولاد 


سالى : جاسر حب يعملهوالكو مفاجأه انا كنت هتصل ااقولكم جايين 
محسن : والله احلى مفاجأه ...اتفضلو اتفضل يا جاسر يابنى اتفضل 
دخل جاسر قائلا : السلام عليكم 


محسن ٠:‏ وعليكم السلام ورحمه الله وبركاته ...يا اهلا يا اهلا ..البيت نور ...ببسم الله 


ماشاء الله ...ده ابنك..الله اكبر الله اكبر 


مجيده : نسخه طبق الاصل منك ..اللى خلف مامتش والله سبحان الله...ربنا يباركلك 
فيه يا بنى 


جاسر : امين يارب 

مجيده : تعالو اتفضلو على الصالون 

محسن : لا صالون ايه سيبنا ايه للغرب تعالو نقعد فى الليفنج 

مجيده : البيت مضلم من غيرك يا لولو 

جاسر : ماهو ضلم عندكو ونور عندنا 

محسن : طيب الحمد لله انا اهم حاجه عندى انه بيتكم ينور بيكم 

مجيده ٠‏ اتغديتو ولا لسه 

جاسر : لا ماتتعبيش روحك 

مجيده: لااا ودى تيجى ...حالا نحضر الغدا ...حتى عشان الصغنن ده ... 


ثم توجهت بالحديث لسليم المحدق بها وقالت :مالك انت مستغرب ليه ده بيت تيته 
وجدو ونور بيك والله... 


ثم انصرفت مجيده الى المطبخ لتعد طعام العداعء 
وقال جاسر : هوه كده مش عارف ليه كل مانروح مكان يقعد متنح كده 


محسن : عادى الاطفال كده بس سيبه ساعه هيجيب البيت فوقه ...تحت ...نزله يا 


جاسر خليه يمشى مش بيعرف يمشى 

سالى : ااه بس هوه يمكن مكسوف 

وضع جاسر سليم ارضا فقام واتجه الى حيث سالى وامسك بقدميها 

فقال محسن : كده ...طيب تعالى عندى شويه 

جاسر : مش عارف سالى عملتله ايه ده معداش يومين واتعلق بيها خالص 

محسن : كل الاطفال كده ...بئات اختها وولاد بنات خالتها وولادعمها لما كانو 
صغيرين دلوقتى هما فى اعدادى ...كلهم كانو بيشبطوا فى سالى ...سبحان الله ربنا 
جعل ليها قبول عندهم 


جاسر : بركاتك يا سالى 


سالى : انا هقوم اساعد ماما 
جاسر : يالا همتك عايز ادوق الاكل من ايدك النهارده 


نظرت له سالى بغيظ ولكنها حاولت التماسك والتظاهر بالمزاح معه حتى لا يلحظ 
والدها فقالت : من عنيا يا حبيبى انت تؤمر 


اتجهت سالى الى المطبخ ودخلت لتجد ان والدتها تعد اطياب الطعام فقالت سالى : ايه 
ده يا ماما ؟ ايه كل ده ؟ 


مجيده : ما انا كنت عامله حسابى ان الاكل ده لبكره ان عيشنا فكويس انكم جيتو 
النهارده ...المهم طمنينى ..اخبارك ايه؟ هه؟ مبسوطه؟ 


سالى : الحمد لله يا ماما 


مجيده : طمنينى عليكى يا سالى امال انا حاسه انك مش مبسوطه ليه؟ 


سالى : ليه بتقولى كده يا ماما ؟ 


مجيده : يعنى انا مش عارفاكى يا بنتى مالى مش شايفه فى عينك الفرحه اللى كنت 
شيفاها قبل كده ؟ انتى زعلانه انه جاب ابنه ؟ 


سالى : لا طبعا يا ماما ...ده سليم بقى خلاص حته منى والله 


مجيده : ما انا عارفه انك بتموتى فى الاطفال ربنا يرزقك يابنتى وافرح بعوضك 
.امال حصل ايه؟ 


سالى : ماحصلش حاجه يا ماما انا كويسه ماتشغليش بالك كل ماهنالك انى تعبانه 
شويه انتى عارفه السفر وكده وكمان مش واخده على القصر عند هم 


مجيده : حماتك عامله معاكى ايه؟ 
سالى : اهوه شويه كده وشويه كده ربنا يهدى 


مجيده : استحمليها ومهما تعمل اوعى تشتكيله منها دى امه مهما عملت عمره 
ماهيقولك امى غلطانه ماشى ياحبيبتى 


سالى : ماشى يا ماما 


سمعت مجيده صوت محسن قائلا : يا مجيده انتى وقفتى ترغى مع بنتك ونسيتى الغدا 
ولا ايه ؟ 


خرجت مجيده : خلاص انا مخلصه من بدرى ان بس سايباكم تتكلمو براحتكم 


محسن : ياستى نتكلم على الغدا ...وبعدين سليم الصغير مزمزق وجاسر محتاس 


معاه 


خرجت سالى سريعا من المطبخ واتجهت الى جاسر الذى كان يقف حاملا ابنه 
ويحاول تهدئته فقالت ٠‏ ماله؟ 


جاسر : ماعرفش فجأه فتح فى العياط ومش فاهم منه حاجه 
سالى : طيب ادهونى كده... بسم الله الرحمن الرحيم 

جاسر : هوه بيسكت معاكى ومعيا لاء ليه ؟ 

ابتسمت سالى وقالت : عشان عارف انى هريحه 

جاسر : ازاى بقى 

سالى : عايز يغير ياترى حضرتك هتغيرله؟ 

جاسر ٠‏ طيب ما ساعات بساعدك 

سالى باستغراب : ده كان امتى ده 

جاسر : لما حميته معاكى 


ضحكت سالى : ااه لما حطيت صباعك فى البانيو وقلتلى المايه سخنه ...ولا لما رحت 
وعملتله رضعه لبن سخنه وانا بردتها لا والله نعم المساعده 


جاسر : كده ..طيب من هنا ورايح هساعدك فى كل حاجه عشان ماتتريقيش عليا 
تانى 


سالى : هتغيرله البامبرز 


جاسر : لا انا شايف انك تقدرى تتصرفى فى الموضوع ده منغير ماتحتاجى 
مساعدتى 


سالى : ما انا قلت كده برضه 


غادرت سالى الى الحمام وجلس جاسر فى انتظار عودتها فدخل محسن وقال يالا يا 
جاسر الغدا ..الله امال فين سالى ؟ 


جاسر : بتغير لسليم 
محسن :طيب تعالى اغسل ايدك فى الحمام التانى ونقعد عبال ماتجيبه وتيجى 


تناول الجميع طعام الغداء بشهيه مفتوحه وايضا سليم الصغير والذى ما ان اانتهى 
من تناول الطعام حتى اصدر اصوات شبيهه بمواء القطط 


فهمتها سالى على الفور فقالت : هقوم انيمه 


مجيده : انا كنت محضرالك اوضتك وهدخلك سرير الولاد بتاع بنات اختك عندك 


© جم 


تنيميه فيه وغير هدومك ياجاسر وارتاح شويه 
جاسر : لا نغير ايه احنا شويه وهنمشى 
محسن : ومستعجلين على ايه ادخلو ريحوا البيت بيتكم 


اصر محسن ومجيده على جاسر ان يبدل ملابسه وينام ليرتاح قليلا فأذعن جاسر 
لطلبهم وقال : طيب فين سرير الولاد ده ادخله انا 
مجيده : هوا فى الاوضه القديمه بتاعه سيرين جنب اوضه سالى 


© مم 


اتجه جاسر الى غرفه سيرين وحمل السرير الصغير الحجم ووضعه فى غرفه سالى 


كانت تلك المره الاولى التى يدخلها جاسر فوضع السرير ارضا ووقف يتأمل محتويات 
الغرفه البسيطه كانت الغرفه غايه فى التنظيم وممتلئه باللعب والدمى المحشوه بكافه 
الاحجام بها مكتبه صغيره تحوى كتبا وقصصا اغلبها لسلسه روايات رجل المستحيل 
والبعض الاخر روايات احلام الرومانسيه وقف جاسر يتصفح احدى الرويات وابتسم 
ابتسامه جانبيه لدى قرائته لاحدى المشاهد الساخنه بين بطلى القصه 


دخلت سالى حامله سليم النائم ولاحظت على الفور جاسر الذى كان يعبث بأغراضها 
ف ت بالخ ب 


وضعت سليم برفق فى السرير وغطته بعنايه فيما ظل جاسر يعبث فى اغراض سالى 
الحانقه عن عمد حتى عثر على الكارت الذى بعثه لها مع باقه الزهور ذاك اليوم 
فتوجهت اليه وجذبته منه بعنف وفتحت احد الادراج والقته فيه باهمال وقالت : من 


فضلك ماتد عبسش فى حاجتى ..مايصحش كده 
جاسر ببرود : ليه...انا جوزك وبعدين الكارت ده بتاعى انا اللى كنت باعتهولك 


عندئذ فتحت سالى الدرج مره اخرى وامسكت بالكارت وشقته الى نصفين قائله 
بعصبيه : وادى الكارت ..ارتحت 


نظر لها جاسر بعتاب وقال : كده تقطعيه.. وانا كاتبلك بنفسى الكلام اللى فيه 


فقالت سالى : تصدق معاك حق المفروض انى ماكنتش قطعته لانه شاهد على كدبك 
ثم اتبعت بتهكم :صباح الورد على احلى ورده فى حياتى هههههههه ...بس ياخساره 
الورده طلعت نوت يور تايب 


زم جاسر شفتيه وظل صامتا ينظر الى سالى التى كانت ترد له النظره فى تحدى 
عندها طرق الباب فاتجهت سالى لتفتحه وجدت والدتها مجيده تقول : خدى البيجامه 


عشان جاسر يلبسها... سبحان الله وانا اللى كنت زعلانه انى نسيت احطها فى 
جهازك 


سالى : شكرا يا ماما تعبتى نفسك 

مجيده : تعبكم راحه حبيبتى ...سليم نام خلاص 

سالى : ااه 

مجيده : طيب ريحوا انتو كمان شويه ولا اعملكم شاى 
سالى : لا يا ماما مالوش لزوم 

مجيده : طيب ريحى انتى كمان شويه وانا فى اوضتى ماشى 


انصرفت مجيده واغلقت سالى الباب ووضعت البيجامه على طرف السرير وقالت ٠:‏ 
البيجامه دى ماما جايبهالك مخصوص 


ابتسم جاسر وقال : وهيا عرفت مقاسى منين ؟ 
سالى : يومها كنا عند البياع قالتله عايزه بيجامه لواحد طول بعرض 
جاسر : للدرجادى !إوانتى نقتيها معاها؟ 


تجاهلت سالى السؤال لان اجابته ستعيد عليها الذكريات الاليمه وسرحت بذاكرتها 
متذكره ذاك الحدث 

ففى ذلك اليوم نزلت هيا ووالدتها لتشترى له البيجامه والروب كما هو متبع عند 
البعض حيث تشترى العروس لعريسها تلك الاشياء كهديه الزواج 

وانتقت له سالى تلك البيجامه بنفسها كحليه اللون بها خطوط رفيعه من اللون النبيتى 
من قماش الستان اللامع يرافقها روبا من نفس الخامه واللون ذاته تكلفت بضعه 
مئات من الجنيهات 

ولم تأبه سالى لثمنها قدر اهتمامها بأن تعجبه متخيله كيف ستكون ليله زفافها 


بدأ جاسر فى خلع ملابسه تحت انظار سالى والتى انتبهت فجأه لما يفعله فأحمرت 


وجنتها بشده وادرات وجهها بسرعه وابتسم جاسر بمكر وتناول البيجامه وارتدى 
البنطال فقط كما تعود تاركا القطعه الاخرى جانبا واتجه الى السرير وقال لسالى : 


انتى بتنامى على انهى جنب 
سالى : نام فى الجنب اللى يريحك 
جاسر : انتى مش هتنامى 


نظرت سالى الى سريرها الضيق الذى احتل معظمه وقالت : لاء مش جايلى نوم ..انا 
هطلع بره اشرب قهوه حاسه انى مصدعه 


جاسر : طيب لو مش هتنامى يبقى البس واخرج معاكى مايصحش انام وانتى تقعدى 
بره كده ممكن مامتك تفكر اننا زعلانين ولا حاجه 


شعرت سالى بأنه قد يكون محقا فقالت : خلاص انا هخلينى قاعده هنا 

جاسر : هتقعدى على طرف السرير كده .. هتتعبى على فكره 

سالى بعند : خليك فى حالك انا كويسه 

جاسر : براحتك 

اخلد جاسر الى النوم او بالاحرى تظاهر بالنوم 

اما سالى فقد جلست شاعره بالسأم والنوم يداعب جفنيها هى الاخرى فهى لم تحصل 
على قسط وافى من الراحه 

واشتاقت للنوم فى سريرها فنظرت بعمق الى جاسر ولاحظت انتظام تنفسه وسكون 
حركه عينيه فاتجهت الى المساحه الخاليه من السرير ونامت على جانبها .. غاصت 
سالى فى الاحلام سريعا 


فتح جاسر عينيه اخيرا ونظر الى سالى النائمه الى جواره فى حنان وملس على 
جبهتها وحرك بعضا من خصلات شعرها المتمرده ليرى وجهها بصوره اوضح 


واقترب منها ووضع قبله ناعمه على ثغرها ثم عاد للنوم مره اخرى مسمتمتعا 
بالقرب منها والنوم على فراشها 


عا عا جا عاد عاد عاج عاج عاو عات عاج عاج عاج عاج ا عاج عا عا عاج عا عا عاج عاج عاج عاج عاج عاج عا عا عا عا عاد 


استيقظت سالى ووجدت ان جاسر يغط فى نوم عميق يحيط خصرها بذراعه فابعدت 
ذراعه برفق وقامت من على السرير واتجهت الى سليم الذى كان مستيقظا هو الاخر 
مصدرا اصواتا تدل على شعوره بالملل رفعته سالى برفق وخرجت من الغرفه 
لتفاجىء بسكون المنزل نظرت فى الساعه فوجدتها قد جاوزت الحاديه عشر مساءا 
توجهت الى غرفه المعيشه لتجد والدها يتابع احد برامج "التوك شو " باهتمام فقالت 
له : ازيك يا بابا امال فين ماما؟ 


محسن ' ازيك انتى يا لولو ...ماما دخلت نامت من شويه وحلفتنى اخليكم تباتو لبكره 
الوفت يابنتى اتاخر 


سالى : مش عارفه يا بابا ماكنتش عامله حسابى 
محسن : مش عامله حسابك على ايه؟ 
ب لس اس نان 


محسن : لاا ماتفلقيش من الناحيه دى خالص اختك سايبه لبس كتير من بتوع البنات 
جوه عندها فى الاوضه وبعدين دى ليله يعنى 


سالى : طيب ربنا يسهل ...هو جاسر لسه نايم مش عاوزه اصحيه بقاله كام يوم 
ناكف ” 


محسن : سيبيه مرتاح ماتقلقيش نومه انا هقوم احضرلكم العشا 


سالى : خليك يا بابا انا هعمله 

محسن : لااا انتى من هنا ورايح تيجى هنا ملكه متوجه عن اذنك سمو البرنسيس 
...ها الاستاذ الصغنن ده ياكل ايه؟ اظن فى السن ده كنت بعمل لبنات سيرين سيريلاك 
او زبادى بالبسكوت والفاكهه ..ابعت اجيب من الصيدليه سيريلاك 


سالى : لاا يابابا ماتتعبش روحك اى ساندوتش او خلطه الزبادى اللى كنت بتعملها ده 
سلومه عسل خالض وماشاء الله مدن منظبنى فى الاكل نهناتئ 


محسن : ماشاء الله لاقوة الا بالله .. ربنا يبارك فيه بس ملاحظ انه ساكت كده مش 
بيلاغى كده ويتحرك يامه 


سالى بأسف: انا كمان ملاحظه كده بس يمكن عشان ماكنش حواليه ناس بيامه قبل 
كده 


محسن : ربنا يبارك فيه ويجعله من الصالحين هقوم احضر العشا واقلبى القناه هاتى 
قرآن يسمعه ويهدى بيه 
سالى : ماشى يابابا 


نفذت سالى اقتراح والدها وماهى الا دقائق حتى تفاجأت بجاسر يقف عن مدخل 
الغرفه اشعث الشعر يفرك رأسه بقوه ...فقالت ٠:‏ صحيت 


اتجه جاسر الى الاريكه وجلس بجوارها وقال بصوت اجش : سيبتينى نايم ليه كل ده 
الساعه داخله على 12 


سالى : مردتش ش اقلقك وحسيت انك عايز تنام وعامه انا صاحيه من ربع ساعه بس 
مش اكتر 


جاسر : تقلنا عليهم كده والوقت اتأخر ...يالا بينا طيب اجهزى عشان نمشى 


عندئذ دخل محسن وقال : لا تمشوا ايه ابدا والله مايحصل ..انتو هتباتو معانا 


جاسر : لا نبات ايه ماينفعش 

جاسر : ليه يابنى هوا بيتنا صحيح مش قد المقام لكن يساع من الحبايب ميه 

جاسر : العفو ياعمى ابدا والله مش القصد بس كده هنبقى بنتقل عليكم 

محسن : ياسيدى جت على الليله ان ماكنش الارض تشيلكم نشيلكم فوق راسنا 
...واحنا نفديك الساعه سليم يبات عندنا وينور بيتنا ..وبعدين الحاجه حالفه عليا 
ياتباتو يا اما هتطلع عليا ماتشات المصارعه الحره اللى بتتفرج عليها يرضيك 

هههههههه انا راجل عجزت وعضمى مايستحملش 

ضحك جاسر وقال : لا ان كان كده خلاص وماله ماجاش على سواد الليل 


محسن : طيب يالا تعالو عشان نتعشى سوا بقى 


رد جاسر ناظرا الى سالى : وكمان تعبت نفسك ...يظهر ان سالى مدلعه على حسكم 
هنا 


محسن : اه طبعا انا قايلك من اول يوم دى آخر العنقود 
حدر اطي حر لتر من وى باء 


قامت سالى حامله سليم وتقدمت جاسر وجلست على طاوله السفره وتناولت طعامها 
بشهيه واطعمت سليم 


انتهى الجميع من تناول طعام العشاء الخفيف وقال محسن : انا هقوم اعمل الشاى 
سالى : لا يابابا انا اللى هعمله ولا مش نفسك تشربه من ايدى 


محسن : ياسلام يا لولو وانا اطول 


قال جاسر بمكر : ولا انا طايل ياعمى 


عندئذ دخلت مجيده غرفه الطعام فقالت : ايييه معقول يا سالى ...كده برضه؟ بس 
نقول ايه عروسه بقى وبتدلع عليك ياجاسر 


نظرت سالى بحنق الى جاسر المبتسم 
فرد جاسر : ماهو الدلع واخد حده معايا ...بس عمى فهمنى انها ضريبه آخر العنقود 


فماقدرش ااقول حاجه 

قالت سالى متجاهله جاسر : صوتنا صحاكى يا ماما 

مجيده : خفت لاتمشوا اول ماسمعت صوتكم قلت اخرج اشوف فى ايه 
سالى : لا يا ست الكل بايتين ...تحبى تشربى شاى معانا 

مجيده : لا بلاش شاى ...ممكن شاى بلبن 

محسن : وانا كمان يا لولو 

جاسر : ولو ممكن انا 


عندئذ اصدر سليم صوتا عاليا لينبهم لوجوده فقالت له سالى بحنان : وانت كمان يا 
روحى هوا انا اقدر بس انت لبن منغير شاى 


مجيده : ايه رأيك يا جاسر ...اظن مش هتلاقى فى حنيه سالى على الاطفال ربنا 
يفرحنى بذريتكم عن قريب 


جاسر : يارب ولو ان عن قريب دى صعبه شويه 


مجيده مستنكره ٠‏ ليه بقاااااا ؟؟؟؟؟؟ 


نظرت سالى بغضب الى جاسر والذى تجاهل نظراتها وتابع قائلا : سالى اصلها 
عايزانا نأجل الخلفه د بتفول كفايه عليها انها ام لسليم وبس 

مجيده ٠‏ هبيبيد هيييييه ..اخس عليكى يا لولو .ليه يابنتى كده ...دا انا وابوكى عايشين 
لليوم ده ..لا مالكيش حق ..اوعى تكونى بتاخدى حاجه ....وانت يا جاسر 
متطاى عهائن: نت | عثل مها ول الك الكش كاري بن 


جاسر بابتسامه ماكره فرحا بتحقيق هدفه فى اثاره حنق مجيده على ابنتها : لا 
ازاى... نفسى طبعا... دا نفسى ولا فى عشر عيال بس هيا تشد حيلها 


شعرت سالى ان الدم يفور فى عروقها فقامت غضبى وقالت : انا هروح اعمل 
الشناى 


مجيده باستنكار: روحى ...١هربى‏ .. هقولك ايه ربنا يهديكى 


محسن : اسمحلى يا جاسر بس حيث انك اللى فتحت الحوار ...احنا نفسنا طبعا نفرح 
بولادكم بس كمان انتو اتجوزتو بسرعه ادوا نفسكم فرصه 


اعترضت مجيده : يدوا نفسهم فرصه لايه يا محسن خلينا نفرح بيهم 

جاسر : انا فاهم عمى قصده ايه ...حضرتك تقصد اننا نعيش كام يوم كده قبل ما نزود 
مسئوليتنا وعشان كده انا موافق سالى ...انا مقدر انها برضه لسه صغيره ...انا بس 
حبيت افتح الكلام من بدرى فى الموضوع ده عشان انا عارف الاهل بالذات بيبقوا 
مستعجلين على موضوع الخلفه ...بس دى رغبه سالى وانا بحترم رغبتها طبعا 
...لان الامور اللى زى دى مافيهاش غعصب 

محسن : عين العقل يابنى ... عداك العيب ...وعن نفسى انا مش هتدخل 


مجيده باصرار: لكن انا هتدخل ..ما اختها اهيه اتجوزت وهيا فى نفس سنها وحامل 


فى لرابع مره ..انا هقوم اكلمها واعقلها 

جاسر : لا ياطنط معلش مش دلوقتى انا مش عاوزها تزعل منى 
مجيده : ماشى يابنى ..ماشى ...ربنا يهديهالك وتبطل عندها شويه 
جاسر : ايوااا .احسن دعوه 


دخلت سالى الغرفه حامله صينيه بها اكواب الشاى الساخنه فقالت فى حنق: دعوه 
ايه ان شاء الله يا استاذ جاسر؟ 


جاسر : انك تبطلى عندك شويه... تخيل ياعمى حتى بتعند معايا فى الاكل بس يظهر 
انها نفسها بتتفتح معاكم هنا 


محسن : لا هيا طول عمرها اكلتها ضعيفه... ربنا يستر وسليم مايخدش الطبع ده 
منها 


جاسر ضاحكا: على كده هعين مراقب عليهم هما الاتنين يشوف اكلهم 


شعرت سالى بالسأم من الحوار الذى افتتحه جاسر وترقرق الدمع فى عيناها وقالت: 
طالما لسه ماخلصتوش تقطيع فى فروتى انا هدخل انيم سليم 


حجيذة +اتعالن يقى با لواو هتقلت ققاضة :عمال 1 احذا هلكا بتلحيق بارنقن 
وعاوزيين مصلحتك 


ردت سالى : انا ماتقمصتش بس سليم شكله عاوز ينام عن اذنكم 


انصرفت سالى حامله الصغير 
فقال جاسر : يظهر انها زعلت عامله الشاى كله احمر ولا كوبايه شاى بلبن 


محسن : هههههههههه هيا كده اما تزعل مابتركزش اووى 


جاسر : انا هقوم اصالحها ...هيا غلطتى فعلا 


مجيده : لا ياحبيبى انت ماغلطتش احنا اهلها وانت جوزها وعايزين مصلحتكم 
...وخلاص مش هدخل على الاقل دلوقتى وكويس انك قولتلنا عشان يبقى عندنا 
خبر... وكلها اسبوع واختها تولد وكمان سليم معاها كل دوول هيرققوا قلبها ويخلوها 
تشتاق للحمل سالى بتموت فى العيال 


جاسر : طيب تصبحوا على خير 
محسن : وانت من اهله يا جاسر 


مجيده : وانت من اهله بس ايه مش هتشرب الشاى 


© جم 


جاسر : هاخد الكوبايه اشربها جوه عن اذنكم 


انصرف جاسر الى الغرفه ودخل بهدوء ليجد ان سليم قد استسلم للنوم اما سالى 
فكانت تقف فى مواجهه النافذه مديره له ظهرها تتساقط دموعها فى صمت 


شعر جاسر بالذنب فقد استغل اشتياق والديها لذريه ابنتهما فى الضغط عليها عله 
يستطيع الاقتراب منها 


تقدم جاسر بضعه خطوات منها ووضع يده على كتفيها برفق 


شعرت سالى بالرجفه تسرى فى جسدها فاستدارت تواجهه بغضب وقالت ودموعها 
لازالت تنهمر بغزاره على وجنتيها : انت عاوز ايه بالظبط ...فهمنى ... عاوز منى ايه 
...انت مش مكفيك اللى عملته فيا؟ لازمته ايه تدخل بابا وماما فى اللى بينا تحب 
اخرج ااقولهم ..هه تحب ااقولهم انك متجوزنى عشان ترجع ابنك وبس ... وانى انا 
مش طيقاك وعايشه معاك عشان خاطرهم هما .. عشان مايتقهروش على طلاقى 
للمره التانيه ...ولانها فى الاول والاخر غلطتى لانى انا اللى اتسرعت ووافقت عليك 


شعر جاسر بالصدمه من كلامها ونظر لها شاعرا بالحزن وقال بهدوء: مش طيقانى!! 
...وعايشه معايا عشان خاطرهم ..كتر خيرك يظهر انى انسان سىء فعلا للدرجه 
وحقك عليا ياستى واوعدك انها آخر مره ادخل اهلك فى حاجه وكتر خيرك انك عايشه 
معايا بتربيلى ابنى ...تصبحى على خير 


اخذ جاسر الوساده ووضعها ارضا وتمدد على الارض مديرا جسده لسالى التى وقفت 
شاعره بالضيق فقد تفوهت بكلمات جارحه لم تظن انها قد تمسه الى ذلك الحد 
...ولكن يبدوا ان سورا اخرا بنى بفعل اقوالها ليفصلها بعيدا عنه لترتفع الاسوار 
ويزداد عدد الجدران لتضيف مزيدا من الاتساع للهوه العميقه التى تفصلهما عن 
بعضهما البعض 

لم تنم سالى ليلتها شاعره بالذنب تجاه جاسر فهاهو ينام ارضا ليبتعد عنها 

ولم تجرؤ سالى على الحديث اليه ...وما ان اشرقت شمس الصباح حتى قام جاسر 
وخرج بهدوء من الغرفه واتجه الى الحمام 

خرج من الحمام بعدما انهى اغتساله ليجد ان سالى قد استيقظت الاخرى واعدت 
الافطار فى محاوله منها لأصلاح الامور 

فذهب الى غرفه النوم وارتدى ملابسه فى عجاله 


طرقت سالى باب الغرفه دخلت لتجد جاسر واقفا امام المرأه يمشط شعره باهتمام 
فقالت : صباح الخير 


رد جاسر باقتضاب : صباح النور 
سالى : انا حضرت الفطار 


وضع جاسر المشط جانبا وقال :مش عاوز ...وياريت تلبسى هدومك عشان انا 
مستعجل ..يادوب اوصلك انتى وسليم واروح على الشركه 


قالت سالى باندهاش : انت هتروح الشغل؟!! 


ارتدى جاسر ساعته الفاخره قائلا فى سخريه : ااه معلش ياعروسه شهر العسل 


يادوب مالحقش يكمل اسبوع بس اظن بكملت... راجل مش طيقاه... وبتربيله ابنه 
...ما انتى مضطره والا هيبقى اسمك مطلقه للمره التانيه ...فبكملت بقى وربنا يعينك 


شعرت سالى بالصدمه من حديثه فهى لم تظن ان كلماتها لحظه غضبها ستجعل 
تفكيره يتخذ هذا المنحنى الذى يصل بهم الى درب مسدود نهايته ...فصمتت واتجهت 
الى سرير سليم واوقظته برفق وحملته وخرجت به واتجهت الى الحمام 

عادت سالى بعد قليل لتجد ان الغرفه اصبحت خاويه فأبدلت ثياب سليم وملابسها 
وخرجت بعد قرابه النصف ساعه لتسمع اصوت لوالدها و لجاسر يتحدثان عن طرق 
الزراعه وانواع النباتات المختلفه اتيه من الدور العلوى 

وبعد قليل نزل محسن درجات السلم يتبعه جاسر 

وما ان رأته سالى حتى قالت : صباح الخير يا بابا 

محسن : ياصباح الورد 

قال جاسر بحزم: هاه جاهزه 

محسن : ما تستنوا تتغدوا معانا النهارده دا حتى سيرين جايه على الغدا هيا والبنات 


جاسر : معلش ياعمى ورايا شغل 


محسن : طيب دى مانقدرش نقول فيها حاجه... بس ماتسيبهم وابقى حود عليهم 
حتى عشان ماتنزلوش بالولد الصبح بدرى كده ياخد لطشه برد لا قدر الله ولا حاجه 


اومأ جاسر موافقا وقال : طيب مافيش مانع بس اعفينى انا من الغدا انا هتأخر 
وبلاش تستنونى بقالى فتره مارحتش الشركه 


رد محسن : كان الله فى عونك 


جاسر : معاكى كل حاجه لسليم ولا اخلى السواق يجبلك حاجته من القصر 

سالى :لا اطمن جايبه كل حاجته معايا 

جاسر : اناولك حاجه قبل ما امشى ؟ 

سالى : لاء شكرا .. 

محسن : بالسرعه دى طيب افطر الاول 

جاسر : لا انا هفطر فى المكتب عشان انا كده متأخر عن اذنك ياعمى وسلامى لطنط 
انصرف جاسر ودعته سالى بصمت بعدما قبل ابنه الصغير متجاهلا اياها رافضا النظر 
اليها 

حاولت سالى تناسى شجارها مع جاسر بالحديث الى امها واختها تاره والحكى لهم 
عن القصر ومداعبه سليم والاطفال تاره اخرى الا ان ذكرى خلافها مع جاسر ظلت 
تطاردها طوال اليوم 

حتى حضر جاسر فى السادسه مساءا واصطحبها عائدين الى القصر فى صمت 
ماان دخلت سالى للقصر بصحبه جاسر حامله سليم حتى استقبلتهم سوسن هانم 


باستنكار شديد قائله : وانت لحقيت تجيبه لما تاخده بعيد عنى وتباتو بره ...اسمعى 
اهلك واحشينك تتفضلى تروحيلهم انشالله تقعدى عندهم على طول لكن حفيدى تسيبه 
هنا 


تفاجأت سالى من هجوم سوسن عليها بهذا الشكل والاكثر مفاجأه لها ردة فعل جاسر 
فقد تجاهل هجوم والدته عليها ببرود تام وقال لوالدته : خليهم يحضرولى العشا ...انا 
طالع اخد شاور 


صعد جاسر السلم تاركا زوجته بمفردها تواجهه والدته التى تنظر لها بأعين ناريه 
وقالت لها : هاتى الولد 


اذعنت سالى لطلبها على الرغم من عجرفتها وقالت : اتفضلى ...عن اذنك انا طالعه 
فوق 


اخذت سوسن سليم واتجهت الى غرفه المعيشه تاركه سالى التى كانت تشعر بقمه 
الذل والمهانه 


صعدت سالى الى الغرفه دخلت لتجدها خاويه فأبدلت ثيابها ودخلت الى الحمام 
واستحمت هى الاخرى علها تهدىء قليلا 

وعندما انتهت ظلت جالسه بمفردها شاعره بالاهمال الذى يتعمده جاسر تجاهها 
...تسائلت سالى عن مكانه ..ترى اين يكون هل يعقل انه قد ترك الغرفه ... 


شعرت بعد قليل بالاشتياق الى سليم فتوجهت الى الطابق السفلى لتسمع اصوات زياد 
عاليه يداعب ابن اخيه فدخلت الى غرفه المعيشه 


لتقابلها سوسن ويعلو وجهها نظره ازدراء واضحه وما ان راى سليم سالى حتى 


امسكته سالى ورفعته فى الهواء فقالت سوسن صارخه : انتى مجنونه ايه اللى انتى 
بتعمليه ده ممكن يقع من ايدك 


شعرت سالى بالغضب الشديد فردت ببرود ناظره لسوسن فى تحدى : وحضرتك 
شوفتيه وقع 


قال زياد محاولا تلطيف الاجواء : ماتخافيش يا سوسو امال ما انا كنت بلاعبه من 
كو و لاله دير ار حرا بابدر قظو قن يدن ان د بال علي ان ايكن بو ره 
اببمك كمان.طبب اتوسطيلى عنذه يقول زياه 


جلست سالى على الاريكه ووضعت سليم على قدميها وقالت : قول زيااد ...زياد 


ظل سليم ينظر اليها فارغا فمه فجلس زياد الى جوارها وقال ضاحكا : هوا الواد 
عامل كده ليه هوا اسمى فى مخدر موضعى ماله فاتح بوقه كده 


ضحكت سالى بشده ناظره الى سليم وقالت : عشان بس مستغرب الاسم 


فى تلك اللحظه دخل جاسر الغرفه ليجد زوجته تجلس الى جوار اخيه والمسافه بينهما 
لا تتجاوز السنتيمترات تتبادل معه حوارا ضاحكا 


فشعر بالنيران تشتعل داخله وقال فى هدوء : ماتضحكونا معاكم 


رفع زياد انظاره وقال دون ان يدرى بأفكار اخيه ولا نظره الشك المطله من عينيه : 
تعالى شوف ابنك فاتح بقه ازاى 


ثم توجه الى سليم الصغير بالحديث وقال : يابنى ااقفل بوقك حاجه تدخل كده ولا كده 
تقدم جاسر للامام وقال لسالى بجفاء : هاتيه 


حمل جاسر ابنه واتجه الى الكرسى وجلس يداعبه فقال زياد : انت مالك قعدت بيه 
بعيد اووى كده 


جاسر : طول النهار ماشفتوش عايز اشبع منه 


سوسن بلؤم: طيب انت طول النهار وفشغلك وانا هنا لوحدى سايبه للغرب يتمتعوا 
بصحبته ليه ؟ 


شعرت سالى بالدم يتصاعد الى خديها وانه من المحال ان تتقبل اهانات والده جاسر 
بعد الان فقالت :عن اذنكم انا طالعه اوضتى 


نظر زياد الى والدته وقال بغضب : ماما من فضلك مايصحش كده 


سوسن : ايه يا ولد ؟انت مالك انا بكلم اخوك 


جاسر : اونا هسيبكم تتخانقوا براحتكم ....وحمل ابنه وخرج ونادى بصوت عال : 
تلعفات :: لعفنات 


حضرت نعمات مهروله وقالت : ايوا يا جاسر بيه 

جاسر : من فضلك يا داده طلعيه ينام 

نعمات : حاضر عن اذنك 

توجه جاسر الى غرفه المكتب وما هى الا لحظات حتى دخلت والدته دون ان تطرق 
الباب وقالت : انت خليتهم ليه يحضرولك اوضه تانيه؟ايه ياعريس حد يسيب 
عروسته فى شهر العسل تنام لوحدها 


رد جاسر ببرود : من فضلك يا ماما ماتتدخليش دى حياتى وانا حر فيها وانا كبير 
نش صضغير على ذكرة 


سوسن : هه جالك كلامى... روحت جيبت واحده مش من مستواك واديك مش مرتاح 
وكلها ايام وتطلقها... كويس عقلك فى راسك تعرف خلاصك 


لم يشأ جاسر ان يرد على والدته او ان يدخل معها فى جدال عقيم فآثر الصمت 


ولم تنتظر منه سوسن ردا وخرجت شاعره بأنها كانت محقه مما منحها راحه 
وشعورا بالنصر وتصميما لمتابعه خطتها فى اقصاء سالى عن حياه ابنها 


الفصل الواحد عشروون 


مرت عده ايام وظل التوتر سيد الموقف بين جاسر وسالى وسط سعاده غامره شعرت 
بها سوسن ولاحظه زياد 

كان جاسر يستيقظ فى الصباح الباكر ويتناول افطاره بمفرده ويتجه الى عمله ولا 
يعود الا متأخرا للغايه ولربما ينتصف الليل ويظل غائبا 

اما سالى فكانت تشعر بالسأم الشديد فحماتها لم تمكنها من رعايه سليم بالشكل اللذى 
اعتادت عليه واولت "داده نعمات" مسئوليه رعايه سليم بل مواعيد استيقاظه ونومه 
وظلت سالى تحارب حتى تحتفظ بمكانتها والا فما قيمتها 


وذات يوم رن هاتف سالى المحمول كان المتصل والدها يبلغها بأآن سيرين اختها قد 
وضعت مولدها طالبا منها المجيىء لزياره اختها وولدها الذى تبين انه ذكرا 


اتصلت سالى بمكتب جاسر رد عليها صوت نسائى ناعم بدلال فأحرزت سالى انها 
السكرتيره قالت لها سالى : عاوزه اكلم جاسر لو سمحتى 


السكرتيره : اسفه يافندم اصله مشغوووول خاااالص 

اشتاطت سالى غضبا وقالت : حولينى ليه 

السكرتيره : وحضرتك تبقى مين؟ 

سالى بصرامه: انا المدام 

ماهى الا ثوان حتى اتاها صوت جاسر الرجولى قائلا بخشونه : نعم؟ 
سالى : سيرين ولدت وعايزه اروح لماما 


جاسر : بالسلامه 


فردت سالى علها تستفزه : وهبات ليلتين 

جاسر متهكما : وماله ان شالله عشر ليالى ولا اقولك الف ليله وليله ...اسمعى انا 
مش فاضيلك تروحى تأدى واجب الزياره وترجعى الساعه 7 سبعه ودقيقه انتى حره 
ساعتها 


سالى : 7 ايه الساعه 4 يعنى عبال ما اركب موصلات واقعد وارجع اكون مالحقتش 
حتى ااقولهم السلام عليكم 


جاسر: خدى السواق يوصلك 5 
لم تسمع سالى المزيد فقد انهى جاسر الاتصال 


شعرت سالى بالغيظ وقامت وابدلت ملابسها ونزلت واتجهت الى نعمات الجالسه فى 
المطبخ قائله : داده لوسمحتى خلى السواق يجهز عايزه اخرج 


نعمات ٠‏ حاضر من عنيا 
سالى : انا مش هتاخر خدى بالك من سليم 
نعمات : فى عنيا حبيبتى ماتقلقيش 


خرجت نعمات واستدعت السائق ورأتها سوسن الجالسه فى الفرانده الواسعه فسألتها 
سوسن : نعمات انتى بتندهى على السواق ليه؟ 


نعمات : سالى هانم عايزه تخرج 
سوسن : هانم فى عينك ...انا بعت السواق يجبلى حاجه روحى يالا 


نعمات : لكن انا شيفاه قاعد جوه ..يمكن جه 


نظرت لها سوسن بتعالى وقالت : وانا قلت انى بعته كمان انا خارجه كمان شويه 
.يالا امشى من هنا 

سمعتهم سالى وشعرت بالحنق من حماتها الكاذبه وخرجت رافعه رأسها وخرجت من 
بوابه القصر الواسعه واستقلت احدى سيارات الاجره ونقدته مبلغا محترما ليوصلها 
الى بيت ابيها 


وصلت سالى الى البيت وما ان دخلت حتى استقبلتها الصغيره ايمان بالترحاب: 
اتووو..ماما جابت لينا نونو ولد 


ابتسمت سالى وقالت : وانا جيبتلكم حاجه حلوه 

خرجت مجيده من المطبخ وقبلت ابنتها وقالت : طيب خليها دلوقتى لحد ما يتغدوا 
سالى : معقول ماتغدتوش لحد دلوقتى 

مجيده : لاء العيال هما اللى لسه ماتغدوش 


سالى : طيب حطيلى اكل معاهم ياماما عبال ما ادخل ابص على النونو ....سيرين 
طبعا نايمه 


مجيده : ااه نامت الحمدلله ولدت طبيعى زى كل مره عقبالك ياحبيبتى يارب 


دخلت سالى الغرفه بحرص ورأت مولود سيرين نائما فى السرير بجانب امه فقبلته 
سالى برفق شعرت بها اختها ففتحت عينيها وابتسمت وقالت : شوفتى حلو ازاى 


سالى : ربنا يباركلك فيه هتسموه ايه؟ 
سيرين : محمد 


سالى : مصر كلها اسمها محمد يابنتى اختاروا اسم تانى 


سيرين : لااا دا كان ندر عليا 

سالى : يتربى فى عزكم اظن ابوه مش سيعاه الفرحه 

سيرين : يووووه دا بعت يجيب البلد كلهم ويعزمهم على العقيقه من دلوقتى 

سالى : حقه ههههه المهم انه يطلع ولد صالح 

سيرين : امين يارب وعقبالك يالولو لما اشيل ولادك 

هزت سالى رأسها بحسره فلاحظتها اختها وقالت : ماما قالتلى انكو مأجلين بس انا 
اعرف انك بتموتى فى العيال دا انتى طول عمرك كان نفسك تتجوزى بس عشان 
تخلفى ...احكيلى انتى مش مبسوطه مع جاسر ؟ 


سالى : ماتشغليش بالك بيا ...انا الحمد لله خدى بالك انتى من نفسك ومن صحتك 


سيرين : بجد احكيلى يا سالى ...يابنتى انا اختك مالناش غير بعض ...بعد ربنا وبابا 
وماما طبعا وبعدين انا خبره عنك ..مالكم بجد؟ 


انهارت دموع سالى وقالت : ادعيلى ياسيرين بالله عليكى كل ما اجى على بالك 
تدعيلى 


احتضنت سيرين اختها الصغرى وقالت : دعيتلك وانا بولد والله وهدعيلك على طول 
ربنا يهدى سرك ويسعدك يارب 


دخلت مجيده وقالت : سيرين ...اخوات معتصم جم عاوزيين يباركولك .....ادخلهم؟ 


سيرين : هما لحقم !!!|ماشى يا ماما دخليهم بس استنى اسرح شعرى 


سالى : انا هطلع اسلم عليهم واساعدك شويه يا ماما قبل ما امشى جاسر منبه عليا 
متأخرش على سبعه اكون هناك 


مجيده بأسف: مش هيسيبك تباتى 
سالى متنهده : لاء مارضيش 


مجيده : ماشى يابنتى طاعه الزوج واجبه برضه روحى اتغدى مع العيال وخدى بالك 
منهم 

مر الوقت سريعا وانتبهت سالى الى الساعه فوجدتها فى تمام السادسه فقررت ان 
تتصل بالشركه وتطلب سائقا فهى لن تعود فى سياره اجره ليعلم جاسر ان امه قد 
حرمتها من استخدام السياره الموجوده فى القصر 


رد عليها عامل الامن فطلبت منه سالى ان يرسل لها سياره لتقلها من بيت ابيها 
واملكه'العثوان 


سمعت سالى زامور السياره فسلمت على عائلتها ونزلت درجات السلم مسرعه 
تفاجئنت بسياره زياد تقف مصفوفه الى جانب الطريق فاقتربت منها لتجد انه زياد 
وتفاجنت بسياره زرب مصفو د يق فافدرد :. 

بالفعل 

ايقسم لها زياد وتوجل,فق سياركة قائلة - مقاجاء مقن هده؟ 

سالى ٠‏ امال فين السواق؟ 

زياد : اركبى 


فتح لها زياد باب السياره فوقفت سالى متردده 


فقال لها زياد :اركبى ياسالى في ايه هنفضل واقفين فى الشارع ....يابنتى انا اخو 
جوزك مايصحش الناس واقفين يتفرجوا علينا 


ركبت سالى على مضض وركب زياد وانطلق بالسياره فقالت له : امال السواق 
مجاش ليه؟ 


زياد : انا مروح وانتى مروحه لازمته ايه السواق؟ هاه ازيهم الجماعه فوق؟ 
سالى : الحمد لله 

زياد: كنتى بتزوريهم زياره عادى كده؟ 

سالى : قصدك ايه؟ 

زياد: يعنى ماتكونيش بتشتكيلهم من حاجه 

سالى : واشتكيلهم ليه..انا الحمد لله كويسه وبعدين اختى ولدت فجيت اطمن عليها 
زياد : بجد ...مبروك جابت ايه 

سالى : محمد 

زياد: محمد!!! ليه؟ حد يسمى محمد؟ 

سالى : امال يسمو ايه؟ 

زياد: زياد ...على اسمى 

ضحكت سالى : ياسلام باماره ايه؟ 

زياد : باماره انى نفسى فى عيل يتسمى على اسمى 


سالى : وهما مالهم؟ 


ياد : خلاص يبقى اعتمد عليكى انتى وجاسر بقى 
ثم اتبع بمكر ناظرا لها نظره جانبيه : بس ازاى ...وكل واحد فيكو بينام فى اوضه 


انتبهت سالى الى مايقصده زياد فقالت بتهكم اودري كدت عاحة 1 تفولها بس 
مش عاوز وقلقان على اخوك بس لانى عزيزه عليك هتقولها دلوقتى ؟؟؟؟ 


زياد: دا انتى قلبك اسود اووى على فكره 
سالى : انا برضه على العموم شكرا 


زياد : سالى بجد انا عملت كده عشان مصلحتكم ولا انتى كنتى تحبى تفضلى على 
عماكى 


سالى : لاء ماكنتش احب انى افضل على عمايا بس كنت احب تنورنى بدرى عن كده 
شويه ...فليقل خيرا او ليصمت 


زياد : واللى انا قولته مش كان خير ...مش كان خير انك تعرفى 


سالى : ااه عرفت ويارتنى ماعرفت لان ببساطه مافيش حاجه ١‏ تقدمت خلاص بح 
بقيت متجوزه اخوك مافيش طريق عوده 


زياد: وانا قولتلك بعد ماكتبتوا الكتاب عشان مايبقاش فيه طريق عوده بس عشان 
سالى : وانت شايف انى عارفه امشيه صح!!! 


زياد : لاء انتى مش عاوزه تمشيه صح مش مش عارفه لاء مش عاوزه تفرق 
....انتى تقدرى تعيشى احسن عيشه على فكره 


سالى : ااه معاك حق بس دا على اساس ان الست الوالده راضيه عنى ومسلهالى 
العيشه اووى وانا يمكن اللى بتبطر 


زياد : اسمعى يا سالى انتى متجوزه |اقوى واحد فين ....واللى يكاد يكون الوحيد اللى 
بيقف فى وشها.... لو انتى ظبطتى معاه امورك هتلاقى كل حاجه اتظبطت ....واضح 
انك عكيتى الدنيا مع جاسر عشان كده سايبك تدخلى عرين الاسد وتقعدى فيه لوحدك 


سالى : انا خلاص تعبت وزهقت ومن فضلك مش عاوزه كلام فى الموضوع ده 


ظل زياد صامتا حتى وصلو لاعتاب القصر فقال : طيب ممكن تفردى وشك ...اهم 
حاجه انك ماتحسيش اللى حواليكى بالى فيكى على فكره 


اوقف زياد السياره وترجل منها فتحت سالى الباب وصعدت السلم برفقه زياد فتح 


زياد الباب ولت سلى لتحد أن جائس يقف قبالها ناظرا لها تقضب شديد فى 
واخيه 


قابلت سالى نظراته ببرود وصعدت الى غرفتها دون التحدث اليه 

شرعت سالى فى تغيير ملابسها عندها فتح الباب ودخل جاسر غاضبا كما كان 
وامسك بذراعها بقوه وشدها اليه وقال : حمد لله على السلامه ياهانم الساعه كام 
دلوقتى 

سالى : ماهى قدامك بتسأل ليه؟ 

جاسر : ردى عليا الساعه كام؟ 

سالى : الساعه 7 وربع 


جاسر : وانا قايلك لو جيتى سبعه ودقيقه ساعتها هيكون ايه ؟ 


سالى بألم: اللى حصل ...سيب دراعى 

لم يترك جاسر ذراعها وقال : وانا مش قايلك تاخدى السواق معاكى جايه مع زياد 
كادت سالى ان تبكى وقالت : الست والدتك مارضيتش روحت فى تاكسى واتصلت 
بالشركه وانا راجعه يبعتوا سواق من هناك نزلت لقيته زياد جيت معاه ...قالى انه 
كده كده مروح فياخدنى على سكتى ..اوعى بقى سيب دراعى ..دراعى وجعنى 


ترك جاسر ذراعها تاركا عليه علامات حمراء من أثر قبضته فجلست سالى على 
السرير تبكى فى الم ووقف جاسر ناظرا لها شاعرا بالذنب وخرج صافقا الباب 


اتجه الى غرفه اخيه الذى كان يتحدث فى الهاتف وقال له : سيب اللى فى ايدك 

نظر له زياد وقال : طيب يا آشرى معلش هكلمك تانى 

اغلق زياد الهاتف ونظر له فى برود وقال : خير مالك داخل كده 

عندئذ امسك جاسر بتلابيب قميص زياد وقال : مالكش دعوه بمراتى....رايحالها بيت 
ابوها توصلها ليه.... فيه ايه بينك وبينها 

دفعه زياد بقوه وقال : انت اتجننت مراتك بقت اختى ...جرالك ايه للدرجادى مابقتش 
تفرق 


اتجه جاسر الى الباب : انا لاخر مره بحذرك يازياد مالكش دعوه بيها وتبعد عنها 
احسنلك 


خرج جاسر ولم ينتظر اجابه من اخيه والذى كان ينظر له باندهاش شديد ثم قال : دا 
اكيد اتجنن 


مر المساء وخرجت سالى من غرفتها واتجهت الى غرفه سليم لتجده يغط فى نوم 
عميق جلست سالى الى جواره وملست على شعره الغزير الناعم حتى نامت بجانبه 


فى الصباح دخل جاسر غرفه ابنه ليجد سالى نائمه على الارض واضعه رأسها على 
طرف السرير 


فأوقظها جاسر بحنان وقال لها :سالى ...سالى ...انتى نايمه كده ليه؟ 
ةن ت سالى عيناها واعتدلت فى جلستها وقالت : راحت عليا نومه وانا قاعده جمبه 


جاسر : طيب قومى نامى فى اوضتك 


سالى : ماشى 
جاسر : على الساعه 3 جهزى نفسك انتى وسليم هعدى عليكم اخدكم نروح نزور 
اهلك ونبارك لعمى واختك 


هزت سالى رأسها وشعرت بالعجب فقالت : ماشى 

اتجهت سالى لغرفتها ونامت من شده تعبها 

مر اليوم سريعا وعند الساع الثانيه فى الظهيره اعدت سالى نفسها للخروج واتجهت 
الى غرفه سليم والبسته ملابسه ونزلت به الى الطابق السفلى فرأتها سوسن فقالت 
لها : انتى واخده الولد ورايحه بيه فين 

سالى : جاسر هيعدى علينا ونروح مشوار 

سوسن : مشوار فين؟ 


سالى : مشوار خاص 


سوسن : اتكلمى معايا عدل يا بنت انتى 
اتسعت عينا سالى وبدأ سليم فى البكاء وقالت بغضب : انا اتكلم زى ما انا عايزه 


وحضرتك اللى تراعى الفاظك انا سكتالك لانك ست كبيره وفى مقام والدتى لكن مش 
هسمحلك بالتطاول عليا 


عندها دخل جاسر واستمع الى شجارهم فنظرت له سوسن بغضب وقالت : كويس انك 
جيت عشان تعرف تربيه الشوارع اللى جيبتها بترد على امك ازاى 


احمر وجهه سالى ونظرت الى جاسر فقال لها جاسر بقوه : روحى على العربيه 
..سمعتى 


خرجت سالى رافعه رأسها تريد ان تبكى ولكنها عوضا عن ذلك تحلت بالقوه وهدأت 
من روع الصغير فى تلك الاثناء كان جاسر يقف فى مواجهه امه قائلا : يظهر انى 
ماليش احترام فى البيت ده ولا فيه لمراتى عشان كده من بكره هنرجع الفيلا 
سوسن : فى ستين داهيه انا اللى غلطانه انى قبلت بالاشكال الزباله دي فى بيتى 
جاسر : كتر خيرك ...وطالما هما ستين هنقصهم يبقى 59 ونمشى النهارده 


خرج جاسر تاركا امه التى شعرت بالحنق الشديد وصبت جام غضبها على الخادمه 
المسكينه : نعمات نعمات ...انتى يازفته 


خرجت نعمات مهروله من المطبخ فقالت لها سوسن : لمى كل حاجه اللى اسمها 
سالى دى فى الشنط يالا بسرعه وتعالى ارميهم هنا على الباب 


ظلت نعمات واقفه فصرخت بها سوسن هانم وقالت : انتى واقفه عندك تعملى 
ايه؟اسمعى اللى بقولك عليه 


عا عا جا عا عاد عاج عاج عا عا عا عاج عا عاج عاج عاج عا عاج عا عا عا 


ظلت سالى صامته لفتره طويله من الوقت تنظر الى جاسر المكفهر وجهه بزاويه 
عينها 


وفجأه قال جاسر : انتى ازاى تردى على امى؟انتى مش شايفه ان غلطاتك كترت 


شعرت سالى بهجوم مبطن فى سؤال جاسر فقالت : وانا غلطت فى ايه ؟ والمفروض 
كنت افضل ساكته لحد امتى؟.. دى قالت عليا انى تربيه شوارع 


جاسر بعند:برضه مايصحش تردى عليها دى امى وفى مقام والدتك.. 


سالى : لكن هيا مش بتتعامل معايا على انى بنتها دى بتعتبرنى عدوتها... كأنى 
خطفتك ولا لفيت عليك... فحين ان الوضع معكوس تماما 


جاسر : قصدك ايه ؟؟...قصدك انى انا اللى ضحكت عليكى ولفيت عليكى ؟؟!! 


سالى بعصبيه: والله تفهم زى ماتفهم لكن انا كمان مش ابقى سامعه شتمتى بودانى 
واسكتث 


جاسر بعنف: لاء تسكتى وتحطى لسانك جوه بوقك كمان...لان ليكى راجل ولا مش 
مالى عينك ولا انتى مش عملالى اى احترام ...النهارده بتردى على امى وامبارح 
تتأخرى وترجعى مع زياد لوحدكم ...فاكره نفسك هسكتلك لحد امتى ...انا قبل كده 
قولتهالك انا صبرى عليكى ليه حدود 


سالى بصوت مكتوم: كتر خيرك والله ...انا مش عارفه لولا صبرك ده انا كان زمان 
حالى ايه دلوقت 


جاسر : بتتريقى حضرتك ...طيب لما نرجع لينا كلام تانى مع بعض 


سالى بسرعه: انا مابتهددش على فكره 


جاسر بوعيد : لمى الدور يا سالى انا مش فى كل وقت بيبقى ليا خلق عليكى 
..ماتوصلنيش لحاجه وترجعى تندمى عليها 


سالى : واوصلك لايه بقى ان شاء الله؟ 


سكتت سالى عن الكلام شاعره بالغضب الشديد والحزن البالغ على ظلم جاسر لها 
ونظرت الى الخلف فوجدت سليم الصغير ينظر لها بعينين دامعتين يريد البكاء فقالت 
لجاسر : وقف العربيه 


جاسر بنفاذ صبر : ليه؟ 
سالى : عايزه انزل ااقعد جنب سليم شكله خاف من صوتك العالى 


اوقف جاسر السياره جانبا وقال لها : اتفضلى يا ستى... صوتى انا اللى عالى 
وتصرفات حضرتك هيا اللى كويسه اووى 


ترجلت سالى من السياره واتجهت للخلف لتجلس الى جوار سليم ورفعته من الكرسى 
المخصص له واحتضنته بحنان 
لا تعرف اتحضنه لتهدىء من روعه ...ام تحتمى بأحضانه الصغيره لتنسى ألمها ؟ 


وصل جاسر الى منزل سالى وترجل من السياره وترجلت سالى من السياره حامله 
سليم 

فتح جاسر صندوق السياره الخلفى واخرج اكياسا عديده تحمل هدايا لاهل سالى 
باجمعهم 

نظرت سالى باستغراب للهدايا التى يحملها جاسر وصعدت خلفه 

رن جاسر جرس الباب ففتح له محسن والدها ورحب بهما 


محسن : اهلااا يا دى النور.. يادى النور 


رسم جاسر ابتسامه ودوده على وجهه بسهوله مطلقه وقال : السلام عليكم ..ازيك 
ياعمى ..مبروك لسيرين 


محسن : وعليكم السلام يا بنى الله يبارك فيك اتفضل ..تعالى يا لولو وحشتينى من 
امبارح للنهارده 


سالى : انت كمان وحشتنى اووى يا بابا 
محسن : هاتى العكروت الصغير ده اسلم عليه 
حمل محسن سليم بسعاده وقال : يا اهلا وسهلا نورت البيت 


وضع جاسر اكياس الهدايا على الطاوله المقابله للباب فقال محسن : ماكنش له لزوم 
تكلف نفسك كل ده يا بنى 


جاسر : دى حاجه بسيطه ...معلش الحاجه كانت فى الشنط راجعين بيها من امريكا 
..فعبال ما فكيت الشنط ..وجت المناسبه اهيه 


محسق. + الله إكرمك... فى بيكها ...وماكنش أله الزوم تكلف :روحك 


نظرت سالى لجاسر باستغراب فهى لم تعرف بأمر الهدايا التى احضرها من امريكا 
من قبل 


خرجت مجيده لترحب بابنتها وزوجها بسرور شديد حامله طفل سيرين 
فحمله جاسر برفق واسترجع ذاكرته يوم ان حمل ابنه لاول مره كان صغيرا فى 
الحجم مثل هذا الوليد 


قضى جاسر بعض الوقت برفقه اهل سالى وقامت مجيده باعداد اوليمه فاخره على 
شرف جاسر 


تناول الجميع الطعام وصعد محسن برفقه جاسر ليتناولا مشروب الشاى الساخن فى 
الاعلى تاركا سليم ليلعب مع اطفال سيرين بسعاده 


وانفردت سيرين بسالى فى غرفتها وقالت : بس باين عليكم انكم اتصالحتو ..شكله 
مبسوط ...بس انتى مالك هاديه كده ؟ 


ابتسمت سالى وقالت فى سرها : اللى مايعرفش يقول عدس ...فردت على اختها 
وقالت ٠:‏ لا بس عاوزه انام 


سيرين : ومين سمعك الولد مسهرنى طول الليل ومعتصم مصدع دماغى بمكالمات 
وغراميات 


سالى : ربنا يصلح حاله ويهدى سركم 

سيرين : اامين يارب ...زمانه جاى انتو قاعدين ولا ايه ؟ 
سالى : ادينى قاعده وقت مايقول يالا ...يالا 

سيرين : وحماتك عامله ايه معاكى؟ 

سالى : ماشى الحال ..انتى اخبار حماتك ايه 


سيرين : كويسه ..اتهدت اخيرا لما جبت الولد ..تعرفى ياسالى انا بحمد ربنا ليل 
ويانهار.. دى كانت ناويه تجوزه تانى منها لله 


سالى باستنكار: وجوزك ده ايه عيل عشان تسحبه من ايده وتجوزه واحده تانيه ؟ 


سيرين : انا خللاص مش عاوزه افتكر اللى فات انا عاوزه اعيش واربى ولادى.. 
والمهم حواليا مع ابوهم 


سالى : ربنا يحفظكم 

سمعت الاختان طرقا على الباب ودخلت مجيده وقالت : جوزك جه يا سيرين 

قامت سالى واستأذنت وقالت : طيب انا طالعه عشان تبقوا براحتكم 

خرجت سيرين ملقيه التحيه على معتصم والذى استوقف سالى يسألها عن اخبارها 
قائلا : ازيك يا سالى ايه ماحدش بقى بيشوفك كنا متعودين نشوف بعض كل يوم 
جمعه 

ابتسمت سالى وقالت : معلش الايام جايه كتير 

معتصم : لا بجد حاولى نتجمع تانى البنات بتحبك اووى ...هما ليهم كام خاله 


سالى : وانا ليا كام ولاد اخت ...مبروك ما جالك يتربى فى عزك 


فى تلك اللحظه نزل جاسر درجات السلم ووجد زوجته تقف لتتحدث مع معتصم 
بمفردهم فأحمر وجهه واشتاط غضبا 


واقترب منهم فقالت سالى : معتصم جوز اختى ..جاسر جوزى طبعا عارفه 

معتصم : طبعا ازى حضرتك ؟ 

جاسر بصوت قوى : الحمد لله ...مبروك المولود 

معتصم : الله يبارك فيك ... عقبالكم يارب ...وياريت نتجمع تانى ..لسه بقول لسالى 
انى كنت متعود اشوفها كل جمعه دلوقتى الوضع اختلف ...ياريت نفضل على الترابط 
اللى كنا عليه 


نظر له جاسر بحده وقال بصوت مكتوم : ان شاء الله...يالا بينا يا سالى انا ورايا 
شغل ...جهزى سليم وحصلينى انا هسبق... عن اذنك يا استاذ معتصم 


معتصم : اتفضل ...فرصه سعيده وان شاء الله الزياره اللى جايه تشرفونا فى بيتنا 


هز جاسر رأسه وانصرف ليلقى التحيه على حماته والتى رجته ان يمكث معهم لبعض 
الوقت فرفض بأدب 


خرج جاسر وذهبت سالى لاحضار سليم سلمت على اختها وابيها وامها للمره الاخيره 


وخرجت 

نولت بسالى درجات السلم 

وفى طريق نزولها صادفت دكتور اشرف جارهم الودود والذى ابتسم بسعاده فور 
رؤيتها 

وقال اشرف بدهشه : مش معقول ...لحقيتى تتجوزى وتخلفى يا دكتوره ؟ 


ضحكت سالى وقالت : ااه شفت .. عصر السرعه 


اشرف : ههههه ربنا يخلى ..الف مبروك ...طيب هتخاويه امتى بقى ... على آخر 
الاسبوع ههههههههه 


ضحكت سالى وقالت : ربنا يسهل ...دعواتك 

اشرف : ربنا يرزقك يارب انتى انسانه طيبه وتستاهلى كل خير 

ابتسمت سالى واخفضت رأسها بخجل وقالت : ميرسى يا دكتور.. عن اذنك 

ثم رفعت انظارها مره اخرى لتصطدم بأعين جاسر الذى كان ينظر لها بغضب شديد 
صاعدا درجات السلم بتمهل 


فالتفت اشرف لا تلقائيا ليرى جاسر ناظرا له بقوه .. 


فرد له اشرف النظره بتحدى ود جاسر ساعتها لو تمكن من اقتلاع عينيه 


سارت سالى بهدوء ونزلت درجات السلم دون ان تنبس بنبت شفه 


وصلت سالى الى باب المنزل الرئيسى وهمت بالخروج واستوقفها جاسر بحده وقال : 
استنى ..خدى الكاب نسيتيه فى العربيه ..حطيه على دماغه الدنيا بقت برد 


نفذت سالى امره ثم ركبت السياره وانطلق جاسر بسرعه فائقه فاحتضنت سالى سليم 
وقالت لجاسر : هدى السرعه شويه 


لم يلبى جاسر رغبتها فقد كان سارحا فى خيالاته وصوره زوجته الاولى فى احضان 
عشيقها لا تفارقه وحلت بالتدريج مكانها صوره سالى ضاحكه لزياد.... ثم لمعتصم 
....واخيرا لجارها الوسيم ورنت كلماتها فى اذنه ...انا مش طيقاك ....مش طيقاك 


قبضت انامله على المقود بشده وسار فى طريقه متجها الى فيلته والتى لم يخبر سالى 
بامرها 


قالت سالى فى بقلق : احنا رايحين فين؟ 


لم يرد جاسر عليها وتجاهلها بوضوح حتى وصل الى باب الفيلا 
والتى فتحت بوابتها اليكترونيا وتقدم منه الحارس بالترحاب 


ترجل جاسر السياره وفعلت سالى المثل حامله سليم 


قال الحارس : اهلا اهلا يا جاسر بيه حمدلله على سلامتك.. احنا مجهزين كل حاجه 
زى ماحضرتك امرت 


جاسر : شكرا يا عبده... فين نعمات؟ 


عبده : لسه واصله من شويه وبتجهز اوضه البيه الصغير 


سار جاسر فى حديقه الفيلا الخضراء وصعد درجات السلم القليله تبعته سالى ودخلت 
الى الباحه الواسعه وراءه 

واستقبلتهم "داده نعمات " قائله : يا اهلا يا اهلا حمدلله على السلامه ... 

جاسر : الله يسلمك يا داده 


نعمات : انا حضرتلكم الاوض ورصيت الهدوم كلها وكمان اوضه سليم هوه نام ولا 
ايه ؟ 


سالى : ااه نام بس ممكن يصحى تانى 


نعمات : طيب عنك انتى عشان ترتاحو... انا هروح انيمه فى اوضته ولو عوزتوا اى 
حاجه رنو الجرس ...اخلي منيره تحضر الغدا يا جاسر بيه ؟ 


جاسر : لاء يا نعمات انا طالع فوق ومش عاوز ازعاج 
نعمات : بيتك يا بيه انا هاخد سليم لاوضته 

سالى باستفهام: هيا فين اوضته؟ 

نعمات : اخر الطرقه 

سالى باستغراب من تنظيم الفيلا : والاوض بتاعتنا فوق؟؟؟؟ 


نعمات: ايوايا هانم ...بس ماتقلقيش انا حاطه اللاسلكى فى اوضة سليم عندى قو 
المطبخ وقاعده جمبه 


صعد جاسر الى الطابق العلوى واتبعته سالى بعدما انهت حوارها مع نعمات وهى 
تقول : طيب يا داده هطلع اغير هدومى ...خدى بالك منه 


صعدت سالى الى الطابق العلوى وجدت غرفه واسعه قبالها اخر الطرقه الطويله 


وصلت سالى اليها واغلقت الباب 


فتحت الدولاب لتجد ان ملابسها وقد رصت بعنايه 

همت سالى بخلع ملابسها 

وفجأه دخل جاسر حاولت سالى ستر جسدها بالملابس التى خلعتها 
وقالت فى اعتراض ووجهها احمر خجلا : مش تخبط!!! 


اغلق جاسر الباب بالمفتاح والقاه بعيدا وخلع قميصه وجذب سالى بعنف فسقطت 

الملابس ارضا 

وقربها منه بقوه وقال فى غضب هادر: انا مش مالى عنيكى ..هه ردى عليا؟ واقفه 

تضحكى لده وتتكلمى مع ده... مره طليقك ..مره اخويا ...مره جوز اختك ...واخرتها 

جاركم حبيب القلب اللى واقفه تضحكى معاه على السلم... ولا هامك البأف اللى واقف 
تنيك تحت 


اتسعت عينا سالى بخوف وقالت : انت اكيد اتجننت انت بتقول ايه ؟؟؟ 


جاسر بصوت غاضب : ااه انا اتجننت وهوريكى الجنان اللى على اصله يا سالى 
...ومن هنا ورايح هتعرفى ان كنتى متجوزه راجل ولا كيس جوافه 


ودفعها جاسر بقوه على السرير واعتدى عليها 


حاولت سالى مقاومته بكل ما اوتيت من قوه ..ولكنه كان اقوى منها بكثير فقد اوثق 
كلتا يديها بقبضه واحده من يده وخلع بيده الاخرى ماتبقى لها من ملابس 


انتهى جاسر مما عزم على فعله بكل قوه ...بكل عنف 
وانث نتهت سالى 


انتهت من الصراخ والمقاومه واستسلمت لتكون تلك ذكراها الابديه يوم ان فقدت 
عدريتها باغتصاب زوجها لها ويالها من دكرى 


قام جاسر فزعا ...لا يصدق ما فعله 
لايصدق اى درب سلكه فى اجبار سالى واخضاعها له كى توقن بقوته ...برجولته 
وادرك متأخرا انها كانت .... عذراء 
نظر جاسر الى نقاط الدم القليله المتبعثره على الفراش بفزع وقام وارتدى بنطاله 
وانطلق هاربا الى الحمام وضع رأسه تحت صنبور المياه ليضخ ماءه البارده على 


رأسه الساخن 


رفع جاسر رأسه ونظر مليا فى المرآه الى نفسه ...اراد ان يبكى ....ان يضرب نفسه 


لو امكن 

خرج جاسر ليجد سالى جالسه على الارض بعدما ارتدت روبا من قماش الستان 
الناعم الملمس ابيض اللون 

ضافاه ركيكها الى صدرها بفؤغ ,,:تركطان. ..,تبكن فن صنت 

...تتساقط الدموع من 3 مقلتيها انهارا 


اقترب منها جاسر ونزل على ركبتيه يعلو وجهه تعبير مبهم من أثر الصدمه 


مد يده ببطىء ليتلمس كتفها بحنان فارجفت سالى منه خفيه وابتعدت عنه بسرعه 
...ناظره له بفزع ...خائفه ان يكرر فعلته... مشمئزه من لمسته 


قال جاسر بتوسل : سالى ...! !انا .... 


نظرت له سالى بأعين خاويه وقامت واتجهت جريا الى الحمام واغلقت الباب واسندت 
ظهرها الى الباب شاعره انها على وشك ان تفقد الوعى ولكنها تماسكت واتجهت الى 
المغسله وفتحت صنبور الماء وشربت القليل منه ونظرت الى نفسها فى المرآه وبكت 
بحرقه كما لم تبكى من قبل 


الفصل الثانى و عشروون 


امسك جاسر بالملاءه ونزعها والقاها فى سله الغسيل وضع ملاءه جديده على 
السرير وحاول تنظيم الغرفه لتعود كما كانت وبحث مطولا عن مفتاح الباب حتى 
وجده 

وفى تلك الاثناء كانت سالى تغتسل تحت مياه الدش الساخنه شاعره بالالام فى انحاء 
متفرقه بجسدها الضعيف وشرخ نفسى هائل 

ادارت سالى المقبض الحديدى وانقطعت عنها المياه المتدفقه ولكن لم د تتوقف دموعها 
عن التدفق 

وارتدت سالى المئزر المعلق ورفعت شعرها المبتل الى الاعلى 

وخرجت لتجد جاسر جالسا على طرف السرير واضعا رأسه بين كلتا يديه وما ان 
شعر بها حتى هب واقفا واتجه نحوها فابتعدت عنه سالى خائفه 


قال جاسر بصوت معذب : سالى انا ...انا ماكنتش اعرف ...مقولتيليش ليه ...ليه 
مقولتيد 


كانت سالى لا د تقوى على الكلام ولا تعرف كيف ترد وان ردت فماذا عساها ان ت تقول 
...فنظرت له بكراهيه 


واقترب منها جاسر وقال : انتى تعبانه ...حاسه بوجع ؟اجيبلك دكتور ؟ 


عندها قالت سالى بعنف : اخرس ... عارف ...تخرس ...اخرس ...مش طيقاه اسمع 
صوتك ولا اشوفك ...مش خلصت ...غور بقى من وشى ... 

ثم دفعته سالى بقبضتها للخلف بضعه خطوات وهى تقول بحده:... غور ...امشى 
...امشى يا حيوان اطلع بررررره 


وظلت تضربه بقبضتها فى صدره حتى خارت قوتها وسقطت على الارض باكيه 


واقترب منها جاسر باكيا هو الاخر واحتضنها بقوه على الرغم من مقاومتها له قائلا 
باستعطاف: سامحينى .. عشان خاطرى سامحينى والله والله ماكنت |اقصد ...سامحينى 


...ابوس ايدك ...ابوس ايدك سامحينى 


وامسك بيدها يريد تقبيلها فشدت سالى يدها بقوه ودفعته وقامت واتجهت الى الدولاب 
وفتحته واخرجت حقيبه الملابس المتوسطه والقت بملابسها بعشوائيه سريعه فيها 
وانتبه جاسر لما تفعله وقام يريد اغلاق الحقيبه ويمنعها من تعبنتها قائلا بتوسل : 
سالى ارجوكى ماتسيئيش ...سائى انا غلطان بس ابوس ايدك ماتسييشن البيت ..انا 
مقدرش اعيش من غيرك ..مقدرش 


سالى صارخه ببكاء: وانا استحاله اعيشس يوم كمان معاك ...لما تنطبق السما على 
الارض ..انا بكرهك ...بكرهك من كل قلبى 


جاسر : حقك ..حقك تكرهينى بس وحياة اغلى حاجه عندك ماتسيبيش البيت.. وحياة 
ابوكى ..وحياة سليم..انا همشى لو ده يرضيكى انا همشى هغور فى ستين داهيه ..انا 
طالع اهوه طالع وهمشى بس اوعدينى انك مش هتسيبى البيت 


سالى باكيه: انا بكرهك..بكرهك ومش عايزه اعيش معاك تانى ...انا خلاص انتهيت 
...انت دمرتينى ..دمرت كل حاجه ..ماسبتليش حاجه ...ماسبتليش حاجه اعيش معاك 
بيها ..اخدت كل حاجه كل حاجه ..مش عايزه اشوفك تانى عايزاك تخرج من حياتى 
كفايه اووى كده بكفايه اووى لحد كده .. 

وارتمت سالى على السرير تبكى بحرقه شديده 


وقف جاسر عاجزا عن النطق ..عن الحركه عن التفكيير فى اى شىء... 
فخرج مستسلما تاركا اياها فى حزنها الدى لم ينجح فى محو ولو جزء يسير منه 


ظلت سالى تبكى لساعات لا تدرى ما العمل كيف لها ان تتصرف ماذا ستقول لاهلها 
هل سيحتمل اباها المريض وامها القلقه ما حدث لها ....حتى نامت من تعبها 


اما جاسر فذهب الى غرفته واغتسل وغير ملابسه بكآابه وحزن شديدين ونزل الى 
الطابق السفلى واتجه الى غرفه ابنه الصغير فوجده لازال نائما بهدوء وخرج واتجه 
الى المطبخ على استحياء ظنا منه ان جميع العاملين علموا بما حدث منه لزوجته 
...ولكنه وجد ان الجميع كانوا فى دنياهم بعيدا عنه 


فهاهى نعمات تتابع احداث المسلسل المدبلج بشغف مع منيره الخادمه 
ولما رأته منيره حتى هبت واقفه وقالت : امرك يا بيه 


جاسر بتردد: لاا انا بس كنت عايز...ابييبيييه.. كنت عايز ... عصير .. عصير ومايه 


جب هي هي جاج جب هي اي 


منيره : اطلعهم لحضرتك فوق 


جاسر : ااه صوبيه وهاتيه واعملى ساندويتش كده اى حاجه اللى موجود 

...طلعيهولى الاوضه فوق 

نعمات : سليم على فكره لساته نايم 

جاسر : ااه دخلت عليه لقيته نايم ...تصبحوا على خير 

ا 0 
لصينيه وانتظر حتى انصرفت الى الدور السفلى وذهب بها الى غرفه سالى فوجدها 

ل يه على الطاوله امام السرير واقترب من سالى بحذر خائفا 


من ان يوقظها ودثرها بالغطاء جيدا وجلس ينظر اليها بحب شديد شاعرا بالندم 
وعذاب ضميره يقطعه اربا 


خرج جاسر بعد قليل واتجه الى غرفته اغلق على نفسه الباب ولم يغادرها 

كانت الساعه قد قاربت على منتصف الليل عندها استيقظت سالى فزعه وجلست على 
السرير واسترجعت ماحدث لها ولكنها لم تستطع البكاء من جديد... شاعره بالقهر 
الشديد ...حتى انها لا تقوى على البكاء ... فما عاد لها من دموع باقيه لتذرفها 


امسكت سالى بهاتفها واتصلت بصديقتها منى ..نعم فقط منى من تستطيع الان ان 
تتحدث اليها لتروى ماحدث لها من احداث مروعه 


اتاها صوت منى قلقا : الو ايوه يا سالى ..ازيك ياحبيبتى 


ماان سمعت سالى صوت صديقتها المقربه حتى بكت من جديد وقالت : منى انا 
محتجالك اووى ... 


منى: خير يا سالى ماتخضنيش ..حد تعب ..انتى كويسه ...بتعيطى ليه؟ 


سالى : انا اللى تعبانه يا منى انا اللى تعبانه انا خلاص انتهيت ...استحاله اعيش 
معاه يعد اللى عمله ..انا لازم اطلق يا منى لازم اطلق 


منى : فهمينى بس ايه اللى حصل واستهدى بالله كده ...حصل ايه يا سالى اتكلمى 
سالى بقهره:مش عارفه ااقولك ازاى ...مش عارفه ١...‏ غتصبنى يا منى 


شعرت منى ان قلبها قد قبض : ازاى يعنى ؟ بالعافيه ...معقول جاسر يعمل كده 
...طبيب لبه؟ 


سالى بانكسار : عشان يثبتلى انه راجل ...مش كيس جوافه ...ولا بأف 


منى : انا مش مصدقه ..قولى كلام غير ده ...طيب انتى استفزتيه ..مش قادره 
اصدق 


سالى : لاء صدقى انا نفسى مش مصدقه لكن ده اللى حصل ..ده اللى حصلى يا 
منى... ده اللى حصلى 


منى : طيب عشان خاطرى ماتعيطيش كفاياكى عياط يابنتى القهره دى مش كويسه 
عشائك 


سالى : انا اتقهرت... واتكسرت وخلاص ...خلاص يا منى مش عارفه اعمل ايه 
...عاوزه اكلم بابا يجى ياخدنى بس الوقت اتأخر وخايفه عليه 


منى : لاياسالى اوعى اوعى تعملى حاجه زى كده 


سالى : مش قادره ..طيب قوليلى انتى انا اعمل ايه .. 


منى : والله ما انا عارفه ااقولك ايه, .. بس اوعى تقولى لاهلك ..اوعى تجيبلهم سيره 
على الاقل دلوقتى استنى لما تهدى وشوفى هوا هيتصرف ازاى 


سالى : انا خلاص ماعدتش ش يهمنى فى حاجه ...مش طيقاه خلاص بكرهه من كل 
قلبى 


منى بتأثر: انا معاكى وحاسه بكل اللى انتى بتفوليه ده كله بس حاولى تهدى 
وترتاحى والصباح رباح بكره هكلمك. , وؤلى.عاور» تجيبي اهلك ياكدو لك حقك .مله 
ماشى ...ولو ان رأيي انك تستنى ..هوا عمل ايه يعنى ماعتذرلكيش ..وليه يعمل كده 
.هوا مش عارف انك كنتى فيرب فيرجن 


سالى : لاء ماكنش يعرف ..وحتى لو مايعرفش ده عمره ماكان مبرر .هوا اتصدم 
بس متأخر قووى وقعد يعتذرلى ويقولى انه هوا اللى هيسيب البيت وقعد يترجانى انى 
ماسيبوش ..بس خلاااص كل ده ولا ليه لازمه عندى انا لازم اطلق لازم ..بكفايه _ 
اووى لحد كده ...وطظ الطلقه التانيه وطظ فى الناس انا استحاله اعيش مع البنى آدم 


ده تانى 

منى : ربنا يكون فى عونك يا سالى ...مش عارفه ااقولك ايه والله ..انا مخى شت 
منى 

سالى : ادعيلى ادعيلى بس يامنى 

منى : بصى يا سالى قومى اتوضى وصلى واقعدى ااقرى فى المصحف كده عشان 
تهدى وتعرقى تفكرى كويس وانا كمان هقوم اتوضى واصلى بنيه قضاء الحاجه ليكى 
وربنا ان شاء الله هيقف معاكى ..قلبى عندك ياحبيبتى ياريت كان ينفع اجيلك والله 
ماكنت اتأخر 


سالى : عارفه يامنى عارفه ومعلش على طول مشيلاكى همى كده 


منى : ماتقوليش كده يا سالى احنا اخوات ربنا معاكى حبيبتى ويحفظك يارب من كل 
سوء ويسرلك امرك كله يارب 


سالى : امين يارب .. 

منى : سالى عشان خاطرى قبل ماتعملى حاجه كلمينى هه لو ليا خاطر عندك 

سالى : ماشى يامنى ماشى ...مع السلامه انتى دلوقتى 

منى : مع السلامه حبيبتى وخدى بالك من نفسك ...لا اله الا الله 

سالى : محمدا رسول الله 

اغلقت سالى الهاتف وقامت لتتوضأ وتصلى كما نصحتها صديقتها وعندما انتهت من 
صلاتها جلست على السجاده الصغيره ورفعت ايديها برجاء الى الله ...قائله وهى 
تبكى : يارب ..ياربى ..يارب الكون كله ...يارب انت العالم بحالى وغنى عن سؤالى 
..يارب ..يارب ارضى عنى يارب يارب 

امسكت سالى بالمصحف واتجهت الى السرير واخذت تتلو ايات القرآن حتى نامت 


شاعره بهدوء نفسى وراحه نسبيه 


اشرقت شمس الصباح على جاسر الذى ظل مستيقظا يدخن فى شراهه وما ان دقت 
الخامسه فجرا حتى قام واغتسل وصلى صلاه الفجر وارتدى ملابسه .....وتوجه الى 
غرفه سالى وجدها نائمه وبجانبها المصحف الشريف مما اعطاه بعض الامل فى 
كونها قد هدأت قليلا 


وخرج بينوو متها الى رق توجد ها خاوية فاتجه الى :المطيخ يقلق ايج تهات 
جالسه بجوار سليم الذى يأكل الحبوب بنهم فقالت : صباح الخير يا بيه 


جاسر : صباح النور يا نعمات ايه الى مصحيه بدرى كده؟ 


نعمات : عشان نايم بدرى بس كده احسن يارب يفضل على النظام ده ...احصر 
لحضرتك الفطار 


جاسر : لا انا مش عاوز اكل اعمليلى بس فنجان قهوه 


واتجه الى سليم الذى انهى طعامه ونظر له بحنان جارف وحمله برفق وقبله وقال: 
انت وحشتنى خالص ... 


رد عليه سليم بكلامات لم يفهمها فنظر له جاسر وقال مشفقا : سالى بس هيا اللى 
بتفهم انت بتقول ايه وعايز ايه ..هيا وبس يارتنى كنت ااقدر افهمك 


ابتسمت نعمات وقالت : ده على طول !الى ١|الى‏ ..حتى لما كنا فى القصر هناك كان 
ينده عليها ويقولها ا|الى ...ربنا مايحرمكوش من بعض 


جاسر من كل قلبه : امين يارب ..امين 


تناول جاسر قهوته ونظر الى ابنه وداعبه قليلا ثم قال : انا خارج يا داده ...مش 
هوصيكى ..خدى بالك منهم 


نعمات : من عنيا ...هيا سالى هانم تعبانه ولا حاجه 


جاسر : اهه ..اه اه يعنى مرهقه شويه ..لو فيه حاجه كلمينى على طول يانعمات انا 
فى المكتب وانا هبقى اكلمكو كل شويه كده اطمن ..ماشى 


نعمات : ماشى يا بيه ربنا يطمنك ...مع السلامه 


خرج جاسر واتجه الى عمله مبكرا حتى لا يتسبب وجوده فى مزيد من الضيق 
لزوجته 


استيقظت سالى فى العاشره صباحا شاعره بالصداع الشديد فقامت واغتسلت وارتدت 


ملابسها ونزلت للطابق السفلى على حذر 


قابلتها منيره والتى كانت تنظف غرفه المعيشه على عجاله وقالت لها : صباح الخير 
يا هانم 


سالى : صباح النور ..انتى منيره؟ 
منيره : ايوا يا هانم اؤمرى ؟ 
سالى : الامر لله ..امال فين نعمات ؟ 


منيره : بره فى الجنينه بتلاعب البيه الصغير وجاسر بيه اتصل من شويه يطمن 


هزت سالى رأسها وقالت : هوا خرج امتى ؟ 

منيره : اظن على سته كده نعمات هيا اللى كانت صاحيه 

سالى : ماشى يا منيره 

منيره : تحبوا تتغدوا ايه النهارده ياهانم؟ والغدا اعمله الساعه كام؟ 


سالى : اى حاجه ...المهم خلى فى خضار ولسليم الصغير وعلى 1 الضصهر كده 


بيدعدى 
منيره : وحضرتك هتستنى البيه 
سالى بضيق : ساعه الغدا يحلها حلال ..روحى انتى دلوقتى يامنيره 


منيره : احضر طيب لحضرتك الفطار 


سالى : لاء بس اعمليلى كوبايه نسكافيه 
منيره: من عنيا ..عن اذنك 


خرجت سالى الى الحديقه ورأت نعمات تداعب سليم والذى ما ان رأى سالى حتى 
جرى نحوها بقدميه الصغيريتين صارخا ..٠١١الى‏ ...بفرح شديد ضاحكا بسرور 


ابتسمت سالى وفرت دمعه من عيناها وامسكت به وقبلته بشده عده قبلات بحنان 
بالغ 

استكان سليم الصغير فى احضان سالى شاعرا بدفنها وتعلق بها ورفض ان يدعها 
قالت له سالى هامسه : انت الحاجه الحلوه الوحيده ..انثت وبس 


20222222 22ت ه202 
دلف اسامه الى مكتب جاسر فوجده جالسا مديرا له ظهره ناظرا الى خارج النافذه 
فقال : السلام عليكم 


لم يرد جاسر فاقترب منه اسامه مرددا السلام عليكم ....هاااااى جاسر ...انت فين يا 
اخى ؟ 
حى 


انتبه جاسر واستدار له سريعا وقال: هه؟ 


اسامه : ايه يا جاسر مالك؟؟.. بقالى واقف من بدرى وعمال اقولك السلام عليكم 
وانت ولا انت هنا ؟ ايه ...اللى واخد عقلك 


جاسر : دماغى اصلها مشغوله شويه 


اسامه : سلامه دماغك خير الساعى قالى انك جيت الساعه 6 ونص الصبح.... ايه 


جاى تبيع لبن؟ 

جاسر : كنت عايز ايه اسامه ...الله يكرمك انا مش فايق ودماغى مش فيا 
اسامه : عا رف ..عارف اللى حصل 

امتقع وجه جاسر وقال : عرفت ...هيا قالتلك؟ 

اسامه : ااه ...بس انت لازم تصالحها ماينفعش اللى انت عملته برضه 
جاسر : حاولت يا اسامه حاولت كتير بس هيا مادتنيش فرصه 


اسامه : مانت عارفها هيا طول عمرها كده ...وبعدين احنا لازم نستحملها هيا برضه 
كبرت فى السن 


جاسر متعجبا : انت بتتكلم عن مين؟ 


اسامه باستغراب : عن مين ...عن ماما طبعا ..انت مالك النهارده ؟ فيك ايه ؟ 
ماتفهمنى يا جدع انت؟ 


حرك جاسر يده بحركه لامباليه وقال : يا اخى ..انا افتكرتك بتتكلم عن 0 
اسامه : عن مين سكت ليه ؟ 
جاسر : ابدا ماتشغلش بالك 


اسامه : ما اشغلش بالى ازاى وانت فى دنيا غير الدنيا مالك بجد ...انت متخانئق مع 


سالى ؟ 


هز جاسر رأسه : ايوه ...وعايزه تسيب البيت وطالبه الطلاق 


شعر اسامه بالقلق الشديد وقال : ايه ..تطلق ..ليه؟ انت عملتهلها ايه؟ 

جاسر بكآبه : مش هينفع ااقولك 

اسامه : مش هينفع تقول؟؟.. ولا مش عايز ...ومكسوف تقول ...ما اصل انا عارفك 
جاسر : ااوووه بقى يا اسامه يا اخى انا فيا اللى مكفينى ومش ناقص تبكيت ... 

اسامه : ماشى خلاص ..خلاص ..المهم ..حاول تصالحها وتقرب منها وفك شويه من 
العقد والكلاكيع اللى جواك دى ..سالى بنت حلال ولو لفيت الدنيا ماهتلاقى ضفرها 


وبعدين انتم الاتنين بتحبوا بعض 


جاسر بحزن : لكن هيا مش حاسه انى بحبها ..وخلاص هيا دلوقتى بتقول انها 
بتكرهنى 


اسامه : الستات دايما تبالغ وبعدين ماتخدتش على كلامها فى لحظه غضب استناها 
لما تهدى خاالص وبعدين ان شاء الله هتلاقى المايه رجعت لمجاريها ..وبلاش تحتك 
بيها دلوقتى فى اى حاجه سيبها على راحتها خالص ..بس شكلك عملت مصيبه 
عشان تخليها تطلب الطلاق وهيا مطلقه قبل كده ..ده يظهر انك جبت اخرها 


جاسر : هيا مصيبه بعقل ..انا مش عارف انا عملت كده ازاى اصلا ... هتجنن انا 
عمرى ماكنت كده ... عمرى فى حياتى ماعملتها 


اسامه : اوعى تكون ضربتها 
جاسر : ضربتها ياريت ..يمكن كان ساعتها الموضوع يكون اهون 
اسامه : امال عملت ايه ؟ 


طأطأ جاسر رأسه بخجل وقال بصوت خافت : اخدت حقى 


اسامه : وايه المشكله ؟ هوا انتو كنتو لسه كل ده ؟ 


حكى جاسر لاسامه مافعله زياد من اخبار سالى حقيقه امر زواجهم وصولا لاتفاقهم 
انها ستكون ام لسليم فقط لاغير 

اسامه : طيب وبعدين ..بعد ما اتفقتوا على كده واخذتك الجلاله وكبريائك نقحت عليك 
اكيد ...ايه اللى حصل بعد كده واخدت حقك ازاى 


جاسر بصوت مكتوم : بالعافيه 


اتسعت عينا اسامه وظل ينظر لبرهه لاخيه فى دهشه وقال : انت اكيد اتجننت ...هيا 
دى الرجوله د تستقوى على مراتك ياجاسر 


جاسر بعصبيه: ابوس ايدك يا اخى انا مش ناقص انا من امبارح مانمتش ومش 
عارف اعمل ايه اخليها تسامحنى ..انا تعبان ومش طايق ابص حتى لروحى فى 
المرايه وبناقص الكلمتين اللى هتقولهم وفرهم على روحك وعليا الله يخليك وسيبنى 
فى اللى انا فيه 


اسامه : طيب ..طيب خلاص ..هدى اعصابك ...لا حول ولا قوه الا بالله ... هقولك ايه 
اللى حصل حصل ..ربنا يسترها معاك ويهديكم انتم الاتنين ...يعنى مش هينفع تيجى 
النهارده معايا القصر تعتذر تماما 

جاسر : انا ماغلطتش على فكره عشان اعتذر 


اسامه : معلش يا جاسر ..دى مهما كانت ..برضه امك ومين عارف مش يمكن لما 
تراضيها ..ربنا يرضا عنك اكتر ويصلح مابينك انت وسالى 


هز جاسر رأسه وقال : طيب ماشى ...هبقى اكلمها... بس مش هروح معاك النهارده 


اسامه : طيب ..براحتك ..وحاول تهدى الله يخليك ..انت ماكنتش كده يا جاسر ..اهدى 
..اندفاعك ده ساعات بيكون ضد مصلحتك ..كلمت سالى ؟ 


جاسر : كلمتهم كانت لسه نايمه 

اسامه : انا رأيي انك تروح بدرى النهارده عشان تقعد تتكلم معاها وتراضيها 
جاسر : مش عارف 

اسامه : انا عارف انك هتهرب من المواجهه معاها بس صدقنى لما تحاول تراضيها 
فى ااقرب الامور بتهدى قبل توسع منك والشيطان يدخل مابينكم ..فبلاش الله يكرمك 
الفذعره الكدابه بتاعتك دى وروح بدرى النهارده وخدها كده واخرج لاى مكان هيا 
بتحبه ابعدوا شويه عن جو البيت 


جاسر : فكرك؟...طيب ححاول معاها ..يارب تكون هديت عن امبارح 


اسامه : يارب ..وانت خدها بالراحه خالص واستحمل منها وتعالى على نفسك ..انت 
برضه اللى غلطان المره دى 


فى تلك الاثناء كانت منى تتحدث مع سالى على الهاتف :عامله ايه النهارده يا سالى 
...اهدى؟ 


سالى : قصدك مهدوده ..حاسه انى تعبانه اووى وجسمى مكسر ونازل عليا سقوعيه 
كده 


منى : دى حاله نفسيه بلاش توهمى روحك انتى كويسه ...هوا كلمك؟ 


سالى : لاء ...اصلا مابنتكلمش فى التليفون وبعدين حتى لو كلمنى انا مش هرد عليه 
..هوا اتكلم هنا على الفيلا يطمن علينا ..منيره اللى بتشتغل هنا هيا اللى قالتلى 


منى : انا بس مش فاهمه ايه اللى وصله لكده ...وبعدين هوا ازاى لحد دلوقتى 
مايعرفش انك فيرجن ؟ 


سالى : هوا يعرف انى مطلقه لكن مايعرفش انه بعد الكتب الكتاب ..ايام الخطوبه 
السعيده قالى انه مش عاوز يعرف اللى حصل كان مفكرنى مطلقه بعد جواز وانه هوا 
كمان مش هيحكى على اللى حصل معاه ..وانا عشان كنت هبله وبحبه قلت فرصه 
جت من عنده واعملهالو مفاجأه ليله دخلتنا لما يعرف انه الاول فى حياتى 


منى : بس انتى غلطانه يا سالى طيب كنتى قولتيله انها اول مره ليكى لما لاقتيه 
بيتهجم عليكى كده 


سالى ٠‏ ماقدرتش يامنى كتفنى وماقدرتش ماكنتش مصدقه اصلا اللى بيحصل ..كل ده 
عشان شافنى واقفه مع جارنا بتكلم معاه شويه وقال قبل كده ضحكت لاخوه ولا ايه 
...يبقى كده هوا مش راجل وكيس جوافه 

منى : ما انتى عارفه حكايه طلقيته اكيد ربتله الهمسهس...والشك والغيره عموه 


سالى : وانا مالى بكل ده ...دى عقده ومشاكله هوا اللى يحلها كفايه انه كدب عليا 
وغشنى وفهمنى انه بيحبنى جاى دلوقتى وعاوز حقه وياخده بالعافيه كمان 

منى : ياسالى يا حبيبتى افهمى انا مش بدافع عنه ولا بهاجمك انا بس بحاول ابينلك 
انه هوا كمان معذور ..ااه غلط طبعا وغلط فادح اكيد ..بس برضه غصب عنه..يعنى 
اكيد لما تشوفى الموضوع من وجهه نظره ومشاعره نوعا ما هتخففى عنك 


سالى : كل اللى بتقوليه يمكن يكون صح ..بس فى النهايه انا مش طيقاه ومش عايزه 
ابص فى وشه ولا اسمع صوته 


منى : طيب هتعملى ايه .. هتكلمى اهلك برضه ؟ 


سالى : ياريت ينفع ..سيرين لسه والده وهيا والبنات عند ماما وهتقعد لحد الاربعين 
والبيت طبعا مقلوب ومش عايزه اغم عليهم واشيلهم همى انا كمان .. هستنى لحد ما 


سيرين تروح بيتها وبعدين اكلم بابا يطلقنى منه 

منى : يا سالى عشان خاطرى شيلى موضوع الطلاق ده من دماغك .. 
سالى : ليه؟ادينى سبب انى ابقى عليه .. 

منى : انك بتحبيه.. 

سالى : كنت ..كنت بحبه 


٠ 


منى : الحب مش بيختفى بين يوم وليله يا سالى وبعدين جاسر مش شيطان يعنى 
راجل زى كل الرجاله ..وغلط زى مابقيه الرجاله مابتغلط يعنى اللى عمله ولا واحد 
بيصبح مراته بعلقه ويمسيها بعلقه ؟ 

سالى : لا ده ولا ده ..هوا كتير انى اطلب انى اتجوز واحد راعى اداميتى ويحبنى زى 
ما بحبه ..انا لا طلبت الغنى والفيلل والقصور انا طلبت حب ورحمه ..لا لقيت منه 
الحب ولا لقيت الرحمه 


منى : والله ماعارفه اقولك ايه يا سالى ..بس انا عاوزاكى تهدى وكويس انك تاخدى 
فتره الاربعين بتاعه اختك للتفكير ...وحاولى تتكلمى معاه. 


سالى : القول اسهل من الفعل ... هقفل دلوقتى يا منى سليم بيزن ..شكله عايز يغير 
منى : اتعلقتى بيه مش كده 

سالى : لسه كنت بفكر انه هوا الحاجه الوحيده الحلوه فى الوضع ككل 

منى : طيب الحمد لله .. ربنا يكرمك ويجازيكى عنه خير ...مش هعطلك انا بقى سلام 


مر اليوم وعاد جاسر عند السابعه مساءا كانت سالى جالسه فى حجره سليم تداعبه 
بالقطار المتحرك والذى اثار ضحكاته لابعد حد فمنح سالى ابتسامه رائعه انارت 


وجهها .. 


شعرت سالى بوجود انظار مصوبه نحوها فرفعت رأسها لتجد جاسر واقفا يتأملها فى 
صمت فغابت بسمتها فى الحال ...فادارات وجهها شاعره بالضصيق 


فاقترب جاسر من ابنه ورفعه فى الهواء وقال : ايه يا بطل .. عاجبك القطر اووى 
كده 


ثم وضعه ارضا وقال لسالى : السلام عليكم 


نظرت له سالى بضيق وقامت وغادرت الغرفه مسرعه وصعدت الى الطابق الثانى 
ودخلت غرفتها واوصدت الباب بالمفتاح 


مر اسبوعان على جاسر وسالى على هذا المنوال... يستيقظ جاسر مبكرا ويعود فى 
المساء وما ان تراه سالى حتى تنطلق الى غرفتها رافضه التحدث اليه ويألس جاسر 
بل وكف عن محاوله استرضاؤها ...على امل ان يأتى اليوم الذى ينسيها جراحها 


حتى حل صباح احد ايام الجمعه ... 


وقبيل صلاه الجمعه بساعتين رن هاتف سالى لتجدها امها : صباح الخير يا لولو 
..ازيك ..جمعه مباركه عليكى يا حبيبتى 


سالى : جمعه مباركه عليكى يا ماما وازيك وازى بابا وسيرين وولادها ؟ 


مجيده : الحمد لله ياحبيبتى كلنا كويسين ..المهم يا سالى ..النهارده عقيقه محمد 
الصغيرهاتى جوزك وتعالو هه 


سالى : ايه .. هتعملوها النهارده .انتو مش كنتو قلتو هتستنوا شويه 


مجيده : معخصم رهنا فتحها عليه وجاتله فلوس..وقلت بدال مايستدى اختك تروح 
بيتها وتتعب هيا لوحدها فى تحضير الحاجه يعملوها وهيا عندى واهو اساعد انا ... 


سالى : طيب يا ماما انا مش عارفه انا هينفع اجى ولا لاء 


مجيده : ليه يابنتى معقول ماتجيش يا سالى ..انتى بقالك يجى اسبوعين 
ماشوفناكيش 


سالى : مش عارفه ياماما اصلى ماعرفش جاسر وراه حاجه النهارده ولا ايه ؟ 


مجيده : هوا مش اجازه النهارده ..مايجيبك ويجى انتى وحشتينى اووى ولا امك 
ماوحشتكيش يا سالى 


ادمعت عينا سالى وقالت : وحشتينى اووى يا ماما ..خلاص ..خلاص هاجى النهارده 
ان شاء الله 


مجيده : طيب اووعى تتأخرى هه ...مع السلامه حبيبتى 
سالى : مع السلامه يا ماما 


ذهبت سالى الى غرفه سليم وجدته نائما وكانت نعمات تنظم الغرفه فى هدوء فقالت 
لها : صباح الخير يا نعمات هوا لسه سليم نايم؟ 


نعمات : مش عارفه ايه حكايته يوم الجمعه يصحى الصبح بدرى يلعب ويفطر ويدخل 
ينام ويصحى بعد الصلاه 


سالى بسخريه: يمكن عايز يهرب من الصلاه 


نعمات : لا وانتى الصادقه يهرب من الحمام ..انا اصلى كنت بحميه قبل صلاه 
الجمعه 


سالى : تلاقيكى بتكتريله الشامبو ..اهوه صحى ..صباح الخير حبيب قلب امك .. 
ابتسم سليم وهمم بكلماته معبرا عن سعادته 


رفعته سالى وقربته من قلبها وقالت : انت بتهرب من نعمات انها تحميك ..طيب ايه 
رأيك انا اللى حاحميك 


نعمات : ياريت ...انا ححضرلك هدومه واروح اشوف الغدا عشان منيره اجازتها 
النهارده 


خرجت نعمات من الغرفه بعدما اعدت ملابس سليم ليرتديها ودخلت سالى الحمام 
الصغير الملحق بالغرفه ..وخلعت ملابس سليم ووضعته فى المغفظس الصغير 


وما ان شعر سليم بسيل المياه المنهمر على جسده حتى تحرك بقوه فرحا بالماء 
فضحكت سالى وقالت : : دا انت تحفه ...بس. بس. بس ... هههههههه كده .. كده 


يامجرم بلتنى وغرقتنى على الاخر 
..اهدى بأه عايزه ادعكلك راسك يا عكروت انت .. 


خلاص ..انا خلصت ياله بينا يا يا سولم ...تعالى انشفك اهوه ونلفك بالفوطه 
...شطوور 


حملته سالى بحنان واحتضنته برفق وخرجت من الغرفه لتجد جاسر واقفا مبتسما فى 
رضا ويبدو انه كان واقفا من برهه 


شعرت سالى بالدم يندفع الى وجهها فملابسها المبتله ملتصقه بجسدها واخذت تفرك 
ملابسها بالمنشفه بعصبيه ثم نادت بصوت عال: نعمات ..نعمات 


جاسر : عاوزه ايه من نعمات ؟ 


ردت سالى بجفاف : تيجى تلبسه عبال ما اطلع اغير 
جاسر : خلاص انا هلبسه 

نظرت له سالى بشك وقالت : هتعرف ؟ 

جاسر : ااه ححاول يعنى هيا صعبه ؟ 

سالى : طيب انا هلبسه البامبرز .. عدينى 

ساعد جاسر سالى فى الباس سليم ملابسه 


وما ان انتهت سالى حتى اختفى جاسر عن انظارها وعاد بعد قليل حاملا كوب من 
اللبن الدافىء وقال : جسيه كده ..حرارته كويسه 


استشعرت سالى حرارته وقالت : ااه كويس 


جاسر : طيب اديهونى انا هشربه ... على فكره عمى اتصل يعزمنا النهارده على 
عفيقه اختك ...تحبى تروحى الساعه كام؟ 


سالى : اى وقت 

جاسر : طيب انا هروح اصلى وارجع تكونوا جهزتم 

سالى بجفاء : ماشى 

خرجت سالى واتجهت الى غرفتها مسرعه واغلقت الباب وخلعت ملابسها المبتله ثم 
تذكرت ان توصد الباب كما كانت تفعل فى الآوانه الاخيره واتجهت الى الباب وادارت 


المفتاح على غير اقتناع تلك المره 


ارتدت سالى ملابسها واتجهت الى غرفه سليم ووجدته نائما فألبسته ملابس مناسبه 


فتح سليم عينيه شاعرا بالنعاس فقالت له : قوم ياجميل هنرح لجدو محسن وتيته 
مجيده ..يالا بينا ... عقبال ما جدتك التانيه ربنا يهديها وتبقى تروحلها هناك هيا 
كمان 


بعد انتهاء الصلاه عاد جاسر الى منزله وجد سالى تنتظره فى الحديقه هى وسليم 
فقال لها : خلاص جهزتم؟ 


اومأت سالى برأسها ولم ترد فحمل جاسر ابنه وفتح الباب المجاور له لسالى 
فتجاهلته سالى وفتحت الباب الخلفى وصعدت وجلست فى المقعد الخلفى من السياره 


فناولها جاسر سليم ..واغلق الباب بهدوء شاعرا بالضيق ...وصل جاسر الى منزل 
عائله سالى فأوقف السياره وقال لسالى : خدى الظرف ده ابقى اديه لسيرين 


نظرت له سالى باستغراب وقالت : ايه ده؟ 

جاسر ٠:‏ دى حاجه بسبطه كده انا ماعرفتش اجيب ايه فقلت ياخدو الفلوس هما 
يجيبوا اللى نفسهم فيه 

نظرت له سالى بغيظ وقالت : وفر الحسنه والاحسان بتاعتك دى للى يستاهلها اهلى 
مش مستنين شفقه منك 

استدار جاسر بعنف وقال انا ماقصدتش وبعدين انا ماعملتش حاجه مش معتاده 
..الناس بتعمل كده يا بتجيب هدايا يا بتجمع الفلوس فى ظرف ..لا هى شفقه ولا 
احسان 


الى # الوقن لزوم._ ,ملك الزمك يحاجة ,:واحنا ماغتدفائن قن .عرلتقا الكلقم الل 
انت بتقوله ده وكتر الف خيرك قبل كده على الهدايا اللى جيبتها بس اوعى تفتكر انك 
ممكن تكسر عينى باللى انت بتعمله ده 


جاسر : انا لابكسر عينك ..ولا عايز اكسر عينك.. ولا هسمح لاى حد بكده اصلا 
سالى بسخريه مريره : لا واضح ..فعلا 


جاسر : سالى انتى مش مديانى الفرصه انى اتكلم معاكى نص كلمه وحاجه من اتنين 
يا بتهبى فيا يا بتسيبينى وتمشى من قبل حتى ما اتكلم 


قاطعته سالى : ممكن نطلع احنا هنفضل قاعدين فى العربيه لحد امتى انا بقالى 
اسبوعين ماشوفتش اهلى 


جاسر : وانا ما منعتكيش من انك تزورى اهلك .انتى ماطلبتيش منى انك تزوريهم 
وقلتلك لاع 


سالى بقسوه: معنى انى اطلب ..انى اتكلم معاك ...وده عبأ كبير عليا ...اهونلى انى 
ما اشوفش اهلى ولا انى اكلمك 


صمت جاسر من هول صدمته وقال بعد فتره : للدرجادى ...هز جاسر رأسه وترجل 
من السياره وفتحت سالى باب السياره وترجلت حامله سليم النائم 


رن جرس المنزل وفتح الباب محسن الذى ما ان رأى ابنته حتى تهللت اساريره 
واحتضنها بشده وقال : كده برضه يا لولو ...وحشتينى اووى يابنتى ... 


قضى جاسر بعض الوقت برفقه حماه وزوج اخته وتعرف على بقيه افراد عائله 
محسن واختلط سليم بالاطفال 


اما سالى فشمرت عن ساعديها لتساعد والدتها واختها فى التقديم للضيوف حتى 
شعرت ببعض الدوار فذهبت الى غرفتها لا تدرى ما بها وجلست على السرير لترتاح 
قليلا 


١‏ لحلقة الثالثة و عشرون 


صباح اليوم التالى طرق زياد باب مكتب جاسر ودلف بسرعه وقال له بابتسامه 
واسعه : صباح الخير ...اخى العزيز ؟ 


نظر له جاسر باستفهام ثم قال بتهكم : صباح النور اخى الظريف 

جلس زياد وقال : هممم انا مزاجى رايق النهارده ..وهعمل نفسى مش واخد بالى من 
تريقتك ...المهم انا حددت ميعاد مع يسرى الطحان الليله نروح نتقدم لاشرى ونتفق 
على الخطوبه وعايزك معايا طبعا 

نظر له جاسر فى تمعن وقال : انت عارف انت داخل على ايه؟ 

هز زيادرأسه بتأكيد قائلا: اينعم 

جاسر : ده جواز يا زياد ..خدت وقتك فى التفكيير؟ 


زياد بسخريه : جرالك ايه يا عمنا... دلوقتى عايزنى ارجع فى كلامى واخد وقتى فى 
التفكيير ..انت نسيت الشغل والصفقه... 


جاسر : عشان انا يوم من الايام اتجوزت عشان الشغل ...ومش عايزك تقع فى نفس 
الغلط 


زياد: ولا انا عايز ااقع فى نفس الغلط ..ااه مش هكدب واقول انى هتجوز آشرى 
عشان بحبها وبس ..لاء بحبها وكمان عشان الشغل ..بس بحبها وعايزها 


ثم قام زياد واستعد للانصراف واتبع : النهارده هستناك الساعه 7 ميعادنا معاهم 
الساعه 8 اوعى تتأخر وياريت تجيب سليم يقعد مع ماما شويه بقالها كتير 


ماشفتوش 
جاسر : ان شاء الله ...مبروك مقدما 
زياد 9 الله يبارك فيك ..رسلام 


انهى جاسر عمله فى تمام الثامنه وانصرف الى منزله فتح الباب ودخل قائلا : السلام 


عليكم 

ردت نعمات والتى كانت تداعب سليم الصغير وقالت : وعليكم السلام 

قال جاسر : امال فين سالى ؟ 

نعمات : نايمه 

قال جاسر متعجبا : نايمه ..دلوقتى الساعه 6 ونص 

نعمات : حست انها عايزه تنام طلعت من قيمه ساعه ونص كده ولسه نايمه 
هز جاسر رأسه وقال : طيب طيب ممكن ياداده تلبسى سليم هاخده معايا وانا خارج 
نعمات : حاضر ...ربع ساعه ويكون جاهز ..بس مش هتتغدى الاول 

جاسر : لاء ماليش نفس هطلع اغير وانزل 

صعد جاسر درجات السلم واتجه الى غرفه سالى ودخل اليها ليجد الغرفه مظلمه 
فأضاء احد المصابيح الصغيره ووجد سالى نائمه بالفعل نوما عميقا فاقترب منها 
وتحسس جبهتها ووجهها مستشعرا حرارتها فوجدها عاديه ثم تأملها مليا .. 


مر زمن طويل منذ ان اقترب منها تلك المسافه لم يقاوم جاسر رغبته وطبع قبله 
خفيفه على جبهتها بلطف ورجع للخلف بسرعه خوفا من ان تستيقظ فتجده ثم خرج 


من الغرفه بعدما اطفأ المصباح مره اخرى 


بعد مرور ساعتين كانت آشرى تجلس فى ثوبها الفيروزى الرقيق برفقه أبيها وعمها 
الاكبر مع كل من زياد وجاسر واسامه يقراون الفاتحه 


قال زياد بصوت مرتفع : ولا الضاااااالين ١١اااامين‏ ....اخيرا هههه 
ابتسمت آشرى وقال يسرى : مستعجل انت اووى يا زياد 


زياد : خير البر عاجله كمان اسبوعين نعمل الخطوبه ونجهز الفيلا بقى على راحتنا 
ونتجوز فى شهر 10 حلو اووى يبقى قدامنا 6 شهور بحالهم 


يسرى : ربنا يقدم اللى فيه الخير ..بس يظهر ان عادتكم كده ههههه جاسر اتجوز فى 
شين وانت مستعمل اخرك 6 هو وانث با إسامة الخدت د اناه 


اسامه ضاحكا : 4 شهور هههههههه 
أشرى : انها حقا عائله متسرعه 


زياد : فين التسرع ده ده احنا هنعمل خطوبه امال لو قلتلك نكتب الكتاب كنتى قولتى 
ايه؟ 


آأشرى : كنت قلتلك مع السلامه ..معطلكش 
جاسر : طيب |اقولكم انا مع السلامه 
يسرى : بدرى كده يا جاسر؟ 


جاسر : معلش انا عارف انك بتصحى بدرى انت وآشرى كمان.. وانا ورايا شغل 


الصبح بدرى..مبروك يا زياد ..مبروك يا آاشرى 

آشرى : الله يبارك فيك يا جاسر 

زياد: الله يبارك فيك يا جاسر ... عقبال ما نفرح بسليم رقم اتنين 
جاسر ناظرا الى زياد بحده : طيب اتجدعنو بقى 

احمر وجه آشرى وقام اسامه هو الاخر : طيب نستأذن احنا 


يسرى : لا مش معقول يا جماعه لازم نتعشى الاول...انا مصمم مش ممكن تمشوا 


على طول كده 
قاطعتهم مدبره المنزل بطرقه خفيفه على الباب فقال يسرى : واهوه العشا جهز يالا 
ينذا 


كنا 


تناول افراد العائلتين العشاء سويا وعاد جاسر متآخرا برفقه زياد الى القصر فوجدا 
امهما ساهره فى انتظارهما 

وما ان رات جاسر حتى نظرت له نظره تحمل عتابا ولوما 

فأخفض جاسر رأسه واقترب من امه وقال : عامله ايه دلوقت؟ 

سوسن : قال يعنى بتسأل ..همم ..كفايه عليك السكرتيره 


جاسر : ماما من فضلك مش هنبتدى تانى 


سوسن : لا تانى ولا تالت انت حر انا طالعه انام ...مبروك يا زياد ..هاه اتفقتوا على 
الخطوبه ؟ 


زياد : ااه ياست الكل كمان اسبوعين ..وكانو بيسألو عنك بس قولتلهم انك تعبانه 


..وبيسلموا عليكى كتير 

سوسن : الله يسلمهم بكره ان شاء الله هبقى اتصل بآشرى ابارك ليها ..تصبحوا على 
خير ..سليم نام من بدرى صحيح والافضل تسيبه هنا الليله بدال ماتنزل بيه فى البرد 
..لكن لو عايز تاخده وخايف عليه براحتك 

جاسر : هخاف عليه من ايه ولا من مين ...خليه .. هطلع بس اطل عليه 

سوسن : طيب ما تبات انت كمان 


جاسر : واسيب مراتى تبات لوحدها فى الفيلا ؟ 


سوسن بتهكم : يا سلام ...طيب ما انت بتنام فى اوضه وهيا فى اوضه حتى بعد 
ماروحتوا الفيلا 


جاسر : ما انا برضه استغربت انك استغنيتى عن نعمات بالسهوله دى ...اتاريكى 
بعتاها تجسس علينا 


سوسن : بلا كلام فاضى ..ركبتك السكرتيره ودلدلت رجليها ..ومش عارف تمشى 
كلمتك عليها 


قال جاسر بغضب : انا ماشى ...وبكره هابعت السواق ياخد سليم ...سلام 
خرج جاسر غاضبا فقال زياد لامه : انتى متصوره انه بكلامك ده هيرجع ؟؟؟ 
سوسن : ومين قالك انى عايزاه يرجع ..انا عايزاه يفوق لنفسه .. على الله تفلح انت 


وتوريئى 
... هتركبك بنت الطحان ولا... ؟؟؟....تصبح على خير 


عاد جاسر الى الفيلا فوجد سالى تحتسى شرابا دافئا وتشاهد التلفاز فى هدوء فقال : 


السلام عليكم 
اطفأت سالى جهاز التلفاز وقامت واتجهت مغادره غرفه المعيشه الى غرفتها بصمت 


فأمسكها جاسر من ذراعها وقال : انا لما اقولك السلام عليكم يبقى ..ااقل حاجه انك 
تردى السلام 


سالى عابسه: مش فاهمه انت ليك عين ترمى السلام وتستنى رد ؟؟!! 


جاسر بصوت عال: ااه ليا عين ومش عين واحده لاء ..اتنين ..وانتى اللى من هنا 
ورايح اللى تتعدلى معايا ...انا كذا مره نبهتك قبل كده انا لصبرى عليكى حدود 


سالى : كده ..طيب ..جميل جدا ..ورينى بقه اخر صبرك ايه يا استاذ جاسر يابن 
الناس المحترمين 


جاسر وقد اشتاط غضبا : انا ابن ناس محترمين غصب عنك انتى فاهمه... وعشان 
ما انا ابن ناس صابر عليكى لكن شكلك فاكره نفسك ركبتى فوق ففايا ودلدلتى 
رجليكى . 


سالى : انا مش هرد عليك ..عن اذنك 

جاسر غاضبا: يعنى ايه مش هتردى عليا ..شايفانى مجنون ولا بخرف ..ما تنطقى 
سالى وقد علا صوتها هى الاخرى : انت عايز ايه بالظبط.. انت مالك داخل بتقول يا 
شر اشتر .. ولا خدوهم بالصوت يعنى ؟ 


جاسر : لا يا ماما مش انا اللى يتقالى كده ...انا اخدك بالصوت 


فقاطعته سالى وقالت : وبالقوه ..وبالعافيه؟مش كده ؟ ما انت اصلك راجل ..مش 
كيس جوافه 


فرد عليها جاسر بصفعه قويه دوى صوتها فى انحاء الغرفه الساكنه 

وامسكت سالى بخدها وانهمرت دموعها بغزاره 

وقالت بصوت هامس يرجف من الغضب والبكاء : انت بتضربنى ..بتمد ايدك عليا يا 
جاسر ..هيا دى الرجوله ؟؟؟...ونعم ..لاء بجد ونعم الرجوله ....طلقنى ..طلقنى انا 
استحاله اعيش معاك ..فاضل ايه بعد كده ..فاضل ايه ماعملتوش ولسه هتعمله ؟ 


كان جاسر قد اصيب بالذهول ولم يصدق ما ارتكبه بحماقه بالغه 


ولكنه رد بعند : الادب ..لسه اعلمك الادب ..اطلعى على فوق وحسك عينك تجيبى 
سيره الطلاق دى على لسانك ..لما تنطبق السما على الارض.. يوم ماتخرجى من 
بيتى يوم ماتخرجى على قبرك .. على فوق 


غادرت سالى الغرفه مسرعه وصعدت الى الاعلى ودخلت غرفتها واوصدت الباب 
بأحكام وارتمت على السرير وبكت بحراره غير مصدقه ما آلت لها حياتها حتى نامت 
اما جاسر فجلس فى غرفته يدخن فى شراهه حتى اشرقت شمس الصباح فغير 
ملابسه ونزل الى الطابق السفلى ووجد نعمات تجلس فى المطبخ وما ان رأته حتى 
قالت : صباح الخير يا جاسر بيه 


نظر لها جاسر بغضب وقال : صباح النور ..النهارده تلمى حاجتك وترجعى على 
القصير 


نعمات : ليه يا بيه حصل حاجه منى لاسمح الله 


جاسر : انا اللى يقعد فى بيتى يأكل من اكلى ويشرب من شربى يبقى ااقل حاجه 
يحافظ على سرى وانتى فهمانى كويس 


نعمات : يا بيه انا .. 


قاطعها جاسر بعنف وقال : خلاص انتهى يانعمات ..لمى هدومك وامشى وصحيلى 
منيره 


انصرفت نعمات الى غرفتها لتلملم اشيائها وهى تقول : حاضر يا جاسر بيه ..امرك 


بعد قليل دخلت منيره المطبخ لتجد جاسر جالسا يحتسى فنجان القهوه عابسا فقالت : 
صباح الخير يا بيه 

جاسر : انا خارج دلوقتى يا منيره .نعمات هتمشى وانتى هنا اللى مسئوله .. عايزك 
تفتحى عينك انتى فاهمه... حسك عينك الهانم تخرج ..اذا حبت تخرج تتصلى بيا فورا 
على الموبايل ..النمره اهيه كتبتهالك.. ونبهى على الحارس بره يقفل باب الفيلا لا 
يدخل حد ولا يخرج حد الا بأذنى ...مفهوم 


منيره : حاضر يا سعاة البيه ..اى اوامر تانيه ؟ 


جاسر : السواق هيبفى يجيب سليم الضهر ..خدى بالك منه.. عبال ما مكتب التخديم 


خرج جاسر واتجه الى عمله بعدما اعطى نفس التوجيهات للحارس 

واستيقظت سالى متأخرا بعدما انتتصفت شمس الظهيره بقليل قامت وفركت وجهها ثم 
قامت واغتسلت من آثار بكاء الليله الماضيه 

واتجهت الى هاتفها واتصلت بصديقتها لتشكو لها مافعله بها زوجها 


فقالت منى : مستحيل ..انتى كانك بتحكى عن حد تانى ...انا مش مصدقه ان كل 
العمايل دى تطلع من جاسر ... 


سالى : ده اتجنن رسمى 


منى : ولا انتى اللى بتستفزيه زياده يا سالى 
سالى : ياسلام وهوا بعد اللى عمله ده المفروض انى اطبطب عليه يعنى ولا ايه ؟ 
منى : لاء مش تطبطبى عليه بس كمان ماتحتكيش بيه 


الى : يابنتى دا هوه اللى داخل امبارح بيقول شكل للبيع وكانه ماصدق راح هابب 
..انا خلاص ماعدتش طيقاه بجد انا فعلا فعلا جبت اخرى وهكلم بابا يطلقنى منه 
0 هستنى لما يمد ايده عليا تانى ويصبحنى بعلقه ويمسينى بعلقه 


منى : والله ما انا عارفه ااقولك ايه يا سالى ..بس هوا كمان جاى الصبح شكله ولا 
مضروب ستين جزمه وكل اللى يطلعله فى شغل ياخد الموشح اللى هوه ويتبهدل 
وينسى يعنى اكيد هوا برضه مش راضى عن اللى عمله ولا مرتاح 


سالى : والله بقى يتفلق انا ماعدتش افكر فيه ولا فى احساسه انا خلاص كرهته 
وعايزه اخلص منه بكفايه اووى لحد كده انا بس بتصل بيكى عشان اهدى عشان 
ماينفعش اكلم بابا وانا منهاره كده 


منى : ايوا اهدى الله يكرمك واستنى بس لما جاسر يرجع النهارده يمكن الله اعلم 
ربنا يهديه ويعتذرلك 


سالى : يا سلام يعتذر ..ويقول آاسف..ضحكتينى وانا ماليش نفس وحتى لو قال آأسف 
اصرفها منين دى ان شاء الله ..انا اتبهدلت واتهنت واتضربت ناقص ايه تانى 

...خلاص يا منى ماعدتش نافعه العيشه معاه ..خلصت ..ولا حتى بسليم ..ايه يكبر 
يلاقى الست اللى ربته بتضرب وبتتهان من ابوه عليا من ده بأيه؟ 


منى : مش يمكن ربنا يهديه يابنتى تتطلقى تانى ..انت مش نفسك تخلفى ويكون 
عندك ولاد 


سالى : ااه كان نفسى ..لكن مش هوا يبقى ابو ولادى ..مش هوا يامنى 


منى : هقولك زى المره اللى فاتت قومى اتوضى وصلى واهدى الاول وبعدين فكرى 
براحه كده وربنا يقدملك اللى فيه الخير 


سالى : فكرينى اخر مره كانت من امتى كده هه؟ من 18 يوم بالتمام والكمال ..ايه 
هضرب واتبهدل مرتين فى الشهر ...هوه ده الجواز ...اذا كان ده الجواز يبقى 

الطلاق اكرملى الف مليون مره واللى يجى يلوم عليا انى اطلقت مرتين يجى مكانى 
ويشوف يستحمل العيشه بالشكل ده ولا لاء ..وان كانو يستحملو يبقوا على نفسهم 


منى : طيب ..طيب اهدى بس ..انتى معاكى حق ..والله معاكى حق بس بلاش 
تستسلمى بسرعه كده ..حاولى انك تظبطى حياتك ماشى يا ستى باباكى يجى ياخدلك 
حقك منه ويأكد عليه يا يعاملك بالحسنى يا اما دى آخر فرصه ..وان شاء الله ربنا 
يكتبلك: اللى فيه الخين. ,..حاولى يا سالى .انا مش مضدقه , رظيب كل الحب اللى 
بتحبيهوله راح فين؟ 


سالى بسخريه مريره: ذهب مع الرياح ...انا هقفل دلوقتى وهقوم اصلى ..مش عارفه 
البريود متاخره عليا ...تعبانى اووى بفكر اروح اخد حقنه فى الصيدليه تنزلهالى 


منى : متأخره اد ايه ؟ 

سالى : يعنى بقالها اسبوع بحاله 

منى : لاتكونى حامل يا سالى 

سالى بفزع : ايه ؟؟؟لاء حرام ..مش معقول 


منى : روحى الصيدليه وبدال ماتاخدى حقنه تنزلها اشترى شريط تحليل حمل ابوس 
ايدك ..انتى مش حاسه بحاجه خالص ؟ 


سالى : يعنى من وقت للتانى بتجيلى دوخه كده وبقيت بنام كتييير اووى بس عادى 


يعنى انا ضغطى اصلا معظم الوقت واطى 


منى : ومش حاسه بغممان نفس ولا بترجعى ؟؟ 


سالى : لاء ابدا بس اول امبارح منيره كانت عامله بط بطريقه غريبه اووى رحت 
رجعته وبس 


منى : طيب بقى قبل يا فالحه ماتتصلى بباكى واى حاجه من دى روحى حللى حمل 
الاول 


سالى : ياربى ايه اللى بيحصلى ده .. 

منى : وحدى الله يا سالى ...ورب ضاره نافعه ..الواحد مايعرفش الخير فين 
سالى : لا اله الا الله..طيب يامنى سلام دلوقتى 

منى : طمنينى اول ماتطلع النتيجه عشان خاطرى ماتسيبنيش على نار 
سالى : حاضر ..سلام 

منى : مع السلامه حبيبتى 


اغلقت سالى الهاتف وارتدت ملابسها وتوجهت الى الطابق السفلى وهمت بفتح الباب 
فوجدته موصدا فنادت : نعمات ..نعمات 


خرجت منيره مسرعه من المطبخ وقالت : افندم ياهانم 
سالى : فين نعمات؟ 


منيره : مشت ياهانم 


سالى : مشت ..مشت راحت فين؟ 
منيره : جاسر بيه ماشاها 


تعجبت سالى ثم قالت : طيب الباب مقفول بالمفتاح ليه ..افتحى الباب 


منيره : معلش ياهانم مش هقدر جاسر بيه منبه عليا انك ماتخرجيش الا بأذنه 


سالى غاضبه : انتى اتجننتى فاكره نفسك هتحبسينى.. اتفضلى افتحى الباب 
لتر :ور بنك بعاتم القتلتيين. يلس ,نا ين ري عات اذا بور ى رد 


4 ولاد واخواتى وامى وجوزى سابنئى من زمان 


صمتت سالى وزفرت انفاسها وقالت : طيب يا منيره اعمليلى كوبايه عصير لو 


سمحدى 

منيره : حاضر ياهانم ..دقايق واجيبهولك .. 

ما ان انصرفت منيره حتى اتجهت سالى الى الهاتف وطلبت خدمه التوصيل السريع 
لاحدى كبرى الصيدليات وطلبت جهاز لتحليل هرمون الحمل ...ثم اتجهت الى الشرفه 
الواسعه وجلست على الارجوحه الصغيره المصنوعه من اغصان البامبو الغليظه 


ا ل ا ال ا ا 
الحال يارب 


سالى : متشكره يانعمات..انا طلبت الصيدليه ياريت تفتحلهم ولا هتفضلى قافله الباب 
بالمفتاح 


منيره : والله ياهانم الحارس اللى قافل علينا انا وانتى انا ماليش ذنب البيه نبه عليه 
لا حد يدخل ولا حد يخرج 


سالى : دا اكيد اتجذن .. 

.ثم تمالكت سالى اعصابها وقالت : طيب اندهى على الاستاذ اللى بره اللى قافل علينا 
ده وقوليله الولد بتاع التوصيل هايجى خليه يحاسبه ويجيب الحاجه منه 

مرت نصف ساعه حتى احضرت منيره كيسا بلاستيكيا صغيرا 

واعطته لسالى التى كانت تتأرجح وهى شارده الذهن وقالت : الصيدليه بعتت الدوا 
ياهانم ...اتفضلى 

اخذت سالى الكيس بلهفه وقالت : شكرا يا منيره 

منيره : هنيا ..تؤمرينى بحاجه تانيه؟ 

سالى : لا شكرا روحى انتى 

صعدت سالى الى غرفتها واتجهت الى الحمام وفتحت العلبه باصابع مرتجفه ومرت 
الدقائق ثقيله على سالى حتى ظهرت النتيجه ايجابيه فأبكت سالى بالدمع الغزير 
خرجت سالى من الحمام بعدما غسلت يديها ولفت الجهاز الصغير بالمناديل الورقيه 
ووضعته فى كيس صغير والقته فى القمامه 


واتجهت الى السرير وامسكت بهاتفها واتصلت بصديقتها وقالت لها : حامل يامنى 
..حامل 


منى : والله مش عارفه اباركلك ولا ااقولك ايه ياسالى ...كل اللى اقدر اقولهولك خدى 
بالك من نفسك 


سالى : البيه حبسنى ..نزلت تحث لفيته مدى تعليمات للخدامين لا يدخلو حد ولا 
يخرجونى والبواب قافل عليا بالمفتاح ...شوفتى ابو اللى بطنى ..شوفتى عاميله 
..وتقوليلى طلاق لاء 


منى : ده بعد خبر حملك ..اقولك طلاق الف ومليون لاء كمان ..ماعدتش مصيرك ولا 
حياتك انتى لوحدك يا سالى...استهدى بالله وقوليله انك حامل يمكن ربنا يهديه اديكى 
شوفتى كان هيتجنن على سليم ابنه ازاى ..يمكن ربنا يهديه 

سالى: لاء مش هقوله لما اشوف هيتعدل معايا منه لنفسه ويعرف انه غلط فيا ولا ايه 
...ماهو انا لازم يبقالى قيمه عنده والا هيقعد يبيع ويشترى فيا ...وياعالم مراته 
الاولانيه خانته فعلا وطلقها.. ولا من غلبها معاه هجت وسابته وهربت بابنه فراح 
مطلقها بعد ماطلع عينها ..مش بيقولو اللى تحسبه موسى يطلع فرعون 

منى : ياه يا سالى ..انتى بتفتحى على نفسك ابواب مالهاش اخر 


سالى : لاء وانتى الصادقه انا بفتح ابواب كانت المفروض تفتح من زمان ..وارجع 
ااقول غلطتى انى استعجلت ..وبدفع تمنها دلوقتى 


منى : ربنا معاكى ياسالى ..ربنا معاكى 

سالى : يارب ...مع السلامه دلوقتى يامنى ... هريح شويه واقوم اكلم بابا 

منى : طيب بس براحه هه حتى عشان مايتخضش عليكى 

سالى : والله صعبان عليا ...ياما قالى على ايه الاستعجال وانا اللى ركبت دماغى 
ياريتنى كنت سمعت كلامه ..بس خلاص ماعدتش ينفع ندم... هيجى ويمكن البواب 


مابيرصاش يدخله 


منى : انا رأيي انك تخليه يكلم جاسر يقوله انه جاى يمكن جاسر يتكسف ويخلى 
البواب يدخله 


سالى: يعنى انتى متخيله انا قايل للبواب ماحدش يدخل ولما بابا يجيلى هيدخله 
بسهوله اووى كده 


منى : جربى يمكن ماكنش قصده ولا كان متعصب الصبح بس دلوقتى هدى مش 


هتخسرى حاجه 

سالى : طيب يا منى طيب ..دوشتك معايا ..مع السلامه 

منى : مع السلامه حبيبتى وابقى طمنينى وصلتى لأيه بالله عليكى 
سالى : حاضر ..مع السلامه 


اغلقت سالى الهاتف واستلقت على السرير واضعه يدها على بطنها بسكون واخذت 
فى البكاء 


عا عاج عاج ماج ماج عاد ماج عاج عاج عاج عاج عاج ماج عاد عاج عاج عاج عا عاج عاج عاج عا ماج عاج عا عا عاج عا عه 


بعد مرور ساعه اتصل جاسر بالمنزل فردت عليه منيره الخادمه قائله : الو 
جاسر : ايوا يا منيره انا جاسر 

منيره : اهلا يا بيه 

جاسر : هاه الاخبار عندك ايه ..الهانم حاولت تخرج ؟ 


منيره ٠‏ ايوا يا بيه بس كانت رايحه الصيدليه لما لقث الباب مقفول كلمث الصيدليه 
بعتولها الدوا 


جاسر بانزعاج : دوا ؟ دوا ايه هيا عيانه ؟ 


منيره : والله يا بيه ما اعرف انا اخدت الكيسه واديتهالها بس هيا شكلها تعبانه شويه 
مارضيتش تفطر شربت كوبايه عصير بس وطلعت اوضتها تانى من ساعه كده 


جاسر بقلق : طيب اطلعى شوفيها كده وانزلى طمنينى انا معاكى على التليفون 


منيره : حاضر يا بيه ثوانى 


صعدت منيره الى الطابق العلوى وطرقت الباب بخفه ودخلت فوجدت سالى متكوره 
على نفسها بسكون فقالت بصوت هامس : سالى هانم 


استدارت سالى وقالت : ايوا يا منيره 

متيرة : جاص بيه على اكليفون بيطين خليك 

لوت سالى شفتيها بسخريه وقالت : قوليله زى الحصان 
منيره : ربنا يديكى الصحه يارب عن اذنك 

سالى : اتفضلى 


توجهت منيره للطابق السفلى ثم امسكت بالهاتف واجابت جاسر المتلهف وقالت : 
طلعتليها لقيتها كويسه وبتقولك زى الحصان 


جاسر : كده وانتى شيفاها زى الحصان ولا ايه ؟ 

منيره : بصراحه يابيه شكلها زعلانه من حاجه اووى 

جاسر : ماشى يا منيره ...عملتى الغدا ؟ 

منيره : ااه يابيه كل حاجه جاهزه 

جاسر : طيب انا جاى النهارده بدرى ...مش عاوزيين حاجه ؟ 


منيره : تيجى بالسلامه يابيه 


اغلق جاسر الهاتف وارجع ظهره الى الخلف وتنهد بعمق 

ثم فتح احد الادراج واخرج صوره فوتوغرافيه لهما يوم خطبتهما 

7 ز12 12 1 1 1 1 1 0000 
نقابة تليض هبا لها 

هز جاسر رأسه اسفا ووضع الصوره مكانها مره اخرى واغلق الدرج بسرعه وعاد 
مره اخرى ليكمل عمله 

لعل نجاحه العملى ينسيه فشله الذريع فى حياته العاطفيه 


فى تمام الثالثه قام جاسر وغادر مكتبه واتجه الى المصعد الذى ما ان فتح الباب حتى 
خرج اسامه منه قائلا له : على فين العزم ؟ 


جاسر بسأم : مروح 
اسامه: خير انت تعبان 
جاسر : قصدك قرفان 


اسامه : ليه كده بس وحد الله يا اخى انت لسه انت وسالى متخانقين؟ كل ده 
ماصلحتهاش 


جاسر : الامور واخده منحدر من سىء لاسوء ...شكلى ححضر نفسى للطلاق التانى 
اسامه : يا اخى حرام عليك ...تفائلو تجدو الخير تحب اجى اكلمها 
جاسر : مش هينفع يا اسامه ...انا ماشى 


اسامه : طيب لو عايز رأيي خدلها ورد وانت راجع ...الستات بتنسى كل حاجه قصاد 
الورد 


جاسر باستنكار: اعتذرلها يعنى ؟ 


اسامه : مش انت اللى غلطان 


جاسر : انا اعتذرت كتير اووى وكان فاضل ابوس رجليها ...لكن من هنا ورايح مش 
جاسر سليم اللى ينخ بالشكل ده يا تتعدل يا اما بالسلامه زى اللى قبلها 


اسافئة< يا اقى ماتيقاشن عصيى كده....كدها بالراسه شوية وبالشده شوية 

جاسر : اما اشوف ...مع السلامه 

ركب جاسر المصعد واتجه عائدا الى بيته وفى تلك الاثناء كان قد اتصل بوالدته 
يبلغها بأنه سيترك سليم فى رعياتها للايام القليله المقبله فرحبت والدته بشده بذلك 


القرار مشعرا اياها بالسرور حيث بات التخلص من سالى امرا وشيكا 


وصل جاسر الى المنزل ففتح له الحارس البوابه فسأله جاسر : هاه يا منعم حد جه 
النهارده او خرج؟ 


نعم : لا يابيه ماحدش خرج الا نعمات الصبح والدليفرى بتاع الصيدليه هوا بس | 
نكم 3 4 
حةه 


هز جاسر رأسه واتجه الى الداخل وترجل من سيارته ودخل المنزل 


فاستقبلته منيره بترحاب فقال لها : حضرى الغدا وطلعيه فى الفرانده بره يا منيره لو 
سمحتى 


منيره: امرك يا بيه 


صعد جاسر الدرج واتجه الى غرفته واستحم وابدل ملابسه لبنطال رمادى وقميص 
مقلم من اللون ذاته ووضع عطره المفضل بغزاره 
واتجه الى غرفه زوجته وفتحها دون استئذان وفتح الباب 


فشعر جاسر بالسرور على الاقل لم توصد الباب ككل مره دخل ليجد سالى جالسه على 
السرير تتابع شاشه التلفاز فى سكون حتى انها لم تبد اى حركه لدى مرآه 


قال جاسر بهدوء : السلام عليكم 
لم ترد سالى عليه 


فقال لها جاسر متنهدا: تانى؟ مافيش فايده يعنى هتفضلى ساكته كده ..ماهى دى مش 
اسلوب عيشه ولا انتى ايه رأيك؟ 


ظلت سالى صامته فقال لها جاسر بهدوء: انا عارف انى غلطت لما ضربتك لكن انتى 
كمان بتستفزينى اووى ...يعنى انا مش شرير ولا بنى آدم واطى اووى للدرجه اللى 
انتى بتعاملينى بيها .. غلطت وفضلت اعتذرلك مطلوب منى ايه بعد كده ..وبعدين انا 
ماكنتش اعرف انها اول مره ليكى انتى ماقولتيش ..ماكنتش اعرف انه ده سبب 
طلاقكم 

سالى : انا اطلقت بعد كتب الكتاب ...قبل دخلتى ب3 ايام 

ظهرت معالم الدهشه على وجه جاسر وقال : ايه؟ ليه ؟ 


سالى : كان واخدنى كوبرى لحبه القديم لما تلاقيه خطب وكتب الكتاب وخلاص 
هيتجوز راحت غارت ورجعتله ...اما حضرتك يا زوجى المحترم اللى بتغلط عااادى 
جدا وبتعتذر ومطلوب منك ايه بعد كده فأنت اخدتنى كوبرى لابنك ...وبس ...انا 
مجرد كوبرى .. 


ثم اتبعت بسخريه مريره وتساقطت دمعه من عيناها وقالت :فامعلش اعذرنى ان كنت 
بستفزك ..وبخرجك بره شعورك ..ماهو ده حال الكبارى فى مصر 
اخفض جاسر رأسه بخجل واقترب من سالى ووضع ذراعه حول كتفها وحاول ضمها 


اليه قاومته سالى قليلا ولكنها رضخت له تحت قوه ذراعه وضمها جاسر اليه 
واحتضنها بحنان وقال : انا ما اخدتكيش كوبرى ولو كان كده ما كنت اتجوزت اى 


واحده والسلام 


سالى : يا سلام ...ده على اساس ان الصفقه مع يسرى الطحان ما كنتش فى 
الصوره 


جاسر : ايه اللى دخل ده فى ده ؟ 


دفعت سالى نفسها بعيدا وقامت من على السرير واتجهت الى النافذه ناظره خارج 
اسوار الفيلا سجنها الحديث 


وقالت : زياد قالى على كل حاجه ...قالى انك عرفت انه كان عايزنى وفى نفس الوقت 
خفت على الصفقه ماتمش عشان كده اتجوزتنى انا دونا عن بقيه الستات 


جاسر : طيب فرضا ان ده صح ..يبقى كان المنطقى انى اتجوز آشرى ...مش كده 
...بكده هضمن الصفقه وهضمن رجوع ابنى ..صح ولا انتى رأيك ايه؟ 


لم تكن سالى واضعه تلك الفرضيه فى عقلها من قبل 
فقام جاسر واقترب منها وقال بحنان: سكتى يعنى ..ولا القطه اكلت لسانك ...امتى 


هتعرفى انى اتجوزتك عشان انا عاوزك مش عشان حاجه تانيه ااه كان همى انى 
ابعدك عن زياد ...لانى بحبك 


سالى باكيه : تقوم تفضحنى ..وتشوه سمعتى كده ؟ 
جاسر : وقتها كنت فاكر انى بعمل الصح هتجوزك والناس هتنسى بعد كده 


هزت سالى رأسها بأسف واكملت باكيه: انت ازاى مش شايف نفسك وانت عمال 
تغلط غلطه وره التانيه وره التالته وره العاشره ..فاكر هستحمل لحد امتى تغلط 
وتيجى تقولى ماكنتش |ااقصد ..انا من لحم ودم واضعف منك عشرين مره ..انا عملت 
فيك ايه عشان تعمل معايا كده ...وكل ده وشايف انه ده الحب ...وانت بكل الجبروت 
والقوه دى مش عاوز حتى تتنازل ولو لشويه صغييرين 


قال جاسر برجاء وامسك بيدى سالى فى قبضته : انسى اللى فات وتعالى نفتح صفحه 
جديده .. 


ابتسمت سالى بتهكم : انسى ..انسى ايه ولا ايه ؟ انسى ضربك واهاناتك ولااا 
....انسى انى حامل فى جنين جه بالاغتصاب 


حملق بها جاسر واخرسته المفاجأه 
فقالت سالى بتهكم ساحبه يدها من قبضته : سكت يعنى ولا القطه اكلت لسانك... 


تابعت سالى بمراره : يعنى كل ما هبص لابنى ولا لبنتى بعد كده عمرى ما هنسى انا 
حملت ازاى ...ولا ليله العمر كانت عامله ازاى ..ولا اتجوزتك اصلا ازاى ...جاى 
تكلمنى وتدينى المواعظ عن اسلوب العيشه ...اتفضل قولى ...هاه ينفع ده اسلوب 

ثم هزت رأسها اسفا وقالت : ما أظنش يا جاسر ....ما اظنش ....طلقنى ...طلقنى من 
فضلك ..لو فعلا بتحبنى ....يبقى تطلقنى .. عشان انا مش هينفع اعيش معاك بعد كده 
..ماينفعش اعيش وانا حاسه ان حاجات كتيير اووى جويا ماتت 


تركته سالى واتجهت الى الحمام واوصدت الباب واتجهت الى المغسله وفتحت 
الصنبور ورشت الكثير من الماء على وجهها 

فيما كان جاسر ينظر للسرير بحسره مسترجعا بذاكرته لقائهم العنيف المخجل 
...وخرج ...خرج مسرعا من الغرفه ..بل من المنزل بأكمله وركب سيارته وانطلق 
بها بسرعه جنونيه 

رن جرس الهاتف فى منزل جاسر للمره الثانيه فردت منيره : الو 

جاءها صوت مجيده قائله الو ...السلام عليكم ..ممكن اكلم سالى 


منيره : نقولها مين يا افندم ؟ 


مجيده : مامتها 
منيره : حاضر ..ثوانى وابلغها يا هانم 


صعدت منيره الى الطابق الثانى واتجهت الى غرفه سالى وطرقتها ودخلت برفق 
وقالت : سالى هانم مامتك على التليفون 


قامت سالى واتجهت الى التليفون خارج غرفتها وحملته ودخلت به الى غرفتها 
واغلقت الباب 


وقالت : الو ايوا يا ماما ..ازيك وحشتينى اووى 
مجيده : وانتى يا بنتى وحشتينى اكتر اخبارك ايه .وجوزك اخباره ايه ؟ 
قالت سالى بحزن : الحمد لله يا ماما ..الحمد لله 


مجيده : مالك يا سالى ؟ 

سالى : لا ابدا ياست الكل ..سلامتك..انتو ازيكم وسيرين وولادها وبابا وحشتونى 
اووى 


مجيده : سيرين هتمشى النهارده وكنا عند الدكتور من شويه 


لى : اوعى تقولى انها حامل تانى ولو انه مستحيل ولا يكون لسه في حاجه 
مانزلتشس 


مجيده : لاا يا تحفه ..بابا تعب شويه امبارح بالليل فحجزتله عند دكتور القلب 

سالى : ايه ؟ طيب ماحدش كلمنى ليه ؟ 


مجيده : ما ادينى اهوه كلمتك ..بس الحمد لله الدكتور غيرله شويه فى العلاج وطلب 
شويه تحاليل كده ..ادعيله انتى بس 


سالى : انا لازم اجى النهارده عشان اتطمن عليه 


مجيده : وانا بكلمك عشان اقلقك ..ابوكى الحمد لله كويس المهم انا امبارح حلمتلك 
حلم كده وصاحيه قلبى مقبوض ..طمنينى عليكى يابنتى 


سالى : حلمتى بأيه يا ماما 


مجيده : مش عايزه اقول عشان مايتفسرش ..انتى كويسه مش تعبانه من حاجه 


..بجدا يا سالى طمنينى يا بنتى 


لم تتمالك سالى دموعها وبكت فقالت مجيده : ياحبيبه قلب امك والله قلبى كان حاسس 
...زعلانه من ايه ..احكيلى يا بنتى 


سالى : مش هينفع فى التليفون يا ماما لما نقعد سوا ونفضفض 
مجيده : طيب ..انتى حامل ؟ 


سالى : وعرفتى ومنين يا ماما 


مجيده : مش بقولك حلمت وده تفسير حلمى ..حامل صحيح يا سالى فرحى قلبى على 
الاقل 


سالى : ايوا يا ماما ..حامل بس غريبه اووى انا لسه النهارده الصبح لسه عارفه 


مجيده : قلب الام يابنتى ..خدى بالك من نفسك يا سالى عشان خاطرى وكلى كويس 
..هه وبلاش المجهود ولا الزعل عشان خاطر امك 


سالى : حاضر يا ماما ..وان شاء الله هجيلكم قريب 


مجيده : ربنا يقدم اللى فيه الخير يا بنتى 
سالى : بابا فين ؟ 


مجيده : دخل يريح شويه ..اما يصحى هخليه يكلمك ..مبروك ياحبيبتى ربنا يقومك 
بالسلامه ويفرحنى بعوضك يارب 


سالى متنهده : الله يبارك فيكى يا ماما .. هبقى اكلم بابا على بالليل كده ...مع 
السلامه 


مجيده : فى حفظ الله يا حبيبتى 

اغلقت سالى الهاتف وخرجت ووضعته مكانه ودخلت غرفتها ونامت 

اما جاسر فظل يجوب الشوارع شاردا الذهن غاضبا من نفسه فأخطائه المتكرره هى 
التى دفعت زوجته لطلب الطلاق 

ولكن ما ذنب طفلهما الذى لا يزال فى علم الغيب ان ياتى لذلك العالم ليجد والديه 
منفصلين كأخيه الاكبر.. 

اهذا قدره؟؟؟..... ان يهبه الله طفلا اخرا ثم ويحرم منه... 

عليه ان يحارب ويقاتل من جديد لليملم شمل اسرته الصغيره 


اتجه جاسر للقصر فقد شعر بالاشتياق لابنه الصغير وما ان ترجل من السياره حتى 
خرج زياد حاملا سليم الصغير لاستقباله 


امسكه جاسر منه واحتضنه مقبلا اياه 


فقال له زياد : من الصبح داوشنا االى ..٠١االى‏ ..انت مش عاملك اي وضع معاه كده... 
نقوله طيب بابا طيب تيته مافيش على لسانه غير ١االى‏ 


نظر جاسر الى ابنه بألم وقال : حاضر هاخدك لاالى بس تعالى الاول نرتاح شويه 


ونسلم على تيته 


قال زياد : لاء هيا مش موجوده ..راحت مشوار مع آشرى وتقولى حاجه خاصه 
بالستات مالكش دعوه وانا قاعد مع الاستاذ 


ثم قال باستفهام : اتغديت؟ 

جاسر : لاء لسه 

زياد : طيب كويس تعالى افتح نفسى انا والاستاذ سليم 

قال جاسر : طيب هروح اعمل تليفون كده واجى الغدا فين؟ 

زياد : فرصه سوسو مش موجوده تعالى ناكل فى الليفنج ونتابع الماتش 
جاسر : حلو اووى ..يالا يا سولم روح مع عمو زياد عبال ما اعمل تليفون 
قال سليم فى اعتراض : || الى 

زياد : شفت 

جاسر : طيب نتغدى واوديك عند االى ياله بقى 


ذهب جاسر الى غرفه المكتب ورفع سماعه الهاتف واتصل بمنزله فردت منيره 
وقالت : الو 


جاسر : ايوا يا منيره ..انا جاسر ..اخباركم ايه؟ 
منيره : الحمد لله يا بيه عاوز الهانم ؟ 


جاسر : هيا صاحيه 


منيره : اظن انها نامت 

جاسر : طيب اتغدت؟ 

منيره : لاء يا بيه مارضيتش 

جاسر : طيب يا منيره ..لو فيه حاجه كلمينى على طوول 


منيره ٠‏ تحت امرك يابيه 


امضى جاسر بعض الوقت برفقه اخيه الذى يتابع شاشه التلفاز باهتمام شديد وابنه 
الذى ظل بقلد عمه فى كل صرخاته ولفتاته مما دفع زياد لاحتضانه وتقبيله مرارا 


ثم قال زياد : مالك؟ سرحان فى ايه 

جاسر : هه ..لا ابدا انا كويس 

زياد: شكلك فى دنيا غير الدنيا 

رن جرس هاتف جاسر فقال زياد : طيب هترد ولا هتفضل سرحان كتير 
انتبه جاسر واخرج هاتفه ليجد رقما غريبا يتصل به فرد قائلا : الو 
جاءه صوت امرأه باكيه قائله : ايوا ..جاسر معايا ؟ 

جاسر : ايوا يا افندم ..مين معايا 

المرأه ببكاء : انا سيرين اخت سالى 


جاسر بانزعاج : اهلا ..اهلا يا سيرين ..خير فى ايه ؟ مالك؟ 


سيرين : بابا تعب اووى والاسعاف جت اخدته على المستشفى... ياريت تجيب سالى 
وتيجوا بس ماتقولهاش عشان ماتقلقكش 


جاسر بصوت مرتفع : ايه ..طيب طيب حالا انتو فى مستشفى ايه ؟ 

سيرين : مركز القلب فى سموحه ..هما دخلوه اوضه العمليات 

جاسر : ربع ساعه ونكون عندكم ..سلام 

اغلق جاسر الهاتف فقال زياد : خير يا جاسر مين فى المستشفى 

جاسر : حمايا 

زياد : لا حول ولا قوة الا بالله 

جاسر : انا ماشى ..خد بالك من سليم يا زياد 

زياد : ماتقلقش فى عنيا 

غادر جاسر مسرعا ووصل الى منزله فى غضون عشر دقائق غير عابئ بكم 
المخالفات المروريه التى سجلت ضده 

وصعد درج المنزل بسرعه فائقه واتجه الى غرفه سالى وفتح الباب ودخل ليجد سالى 
جالسه فى هدوء 

فقال لها : تحبى اخدك تزورى اهلك 

نظرت له سالى بدهشه بالغه فقالت : خمس دقايق واجهز 


بالفعل كانت الخمس دقائق التى استغرقتها سالى فى اللبس ونزلت الدرج شاعره 
بمشاعر مختلطه من السعاده والحسره سويا فهى لم تتوقعه ان يهم جاسر بالتخلص 


منها بتلك السرعه 


غادرت سالى برفقه جاسر الذى كان التوتر ظاهر بوضوح على محياه لاحظت سالى 
ان الطريق الذى يسلكه جاسر مغاير تماما للطريق الى منزل ابويها 


فقالت : انت رايح فين دى مش سكه البيت 


نظر لها جاسر بقلق وقال بصوت متوتر : الحقيقه بابا تعبان شويه وراح المستشفى 
وهنروح نطمن عليه 


قالت سالى بفزع : ايه ..وماقولتليش ليه ..طيب يالا بسرعه ...ياحبيبى يا بابا ..تعب 
أززاف يتعتى ؟ 


جاسر : مش عارف يا سالى بس اهدى شويه ان شاء الله هيكون كويس ماتقلقيش 


..القلق غلط عليكى 


اخذت سالى فى البكاء بينما قاد جاسر السياره شاعرا بالقلق والخوف على زوجته 
بشده حتى وصل اخيرا 


دخل جاسر برفقته سالى وسأل مكتب الاستقبال فأدلوه على غرفه العمليات 


سارت سالى الى جواره مسرعه حتى وصلت الى حيث اختها وامهما الباكيين فقالت 
لهما : خير يا ماما بابا عامل ايه؟ 
محر لسر وس اير حو مقاد ريا بتر 

بعد قليل خرج احد الجراحين يحمل اسفا واضحا على وجهه قائلا بصوت مختلج : 
البقاء لله يا جماعه 


فصرخت كلا من سيرين ومجيده ببكاء وعويل 


اما جاسر فحملق فى الطبيب محاولا فهم كلماته 
وسقطت سالى ارضا مغشيا عليها فى الحال 


الفصل الأخير 


مرت الايام ثقيله على عائله سالى الصغيره... فالأم فى حاله يرثى لها 


وحاولت سيرين التماسك قدر الامكان لمواجهه متطلبات الحياه ..و ظل الصغار يبكون 
لشده تعلقهم بجدهم الحنون 


اما سالى فكانت صامته ...لا تتحدث ..حتى انها لم تبكى ...تعيش حاله من عدم 
التصديق.. 


كلما سمعت جرس الباب ظنت ان الطارق والدها 


كلما دخلت غرفه المعيشه ولا تجده تتوجه لا تلقائيا للصوبه الزراعيه بالاعلى علها 
تجده ...ثم تجلس فى انتظاره على امل ان يظهر 

ظلت على تلك الحاله لمده ثلاثه ايام متصله ...لا تتكلم ...لا تأكل ...بالكاد تحتشى 
شرابا ساخنا فى الصباح تحت اصرار من امها الملكومه 


و ظل جاسر يتردد عليها يوميا فى الصباح قبل ذهابه الى عمله ويعود ليقضى بعض 
من وقت المساء برفقه اسرتها 
وتظل هى حابسه نفسها فى غرفتها حتى انها لا تجلس معهم 


وكلما جاء احد الاشخاص ليعزى العائله دخلت غرفتها مسرعه فهى لا تريد سماع 
كلمات العزاء الخاويه التى لا تغنيها عن ابيها وطلته 


حتى ذات صباح استيقظت مجيده على صوت بكاء طويل غير منقطع لابنتها 
الصغرى... 


فأخيرا.. ادركت سالى ان والدها قد توفاه الله ...ورحل عن عالم الاحياء فهو لن يعود 
مجددا... 


وظلت تبكى سالى بهستيريا واحتضنتها امها مرارا وتكرار 


وقرأت عليها بعض ايات القرآن ولكن كانت سالى غائبه فى عالم آخر لا تكاد تشعر 
بمن يمسكها.. ومن يحدثها 


حتى قالت سيرين بفزع : انا هنزل انده الدكتور اشرف قبل ما يروح على شغله... دا 
كده مش طبيعي اللى هيا فيه 


وبالفعل اسرعت الاخت الكبرى لجارهم الطبيب وحكت له ما الم بأختها بعد ايام طويله 


ضع اكتر فق مسيرعا ورفقة مبيريق وكوجة الى شرفاد مانن التى .ايك عن الو عن 
فقاس لها النبض والضغط ثم قال فى حزم : احنا لازم ننقلها المستشفى فورا 
وبالفعل ما كانت الا دقائق حتى البستها امها ملابسها وحملها اشرف واتجه بها الى 


اقرب مشفى 

وحادثت سيرين جاسر هاتفيا واخبرته بما حدث لسالى فهرع جاسر على الفور الى 
المشفى القريب 

وصل جاسر الى جناح الطوارىء فوجد حماته وجارهم الذى تعرف على جاسر على 
الفور فأشار له 


فاتجه اليهم جاسر وقال بقلق : مالها سالى يا طنط ؟ 


مجيده باكيه: ابدا يا بنى صحيت الصبح على صوت عياط وصريخ عالى اووى... 


رحت اوضتها بسرعه ..لقيتها بتتشنج من كتر العياط ...نزلت سيرين وندهت للدكتور 
اشرف ربنا يكرمه .. عبال ماطلع كان اغمى عليها شيلنها وجبيناها على هنا 


جاسر : طيب والدكاتره قالو ايه ؟ 


رد اشرف : هيا ضغطها واطى اووى والنبض يكاد يكون منعدم ...ربنا يسترها ..اكيد 
هيعملولها الاسعافات اللازمه ويعلقولها محاليل وكده ..طنط قالتلى انها بقالها كذا يوم 
ماكنتش بتاكل خالص 

مجيده : والله كنا بنضغط عليها بس كل اللى كانت بتاكله بترجعه فى ساعتها 


بعد قليل خرجت طبيبه شابه وقالت : حمدالله على سلامتها ..هيا بقت كويسه 
ماتقلقوش ...فين زوجها ؟ 


رد جاسر : انا 

الطبيبه : طيب ممكن ثوانى ؟ 

تحرك جاسر برفقه الطبيبه بعيدا عن مسمع الاخرين 

وقالت الطبيبه : طبعا حضرتك عارف ان المدام كانت حامل فى الشهر الاول 
جاسر بقلق : وبعدين 


الطبيبه : للاسف الحمل سقط ..انا أسفه جدا بس هيا كانت ضعيفه اووى ...والشهر 
الاول بيبقى لازم يكون راحه تامه ومافيش ضغط عصبى وكده ويبدو انها متأثره 
نفسيا بشىء ما يعنى 


اخفض جاسر رأسه حزينا وقال : هيبا والدها اتوفى الاسبوع اللى فات وكانت متعلقه 
بيه جدا وفضلت فتره مش مستوعبه موته لحد النهارده 


الطبيبه : البقاء لله ..وربنا يعوض عليكم بالخلف الصالح ..الافضل تبات النهارده فى 
المستشفى عشان تكون تحت المراقبه بس محتاجه حضرتك تمضى على شويه ورق 
كده عشان نعملها عمليه تنضيف رحم ..العمليه دى مهمه جدا عشان مايحصلهاش 
اى مضاعفات بعد كده ..لا قدر الله تقلل من فرص حملها 

جاسر : طيب اروح فين؟ 

الطبيبه : على الكونتر هناك وهما هيقوموا باللازم 

جاسر : طيب انا ممكن اشوفها واطمن عليها 


الطبيبه : ااه فى اى وقت ..ويفضل طبعا انك تفضل جنبها وكل المقربين منها عشان 
تعدى الازمه دى على خير ان شاء الله احنا طالعناها اوضه 104 


جاسر : طيب متشكر .. 


الطبيبه : لو في اى حاجه خليهم بس يطلبو ..الدكتوره ايناس وهجيلها فورا ..عن 
اذنك؟ 


جاسر : اتفضلى .. 


ثم اتجه جاسر الى مجيده القلقه والتى بادرته بالسؤال : خير يا جاسر الدكتوره قالتلك 
ايه؟ 


جاسر :ابدا بتكلمنى على شويه اوراق وكده المهم هيا فاقت دلوقتى وممكن تطلعى 
تتطمنى عليها عبال انا ما اروح اخلص الحسابات والحاجات دى... هيا فى اوضه 

ابتسمت مجيده فى ارتياح :طيب الحمد لله 


قال اشرف بعدما ظل صامتا فتره طويله : طيب الف حمدلله على سلامتها يا جماعه 


وان شاء الله ترجع وتبقى فى احسن صحه ..استأذن انا 
نظر له جاسر بحده وقال : متشكرين على تعبك يا دكتور 
مجيدةه بامتقاةة .ريا بابنى يوقفلك ونان الخلال زرى .مانت واقق جنيك عد :على طول 


اشرف : العفو على ايه .ده الرسول وصى على سابع جار واحنا اهل قبل ما نكون 
جيران .. عن ادنكم 


جاسر : اتفضل .. 
غادر اشرف وصعدت مجيده للطابق الاول ودخلت غرفه ابنتها الساكنه والتى كانت 


وقالت لها : وبعدين معاكى يا لولو ..كده يابنتى تخضينى عليكى ...مش كفايه اللى انا 
فبه 


مي 


بكت سالى بصوت مرتفع وقالت : بابا مات يا ماما ..بابا مات ومالحقتش اشوفه قبل 
مايموت 


مجيده : يا حبيبتى ...الله يرحمه ..ادعيله يا لولو ادعيله يابنتى هوا محتاج دعاءنا 
وحاسس بينا .. عايزاه يقلق عليكى يعنى ويبقى مش مرتاح فى قبره ..بس ياحبيبه 
قلبى بس ..وبعدين انتى كنتى فى قلبى وجوه عينه هوا انتى كنتى غايبه عن باله ابدا 
ده لاخر وقت لولو ...لولو 


بعد قليل طرق جاسر باب الغرفه ودلف بهدوء ليجد زوجته فى احضان امها فقال 


نظرت له سالى وشعرت انها المره الاولى التى تراه فيها بوضوح منذ وفاه والدها 


ردت مجيده : هيا الحمد لله بقت كويسه ...الدكتوره قالتلك ايه طمنى 


نظرت له سالى باستفهام فقال جاسر : الحمد لله كل خير بكره الصبح ان شاء الله 
تخرج 


سالى : وليه مش النهارده؟ 


زم جاسر شفتيه واقترب منها وامسك يدها وقال : لان النهارده لازم تعملى عمليه 
ل 


صمتت سالى من المفاجأه ووضعت امها يدها على فمها وتغرغرت عيناها بالدموع 
وقالت : لله ما اعطى ولله ما اخذ ..ربنا يعوض عليكم يا حبايبى ان شاء الله 


جاسر : انا مش زعلان ..سالى عندى اهم من اى حاجه تانيه وطول ما هيا بخير 
وصحتها كويسه انا هبقى مبسوط 


مجيده : سبحان الله هوه الحلم بالظبط بحاذفيره 

جاسر : حلم .؟؟؟ حلم ايه؟ 

مجيده : حلم حلمته ..حلمت ان سالى راكبه فوق حصان اسود وطالع يجرى بيها 
وفجأه وقعت سالى من فوق الحصان وقامت وقفت من جديد .. والحصان راح مشى 
اخده المرحوم واختفى بيه ... 

جاسر : سبحان الله ...ربنا يرحمه برحمته يارب 

سالى : اامين 

مجيده : انا هقوم اتصل بأختك عشان زمانها قلقانه عليكى اووى 


خرجت مجيده من الغرفه تاركه سالى وجاسر بمفردهما 


نظر جاسر الى زوجته بعمق وقال لها : لسه حاسه انك تعبانه ؟ 

سالى : يعنى 

جاسر :حاسه بوجع ..بسبب الاجهاض؟؟؟ 

سالى : ضهرى بس واجعنى شويه 

ثم ابتدأت سالى فى البكاء من جديد فكفف جاسر دموعها وقال : بتعيطى ليه دلوقتى ؟ 
سالى بيكاء حار : كل حاجه راحث 

جاسر بتأثر: ليه بتقولى كده ..مش احنا حواليكى اهوه مامتك واختك وولادها ..وانا 
وسليم كلنا هنفضل جنبك ...انا عارف انك كنتى متعلقه بوالدك الله يرحمه بس ده قدر 
الله ولازم تصبرى ...وانا اهوا قبلك ابويا مات وكنت برضه متعلق بيه بس دلوقتى 


لما بفتكره بترحم عليه ..دا احسنله على فكره من انك تقعدى تعيطى عليه هوا بيتعذب 
بعياطك ده 


ظلت سالى صامته وشعر جاسر انها لا تزال تحمل بعض الكلمات داخلها فسألها : 
انتى زعلانه عشان البيبى؟ 


اومأت سالى برأسها وكتمت انفاسها وتساقطت دموعها فاحتضنها جاسر بشده 
فقالت سالى : انا ربنا بيعاقبنى عشان ماكنتش راضيه بالحمل 


جاسر : لا يا حبيبتى ربنا رحيم ..شال عنك حمل دلوقتى انتى ماكنتيش اده ..اوعى 
تقولى كده ...مش بيقولو وما منع عنك الا ليعطيك؟ 


امسك جاسر بوجهها ومسح دموعها وقال لها : انا عايزك تنسى كل اللى فات وانا 
هفضل جنبك طول العمر وربنا يقدرنى واعوضك عن اللى شوفتيه منى قبل كده ...انا 
بحبك اووى يا سالى وبتقطع من جوايا لما اشوف دموعك .. عايزك تبقى ااقوى من 


كده وتخرجى بالسلامه 


نظرت له سالى بحب والقت برأسها فى احضانه ثم قالت بصوت خفيض : تعالى جنبى 
عايزه انام وانا حاطه راسى على صدرك 


ابتسم جاسر وقال مشاكسا : تدفعى كام ؟ 


نامت سالى فى احضان زوجها الدافئه ودخلت والدتها ونظرت لها بحنان فقال لها 
جاسر : انا هكلم السواق يجى يوصل حضرتك للبيت ترتاحى 


مجيده : لا ا لايمكن اسيبها انا بايته معاها النهارده ...لو عايز تروح تشوف اللى 
وراك ماتقلقش انا هفضل جنبها 


جاسر : لا انا هاخد اجازه النهارده وافضل جنبها ..انا بس ماعرفتش هيعملو العمليه 


امتى ؟ 
مجيده : ربنا يعديها على خير ...انا ماكنتش عامله حسابى على هدوم وكده ليها 


ازاح جاسر رأس سالى برفق وقام بهدوء شديد وقال :خلاص يبقى تروحى دلوقتى 
البيت وهيا نايمه كده وانا جنبها هطلبك السواق يجيلك .. 


مجيده : ماشى ..ولو ان ماتتعبش روحك البيت قريب ..اى تاكسى اخده 


جاسر : لا مايصحش هكلمه وهييجى فى عشر دقايق...انا هخرج اعمل كام تليفون 
واجى 


مجيدوج على بر ادنك اين ,ورين فعاك 
خرج جاسروحادث السائق وطلب منه الحضور 


وبعدها حادث اخيه اسامه ولكنه لم يرد عليه فحادث زياد وقال : الو زياد ..ازيك؟ 


زياد: ازيك انت يا جاسر اتأخرت ليه النهارده ..انت مش جاى 

جاسر : لاء مش هاجى سالى تعبت وفى المستشفى دلوقتى 

زياد بانزعاج : ايه ..ليه ..خير حصلها ايه؟ 

اخذ جاسر نفسا طويلا وقال : كانت حامل واجهضت 

زياد: لا حول ولا قوة الا بالله ..معلش يا جاسر ان شاء الله ربنا يعوضكم قريب 


جاسر : المهم انا عاوزك تتابع اسهمنا فى البورصه كويس وشوف لو فيه عمليات 
بيع جماعيه وشرا وكده 


زياد: انت وصلك كلام عن حاجه 
جانس يكن ,مان اليتقع احكيلك بلؤككن... 


زياد: بقولك ..ادينى اسم المستشفى ورقم الاوضه عشان اجيب ماما واشرى ونيجى 
نزورها 


جاسر بسخريه : يا سلام ماما تيجى تزور سالى دى ماجتش العزا حتى ...وبعدين انا 
مش عاوز زوار وكده عشان اعصابها تهدى شويه ..كفايه عليها كم الصدمات اللى 
بتاخدها وره بعضص 

زياد: ان شاء الله كله هيعدى وهتبقى زى الفل .. 


جاسر : وسليم عامل ايه؟ 


زياد: حاسس انه زعلان شويه ..بفكر طالما كده اخده واطلع بيه على اسامه اهو 
يلعب مع مريم شويه 


جاسر : بكلم اسامه مش بيرد هوا فين؟ 

زياد: كنت لسه شايفه من شويه ..ماتقلقش معايا فى الشركه ..اخليه يكلمك؟ 
جاسر : لاء مافيش داعى ...المهم لو هتاخد سليم لاسامه ابقى كلمنى قبلها 
زياد : حاضر ..يالا سلام 

جاسر : مع السلامه 

عاد جاسر مره اخرى الى غرفه زوجته 

وبعد انتهاء ساعات العمل عاد زياد الى القصر وتوجه الى غرفه الاستقبال 
حيث كانت والدته جالسه برفقه حفيدها تداعبه بسرور فقال : السلام عليكم 


سوسن : وعليكم السلام ..امال جاسر ماجاش معاك برضه ..راح يطمن على ست 
الحسن 


تنهد زياد وقال : خفى عليهم يا سوسن هانم ..سالى فى المستشفى 
جاهدت سوسن لمنع الابتسامه عن شفتيها وقالت : ليه؟ 

زياد بأسف: كانت حامل وسقطت 

سوسن : دى ماصدقت بقى ؟ 

زياد:. صدقت ايه ؟ بقولك سقطت 


سوسن بلامبالاه: احسن ...هيا عايزه تربطه ..اهو ربنا اخده منها 


زياد : يا ماما حرام عليكى ..جاسر بيحبها وعاوزها ...بدال ماتزعلى على ابنك 
وزعله على ابنه او بنته ..هوا اللى كان فى بطنها ده مش من صلبه برضك 


سوسن بامتعاض: انا عارفه ايه النسب اللى يعر ده يعنى اخوك ااقل منك فى ايه ...ما 
رحش ناسب عيله كبيره بدال السكرتيره 


زياد: دكتوره اسنان ..مايصحش تتكلمى عنها بالشكل ده ..واديكى شايفه سليم من 
يوم مابعد عنها وهوا مش زى عاويده 

سوسن : انا لازم اخلى اخوك يسيبه هنا ..شويه شويه وهينساها 

زياد: ليه يناساها؟ انا مش عارف ايه سر العداوه اللى بينك وبينها ...كأنها قتلتلك 


سوسن : اووووه سيبنا بقى من السيره الغم دى ..المهم ...النهارده القاعه اللى كنت 
حاجزها عشان خطوبتك كلمونى بيسألونى عن سبب الغاء الحفله ..انت ايه شايف فى 
قاعه تانيه احسن ؟ 


زياد: لاء انا شايف ان الوقت بقى مش مناسب وقررنا انا وآشرى اننا هنعملها على 
الديق عندها فى الفيلا 


زياد: ماهو مش معقول حماه اخويا يبقى متوفى واروح انا اعمل خطوبه واهيص 
واخويا تعبان وزعلان على مراته 


سوسن بغضب جامح: انت هتجننى .. عايزين تعملو فيا ايه ان شاء الله ..مايموت ولا 
يروح فى ستين داهيه ...هوا كان من بقيه اهلنا ..واخوك يزعل على ايه ان شاء الله 
كمان دا ايه الارف ده .. 


زيادبعصبيه: انا هاخد سليم واخرج ..يظهر انك خلاص يا امى العزيزه ..الرحمه فى 
قلبك بقت واخده ركن صغير اووى فيه 


سوسن : بالسلامه ..كتكم الارف .ماحدش فيكم طالع عدل ولا عارفين مصلحتكم 
..الناس تقول علينا ايه ؟ 


خرج زياد غاضبا حاملا سليم برفق ونادى على نعمات وقال : نعمات ..نعمات 
حضرت نعمات مسرعه وقالت : افندم 

زياد : جهزيه عشان خارج بيه 

نعمات : حاضر يا بيه 


فيما كانت سوسن تجلس وتهز قدميها بعصبيه تفرك بيديها قائله بصوت خفيض : 
طيب ..يا انا يا انتى يالى اسمك سالى 


اتصلت سوسن بابنها اسامه والذى رد بصوت ودود قائلا : ازيك يا ست الكل 


سوسن : ازيك انت يا حبيبى... بص انا مش هعطلك ..مرات اخوك دخلت مستشفى 
وتعبانه وكنت عايزه اروح ازورها بس مش عاوزه اسأل اخوك لانى احتمال كبير ما 
اقدرش اروح حاسه انى تعبانه ومصدعه شويه.. فأنا وظروفى ...كلمه واعرف منه 


المستشفى ورقم الاوضه 
اسامه : لا حول ولا قوة الا بالله ...تعبانه مالها؟ 
سوسن بقرف : سقطت 


اسامه بأسف : لا حول ولا قوة الا بالله ..اكيد جاسر زمانه زعلان دلوقتى... ربنا 
معاه ..حاضر يا ماما انا هكلمه واطمن واكلمك ولو تعبانه لا يكلف الله نفسا الا 
وسعها 


سوسن : ربنا يسهل يالا يا حبيبى سلام وابقى كلمنى فى ااقرب فرصه 

اغلق اسامه الهاتف وحادث اخيه فى الحال 

رد جاسر قائلا : الو ..ازيك يا اسامه ..مابتردش على موبايلك ليه؟ 

اسامه : معلش كنت بره ..ولما لقيتك متصل بفتكر عادى يعنى... لقيت ماما بتقولى 
ان سالى فى المستشفى واجهضت ...الف سلامه عليها . وربنا يعوضكم قريب ان 
شاء الله 

جاسر : يارب يا اسامه .. 

اسامه : هيا مستشفى ايه؟ 

جاسر : السلامه ..بس مافيش داعى تيجى هيا هتخرج بكره الصبح 

اسامه : هتروح على مامتها ولا هترجع الفيلا 

جاسر : انا عايزها ترجع الفيلا لانها طول ماهيا هناك هتفضل فاكره باباها 


اسامه : احسن برضه ..خليها تغير جو وانا من رأيي انك تاخدها وتسافروا اى حته 
ان شالله الساحل 


جاسر : هشوف يا اسامه ربنا يسهل بس هيا تشد حيلها ..مع السلامه دلوقتى عشان 
هكلم الدكتوره اللى متابعها 


اسامه : طيب ولو فيه حاجه ابقى كلمنى ...سلام 


اغلق اسامه الهاتف وحادث والدته وقال لها : ايوا يا ماما هيا فى مستشفى 
السلامه...نسيت اسأله عن الاوضه .. بس اصلا مافيش داعى تروحى هيا هتخرج 


بكره ..ونبقى نروح سوا نزورها 
سوسن : طيب يا اسامه ربنا يسهل 


اغلقت سوسن الهاتف واتجهت الى غرفتها وارتدت ملابسها وتوجهت الى 

وتوصلت الى رقم الغرفه بعد جهد يسير وصلت للغرفه وطرقت الباب ودخلت لتجد 
جاسر جالسا برفقه زوجته والذى علت وجهه معالم الدهشه البالغه فقال : ايه اللى 
جابك ؟ 


ابتسمت سوسن ابتسامه مصطنعه وقالت : معقول اعرف انها فى المستشفى وما 
اجيش اطمن عليها 
ولكن لم تعرهما سوسن اهتماما وقالت : الف سلامه عليكى يا سالى ..معلش 


جامده ..انتى عامله ايه دلوقت؟ 


ابتلعت سالى ريقها وقالت : الحمد لله 
التفتت سوسن الى جاسر وقالت : ايه هتفضل واقفف كده كتير...انتو هنا لوحدكو 


سالى: لاء ماما كانت هنا من شويه بس راحت البيت تجهز شويه حاجات وتجيبها 
ليا 


ينا 


سوسن : ااه ..طيب وحياتك يا جاسر انا ركنت العربيه كده اى ركنه ممكن تنزل 

تركنها كويس 


تنهد جاسر وقال : وماديتهاش للسايس يركنهالك ليه؟ 


سوسن : حبيبى والله دورت عليه بس مالقتش حد وخايفه الونش يجى يشلها.. 
معلش هتعبك معايا 


اخذ جاسر المفتاح فى ضيق وقال لسالى : ماتقلقيش عشر دقايق وارجعلك 

سوسن : وتقلق من ايه ..اما امرك غريب ما انا معاها اهوه 

جاسر : طيب ..ماشى .. 

خرج جاسر واغلق الباب وقالت سوسن : لسه تعبانه؟ 

سالى : يعنى كنت حاسه بشويه وجع فى الضهر بيروح ويرجع بس الحمد لله احسن 
سوسن : تعرفى انتى ربنا بيحبك اووى... 

سالى : ونعم بالله 

سوسن : واحده غيرك كانت حياتها ممكن جدا تتعقد جدا بسبب الحمل خاصه وان 
جاسر ابنى مالوش امان 

نظرت لها سالى بشك وقالت : ليه؟؟؟ 

سوسن : شويه ويزهق ويدور على حاجه جديده.. زى ماحصل مع سهيله الاول كان 
طاير بيها ومبسوط معاها والخطوبه دى كانها كانت حلم ماعرفش جراله ايه اما 
اتجوزها اهملها وعاملها بطريقه مش كويسه خالص حتى انه كان ساعات بيمد ايده 
عليها ..طبعا سهيله بنت ناس اووى فامستحملتش طلبت الطلاق كذا مره لكنه كان 
عنيد ...كان رافض انها هيا اللى تسيبه ...انا الصراحه رغم انه ابنى بس هيا صعبت 


عليا اووى وساعدتها فى انها تعمل خطه كده يستنتج منها انها بتخونه فيقوم مطلقها 
فحصل بس هيا غدرت بيا واخدت حفيدى سليم وهربت بيه 


اتسعت عينا سالى وقالت بعدم تصديق: ايه؟ 


سوسن : زى مابقولك كده ...جاسر طالع لابوه الله يرحمه ..شارب منه يامه ..ونفس 
طباعه بالظبط.. بس طبعا انا اضطريت استحمل... الطلاق فى عيلتنا كان مرفوض 
تماما ...غير انى معايا 3 اولاد هروح بيهم فين ؟..دا غير ان سليم الله يرحمه عمره 
ماكان هيسيبنى فى حالى ابدا ...بس للاسف بالرغم انى كملت معاه الا ان علاقتى 
بأولادى باظت خاصه جاسر كان دايما فى صف ابوه لكن الحمد لله ربنا عوضنى 
باسامه ..حنين اووى عليا ..وزياد يعنى ساعات كده وساعات كده ربنا يهدى 


ظلت سالى صامته تنظر الى حماتها بعدم تصديق يعلو معالم وجهها علامات الخوف 
والقلق 


تابعت سوسن ناظره الى سالى باهتمام شديد : المهم انا مش عاوزاكى تزعلى انك 
سقطتى... بالعكس ادى نفسك فرصه لحد ما تملى ايدك من جاسر ..وان شاء الله حاله 
ينصلح على ايدك ...انا عارفه انى كنت بعاملك ساعات مش كويس بس الصراحه لان 
جاسر كان بيتعامل معايا بجفاف حبيت ادايقه بس جيت عليكى ..لكن انا حاسه بيكى 
اووى ..خاصه وان باباكى اتوفى ..يعنى مش هتلاقى ضهر ليكى ولا حد يقفلك فى 
وش جاسر ..بس عايزاكى تعرفى انى هفضل جنبك ..ويارب ينصلح حاله ويهديه ولا 
تحتاجينى ابدا ... 


هزت سالى رأسها وهمهمت ببعض الكلمات لم تفهمها سوسن وقالت : بتقولى ايه؟ 


فتح الباب فجأه ودخل جاسر وقال : دى ركنه برضه ...انتى مستغنيه عن العربيه ولا 
ايه؟ 


سوسن : معلش حبيبى انا تعبت واعصابى بقت مش فيا 
جاسر : وماخلتيش السواق يجيبك ليه ؟ 


سوسن : استسهلت ..المهم انا قايمه بقى مش هتقل عليكم اكتر من كده ..مع السلامه 


يا سالى ...وابقى خلينى اشوفك 

غادرت سوسن تاركه سالى غارقه فى همومها وشكوكها تجاه زوجها ناظره له بألم 
لاحظ جاسر نظراتها واقترب منها وملس على شعرها وقال: مالك يا حبيبتى ؟ 

قالت سالى : انت طلقت مراتك ليه ؟ 


اخذ جاسر نفسا طويلا وقال : ماهو مجيه سوسن هانم دى انا ماكنتش برضه 
مرتحلها ..هيا قالتلك ايه؟ 


سالى : قالتلى انك كنت بتضربها وبتعاملها مش كويس وطلبت منك الطلاق يامه 
وانت ركبت دماغك فعملت عليك تمثيليه انها خانتك فروحت مطلقها 


ضحك جاسر وهز رأسه اسفا : تعرفى يا سالى انا ساعات بسأل نفسى ان كنت ابن 
الست دى فعلا ولا لقيتنى على باب الجامع 


سالى : ليه بتقول كده 

جاسر : فى ام تسعى بكل شكل انها تهد بيت ابنها وتتعسه 

سالى : لاء ...مافيش 

جاسر : لاء فيه ..امى ...للاسف 

تنهد جاسر وقال بصوت مكتوم : انا بكرهه انى افتكر الماضى او جوازتى اللى فاتت 
وصورتها وهيا فى حضن اللى كانت بتخونى معاه فى بيتى وفى اوضتى ..الصراحه 
مش اوضه النوم لاء اوضه المكتب ...كانت يومها عامله حفله وفكرت ان اوضه 
المكتب اخر اوضه اى حد ممكن يدخلها.. ماكنتش تعرف انى كنت قرفت من حفلاتها 


الكتير وقررت اسيب الحفله واروح مكتبى ااقفل عليا..كانت صدمه ليها قبل ماتكون 
ليا طلقتها فى ساعتها ..وكانت فضيحه طبعا 


نظر جاسر الى زوجته الصامته وقال لها : انا عارف انى ظلمتك قبل كده واتعاملت 
من الصحه يا سالى 


هزت سالى رأسها وقالت : انا بقيت زى اللى اتخبط على دماغه ومش مصدقه خاصه 
وانها كانت بتتعامل معايا بشكل ودود اووى عكس ما كانت بتعاملنى دايما 


جاسر : انا مبسوط انك قولتيلى ..وماشلتيش جواكى ... 

سالى : انا يامه بحاول اخبى بس اللى جوايا بيبان عليا بسرعه 

جاسر : الحمد لله انه بيبان والا كنا رجعنا للمشاكل تانى وانا ماصدقت ...ساعات كنت 
بتمنى لو الزمن يرجع بيا وماكنتش عملت اللى عملته ده ولا جرحتك فى يوم... بحبك 
اووى 

اخفضت سالى رأسها وبخجل وقالت : الدكتوره قالتلك هعمل عمليه التنضيف امتى؟ 
جاسر : هما جاهزين فى اى وقت بس مستنيه اما تتمالكى نفسك 

سالى : قولهم انى جاهزه دلوقتى عايزه اخرج وارجع بيتى فى اقرب وقت 

ابتسم جاسر بسعاده وقال لها هامسا : وهتنورى بيتك من جديد ...يا اغلى حاجه فى 
حياتى..ياحب عمرى كله 

عادت سالى الى بيتها ..وعادت لممارسه حياتها الطبيعيه شيئا فشيئا 


وبعد مرور شهر اصطحبها جاسر وكذلك اصطحب والدتها للاراضى المقدسه لاداء 
العمره 


وبعد عودتهم ...استأذنت سالى من جاسر لتعود لممارسه طب الاسنان ووافق بعد 
رفض طويل ...فما كانت من اشهر قليله حتى حملت سالى مرة اخرى.. فأمرها جاسر 
بترك العمل والتفرع لاسرتها الصغيره 

وظلت سالى على ذلك المنوال من شد وجذب مع زوجها العنيد ... 

كلما رضخت له وكانت كاللعبه فى يده.. يحرك خيوطها كيف يشاء 

حتى تنساب الخيوط متسلله من بين اصابعه ...ليجدها وقد التفت حوله 

فلا يملك وقتها الا ان يدعها حتى يقتنص الفرصه فيمسكها من جديد 


فهى دائما وابدا قمع قققة قاذ مقع فاق 4 دوف لعبه ف يذه 


